DAVID YALLOP 



IN NUMELE DOMNULUI 

Vaticanul un mare pericol 
O investigaţie privind asasinarea papei Ioan Paul I 



Traducere de Mircea Ştefancu şi Valentin Dragu-Banu 
Tipărită la Editura ALL, Bucureşti, 1997 

Ediţie digitală realizată de Apologeticum 

pentru 

Biblioteca teologică digitală 



APOLOGETICUM 

2004 



David Yallop 



PROVENIENŢA FOTOGRAFIILOR 

Autorul şi editorii doresc să mulţumească următorilor pentru permisiunea de a 

reproduce fotografiile alb/negru: 

Agenzia Ansa, 1-4, 6, 24, 26, 29, 33, 35, 47, 51, 52, 54, 60; 

Associated Press, 7, 10, 15, 21, 25, 31, 32, 34, 36, 39, 40, 43, 45, 48-50, 57, 

58,61,63,64; 

Camera Press (foto de Michelle Noon), 62; 

Chicago Sunday Times, 11; Dufoto, 5, 8, 9, 14, 16, 19, 20, 22, 23, 46, 53, 55, 

65; 

Bruno Ferrario, 12, 13, 17, 18, 37; 

Fotoattualita, 28; 

Foto Feliei, 42; 

Liverani Foto Notizie d'Attualita per La Stampa (foto de Gianni di Mango), 

56; 

L'Osservatore Romano Citta del Vaticano Servizio Fotografice (fotografii de 

Arturo Mari), 27, 30, 38, 44; 

colecţie particulară, 59; 

Philip Willan, 41. 



In numele Domnului. Vaticanul un mare pericol 



INTRODUCERE 

LA EDIŢIA DIN 1992 

Aceasă carte a fost publicată pentru prima oară în 1984 şi a apărut simultan 
în mai multe ţări. Până la ora actuală a fost tradusă în douăzeci şi şapte de limbi şi 
din diferitele ediţii s-au vândut peste două milioane şi jumătate de exemplare. Am 
primit multe mii de scrisori din partea cititorilor; doar şapte dintre ele au fost critice, 
restul au fost îndeajuns de amabile pentru a lăuda cartea si, mai important, au 
consemnat încredinţarea cititorilor că Albino Luciani a fost, după părerea lor, 
asasinat, iar faptul a fost dovedit cu prisosinţă. 

Răspunsul Vaticanului a fost prompt. La câteva zile de la publicare şi înainte 
ca vreunul dintre purtătorii săi de cuvânt să fi citit cartea, reacţia pe care am 
prevăzut-o în prima ediţie a putut fi auzită de toţi. "Ducerea speculaţiilor fantastice 
pe noi culmi ale absurdului". "Surse de la Vatican au arătat că un articol al 
Constituţiei Apostolice stabileşte în mod expres procedura de urmat după moartea 
papilor". După cum demonstrează cartea, această minciună a Vaticanului a fost bine 
speculată în 1978 de reprezentanţii acestuia, în ciuda dovezilor de necontestat 
consemnate în această carte, mediile de informare internaţionale nu au reuşit totuşi 
să înfrunte Vaticanul în această privinţă. 

"Prostii infamante" şi "fantezii absurde" au fost alte două mostre ale grabei 
de a condamna a Vaticanului, în ciuda încercării de asasinat la adresa reputaţiei, la 
care am fost supus de către diverse elemente ale ierarhiei romano-catolice, 
incluzând afirmaţii a tot felul de persoane din diverse ţări, cum că îmi vor dovedi că 
am greşit, în 1985, când a fost publicată ediţia Corgi, a apărut un fapt de necontestat 
şi extrem de semnificativ: 

Nici măcar o afirmaţie, nici măcar un singur fapt, nici măcar o opinie cu 
privire la asasinarea papei Ioan Paul I, dintre cele conţinute în această carte, nu s-a 
dovedit a fi falsă. într-adevăr, după cum am arătat în introducerea la ediţia Corgi, 
toate informaţiile care mi-au parvenit după publicarea iniţială mi-au reconfirmat 
justeţea concluziilor. în iunie 1985 am hotărât să fac sarcina Vaticanului copilăresc 
de uşoară. Având în vedere declaraţiile citate mai sus, Vaticanul ar fi trebuit să 
poată dovedi în ce măsură îmi erau incorecte dovezile şi concluziile în răstimp de 
câteva ore de la citirea somaţiei mele, care suna astfel: 

"Dacă Vaticanul poate dovedi că nu am dreptate în două privinţe numai - 
dacă poate dovedi că relatarea mea despre cel care a găsit cadavrul lui Albino 
Luciano este incorectă, şi dacă poate dovedi că relatarea mea despre documentele pe 
care acesta le ţinea în mâini este incorectă - atunci am să donez şi ultimul penny ce 
mi se cuvine din vânzările acestei cărţi pentru cercetări în domeniul cancerului". 

Această provocare a fost subiectul mediilor de informare din lumea întreagă. 
Ne aflăm acum în aprilie 1987. încă mai aştept răspunsul Vaticanului. 

DA VID YALLOP 



David Yallop 

PREFAŢĂ 

Această carte, rezultatul a aproape trei ani de cercetări intense, nu ar fi 
existat fără ajutor activ şi cooperare din partea multor persoane şi organizaţii. 
O mare parte a acestora au acceptat să ajute numai cu condiţia de a rămâne 
necunoscuţi publicului. Ca şi în cazul cărţilor anterioare, pe care le-am scris în 
condiţii similare, le respect dorinţa, în acest caz, însă, este nevoie şi mai mare 
de a le proteja identitatea. După cum va deveni clar cititorului, crima este un 
însoţitor frecvent al evenimentelor înregistrate aici. Un număr considerabil 
dintre aceste crime rămâne oficial nerezolvat. Nimeni nu trebuie să se 
îndoiască de faptul că indivizii responsabili de aceste morţi sunt în stare să 
ucidă iar. A dezvălui numele celor care mi-au furnizat un ajutor crucial şi 
care, acum, sunt în primejdie, ar fi un act de iresponsabilitate criminală. Faţă 
de ei am o datorie deosebită. Motivele lor de a face cunoscută o largă paletă 
de informaţii au fost numeroase şi diverse, dar am auzit iar şi iar remarca: 
'Adevărul trebuie spus. Dacă sunteţi pregătit să-1 spuneţi, atunci, aşa să fie." 
Le sunt adânc recunoscător tuturor acestora şi următorilor, pe care cu cel mai 
mare respect îi consider a fi partea nevăzută a aisbergului: 

Profesorul Amedeo Alexandre, profesorul Leonardo Ancona, William 
Aronwald, Linda Attwell, Josephine Ayres, Alan Bailey, dr. Derek 
Barrowcliff, Pia Basso, părintele Aldo Belii, cardinalul Giovanni Benneli, 
Marco Borsa, Vittore Brânca, David Buckley, părintele Roberto Busa, dr. 
Renato Buzzonetti, Roberto Calvi, Emilio Cavaterra, cardinalul Mărio Ciappi, 
fratele Clemente, Joseph Ceffey, Annola Copps, Rupert Cornwall, 
monseniorul Ausilio Da Rif, dr. Ciuseppe Da Ros, Maurizio Da Luca, 
Danielle Doglio, monseniorul Mafeo Ducoli, părintele FranVois Evain, 
cardinalul Pericle Feliei, părintele Mărio Ferrarese, profesorul Luigi Fontana, 
Mărio di Francesco, dr. Carlo Frizziero, Mărio Cizzo, părintele Carlo 
Gonzales, părintele Andrew Greely, Diane Hali, doctorul John Henry, 
părintele Thomas Hunt, William Jackson, John J. Kenney, Peter Lemos, dr. 
David Levison, părintele Diego Lorenzi, Edoardo Luciani, William Lynch, 
Ann McDiarmid, părintele John Magee, Sandro Magister, Alexander Manşon, 
profesorul Vincenzo Maşini, părintele Francis Murphy, monseniorul Giulio 
Nicolini, Anna Nogara, părintele Gerry O'Collins, părintele Romeo Panciroli, 
părintele Gianni Pastri, Lena Petri, Nina Petri, profesorul Pier Luigi Prati, 
profesorul Giovanni Rama, Roberto Rosone, profesorul Fausto Rovelli, 
profesorul Vincenzo Rulli, Ann Ellen Rutherford, monseniorul Tiziano 
Scalzotto, monseniorul Mărio Senigaglia, Arnaldo Signoracci, Ernesto 
Signoracci, părintele Bartolomeo Sorges, Lorana Sullivan, părintele 
Francesco Taffarel, sora Vincenza, profesorul Thomas Whitehead, Phillip 
Willan. Sunt de asemenea recunoscător următoarelor organizaţii: Reşedinţa 

Augustină din Roma, Banca San Marco, Banca Angliei, Banca de Decontări 
Internaţionale din Basel, Banca Italiei, Biblioteca Centrală Catolică, 
Societatea Adevărul Catolic, Politia din Londra, Ministerul Comerţului, 
Biblioteca de Statistică şi Marketing, Colegiul Englez din Roma, Biroul 
Federal de Investigaţii, Universitatea Gregoriană din Roma, Secţia Otrăviri a 
Spitalului New Cross, Opus Dei, Societatea Farmaceutică a Marii Britanii, 
Tribunalul Districtual din Luxemburg, Ministerul de Interne al Statelor Unite 
din Tribunalul Districtual al Districtului Sudic din New York, Biroul de Preş ă 
al Vaticanului şi Radio Vatican. Printre cei cărora nu le pot mulţumi public se 
numără locuitorii Cetăţii Vatican, care m-au contactat şi mi-au iniţiat 
investigaţia asupra evenimentelor privitoare la moartea papei Ioan Paul I, 
Albino Luciano. Faptul că bărbaţi şi femei trăind în inima bisericii romano - 
catolice nu pot vorbi deschis, iar identitatea lor nu poate fi dezv ăluită este un 
indiciu elocvent asupra stării de lucruri din Vatican. 

Fără îndoială că această carte va fi atacată de unii şi ignorată de alţii. 
Va fi privită de unii ca un atac la adresa credinţei romano-catolice, în 
particular, şi împotriva creştinismului, în general. Nu este nici una, nici alta. 
Intr-o anumită măsură, este o acuză împotriva unor oameni, indicaţi nominal, 
care s-au născut romano-catolici dar nu au devenit niciodată creştini. 

Aşadar, această carte nu este un atac la Credinţa urmată de milioane de 
devotaţi ai Bisericii. Ceea ce ei au sfânt este prea important pentru a fi lăsat pe 
mâna acelora care au conspirat ca să târască mesajul lui Hristos în murdăria 
pieţei publice - o conspiraţie care a avut un înspăimântător succes. 

După cum am precizat deja, m-am confruntat cu o dificultate 
insurmontabilă atunci când a trebuit să indic în text anumite surse. Cine 
anume ce mi-a spus sau ce documentaţie mi-a oferit trebuie să rămână un 
secret. Pot asigura cititorul că toate informaţiile, toate detaliile, toate faptele 
au fost verificate şi reverificate în măsura în care au fost disponibile surse 
multiple. Responsabilitatea pentru punerea laolaltă a dovezilor şi pentru 
concluziile obţinute îmi revine. 

Sunt sigur de faptul că relatarea conversaţiilor între oameni care au 
murit înainte să înceapă investigaţia mea va stârni comentarii. Cum aş fi 
putut, de pildă, să ştiu ce s-a petrecut intre papa Ioan Paul I şi cardinalul Jean 
Villot în ziua în care au discutat problema controlului na sterilor? In Vatican 
nu este posibil ca o audienţă privată să rămână complet privată. Pur şi simplu, 
amândoi au vorbit ulterior cu alţii despre ceea ce se aflase deja. Aceste surse 
secundare, uneori cu păreri personale complet diferite cu privire la cele 
discutate de papa cu ministrul său de externe, au furnizat cuvintele atribuite. 
Prin urmare, dialogul din această carte, reconstruit fiind, nu este fabricat. 

DAVID A. YALLOP 

Aprilie 1984 



David Yallop 



PROLOG 

Conducătorul spiritual a aproape o cincime din popula ţia lumii deţine o 
putere imensă: însă oricărui observator neavizat al lui Albino Luciano la 
începutul domniei lui ca papa Ioan Paul I i-ar fi venit greu să creadă că acest 
om încorpora într-adevăr o asemenea putere. Timiditatea şi modestia emanate 
de acest italian micuţ, liniştit, în vârstă de 65 de ani, îi făcuse pe mulţi să tragă 
concluzia că acest pontificat nu avea să fie notabil. Cei bine informaţi, 
oricum, ştiau altceva: Albino Luciani declanşase o revoluţie. 

In 28 septembrie 1978, el era papă de treizeci şi trei de zile. In ceva mai 
mult de o lună, iniţiase diferite acţiuni care, dacă ar fi fost finalizate, ar fi avut 
un efect direct şi dinamic asupra noastră, a tuturor. Majoritatea acestei lumi 
i-ar fi aplaudat hotărârile, o minoritate ar fi fost îngrozită. Omul care a fost 
repede etichetat drept "Pontiful zâmbitor" avea de gând să şteargă zâmbetul 
de pe un număr de feţe în chiar ziua următoare. 

In acea seară, Luciani stătea la masă în sufrageria de la cel de -al treilea 
etaj al Palatului Apostolic din Oraşul Vatican, împreună cu el se aflau cei doi 
secretari ai săi, părintele Diego Lorenzi, care lucrase îndeaproape cu el la 
Veneţia timp de mai bine de doi ani când, cardinal fiind, Luciani fusese aici 
patriarh, şi părintele John Magee, proaspăt numit după alegerile papale. In 
vreme ce călugăriţele care lucrau în apartamentul papal umblau neauzit, cu 
nerăbdare, Albino Luciani lua o masă uşoară compusă din supă, carne de 
viţel, fasole verde şi puţină salată. Sorbea din când în când dintr-un pahar cu 
apă şi trecea în revistă evenimentele zilei şi deciziile pe care le luase. Nu -şi 
dorise această slujbă. Nu alergase şi nu-şi făcuse reclamă pentru a ajunge 
papă. Acum, ca şef de stat, apăsătoarele responsabilităţi îi reveneau lui. 

In timp ce surorile Vincenza, Clorinda şi Gabrietta îi serveau în tăcere 
pe cei trei bărbaţi care priveau la televizor evenimentele ce preocupau Italia în 
acea seară, alţi oameni, în alte locuri, erau profund nelini ştiţi de activitatea lui 
Albino Luciani. 

Un etaj sub apartamentul papal, luminile erau încă aprinse, la Banca 
Vaticanului. Şeful ei, episcopul Paul Marcinkus, avea pe cap alte probleme, 
mai presante decât masa de seară. Marcinkus, originar din Chicago, învăţase 
cum să supravieţuiască pe străzile dosnice din Cicero, Illinois, în timpul 
meteoricei lui ascensiuni până la rangul de "bancher al lui Dumnezeu", 
supravieţuise multor momente de criză. Acum era confruntat cu cel mai serios 
pe care-1 întâmpinase vreodată, în ultimele treizeci şi trei de zile, colegii lui de 
la bancă observaseră o schimbare remarcabilă la omul care controla 
milioanele Vaticanului. Extravertitul de un metru nouăzeci şi o sută de 
kilograme devenise morocănos şi reflexiv. Pierdea vizibil în greutate, iar faţa 

îi căpătase o paloare cenuşie. Oraşul Vatican este în multe privinţe un sat şi 
secretele sunt greu de păstrat la sate. Lui Marcinkus îi ajunsese la ureche că 
noul papă îşi începuse pe tăcute propriile investigaţii asupra Băncii 
Vaticanului şi mai cu seamă asupra metodelor folosite de el pentru a conduce 
banca. De nenumărate ori de la instalarea noului papă, Marcinkus regretase 
afacerea din 1972, cu privire la Banca Cattolica de Veneto. 

Ministrul de externe al Vaticanului, cardinalul Jean Villot, era un altul 
care stătea nemişcat la biroul lui în acea seară de septembrie. Studia lista cu 
întâlniri, cereri de demiteri şi transferuri, pe care i-o înmânase papa cu o oră 
mai devreme. îşi oferise sfatul, argumentase, protestase, dar fără nici un folos. 
Luciani fusese de neînduplecat. 

Era, după toate regulile, o remaniere radicală. Avea să îndrepte Biserica 
în noi direcţii; direcţii pe care Villot şi ceilalţi de pe listă, care erau pe punctul 
de a fi înlocuiţi, le considerau extrem de periculoase. Când aceste schimbări 
aveau să fie anunţate, milioane de cuvinte aveau să fie scrise şi şoptite de 
mediile de informare internaţionale, analizând, disecând, profeţind, explicând. 
Adevărata explicaţie, oricum, nu avea să fie discutată, nu avea să fie pusă la 
îndemâna publicului - deoarece exista un numitor comun, un fapt care îi lega 
pe toţi cei care urmau să fie înlocuiţi în curând. Villot era conştient de el. Mai 
important încă, şi papa era conştient. Fusese unul dintre factorii care -l 
determinaseră să acţioneze: să-i dezbrace de putere pe aceşti oameni şi să-i 
pună în posturi relativ inofensive. Acest numitor comun era Masoneria. 

Dovezile pe care le obţinuse papa indicau faptul că în Cetatea Vatican 
se aflau mai bine de o sută de masoni, de la cardinali până la preoţi. Aceasta 
în ciuda faptului că Legea Canonică stabilea că a fi mason însemna 
excomunicare automată. Luciani era preocupat în continuare de existenţa unei 
loje masonice ilegale care pătrunsese adânc în Italia în căutarea bogăţiei şi a 
puterii. Se autodenumea P2, iar faptul că pătrunsese între zidurile Vaticanului 
şi stabilise legături masonice cu preoţi, episcopi şi chiar cu cardinali îl făcuse 
pe Albino Luciani să arunce anatema asupra ei. 

Villot era deja profund îngrijorat din cauza noii papalităţi încă dinainte 
de anunţarea acestei bombe. El era unul dintre puţinii avizaţi în legătură cu 
dialogul ce avea loc între papă şi Departamentul de Stat american, din 
Washington. Ştia că în data de 23 octombrie Vaticanul avea să primească 
vizita unei delegaţii a Congresului american şi că în 24 octombrie delegaţia 
avea să fie primită într-o audienţă privată la papă. Subiectul discuţiilor: 
controlul naşterilor. 

Villot studiase cu atenţie dosarul de la Vatican al lui Albino Luciani. 
Citise şi memoriul secret pe care Luciani, pe atunci episcop în Vittorio 
Veneto, îl trimisese lui Paul al Vl-lea înainte de publicarea enciclicei papale 
Humane Vitae, prin care se interzicea catolicilor folosirea oricăror forme 
artificiale de control al naşterilor. Discuţia pe care o avusese personal cu 

Luciani îl lămurise fără echivoc asupra poziţiei noului papă în această 
problemă. De asemenea, în mintea lui Villot nu exista nici o îndoială în 
legătură cu ce avea de gând să facă acum succesorul lui Paul. Avea să urmeze 
o schimbare radicală de poziţii. Existau unii care erau de acord cu punctul de 
vedere al lui Villot, potrivit căruia Paul al Vl-lea fusese trădat. Mulţi alţii 
salutau această schimbare ca pe cea mai importantă contribuţie a Bisericii 
secolului douăzeci. 

în Buenos Aires, un alt bancher, Roberto Calvi, era cu gândul la papa 
Ioan Paul I spre sfârşitul lui septembrie 1978. In cursul săptămânilor 
anterioare, el discutase problemele puse de noul papă cu protectorii lui, Licio 
Gelli şi Umberto Ortolani, doi oameni care puteau declara printre 
numeroasele lor bunuri şi controlul complet pe care -l deţineau asupra lui 
Calvi, preşedintele Băncii Ambrosiano. Calvi fusese copleşit de probleme 
încă dinainte de alegerile papale care -l plasaseră pe Albino Luciani pe tronul 
Sfântului Petru. Din aprilie, Banca Italiei investiga în secret banca din Milano 
a lui Calvi. Era o anchetă declanşată de o misterioasă campanie publicitară cu 
afişe împotriva lui Calvi, izbucnită la sfârşitul lui 1977: afişe care ofereau 
detalii asupra unor activităţi criminale ale lui Calvi şi sugerau că aceste acte 
criminale aveau o anvergură internaţională. 

Calvi ştia cu precizie ce anume progrese înregistra ancheta întreprinsă 
de Banca Italiei. Prietenia lui strânsă cu Licio Gelli îi asigura ţinerea la curent 
zilnică asupra felului în care înaintau lucrurile. El era în aceeaşi măsură la 
curent şi cu investigaţia papală întreprinsă asupra Băncii Vaticanului. Ca şi 
Marcinkus, el ştia că nu era decât o chestiune de timp pentru ca cele două 
anchete independente să realizeze faptul că a cerceta unul dintre aceste 
imperii însemna a le investiga pe amândouă. Făcea tot ce stătea în 
considerabila sa putere pentru a zădărnici eforturile Băncii Italiei şi pentru 
a-şi proteja imperiul financiar, din care era pe cale de a sustrage un miliard de 
dolari. 

Analiza atentă a situaţiei lui Roberto Calvi din septembrie 1978 
lămureşte cu prisosinţă faptul că, dacă papa Paul era succedat de un om 
cinstit, Calvi urma să se confrunte cu ruina totală, cu prăbuşirea băncii sale şi, 
desigur, cu închisoarea. Nu încăpea nici o îndoială că Albino Luciani era 
tocmai un asemenea om. 

In New York, bancherul sicilian Michele Sindona urmărea şi el cu 
îngrijorare activitatea papei Ioan Paul. De mai bine de trei ani, Sindona se 
împotrivea încercărilor guvernului italian de a-i obţine extrădarea. Italienii 
voiau să-1 aducă la Milano pentru a răspunde acuzaţiilor vizând deturnarea a 
225 de milioane de dolari. In cursul acelui an, în mai, se părea că Sindona 
pierduse în cele din urmă lunga bătălie. Un judecător federal dispusese ca 
cererea de extrădare să fie admisă. 

Sindona rămânea în Statele Unite în baza unei cauţiuni de trei milioane 

de dolari, în vreme ce avocaţii lui se pregăteau sa joace ultima carte. Ei cereau 
ca guvernul Statelor Unite să demonstreze faptul că existau dovezi bine 
întemeiate pentru a justifica extrădarea. Sindona susţinea că acuzaţiile ce i se 
aduceau de către guvernul italian reprezentau maşinaţiunile comuniştilor şi 
ale altor politicieni de stânga. Avocaţii lui mai susţineau şi faptul că 
procurorul din Milano ascunsese dovezile ce l-ar fi putut disculpa pe Sindona 
şi că, în cazul în care clientul lor avea să fie trimis înapoi în Italia, acesta avea 
să fie, aproape cu siguranţă, asasinat. Audierea era programată pentru 
noiembrie. 

In aceeaşi vară, la New York mai erau şi alţii care acţionau în 
beneficiul lui Sindona. Un membru al Mafiei, Luigi Ronsisvalle, un uciga ş de 
profesie, ameninţa viaţa martorului Nicola Biase, care depusese mărturie 
împotriva lui Sindona în procesul de extrădare. Mafia mai încheiase contract 
şi asupra vieţii procurorului adjunct al Statelor Unite, John Kenney, care era 
procuror şef în procesele de extrădare. Prima oferită pentru asasinarea 
procurorului general era de 100.000 de dolari. 

Dacă papa Ioan Paul I continua să scormonească afacerile Băncii 
Vaticanului, atunci nici o sumă oferită drept primă de către Mafie nu-1 mai 
putea ajuta pe Sindona în lupta lui împotriva trimi terii înapoi în Italia. Urzeala 
corupţiei de la Banca Vaticanului, care includea spălarea banilor proveniţi din 
contractele Mafiei, conducea dincolo de Calvi: până la Michele Sindona. 

In Chicago, un alt prinţ al Bisericii Catolice era îngrijorat şi agitat în 
legătură cu evenimentele din Cetatea Vaticanului: cardinalul John Cody, 
capul celei mai bogate arhidioceze din lume. Cody domnea asupra a două 
milioane şi jumătate de catolici şi a aproape 3000 de preoţi, şi controla peste 
450 de parohii şi un venit anual pe care refuza să-1 dezvăluie în întregime 
cuiva. Era, de fapt, vorba despre un excedent de 250 de milioane de dolari. 
Discreţia fiscală nu era decât una dintre problemele ce se învolburau în jurul 
lui Cody. Până în 1978, domnise în Chicago timp de treisprezece ani. Pe 
parcursul acelor ani, cererile vizând înlocuirea sa ajunseseră la proporţii 
extraordinare. Preoţi, călugăriţe, lucrători laici, oameni aparţinând multor 
profesii fără legătură cu religia înaintaseră cu miile petiţii la Roma, cerând 
înlocuirea omului în care ei vedeau un despot. 

Papa Paul se canonise ani de zile cu înlăturarea lui Cody. Nu o singură 
dată îşi călcase pe inimă şi luase decizia, numai pentru a o revoca în ultimul 
moment. Personalitatea complexă, chinuită a papei Paul era numai parţial 
motivul şovăielii. Paul ştia că se răspândiseră şi alte zvonuri împotriva lui 
Cody, dovedite în mare măsură, care indicau necesitatea urgentă a înlocuirii 
cardinalului de la Chicago. 

Spre sfârşitul lui septembrie, Cody primi un telefon de la Roma. 
Cetatea Vaticanului lăsase să se scurgă încă o informaţie - informaţie bine 
plătită, ca întotdeauna, de către cardinalul Cody. Cel care telefona îi spuse 

cardinalului că acolo unde papa Paul ezitase, succesorul lui acţionase. Papa 
hotărâse că momentul înlocuirii cardinalului John Cody sosise. 

Cel puţin trei dintre aceşti oameni pândeau în umbra altuia, Licio Gelli. 
I se spunea "II Burattinaio" - Maestrul Păpuşar. Păpuşile erau multe şi erau 
plasate în numeroase ţări. El controla P2, iar prin ea controla Italia. In Buenos 
Aires, oraşul în care discuta cu Calvi problema noului papă, Maestrul Păpuşar 
organizase reîntoacerea triumfală la putere a generalului Peron - fapt pe care 
Peron 1-a recunoscut ulterior, îngenunchind la picioarele lui Gelli. Dacă 
Marcinkus, Sindona sau Calvi erau ameninţaţi de diferitele acţiuni înterprinse 
de Albino Luciani, interesele lui Licio Gelli aveau să înlăture această 
ameninţare. 

Era cât se poate de clar că în 28 septembrie 1978 aceşti şase oameni, 
Marcinkus, Villot, Calvi, Sindona, Cody şi Gelli aveau mult a se teme dacă 
pontificatul lui Ioan Paul I continua. Este la fel de limpede că toţi aveau de 
câştigat în diferite feluri dacă papa Ioan Paul I murea subit. 

A murit. 

In intervalul cuprins între ultimele ore ale serii de 28 septembrie şi 
primele ore ale dimineţii de 29 septembrie 1978, la treizeci şi trei de zile de la 
alegerea sa ca papă, Albino Luciani a murit. 

Ora decesului: necunoscută. Cauza decesului: necunoscută. 

Sunt convins că faptele, cu toate amănuntele lor, şi împrejurările, în 
totalitatea lor, succint conturate în paginile precedente, deţin cheia adevărului 
despre moartea lui Albino Luciani. Sunt de asemenea convins că unul dintre 
aceşti şase oameni iniţiase deja, înainte de căderea serii de 28 septembrie 
1978, desfăşurarea acţiunii de rezolvare a problemelor pe care le ridica 
pontificatul lui Albino Luciani. Unul dintre aceşti oameni s-a aflat în inima 
unei conspiraţii care a aplicat o soluţie strict italiană. 

Albino Luciani fusese ales papă în 26 august 1978. La scurt timp după 
acel Conclav, cardinalul englez Basil Hume spunea: "Hotărârea a fost 
neaşteptată. Dar o dată luată, a părut cu totul şi cu totul corectă. Sentimentul 
că era exact ceea ce ne trebuia era atât de general încât, negreşit, el a fost 
candidatul lui Dumnezeu". 

După treizeci şi trei de zile, "candidatul lui Dumnezeu" murea. 

Ceea ce urmează reprezintă rezultatul a trei ani de continue şi intense 
investigaţii asupra acelei morţi. Am ajuns la câteva reguli de urmat într-o 
investigaţie de asemenea natură. Regula întâi: să încep cu începutul. Să 
stabilesc felul de a fi şi personalitatea subiectului decedat. Ce fel de om a fost 
Albino Luciani? 

DRUMUL SPRE ROMA 

Familia Luciani trăia în Canale d'Agordo 1 , un sătuc de munte, situat la 
cea 1000 de metri deasupra nivelului mării şi la aproximativ 120 de kilometri 
nord de Veneţia. 

La momentul naşterii lui Albino, în 17 octombrie 1912, părinţii lui, 
Giovanni şi Bortola, aveau deja în grijă două fete provenite din prima 
căsătorie a tatălui. Ca văduv tânăr, cu două fete şi fără o slujbă permanentă, 
Giovanni nu era întruchiparea visului unei femei tinere. Bortola îşi dusese 
viaţa la o mănăstire de maici. Acum, era mamă a trei copii. Naşterea fu lungă 
şi anevoioasă şi Bortola, dovedind o anxietate exagerată - care avea să devină 
o caracteristică a primei părţi a vieţii băiatului - se temu că acesta e gata să 
moară. Băiatul fu botezat imediat şi primi numele Albino, în amintirea unui 
prieten apropiat al tatălui, care murise ucis într-un accident provocat de 
explozia unui furnal, pe când lucra împreună cu Giovanni în Germania. 
Băiatul veni într-o lume în care peste doi ani avea să izbucnească războiul, 
după asasinarea arhiducelui Francisc Ferdinand şi a soţiei sale. 

Mulţi europeni consideră că primii paisprezece ani ai acestui secol au 
constituit o epocă de aur. Nenumăraţi scriitori au descris stabilitatea, 
sentimentul general de bunăstare, răspândirea culturii în mase, viaţa spirituală 
satisfăcătoare, lărgirea orizonturilor şi reducerea inegalităţilor sociale. Ei 
laudă libertatea de gândire şi calitatea vieţii de parcă lumea acelui moment ar 
fi fost o Grădină a Edenului eduardiană. Fără îndoială, toate acestea au 
existat, dar în aceeaşi măsură au existat şi sărăcia îngrozitoare, şomajul în 
masă, inechităţile sociale, foamea, bolile şi moartea prematură. Mare parte a 
lumii era divizată între aceste două realităţi. Italia nu făcea nici ea excepţie. 

Napoli era asaltat de mii de oameni care voiau s ă emigreze în SUA sau 
în Anglia sau oriunde. Deja, Statele Unite adăugaseră un amendament, între 
paranteze, sub eroica lor declaraţie "Dă-mi osteniţii, săracii tăi. Mulţimile tale 
tânjind să respire liber." Politicosul refuz lăsa acum să se vadă că boala, 
fondurile insuficiente, criminalitatea şi deficienţele fizice erau doar câteva 
dintre motivele de respingere ca emigrant în Statele Unite. 

In Roma, sub privirile Sfântului Petru, mii de oameni locuiau în 
cocioabe din papură şi nuiele. Vara, mulţi dintre ei se mutau în peşterile din 
colinele de primprejur. Unii lucrau din zori şi până-n seară în vii, cu patru 
pence 2 pe zi. La ferme, alţii lucrau acelaşi număr de ore şi nu primeau nici un 
ban. Plata era de obicei în porumb stricat, unul dintre motivele pentru care 



1 La vremea când se năştea Albino Luciani, satul se numea Forno di Canale. Denumirea i-a fost schimbată în 
1964, la îndemnul fratelui lui Luciani, Edoardo. Astfel, satul a revenit la numele lui original, (n.a.) 

2 Un penny (pi., pence) reprezintă a suta parte dintr-o liră sterlină, (n. tr.) 

atât de mulţi muncitori agricoli sufereau de pelagră. Datorită faptului că 
stăteau cufundaţi până la brâu în orezăriile din Pavia, mulţi contractau malarie 
de pe urma frecventelor muşcături de ţânţari. Mai bine de 50 la sută dintre ei 
erau analfabeţi, în vreme ce papă după papă tânjeau după revenirea la Statele 
Papale 3 , aceste condiţii constituiau realitatea vieţii pentru mulţi dintre cei care 
trăiau în Italia unificată. 

In satul Canale predominau copiii, femeile şi bătrânii. Majoritatea 
bărbaţilor în putere erau obligaţi să-şi caute de lucru departe, la câmpie. 
Giovanni Luciani călătorea în Elveţia, Austria, Germania şi Franţa, plecând 
primăvara şi revenind toamna. 

Locuinţa familiei Luciani, un vechi hambar parţial amenajat, avea ca 
unică sursă de căldură un godin vechi, care încălzea încăperea în care se 
născuse Albino. Nu exista nici o grădină, asemenea lucruri erau considerate 
un lux de către oamenii de la munte. Peisajul însă, compensa: păduri de pini 
şi, ridicându-se exact deasupra satului, munţii cu căciuli curate de zăpadă; 
râul Bioi se prăvălea într-o cascadă în apropiere de marginea satului. 
Părinţii lui Albino Luciani formau o combinaţie ciudată. Adânc religioasa 
Bortola petrecea în biserică tot atâta timp cât petrecea şi în mica ei casă, 
făcându-şi griji în legătură cu familia ce i se tot mărea. Era genul de mamă 
care la cea mai uşoară tuse, neliniştită peste măsură, dădea fuga cu oricare 
dintre copii ei la ofiţerii medici staţionaţi în apropiere, la frontieră. Devotată, 
cu aspiraţii spre martiraj, era înclinată să le spună mereu copiilor despre 
sacrificiile pe care era ea obligată să le facă pentru ei. Tatăl, Giovanni, 
cutreiera o Europă în război, căutând de lucru, de la meseriile de zidar şi 
constructor, la cele de electrician şi mecanic. Ca socialist convins, era privit 
de către credincioşii catolici ca un diavol mâncător de preoţi şi incendiator de 
crucifixuri. Combinaţia producea fricţiuni inevitabile. Pe tânărul Albino avea 
să-1 urmărească toată viata amintirea felului în care reacţionase mama sa când 
văzuse numele soţului ei pe afişele lipite pretutindeni prin sat anunţând 
candidatura acestuia în alegerile locale, ca socialist. 

Albino fu urmat de un frate, Edoardo, apoi de o soră, Antonia. Bortola 
sporea modestul venit familial scriind scrisori pentru analfabe ţi şi lucrând ca 
bucătăreasă. 

Meniul familiei consta din polenta (mâncare de porumb fiert, 
mămăligă), orz, macaroane şi orice legume de care puteau face rost. In ocazii 
speciale, puteau avea şi un desert de carfoni, plăcintă umplută cu seminţe de 
mac. Carnea era o raritate. în Canale, dacă cineva era destul de bogat pentru 
a-şi permite luxul să taie un porc, carnea era pusă la sare şi ajungea familiei 
vreme de un an întreg. 

Vocaţia lui Albino pentru preoţie se vădi de timpuriu şi fu încurajată 



3 Teritoriul din centrul Italiei aflat sub stăpânire papală între anii 755 şi 1860. (n.tr.) 

activ de mama sa şi de parohul local, părintele Filippo Carii. Cu toate acestea, 
dacă revine cuiva meritul de a-1 fi împins pe Albino să facă primii paşi către 
preoţie, acela este Giovanni, ateul socialist. Dacă Albino ar fi fost să 
frecventeze neînsemnatul seminar din învecinatul Feltre, asta ar fi costat 
familia Luciani o sumă considerabilă. Mamă şi fiu discutară problema puţin 
înainte ca băiatul să împlinească vârsta de unsprezece ani. In final, Bortola îi 
spuse băiatului ei să-i scrie tatălui lui, care pe atunci muncea în Franţa. Albino 
avea să spună mai târziu că a fost una dintre cele mai importante scrisori din 
viata sa. 

Tatăl primi scrisoarea şi chibzui o vreme asupra problemei înainte de a 
răspunde. După care, îi dădu permisiunea şi acceptă noua povară cu cuvintele: 
"Ei bine, trebuie să facem sacrificiul ăsta". 

Astfel încât, în 1923, tânărul Luciani, în vârstă de unsprezece ani, intra 
la seminar - în războiul intern care bântuia în sânul Bisericii Romano - 
Catolice. Era o Biserică în care cărţi precum Cele cinci răni ale Bisericii a. lui 
Antonio Rosmini erau interzise. Rosmini, un teolog şi preot italian, scrisese în 
1848 că Biserica se confrunta cu o criză care avea la bază cinci rele: 
îndepărtarea socială a clerului faţă de oameni; nivelul scăzut al instrucţiei 
preoţilor; dezbinarea şi animozitatea ce domneau între episcopi; dependenţa 
funcţiilor laice de autorităţile bisericeşti; şi deţinerea de proprietăţi de către 
Biserică şi înrobirea membrilor acesteia faţă de averi. Rosmini sperase într-o 
reformă liberalizantă. Se alesese, în mare măsură ca urmare a intrigilor 
iezuiţilor, cu condamnarea cărţii sale şi cu retragerea tichiei de cardinal pe 
care i-o oferise Pius al IX-lea. 

Cu numai cincizeci şi opt de ani înainte de naşterea lui Luciani, 
Vaticanul proclamase Codul greşelilor şi o enciclică însoţitoare, Quanta Cura. 
In acestea papalitatea denunţa libertatea totală a exprimării şi libertatea presei. 
Conceptul de statut de egalitate pentru toate religiile era cu totul respins 4 . 
Papa responsabil de aceste măsuri era Pius al IX-lea. Acesta mai clarificase şi 
faptul că îi displăcea total conceptul de guvernare democratică şi că 
preferinţele lui se îndreptau spre monarhiile absolute. El denunţa în 
continuare pe "cei care susţin libertatea de conştiinţă şi religioasă" 5 , ca şi pe 
"toţi aceia care spun că Biserica nu ar trebui să facă uz de forţă". 

In 1870, acelaşi papă, convocând un Conciliu la Vatican, le atrase 
atenţia episcopilor adunaţi că principalul punct de pe ordinea de zi era 
infailibilitatea papală. Infailibilitatea lui. După multe insistenţe din partea 
unor grupări importante din sânul Bisericii şi după oarecare presiune, extrem 
de necrestinească, papa suferi o importantă înfrângere morală când, din peste 
1000 de membri care aveau dreptul să ia parte la Conciliu, numai 451 de 
episcopi votară pentru concept. Mulţumită unei strategii bine puse la punct, cu 



4 Astăzi datorită ecumenismului concepţia papilor şi a Vaticanului s-a întors cu 180 de grade, (n.ed.) 

5 Concept şi principiu promovat de masonerie, (n. ed.) 

excepţia a numai doi dintre ei, toţi dizidenţii părăsiră Roma înainte să aibă loc 
votul final. La ultima întâlnire a Conciliului, în 18 iulie 1870, se hotărî, cu 
535 de voturi contra 2, că papa era infailibil în definirea doctrinelor privitoare 
la credinţă sau la moralitate. 6 

Până la eliberarea lor de către trupele italiene, în 1870, evreii din Roma 
fuseseră închişi într-un ghetou, prin bunăvoinţa papei devenit infailibil. El era 
la fel de intolerant şi faţă de protestanţi şi recomanda introducerea 
condamnării la închisoare pentru ne -catolicii care predicau în Toscana. La 
momentul în care scriu toate acestea, se fac eforturi considerabile pentru ca 
Pius al IX-lea să fie canonizat. 

Lui Pius al IX-lea îi urmă Leon al XHI-lea, considerat de către mulţi 
istorici drept un bărbat luminat şi omenos. El fu urmat de Pius al X-lea, pe 
care aceiaşi istorici l-au considerat un dezastru total. Acesta domni până în 
1914, iar răul făcut de el era încă foarte evident când Albino Luciani intră la 
seminarul din Feltre. 

Lista cărţilor care nu erau îngăduite nici unui romano -catolic se lungi 
tot mai mult. Editori şi autori fură excomunicaţi. Când lucrările critice erau 
publicate anonim, autorii, indiferent cine ar fi fost, erau excomunicaţi. Papa 
lansă un termen generic pentru tot ceea ce intenţiona să distrugă: 
"modernism". Oricine punea în discuţie învăţăturile curente ale Bisericii era 
declarat anatema. Cu binecuvântarea şi ajutorul financiar al papei, un prelat 
italian, Umberto Benigni, crea un sistem de spionaj. Scopul acestuia era de a 
vâna şi de a distruge pe toţi moderniştii. Astfel, în secolul al douăzecilea, 
Inchiziţia renăscuse. 

După diminuarea puterii lumeşti prin pierderea Statelor Papale, 
autoproclamatul "prizonier în Vatican" nu mai era în măsură să ordone vreo 
ardere pe rug, dar un ghiont aici, o împunsătură colo, ceva zvonuri anonime şi 
neîntemeiate despre un coleg sau un posibil rival erau suficiente pentru a 
distruge multe cariere bisericeşti. Mama îşi devora propriii copii. Majoritatea 
celor pe care Pius şi cei din jurul lui îi distruseră erau membri loiali şi 
credincioşi ai Bisericii Romano-Catolice. 

Se închiseră seminare. Cele care erau autorizate să rămână pentru a 
ridica noile generaţii de preoţi erau supravegheate atent. într-o enciclică, papa 
declară că oricine predica sau dădea învăţătură în calitate oficială trebuia să 
facă un jurământ special cu privire la abjurarea tuturor erorilor 
modernismului. Mai mult, declară o prohibiţie generală cu privire la citirea 
ziarelor de către toţi seminariştii şi studenţii la teologie, adăugând expres că 
decizia lui se aplica de asemenea şi celor mai bune dintre ziare. 

In fiecare an, părintele Benigni, mai marele grupului de spioni care în 
cele din urmă ajunseră să pătrundă în fiecare dioceză a Italiei şi de 



6 Infailibilitatea a fost impusă de un papă care se dorea apărător al tradiţiei, numai că, mai târziu, cu aceeaşi 

infailibilitate papii vor impune modernismul şi sincretismul religios, (n.ed.) 

pretutindeni din Europa, primea o subvenţie de 1000 de lire (având un 
echivalent modern de aproximativ 5000 de dolari) direct de la papă. Această 
organizaţie secretă de spioni nu a fost desfiinţată decât în 1921. Părintele 
Benigni a devenit atunci informator şi spion al lui Mussolini. 

Pius al X-lea a murit la 20 august 1914. A fost canonizat în 1954. 
Aşadar, la Feltre, Luciani află că era un delict să citeşti un ziar sau o revistă. 
Se afla într-o lume austeră, unde profesorii erau la fel de vulnerabili ca şi 
elevii. O vorbă sau un comentariu care nu întrunea totala aprobare a unui 
coleg putea avea ca rezultat pentru un preot profesor pierderea dreptului de a 
preda, datorită clicii de spioni a părintelui Benigni. Deşi oficial desfiinţată în 
1921, cu doi ani înainte de intrarea lui Luciani la Feltre, influenţa ei s-a întins 
asupra întregii perioade a pregătirii lui pentru preoţie. Interogarea critică 
asupra celor predate era anatema. Sistemul era creat pentru a da răspunsuri, nu 
pentru a încuraja întrebările. Profesorii care fuseseră marcaţi şi care purtau 
urmele adânci ale epurărilor aveau să marcheze la rândul lor şi să lase urme 
adânci noii generaţii. 

Generaţia de preoţi căreia îi aparţine Albino Luciani trebuia să facă faţă 
întregii forţe a Codului greşelilor şi a mentalităţii anti-moderniste. Luciani 
însuşi ar fi putut uşor deveni, sub asemenea dominatoare influenţe, încă un 
preot obtuz. O diversitate de factori l-au salvat de la această soartă. Şi nu cel 
mai neînsemnat dintre aceştia a fost un har simplu, dar măreţ, pe care-1 avea, 
setea de cunoaştere. 

Cu toate exagerările în legătură cu sănătatea lui în perioada copilăriei, 
în atitudinea protectoare a mamei sale a existat şi ceva deosebit de bun. 
Refuzând să-1 lase pe băiat să se bucure de asprimea şi de înghiontelile 
prietenilor lui şi înlocuind mingea cu o carte, ea i-a deschis fiului ei întreaga 
lume. El începu să citească cu lăcomie de la o vârstă fragedă - operele 
complete ale lui Dickens şi ale lui Jules Verne. Pe Mark Twain, de pildă, îl 
citi la şapte ani, lucru neobişnuit într-o ţară unde aproape jumătate din adulţi 
nu putea citi deloc pe vremea aceea. 

La Feltre, sorbi toate cărţile pe care le aveau. Mai important încă, îşi 
amintea practic tot ce citea. Era înzestrat cu o memorie uimitoare. Ca urmare, 
deşi întrebările provocatoare erau întâmpinate cu încruntare de sprâncene, 
Luciani avea când şi când temeritatea să le pună. Profesorii lui îl considerau 
silitor, dar "prea vioi". 

Verile, tânărul seminarist se întorcea acasă şi, îmbrăcat în lunga lui 
sutană neagră, lucra la câmp. Când nu dădea ajutor la recoltat, putea fi găsit 
"re-organizând" biblioteca părintelui Filippo. Trimestrele şcolare mai erau din 
vreme în vreme înviorate de câte o vizită a tatălui său. Primul gest făcut de 
Giovanni la întoarcerea acasă, toamna, era o vizită la seminar; în continuare, 
îşi petrecea iarna făcând propagandă pentru socialişti. 

De la Feltre, Luciani promova la seminarul superior de la Belluno. 

Unul dintre contemporanii lui mi -a evocat regimul de la Belluno: 

Eram treziţi la 5.30 dimineaţa. Fără nici o instalaţie de încălzire, apa era 
adeseori de-a dreptul îngheţată, îmi pierdeam vocaţia în fiecare 
dimineaţă, preţ de câte cinci minute. Aveam treizeci de minute să ne 
spălăm şi să ne facem paturile. 

Acolo l-am întâlnit pe Luciani, în septembrie 1929. Avea şaisprezece 
ani. Era întotdeauna amabil, liniştit, senin - numai să nu fi spus ceva 
inexact, atunci era ca un resort. Am învăţat că, de faţă cu el, trebuia să 
ai grijă ce spui. La cea mai mică scrinteală, aveai de-a face cu el. 

Printre cărţile pe care le citi Luciani se numărau şi unele scrise de 
Antonio Rosmini. Remarcabilă prin absenţa sa din biblioteca seminarului era 
Cele cinci răni ale Bisericii. In 1930 încă mai figura în Indexul Cărţilor 
Interzise. Conştient de-acum de furia pe care o provocase cartea, Luciani îşi 
procură în ascuns propriul exemplar. Acest text avea să exercite o influenţă 
profundă şi durabilă asupra vieţii lui. 

Pentru profesorii lui Luciani, Codul greşelilor, proclamat in 1864 de 
către Pius al IX-lea, trebuia să fie considerat în anii '30 drept adevăr suprem. 
Tolerarea unei opinii ne -catolice în ţările unde catolicii formau majoritatea era 
de neconceput. Versiunea de fascism a lui Mussolini nu era singura predat ă în 
Italia în anii imediat precedenţi celui de-al doilea război mondial. Greşeala nu 
avea nici un drept. Excepţia părea să apară atunci când cel care greşea era 
profesorul; atunci avea drepturi depline. 

Orizontul lui Luciani, departe de a fi lărgit de către profesorii lui, 
începea, în anumite privinţe, să se îngusteze. Din fericire, se afla sub altă 
influenţă decât cea a profesorilor lui. Un alt rost coleg de clasă de la Belluno 
şi-a amintit: 

Citea dramaturgia lui Goldoni. Citea scriitorii francezi ai secolului 
nouăsprezece. Şi-a cumpărat o culegere a scrierilor iezuitului francez 
din secolul şaptesprezece, Pierre Couwase, şi a citit-o din scoarţă în 
scoarţă. 

Luciani fu atât de puternic influenţat de scrierile lui Couwase, încât 
începu să se gândească serios să devină iezuit. Văzu cum unul, apoi un al 
doilea dintre prietenii lui apropiaţi merseră la rector, episcopul Giosue 
Cattarosi, şi-i cerură permisiunea de a trece la ordinul Iezuit. In ambele 
cazuri, permisiunea fu acordată. Luciani se duse şi el şi ceru permisiunea. 
Episcopul cântări cererea, apoi răspunse: "Nu, trei înseamnă deja prea mult. 
Să faci bine să rămâi aici". 

La 7 iulie 1935, la vârsta de douăzeci şi trei de ani, Luciani fu uns preot 

în San Pietro, Belluno. In ziua următoare, celebră prima lui mesă în satul 
natal. Numirea în postul de diacon din Forno di Canale îl încântase nespus. 
Faptul că aceasta era cea mai umilă poziţie clericală din ierarhia clericală nu 
avea nici o importanţă pentru el. Din congregaţia formată din prieteni, 
rubedenii, preoţi localnici şi propria familie făcea parte şi mândrul, de-acum, 
Giovanni Luciani care, între timp, îşi găsise o slujbă permanentă, ca sticlar- 
suflător, destul de aproape de casă, pe insula Murano de lângă Veneţia. 

In 1937, Luciani fu numit vice -rector la fostul lui seminar din Belluno. 
Dacă ceea ce preda el acum diferea prea puţin de ceea ce îi fusese lui predat 
de către profesorii săi, maniera sa de predare era cu siguranţă alta. Reuşi să 
transforme subiectele teologice, de multe ori seci şi anoste, în ceva plin de 
prospeţime şi demn de reţinut. După patru ani, simţi nevoia de a progresa. 
Dorea să obţină un doctorat în teologie. Asta însemna să se mute la Roma şi 
să studieze la Universitatea Gregoriană. Superiorii lui de la Belluno voiau ca 
el să continue să predea acolo pe toată durata studiilor pentru doctorat. 
Luciani era de acord, dar Universitatea Gregoriană insista pentru cel puţin un 
an de frecvenţă obligatorie la Roma. 

După intervenţia lui Angelo Santin, directorul de la Belluno, şi a 
părintelui Felice Capello, un renumit expert în drept canonic, care preda la 
Universitatea Gregoriană şi, "întâmplător", era rudă cu Luciani, papa Pius al 
Xll-lea însuşi oferi o dispensă printr-o scrisoare semnată de cardinalul 
Maglione şi datată 27 martie 1941. (Faptul că cel de-al doilea război mondial 
era în plină desfăşurare la acel moment nu transpare din corespondenţa 
Vaticanului.) Luciani îşi alese pentru teză "Originea sufletului omenesc după 
Antonio Rosmini". 

Experienţele sale din timpul războiului fură un extraordinar amestec de 
sacru şi profan, îşi perfecţiona limba germană ascultând spovedaniile 
soldaţilor celui de-al Treilea Reich. Studie atent operele lui Rosmini sau acele 
părţi ale lor care nu erau interzise. Mai târziu, când Luciani a devenit papă, 
s-a spus că teza lui era "strălucită". Cel puţin după părerea ziarului 
Vaticanului, L'Osservatore Romano - apreciere neexprimată în biografiile 
care precedaseră conclavul. Nu este şi părerea împărtăşită de profesorii de la 
Gregoriană. Unul dintre ei mi-a descris-o drept o "lucrare competentă". Un 
altul a spus, "După mine, este lipsită de valoare. Dovedeşte un conservatorism 
extrem şi îi lipseşte metoda de abordare." 

Mulţi ar spune că interesul şi implicarea lui Luciani în operele lui 
Rosmini erau indicii clare ale gândirii lui liberale. Albino Luciani cel din anii 
'40 era departe de a fi un liberal. Teza lui caută să-1 infirme pe Rosmini punct 
cu punct. El îl atacă pe teologul din secolul nouăsprezece pentru folosirea 
surselor de mâna a doua şi a citărilor incorecte, pentru superficialitate, pentru 
"isteţime ingenioasă". Este o încercare de desfiinţare totală şi o dovadă clara 
de gândire conservatoare. 

In vreme ce stabilea că Rosmini îl citase incorect pe Toma d'Aquino, 
Albino Luciani parcurgea un drum delicat în activitate a de predare la Belluno. 
Le spuse studenţilor lui să nu intervină când văzură trupele germane 
încercuind grupuri ale rezistenţei locale. In sufletul lui, simpatiza cu 
rezistenţa, dar era conştient că mulţi dintre viitorii preoţi din clasă erau pro- 
fascişti. Mai era conştient şi că mişcarea de rezistenţă provoca represalii ale 
germanilor împotriva populaţiei civile. Erau distruse case; bărbaţii erau luaţi 
şi spânzuraţi de copaci. în cea de-a doua parte a războiului, oricum, seminarul 
lui Luciani deveni un rai pentru membrii rezistenţei. Descoperirea acestei stări 
de lucruri ar fi însemnat moarte sigură nu numai pentru luptătorii rezistenţei, 
dar şi pentru Luciani şi colegii lui. 

In octombrie 1946 Luciani îşi susţinu teza, publicată ulterior în 4 aprilie 
1950, şi deveni doctor în teologie, magna cum laude. 

în 1947, episcopul de Belluno, Girolamo Bortignon, îl făcu pe Luciani 
pro-vicar general al diocezei şi-i ceru să organizeze apropiatul sinod şi 
întâlnirea inter-diocezală dintre Feltre şi Belluno. Creşterea responsabilităţilor 
coincidea şi cu lărgirea perspectivei. Deşi tot incapabil de împăcare cu 
"Originile sufletului" a lui Rosmini, Luciani începuse s ă aprecieze şi să fie de 
acord cu vederile lui Rosmini asupra a ceea ce tulbura Biserica. Faptul că 
aceleaşi probleme încă mai existau după o sută de ani făcea încă şi mai 
pertinenţi factorii izolării sociale, lipsa de instrucţie a clerului, dezbinarea 
episcopilor, nesănătoasa întrepătrundere a puterii bisericii cu cea a statului şi, 
mai ales, preocuparea bisericii pentru bogăţie. 

In 1949, Luciani fu făcut responsabil cu pregătirea catehizării pentru 
Congresul Euharistie care urma să aibă loc în acel an la Belluno. Acest fapt, 
plus propria lui experienţă de predare, îi dădură îndemnul primei încercări ca 
autor, cu o cărticică încorporându-i vederile, intitulată Catechsi in Briciole 
(Fărâmituri de Catehism). 

Orele de catehism: probabil că sunt cele mai timpurii amintiri ale celor 
mai mulţi catolici adulţi. Mulţi teologi le vor scoate din discuţie, dar exact 
acesta este stadiul creşterii la care se referă iezuiţii când vorbesc despre 
"câştigarea unui copil pentru toată viaţa". Albino Luciani a fost unul dintre 
cei mai buni profesori ai acestei materii de studiu pe care i -a avut biserica în 
acest secol. Avea simplitatea de gândire la care ajung numai cei extrem de 
inteligenţi şi, alături de ea, o autentică, profundă umilinţă. 

Prin 1958, Don Albino, după cum îi spuneau toţi, ducea o viaţă aşezată. 
Mama şi tatăl îi muriseră amândoi, îi făcea vizite frecvente fratelui său, 
Edoardo, acum căsătorit şi locuind în casa părintească, şi sorei sale, Antonia, 
măritată şi ea, care locuia în Trento. Ca vicar general în Belluno, avea de 
lucru mai mult decât destul pentru a fi ocupat. Pentru timpul liber, erau 
cărţile. Era puţin interesat de mâncare, acceptând orice i se punea dinainte. 
Principala lui formă de exerciţiu fizic era mersul pe bicicletă prin dioceză şi 

ascensiunile pe care le făcea în munţii din apropiere. 

Acest omuleţ liniştit reuşea, aparent fără să-şi propună, să exercite o 
influenţă extraordinară şi durabilă asupra oamenilor. Vorbind cu cei care l-au 
cunoscut, am putut vedea iar şi iar, o remarcabilă schimbare petrecându-se în 
cei care-şi aminteau de Albino Luciani. Chipurile li se îmblânzeau, efectiv 
relaxate. Zâmbeau. Zâmbeau mult amintindu-şi de el. Deveneau sub ochii mei 
mai prietenoşi. El atingea în mod clar ceva foarte profund în ei. Catolicii ar 
numi acest ceva suflet. In mod fericit, fără să-şi dea seama, Albino Luciani a 
lăsat o moştenire unică în urmă-i în drumurile sale pe bicicletă prin Belluno. 

La Vatican era un nou papă, Ioan al XXIII-lea, un om născut în 
apropiere, în Bergamo, locul de naştere şi al celui de la care îşi primise Albino 
numele de botez. Ioan era ocupat cu numirile episcopale. Urbani la Veneţia, 
pentru a-i ocupa propriul post, Carraro la Verona. In Vittorio Veneto era 
vacant un post de episcop. Papa îi ceru episcopului Bortignon un nume. 
Răspunsul îl făcu să zâmbească: "II ştiu. II ştiu. Are să-mi convină." 

Luciani, cu acea umilinţă dezarmantă pe care atât de mulţi aveau să nu 
o poată înţelege deloc mai târziu, declara după numirea sa ca episcop în 
Vittorio Veneto: "Păi, am călătorit de câteva ori cu trenul împreună, dar a 
vorbit aproape numai el. Eu am vorbit atât de puţin încât nu avea cum să mă 



cunoască." 



în 1958, la patruzeci şi sase de ani, Luciani fu uns episcop de către 
papa Ioan în bazilica San Pietro la două zile după Crăciun. 

Papa era deplin conştient de activitatea pastorală a tânărului ce se 
trăgea din nord şi îl preţuia cu multă căldură. Luând un exemplar din 
Urmându-1 pe Cristos, de Thomas a Kempis, papa Ioan citi cu voce tare 
capitolul 23. în el, cele patru elemente care aduc pacea şi libertatea personală 
sunt astfel prezentate: 

Fiule, încearcă să împlineşti mai degrabă voinţa altuia decât pe a ta. 
Preferă întotdeauna să ai mai puţin, decât mai mult. Alege întotdeauna 
locul cel mai umil şi fii mai prejos decât oricare altul. Tânje şte şi roagă- 
te întruna ca voinţa Domnului să fie deplin realizată în viaţa ta. Vei afla 
că omul care face toate acestea umblă în pace şi linişte. 

înainte de a fi numit, Luciani scrisese despre evenimentul ce urma, 
într-o scrisoare adresată monseniorului Capovilla, secretarul personal al papei. 
Una dintre frazele pe care le-a folosit demonstrează în mod izbitor cât de 
aproape era el deja în încercarea de a duce o viaţă care să corespundă 
idealurilor lui Thomas a Kempis: "Uneori, Domnul îşi scrie lucrările în 
ţărână". 

Prima dată când comunitatea din Vittorio Veneto se strânse pentru a -şi 
asculta noul episcop, el dezvoltă tema următoare: 

Cu mine, Domnul foloseşte iarăşi vechiul său sistem, îi ia pe cei 
mărunţi din noroiul străzii. Ii ia pe cei de la câmpuri. Pe alţii îi ia de la 
plasele lor de pescuit, de la ţărmul mării sau de pe malul lacurilor, şi-i 
face apostoli. Este vechiul său sistem. 

De îndată ce am fost hirotonit preot, am început a primi de la superiorii 
mei sarcini de responsabilitate şi am înţeles că este dat omului să aibă 
autoritate. Este ca o minge umflată. Dacă te uiţi la copiii care se joacă 
pe iarba din faţa acestei catedrale, când mingea le este spartă, ei nici 
măcar nu se ostenesc să o privească. Poate sta liniştită într-un colţ. Dar 
când este umflată, copiii sar de pretutindeni şi fiecare crede că are 
dreptul să o izbească cu piciorul. Asta se întâmplă cu oamenii când se 
ridică. Prin urmare, nu fiţi pizmuitori. 

Mai târziu vorbi celor 400 de preoţi care acum răspundeau înaintea lui. 
Unii dintre ei îi oferiseră daruri, mâncare, bani. I-a refuzat. Când fură cu toţii 
adunaţi, încercă să le explice motivul: "Am venit fără să am măcar cinci lire. 
Vreau să trăiesc fără să am măcar cinci lire." 

Continuă: 

Dragii mei preoţi. Dragii mei credincioşi. Aş fi un episcop foarte 
nefericit dacă nu v-aş iubi. Vă asigur că vă iubesc şi că vreau să fiu în 
slujba voastră şi să vă pun la dispoziţie toată modesta mea energie, 
puţinul pe care-1 am şi puţinul care sunt. 

Avea putinţa de a alege să trăiască într-un apartament luxos în oraş sau 
să ducă o viaţă şi mai spartană, în Castelul San Martino. Alese castelul. 

Pentru mulţi episcopi, viaţa pe care aceştia o duc este retrasă. Intre ei şi 
turma lor se cască automat o prăpastie acceptată de ambele părţi. Episcopul 
este o figură fugară, văzută numai la ocazii speciale. Albino Luciani îşi asumă 
altfel rolul în Vittorio Veneto. Se purta îmbrăcat ca un simplu preot şi 
propovăduia Evanghelia enoriaşilor săi. Cu preoţii lui practica o formă de 
democraţie care la acea vreme era extrem de rară în sânul bisericii. Consiliul 
său presbiterial, spre exemplu, fu în totalitate al es fără vreo numire din partea 
episcopului. 

Când acelaşi consiliu recomandă închiderea unui mic seminar, în ciuda 
faptului că el nu era de acord cu decizia, se duse pe la toate parohiile sale şi 
discută problema pe îndelete cu toţi preoţii parohi. De îndată ce îi fu clar că 
majoritatea lor erau pentru închiderea seminarului, o autoriză. Elevii fură 
trimişi, conform instrucţiunilor acestui fost seminarist, la şcoli de stat. Mai 
târziu, declară public că opinia majorităţii fusese corectă, iar a lui nu. 

Nici un preot nu trebui vreodată să-şi fixeze audienţă pentru a-şi vedea 
episcopul. Dacă venea vreunul, era primit. Unii considerau democraţia lui ca 
fiind slăbiciune. Alţii îl priveau diferit şi-1 comparau cu omul care -l făcuse pe 
el episcop. 

Era ca şi cum ai fi avut propriul tău papă. Era ca şi cum papa Roncalli 
[loan al XXIII-lea] s-ar fi aflat aici, în această dioceză, şi ar fi lucrat alături de 
noi. La masa lui se aflau de obicei doi sau trei preoţi. Pur şi simplu nu se 
putea opri să se dăruiască. Fără să anunţe, îi vizita pe cei bolnavi sau pe cei 
handicapaţi. Cei din spitale nu ştiau niciodată când sosea. Se arăta pe 
neaşteptate pe bicicletă sau în maşina lui cea veche, lăsându-şi secretarul 
afară, să citească, în vreme ce el umbla prin saloane. Apoi, la fel de 
neaşteptat, se arăta într-unui dintre satele de munte, pentru a discuta o anumită 
problemă cu preotul local. 

In cea de-a doua săptămână a lui ianuarie 1959, la mai puţin de trei 
săptămâni după ce-1 hirotonise episcop pe Luciani, papa loan discuta despre 
situaţia internaţională cu sub-secretarul său de stat, cardinalul Domenico 

5 5 ~ 

Tardini. Vorbiră despre implicaţiile celor făcute de un tânăr pe nume Fidel 
Castro regimului lui Batista, din Cuba; despre faptul c ă Franţa avea un nou 
preşedinte, generalul Charles de Gaulle; despre demonstraţia de tehnologie 
avansată a ruşilor, care trimiseseră o nouă rachetă pe o orbită circumlunară. 
Discutară despre revolta din Algeria, despre sărăcia înspăimântătoare din 
multe ţări latino-americane, despre faţa în schimbare a Africii, cu câte o nouă 
naţiune părând să apară în fiecare săptămână. Lui loan i se părea că Biserica 
Romano-Catolică reuşea să ţină pasul cu problemele mijlocului de secol 
douăzeci. Era un moment istoric crucial, în care o parte importantă a lumii se 
întorcea către lucrurile materiale, abătându-şi atenţia de la cele spirituale. Spre 
deosebire de mulţi din Vatican, papa considera că reforma, ca şi actele de 
caritate, trebuiau să înceapă acasă. Brusc, lui loan îi veni o idee. Mai târziu 
avea să spună că a fost inspirat de Sfântul Duh 7 . De oriunde va fi venit, era o 
idee excelentă: "Un Conciliu". 

Aşa a apărut ideea celui de -Al Doilea Conciliu Ecumenic al 
Vaticanului. Primul, din 1870, avusese ca rezultat faptul că dăduse Bisericii 
un papă infailibil. Efectele celui de-al doilea, mulţi ani după încheierea lui, 
încă se mai reverberează prin lume. 

In 11 octombrie 1962, 2381 de episcopi se strânseră la Roma pentru 
ceremonia de deschidere a acestui Al Doilea Conciliu al Vaticanului. Printre 
ei se număra şi Albino Luciani. Pe măsură ce lucrările conciliului înaintau, 
Luciani îşi făcea prietenii care aveau să dureze pentru tot restul vieţii lui. 
Suenens 8 din Belgia. Wojtyla şi Wyszynski din Polonia. Marty din Franţa. 
Thiandoum din Dakar. Luciani experimentă, de asemenea, pe parcursul 



7 în realitate se ştie că a fost inspirat de membrii mai multor organizaţii, creştine şi necreştine, (n.ed.) 

8 Francmason. 

lucrărilor conciliului, propriul lui drum spre Damasc 9 . Anume declaraţia 
Conciliului, Despre libertatea religioasă. 

Alţii fură mai puţin impresionaţi de noul mod de a privi o veche 
problemă. Oameni precum cardinalul Alfredo Ottaviani, care controla Sfântul 
Oficiu, nu numai că erau hotărâţi să distrugă conceptul de toleranţă care era 
implicit în Despre libertatea religioasă, dar mai întreprindeau şi o îndârjită 
acţiune de ariergardă împotriva a tot ce avea iz de ceea ce Pius al X-lea, la 
începutul secolului, numise "modernism". Era generaţia celor care-1 
învăţaseră pe Luciani la seminarul din Belluno că „libertatea" religioasă le era 
îngrădită romano-catolicilor. „Greşeala nu are nici un drept." Luciani predase 
şi el, la rândul său, aceeaşi doctrină îngrozitoare. Acum, la cel de -Al Doilea 
Conciliu al Vaticanului, ascultă cu uimire crescândă cum episcop după 
episcop puneau în discuţie conceptul. 

Când Luciani puse în balanţă argumentele pro şi contra, era trecut de 
vârsta de cincizeci de ani. Reacţia lui fu tipică pentru acest muntean prudent. 
Discută chestiunea cu ceilalţi, se retrase pentru a chibzui, ajunse la concluzia 
că "greşeala" fuseese în conceptul pe care-1 predase. 

La fel de caracteristică pentru Luciani fu şi publicarea ulterioară a unui 
articol prin care lămurea cum şi de ce îşi schimbase convingerile. Articolul 
începea cu o recomandare pentru cititori: 

Dacă treci printr-o greşeală, decât s-o smulgi din rădăcini sau s-o culci 
la pământ, vezi, mai bine, dacă nu o poţi plivi cu răbdare, pentru a 
permite luminii să-şi reverse strălucirea peste sâmburele de bunătate şi 
de adevăr care de obicei nu lipseşte nici chiar din opiniile greşite. 

Alte aspecte ale diferitelor dezbateri îi creară mai puţine dificultăţi. 
Când principiul bisericii sărace - o biserică lipsită de putere politică, 
economică şi ideologică - fu ridicat în slăvi, conciliul abia dacă avea în vedere 
ceva în care Luciani deja credea. 

înainte de deschiderea Conciliului, Luciani emisese o scrisoare 
pastorală, "însemnări despre conciliu", pentru a-şi pregăti comunitatea. Acum, 
cu conciliul încă în desfăşurare, schimbările pe care le introdusese în dioceza 
Vittorio fură accelerate, îşi îndemnă profesorii de la seminar să citească noile 
reviste teologice şi să lase deoparte vechile manuale care priveau tot înapoi, 
drăgăstos, spre secolul al nouăsprezecelea, îşi trimise profesorii la cursuri la 
principalele universităţi teologice ale Europei. Nu numai profesorii, dar şi 
elevii puteau fi acum găsiţi la masa lui de seară. Scria săptămânal tuturor 
preoţilor din dioceza, împărtăşindu-le ideile şi planurile lui. 

în august 1962, cu câteva luni înainte de deschiderea celui de -Al Doilea 



9 Pe drumul spre Damasc a avut Saul din Tars, prigonitorul primilor ere ştini, revelaţia divinităţii lui Isus, 

experienţă în urma căreia a devenit cel cunoscut drept apostolul Pavel. (n.tr.) 

Conciliu al Vaticanului, Luciani fu confruntat cu o mostră de greşeală de un 
cu totul alt gen. Doi preoţi din dioceza se asociaseră cu un vânzător angrosist 
care se ocupa şi cu specularea proprietăţilor. Preoţii fură ispitiţi să i se alăture. 
Când unul dintre ei veni la Luciani, el mărturisi că suma care lipsea, 
aparţinând în mare parte micilor depunători, depăşea două miliarde de lire. 

Albino Luciani avea idei foarte precise în legătură cu averea şi cu banii, 
mai ales cu averea Bisericii. Unele dintre ideile lui i se datorau lui Rosmini; 
multe - propriei lui experienţe. El credea într-o Biserică Romano-Catolică a 
celor săraci, pentru cei săraci. Absenţele de acasă la care fusese obligat tatăl 
său, foamea şi frigul, tălpile suplimentare din lemn, prinse în cuie de tălpile 
încălţămintei pentru a nu se toci, tăierea ierbii de pe versanţii muntelui pentru 
îmbogăţirea meselor de seară, perioadele îndelungate petrecute la seminar fără 
a-şi vedea mama, care nu-şi putea permite să-1 viziteze, tot acest context 
produsese în Luciani o profundă compasiune pentru cei săraci, o totală 
indiferenţă faţă de acumularea de avere personală şi încredinţarea că Biserica, 
Biserica lui, trebuia nu numai să fie săracă material, dar trebuia să fie văzută 
astfel. 

Conştient de neajunsurile pe care avea să le provoace scandalul, se duse 
direct la editorul ziarului II Cazzettino, din Veneţia, îi ceru editorului să nu 
trateze problema într-o manieră de senzaţie, cu titluri şocante. 

întors în dioceza lui, îşi convocă cei 400 de preoţi. Practica normală ar 
fi fost să invoce imunitatea ecleziastică. Făcând astfel, s-ar fi asigurat ca 
Biserica să nu plătească nici un penny. Vorbind liniştit, Luciani le spuse 
preoţilor săi: 

Este adevărat că doi dintre noi au săvârşit răul. Cred că dioceza trebuie 
să plătească. Mai cred şi că legea trebuie să-şi urmeze cursul firesc. Nu 
trebuie să ne ascundem îndărătul niciunei imunităţi. Acest scandal este 
o lecţie pentru noi toţi. Şi anume că trebuie să fim o Biserică săracă. 
Am de gând să vând averea ecleziastică. In continuare, intenţionez să 
vând şi una dintre clădirile noastre. Banii vor fi folosiţi pentru a se 
restitui fiecare liră datorată de aceşti preoţi. Vă cer încuviinţarea. 

Albino Luciani le obţinu încuviinţarea. Moralitatea lui avu câştig de 
cauză. Unii dintre cei prezenţi la acea întâlnire admirară omul şi moralitatea 
lui. Alţii observară aproape cu regret că, după părerea lor, Luciani era prea 
moral în asemenea chestiuni. Speculantul de proprietăţi care-i implicase pe 
cei doi preoţi fu, de bună seamă, printre cei care-1 considerară pe episcop 
"prea moral", înainte de proces, el se sinucise. Unul dintre preoţi execută o 
sentinţă de un an închisoare, iar celălalt fu achitat. Unii dintre membrii 
clerului nu fură prea încântaţi de maniera în care Luciani îmbrăţişase, din 
toată inima, spiritul Conciliului Vaticanului. Ca şi în cazul lui Luciani, 

gândirea lor se formase în anii de început, mai reprezentativi. Spre deosebire 
de el, ei nu erau pregătiţi să şi-o remodeleze. Acest aspect avea să ocupe un 
loc constant în activitatea lui Luciani pentru timpul care îi mai rămăsese de 
petrecut la Vittorio Veneto. Cu acelaşi nesaţ cu care, în tinereţe, citise carte 
după carte, acum, potrivit spuselor monseniorului Ghizzo care lucra cu el, 
"absorbi total Conciliul al Doilea al Vaticanului. Avea Conciliul în sânge, îi 
cunoştea documentele pe de rost. Mai mult, transpuse documentele în viaţă." 

înfrăţi Vittorio Veneto cu Kiremba, un orăşel din Burundi, anterior 
parte a Africii Germane de Est. La mijlocul anilor '60, când vizită Kiremba, fu 
pus fată în faţă cu Lumea a Treia. Aproape 70 la sută din cei trei milioane şi 
un sfert de locuitori ai tării erau romano-catolici. Credinţa era înfloritoare, dar 
la fel erau şi sărăcia, boala, rata înaltă a mortalităţii infantile şi războiul civil. 
Bisericile erau pline, burţile erau goale. Asemenea realităţi îl inspiraseră pe 
papa Ioan să convoace Al Doilea Conciliu al Vaticanului, ca o încercare de a 
trage Biserica în secolul douăzeci. In vreme ce Garda Curiei Palatului din 
Roma era orbită de Al Doilea Conciliu, Luciani şi alţii ca el erau iluminaţi de 
acesta. 

Ioan îşi dădu efectiv viaţa pentru a face ca acest Conciliu, pe care el îl 
concepuse, să nu fie născut mort. Avertizat că era grav bolnav, el refuză 
operaţia pentru care insistau specialiştii săi. Ii spuseră că o asemenea operaţie 
avea să-i prelungească viaţa. El ripostă că a lăsa Conciliul Vaticanului la 
discreţia elementelor reacţionare din interiorul Vaticanului ar fi însemnat să 
asigure producerea unui dezastru teologic. Preferă să rămână în Vatican 
pentru a ajuta copilul, care era creaţia lui, să crească. Făcând astfel, el îşi 
semnă cu calm şi extraordinar curaj propria condamnare la moarte. Când 
muri, la 3 iunie 1963, Biserica Romano -Catolică, prin Al Doilea Conciliu 
Ecumenic al Vaticanului, încerca în sfârşit să se împace cu lumea, aşa cum 
era ea şi nu aşa cum i-ar fi plăcut să fie. 

Cu moartea lui Ioan, înlocuit de papa Paul al Vl-lea, Biserica se mai 
apropia puţin de o realitate specifică, de o anumită decizie, cea mai 
importantă pe care a luat-o Biserica Romano-Catolică în acest secol. In anii 
'60, întrebarea se punea tot mai presant: care era poziţia Bisericii faţă de 
controlul artificial al naşterilor? 

In 1962, papa Ioan formase o Comisie Papală pentru problemele 
familiei. Controlul naşterilor era unul dintre importantele aspecte pe care 
trebuia să le studieze. Papa Paul lărgi Comisia până când numărul membrilor 
ei ajunse la şaizeci şi opt. Apoi crea un număr considerabil de "consultanţi" 
care să îndrume şi să supravegheze Comisia, în vreme ce milioane de romano- 
catolici din toate colţurile lumii aşteptau şi se tot întrebau, speculaţiile cu 
privire la o iminentă schimbare în poziţia Bisericii deveneau tot mai 
insistente. Multe cupluri începură să folosească Pastila sau alte forme de 
contracepţie artificială, în vreme ce "experţii" de la Roma dezbăteau 

semnificaţia pasajului din Geneza 38: 7-10 cu privire la personajul numit 
Onan, viaţa de zi cu zi mergea înainte. 

Printr-o ironie a sorţii, concepţia papei despre această problemă 
oglindea exact confuzia ce stăpânea lumea catolică. Papa nu ştia ce era de 
făcut. 

In timpul primei săptămâni a lui octombrie 1965, papa Paul oferi un 
interviu unic unui ziarist italian, Alberto Cavallari. Discutar ă multe probleme 
privind Biserica. Cavallari remarcă ulterior că el nu a ridicat problema 
controlului artificial al naşterilor deoarece era conştient de stânjeneala pe care 
ar fi putut-o provoca. Temerile lui erau nefondate. Paul atacă el însuşi 
chestiunea. Ar trebui amintit că era o epocă în care papalitatea încă se agăţa 
de iluziile regale; pronumele personale nu erau stilul lui Paul. 

Să luăm ca exemplu controlul naşterilor. Lumea întreabă ce credem noi 
despre asta, iar noi încercăm să dăm un răspuns. Dar ce răspuns. Nu 
putem păstra tăcerea. Iar a vorbi constituie o reală problemă. Biserica 
nu a avut de a face cu asemenea probleme vreme de secole. Şi este un 
subiect oarecum străin şi chiar omeneşte stânjenitor pentru oamenii 
Bisericii. Aşadar, comisiile se întrunesc, rapoartele se adună în 
teancuri, studiile sunt publicate. Oh, se studiază o mulţime, să ştiţi. Dar 
cu toate astea, mai avem încă de tras concluziile finale. Iar în luarea 
deciziilor suntem cu totul singuri. A lua decizii nu este la fel u şor cu a 
studia. Trebuie să spunem ceva. Dar ce anume? Nu rămâne decât să fim 
luminaţi de către Dumnezeu. 

5 

In vreme de papa aştepta ca Dumnezeu să-1 lumineze asupra 
raporturilor sexuale, Comisia lui trăgea din greu. Eforturile celor 68 erau 
îndeaproape urmărite de o comisie mai mică, formată din vreo douăzeci de 
cardinali şi episcopi. Pentru ca orice recomandare liberalizant ă venită din 
partea grupului celor 68 să ajungă la papa, ea trebuia să treacă pe la acest grup 
mai mic, al cărui cap era un om ce reprezenta sinteza elementelor reacţionare 
din interiorul Bisericii, cardinalul Ottaviani. Mulţi îl considerau a fi liderul 
acestor elemente. 

Un moment crucial în istoria Comisiei avu loc pe 23 aprilie 1966. Până 
la acea dată Comisia întreprinsese o examinare exhaustivă şi extenuantă a 
chestiunii controlului naşterilor. Cei care-şi menţinuseră opoziţia faţă de o 
schimbare a poziţiei Bisericii erau de-acum reduşi la numai patru preoţi care 
declarau că ei sunt, ireversibil, pentru menţinerea poziţiei prin care se 
interzicea orice formă de control artificial al naşterilor, împinşi de ceilalţi 
membri ai Comisiei, cei patru admiseră că nu-şi puteau demonstra 
corectitudinea poziţiei pe temeiul legilor naturale. Şi nici nu puteau indica 
vreun loc din Scriptură sau vreo revelaţie divină pentru a-şi justifica punctul 

25 



David Yallop 

de vedere. Susţineau că diversele declaraţii papale de-a lungul anilor 
condamnaseră fără excepţie contracepţia artificială. Raţionamentul lor părea a 
fi "o dată ce ai greşit, trebuie să greşeşti mereu". 

In octombrie 1951, Pius al XH-lea (1939-1958) îndulcise oarecum 
poziţia austeră cu privire la controlul naşterilor, moştenită de la predecesorii 
lui. în timpul unei audienţe acordate unui grup de moaşe italience, el îşi dădu 
încuviinţarea pentru folosirea metodei "calendarului" de către toţi catolicii 
care aveau motive serioase să evite procrearea. Având în vedere că era de 
notorietate faptul că nu se putea avea încredere în ceea ce devenise cunoscut 
drept "ruleta Vaticanului", nu este surprinzător că Pius al Xll-lea impusese 
cercetarea în continuare a metodei calendarului. Totuşi, Pius îndepărtase 
Biserica de poziţia ei iniţială, care privise procrearea ca fiind unicul scop al 
raporturilor sexuale. 

După Pius al Xll-lea veni nu numai un nou papă, ci şi inventarea 
anticoncepţionalului cu progesteron. Infailibilitatea fusese pretinsă pentru 
anumite opinii papale, dar clarviziunea papală încă nu fusese pretinsă de 
nimeni. O nouă situaţie impunea o nouă abordare a problemei, însă cei patru 
preoţi dizidenţi din Comisie insistară că noua situaţie era acoperită de vechile 
răspunsuri. 

In cele din urmă, Comisia îşi scrise raportul, în esenţă, papa era 
înştiinţat că se ajunsese la consens, cu o majoritate copleşitoare (64 de voturi 
contra 4) a teologilor, a experţilor legişti, a istoricilor, a sociologilor, a 
medicilor, a obstetricienilor şi a cuplurilor căsătorite, asupra faptului că o 
schimbare a poziţiei Bisericii Catolice faţă de controlul naşterilor era şi 
posibilă şi de dorit. 

Raportul fu înaintat comisiei formate din cardinali şi episcopi, care 
superviza Comisia Papală. Aceşti prelaţi reacţionară oarecum uimitor. 
Obligaţi să-şi înregistreze pe raport propriile opinii , 6 dintre ei se abţinură, 8 
votară în favoarea recomandării raportului papei, iar 6 împotriva lui. 

In anumite cercuri ale Curiei Romane, acel corp administrativ central 
de angajaţi civili care controlează şi domină Biserica Catolică, se înregistrară 
reacţii de o mare diversitate. Unii aplaudară recomandarea de schimbare, alţii 
văzură în ea o latură a ticăloseniei drăceşti generate de Conciliul al Doilea al 
Vaticanului, în acesta din urmă categorie se afla cardinalul Ottaviani, 
secretarul Preasfintei Adunări a Sfântului Oficiu. Deviza de pe blazonul lui 
era Semper Idem, "întotdeauna acelaşi". 

Prin 1966, Alfredo Ottaviani era, după papa, cea mai puternică 
persoană din întreaga Biserică Catolică. Fost student al Seminarului Roman, 
el îşi petrecuse întreaga carieră în cadrul Secretariatului de Stat şi al Curiei, 
fără să fi părăsit Roma nici măcar o singură dată. 

Dusese o luptă înverşunată şi adeseori încununată de succes împotriva 
efectelor liberalizante ale Conciliului al Doilea al Vaticanului. Cu fruntea 

permanent încruntată, cu craniul puternic bombat înapoi ca şi cum ar fi vrut 
întruna să evite o întrebare directă, cu linia gâtului ascunsă sub fălcile 
proeminente, avea aerul unei imobilităţi de sfinx. Era un om nu numai născut 
bătrân, dar şi născut în afara timpului lui. Era exponentul acelei părţi a Curiei 
care avea curajul propriilor prejudecăţi. 

Se considera apărătorul unei credinţe care nu servea realităţii concrete. 
Pentru Ottaviani, viaţa de apoi se dobândea prin îmbrăţişarea unor valori 
depăşite încă din evul mediu. Nu avea de gând să se clintească de pe poziţie în 
problema controlului naşterilor; mai important încă, el era hotărât ca nici papa 
Paul al Vl-lea să nu se clintească de pe poziţie. 

Ottaviani luă legătura cu cei patru prelaţi rebeli din cadrul Comisiei 
Papale. Punctul lor de vedere fusese deja introdus în raportul comisiei, îi 
convinse să-şi prezinte mai pe larg, într-un raport special, concluziile 
nonconformiste. Astfel, iezuitul Marcellino Zalba, redemp ţionistul Jan Visser, 
franciscanul Ermenegildo Lio şi iezuitul american John Ford elaborară un al 
doilea document. 

Ce importanţă avea că, făcând astfel, acţionau într-o manieră lipsită de 
orice etică; scopul era de a-i oferi lui Ottaviani o armă cu care să-1 ameninţe 
pe papa. Cei patru poartă o imensă responsabilitate pentru cele ce au urmat. 
Moartea, nefericirea, suferinţa care au fost rezultatul direct al hotărârii finale a 
papei pot fi puse în mare măsură în seama lor. O indicaţie asupra procesului 
de gândire urmat de cei patru poate fi obţinută din partea unuia dintre ei, 
iezuitul american John Ford. Acesta considera că se afla în contact direct cu 
Sfântul Duh în această problemă şi că îndrumarea divină îl condusese la 
adevărul suprem. Ford declară că, dacă majoritatea avea câştig de cauză, 
atunci el se vedea nevoit să părăsească Biserica Romano-Catolică. Raportul 
acestei minorităţi reprezintă esenţa aroganţei. I-a fost prezentat papei Paul o 
dată cu raportul oficial al Comisiei. Ceea ce a urmat reprezintă o demonstraţie 
clasică a abilităţii unei minorităţi a Curiei Romane de a controla situaţiile, de 

a manipula evenimentele. La momentul în care cele două rapoarte îi fură 
înaintate lui Paul, cei mai mulţi dintre cei 68 de membri ai Comisiei erau 

împrăştiaţi în cele patru colţuri ale lumii. 

Convinşi că această dificilă problemă fusese rezolvată în cele din urmă 
printr-o concluzie liberalizantă, majoritatea membrilor Comisiei aşteptau, 
fiecare în ţara sa, anunţul papal cu privire la aprobarea controlului artificial al 
naşterilor. Unii dintre ei începură să pregătească un document care să 
servească drept introducere sau prefaţă la iminenta reglementare papală şi 
care să lămuerască schimbarea survenită în poziţia Bisericii. 

Pe parcursul anului 1967 şi, în continuare, în cursul primei părţi a 
anului 1968, Ottaviani profită din plin de absenţa din Roma a majorităţii 
membrilor Comisiei. Cei care se mai aflau în oraş se abţinură cu mare 
greutate de la noi insistenţe în faţa lui Paul. In felul acesta, îi făceau întocmai 

jocul lui Ottaviani. Acesta îi putea manevra în voie pe reprezentanţii vechii 
gărzi care îi împărtăşeau vederile. Cardinalii Cicognani, Browne, Parente şi 
Samore intrau, ca din întâmplare, zilnic la papa. Zilnic, ei îi spuneau că a 
aproba controlul artificial al naşterilor ar însemna trădarea moştenirii 
Bisericii, îi aminteau de Legea Canonică a Bisericii şi de cele trei criterii care 
se aplică tuturor catolicilor care au de gând să se căsătorească. Fără aceste trei 
condiţii esenţiale, căsătoria nu este validă în ochii Bisericii: erecţie, ejaculare, 
concepţie. A legaliza contracepţia orală, argumentau ei, însemna a distruge 
acea lege particulară a Bisericii. Mulţi, inclusiv predecesorul său, Ioan al 
XXIII-lea, îl comparau pe papa Paul al Vl-lea cu Hamlet, cel sfâşiat de 
îndoieli. Orice Hamlet are nevoie de un castel Elsinor, unde să se perpelească, 
In cele din urmă, papa hotărî că el şi numai el avea să ia decizia finală. II 
convocă pe monseniorul Agostino Casaroli şi-i aduse la cunoştinţă că 
problema controlului naşterilor avea să fie scoasă din competenţa Sfântului 
Scaun. Apoi se retrase la Castelul Gandolfo, pentru a lucra la enciclică. 

Pe biroul papei de la castelul Gandolfo, printre diverse rapoarte, 
recomandări şi studii asupra problemei controlului artificial al na sterilor, se 
afla şi unul de la Albino Luciani. 

In vreme ce comisiile, consultanţii şi cardinalii curiali disecau 
problema, papa ceruse şi părerea diverselor regiuni ale Italiei. Una dintre 
acestea era şi dioceza Veneto. Patriarhul Veneţiei, cardinalul Urbani, 
convocase o întâlnire cu toţi episcopii din regiune. După o zi de dezbateri, se 
decise ca raportul să fie întocmit de Luciani. 

Decizia de a-i da lui Luciani această sarcină se baza în mare măsură pe 
cunoştinţele lui în domeniu. Era un subiect pe care el îl studia de ani de zile. 
Vorbise şi scrisese despre el, consultase medici, sociologi, teologi şi, nu în 
ultimul rând, acea categorie cu practică personală în domeniu, cuplurile 
căsătorite. 

Printre cuplurile căsătorite se număra şi propriul lui frate, Edoardo, care 
lupta din greu să câştige destul pentru a întreţine o familie ce sporea mereu, 
încât ajunsese în cele din urmă să numere zece copii. Luciani vedea pe viu 
problemele pe care le crea interzicerea în continuare a controlului artificial al 
naşterilor. El crescuse înconjurat de sărăcie. Acum, spre sfârşitul anilor '60, 
pentru el era limpede că sărăcia şi privaţiunile erau la fel de mari ca în zilele 
pierdutei lui tinereţi. 10 Când cei dragi sunt disperaţi din cauza neputinţei de a 
întreţine un număr de copii care creşte neîncetat, eşti înclinat să vezi problema 
controlului artificial al naşterilor într-o altă lumină decât iezuiţii, care sunt în 



10 Această justificare nu poate fi motiv pentru schimbarea învăţăturii Bisericii. Situaţie este mult mai 
complexă. Se ştie astăzi că controlul naşterilor este promovat şi susţinut de organizaţiile masonice. Se 
motivează că pentru a evita suprapopularea Terrei trebuie luate toate măsurile de reducere a creşterii 
populaţiei. Aşa se face că cercetările s-au concentrat şi asupra creării şi descoperiri de noi mijloace 
contraceptive. Dar ca să le poţi impune trebuia convinsă Biserica ca să-şi schimbe învăţătura de credinţă, 
(n.ed.) 

contact direct cu Sfântul Duh. 

Oamenii Vaticanului puteau cita Geneza până la judecata de Apoi, fără 
ca asta să pună pâine pe masă. Din punctul de vedere al lui Albino Luciani, Al 
Doilea Conciliu al Vaticanului intenţionase să aducă Evangheliile şi Biserica 
la nivelul secolului douăzeci, dar a refuza oamenilor dreptul la controlul 
artificial al naşterilor însemna să arunci Biserica înapoi în întunecatul Ev 
Mediu 11 . Multe dintre acestea le spuse liniştit şi în particular, în timp ce -şi 
pregătea raportul. Public, era extrem de conştient de supunerea pe care o 
datora papei. Sub acest aspect, Luciani rămânea un excelent exemplu pentru 
vremea sa. Când papa decreta, credinţa încuviinţa. Cu toate acestea, chiar şi în 
luările lui de cuvânt publice sunt indicii clare asupra felului în care vedea 
problema controlului naşterilor. 

în aprilie 1968, după multe alte consultări, raportul lui Luciani fusese 
scris şi înaintat, întrunise aprobarea episcopilor din regiunea Veneto, iar 
cardinalul Urbani îl semnase în consecinţă şi-1 expediase direct papei Paul. 
Ulterior, Urbani văzu documentul pe biroul papei de la castelul Gandolfo. 
Paul îi comunică lui Urbani că aprecia raportul foarte mult. Atât de mult îl 
preţuia încât, atunci când Urbani se reîntoarse la Veneţia, acesta trecu pe la 
Vittorio Veneto pentru a-i transmite personal lui Luciani încântarea papală 
prilejuită de raport. 

Principalul scop urmărit de raport era să sugereze papei ca Biserica 
Romano-Catolică să aprobe folosirea inhibitorului de ovulaţie descoperit de 
profesorul Pincus. Acesta ar fi trebuit să devină anticoncepţionalul catolic. 

In 13 aprilie, Luciani vorbi oamenilor din Vittorio Veneto despre 
problemele pe care le ridica această chestiune. Cu delicateţea care devenise de 
acum o caracteristică distinctivă a lui Luciani, el numi subiectul "etica 
conjugală". După ce făcu observaţia că preoţii, atunci când vorbesc şi când 
ascultă confesiunile, "trebuie să se conformeze directivelor date de papa cu 
diverse ocazii, până ce acesta din urmă va da verdictul final", Luciani 
continuă cu alte trei observaţii: 

5 

1. Este lesne la ora actuală, dată fiind confuzia creată de presă, să 
găseşti persoane căsătorite care nu cred că păcătuiesc. Dacă aşa ceva se 
întâmplă, ar fi poate mai oportun, în condiţiile date, ca aceştia să nu fie 
tulburaţi. 

2. Faţă de onanistul care se căieste, care se arată a mai fi şi descurajat, 
este oportun a se folosi blândeţea plină de încurajare, în limitele 
prudenţei pastorale. 

3. Să ne rugăm ca Domnul să-1 ajute pe papa să rezolve această 



11 S-a încercat şi se încearcă mereu culpabilizarea Bisericii şi a celor care apără tradiţia şi învăţătura ei, ca şi 
cum ar fi retrograzi şi ar dori întoarcerea la Evul mediu. Dar prea puţini înţeleg c ă respectarea dreptei 
credinţe nu are nimic de a face cu aspectele negative din decursul istoriei, (n. ed .) 

chestiune. Probabil că n-a existat problemă mai dificilă pentru Biserică: 
atât pentru dificultăţile intrinseci şi numeroasele implicaţii asupra 
multor altor probleme, cât şi pentru modul acut în care este resimţită de 
marea masă a oamenilor. 

Humane Vitae a fost publicată în 25 iulie 1968. Papa Paul îl însărcina 
pe monseniorul Lambruschini, de la Universitatea Laterană, să explice presei 
semnificaţia ei, un act superfluu în sine. Mai semnificativ, se sublinia c ă acest 
document nu era infailibil. Publicarea sa a devenit, pentru milioane de 
catolici, un moment istoric precum asasinarea preşedintelui John F. Kennedy. 
Când vestea le parveni, ei îşi dădură seama, în sfârşit, după ani şi ani, ce 
făceau şi în ce situaţie se aflau. 

Pe o scală a dezastrelor înregistrate de Biserica Romano -Catolică, 
publicarea acestei enciclice se situează mai sus decât tratamentul la care a fost 
supus Galileo Galilei în secolul al şaptesprezecelea sau decât declaraţia 
Infailibilităţii Papale din secolul al nouăsprezecelea. Documentul, menit să 
întărească autoritatea papală, a avut exact efectul contrar. 

Acest celibatar, pe atunci în vârstă de 71 de ani, după ce lărgise comisia 
care-1 consilia în problema controlului naşterilor, îi nesocoti sfatul. Declară că 
singurele modalităţi de control al naşterilor considerate acceptabile de către 
Biserică erau abstinenţa şi metoda calendarului: "... în nici o căsătorie nu 
trebuie să existe vreo îngrădire a capacităţii de a procrea viaţa umană". 

Milioane de oameni îl ignorară pe papa şi continuară să-şi exercite 
credinţa şi să folosească Pastila sau oricare altă metodă, pe care o găseau ei 
potrivită. Milioane îşi pierdură răbdarea şi credinţa. Alţii începură să umble să 
găsească un alt preot căruia să-şi mărturisească păcatele. Alţii încercară totuşi 
să se conformeze enciclicei şi descoperiră că ocoliseră un concept catolic cu 
privire la păcat numai ca să dea peste altul, divorţul. Enciclica dezbină 
complet Biserica. 

"Nu pot să cred că mântuirea se bazează pe contracepţia pe baza 
temperaturii, iar osândirea se bazează pe folosirea prezervativului", declara 
dr. Andre Hellegers, un obstetrician şi membru al ignoratei Comisii papale. O 
surprinzătoare linie de urmat în apărarea Vaticanului veni din partea 
cardinalului Feliei: "Posibila greşeală a superiorului [papa] nu justifică 
neascultarea supuşilor". 

Albino Luciani citi enciclica papei cu consternare crescândă. Ştia ce 
tulburare avea să cuprindă acum Biserica. Se duse în biserica lui din Vittorio 
Veneto şi se rugă. Nu avea nici o îndoială că trebuia să urmeze hotărârea 
papală, dar, oricât de adâncă i-ar fi fost supunerea, nu putea şi nu avea să 
accepte să se limiteze la a înălţa laude la adresa Humanae Vitae. Ştia câte 
ceva despre cât trebuia să-1 fi costat documentul pe papa; ştia o mulţime 
despre cât avea să-i coste pe credincioşii care aveau să încerce să îl pună în 

aplicare în viaţa lor de zi cu zi. 12 

In răstimp de câteva ore de la citirea enciclicei, Luciani îşi scrisese 
răspunsul către dioceza Vittorio Veneto. După zece ani de zile, când deveni 
papă, Vaticanul avea să afirme că răspunsul lui Luciani fusese: "Roma şi-a 
spus cuvântul. Cazul este închis." Nu era decât o nouă minciună a 
Vaticanului. Vorbele lui nu conţin nimic de acest fel. El începea prin a 
reaminti diecezei comentariile pe care le făcuse în aprilie, după care continua: 

Mărturisesc că, deşi nu am arătat-o în ceea ce am scris, speram, în sinea 
mea, că după stabilirea unei Comisii papale competente pentru 
examinarea problemei gravele dificultăţi existente vor putea fi depăşite, 
iar răspunsul învăţătorului, care vorbeşte cu mare autoritate şi în 
numele Domnului, va coincide, măcar în parte, cu speranţele multor 
cupluri căsătorite. 

Recunoscu grija şi atenţia pe care papa le acordase problemei şi spuse 
că acesta ştia că "se află pe punctul de a provoca amărăciune multora", dar, 
continuă el, "vechea doctrină, prezentată într-un nou cadru, de idei 
încurajatoare şi pozitive despre căsătorie şi despre dragostea conjugală, 
prezintă o garanţie mai mare pentru adevăratul bine al omului şi al familiei". 
Luciani se confrunta cu unele probleme care decurgeau inevitabil din 
Humanae Vitaer. 

Gândurile papei şi ale mele se îndreaptă mai cu seamă spre dificultăţile, 
uneori grave, ale cuplurilor căsătorite. Să nu-şi piardă nădejdea, pentru 
numele lui Dumnezeu. Să-şi aducă aminte că pentru fiecare strâmtă este 
uşa şi îngust este drumul ce duce la viaţă (cf. Evanghelia după Matei 
7:14). Că nădejdea vieţii viitoare trebuie să lumineze calea cuplurilor 
creştine. Că Dumnezeu nu lasă neajutaţi pe cei care i se roagă cu 
perseverenţă. Să facă efortul de a trăi cu înţelepciune, după dreptate şi 
cu pietate acum, ştiind că alcătuirea acestei lumi e trecătoare (cf. 1 
Corinteni 7:14)... «Iar dacă păcatul tot îi mai stăpâneşte, să nu se 
descurajeze, ci să apeleze cu umilă stăruinţă la mila lui Dumnezeu, prin 
sfânta taină a pocăinţei». 

Acest din urmă citat, extras direct din Humanae Vitae, era unul dintre 
puţinele fărâme de alinare pentru oameni precum Luciani, care speraseră 
într-o schimbare, încrezător că turma pe care o păstorea îl urma, la rândul ei, 
într-o «sinceră adeziune la învăţăturile papei», Luciani îi dădu binecuvântarea 



12 Autorul nu pierde ocazia de a face apologia controlului naşterilor. Nu trebuie s ă ne mire. La urma urmei, 
prin cartea sa nu-şi propune să apere învăţătura Bisericii, ci doar să analizeze contextul şi cauzele care au dus 
la asasinarea lui Ioan Paul I. (n.ed.) 

sa. 

Alţi preoţi, din alte ţări, adoptară o ostilitate mult mai făţişă. Mulţi 
părăsiră preoţia. Luciani o luă pe o cale mai subtilă. 

In ianuarie 1969, el reveni iarăşi la acest subiect, asupra căruia 
Vaticanul îl obliga să se pronunţe fără echivoc. Era conştient că unii dintre 
preoţii lui refuzau iertarea cuplurilor căsătorite care foloseau pastile 
contraceptive şi că alţii iertau cu uşurinţă ceea ce papa Paul considera a fi 
păcat. Referindu-se la această problemă, Luciani cită răspunsul la Humanae 
Vitae dat în cadrul Conferinţei episcopilor italieni. Era un răspuns la a cărei 
formulare contribuise şi el. In document, preoţilor li se recomanda să arate 
«îngăduinţă evanghelică» faţă de toate cuplurile căsătorite, dar mai cu seamă, 
după cum atrăgea atenţia Luciani, faţă de cei "ale căror greşeli provin... din 
uneori deosebit de serioase dificultăţi în care se se află. In acest caz, 
comportamentul soţilor, deşi nu în conformitate cu normele creştine, cu 
siguranţă că nu trebuie judecat cu aceeaşi severitate ca atunci când provine 
din motive corupte de egoism şi hedonism". Luciani îşi mai sfătui enoriaşii 
cuprinşi de tulburare să nu se lase pradă unui "chinuitor, supărător complex 
de vinovăţie". 

In tot acest timp, Vaticanul continuă să beneficieze de profitul uneia 
dintre multele companii pe care le stăpânea, Institutul Farmacologic Sereno. 
Unul dintre produsele cel mai bine vândute ale Institutului Sereno era un 
contraceptiv oral denumit Luteolas. 13 

Loialitatea de care Albino Luciani dăduse dovadă la Vittorio Veneto nu 
scăpase Sfântului Părinte de la Roma. Papa ştia mai bine decât mulţi alţii că 
această loialitate fusese scump plătită. Documentul de pe biroul lui, care purta 
semnătura cardinalului Urbani, dar reprezenta în esenţă punctul de vedere al 
lui Luciani asupra controlului naşterilor, era o mărturie mută a preţului plătit 
de acesta. 

Profund impresionat, papa Paul al Vl-lea remarcă faţă de subsecretarul 
lui de stat, Giovanni Benelli: "In Vittorio Veneto este un mic episcop care se 
pare că se potriveşte bine cu mine". Vicleanul Benelli se dădu peste cap ca să 
se împrietenească cu Luciani. Avea să se dovedeasacă o prietenie cu 
consecinţe importante. 

Cardinalul Urbani, Patriarhul Veneţiei, muri în 17 septembrie 1969. 
Papa îşi aminti de micul lui episcop. Spre surprinderea lui Paul, Luciani 
refuză politicos ceea ce mulţi considerau a fi o promovare strălucită. Total 
lipsit de ambiţii, el era fericit şi mulţumit cu munca lui de la Vittorio Veneto. 
Papa Paul îşi aruncă plasa şi mai departe. Cardinalul Antonio Samore, la fel 
de reacţionar ca şi mentorul lui, Ottaviani, deveni un concurent puternic. 
Murmure de nemulţumire din partea membrilor clerului veneţian, care 



13 Iată una din acţiunile anticreştine finanţate şi promovate de Vatican, din motive financiare, (n. ed.) 
32 



In numele Domnului. Vaticanul un mare pericol 

declarau că ar fi mai fericiţi dacă Samore ar rămâne la Roma, ajunseră până la 
urechile papei. 

Papa Paul oferi atunci încă o demonstraţie a dansului papal pe care-1 inventase 
de când se urcase pe tronul lui Petru: un pas înainte, unul înapoi - Luciani, 
Samore, Luciani. 

Luciani începu să simtă presiunea Romei, în cele din urmă, se dădu 
bătut. Fu o decizie pe care o regretă după numai câteva ore. Fără să ştie că 
noul ei Patriarh refuzase cu îndârjire, Veneţia sărbători la 15 decembrie 1969 
numirea "localnicului" Albino Luciani. 

înainte de a părăsi Vittorio Veneto, lui Luciani i se oferi o donaţie de 
un milion de lire. El refuză liniştit şi, după ce le sugeră donatorilor că darul ar 
trebui făcut altora, le reaminti ce le spusese el preoţilor lui când sosise în 
dioceză, în urmă cu unsprezece ani: "Am venit cu buzunarele goale. Vreau să 
plec cu buzunarele goale." Albino Luciani îşi luă cu sine la Veneţia un mic 
teanc de lenjerie, câteva piese de mobilier şi cărţile. 

Pe 8 februarie 1970, noul Patriarh, acum arhiepiscopul Luciani, intră în 
Veneţia. Tradiţia cerea ca intrarea unui nou patriarh să fie un splendid pretext 
pentru o vesel pavoazată procesiune de gondole, fanfare de alămuri, parade şi 
nenumărate discursuri. Luciani simţise întotdeauna o puternică aversiune faţă 
de asemenea pompă şi astfel de ceremonii. El anulă ritualul de bun venit şi se 
limită la un discurs pe parcursul c ăruia se referi nu numai la aspectele istorice 
ale oraşului, dar aminti faptul că dioceza lui cuprindea şi zone industriale, 
precum Mestre şi Marghera. "Asta a fost cealaltă Veneţie, observă Luciani, cu 
puţine monumente, dar cu atât de multe fabrici, locuinţe, probleme spirituale, 
suflete. Către acest oraş cu multe faţete mă trimite pe mine acum Providenţa. 
Domnule primar, prima monedă veneţiană, bătută tocmai în anul 850 A.D., 
purta motto-ul „Cristoase, apără tu Veneţia". Mi-1 însuşesc din toată inima şi 
îl transform într-o rugăciune, «Cristoase, binecuvântează tu Veneţia»." 

Păgânul oraş avea o nevoie acută de binecuvântarea lui Cristos. Era 
plin de monumente şi de biserici care proclamau slava trecută a unei republici 
imperiale, dar cu toate astea, Albino Luciani îşi dădu repede seama că 
majoritatea bisericilor din cele 127 de parohii erau în permanenţă aproape 
goale. Dacă se făcea abstracţie de turişti, de cei foarte tineri şi de cei foarte 
bătrâni, atunci frecventarea bisericilor era îngrozitor de redus ă. Veneţia este 
un oraş care şi-a vândut sufletul turismului. 

In ziua următoare sosirii sale, însoţit de noul lui secretar, părintele 
Mărio Senigaglia, trecu la treabă. Refuzând invitaţiile la diverse serate, 
cocteiluri şi recepţii, el făcu vizite la seminarul local, la închisoarea pentru 
femei de la Giudecca, închisoarea pentru bărbaţi de la Santa Măria Maggiore, 
iar apoi celebră liturghia în biserica San Simeone. 

Era un obicei ca Patriarhul Veneţiei să aibă propria lui ambarcaţiune. 
Luciani nu a avut niciodată nici avere personală, nici înclinaţie către ceea ce 

lui i se părea o extravaganţă inutilă. Când voia să circule pe canale, el şi 
părintele Mărio luau un vapor de transport în comun. Dac ă era vorba despre o 
urgenţă, Luciani telefona la brigada locală de pompieri, la carabinieri sau la 
poliţia financiară şi se ruga să-i fie împrumutată una dintre bărcile lor. Până la 
urmă, cele trei organizaţii puseră la punct o programare, pentru a-1 satisface 
cu rândul pe neobişnuitul preot. 

In timpul unei crize naţionale a petrolului, patriarhul se folosi de o 
bicicletă pentru vizitele în zona continentală, înalta societate veneţiană clătina 
din cap şi murmura dezaprobator. Multora dintre ei le plăcea pompa şi 
ceremonia pe care o asociau funcţiei de patriarh. Pentru ei, patriarhul era o 
persoană importantă, care trebuia tratată într-o manieră măreaţă. Când Albino 
Luciani şi părintele Mărio apăreau neanunţaţi la un spital pentru a vizita 
bolnavii, ei erau imediat înconjuraţi de administratori, doctori, călugări şi 
călugăriţe. Părintele Senigaglia mi-a relatat o asemenea împrejurare. 

- Nu vreau să vă răpesc din preţiosul timp. Pot merge şi de unul singur 
să-mi fac vizita. 

- Nici vorbă de aşa ceva, Eminenţa voastră, este o onoare pentru noi. 

Şi astfel, o procesiune numeroasă începea să-şi facă drum prin saloane, 
însoţind un Luciani tot mai stânjenit, în cele din urmă, spunea: 

- Ei, poate că-i mai bine să vin altă dată, e deja târziu. 

Se făcea de mai multe ori că pleacă, în încercarea de a scăpa de 
însoţitori; fără succes. 

- Nu vă faceţi griji, Eminenţa voastră. Asta este datoria noastră. Afară, 
se întorcea spre părintele Senigaglia. 

- Dar aşa sunt întotdeauna? Este o ruşine. Eu sunt obişnuit cu altceva. 
Ori va trebui să-i facem să înţeleagă, ori am să-mi pierd un bun obicei. 

încetul cu încetul, unele mesaje îşi atinseră ţinta, dar nu mai fu 
niciodată ca la Vittorio Veneto. 

Stilul său neconvenţional nu se mărginea la tehnica de a-i vizita pe 
bolnavi. Un număr considerabil de prelaţi cu funcţii şi simpli preoţi, al căror 
comportament nu se potriva cu punctul de vedere al lui Luciani, potrivit 
căruia "adevăratele comori ale bisericii sunt săracii, cei slabi, care nu trebuie 
să fie ajutaţi cu generozitate ocazională, ci astfel încât să poată realmente 
profita", se treziră numiţi preoţi parohi în câte o provincie îndepărtată. 

Un asemenea preot, proprietarul unor imobile, primi de la Luciani o 
lecţie personală de dreptate socială care-1 uimi. Preotul, care crescuse chiria 
percepută pentru una dintre casele sale, descoperi că chiriaşul, un profesor 
rămas fără slujbă, nu putea face faţă la sporirea chiriei, îi trimise imediat 
notificare de evacuare. Luciani, auzind de la secretarul lui despre inci dent, se 
certă în van cu preotul, care înălţă din umeri când capriciosul lui patriarh i-1 
cită pe Cristos. "împărăţia mea nu este de pe acest pământ." Preotul îl dădu 
afară pe profesor împreună cu familia. Luciani completă imediat un cec 

pentru trei milioane de lire, permiţând familiei să locuiască într-o pensiune 
până la găsirea unei locuinţe permanente. Astăzi, profesorul are o fotocopie a 
cecului, înrămată şi atârnată pe peretele sufrageriei sale. 

Cu altă ocazie, Senigaglia întrerupse fără voie o vizită pe care Luciani o 
făcea unui preot bolnav, îl surprinse pe Luciani golindu-şi portmoneul pe 
patul preotului. După aceea, secretarul îl mustră blând pe patriarh. 

- Nu trebuie să faceţi aşa ceva. 

Răspunsul lui Albino Luciani spune multe despre om: 

- Dar n-aveam altceva la mine în momentul acela. Senigaglia îi explică 
cum că exista un fond special al Curiei, astfel încât patriarhul să-şi poată ajuta 
preoţii, fără zarvă. Acesta, explică Senigaglia, era modul în care fostul 
patriarh făcuse diferite acte de caritate. Luciani ascultă, apoi îi spuse 
secretarului să facă acelaşi aranjament cu Curia. 

Descoperi că, în calitate de patriarh, dobândise fără să ştie o casă în San 
Pietro di Fileto. încercă să i-o dea nefericitului profesor, dar Vaticanul se 
opuse. După o bătălie dusă împotriva Curiei, aceasta fu de acord că Luciani îi 
putea permite episcopului pensionar Muchin să locuiască acolo. 

La scurt timp după ce deveni patriarh, biroul lui începu să fie 
permanent supraaglomerat de oameni nevoiaşi. 

- Uşa patriarhului este întotdeauna deschisă, vorbiţi cu Don Mărio şi 
orice pot face pentru voi am să fac întotdeauna bucuros. 

Mulţimea rău mirositoare mulţumea în şoaptă. 

Don Mărio îi spunea superiorului lui, scrâşnind din dinţi: 

- Excelenta voastră, mă distrugeţi, n-au să mă lase niciodată în pace. 
Luciani zâmbea şi răspundea: 

- Cineva ne va ajuta. 

Biroul patriarhului era adeseori plin de foşti puşcăriaşi, alcoolici, 
oameni sărmani, persoane abandonate, vagabonzi, femei care nu mai puteau 
lucra ca prostituate. Unul dintre aceşti nefericiţi încă mai poartă pijamaua pe 
care i-a dat-o Luciani şi mai scrie şi azi scrisori de mulţumire unui om care nu 
se mai află printre noi ca să le citească. 

In timpul primului lui an în oraş, îşi arătă îngrijorarea faţă de locuitorii 
a ceea ce el descrisese în prima zi drept "cealaltă Veneţie". Când în Mestre şi 
Marghera izbucniră greve şi demonstraţii violente, el îi îndemnă pe muncitori 
şi pe patroni să caute o cale de împăcare. In 1971, când 270 de muncitori fură 
lăsaţi pe dinafară la fabrica La Sava, le atrase atenţia şefilor asupra necesităţii 
extrem de importante de a nu uita demnitatea umană. Din anumite zone ale 
instituţiei catolice tradiţionale din Veneţia puteau fi auzite voci exprimându-şi 
dorinţa de a avea un patriarh care să se mulţumească cu predici adresate 
turiştilor care nu pot oricum înţelege nimic. Papa Paul al Vl-lea, însă, era clar 
încântat de Luciani. In 1971 îl alese ca delegat la Sinodul Mondial al 
Episcopilor. Pe agenda de lucru a sinodului se aflau probleme ca slujirea 

preoţească şi dreptatea în lume. într-o propunere adresată Sinodului, Luciani 
avansa un model pentru viitor: 

Sugerez, drept exemplu de ajutor concret pentru ţările sărace, ca 
bisericile mai bogate să se autoimpoziteze şi să plătească unu la sută 
din veniturile lor organizaţiilor de ajutorare ale Vaticanului. Acest unu 
la sută să se numească "partea frăţească" şi să nu fie dat ca act de 
caritate, ci ca ceva datorat, pentru a compensa nedreptăţile comise de 
societatea noastră de consum împotriva lumii în curs de dezvoltare şi 
pentru a repara cumva păcatul social, de care ar trebui să fim conştienţi 
cu toţi. 

Una dintre nedreptăţile pe care Luciani se străduia permanent să le 
înlăture din Veneţia privea o larg răspândită atitudine faţă de cei anormali şi 
faţă de cei handicapaţi. Pe lângă indiferenţa manifestată de primar şi de 
oficialităţile oraşului, Luciani descoperi aceeaşi prejudecată şi printre preoţii 
lui parohi. Când se duse să dea prima împărtăşanie unui numeros grup de 
handicapaţi la azilul Sfântul Pius al X-lea, în Marghera, el trebui să facă faţă 
unei delegaţii de preoţi care protestau, susţinând că el nu ar trebui să facă aşa 
ceva. 

- Creaturile acestea nu pricep. 

El spuse grupului că le poruncea personal să asiste la Prima 
împărtăşanie. 

După liturghie, chemă o fetiţă ce suferea de spina bifida. Asistenţa era 
complet mută. 

- Ştii pe cine ai primit astăzi? o întrebă el pe fetiţă. 

- Da. Pe Isus. 

- Şi eşti mulţumită? 

- Foarte. 

Luciani se întoarse încet şi privi spre grupul de preoţi protestatari. 

- Vedeţi, sunt mai buni decât noi, adulţii. 

Din cauza neplăcerii cu care Consiliul Oraşului privea ideea de a 
contribui la Centrele Speciale de Muncă, Luciani fu obligat la început să se 
bizuie pe fondurile diocezale şi pe Banca Cattolica de Veneto, îndeobşte 
cunoscută drept "banca preoţilor". La scurt timp după ce fu numit cardinal, el 
deveni conştient că aceasta nu mai era banca preoţilor. Alături de mulţimea 
obişnuită din anticamera biroului lui, cerând ajutor, el găsi acum episcopi, 
monseniori şi preoţi. In trecut, banca împrumutase întotdeauna clerului bani 
cu dobânzi moderate. Era o bancă fondată pentru dioceza care anterior 
contribuise la acţiunea vitală în favoarea acelei secţiuni a societăţii pe care 
Luciani o descria cu următoarele cuvinte: "Nu au nici o greutate politică. Pe 
voturile lor nu se poate conta. Motiv pentru care noi trebuie s ă dăm dovadă de 

simţul onoarei, ca oameni şi creştini, faţă de aceşti oameni handicapaţi." 

Pe la mijlocul anului 1972, împrumuturile cu dobânzi mici fură oprite. 
Clerul veneţian fu avertizat că pe viitor va trebui să plătească dobânda 
integrală, indiferent de cât de lăudabilă era lucrarea. Preoţii se plânseră 
episcopilor lor. Episcopii făcură un număr de investigaţii discrete. 

Din 1946, Institutul pentru Opere Religioase, IOR, de obicei denumit 
Banca Vaticanului, deţinea o parte majoritară a acţiunilor la Banca Cattolica 
de Veneto. Diferitele dioceze din regiunea Veneto aveau şi ele mici pachete 
de acţiuni ale băncii, însumând mai puţin de 5 la sută. 

In lumea normală a comerţului, acest lucru l-ar fi făcut vulnerabil pe 
acţionarul minoritar, dar asta nu era lumea comercială normală, Intre Veneţia 
şi Vatican exista o înţelegere clară, potrivit căreia partea cea mai mare 
reprezentând acţiunile IOR (în 1972 era de 51 la sută) constituia o asigurare 
împotriva oricărei posibile preluări de către o terţă parte. In ciuda ratei mici a 
dobânzilor percepute clerului din Veneto, banca era una dintre cele mai 
bogate din ţară. Unde-şi depune preotul banii, şi-i depune şi enoriaşul. (O 
semnificativă parte a averii băncii provenea din proprietăţi imobiliare deţinute 
în nordul Italiei.) Acest aranjament fericit se curmase acum pe neaşteptate. 
Banca pe care episcopii credeau că o stăpânesc, măcar moral, fusese vândută 
peste capetele lor, fără să fie înştiinţat patriarhul sau altă persoană din 
regiunea Veneto. Omul care făcuse vânzarea era preşedintele Băncii 
Vaticanului, Paul Marcinkus. Omul care cumpărase era Roberto Calvi, de la 
Banco Ambrosiano, din Milano. 

Episcopii din regiune descinseră in corpore la biroul patriarhului, din 
Piaţa San Marco. El îi ascultă în linişte povestindu-i pe scurt ceea ce se 
întâmplase. îi spuseră cum, în trecut, când voiseră să ridice capital, apelaseră 
la Banca Vaticanului, care le împrumutase bani reţinându-le ca garanţie 
acţiunile la Banca Cattolica. Acum, aceste acţiuni, împreună cu o importantă 
participaţie achiziţionată de Banca Vaticanului, fuseseră vândute lui Calvi, cu 
un profit uriaş. 

Episcopii cuprinşi de furie scoaseră în evidenţă faptul că, dacă li s-ar fi 
dat posibilitatea, ei ar fi putut face rost de bani pentru a-i înapoia Băncii 
Vaticanului, recâştigându-şi astfel acţiunile. Ceea ce conta mai mult în ochii 
lor era groaznica înşelare a bunei lor credinţe, săvârşite de Marcinkus 
acţionând în numele Vaticanului - care se pretindea conducătorul moral al 
lumii; acesta dăduse dovadă cel puţin de o totală lipsă de moralitate. Faptul 
că-şi păstrase pentru sine întregul profit de pe urma tranzacţiei făcute în 
numele Băncii Vaticanului putea să fi contribuit de asemenea la furia lor. 

Episcopii îl îndemnară pe Luciani să se ducă direct la Roma. Voiau 
intervenţia papală. Dacă acea intervenţie lua forma concedierii lui Paul 
Marcinkus, era clar că, cel puţin în regiunea Veneto, nu aveau să fie vărsate 
prea multe lacrimi. Luciani cântări problema cu calm. Prevăzător ca 

întotdeauna, ajunse la concluzia că avea nevoie de mai multe dovezi înainte 
de supune atenţiei papei Paul o asemenea chestiune. 

Luciani începu să facă investigaţii discrete. Află multe despre Roberto 
Calvi, ca şi despre un anume Michele Sindona. Ceea ce află îl îngrozi; de 
asemenea, îl puse în gardă asupra pericolelor la care s-ar fi expus plângându- 
se direct papei. Plecând de la informaţiile pe care le obţinuse, era clar că atât 
Calvi cât şi Sindona erau fii preaiubiţi ai Bisericii şi erau foarte preţuiţi de 
Paul al Vl-lea. Albino Luciani apelă la unul dintre bunii prieteni pe care şi-i 
făcuse în ultimii cinci ani, subsecretarul de stat, monseniorul Giovanni 
Benelli. 

Cu toate că Benelli era numărul doi în Secretariatul de Stat, după 
cardinalul Villot, el conducea, practic, departamentul. Iar ca descurc ător de iţe 
al papei Paul, Benelli nu numai că ştia unde se aflau toate nodurile, dar pe 
multe le descurcase el însuşi. 

Benelli îl ascultă pe patriarhul Veneţiei spunându-şi istoria. Când 
acesta sfârşi ce avea de spus, monseniorul îi dădu eminenţei sale încă o ceaşcă 
de cafea, în vreme ce Luciani îşi exprimă reţinerea. 

- Bineînţeles că nu am văzut nici un document care să constituie o 
probă. 

- Eu da, răspunse Benelli. Calvi este acum acţionarul principal la Banca 
Cattolica de Veneto. Marcinkus i-a vândut 37 la sută, în 30 martie. 

Benelli era un om căruia îi plăcea să lucreze cu date şi cifre concrete. El 
îi spuse lui Luciani, care îl asculta cu ochi mari, cum plătise Calvi 27 de 
miliarde de lire (aproximativ 45 de milioane de dolari) lui Marcinkus; cum c ă 
vânzarea era rezultatul unei scheme puse la cale de Calvi, împreună cu 
Sindona şi Marcinkus, printr-o companie numită Pacchetti, care fusese 
cumpărată de Calvi de la Sindona după ce preţul îi fusese grosolan şi criminal 
umflat la bursa din Milano; cum că Marcinkus îl ajutase pe Calvi să mascheze 
natura acestei operaţiuni, şi a altora, de ochii oficialilor B ăncii Italiei, punând 
facilităţile Băncii Vaticanului la dispoziţia lui Calvi şi a lui Sindona. 

Luciani era uluit. 

- Ce înseamnă toate astea? întrebă el. 

- Evaziune fiscală, deturnare de acţiuni. Mai cred şi că Marcinkus a 
vândut acţiunile băncii tale din Veneţia la un preţ diminuat cu bună ştiinţă, iar 
Calvi a plătit diferenţa, alte 31 de miliarde de lire, la Credito Varesino. 

Luciani se înfurie. 

- Ce legătură au toate astea cu Biserica celor sărmani? în numele 
Domnului... 

Benelli ridică o mână pentru a-1 face să tacă. 

- Nu, Albino, în numele câştigului. 

- Sfântul Părinte cunoaşte lucrurile astea? Benelli încuviinţă dând din 
cap. 

-Si? 

- Şi tu trebuie să-ţi aduci aminte cine 1-a pus pe Paul Marcinkus în 
fruntea băncii noastre. 

- Sfântul Părinte. 

- Exact. Şi trebuie să mărturisesc că am aprobat din toată inima. Dar am 
regretat-o de multe ori. 

- Atunci, ce avem de făcut? Ce am să le spun eu preoţilor şi episcopilor 
mei? 

- Trebuie să le spui să aibă răbdare, să aştepte. Până la urmă, Marcinkus 
va sări peste cal. Călcâiul lui Ahile este în cazul lui dorinţa de preţuire din 
partea papei. 

- Dar ce vrea să facă cu toţi banii ăştia? 

- Vrea să facă şi mai mulţi bani. 

- Pentru ce? 

- Ca să facă şi mai mulţi bani. 

- Iar între timp, preoţii mei trebuie să ajungă să cerşească un blid de 
mâncare vagabondând prin Veneto? 

- între timp, trebuie să-i îndemni la răbdare. Ştiu că tu o ai. învaţă-i şi 
pe preoţii tăi. Am să o aplic şi eu. 

Albino Luciani se întoarse la Veneţia şi-şi chemă colegii episcopi. In 
biroul lui. Le spuse câte ceva din ce transpira la Roma, destul pentru a face 
mai mult decât clar faptul că Banca Cattolica era de-acum pierdută pe vecie 
pentru dioceză. Mai târziu, unii dintre ei discutară despre asta. Ajunseră la 
concluzia că asta nu s-ar fi întâmplat niciodată pe vremea cardinalului Urbani. 
Simţeau că bunătatea înnăscută a lui Luciani se dovedise a fi o armă inutilă 
împotriva IOR. Cei mai mulţi dintre ei, inclusiv Luciani, vândură acţiunile pe 
care le mai aveau în bancă pentru a-şi exprima dezaprobarea faţă de 
comportarea Vaticanului. La Milano, Roberto Calvi fu mulţumit să afle că 
brokerii lui achiziţionaseră pentru el încă o mică parte a băncii preoţilor din 
Veneţia. 

Albino Luciani şi mulţi alţii din Veneţia îşi închiseră conturile de la 
Banca Cattolica. Pentru patriarhul Veneţiei, a muta contul diocezal oficial la 
mica Banco San Marco fu un pas extraordinar. Se confesa unui coleg: "Banii 
lui Calvi sunt murdari. El însuşi este murdar. După cele aflate despre Roberto 
Calvi, nu aş lăsa contul la banca lui nici dacă împrumuturile oferite diocezei 
ar fi fără nici o dobândă." 

Luciani încercă atunci să-i facă pe directorii de la Banca Cattolica să 
schimbe numele băncii. El insistă că denumirea de "catolică" era o insultă şi o 
calomnie pentru toţi catolicii. 

La Roma, papa Paul al Vl-lea fu pus la curent cu povara suplimentară 
care fusese impusă regiunii Veneto prin vânzarea Băncii Cattolica. Giovanni 
Benelli îl îndemnă pe Sfântul Părinte să intervină, dar până atunci, vânzarea 

către Calvi era deja o realitate. Când Benelli susţinu înlăturarea lui 
Marcinkus, papa răspunse cu o chinuită şi neputincioasă ridicare din umeri, 
dar faptul că Luciani nu se pusese în fruntea unei mişcări de revoltă lăsă o 
profundă impresie asupra lui Paul. Cu orice ocazie, cât de măruntă, el amintea 
de bunătatea omului pe care-1 numise patriarh al Veneţiei. In cursul unei 
audienţe cu preotul veneţian Mărio Ferrarese, el declară de trei ori: "Spune 
preoţilor din Veneţia că ar trebui să-şi iubească patriarhul, pentru că este un 
om bun, sfânt, înţelept şi învăţat." 

In septembrie 1972, papa Paul trase la palatul patriarhului în drumul 
său spre un congres euharistie, ţinut la Udine. într-o piaţă San Marco ticsită, 
papa îşi scoase şalul şi-1 puse pe umerii lui Luciani, care se înroşi la faţă. 
Mulţimea se dezlănţui. Paul nu era omul care să facă gesturi publice lipsite de 
semnificaţie. 

Când celor doi li se servi cafeaua la palat, el mai făcu un gest, mai 
intim, îi dădu de înţeles lui Luciani că "mica dificultate financiară locală" îi 
ajunsese la urechi. Mai auzise şi că Luciani încerca să strângă bani pentru 
înfiinţarea unui centru de muncă pentru cei handicapaţi din Marghera. Ii spuse 
lui Luciani cât de mult aprecia o asemenea iniţiativă şi că ar dori să facă o 
donaţie personală. între italieni, cel mai volubil popor, multe sunt adeseori 
nerostite, dar înţelese. 

Şase luni mai târziu, în cursul lunii martie 1973, papa îl făcu pe Albino 
Luciani cardinal. Indiferent care îi erau sentimentele cu privire la politica 
fiscală a IOR, Luciani considera că el îi datora papei, papei lui, loialitate 
totală şi neabătută. Episcopii italieni se află într-o situaţie unică cu privire la 
relaţiile lor cu Vaticanul. Controlul asupra acţiunilor lor este mai strâns. 
Răsplata pentru orice greşeală, reală sau imaginară, este mai rapidă. 

Când Luciani fu făcut cardinal, el era conştient că Ottaviani şi alţi 
reacţionari curiali, departe de a da dovadă de supunere totală, erau de fapt 
implicaţi într-o lungă şi aspră dispută cu papa. Ei încercau pur şi simplu să 
distrugă orice lucru bun care urmase istoricei serii de întâlniri din cadrul celui 
de-Al Doilea Conciliu al Vaticanului. Convocat s ă tină o cuvântare în fata nu 
doar a celorlalţi noi cardinali şi a papei, dar şi a lui Ottaviani şi a clicii sale, 
Albino Luciani observă: "Conciliul întâi al Vaticanului are mulţi adepţi şi la 
fel are şi cel de-al treilea. Al doilea, însă, are mult prea puţini." 

Două luni mai târziu, în mai 1973, Luciani se trezi că este iarăşi gazda 
unui vizitator din Roma, Giovanni Benelli. în mare, Benelli venise să-1 
asigure că problemele pe care le discutaseră ei cu un an în urmă nu fuseseră 
date uitării. în particular, avea să-i spună o poveste extraordinară despre mafia 
americană, despre garanţii falsificate, în valoare de aproape un miliard de 
dolari, şi despre Paul Marcinkus. 

La 25 aprilie 1973, Benelli primise nişte oaspeţi extrem de neobişnuiţi 
în biroul lui de la Secretariatul de Stat din Cetatea Vaticanului: William 

Lynch, şeful secţiei Crimă Organizată din Ministerul de Justiţie al Statelor 
Unite, şi William Aronwald, şef adjunct al forţelor de soc din districtul sudic 
al New Yorkului. Doi membri ai FBI îi însoţeau. 

5 

- După ce am făcut cunoştinţă cu aceşti domni din Statele Unite, mi-a 
spus Benelli, mi-am cerut scuze şi i-am lăsat în grija a trei oameni pricepuţi 
din personalul meu. Desigur că după aceea ei mi-au raportat exact ce se 
întâmplase. 

Raportul secret al FBI, de care am făcut rost la multe luni după 
conversaţia mea cu cardinalul Benelli, a confirmat că relatarea lui era foarte 
precisă. El mai cuprinde şi o poveste care sună ca rezumatul unui film de la 
Hollywood. 

Monseniorii Edward Martinez, Cari Rauber şi Justin Rigali ascultară în 
vreme ce William Lynch vorbi despre o anchetă a poliţiei, începută în lumea 
mafiei new yorkeze şi care conducea inexorabil spre Vatican. Le spuse 
preoţilor că un pachet de obligaţiuni americane falsificate, în valoare de 14,5 
milioane de dolari 14 , fusese realizat cu grijă şi minuţie de o reţea de membri ai 
mafiei din SUA. Pachetul fusese trimis la Roma în iulie 1971 şi existau 
dovezi clare pentru a se putea stabili că destinaţia finală a acestor obligaţiuni 
era Banca Vaticanului. 

Lynch le aduse la cunoştinţă că mare parte a dovezilor, din surse 
diferite, indica ferm că cineva cu autoritate financiară din interiorul 
Vaticanului comandase obligaţiunile false. El sublinie că altă mărturie mai 
indica faptul că cei 14,5 milioane de dolari nu erau decât un acont şi că 
valoarea totală a comenzii de obligaţiuni falsificate era de 950 de milioane de 
dolari. 

Avocatul dezvălui apoi numele acelui "cineva cu autoritate financiară" 
care gândise tranzacţia ilegală. Potrivit dovezilor deţinute de Lynch, era vorba 
despre episcopul Paul Marcinkus. 

Dând dovadă de un remarcabil autocontrol, cei trei preoţi îi ascultară pe 
cei doi avocaţi din Statele Unite făcând dovada celor spuse. 

In acest stadiu al investigaţiei, o parte dintre conspiratori fuseseră deja 
arestaţi. Unul dintre ei, care simţise dorinţa de a se descărca de povara celor 
ştiute, era Mărio Foligni, autoproclamat conte de San Francisco, cu un 
doctorat onorific în teologie. Escroc de mâna întâi, Foligni scăpase de mai 
multe ori de închisoare. Fiind, la un moment dat, suspectat de a fi provocat 
falimentarea frauduloasă a unei companii pe care o controla, un magistrat din 
Roma emisese un mandat de percheziţie către poliţia financiară. Deschizând 
seiful lui Foligni, poliţia descoperise o binecuvântare semnată, din partea 
papei Paul al Vl-lea. îşi ceruseră scuze pentru deranj şi se retrăseseră. 

Ulterior, şi alţii fuseseră la fel de impresionaţi de legăturile de la 



14 Aici, ca pretutindeni în text, banii sunt exprimaţi la valoarea lor la momentul respectiv, (n. a.) 

Vatican ale lui Foligni. Deschisese uşile Vaticanului pentru un austriac pe 
nume Leopold Ledl. Ledl era chiar cel care pusese la cale târgul cu Vaticanul 
privind cumpărarea obligaţiunilor falsificate în valoare de 950 de dolari, la 
preţul de 635 de milioane de dolari. "Comisionul" de 150 de milioane de 
dolari urma să fie plătit de bandă Vaticanului, făcând ca Mafia să se aleagă cu 
485 de milioane de dolari, iar Vaticanul cu obligaţiuni care aveau o valoare 
aparentă de aproape un miliard de dolari. 

Mafia americană fusese neîncrezătoare în privinţa afacerii până în 
momentul când Ledl dăduse la iveală o scrisoare de la Vatican. Scrisă pe 
hârtie cu antetul Sacra Congregazione Dei Religioşi, scrisoarea era 
confirmarea faptului că Vaticanul voia "să cumpere întregul stoc de marfă, în 
limita sumei de 950 de milioane de dolari". 

Foligni spusese anchetatorilor americani că Marcinkus, întotdeauna 
prudent, ceruse ca un depozit de probă din obligaţiuni în valoare de un milion 
şi jumătate de dolari să fie creat la Handelsbank, din Zurich. Potrivit lui 
Foligni, Marcinkus voise să se convingă că obligaţiunile aveau să treacă drept 
autentice. Spre sfârşitul lui iulie, depozitul "de probă" fu alcătuit, în 
consecinţă, de Foligni. El îl indică pe clericul Vaticanului, monseniorul Mărio 
Fornasari, drept beneficiar al contului deschis de el. 

Un al doilea depozit "de probă", în valoare de două milioane şi 
jumătate de dolari, fusese creat la Banco di Roma, în septembrie 1971. Cu 
ambele ocazii, obligaţiunile trecuseră de examinarea băncii, tribut plătit 
îndemânării Mafiei. Regretabil pentru conspiratori, ambele b ănci trimiseseră 
mostre la New York pentru examinare fizică. Asociaţia Bancherilor din New 
York certificase faptul că obligaţiunile erau false. De unde, prezenţa 
neobişnuită a avocaţilor americani şi a oamenilor de la FBI între zidurile 
Vaticanului. 

Pe lângă dorinţa de a acoperi deficitul în valoare de 10 milioane de 
dolari creat de livrarea iniţială, Lynch şi colegii lui erau nerăbdători să aducă 
în faţa justiţiei pe toţi participanţii la crimă. 

Foligni spusese anchetatorilor că motivul pentru care Vaticanul 
acceptase falsul era de a-i permite lui Marcinkus şi bancherului şi omului de 
afaceri italian Michele Sindona să cumpere Bastogi, o uriaşă companie 
italiană cu interese întinse, incluzând terenuri, mine şi afaceri în industria 
chimică. Sediul lui Bastogi se afla în Milano; la fel ca şi al lui Sindona. In 
acest oraş îl cunoscuse pe Sindona arhiepiscopul Montini, cel care avea să 
devină papa Paul al Vl-lea. Când Montini devenise papă, Vaticanul câştigase 
un nou urmaş al lui Petru, iar Banca Vaticanului câştigase un nou consilier 
bancar laic, Michele Sindona. 

Willian Lynch, el însuşi catolic, îşi continuă povestirea. Mărio Foligni, 
se află, aruncase o serie de acuzaţii asupra episcopului Marcinkus pe 
parcursul interogatoriilor de la Departamentul de Justiţie al Statelor Unite. Pe 

lângă zvonurile potrivit cărora Sindona împreună cu Marcinkus plănuiseră să 
cumpere Bastogi cu obligaţiunile false, Foligni mai susţinea că, mulţumită 
concursului lui Sindona, episcopul avea mai multe conturi bancare secrete în 
Bahamas, pentru uzul lui personal. 

Supus interogatoriilor, Mărio Foligni susţinuse că lucrase personal cu 
biroul lui Benelli, Secretariatul de Stat, şi că, drept rezultat direct al cooperării 
sale, "Secretarul de Stat făcuse să se ia măsuri administrative severe împotriva 
episcopului Marcinkus, ceea ce limitase mult enorma putere financiară a 
episcopului în cadrul Vaticanului." Foligni insistase că el spusese 
Secretariatului de Stat despre depozitele de probă pe care le făcuse în Elveţia 
şi la Roma şi că această informaţie era folosită de biroul lui Benelli împotriva 
lui Marcinkus. Mai adusese la cunoştinţa Departamentul de Justiţie că el avea 
ordin de la biroul secretarului de stat să nu dea anchetatorilor alte detalii cu 
privire la afacere. 

După ce prezentară această informare, americanii se retraseră şi 
aşteptară un răspuns. După cum m-au lămurit William Lynch şi William 
Aronwald atunci când i-am intervievat, această primă întâlnire de la Vatican 
nu a fost privită de nici una dintre părţi ca un interogatoriu. Ea a fost 
neoficială, o ocazie de a prezenta membrilor Secretariatului de Stat al 
Vaticanului unele afirmaţii grave, dar lipsite de dovezi. 

Departamentul de Justiţie era conştient că miezul acestor afirmaţii, 
nedovedite, emana de la doi experţi de încredere, dar existau totodată 
puternice evidenţe interne în sprijinul validităţii afirmaţiilor lui Foligni şi ale 
lui Ledl. 

Din cauza acestor dovezi, William Aronwald îl contactase pe cardinalul 
Cooke, din New York, prin intermediul procurorului federal pentru districtul 
sudic al oraşului. Cardinalul fusese extrem de cooperant şi, prin intermediul 
delegaţiei papale din Washington, fusese aranjată această întâlnire. Obiectivul 
ei real nu era doar acela de a face o informare, ci avea ca finalitate 
confruntarea cu Marcinkus. 

In vreme ce se mai servi cafea, cei trei monseniori rămaseră pe gânduri, 
tăcuţi. In cele din urmă, monseniorul Martinez, asesor al biroului 
Secretariatului de Stat, răspunse. El îi asigură pe americani că el, împreună cu 
monseniorul Rauber, sunt la curent cu toate afacerile arhiepiscopului Benelli 
şi respingeau categoric afirmaţiile lui Foligni potrivit cărora acesta 
transmisese vreo dovadă biroului condus de Benelli. In ceea ce privea 
obligaţiunile contrafăcute şi depozitele de probă, era pentru prima oară când 
cineva din cadrul Secretariatului de Stat auzea despre chestiune. Luând o 
poziţie curială clasică, el remarcă: "Nu stă în intenţia Vaticanului să 
colaboreze cu oficiali ai Statelor Unite în investigaţia lor cu privire la această 
problemă, de vreme ce aceasta este considerată a fi o întâlnire neoficială, iar 
scopul nostru la ora actuală nu este decât acela de a asculta." 

Lynch şi colegii lui se confruntau cu o mentalitate care înfrânsese minţi 
mai bune decât ale lor, şi anume mentalitatea Curiei, un organism format din 
oameni care nu lasă deoparte absolut nimic; o maşină guvernamentală care 
ţine Biserica Romano-Catolică într-o strânsoare de menghină. Lynch le aminti 
monseniorilor că până la acea oră nu fuseseră recuperate obligaţiuni falsificate 
decât în valoare de patru milioane de dolari, dup ă care continuă: 

- De vreme ce toate dovezile indică faptul că destinaţia finală a tuturor 
obligaţiunilor era Banca Vaticanului şi având în vedere că întreaga cantitate 
comandată este în valoare de 950 de milioane de dolari, vă pot oferi o listă a 
tipurilor obligaţiunilor? 

Martinez abia dacă se clătină sub această lovitură directă. Lynch 
insistă: 

- Aşa, Istituto per le Opere di Religione poate să verifice dacă nu 
cumva vreuna dintre obligaţiunile contrafăcute a fost primită "din nebăgare de 
seamă" spre păstrare de această bancă. 

Stilul lui Martinez în ring era într-adevăr deosebit de impresionant. 

- Eu, desigur, nu am nici cea mai vagă idee dacă vreuna dintre aceste 
obligaţiuni americane contrafăcute a fost primită de banca noastră. Nu pot, 
oricum, să iau o listă de la dumneavoastră, ca să verific. Asta ar fi îndatorirea 
episcopului Marcinkus. El se ocupă cu asemenea probleme. Dacă întâmpinaţi 
greutăţi în a lua legătura cu episcopul, aţi putea trimite o listă, împreună cu o 
scrisoare formală, nunţiului papal din Washington. 

Era clar că sosise timpul să fie schimbată tactica. 

Avocaţii federali prezentară un document pe care -l luaseră de la 
Leopold Ledl, după arestarea acestuia. Sigiliul Vaticanului era pus peste antet, 
dedesubtul căruia stătea scris: "Sacra Congreagazione Dei Religioşi". Era 
comanda Vaticanului pentru obligaţiuni false în valoare de aproape un miliard 
de dolari. Documentul convinsese Mafia. Monseniorii îl examinară cu atenţie. 
Se uitară şi-1 expuseră îndelung în lumină. 

Martinez se frecă gânditor pe bărbie. Americanii se aplecară în fată, 
nerăbdători. Poate că găsiseră calea spre redutabilul Martinez. 

- Antetul pare a fi identic cu al uneia dintre sfintele noastre congrega ţii, 
cu sediul aici, la Vatican. 

Urmă o pauză. Destul ca americanii să savureze momentul. Apoi, 
Martinez continuă: 

- Oricum, aş observa că, în vreme ce antetul pare a fi legal, această 
congregaţie şi-a schimbat numele în 1968, şi că la data acestei scrisori, 29 
iunie 1979, numele ar fi incorect. Noul nume este Sacra Congregazione per i 
Religioşi e gli Istituti Secolari. 

Anchetatorii americani, oricum, îşi atinseseră obiectivul principal. Se 
stabili că-1 puteau cunoaşte pe episcopul Marcinkus, faţă în faţă, a doua zi. 
Asta era în sine o realizare extraordinară, pentru că Cetatea Vaticanului îşi 

apără cu înverşunare independenţa. 

In timpul interviului pe care i l-am luat cardinalului Benelli, acesta mi -a 
confirmat că, într-adevăr, primise informaţiile despre întreaga afacere de la 
Mărio Foligni înainte de vizita la Vatican a anchetatorilor americani. 
Cardinalului Benelli i se păruse a fi un efort în propriul interes al lui Foligni, 
care la ora aceea ştia că jocul se sfârşise. în ceea ce privea valabilitatea 
informaţiei, Benelli s-a mărginit la observaţia că găsea informaţia "foarte 
interesantă şi utilă". 

In dimineaţa zilei de 26 aprilie 1973, cei doi avocaţi americani şi cei 
doi oameni de la FBI se prezentară în biroul personal al episcopului Paul 
Marcinkus. Lynch şi Aronwald repetară istoria pe care o relataseră cu o zi 
înainte, în vreme ce Marcinkus pufăia dintr-o mare ţigară de foi. In lumina 
unora dintre omisiunile sale ulterioare, remarca lui iniţială este de un interes 
deosebit. 

- Sunt foarte tulburat de seriozitatea acestor afirmaţii. Avându-le în 
vedere, am să răspund absolut tuturor întrebărilor cât am să pot mai bine. 
începu cu Michele Sindona. 

- Michele şi cu mine suntem foarte buni prieteni. Ne cunoaştem de 
câţiva ani. Relaţiile noastre de afaceri au fost, totuşi, destul de sporadice. Doar 
este unul dintre cei mai bogaţi industriaşi din Italia, îşi depăşeşte cu mult 
contemporanii, în domeniul financiar. 

Ridică în slăvi virtuţile şi talentele lui Michele Sindona, destul de pe 
larg. Apoi, plasând Banca Vaticanului pe aceeaşi treaptă cu confesionalul, 
Marcinkus remarcă: 

- Aş prefera să trec sub tăcere numele în multe dintre exemplele pe care 
intenţionez să le dau deoarece, deşi acuzaţiile pe care mi le aduce Foligni sunt 
extrem de grave, ele sunt atât de nesăbuite încât nu consider că este necesar să 
încalc legile secretului bancar pentru a mă apăra. 

In vreme ce întâlnirea din ziua precedentă avusese în mare măsură un 
caracter neoficial, această confruntare cu Marcinkus fu un interogatoriu. In 
baza dovezilor pe care Departamentul de Justiţie al Statelor Unite le obţinuse 
cu grijă şi trudă într-un interval de mai bine de doi ani, Lynch şi Aronwald şi 
agenţii FBI Biamonte şi Tammaro aveau înaintea lor pe omul care pusese la 
cale una dintre cele mai mari escrocherii din lume. Dacă dovezile erau 
corecte, atunci notorietatea mondială a cartierului mărginaş Cicero din 
Chicago avea să fie împărţită pe viitor între Al Capone şi Paul Marcinkus. 
Dar, după cum observa doamna Beeton 15 , "prinde mai întâi iepurele." 

William Lynch ridică puţin temperatura. 

- Dacă va deveni necesar, cândva, vă veţi face timp pentru o 
confruntare faţă în faţă cu Mărio Foligni? 



15 Isabella Beeton (1836-1856), autoarea unei celebre cărţi de "economie gospodărească", The Book of 
Household Management, apărută în 1861 şi, de atunci încoace, reeditată continuu în Marea Britanie. (n.tr.) 

- Da, am să-mi fac. 

- Dacă va fi necesar, sunteţi pregătit şi să depuneţi mărturie în faţa unui 
tribunal al Statelor Unite? 

- Mă rog, dacă-i absolut necesar. Sper că nu va fi, totuşi. 

- De ce? 

- Păi, singurii care ar câştiga ceva dacă aş apărea eu în instanţă ar fi 
ziariştii italieni. 

- Cum aşa? 

- Ei savurează frecvent ocazia de a scrie articole de scandal cu privire la 
Vatican, indiferent dacă este adevărat sau nu. 

Lynch şi Aronwald afişară o totală lipsă de interes în legătură cu 
sensibilitatea Vaticanului faţă de presa italiană. 

- Aveţi un cont personal secret în Bahamas? -Nu. 

- Aveţi un cont obişnuit în Bahamas? 

- Nu, nu am. 

- Sunteţi absolut sigur, domnule episcop? 

- Vaticanul este cel care are interese financiare în Bahamas, dar este, 
strict, o tranzacţie de afaceri similară multora controlate de Vatican. Nu este 
pentru câştigul financiar personal al nimănui. 

- Nu, ne interesează conturile private pe care le aveţi. 

- Nu am nici un cont, privat sau public, nici în Bahamas, nici în altă 
parte. 

Cum îşi purta Marcinkus într-una asupra lui salariul şi diurna sub formă 
lichidă nu se cercetă. Şi nici Marcinkus nu arătă că el făcea de fapt parte din 
Consiliul Director al băncii Ambrosiano Overseas din Nassau şi asta încă din 
1971. Fusese poftit în Consiliu de cei doi oameni care aranjaseră acea 
operaţiune din Bahamas, Michele Sindona şi Roberto Calvi. Amândoi 
foloseau frecvent numele episcopului în afacerile lor. Sindona i-o spusese 
cândva direct lui Marcinkus: "Te-am trecut pe lista Consiliului pentru că 
numele tău mă ajută să ridic bani." 

Sindona şi Calvi şi-au arătat recunoştinţa dându-i lui Marcinkus şi 
Băncii Vaticanului 2,5 la sută din acţiunile Băncii Nassau. Ulterior, cota a 
crescut la 8 la sută. Marcinkus lua parte frecvent la întâlnirile consiliului şi -si 
petrecea vacanţele în Bahamas. Trebuie să fi fost enervant să fie nevoit 
întruna să schimbe marile sume de bani pe care, potrivit declaraţiilor pe care 
le făcu anchetatorilor americani, era nevoit să le poarte primul preşedinte de 
bancă din istoria lumii care nu avea un cont bancar personal. 

în acest punct al interogatoriului, episcopul Marcinkus observ ă: 

- Ştiţi că poziţia mea în Vatican este unică. 

Această afirmaţie, un categoric eufemism, fu urmată de: 
-Eu răspund de ceea ce mulţi oameni numesc în general Banca 
Vaticanului. Ca atare, eu controlez în totalitate problemele financiare ale 

46 



In numele Domnului. Vaticanul un mare pericol 

Vaticanului. Unul dintre lucrurile care îmi fac poziţia complet unică este acela 
că eu nu răspund decât în faţa papei în legătură cu felul în care rezolv aceste 
afaceri financiare. Teoretic, operaţiunile pe care le efectuez sunt coordonate 
de un grup de cardinali care se întâlnesc din timp în timp şi în general 
acţionează ca supraveghetori ai băncii. Practic, însă, am mână liberă pentru a 
conduce problemele financiare ale Vaticanului. 

Mărturia personală nu-i impresiona pe ascultătorii episcopului. 

- Ce vreţi să spuneţi? 

- Ei bine, poziţia asta pe care o deţin eu mi-a adus, ca să zic aşa, 
antipatia altor oameni cu poziţii de răspundere în Vatican. 

- într-adevăr? 

- O, da, dar mă tem că era inevitabil. Sunt primul american care s-a 
ridicat vreodată pe o asemenea traptă a puterii în Vatican şi sunt sigur că şi 
asta a provocat o anumită antipatie. 

Indiferent dacă el era sau nu cel care se aflase în spatele acestei uriaşe 
escrocherii, Paul Marcinkus spunea fără îndoială adevărul când vorbea despre 
"anumite antipatii" resimţite de celelalte mărimi din Vatican şi nu numai de 
acolo. La Veneţia, cardinalul Albino Luciani era şi el unul ale cărui 
sentimente fată de Marcinkus se transformau în ceva mai mult decât 
"antipatie" pe măsură ce Benelli îi povestea despre acest ultim episod din 
epopeea lui Marcinkus. Ca o ironie, ceea ce Benelli nu ştia era faptul că, pe 
parcursul acelei întrevederi cu anchetatorii americani, Paul Marcinkus 
încercase să-1 amestece şi pe el în escrocherie. 

Citind declaraţia făcută de Marcinkus, este clar că, în ochii lui, oricine 
ar fi meritat să fie anchetat, numai el nu. Despre părintele Mărio Fornasari, 
despre care se afirma că era adânc implicat în afacere, Marcinkus nota: 

- Unii dintre oamenii care lucrează pentru mine la Bancă mi l-au indicat 
pe Fornasari ca pe un individ de evitat. Sunt sigur că ştiţi că Fornasari a fost 
denunţat cu oarecare timp în urmă pentru a fi scris scrisori calomnioase. 

- Adevărat? Ce s-a întâmplat? 

- Cred că acuzaţiile au fost respinse. 

Marcinkus recunoscu faptul că făcuse cel puţin două afaceri cu Mărio 
Foligni - fără îndoială, una dintre principalele figuri ale escrocheriei de un 
miliard de dolari. Prima se referea la un proiect de investiţie de 100 de 
milioane de dolari, care nu se infăptuise. Cea de-a doua era o afacere de 300 
de milioane de dolari, în care erau implicaţi Foligni şi industriaşul italian 
Carlo Pesenti. Aceasta fusese şi ea abandonată, dar Marcinkus, continuându-şi 
povestea încâlcită, se strădui din răsputeri să îl amestece şi pe Benelli. In afară 
de a demonstra că îi fusese rănit orgoliul deoarece Benelli îi ceruse papei Paul 
să se gândească la afacerea cu cei 300 de milioane de dolari, iar Marcinkus 
credea sincer că nimeni în afara lui nu trebuia să-i vorbească papei despre 
bani, Marcinkus mai încercă şi să stabilească o legătură între Benelli şi 

Foligni, mergând probabil pe ideea legii vinovăţiei prin asociere. Cu privire la 
activităţile ulterioare ale lui Michele Sindona şi Roberto Calvi, amândoi 
prieteni apropiaţi ai lui Marcinkus, ar fi interesant de aflat dac ă Marcinkus tot 
mai respectă acest dubios principiu de drept. 

Ceea ce Marcinkus uită să explice, poate pentru că nu i se ceru, era cum 
de fusese în stare să accepte afacerea de 300 de milioane de dolari cu Foligni, 
la numai opt luni după ce Foligni depusese obligaţiuni false în valoare de 1,5 
milioane de dolari într-o bancă elveţiană şi la numai şase luni după ce acesta 
depusese obligaţiuni contrafăcute în valoare de 2,5 milioane de dolari la 
Banco di Roma. Ca preşedinte al Băncii Vaticanului este de neconceput ca 
Marcinkus să fi fost unicul conducător de bancă din Europa care să nu fi ştiut 
de aceste activităţi infracţionale. 

La terminarea unui lung interogatoriu, Marcinkus îşi menţinea 
nevinovăţia totală şi nega că ar fi ştiut ceva. El acceptă bucuros o listă a 
obligaţiunilor falsificate şi spuse că va fi cu ochii pe ele. 

Diverse persoane fură găsite până la urmă vinovate de implicare în 
escrocheria de un miliard de dolari. Cu privire la afirmaţiile potrivit cărora 
episcopul Marcinkus era implicat, avocatul William Aronwald mi -a spus: 

Tot ce putem spune este că am fost mulţumiţi că ancheta nu adusese la 
lumină suficiente elemente credibile pentru a proba sau a respinge 
afirmaţiile ce se făceau. Ca urmare, de vreme ce noi înşine nu eram 
moralmente satisfăcuţi, în sensul că ceva ilegal se petrecuse sau că 
Marcinkus sau oricine altcineva din Vatican făcuse ceva nepermis, ar fi 
fost nepotrivit din partea noastră să încercăm să ne repezim cu vreo 
ştire de senzaţie. 

Este cât se poate de clar că ceea ce a limitat extrem de mult această 
investigaţie nu a fost lipsa de voinţă a anchetatorilor americani. Ei s-au 
străduit, din răsputeri. Mai târziu avea să se spună după aceea că făceau parte 
ei înşişi dintr-o uriaşă acţiune de muşamalizare 16 , că abia dacă schiţaseră 
efectuarea unei anchete. Acest lucru este un nonsens şi dovedeşte o totală 
necunoaştere a adevăratelor probleme ce se pun când o investigaţie care 
începe într-o ţară trebuie să fie continuată într-alta. Cetatea Vaticanului este 
un stat independent. Faptul că Lynch şi Aronwald, împreună cu oamenii de la 
FBI, au reuşit totuşi să pătrundă dincolo de porţile Vaticanului este un merit al 
tenacităţii lor. Nu poţi da buzna dincolo de Tibru ca un poliţist din serialele 
TV americane, înarmat cu un pistol calibrul 45, cu mandat de percheziţie, cu 
dreptul de a reţine şi a interoga martori, şi cu toate celelalte mijloace legale ce 
pot fi folosite în Statele Unite. 



16 Richard Hamer, The Vatican Connection, Hoit, Reinehart and Winston, 1982. (n.a.) 

Dacă Cetatea Vaticanului ar fi făcut parte din Statele Unite, atunci fără 
îndoială că toţi membrii Curiei care îşi desfăşoară activitatea în Sacra 
Congregazione Dei Religioşi ar fi fost interogaţi cu de-amănuntul. Li s-ar fi 
luat amprentele. Ar fi fost expertizate toate maşinile de scris ale Congregaţiei. 
Dacă s-ar fi făcut tot posibilul, întrebarea privitoare la vinovăţia sau 
nevinovăţia episcopului Marcinkus ar fi fost rezolvată. Faptul că guvernul 
Statelor Unite lua dovezile destul de în serios pentru a risca crearea unei 
situaţii politice foarte delicate vorbeşte de la sine. După cum mi-a spus 
William Aronwald, "Nu ne apucam să irosim atâţia bani ai contribuabililor 
dacă nu luam dovezile foarte în serios. La sfârşitul investigaţiei, procesul 
împotriva lui Marcinkus a trebuit să fie clasat din lipsa dovezilor care să-i 
poată convinge pe juraţi." 

Aşadar, întrebarea rămase fără răspuns. Cine era clientul care 
comandase obligaţiunile false? Plecând de la dovezile oficiale disponibile, 
numai două concluzii sunt posibile. Fiecare dintre ele este ciudată. Leopold 
Ledl şi Mărio Foligni aveau de gând să fure de la Mafia americană o avere 
uriaşă în obligaţiuni false, atrăgând în prealabil Mafia într-o extrem de 
costisitoare operaţiune de creare a obligaţiunilor. Această secţie specială a 
Mafiei avea câţiva membri care îi ucideau sau îi schilodeau pe cei de care î şi 
imaginau, numai, că fuseseră jigniţi. Dacă acesta este adevăratul motiv, atunci 
Ledl şi Foligni umblau după un mod neobişnuit de a se sinucide. Cealaltă 
concluzie este că obligaţiunile falsificate, în valoare de 950 de milioane de 
dolari, erau destinate Vaticanului. 

In Veneţia, Albino Luciani continua să poarte sutanele rămase de pe 
urma predecesorului său, cardinalul Urbani. Pe toată perioada patriarhatului 
său, Luciani refuză să cumpere altele noi, preferând, în schimb, să le pună pe 
călugăriţele care aveau grijă de el să le cârpească şi să le recârpească. într- 
adevăr, purta arareori vesmintele de cardinal şi de patriarh, preferând sutana 
lui simplă, de preot. 

Umilinţa lui personală dădea naştere adesea la situaţii interesante. 
Călătorind în Germania cu maşina, prin 1975, cardinalul ajunse împreună cu 
părintele Senigaglia în oraşul Aachen. Luciani voia în mod deosebit să se 
roage într-un vechi altar din biserica principală. Senigaglia fu martor la modul 
cam imperativ în care funcţionarii Bisericii îi spuseră lui Luciani că altarul era 
închis şi că trebuia să revină în altă zi. întors în maşină, Luciani îi traduse lui 
Senigaglia conversaţia pe care o avusese, înfuriat, Senigaglia sări din maşină, 
fugi în biserică şi oferi funcţionarilor o explozie de italiană. Ei înţeleseră 
destul pentru a-şi da seama că micuţul preot pe care-1 refuzaseră era patriarhul 
Veneţiei. Fu acum rândul lui Luciani să se înfurie pe secretarul său, când 
aproape că fu tras afară din maşină de către preoţii germani. Când Luciani 
pătrunse în biserică, unul dintre preoţi, cerându-şi încă scuze, murmură: 
"Eminenţă, ar fi, totuşi, util un pic de roşu." 

Cu altă ocazie, în Veneţia, Luciani participa la o conferinţă pe teme 
ecologice. Se adânci în conversaţie cu unul dintre participanţi. Dorind să 
continue dialogul, îl invită pe ecologist să dea pe la el pe acasă. 

- Unde locuiţi? îl întrebă ecologistul. 

- Exact vizavi de San Marco, răspunse Luciani. 

- Adică la Palatul Patriarhului? 
-Da. 

- Şi de cine să întreb? 

- De patriarh. 

In spatele umilinţei şi blândeţii se afla un om care, datorită mediului şi 
vocaţiei, era excepţional de puternic. Nici la dreapta, nici la stânga, el refuza 
să se amestece cu facţiunile rivale din Roma. Jocurile puterii din interiorul 
Vaticanului îl lăsau uneori pe Luciani complet nedumerit în privinţa motivelor 
pentru care unii dintre aceşti oameni deveniseră, totuşi, preoţi. El observă în 
timpul unei predici de Paşti: 

Unii se află în Biserică numai pentru a crea tulburări. Ei sunt asemenea 
angajatului care la început s-a dat de ceasul morţii pentru a pătrunde în 
companie, dar, o dată obţinută slujba, se vădi plin de neastâmpăr, încât 
ajunse ca un ghimpe pentru colegii şi superiorii săi. Da, unii oameni par 
a privi la soare numai pentru a-i găsi pete. 

Dorinţa sa de a ajunge la o sinteză luând ce i se părea a fi corect de 
ambele părţi îl făcu să ajungă la conflicte serioase în Veneţia. Chestiunea 
divorţului constituie un exemplu. 

In Italia anilor 70, divorţul era legal în ochii statului, dar inacceptabil 
în ochii Bisericii, începu o nouă mişcare de soluţionare a subiectului printr-un 
referendum. Luciani era cu totul împotriva referendumului, din simpla 
convingere că acesta ar fi dezbinat Biserica, iar la ieşirea din cabinele de vot, 
rezultatul ar fi urmat să fie o majoritate în favoarea vechilor legi privitoare la 
divorţ. Dacă aşa ceva s-ar fi întâmplat, aceasta ar fi însemnat o înfrângere 
oficială pentru Biserica Romano-Catolică în ţara pe care, în mod tradiţional, o 
considera ca aparţinându-i. 

Benelli îmbrăţişa poziţia opusă. El era convins că Biserica ar fi câştigat 
dacă ar fi avut loc un referendum. 

Dezbaterea, nu numai din interiorul Bisericii, ci de pe cuprinsul întregii 
Italii, atinse o intensitate ridicată. Cu puţin timp înainte să aibă loc 
referendumul, FUCI, un grup de studenţi organizat de un preot din Veneţia, 
trimise tuturor episcopilor din regiunea Veneto un document de patruz eci de 
pagini. Era un puternic argument în sprijinul poziţiei favorabile divorţului. 
Albino Luciani citi documentul cu atenţie, chibzui o vreme, apoi iniţie o 
campanie la nivel naţional, în cadrul căreia dezaprobă făţiş grupul de studenţi. 

în Biserică, gestul lui fu văzut de mulţi ca un act de curaj, în ţară, 
comentatorii se referiră la acţiunea lui Luciani ca la încă un exemplu al 
bigotismului ierarhiei catolice. 

Ce-1 înfuriase pe Luciani era nu declararea unei poziţii favorabile 
divorţului, ci faptul că, pentru a-şi întări argumentele, grupul folosise citate 
ample din numeroase autorităţi bisericeşti, teologi de frunte şi un număr de 
documente ale celui de -Al Doilea Conciliu al Vaticanului. A te folosi de cele 
din urmă într-un asemenea mod însemna pentru Luciani o pervertire a 
învăţăturii teologice. El se aflase acolo la naşterea unor Lumen Gentium, 
Caudium et Spes şi Dignitatis Humanae. Se prea putea ca greşeala să aibă 
drepturi în Biserica modernă, dar în Veneţia anului 1974, pentru Luciani, încă 
exista o limitare a acelor drepturi. Aşadar, a vedea un citat din Dignitatis 
Humanae care înălţa în slăvi drepturile individului: "Protejarea şi promovarea 
drepturilor inviolabile ale omului este datoria esenţială a oricărei puteri civile. 
Puterea civilă trebuie, prin urmare, să garanteze fiecărui cetăţean, prin legi şi 
prin alte mijloace potrivite, protecţia efectivă a libertăţii religioase", după care 
urma afirmaţia: 

"Cu alte ocazii, Biserica s-a trezit confruntată în societate cu situaţii 
grave, împotriva cărora singura posibilitate rezonabilă era, clar, nu folosirea 
metodelor represive, ci adoptarea unor criterii morale şi a unor modalităţi 
juridice de favorizare a unicului bine istoric posibil atunci: răul mai mic. Aşa 
a adoptat moralitatea creştină teoria războiului just; aşa a îngăduit Biserica 
legalizarea prostituţiei (chiar şi în statele papale), în vreme ce, evident, în plan 
moral, ea rămânea interzisă. Şi tot aşa, în cazul divorţului..." 

A vedea asemenea alăturare de afirmaţii într-o pledoarie ce susţinea ca 
Biserica să adopte o poziţie liberală în privinţa divorţului dintr-un fel de 
oportunism, era inacceptabil pentru Luciani. Evident, preaiubitele de el 
învăţături ale celui de -AI Doilea Conciliu al Vaticanului, ca şi Biblia, puteau 
fi folosite pentru dovedirea şi justificarea oricărei poziţii. Luciani era 
conştient că, de vreme ce el era şeful Consiliului Episcopilor din regiunea 
Veneto, publicul italian avea să considere declaraţia ca fiind politică oficială, 
iar apoi avea să fie confruntat cu dilema: trebuia să-i urmeze pe episcopii din 
regiunea Veneto sau pe episcopii din restul Italiei? De fapt, el nu dezaproba 
grupul de studenţi, după cum se crede în general. El folosea o tehnică 
esenţială filosofiei sale. El credea cu putere că era posibilă transformarea 
radicală a grupurilor de putere prin identificarea exactă a centrului de putere şi 
înlăturarea acestuia. Aşa că îl înlătură pur şi simplu pe preotul care povăţuia 
grupul de studenţi. 

In realitate, după cum mi-a confirmat părintele Mărio Senigaglia, 
punctul de vedere personal al lui Luciani i-ar fi surprins pe criticii săi: 

Era mai luminat decât îl considerau comentariile publicului. Nu avea 

nimic cu cei divorţaţi. îi accepta, de asemenea, cu uşurinţă pe cei care 
trăiau în ceea ce Biserica numeşte "păcat". Ceea ce-1 înfuria pe el era 
justificarea acestora prin argumente biblice. 

După cum profeţise Luciani, referendumul avu ca rezultat o majoritate 
favorabilă divorţului. El lăsă o Biserică dezbinată, un papă care-şi exprimă 
public uimirea şi neîncrederea cu privire la rezultat, precum şi o dilemă pentru 
cei care aveau de reconciliat diferenţele dintre Biserică şi Stat. 

Problema lui Luciani era aceea că el se angajase la o supunere neclintită 
faţă de papalitate. Adeseori, papa lua o poziţie diferită de cea îmbrăţişată de 
patriarhul Veneţiei. Când acea poziţie devenea publică, Luciani simţea că era 
de datoria lui s-o susţină public. Ce discuta el de la om la om cu membrii 
diocezei sale nu avea, frecvent, nici o asemănare cu linia Vaticanului. Către 
mijlocul anilor 1970, el se deplasase încă şi mai mult către o poziţie liberală 
în privinţa controlului naşterilor. Omul acesta, care la anunţarea enciclicei 
Humanae Vitae se spune că ar fi declarat: "Roma s-a pronunţat. Cazul este 
închis", simţea limpede că dosarul era departe de a fi închis. 

Când tânărul său secretar, părintele Mărio Senigaglia, stătea de vorbă 
cu Luciani, cu care legase o relaţie aproape ca de la fiu la tată, cu privire la 
diverse cazuri de moralitate în care erau implicaţi enoriaşi, Luciani aproba 
întotdeauna vederile liberale ale lui Senigaglia. Senigaglia mi -a spus: "Era un 
om extrem de înţelegător. L-am auzit de multe ori zicând cuplurilor: 'Noi am 
făcut din sex unicul păcat, când, de fapt, el este legat de slăbiciunea 
omenească şi, prin urmare, poate că este cel mai din urmă păcat.'" 

Este clar că Luciani nu ducea lipsa de critici în Veneţia. Unii 
considerau că el dădea dovadă mai degrabă de o nostalgie faţă de trecut, decât 
de o dorinţă de schimbare. Unii îl etichetau ca fiind de dreapta, alţii ca fiind 
de stânga. Alţii vedeau în modestia şi blândeţea sa doar nişte slăbiciuni. Poate 
că posteritatea va judeca omul după ceea ce a spus el însuşi, nu după ceea ce 
au crezut alţii că ar fi trebuit să spună. 

Despre violenţă: 

Daţi-1 pe Dumnezeu afară din inima oamenilor, spuneţi-le copiilor că 
păcatul nu este decât o poveste inventată de bunicii lor pentru a-i face 
să fie cuminţi, publicaţi texte pentru şcoala primară care-1 ignoră pe 
Dumenzeu şi-şi bat joc de autoritate, dar după aceea nu fiţi surprinşi de 
ce se întâmplă. Educaţia singură nu este suficientă! Victor Hugo scria 
că orice scoală în plus înseamnă o închisoare mai puţin. 

Despre Israel: 

Biserica trebuie să se gândească şi la minorităţile creştine care trăiesc în 
ţările arabe. Nu le poate lăsa în voia întâmplării... Pentru mine, 
personal, nu este nici o îndoială că există o legătură specială între 
poporul lui Israel şi Palestina. Tatăl Divin, însă, chiar să fi vrut, n-ar fi 
putut spune că Palestina aparţine evreilor, de vreme ce asta ar fi 
însemnat să facă o judecată politică. 

Despre armele nucleare: 

Oamenii spun că armele nucleare sunt prea puternice şi că a le folosi 
ar însemna sfârşitul lumii. Ele sunt fabricate şi acumulate, dar numai 
pentru a "descuraja" duşmanul de a ataca şi pentru a menţine 
stabilitatea situaţiei internaţionale. 

5 5 

Priviţi în jurul vostru! Este sau nu adevărat că de treizeci de ani nu a 
mai fost un război mondial? 

Este sau nu adevărat că între cele două mari puteri mondiale, SUA şi 
URSS, crizele grave au fost evitate? 

Să fim fericiţi cu acest rezultat parţial... Dezarmarea treptată, 
controlată şi generală este posibilă numai dacă apare o organizaţie 
internaţională 17 cu mai multă putere şi mai variate posibilităţi de a 
impune sancţiuni decât actuala Organizaţie a Naţiunilor Unite. 

Despre rasismul din Statele Unite: 

în Statele Unite, în ciuda legilor, negrii sunt, practic, la marginea 
societăţii. Descendenţii indienilor şi-au văzut situaţia îmbunătătindu-li- 

5 5 » 5 5 

se semnificativ numai în ultimii ani. 

A numi un asemenea om nostalgic reacţionar s-ar putea să fie oarecum 
îndreptăţit. Luciani tânjea după o lume care să nu fie condusă în principal 
conform principiilor comuniste, o lume în care avortul s ă nu fie un eveniment 
ce se întâmplă în fiecare minut. Dar dacă era reacţionar, avea, totuşi, unele 
idei remarcabil de progresiste. 

Pe la începutul anului 1976, Luciani mai participă la o Conferinţă a 
Episcopilor Italieni, la Roma. Unul dintre subiectele discutate deschis fu 
grava criză economică cu care se confrunta atunci Italia. Legat de acest 
subiect, mai era încă unul pe care episcopii îl dezbătură între ei: rolul 
Vaticanului în acea criză economică şi rolul acelui bun prieten al episcopului 
Marcinkus, Michele Sindona. Imperiul i se prăbuşise într-o manieră 



17 Astăzi asta înseamnă un guvern mondial. Despre o aşa soluţie vorbea şi teologul german Jurgen Moltmann 
la 14 august 1972, în cadrul celei de a 25-a sesiuni a Comitetului Central al Consiliului Mondial al 
Bisericilor, ţinută la Utrecht, în faţa reprezentanţilor a 50 de Biserici şi confesiuni creştine, (n. ed.) 

spectaculoasă. Băncile dădeau faliment în Italia, Elveţia, Germania şi Statele 
Unite. Presa italiană afirmase că Vaticanul pierduse mai mult de 100 de 
milioane de dolari. Vaticanul negase aceasta, dar recunoscuse că suferise 
unele pierderi. In iunie 1975, autorităţile italiene, în vreme ce-şi continuau 
eforturile de a-1 aduce pe Sindona în faţa justiţiei, îl condamnaseră in absentia 
la trei ani şi jumătate de închisoare, maximum posibil pe care -l puteau acorda 
pentru delictele respective. Mulţi episcopi simţeau că papa Paul al Vl-lea ar fi 
trebuit să-1 mute pe Marcinkus de la Banca Vaticanului în 1974, când 
răbufnise afacerea Sindona. Acum, după doi ani, prietenul lui Sindona 
conducea încă Banca Vaticanului. 

Albino Luciani părăsi Roma, care vuia de speculaţiile făcute în legătură 
cu câte milioane pierduse Vaticanul în afacerea Sindona, părăsi Conferinţa 
Episcopilor, unde se discutase despre cât anume deţinea Banca Vaticanului 
din Banca Privata şi despre câte acţiuni avea banca în cutare conglomerat sau 
în cutare companie. Se întoarse la Veneţia, unde Şcoala Don Orione pentru 
handicapaţi nu avea destui bani pentru manuale. 

Luciani se aşeză la maşina sa de scris şi alcătui o scrisoare care fu 
publicată în următorul număr al revistei diocezei. Era intitulată "O bucată de 
pâine pentru dragostea lui Dumnezeu". începu prin a cere bani pentru 
victimele unui recent cutremur din Guatemala, declarând că autoriza o colectă 
în toate bisericile, sâmbătă, 29 februarie. După care comentă situaţia 
economică din Italia, avertizându-şi cititorii că episcopii italieni şi 
comunităţile lor ecleziastice erau angajate în a da dovezi practice de 
înţelegere şi ajutor. Continua, deplângând: 

Situaţia atâtor tineri care caută de lucru, fără să poată găsi. A acelor 
familii care trăiesc drama sau perspectiva concedierii. A acelora care au 
căutat siguranţa prin emigrare la mari depărtări şi care acum se trezesc 
confruntaţi cu perspectiva unei întoarceri nefericite. A acelora b ătrâni şi 
bolnavi şi care, din cauza insuficienţei pensiilor sociale, suferă cel mai 
acut consecinţele acestei crize... 

Aş vrea ca preoţii să nu uite şi să se refere frecvent, în orice mod 
doresc, la situaţia muncitorilor. Ne plângem uneori că muncitorii merg 
şi caută sfaturi rele în stânga sau în dreapta. Dar cât am făcut noi, de 
fapt, pentru ca învăţătura socială a Bisericii să fie inclusă în mod curent 
în catehismul nostru, în inimile credincioşilor noştri? 

Papa Ioan spunea că muncitorilor trebuie să li se dea puterea de a-şi 
influenţa propria soartă la orice nivel, pe cea mai mare scară. Am 
predicat noi aceasta întotdeauna cu curaj? Pius al XH-lea, în vreme ce, 
pe de o parte, avertiza asupra pericolelor marxismului, pe de altă parte 
îi dojenea pe acei preoţi care rămân descumpăniţi în faţa acelui sistem 
economic cunoscut drept capitalism, ale cărui grave consecinţe Biserica 

nu a încetat nicicând să le denunţe. Am ascultat noi întotdeauna la 
aceasta?" 

Albino Luciani făcu după aceea o extraordinară demonstraţie a 
propriului său dezgust faţă de o Biserică bogată, materialistă. îşi sfătui şi-si 
autoriză toţi preoţii de parohii şi de biserici să-şi vândă aurul, lănţisoarele şi 
obiectele preţioase. Veniturile urmau să meargă la centrul Don Orione, pentru 
handicapaţi. îşi anunţă cititorii că avea de gând să vândă crucea lucrată în aur 
şi lanţul de aur care îi aparţinuseră lui Pius al XH-lea şi pe care papa Ioan i le 
dăduse lui Luciani când îl unsese episcop. 

înseamnă foarte puţin în bani, ceea ce vor aduce, dar poate că este de 
folos pentru ca oamenii să înţeleagă că adevăratele comori ale Bisericii 
sunt, după cum spunea Sfântul Laurenţiu, cei sărmani, cei slabi, care 
trebuie ajutaţi nu cu milă ocazională, ci astfel încât să fie ridicaţi, puţin 
câte puţin, la acel nivel de viaţă şi la acel nivel de cultură la care au şi ei 
dreptul. 

El mai anunţă şi că intenţionează să vândă la licitaţie o preţioasă cruce 
de piept, cu lanţ de aur, şi inelul papei Ioan. Aceste obiecte fuseseră date 
Veneţiei de către papa Paul în timpul vizitei sale din septembrie 1972. Mai 
departe, în acelaşi articol, el cita doi indieni. Mai întâi, pe Gandhi: "îl admir 
pe Cristos, dar nu pe creştini." 

Luciani îşi exprima apoi nădejdea că cuvintele lui Sadhu Singh îşi vor 
pierde, poate, cândva, valabilitatea: 

Stăteam într-o zi pe malul unui râu. Am luat din apă o piatră rotundă şi 
am spart-o. înăuntru era perfect uscată. Piatra aceea stătea în apă de 
foarte mult timp, dar apa nu o pătrunsese. Atunci m-am gândit că 
acelaşi lucru se întâmplă şi cu oamenii din Europa. De secole, sunt 
înconjuraţi de creştinism, dar creştinismul nu i-a pătruns, nu trăieşte în 
ei. 

Reacţia fu amestecată. Unii dintre preoţii veneţieni se ataşaseră de 
preţioasele bijuterii pe care le aveau în bisericile lor. Luciani fu atacat şi de 
unii dintre tradiţionaliştii oraşului, cei cărora le plăcea să-şi amintească de 
gloria şi de puterea ce era întreţesută în titlul patriarhului, ultimul vestigiu al 
splendorii Senerissimei. Acest om, care era hărăzit căutării şi trăirii adevărului 
esenţial, etern, avu o întâlnire cu asemenea cetăţeni, în biroul său. După ce-i 
ascultă, le spuse: 

Eu sunt în primul rând un episcop între episcopi, un p ăstor între păstori, 

pentru care prima datorie este să răspândească Vestea cea Bună şi să 
îngrijească de mieii turmei sale. Aici, în Veneţia, nu pot decât să repet 
ce am spus şi la Canale, la Belluno şi la Vittorio Veneto. 

Apoi dădu telefon la brigada de pompieri, împrumută o barcă şi se duse 
să viziteze bolnavii unui spital din apropiere. 

După cum am arătat deja, una dintre modalităţile pe care acest păstor cu 
totul deosebit le folosea pentru a comunica cu turma sa era stiloul. Cu mai 
multe ocazii, Luciani îi spusese secretarului s ău că, dacă n-ar fi devenit preot, 
ar fi devenit, probabil, ziarist, judecând dup ă scrierile sale, ar fi făcut cinste 
profesiei. La începutul anilor 70, el puse la punct o metodă interesantă de a 
face diverse observaţii de ordin moral cititorilor revistei diocezale: o serie de 
scrisori, adresate unor personaje literare sau istorice. Articolele sale atraseră 
atenţia redactorului unui ziar local, care-1 convinse pe Luciani să-şi lărgească 
audienţa prin intermediul ziarului. Luciani chibzui şi ajunse la concluzia că 
avea mai multe şanse de a răspândi "Vestea cea Bună" prin presă decât 
predicând în biserici pe jumătate goale, în cele din urmă fu publicată o 
culegere de scrisori, sub forma unei cărţi, lllustrissimi - cei mai iluştri. 

Cartea este o încântare. Pe lângă că oferă o nepreţuită perspectivă 
asupra lăuntrului minţii lui Albino Luciani, fiecare scrisoare comentează un 
aspect al vieţii moderne. Darul unic de a comunica al lui Luciani, unic pentru 
un cardinal italian, este demonstrat iar şi iar. Scrisorile sunt totodată şi o 
dovadă clară a erudiţiei lui Luciani. Chesterton şi Walter Scott primesc o 
scrisoare de la patriarh, la fel ca şi Goethe, Alessandro Manzoni, Marlowe şi 
mulţi alţii. Există până şi una adresată lui Cristos, care începe în maniera 
tipică a lui Luciani. 

Dragă Isuse, 

Am fost criticat. "Este episcop, este cardinal, au spus oamenii. Scrie 
scrisori la tot felul de oameni: lui Mark Twain, lui Peguy, lui Casella, 
Penelopei, lui Dickens, lui Marlowe, lui Goldoni şi Cerul mai ştie cui. 
şi nici măcar un rând lui Isus Cristos!" 

Scrisoarea sa către Sfântul Bernard se transformă într-un dialog, cu 
sfântul dând sfaturi înţelepte, inclusiv un exemplu de cât de nestatornică poate 
fi opinia publică. 

In 1815, oficiosul francez Le Moniteur arăta cititorilor săi cum să 
urmărească înaintarea lui Napoleon: "Brigandul fuge de pe insula 
Elba"; "Uzurpatorul ajunge la Grenoble"; "Napoleon intră în Lyon"; 
"împăratul soseşte în această seară la Paris". 

în fiecare scrisoare sunt ţesute sfaturi către turma sa, despre prudenţă, 
responsabilitate, umilinţă, fidelitate, milostenie. Ca lucrare menită să 
comunice mesajul creştinesc, valorează cât douăzeci de enciclice papale. 

Răspândirea "Veştii celei Bune" constituia un aspect al anilor petrecuţi 
de Luciani în Veneţia. Un altul era recalcitranţa vădită permanent de unii 
dintre preoţii săi. In afara celor care-şi petreceau timpul alungând chiriaşi sau 
plângându-se că trebuiau să vândă odoarele Bisericii, erau unii care 
îmbrăţişaseră marxismul cu tot atâta înflăcărare cu care alţii erau preocupaţi 
de capitalism. Un preot scrise cu vopsea roşie pe pereţii bisericii sale: "Isus a 
fost cel dintâi socialist"; un altul, în apropiere de Mestre, urcă în amvon şi 
declară comunităţii uluite: "Nu am să mai lucrez nimic pentru patriarh până ce 
nu-mi dă un spor de salariu". 

Albino Luciani, un om cu un dezvoltat simţ al umorului, nu se amuza 
de asemenea bufonerii. In iulie 1978, de la amvonul Bisericii Mântuitorului, 
din Veneţia, el vorbi audienţei despre greşelile clerului: "Este adevărat faptul 
că papa, episcopii şi preoţii nu încetează a fi nişte bieţi oameni, supuşi 
greşelilor, aşadar săvârşim adeseori greşeli." 

In acest punct, îşi înălţă ochii din foaia pe care îşi avea notată predica 
şi, privind drept la oameni, spuse cu sinceritate totală: "Sunt convins că atunci 
când papa Paul al Vl-lea m-a numit patriarh al Veneţiei a comis o greşeală." 

La câteva zile de la acel comentariu, papa Paul al Vl-lea muri; la ora 
21:40, în seara de 6 august 1978. Tronul era vacant. 

TRONUL VACANT 



La numai 24 de ore de la moartea lui Paul, în timp ce trupul acestuia nu 
fusese încă înhumat, iar activitatea sa nu fusese încă evaluată, Ladbrokes - 
agenţia londoneză de pariuri -deschise un pariu pe alegerile papale. Ziarul 
Catholic Herald publică pe prima pagină un articol critic la adresa acestei 
iniţiative, dar avu grijă să îşi informeze cititorii asupra cotelor la zi ale 
pariurilor. 

Cardinalul Pignedoli era favorit, cu o cotă de 5-2. îi urmau, la egalitate, 
cardinalii Baggio şi Poletti, cu 7-2, apoi cardinalul Benelli, cu 4-1. Cardinalul 
Willebrands era, de asemenea, foarte bine cotat, cu 8-1. Cardinalul Koenig era 
cotat la 16-1. Cardinalul Hume, al Angliei, avea 25-1. Această cotă 
surprinzător de scăzută acordată englezului se datora, probabil, unei declaraţii 
făcute de Hume cum că nu avea calităţile necesare postului. Cota cea mai 
slabă era cea a cardinalului Suenens. Albino Luciani nu apărea pe lista 
candidaţilor. 

Condamnaţi de unii pentru a fi dat dovadă de prost gust, Ladbrokes se 
apărară arătând că, relativ la tronul vacant, "ziarele erau pline de speculaţii 
despre candidaţi, rivali şi outsideri". 

într-adevăr, speculaţiile începuseră chiar înainte de moartea papei Paul. 
Peter Hebblethwaite, un fost preot iezuit transformat în observator la Vatican, 
întrebase în The Spectator, în numărul din 2 iulie: "Cine candidează pentru 
tronul papei?". Hebblethwaite alesese trei alergători demni de urmărit în 
această cursă - Pignedoli, Baggio şi Pironio. Dacă papa Paul a apucat sau nu 
să citească, în ultimele sale zile, comentariul lui Hebblethwaite cum că 
"probabil că nu va mai trăi foarte mult", nu se ştie. 

Mass media italiană fu depăşită de eveniment. A doua zi după moartea 
papei, la radio nu se putu auzi decât Beethoven. în ziua urm ătoare, programul 
fu mai relaxat, difuzându-se încontinuu Mozart. A treia zi, urmă un regim de 
muzică uşoară orchestrală, în a patra zi, solemnitatea slăbi încă puţin, cu 
"Serenadă sub clar de lună" şi "Pulbere de stele", în interpretare vocală. în 
primele câteva zile, televiziunea italiană le oferi telespectatorilor o diversitate 
de filme populate în întregime cu călugări, papi şi cardinali. 

O analiză atentă a presei anglofone din primele săptămâni ale lunii 
august 1978 arată că, dacă cei 111 cardinali erau tot atât de perplecşi ca şi 
vaticanologii, atunci Biserica avea să intre într-un conclav lung şi încâlcit. 

Cititorii lui Hebblethwaite trebuie să fi avut mare bătaie de cap în 
încercarea de a anticipa câştigătorul, în numărul din 13 august al ziarului 

Sunday Times, acesta adăugă listei sale de ponturi pe cardinalii Feliei, Villot, 
Willebrands, Pellegrino şi Benelli. Duminica următoare, le spuse cititorilor că 
"Noul papă: ar putea fi Bertoli". După încă o săptămână, fu menţionat chiar şi 
Luciani. Ai fi zis că Hebblethwaite e un reporter sportiv care trece în revistă 
lista cailor de curse participanţi la Grand National sau la Derby. Dacă avea 
grijă să-i pomenească pe toţi, atunci, după încheierea cursei, ziarul avea să 
poată cita comentariul referitor la învingător. 

Un vânzător de peşte din Napoli avu ceva mai mult noroc şi cîştigă la 
loteria naţională jucând combinaţii de numere derivate din data morţii papei 
Paul. 

In ciuda fastului ceremoniei, funeraliile pontifului se desf ăsurară într-o 
atmosferă curios de rece, de parcă pontificatul său ar fi încetat de mult. După 
Humanae Vitae, nu mai urmase nici o altă enciclică papală, iar în afară de 
comentariile sale curajoase cu ocazia răpirii şi uciderii bunului său prieten, 
primul ministru Aldo Moro, în ultimul deceniu Paul se manifestase prea pu ţin 
pentru a provoca la moartea sa o revărsare de durere: fusese respectat, dar nu 
iubit. S-au scris multe articole lungi şi docte în care i se analiza în profunzime 
activitatea de o viaţă, dar pentru posteritate el nu este decât cel care a interzis 
anticoncepţionalele. Se prea poate să fie un epitaf crud şi o etichetare 
nedreaptă atribuită unei minţi uneori sclipitoare şi adesea torturate de gânduri, 
dar, pentru oamenii de rând, ceea ce se petrece în patul conjugal contează mai 
mult decât faptul că Paul a zburat cu multe avioane, a fost în multe ţări, a 
făcut cu mâna mulţimilor şi de multe ori a fost chinuit de gânduri. 

în octombrie 1975, papa Paul stabilise un set de reguli care trebuiau să 
se aplice la moartea sa. Una dintre acestea stabilea ca toţi cardinalii aflaţi la 
conducerea departamentelor Curiei Romane să renunţe automat la funcţiile 
lor. Astfel, succesorului papei i se asigura o libertate totală de mişcare pentru 
a face desemnări în funcţii. Totodată, pe toată durata de sede vacante, dintre 
deces şi alegeri, se asigura o cantitate considerabilă de agitaţie nervoasă. Una 
dintre puţinele excepţii de la această regulă a demisiei automate se referea la 
funcţia de Camerlengo sau Şambelan. Această funcţie era deţinută de 
Secretarul de Stat cardinalul Jean Villot. Până la ocuparea tronului, Villot 
devenea păstrătorul cheilor lui Petru. Pe perioada cât tronul rămânea vacant, 
guvernarea Bisericii era încredinţată Sfântului Colegiu al Cardinalilor, care 
trebuia să ţină zilnic întruniri sau "congregaţii generale". 

O altă regulă dintre cele stabilite de fostul papă deveni subiectul unor 
dezbateri furibunde în timpul primelor congregaţii generale. Paul exclusese 
foarte clar din conclavul care avea să-i aleagă succesorul pe toţi cardinalii în 
vârstă de peste optzeci de ani. Ottaviani organiză un atac îndârjit împotriva 
acestei reguli. Sprijinit de cardinalul Confalonieri, care avea 85 de ani, şi de 
alţi octogenari, încercă să obţină anularea ei. Cu acest grup, Paul avusese 
multe confruntări. 

59 



David Yallop 

Ultima dintre ele fu câştigată post-mortem. Cardinalii votară ca regulile 
să fie respectate în totalitatea lor. După care, congregaţia generală continuă 
dezbătând, printre altele, timp de mai bine de un ceas, dacă buletinele de vot 
trebuiau împăturite o dată sau de două ori. 

Roma deveni tot mai populată, dar nu cu italieni-deoarece majoritatea 
plecaseră la mare. în afară de turişti, oraşul era năpădit de grupuri de presiune, 
vaticanologi, corespondenţi de presă străini şi grupuri extremiste. Mare parte 
din această ultimă categorie împânziră oraşul cu afişe care proclamau 
"Alegeţi un papă catolic". 

Unul dintre "experţi" se grăbi să informeze Time Magazine că "nu 
cunosc nici măcar un cardinal italian care ar accepta să fie votat un străin". Se 
vede treaba că nici nu cunoştea prea mulţi cardinali italieni, în orice caz nu pe 
cel care era patriarh al Veneţiei. înainte de a pleca spre Roma, Luciani îi 
spusese răspicat fostului secretar, monseniorul Mărio Senigaglia, care acum 
oficia în biserica Santo Stefano: "Cred că a sosit timpul să avem un papă din 
Lumea a Treia". 

De asemenea, Luciani se exprimase fără echivoc asupra persoanei pe 
care o avea în vedere. 

Cardinalul Aloisio Lorscheider, arhiepiscop de Fortaleza, Brazilia. 
Lorscheider era recunoscut de mulţi ca fiind una din minţile strălucite ale 
Bisericii moderne. Luciani îl cunoscuse îndeaproape în perioada petrecută la 
Veneţia şi, aşa cum i se destăinui lui Senigaglia, considera că Lorscheider 
"este un om de mare credinţă şi cultură. Mai mult decât atât, cunoaşte foarte 
bine Italia şi pe italieni. Şi mai presus de toate, e trup şi suflet de partea celor 
săraci." 

In afară de întâlnirile lor din Italia, Luciani petrecuse cu Lorscheider o 
lună în Brazilia, în 1975. Avuseseră conversaţii într-o mulţime de limbi şi 
descoperiseră că aveau multe în comun. Ce îi scăpase lui Luciani era 
deosebitul respect pe care şi Lorscheider i-1 purta lui. Acesta avea să 
comenteze mai târziu, relativ la acea lună în Brazilia: "In momentul acela, 
mulţi au îndrăznit să presupună că, într-o bună zi, Patriarhul Veneţiei ar putea 
deveni papă." 

Condus cu maşina la Roma de părintele Diego Lorenzi, cel care, cu doi 
ani în urmă, îl înlocuise pe Senigaglia în postul de secretar al patriarhului, 
Luciani se instala în reşedinţa augustină din apropiere de Piaţa San Pietro. In 
afară de participarea la congregaţiile generale zilnice, rămase retras, preferând 
să se plimbe prin grădinile augustine, contemplând în linişte. Mare parte 
dintre colegii săi duceau o viaţă mai trepidantă: de exemplu cardinalul 
Pignedoli, favoritul pariului Ladbroke. 

Pignedoli fusese un prieten apropiat al papei. Câţiva comentatori 
italieni remarcară cu cruzime că fusese, de fapt, singurul prieten al lui Paul. In 
orice caz, se pare că fusese singurul care i se adresase cu formula intimă "Don 

Battista". In sprijinul lui Pignedoli, cardinalul Rossi al Braziliei se străduia 
din răsputeri să le amintească celorlalţi cardinali tradiţia ca papa să sugereze 
cine ar trebui să-i fie succesor şi insista asupra faptului că Pignedoli fusese 
"cel mai iubit fiu al lui Paul". Pignedoli era unul dintre cardinalii cei mai 
progresişti din Curie, drept pentru care era antipatizat de majoritatea celorlalţi 
cardinali. Era cult, umblat şi, poate cel mai important atu al candidaturii sale, 
influenţase, direct sau indirect, numirea a cel puţin 28 dintre confraţii săi 
cardinali. 

In cercurile înalte ale Bisericii Romano -Catolice, o candidatură cinstită 
şi pe faţă la Tronul Vaticanului e considerată o lipsă de maniere. Candidaţii 
nu sunt încurajaţi să se ridice şi să-şi anunţe public programul sau platforma. 
Teoretic, nu există nici propagandă electorală, nici lobby, nici grupuri de 
presiune. Practic, toate acestea există, şi încă multe pe deasupra. Teoretic, 
cardinalii se adună într-un conclav de taină şi aşteaptă să-i inspire Sfântul 
Duh. In acele zile fierbinţi de august, o mulţime de telefoane, întruniri secrete 
şi promisiuni pre-electorale se îmbulziră să-i acorde Sfântului Duh un 
considerabil sprijin lumesc. 

Conform unei tehnici standard, candidatul afirmă că, de fapt, nu se 
consideră la înălţimea postului, în perioada premergătoare alegerilor de faţă, 
mulţi făcură această afirmaţie cu toată sinceritatea, de exemplu cardinalul 
Basil Hume. Alţii făcură şi ei afirmaţii similare, dar tare i-ar fi necăjit să afle 
că au fost acceptate ca atare de către colegii lor. 

Pe 17 august, la ceaiul de după amiază, Pignedoli declară unui grup de 
cardinali italieni care reprezenta întregul spectru de dreapta, centru şi stânga, 
că, în pofida tuturor îndemnurilor şi sugestiilor, nu se sim ţea potrivit pentru a 
fi papă. In schimb, el le sugeră acestora să voteze pentru cardinalul Gantin. 
Era o sugestie fantezistă. 

Gantin, cardinalul de culoare al Beninului, avea 56 de ani. Existau, 
deci, puţine şanse să fie ales, datorită faptului că era relativ tânăr. Vârsta 
ideală era considerată a fi de 65-70 de ani. Pignedoli avea 68. In plus, Gantin 
era de culoare. Rasismul nu există numai dincolo de Tibru. Menţionarea lui 
Gantin putea foarte bine să-i aducă lui Pignedoli sufragiile celor din Lumea a 
Treia, ai cărei cardinali deţineau 35 de voturi vitale. 

Pignedoli sublinie că, indiferent cine avea să fie ales, alegerile trebuiau 
să aibă loc cât mai curând posibil. Votul în Conclav trebuia să înceapă în 
dimineaţa zilei de 26 august, într-o sâmbătă. După Pignedoli, ar fi fost tocmai 
bine ca noul papă să fie ales până în dimineaţa zilei de duminică 27, astfel 
încât acesta să se poată adresa, la amiază, mulţimii adunate în Piaţa San 
Pietro. 

Dacă exista printre cardinali o dorinţă generală pentru o decizie rapidă 
în Conclav, aceasta avea să fie, desigur, în avantajului acelui candidat care 
pornea cu cei mai mulţi susţinători. Cardinalii sunt la fel de influenţabili de un 

curent de opinie ca şi muritorii de rând. Pignedoli ştia că, pentru a ajunge 
papă, trebuia să obţină cele 75 de voturi (două treimi plus unul) ale 
cardinalilor care nu făceau parte din Curie. Când Curia va fi sfârşit cu luptele 
interne, avea să se decidă, în cele din urmă, asupra unui anume candidat, de 
preferat chiar unul din interiorul său. Cunoscătorii vânturau, ca nişte 
scamatori ieşiţi din minţi, numele multor candidaţi din Curie - Bertoli, 
Baggio, Feliei. 

Printr-o manevră ciudată, destinată sprijinirii propriei candidaturi, 
Baggio îl contactă pe Paul Marcinkus şi îl asigură că, dacă va fi ales, îl va 
confirma în funcţia de şef al Băncii Vaticanului. Spre deosebire de cardinalii 
care fuseseră alungaţi de regulile impuse de fostul papă, episcopul Marcinkus 
se afla încă la conducerea băncii. Şi nu se cunoştea vreun motiv pentru care 
n-ar fi putut rămâne în continuare. Gestul lui Baggio îi dezorienta pe 
observatorii italieni. Dacă aceştia ar fi putut trage de limbă pe vreunul dintre 
cardinalii prezenţi la congregaţia generală secretă, ar fi descoperit că mişcarea 
lui Baggio avusese o însemnătate deosebită. 

Aceste întruniri acordară o foarte mare atenţie problemelor cu care era 
confruntată Biserica, precum şi soluţiilor posibile. In acest mod, se evidenţiau 
acei candidaţi care ar fi putut fi în stare să pună în aplicare soluţiile 
problemelor. întrunirile din august atacară, inevitabil, o gamă largă de 
probleme. Printre preocupările aduse în discuţie se numărau disciplina în 
cadrul Bisericii, evanghelizarea, ecumenismul, colegialitatea şi pacea 
mondială. Şi mai era un subiect care nu le ieşea din minte cardinalilor: 
finanţele Bisericii. Mulţi erau îngroziţi de faptul că Marcinkus rămăsese la 
conducerea Băncii Vaticanului după scandalul Sindona. Alţii doreau o 
investigare amănunţită a finanţelor Vaticanului. Cardinalul Villot, în calitate 
de Secretar cie Stat şi de Camerlengo, fu nevoit să asculte o listă lungă de 
nemulţumiri, toate având ca numitor comun numele episcopului Paul 
Marcinkus. Acesta fusese motivul pentru care Baggio îi oferise continuitatea 
în funcţie, o încercare de a menţine statu-quo-ul, dar şi un sacrificiu menit să 
câştige voturile celor care, ca şi cardinalul Cody din Chicago, ar fi fost cât se 
poate de dornici să-1 lase pe Marcinkus în postul ocupat. 

Cardinalul din Florenţa, Giovanni Benelli, era şi el în atenţia 
observatorilor. Deşi în calitatea sa de om la toate al lui Paul îşi făcuse mulţi 
duşmani, toată lumea ştia că îi stătea în putere să influenţeze cel puţin 
cincisprezece participanţi la vot. 

Ca să încurce şi mai mult iţele, cei cincisprezece bătrâni foarte 
nemulţumiţi, care erau pe cale să fie excluşi din conclavul în curs, începură să 
facă presiuni asupra colegilor. Aşa cum era de aşteptat, grupul lor, din care 
făceau parte câţiva dintre cei mai reacţionari din Vatican, începu să îl împingă 
în faţă pe cardinalul pe care îl considerau a fi cel mai bun reprezentant al 
punctului lor de vedere colectiv, arhiepiscopul de Genova, cardinalul 

Giuseppe Siri. Siri era cel care condusese opoziţia împotriva multora dintre 
reformele iniţiate de Al Doilea Conciliu al Vaticanului. Fusese principalul 
candidat al dreptei în conclavul care îl alesese pe Paul. Acum, unii dintre 
cardinalii care depăşiseră limita de vârstă îl considerau omul ideal pentru 
tronul lui Petru. Dar nu toţi octogenarii erau de aceeaşi părere - cel puţin unul 
dintre ei, cardinalul Carlo Confalonieri, îl înălţa în slăvi, în taină, pe Albino 
Luciani. Cu toate acestea, grupul în ansamblu era de părere că noul papă 
trebuie să fie Siri. 

Cardinalul Siri pretindea că este în mare măsură un neînţeles, într-una 
din predicile sale, le criticase aspru pe femei pentru c ă poartă pantaloni şi le 
povăţuise să se întoarcă la veşmintele femeieşti, "ca să îşi amintească 
adevărata lor menire pe acest pământ". 

Printre cei care cuvântară în timpul celor nouă liturghii memoriale 
închinate papei Paul se numără şi cardinalul Siri. Cel care îl împiedicase şi îl 
obstrucţionase pe papa Paul la fiecare pas se declară solemn drept adept al 
fostului pontif. Presa abia dacă băgă în seamă campania în favoarea lui Siri. 
Unul dintre argumentele susţinătorilor lui Siri era că următorul papă trebuie să 
fie un italian. Această insistenţă ca următorul papă să fie indigen, cu toate că 
numai 27 din cei 111 cardinali cu drept de vot erau italieni, era o atitudine 
tipică pentru atmosfera ce domneşte la Vatican. 

Credinţa că doar un pontificat italian ar putea stăpâni nu numai 
Vaticanul şi Biserica mult mai cuprinzătoare, ci şi Italia însăşi, este adânc 
înrădăcinată în gândirea "sătucului" Vatican. Ultimul papă aşa-zis "străin" 
fusese Adrian al Vl-lea din Olanda, în 1522. Acesta, un om de mare talent şi 
de o cinste ireproşabilă, realizase pe deplin mulţimea de pericole ce înfloreau 
la Roma. într-o încercare de a stăvili valul crescând de protestantism din 
Germania, îi scrisese delegatului său din această ţară: 

Le veţi spune, de asemenea, că recunoaştem cu sinceritate că... de multă 
vreme, în jurul Sfântului Scaun s-au adunat o mulţime de lucruri demne de 
dispreţ. Au fost luate în deşert cele sfinte, au fost încălcate porunci, astfel 
încât peste tot s-a petrecut o schimbare în rău. De aceea, nu e de mirare că 
boala s-a lăsat de la cap spre membre, de la papi către ierarhie. Cu toţii, prelaţi 
şi feţe bisericeşti de rând, ne-am abătut de la calea cea dreaptă... Prin urmare, 
le veţi făgădui, în numele nostru, că nu vom precupeţi nici un efort pentru a 
îndrepta, înainte de toate, ceea ce stă poate la originea tuturor relelor, Curia 
Romană. 

La câteva luni de la această declaraţie, papa Adrian era mort. Se pare că 
a fost otrăvit de doctorul său. 

Acum, că Paul al Vl-lea era mort şi îngropat, Curia Romană minoritară 
încercă din nou să izbândească asupra majorităţii, într-una din primele 
congregaţii generale, la care au fost prezenţi doar 32 de cardinali, majoritatea 
italieni, se hotărâse că cei 111 cardinali nu aveau să intre în Conclav mai 

devreme de 25 august, iar votarea nu avea să înceapă mai devreme de 26 
august. Termenul de douăzeci de zile era doar cu o zi mai scurt decât 
termenul maxim admisibil stabilit de regulile fostului pap ă. Era, de asemenea, 
cel mai lung din istoria modernă. In 1878, fără nici un TWA sau Pan Am, 
cardinalilor nu le trebuiseră mai mult de zece zile până să intre în conclavul 
care 1-a ales pe Leon al XlII-lea. Termenul de trei săptămâni le lăsa 
cardinalilor italieni răgazul maxim pentru a-i convinge pe "străini" de 
înţelepciunea alegerii unui succesor italian pentru Paul al VI -lea. Opoziţia se 
dovedi neaşteptat de puternică. Albino Luciani nu era singurul care considera 
că sosise timpul unui papă din Lumea a Treia. Mulţi din Lumea a Treia erau 
de aceeaşi părere. 

Majoritatea cardinalilor din America Latină se întruniră în secret, la 20 
august, la Colegiul Brazilian din Roma. Fără să se decidă asupra vreunui 
candidat, căzură de acord că era nevoie de un papă spiritual, de un bărbat cu 
adevărat evlavios, care să cunoască nevoile celor săraci, dispus către 
împărţirea puterii şi colegialitate, un bărbat care să placă lumii întregi prin 
calităţile şi felul său de a fi. Erau cu toţii preocupaţi de ceea ce trebuia să 
reprezinte noul papă, şi nu de identitatea Sfântului Părinte, deşi calităţile 
enumerate reduceau drastic numărul posibililor câştigători. 

La Florenţa, 18 Giovanni Benelli, despre care mulţi observatori credeau, 
în mod eronat, că aspiră la Tron, primi descrierea întocmită de latino- 
americani. Lectura calităţilor pe care aceştia le considerau necesare îl făcu să 
zâmbească. Ar fi putut fi biografia exactă a celui pe care Benelli îl considera 
demn de a deveni papă. Ridică receptorul şi formă un număr din afara 
Florenţei, iar câteva clipe mai târziu se angaja într-o discuţie animată cu 
cardinalul belgian Suenens. 

In timp ce data "celui mai secret vot din lume" - aşa cum se exprimase 
Peter Nichols în The Times - se apropia tot mai mult, la Roma, Pignedoli 
continua să organizeze dineuri somptuoase, cardinalii din Curie continuau s ă 
facă un lobby discret în favoarea lui Siri, iar biroul de preş ă al Vaticanului îşi 
menţinea politica de minimă informare a comentatorilor din întreaga lume. 

Cardinalii latino -americani nu erau singurul grup care formulase un 
document echivalent unei fişe a postului. Cu o săptămână înainte, un grup de 
catolici autointitulat CARP (Comitetul pentru alegerea cu Responsabilitate a 
Papei) ţinuse o conferinţă de presă la Hotelul Columbus din Roma. Temerarul 
ales să ţină piept întrebări lor a peste 400 de reporteri fu părintele Andrew 
Greely. Deşi el însuşi nu făcea parte din CARP, Greely întocmise fişa 
postului, împreună cu un grup de teologi, la cererea Comitetului. 



18 Giovanni Benelli fusese îndepărtat din Roma în 1977. Eforturile sale susţinute pentru destituirea lui 
Marcinkus de la conducerea Băncii Vaticanului determinaseră apariţia unui complot, printre ai cărui membri 
se număraseră Marcinkus şi monseniorul Macchi, secretarul lui Paul, complot prin care Benelli a fost 
destituit din funcţia de Secretar de Stat. în compensaţie, fusese făcut cardinal şi i se oferise Florenţa, (n.a.) 

Documentul urma să aibă parte de multe critici, multe dintre ele banale, 
dar şi multe virulente. Fără îndoială că semnatarii păreau să caute un om 
extraordinar. Este la fel de evident că documentul dovedea o iubire profundă 
pentru Biserica Romano -Catolică. Pe aceşti oameni îi preocupa în cel mai 
înalt grad calitatea noului pontif. A nu lua în seamă personalităţi ca Hans 
Kung, Yves Congar şi Edward Schillebeeckx însemna să dai dovadă de o 
mentalitate vecină cu sterilitatea spirituală. Profesorul Kung, de exemplu, 
este, în opinia multora dintre cei îndreptăţiţi să facă aprecieri, cel mai strălucit 
teolog catolic în viaţă. Toţi semnatarii comunicatului de presă aveau o 
reputaţie impresionantă. 



OFERTA DE SERVICIU 

Se caută un bărbat plin de încredere, evlavios, care ştie să zâmbească. 

Postul asigură o muncă interesantă, venit garantat, locuinţă. Protecţie 
asigurată de organizaţie cu renume, înscrierile la Colegiul Cardinalilor, 
Vatican. 

Aşa începea fisa postului. Apoi continua cu descrierea celui care s-ar fi 
vrut să fie ales de Conclavul secret. Nu avea importanţă, susţineau ei, dacă 
acesta făcea sau nu parte din Curie, dacă era italian sau nu, ori dacă era din 
Prima, a Doua sau a Treia Lume. Nu avea importanţă dacă era intelectual sau 
nu, dacă era diplomat sau pastor, progresist sau moderat, un bun administrator 
sau lipsit de experienţă administrativă... Ceea ce era necesar, ziceau teologii, 
în acel moment de răscruce al istoriei, era "un bărbat evlavios, plin de 
încredere, încântător. Un sfânt care să ştie să zâmbească. Un papă nu pentru 
toţi catolicii, ci pentru toate popoarele. Un om fără nici cea mai vagă legătură 
cu învârtelile financiar-organizatorice". Apoi "fişa" continua cu enumerarea 
altor trăsături esenţiale. Lecturarea calităţilor cerute şi compararea acestora cu 
lista principalilor candidaţi creau o copleşitoare senzaţie de lipsă acută şi 
necesitate urgentă, vecină cu disperarea. 

Lui Greely nu-i fu deloc uşor, ba chiar îşi îngreuna situaţia atunci când 
avu temeritatea să sugereze că o femeie papă n-ar fi, poate, o idee tocmai rea. 
Să vii cu o asemenea idee într-o încăpere plină aproape numai cu reporteri 
italieni masculi şi plini de ei era o dovadă de mare curaj. In cele din urmă, 
întrunirea se sfârşi în hărmălaie, în timp ce o tânără italiancă îi striga 
părintelui Greely că e un nelegiuit şi că are probleme sexuale. 

Câteva zile mai târziu, profesorul Hans Kung arătă, într-un interviu 
acordat revistei italiene Panorama, că, în opinia lui, întreaga Biserică 
Romano-Catolică avea şi va continua să aibă probleme sexuale atâta timp cât 
nu se schimba nimic în ceea ce priveşte Humanae Vitae. El plasă controlul 

naşterilor în fruntea listei de probleme cu care avea să se confrunte noul papă. 
"Este o chestiune fundamentală pentru Europa şi Statele Unite dar, mai presus 
de toate, pentru Lumea a Treia... Este necesară o revizuire a Humanae Vitae. 
Mulţi teologi şi chiar episcopi ar consimţi fără dificultate la controlul 
naşterilor, chiar prin mijloace artificiale, dacă s-ar putea accepta ideea că pot 
fi corectate regulile stabilite de papi în trecut." 

La 21 august, cardinalul Lorscheider al Braziliei dădu publicităţii, în 
cadrul unui interviu, portretul -robot al celui pe care-1 "căutau" latino- 
americanii. Aceştia năzuiau către un papă de nădejde, care să arate lumii o 
atitudine înţelegătoare. Doreau pe cineva care să nu caute să impună 
ne-creştinilor soluţii creştine; care să fie sensibil la problemele sociale şi 
deschis dialogului, dedicat căutării unităţii; un bun îndrumător spiritual, un 
păstor bun aşa cum fusese Isus; un om care să creadă sincer că o Conferinţă a 
episcopilor ar trebui să fie un factor de influenţă a papalităţii şi nu doar o biată 
şaradă. Trebuia să fie dispus să caute o nouă soluţie pentru controlul 
naşterilor, soluţie care, fără a contrazice Humanae Vitae, să o depăşească pe 
aceasta. 

Cardinalii Benelli şi Suenens, evitând în continuare arşiţa Romei, 
pregăteau în taină candidatura unui om care se ridica la înălţimea pretenţiilor 
cardinalilor latino -americani, ale părintelui Greely şi ale profesorului Kung: 
Albino Luciani. 

Când numele lui Luciani ieşi la iveală în presa italiană în perioada 
premergătoare Conclavului, candidatura sa trecu drept un gambit şi nu fu 
luată în serios. Un expert italian în chestiunea Vaticanului, Sandro Magister, 
se referi la "ştersul patriarh al Veneţiei". Un alt expert, cu pretenţii şi mai 
mari, era Giancarlo Zizola. Cu câteva zile înaintea Conclavului, Zizola - care 
cu nouă ani în urmă îi luase lui Albino Luciani un interviu amplu - scrise o 
microbiografie expediată, intitulată "De partea săracilor (dar nu de stânga)", 
cu intenţia vădită de a-1 minimaliza pe Luciani. Zizola cită o sursă anonimă 
care remarcase: "un lucru e sigur, şi anume că în acest moment el este liderul 
recunoscut al dreptei ecleziastice, un cardinal Ottaviani veneţian". 

Luciani, interpelat de presă în legătură cu apariţia bruscă a numelui său 
pe lista candidaţilor, alungă ideea cu un surâs. "Mă aflu, în cel mai bun caz, 
pe lista candidaţilor de categoria a treia." Mulţumită, presa îl lăsă în pace. 
Numele său fu repede uitat. 

Refuzând să se implice în orice fel de manevre, Luciani se plimba prin 
grădina reşedinţei augustine cu vedere spre Piaţa San Pietro şi îl provoca la 
discuţii pe fratele Clemente. Acesta asuda lucrând printre straturile de flori. 
Luciani îşi aminti că în copilărie lucrase la câmp. "Atunci aveam bătături în 
palmă. Acum am bătături pe creier." 

Ziua Conclavului se apropia, dar Albino Luciani avea alte preocup ări. 
Lancia sa 2000, veche de cinci ani, avea probleme la motor, îi spuse 

secretarului, părintele Lorenzi, că trebuie să o dea la reparat cât de curând. 
Votul în Conclav era programat să înceapă sâmbătă, 26 august. Luciani insistă 
ca maşina să fie gata înainte de întoarcerea la Veneţia, pe 29 august. Nu voia 
să mai zăbovească. Erau multe de făcut la întoarcerea acasă. 
Pe 25 august, Luciani îi scrise nepoatei sale, Pia: 

Dragă Pia, 

Iţi scriu ca să-ţi trimit noile timbre cu Sede vacante 19 şi, de asemenea, 
ca să te felicit pentru primul tău examen trecut cu bine. Să sperăm că 
Domnul te va ajuta şi la celelalte. Astăzi am încheiat pre-Conclavul cu 
ultima congregaţie generală. După care am tras la sorţi chiliile şi am 
mers să le vedem. Eu am tras numărul 60, un salon transformat în 
dormitor; am senzaţia că mă aflu la seminarul din Feltre, în 1923. Un 
pat de fier, o saltea, un lavoar. 

La 61 se află cardinalul Tomasek din Praga. In următoarele, cardinalii 
Tarancon, Madrid; Medeiros, Boston; Sin, Manila; Malual, Kinshasa. 
Nu lipseşte decât Australia, şi am fi avut reprezentanţi din toată lumea. 
Nu ştiu cât de mult va dura Conclavul, este greu să găseşti persoana 
potrivită pentru a face faţă atâtor probleme cruciale. Din fericire, pe 
mine nu mă paste nici un pericol. E şi aşa o mare responsabilitate să 
votezi în astfel de împrejurări. Sunt sigur că, bună creştină cum te ştiu, 
te vei ruga pentru Biserică în aceste momente. Salută-i din partea mea 
pe Francesco, pe tata şi pe mama. Lor nu le scriu pentru că, 
deocamdată, sunt destul de ocupat. Cu drag, 

Albino Luciani 

A doua zi, cu câteva ore înainte de Conclav, îi scrise sorei sale, 
Antonia: 

Dragă soră, 

Iţi scriu cu puţin timp înainte de intrarea în Conclav. Sunt clipe grele, 
de mare responsabilitate, chiar dacă eu, unul, nu sunt în pericol, în 
pofida flecărelilor din ziare. A vota pentru un papă în astfel de 
momente este o grea povară. Roagă-te pentru Biserică şi transmite-le 
salutări afectuoase lui Errere, Roberto şi Gino. 

Albino Luciani 

Inmânându-le călugărilor augustini scrisoarea pentru a o expedia, îi 
înştiinţa că îşi lăsase cea mai mare parte din lucruri în odaie. De dimineaţă, 
celebrase liturghia "Pentru alegerea Unui Papă", împreună cu confraţii săi 



19 Tronul vacant (în limba italiană în original, n.tr.) 

cardinali. Clemente luase deja cu el, în Capela Sixtină, cele necesare lui 
Albino Luciani peste noapte. Acum, cardinalul se alătură colegilor săi în 
Capela Paulină, cu frescele ei de Michelangelo. îndemnaţi întruna de 
monseniorul Virgilio Noe, maestrul papal de ceremonii, şi precedaţi de corul 
Capelei Sixtine cântând slavă Sfântului Duh, păşiră cu toţii prin Sala Ducale, 
pe sub heruvimii lui Bernini, şi pătrunseră în Capela Sixtină. 

Când monseniorul Noe rosti "Extra omnes" ("Ieşiţi cu toţii"), corul, 
slujitorii altarului, echipele de televiziune şi toţi cei din afară plecară. Cu 
cardinalul Villot pe dinăuntru şi Noe pe dinafară, uşa se închise încet, 
izolându-i pe cei 111 cardinali. Avea să se mai deschidă doar după alegerea 
unui nou papă. Cel mai secret vot din lume avea să se desfăşoare fără 
întrerupere până când norişori de fum alb aveau să anunţe mulţimii care 
aştepta în Piaţa San Pietro şi milioanelor de observatori din lumea întreagă că 
tronul Vaticanului fusese ocupat. 

IN CONCLAV 



Oricâte scăpări va fi avut papa Paul, nu s-ar putea spune că nu se 
pricepuse cum să organizeze un Conclav secret. Lăsase instrucţiuni foarte 
clare în privinţa procedurii de urmat pentru alegerea succesorului s ău. 

Una din preocupările lui Paul fusese discreţia. Cu două zile înainte de 
Conclav, cardinalii fură obligaţi să depună un jurământ solemn. Li se 
interzicea, sub pedeapsa excomunicării, să mai discute din acel moment 
despre votare "fie prin semne, prin cuvinte sau în scris, fie prin orice alt 
mijloc". Ca să fie şi mai clar, cardinalii trebuiau, de asemenea, să promită şi 
să jure "că nu vor folosi nici un fel de aparate menite a lua imagini". Se vede 
treaba că papa Paul nu avea deplină încredere în aceşti înalţi prelaţi ai 
Bisericii Romano-Catolice. 

Pentru eventualitatea că vreunul dintre cardinali ar fi avut scăpări de 
memorie între momentul jurământului de discreţie şi cel al intrării în Conclav, 
aceştia fură obligaţi să repete jurământul după ce rămaseră numai ei în Capela 
Sixtină. 

Ca o a treia măsură de siguranţă, după plecarea cardinalilor în camerele 
lor, sau "chilii" cum preferase Paul să le numească, cardinalul Villot, ajutat de 
câţiva colegi şi de doi tehnicieni, întreprinseră o cercetare a întregii zone a 
Conclavului în căutarea vreunui nepoftit ascuns acolo cu speranţa de a da 
marea lovitură de presă. Apoi, într-o manieră demnă de filmele cu spioni, toţi 
cardinalii fură supuşi unei percheziţii corporale şi se făcu apelul nominal în 
Capelă. 

Pentru a se asigura ca nimeni din afară nu va încerca să pătrundă 
înăuntru, Paul mai dispusese ca un grup numeros, format din personalul de la 
Vatican, printre care membrii Gărzii elveţiene şi arhitecţi ai Vaticanului, să 
cerceteze cu grijă împrejurimile Capelei Sixtine. Dacă Paul se temuse cumva 
că octogenarii sechestraţi ar putea încerca să sară zidul împrejmuitor, asta nu 
mai stă scris în nici o dispoziţie! 

Villot şi asistenţii săi, plus cei doi tehnicieni, munciră din greu în 
timpul Conclavului. Una din sarcinile lor fu să cerceteze prin sondaj toată 
zona în care aveau să se desfăşoare lucrările Conclavului, pentru a descoperi 
eventuale magnetofoane, camere video sau alte forme de spionaj electronic. 

Cu atâtea verificări, apeluri şi răs-verificări, fostul papă îşi dăduse 
seama, evident, că în prima zi va rămâne foarte puţin timp pentru preocuparea 
principală, aceea de a vota pentru un papă. 

în timp ce Roma se topea sub arşiţă, temperatura din Capela Sixtină 

trebuie să fi fost aproape insuportabilă pentru cei din interior, majoritatea 
vârstnici. Fostul papă nu neglijase nici ferestrele. Din dispoziţia sa, fuseseră 
toate închise ermetic şi bătute în scânduri. Acestea erau condiţiile în care 
cardinalii aveau să purceadă, a doua zi, la cea mai importantă decizie a vieţii 
lor. 

Dacă, afară, milioane de oameni îşi legau de noul papă nenumărate 
speranţe, nevoi şi năzuinţe, înăuntru Conclavul constituia o reflectare fidelă a 
acestora, la scară redusă. Aripa dreaptă era reprezentată de cei care ar fi dorit 
o întoarcere la perioada anterioară celui de -Al Doilea Conciliu al Vaticanului, 
când disciplina ecleziastică rigidă fusese cheia de boltă. Aripa stângă îşi dorea 
un papă care să înţeleagă Biserica şi să o lege de cei nevoiaşi, un papă care să 
cârmuiască democratic şi să le recunoască episcopilor săi dreptul de a 
influenţa calea pe care Biserica avea să o urmeze. Aceştia tânjeau după un 
Ioan al XXIII-lea, în timp ce aripa dreaptă îşi dorea din tot sufletul un Pius al 
XII-lea. La mijloc erau cei care se luptau cu ambele puncte de vedere, 
încercând să meargă în acelaşi timp înainte şi înapoi. Apoi, mai era Albino 
Luciani, un om de o modestie rareori întâlnită la o persoană de o asemenea 
inteligenţă; o modestie care izvora dintr-o minte sofisticată şi complexă. 
Acesta considera că misiunea sa era să recunoască apiraţiile neîmplinite ale 
Lumii a Treia. De aici şi hotărârea de a vota pentru arhiepiscopul de 
Fortaleza, Brazilia - Aloisio Lorscheider, un om de o inteligenţă sclipitoare şi 
care cunoştea la perfecţie problemele celor săraci. Alegerea ca papă a unui 
astfel de om ar fi fost un act inspirat chiar şi fără ajutorul Sfântului Duh. 

Giovanni Benelli şi Leon Joseph Suenens făcuseră o alegere la fel de 
inspirată. înainte de Conclav, Benelli asistase cu un zâmbet dezgustat la 
speculaţiile din presă care îl vedeau drept posibil papă. Refuzase să răspundă 
atacurilor perfide venite din partea cardinalilor din Curie, ca acela al lui 
Pericle Feliei, Administratorul Patrimoniului pentru Sfântul Scaun, care 
spusese despre el: "N-o să voteze pentru nimeni altcineva decât pentru sine". 
Feliei avea să descopere curând că Benelli avea alte planuri cu votul său şi, 
ceea ce era mai important, chiar cu voturile altora. Când cei din Curie aflară 
de lobby-ul discret făcut de Benelli şi Suenens, reacţia de respingere a lui 
Albino Luciani fu asemănătoare celei adoptate de presă. Dintre toate 
biografiile întocmite de Vatican în perioada premerg ătoare Conclavului, cea a 
lui Luciani era cea mai scurtă. Neîndoios că cei de sus erau de acord cu 
propria lui declaraţie, cum că era cel mult un candidat de categoria a treia. Ca 
şi presa mondială, Curia nu-1 cunoştea. Din nefericire pentru Curie, ceilalţi 
cardinali îl cunoşteau. După alegeri, mulţi dintre comentatorii de presă şi 
experţii în problemele Vaticanului aveau să-şi scuze inabilitatea în anticiparea 
câştigătorului afirmând că era "un necunoscut, nu călătorise în afara Italiei şi 
nu vorbea nici o limbă străină". 

Albino Luciani vorbea curent germana, franceza, portugheza şi engleza, 

ca şi latina şi limba sa maternă, italiana. 

Pe lângă faptul că era binecunoscut de cardinalii italieni care nu făceau 
parte din Curie, avea o mulţime de prieteni. Polonezii Wojtyla şi Wyszynski 20 
fuseseră oaspeţi în casa lui din Veneţia. Wojtyla îi modelase lui Luciani 
concepţia privitoare la problema marxismului. Luciani fusese oaspetele lui 
Lorscheider în timpul unei călătorii în Brazilia, în 1975. Un alt prieten 
apropiat era cardinalul Arns, tot din Brazilia. Suenens din Belgia, Marty din 
Franţa, Cooke din New York, Hoeffner şi Volk din Germania, Manning din 
Los Angeles, Medeiros din Boston, erau doar câţiva dintre cardinalii cu care 
Luciani legase relaţii de prietenie. In afară de Brazilia, mai fusese în 
Portugalia, Germania, Franţa, Iugoslavia, Elveţia şi Austria, ca şi în Africa, 
unde crease o punte între Vittorio Veneto şi Kiremba, un oraş din Burundi. 

Legase prietenii şi cu mulţi ne-catolici. Secretarul de culoare al 
Consiliului Mondial al Bisericilor, Phillip Potter, îi fusese oaspete. Avea 
prieteni evrei, anglicani şi creştini penticostali. Corespondase şi făcuse 
schimb de cărţi cu Hans Kung. Să fi ştiut Curia Romană toate acestea, cetatea 
Vatican ar fi intrat în alarmă. 

Acesta era, deci, omul care acum nu-şi dorea decât să voteze, să-1 vadă 
ales pe noul papă, să se suie în Lancia sa reparată şi să se întoarcă acasă, la 
Veneţia. Se gândise deja la posibilitatea ca, prin cine ştie ce capriciu al 
soartei, cel desemnat de vot să fie chiar el. Când Mărio Senigaglia îi urase 
succes şi îl îndemnase să-şi ia cu el, "pentru orice eventualitate", câteva din 
discursuri, Luciani refuzase. "Există întotdeauna o cale de scăpare. Poţi 
oricând refuza." 

La Roma, Diego Lorenzi, care-i era secretar lui Luciani din 1976, îşi 
exprimase şi el dorinţa ca noul papă să fie omul pe care - precum şi 
Senigaglia, înaintea lui - îl privea ca pe un tată. Şi, din nou, Luciani respinse 
ideea. Ii reaminti lui Lorenzi de regulile pe care le stabilise fostul papă. Apoi 
se referi la acel moment crucial care are loc după ce unul dintre cardinali 
întruneşte două treimi din voturi plus unul, adică 75 în cazul de faţă. 
Cardinalul respectiv este întrebat: "Accepţi?". Luciani îi zâmbi secretarului. 
"Iar dacă mă vor alege pe mine, voi spune: «îmi pare rău. Refuz.»" 

în dimineaţa zilei de sâmbătă 26 august, după liturghie şi micul dejun, 
cardinalii îşi ocupară locurile trase la sorţi, în Capela Sixtină. Regulile 
impuneau ca fiecare cardinal să-şi ascundă scrisul de pe buletinul de vot, care 
fusese conceput astfel încât, împăturit, să se reducă la vreo trei centimetri. 
După numirea celor însărcinaţi cu verificarea voturilor, alţi trei cardinali erau 
însărcinaţi cu verificarea verificatorilor. Cele două treimi plus unul erau 
măsura de siguranţă a lui Paul pentru eventualitatea că vreun cardinal ar vota 
pentru sine însuşi. 



20 Mai mute date despre Wyszynski în studiul "Cine ataca Biserica catolică? ", disponibil la 
http://www.angelfire.com/space2/carti/ 

In cele din urmă, într-o atmosferă încinsă şi încordată, începu primul 
tur de scrutin. 21 

După ce fură numărate, verificate, re -verificate şi răs-verificate, pentru 
a elimina posibilitatea ca un cardinal s ă fi votat de două ori, buletinele de vot 
fură legate cu atenţie, renumărate, reverificate şi aşezate într-o cutie, pentru a 
fi arse ulterior. Rezultatul primului tur de scrutin fu următorul: 

Siri 25 de voturi 

Luciani 23 de voturi 

Pignedoli 1 8 voturi 

Lorscheider 12 voturi 

Baggio 9 voturi 

Celelalte 24 de voturi erau împărţite între italienii Bertoli şi Feliei, 
argentinianul Pironio, polonezul Karol Wojtyla, pakistanezul Cordeiro şi 
austriacul Franz Koenig. 

Albino Luciani îl ascultă tot mai mirat pe numărătorul voturilor 
rostindu-i numele de douăzeci şi trei de ori. Când câţiva dintre cardinalii 
aşezaţi în apropiere se întoarseră către el şi îi zâmbiră, nu reuşi decât să 
încline din cap, buimăcit. Cum, oare, să fi obţinut atât de multe voturi? 

Răspunsul l-ar fi putut afla de la cardinalii Benelli, Suenens şi Marty. 
Aceştia creaseră ceea ce, după părerea lor, era un bun punct de plecare în 
promovarea lui Luciani, în afară de aceştia trei, la primul tur de scrutin au mai 
votat pentru Luciani un număr de cardinali din toate colţurile lumii. Renard şi 
Couyon, din Franţa; Willebrands şi Alfrink, din Olanda; Koenig din Austria; 
Volk şi Hoeffner din Germania; Malula din Zair; Nsubuga din Uganda; 
Thiandoum din Dakar; Gantin din Benin; Colombo din Milano; Pellegrino din 
Torino; Ursi din Napoli; Poma din Bologna; Cooke din New York; 
Lorscheider din Brazilia; Ekandem din Nigeria; Wojtyla din Cracovia; Sin din 
Manila. 

Necunoscând identitatea susţinătorilor săi, Luciani trase concluzia că 
această aberaţie avea să se corecteze de la sine la al doilea tur de scrutin şi, 
luând un nou buletin de vot, scrise din nou numele lui Aloisio Lorscheider. 
Cardinalii din Curie îl priveau acum cu alţi ochi pe Luciani. Primul lor ţel 
fusese să pună capăt campaniei în favoarea lui Pignedoli. Cel de -al doilea tur 
de scrutin le confirmă că acest scop fusese atins. 

Siri 35 de voturi 

Luciani 30 de voturi 



21 Singurele consemnări oficiale a ceea ce s-a putut afla sunt adânc îngropate în arhiva Vaticanului. Cele ce 
urmează sunt rezultate din datele pe care le-am dobândit dintr-o multitudine de surse informate. Cifrele nu au 
concordat întotdeauna şi, prin urmare, admit deschis că trebuie să existe o marjă de eroare. Acelaşi lucru este 
valabil şi în ceea ce priveşte numele cardinalilor care au votat pentru Luciani la primul tur de scrutin. Deşi 
inexactităţile sunt inevitabile, sunt mulţumit de faptul că, în general, schema şi evoluţia votării sunt redate cu 
exactitate, (n.a.) 

Pignedoli 15 voturi 
Lorscheider 12 voturi 

Celelalte 19 voturi erau din nou împărţite. 

Biletele de vot ale ambelor tururi de scrutin fură îndesate în soba 
străveche, capacul fu închis, iar fumul negru, în loc să iasă afară pe acoperiş, 
năvăli imediat în Capela Sixtină. Deşi funeraliile papei Paul şi Conclavul 
costaseră Biserica mai multe milioane de dolari, vreun slujbaş al Vaticanului 
hotărâse să economisească o liră-două şi decretase că hornul sobei nu mai 
trebuia curăţat. Drept urmare, ferestrele fiind toate închise ermetic, Conclavul 
fu cât pe ce să sfârşească neaşteptat şi tragic. Fostul papă nu prevăzuse 
posibilitatea ca toţi cei 111 cardinali să moară sufocaţi, dar avusese grijă să 
dispună detaşarea în zonă a unei echipe de pompieri a Vaticanului. Aceştia nu 
ezitară să rişte excomunicarea, deschizând câteva ferestre. 

în cele din urmă, o parte din fumul negru îşi găsi drumul pe coşul 
Capelei Sixtine, iar Radio Vatican confirmă că prima parte a zilei nu se 
soldase cu apariţia noului papă. Mulţi experţi vaticanologi preziseseră un 
Conclav lung, argumentând că trebuie o grămadă de timp pentru ca 111 
oameni din toată lumea să ajungă la orice fel de relativă unanimitate. Văzând 
fumul negru, ştiutorii dădură din cap cu înţeles şi continuară să se zbată 
pentru a smulge biroului de preş ă al Vaticanului amănunte esenţiale cum ar fi 
meniul de la dejunul Conclavului. 

Cel mai mare şi mai divers conclav din toată istoria Bisericii ieşi în 
grabă din Capela Sixtină, îndreptându-se spre cantina provizorie. 

Al treilea tur de scrutin avea să fie hotărâtor. Siri şi Luciani erau 
sensibil apropiaţi, în timp ce Patriarhul Veneţiei, neliniştit, abia se atingea de 
mâncare, alţii erau foarte ocupaţi. Giovanni Benelli conversa în şoaptă cu 
cardinalii din America Latină. Reuşiseră să se facă înţeleşi pe deplin, îi 
asigură el, dar era evident că din acest conclav nu va rezulta un papă din 
Lumea a Treia. îşi doreau, oare, ca pe tron să ajungă unul ca Siri, cu vederi 
reacţionare? De ce nu cineva care, chiar dacă nu provenea din Lumea a Treia, 
dovedise că o iubeşte? Nu era un secret, le spuse Benelli, că Luciani vota 
pentru Aloisio Lorscheider al lor. 

De fapt, Benelli încerca să vândă castraveţi grădinarilor. Cardinalii din 
America Latină îşi făcuseră temele mult mai temeinic decât oricare alt grup 
geografic. Conştienţi că şansele să fie ales Lorscheider nu erau prea mari, ei 
îşi pregătiseră, înainte de intrarea în Conclav, o scurtă listă cu italieni ne- 
membri ai Curiei. Unul dintre cei cu care discutaseră lista era părintele 
Bartolomeo Sorge, un preot iezuit stabilit la Roma. De -a lungul unei discuţii 
de două ore, Sorge le punctase diversele argumente pro şi contra fiecăruia 
dintre posibilii candidaţi. Numele care ieşise în evidenţă fusese Albino 
Luciani. Părintele Sorge şi-a amintit pentru mine ultimele sale sfaturi adresate 

grupului de cardinali: 

Dacă vreţi să alegeţi un papă care să ajute la consolidarea Bisericii în 
lume, atunci votaţi pentru Luciani. Dar nu uitaţi că nu e deprins să 
guverneze; aşadar, va avea nevoie de un bun secretar de stat. 

Pe fundalul aceluiaşi murmur general, cardialii Suenens, Marty şi 
Gantin îi abordară, mai puţin elaborat dar la fel de convingător, pe alţii, care 
încă mai stăteau în cumpănă. Keonig din Viena remarcă discret, pentru 
urechile celor aşezaţi în preajma sa, că pe ne-italieni n-ar trebui să-i deranjeze 
să aibă din nou un italian drept conducător spiritual. 

Cei din Curie se folosiră şi ei de răgazul dejunului pentru a-şi reanaliza 
opţiunile. Fusese o dimineaţă bună pentru ei. II împiedicaseră pe Pignedoli. 
Era clar că Siri, candidatul lor, atinsese poziţia cea mai bună pe care o puteau 
spera. In pofida tuturor presiunilor exercitate în perioada premergătoare 
Conclavului, pentru Feliei şi tabăra lui era limpede că nu mai puteau atrage 
suficiente voturi pentru Siri din partea stângii şi a centrului. Cu siguranţă că 
Luciani, veneţianul acela simplu, n-ar fi fost prea greu de manevrat la 
Vatican. Cei care tânjeau după un pontificat ca acela din perioada 
premergătoare celui de -Al Doilea Conciliu al Vaticanului nu erau convinşi. 
Aceştia arătară că Luciani era cel care pusese în practică spiritul Conciliului 
papei Ioan mai mult decât oricare alt cardinal italian. 

In Anglia, la ora ceaiului, orice activitate încetează, în Italia, aceeaşi 
stare generală de lâncezeală este instaurată la vremea siestei, în timp ce unii 
mai zăboveau în sala de mese, conversând încetişor, alţii se retraseră în odăile 
lor ca să doarmă, în chilia 60, Albino Luciani îngenunchie şi se rugă. 

"Nu sunt un aluat bun de gnocchi 22 " le spusese Luciani câtorva 
binevoitori, înainte de Conclav. Se părea, acum, că un număr important dintre 
confraţii săi cardinali nu erau de acord cu această autoapreciere. 

Prin rugăciune, Luciani căuta răspunsul, nu la rezultatul final al votului, 
ci la ce va avea de făcut în eventualitatea alegerii sale. Luciani, care nu -şi 
dorise niciodată nimic altceva decât să fie preot paroh, era pe cale să fie 
investit cu cea mai înaltă autoritate din ierarhia Bisericii Romano -Catolice. 
Căzu în genunchi, implorându-1 sincer pe Dumnezeu să aleagă pe altcineva. 

Ieşind din chilie la ora 16:00, Luciani fu îmbrăţişat călduros de către 
cardinalul Joseph Malula, din Zair. Plin de încântare, Malula îi adresă 
felicitările sale. 

Luciani clătină din cap cu tristeţe. "Un mare zbucium s-a abătut asupra 
mea", rosti el în timp ce se întorceau împreună de la al treilea tur de scrutin. 

Luciani 68 de voturi 



22 gnocchi: mâncare italienească, sofisticată, gătită din aluat umplut cu varză murată, fiert şi apoi gratinat cu 

sos de brânză, (n.tr.) 

Siri 15 voturi 
Pignedoli 10 voturi 

Celelalte 18 voturi ale scrutinului erau împărţite. Numai câteva voturi îi 
mai lipseau acum lui Albino Luciani pentru a deveni papă. Cu o mână pe 
frunte, fu auzit murmurând: "Nu. Vă rog, nu." 

Cei care i-au auzit implorarea au fost cardinalii Willebrands şi Reberio, 
aşezaţi de o parte şi de alta a sa. Ambii se grăbiră să-1 încurajeze. Willebrands 
îi şopti: "Curaj. Dacă Domnul îţi aşază pe umeri o povară, îţi dă şi tăria să o 
porţi". 

Reberio încuviinţă din cap, apoi adăugă: "Lumea întreagă se roagă 
pentru noul papă". 

In după amiaza aceea fierbinte, mulţi dintre cei prezenţi nu mai avură 
nici o umbră de îndoială că Sfântul Duh se pogorâse printre ei. Alţii adoptară 
o poziţie mai cinică privitor la sursa de inspiraţie a Conclavului. Taofina'y din 
Samoa fu auzit murmurând: "Puterea cu chip de om sau, mai degrabă, de 
cardinal din Curie", şi, rostind acestea, nu-şi mai lua ochii de la Feliei. 

Feliei, care votase toată dimineaţa pentru Siri, îl aborda acum pe Albino 
Luciani, îi înmâna un plic, cu comentariul "Un mesaj pentru noul pap ă". Pe 
hârtia din plic erau scrise cuvintele "Via Crucia", un simbol pentru drumul 
Crucii. 

Emoţia pusese stăpânire pe Conclav. Acum, mulţi erau convinşi, că 
acţionează sub imperiul inspiraţiei divine. Nesocotind dispoziţiile fostului 
papă, ca fiecare cardinal să depună un nou jurământ solemn înainte de fiecare 
vot, se trecu la cel de-al patrulea tur de scrutin. 

Luciani 99 de voturi 

Siri 11 voturi 

Lorscheider 1 vot (cel al lui Albino Luciani) 

La anunţarea rezultatului final al votului, adunarea izbucni în aplauze 
furtunoase. Era ora 18:05. O parte a grupului pro Siri, membri ai dreptei 
intransigente, rezistaseră până în ultima clipă. Porţile Capelei se deschiseră şi 
îşi făcu apariţia o mulţime de Maeştri de Ceremonii, care îl însoţi pe 
Camerlengo Villot către locul ocupat de Albino Luciani. Villot vorbi. 

- Accepţi alegerea ta, prin vot canonic, drept Suveran Pontif? 

Toate privirile erau îndreptate asupra lui Luciani. Cardinalul Ciappi mi- 
a descris acel moment. "Stătea cu trei rânduri de scaune în spatele meu. Chiar 
şi în clipa alegerii sale, tot mai ezita. Cardinalul Villot îi pusese întrebarea, iar 
el continua să ezite. Cardinalii Willebrands şi Reberio îl încurajau pe faţă." 
Luciani răspunse într-un târziu. 

- Dumnezeu să vă ierte pentru ceea ce aţi făcut din mine. Apoi adăugă: 

Accept. 

- Ce nume doreşti să porţi? întrebă Villot. 

Luciani ezită din nou. Apoi, pentru prima dată, zâmbi: 

- Ioan Paul întâiul. 

Câţiva dintre cardinalii de fată murmurară satisfăcuţi. Numele ales era 

5 5 5 

o inovaţie, primul nume dublu din istoria instituţiei papale. Conform tradiţiei, 
prin alegerea unui anumit nume papa sugerează direcţia pe care o va urma 
domnia sa. Iată de ce alegerea numelui Pius i-ar fi încântat pe cei de dreapta, 
prin posibila sugestie a unei reveniri la o Biseric ă pre-Conciliu. Semnificaţia 
eventualului mesaj transmis de Luciani prin alegerea numelui depindea de 
ceea ce doreau să audă ascultătorii săi. 

De ce să fi acceptat Luciani, un om lipsit de ambiţii, acel post care, 
pentru mulţi dintre cardinalii de faţă, ar fi însemnat realizarea visului de o 
viată? 

5 

Ca multe altele la acest om simplu, răspunsul e complex. Cercetările 
arată că fusese copleşit de viteza şi amploarea votului. Mulţi mi-au vorbit de 
acest aspect. Acest lucru este cel mai bine sintetizat de unul din membrii 
Curiei care era, de douăzeci de ani, prieten apropiat al lui Albino Luciani. 

A fost luat prin surprindere. Dacă nu ar fi fost atât de copleşit de 
amploarea votului, dacă lucrurile s-ar fi petrecut mai lent, iar Conclavul ar fi 
intrat în a doua zi, ar fi avut timp să se adune şi să refuze; şi totuşi, dacă 
atunci, în Conclav, ar fi decis că nu este omul potrivit pentru a fi papă, ar fi 
refuzat. Era unul dintre cei mai puternici oameni pe care i-am cunoscut în 
treizeci de ani în Curie. 

Apoi mai este argumentul esenţial al modestiei lui Luciani. A descrie 
acceptarea tronului de papă drept un act de modestie poate părea paradoxal. A 
pune semnul de egalitate între preluarea puterii supreme şi slăbiciune nu 
conţine, de fapt, nimic contradictoriu dacă puterea supremă este ultimul lucru 
pe care ţi-1 doreşti pe acest pământ. 

In timp ce noul papă era condus către sacristie, în Conclav domnea 
bucuria. Afară domnea confuzia, în timp ce fraţii Gammarelli, croitorii 
Vaticanului, încercau să găsească o sutană papală pe măsură, cardinalii se 
apucară să ardă buletinele de vot cu ajutorul acelei substanţe speciale menite 
să ofere fumul alb mulţimii în aşteptare. Mulţimea în aşteptare zări întâi fum 
alb, apoi, puţin mai târziu, apărură norişori de fum negru (care indicau că 
Biserica era în continuare lipsită de un papă). Fumul începuse să iasă la ora 
18:24. In timp ce fumul continua să iasă învălătucit în tot felul de nuanţe, 
înăuntru, fraţii Gammarelli nu reuşeau să o scoată la capăt cu sutana albă. In 
mod normal, înaintea unui Conclav făceau trei sutane: măsură mică, medie şi 
mare. De data aceasta, orientându-se după o listă de doisprezece papabili, 
făcuseră patru, inclusiv una foarte mare. Se vede treaba că Luciani cel subţirel 
nu figurase pe scurta lor listă de cardinali eligibili. în cele din urmă, aproape 

înotând în sutana cea nouă, Luciani ieşi din sacristie şi, aşezându-se pe un jilţ 
în faţa altarului, îi primi pe toţi cardinalii, care, după ce îi sărutau mâna, erau 
îmbrăţişaţi călduros de noul papă. 

Suenens, unul dintre cardinalii care avuseseră un rol important în 
această alegere, zise: 

- Sfinte Părinte, îţi mulţumesc că ai spus "da". Luciani îi zâmbi larg. 

- Poate că ar fi fost mai bine să fi spus "nu". 

Cardinalii însărcinaţi cu arderea buletinelor continuau bucuroşi să le 
arunce pe foc, împreună cu o grămadă de lumânări chimice care ar fi trebuit 
să producă îndărătnicul fum alb. Radio Vatican, dovedindu-se cel mai 
nedumerit dintre toţi, emise memorabila afirmaţie: "Acum putem spune cu 
certitudine dacă fumul este ori alb ori negru." In realitate, în acel moment era 
gri. 

Radio Vatican îi sună pe fraţii Gammarelli acasă şi la servici, dar fără 
rezultat. In tot acest timp, fraţii erau în sacristie încercând să arunce pe 
altcineva vina eşecului cu sutanele albe. Totul se transforma rapid într-una din 
acele opere inconfundabil italiene. 

Intre timp, în Capela Sixtină, cardinalii începuseră să intoneze Te 
Deum, Imnul de Recunoştinţă. 

Afară, părintele Roberto Tucci, directorul iezuit al postului Radio 
Vatican, fu văzut dând buzna pe poarta de bronz a palatului papal de vizavi. 
Căpitanul gărzii elveţiene, care era obligat să-1 întâmpine pe noul papă cu un 
salut de loialitate al trupelor sale, îşi întrebă nedumerit santinela; aceasta îi 
răspunse că întâi izbucnise un ropot de aplauze, apoi, spre nedumerirea sa, 
auzise Te Deum-ul. Toate aceste nu puteau însemna decât un singur lucru: 
aveau un papă, chiar dacă nu se ştia cine. Problema era că suita gărzii nu 
fusese pregătită. 

Bănuind că fumul multicolor indica intrarea Conclavului într-un impas, 
mulţimea care aştepta în Piaţă se împrăştie în mare parte. Deodată, un glas 
bubui în megafoanele uriaşe: 

- Attenzione. 

Lumea se întoarse în fugă înapoi, în Piaţă. Uşa masivă a balconului 
Sfântului Petru se deschise, în balcon apărură siluete... Era ora 19:18, la mai 
bine de un ceas de la terminarea alegerilor. Diaconul Feliei, decanul de vârst ă 
al cardinalilor, apăru în balcon şi mulţimea de dedesubt amuţi brusc. 

Printre cei din mulţime se afla şi secretarul lui Luciani, Don Diego 
Lorenzi. Stătea lângă o familie de suedezi care tocmai îl întrebase cu ce se 
ocupă. Tânărul Lorenzi răspunse: "Am venit la Roma doar pentru câteva zile. 
Slujba mea e la Veneţia". Apoi îşi întoarse privirea către silueta lui Feliei din 
balcon. 

- Annuncio vobis gaudium magnum: Habemus papam! -Vă aduc o 
veste minunată! Avem un papă! - Cardinalem Albinum Luciani. 

La auzul numelui "Albinum", Lorenzi se întoarse către suedezi. Cu 
lacrimi în ochi, le zâmbi, apoi rosti mândru: "Sunt secretarul noului papă". 

Tumultul mulţimii aproape acoperise cuvântul "Luciani". Când Feliei 
continuă "care şi-a ales numele de Ioan Paul întâiul", hărmălaia devenise 
asurzitoare. Mulţi, majoritatea, la drept vorbind, nu auziseră în viaţa lor de 
Luciani, dar cel mai important în acel moment era că aveau un papă. Reacţiile 
personale apărură puţin mai târziu, când Albino Luciani păşi în balcon. Ceea 
ce a lăsat în urmă este amintirea nepieritoare a acelui zâmbet. Iţi mergea la 
suflet. Fiinţa lui radia iubire şi fericire. Pe lângă orice altceva, acest pontificat 
avea să fie vesel. După amărăciunea şi agonia lui Paul, contrastul era de -a 
dreptul şocant. Când noul papă intona binecuvântarea "Urbi et Orbi", către 
cetate şi către lumea întreagă, efectul fu asemănător celui al unui răsărit de 
soare strălucitor după un şir nesfârşit de zile mohorâte. 

Dispăru într-o clipă, dar se întoarse. Căpitanul Gărzilor Elveţiene îşi 
adunase, în sfârşit, batalionul. Albino Luciani făcu cu mâna mulţimii şi-i 
zâmbi. Zâmbetul lui pătrunse în toate inimile. Munteanul din nordul Italiei, 
care îşi dorise de mic copil să devină preot paroh, se afla acum, în seara zilei 
de sâmbătă, 26 august 1978, în balconul Sfântului Petru şi devenise papa Ioan 
Paul I. 

In noaptea aceea, Luciani prelungi şedinţa Conclavului. Când luase 
cina aşezat pe vechiul său loc, gândul i se îndreptase către cardinalii excluşi 
pentru depăşirea vârstei. Aceştia aflaseră deja, telefonic, rezultatul alegerilor. 
Acum, Luciani îi invită în Conclav, pentru a participa la liturghia de a doua zi 
dimineaţa. 

Secretariatul de Stat pregătise deja un discurs care, teoretic, avea 
menirea să indice direcţia în care se va îndrepta noul pontificat, oricare va fi 
fost acesta. Luciani luă discursul şi, retrăgându-se în chilia 60, modifică şi 
adăugi ceea ce iniţial fuseseră declaraţii vagi despre iubire, pace şi război, 
transformându-le în câteva puncte concrete. 

Dicursul fu rostit la sfârşitul Liturghiei de Recunoştinţă celebrate în 
dimineaţa următoare. Luciani îşi dedică pontificatul învăţăturilor celui de -Al 
Doilea Conciliu al Vaticanului. Dădu o înaltă apreciere colegialităţii şi 
împărţirii puterii cu episcopii săi. Declară că intenţionează să reinstaureze 
disciplina severă a Bisericii, iar în acest scop acorda prioritate revizuirii celor 
două coduri ale Dreptului Canonic. Calea concordiei cu celelalte confesiuni 
avea să fie continuată, fără compromisuri faţă de învăţăturile Bisericii, dar şi 
fără ezitare. 

Miezul discursului dezvălui faptul că omul acela, care la Veneţia se 
autocaracterizase drept "un om sărac, obişnuit cu puţin şi cu liniştea", omul 
acela avea un vis: un vis revoluţionar, îşi anunţă intenţia de a urmări 
pastoralizarea întregii Biserici, ba chiar a întregii lumi. 

Iată ce ne aşteaptă pe toţi în ziua de astăzi; lumea întreagă ştie prea bine 
că sublima perfecţiune la care a ajuns prin cercetare şi tehnologie a 
atins deja o culme, dincolo de care se cască abisul, orbitor de întunecat. 
Este tentaţia de a substitui deciziilor Domnului propriile decizii, care 
fac abstracţie de normele morale. Primejdia care îl pândeşte pe omul 
modern este aceea de a transforma pământul în deşert, individul într-un 
automat, iubirea aproapelui în colectivizare planificată, aducând 
adeseori moartea acolo unde Domnul doreşte viaţă. 

Ţinând în mână Lumen Gentium (Lumina Naţiunilor), Constituţia 
Dogmatică a Bisericii, elaborată de Cetatea Vaticanului, Albino Luciani 
anunţă că intenţionează să determine o revenire a Bisericii la adevărata ei 
menire: o întoarcere către lume şi către cuvântul lui Cristos; o întoarcere la 
simplitatea şi onestitatea originare. Luciani dorea ca, dacă Cristos s-ar fi 
întors pe pământ, să găsească o Biserică demnă de el - eliberată de interese 
politice, eliberată de mentalitatea marilor afaceri, mentalitate care alterase 
viziunea originară. La amiază, noul papă apăru în balconul central al bazilicii, 
în piaţa de dedesubt se înghesuiseră vreo 200.000 de oameni. Multe alte 
milioane urmăreau la televizor cum Luciani zâmbeşte larg mulţimii, ca 
răspuns la tunetul aplauzelor. Ieşise pentru a rosti Angelus, dar, înaintea 
rugăciunii de amiază, se hotărâse să le dezvăluie ascultătorilor câte ceva din 
Conclavul secret. După ce se potoliră aplauzele şi uralele, Luciani se grăbi să 
încalce două dintre regulile papale: secretomania paranoică în ceea ce priveşte 
Conclavul, asupra căreia Paul insistase neînduplecat, şi folosirea pluralului 
majestăţii, acel "noi" care, de aproape două mii de ani, trădase aspiraţiile 
teritoriale papale. Zâmbi mulţimii şi apoi începu. 

- Ieri, - cuvântul fu urmat de o mişcare din umeri aproape 
imperceptibilă, de parcă ar fi vrut să spună "pe când veneam spre Conclav, 
am păţit un lucru tare amuzant". Mulţimea fu străbătută de un hohot de râs. 
Luciani se alătură bunei dispoziţii generale, apoi reîncepu. 

- Ieri dimineaţă am mers în Capela Sixtină să votez cu inima deschisă. 
Nu mi-aş fi putut imagina ce avea să se întâmple. De cum am început să fiu în 
pericol, doi dintre colegii mei, aşezaţi lângă mine, au început să-mi şoptească 
cuvinte de încurajare. Simplu şi fără pic de emfază, îşi aminti cuvintele rostite 
de Willebrands şi Reberio. Apoi spuse mulţimii de ce îşi alesese acel nume. 

Am gândit în felul următor. Papa Ioan a vrut să mă hirotonească el 
însuşi, aici, în Bazilica San Pietro. Apoi, deşi nedemn de această cinste, 
i-am urmat în Catedrala San Marco, în acea Veneţie în care domneşte 
încă spiritul papei Ioan. De la gondolieri până la maici, toţi îşi amintesc 
de el. Pe de altă parte, papa Paul nu numai că m-a făcut cardinal, dar, 
cu câteva luni mai înainte, pe puntea din Piaţa San Marco, m-a făcut să 

roşesc până în vârful unghiilor în faţa a douăzeci de mii de oameni, 
pentru că şi-a scos salul şi mi 1-a pus pe umeri, în viaţa mea nu am roşit 
ca atunci. Mai mult, în cei cincisprezece ani ai pontificatului său, acest 
papă a arătat întregii lumi ce mult iubeşte Biserica, cu câtă abnegaţie o 
serveşte, i se dedică, şi cât suferă pentru această Biserică a lui Cristos. 
şi astfel am ales numele Ioan Paul. 

De un lucru puteţi fi siguri. Nu am înţelepciunea papei Ioan şi nici 
pregătirea şi cultura papei Paul. Cu toate acestea, mă aflu acum în locul 
lor. Mă voi strădui să servesc Biserica şi sper că mă veţi ajuta cu 
rugăciunile voastre. 

Cu aceste cuvinte simple, urmate de Angelus şi de Binecuvântarea sa, 
îşi anunţă sosirea papa Ioan Paul I. Răspunsul călduros şi entuziast al mulţimii 
romane nu diferea prin nimic de cel al asistenţei din întreaga lume. 

Observatorii de la Vatican se încurcau în semnificaţiile pe care le aveau 
pentru noul pontificat numele alese. E Ioan sau e Paul? Unul dintre cei doi 
întrebaţi fu cardinalul Suenens: Va fi şi unul şi celălalt, în felul său. Ca fire, 
seamănă mai mult cu Ioan, dar e ca şi cum ai pune laolalt ă oxigen şi hidrogen 
- obţii apă, două elemente diferite dau o a treia substanţă." 

Numele alese păreau să sugereze o continuitate, dar faptul că Ioan Paul 
era urmat de "întâiul", o convenţie care nu se aplică niciodată până când nu 
există un al doilea cu acelaşi nume, ar fi trebuit să le dea de gândit 
observatorilor de la Vatican. Ceea ce îi aştepta, atât pe ei, cât şi Biserica, în 
general, nu avea nici un fel de legătură cu vreunul dintre predecesorii imediaţi 
ai noului papă. Avea să fie ceva unic. 

In acea primă zi, Luciani nu detaliase ascultătorilor din lumea întreagă 
cum anume avea de gând să-şi realizeze visul unei Biserici sărace, dar, câteva 
ceasuri mai târziu, se angaja într-o acţiune de o importanţă vitală pentru 
realizarea viziunii sale. 

n seara zilei de duminică, 27 august 1978, cină cu cardinalul Jean Villot 
şi îi ceru să rămână, măcar pentru o vreme, Secretar de Stat. Villot acceptă. 
Noul papă îi reconfirmă în funcţie şi pe ceilalţi cardinali aflaţi la conducerea 
departamentelor Curiei Romane. Din moment ce intrase în Conclav fără nici o 
aspiraţie de a deveni papă, ar fi fost de mirare să scoată la iveală o listă gata 
pregătită pentru un nou Cabinet. 

Pe 3 1 august, cel mai citit şi mai respectat periodic eco nomic italian, II 
Mondo, îi adresă lui Albino Luciani o lungă scrisoare deschisă. Scrisoarea 
solicita intervenţia papei pentru instaurarea "ordinii şi moralit aţii" în treburile 
financiare ale Vaticanului, care includeau "speculaţii în ape tulburi". 
Scrisoarea, intitulată "E drept, Sanctitatea Voastră?", conţinea o serie de 
atacuri virulente la adresa a ceea ce considera a fi situaţia operaţiunilor 
financiare ale Vaticanului. Scrisoarea deschis ă era însoţită de o lungă analiză 

intitulată "Averea lui Petru". 

II Mondo îi punea lui Albino Luciani câteva întrebări extrem de 
pertinente: 

E drept ca Vaticanul să opereze pe piaţă ca speculant? E drept ca 
Vaticanul să aibă o bancă ale cărei operaţiuni sprijină transferul ilegal 
de capital din Italia în alte ţări? E drept ca acea bancă să-i sprijine pe 
italieni în evaziunea fiscală? 

Redactorul economic Paolo Panerai atacă legăturile Vaticanului cu 
Michele Sindona. Ii atacă pe Luigi Mennini şi Paul Marcinkus, de la Banca 
Vaticanului, şi relaţiile acestora cu "cei mai cinici afacerişti financiari din 
lume, de la Sindona la şefii băncii Continental Illinois, din Chicago (bancă 
prin care, aşa cum vă pot confirma consilierii Sanctităţii Voastre, sunt 
administrate toate investiţiile Bisericii în Statele Unite)". 
Panerai întreba: 

De ce tolerează Biserica investiţiile în companii, naţionale şi 
multinaţionale, al căror unic ţel este profitul; companii care, la nevoie, 
sunt gata să violeze şi să desconsidere drepturile a milioane de săraci, 
cu precădere din acea Lume a Treia care este atât de apropiată inimii 
Sanctităţii Voastre? 

Despre Marcinkus, scrisoarea deschisă remarca: 

Este, totuşi, singurul Episcop aflat în consiliul de administraţie al unei 
bănci laice, care, întâmplător, are o filială într-unui din cele mai mari 
refugii fiscale ale lumii capitaliste. Ne referim la Cisalpine Overseas 
Bank din Nassau, Bahamas. Folosirea refugiilor fiscale este îngăduită 
de legile lumeşti şi nici un bancher laic nu poate fi adus în faţa justiţiei 
pentru că profită de situaţie (asta fac cu toţii); dar poate că nu este 
îngăduit de legile Domnului, legi care ar trebui să îşi pună pecetea pe 
toate faptele Bisericii. Biserica predică egalitatea, dar suntem de părere 
că aceasta nu se poate atinge eludând impozitele, cele care constituie 
tocmai modalitatea prin care statul de drept încearcă să promoveze 
aceeaşi egalitate. 

Vaticanul nu reacţiona oficial în nici un fel, dar în interiorul Cetăţii 
Sfinte reacţiile mergeau de la satisfacţia discretă a celor care obiectaseră 
împotriva activităţilor Băncii Vaticanului şi ale Secţiei Extraordinare a 
Administraţiei Patrimoniului Sfântului Scaun (APSA), până la mânia şi 
indignarea celor care erau de părere că singura problemă în legătură cu 

speculaţiile financiare ale Vaticanului era că acestea ar trebui să aducă 
profituri şi mai mari. 

Cotidianul italian La Stampa adânci subiectul într-un alt articol, 
intitulat "Averea şi puterea Vaticanului". Ziaristul Lamberto Furno arunc ă o 
privire foarte binevoitoare asupra finanţelor Vaticanului şi demontă câteva 
dintre acuzaţiile publicate de -a lungul anilor pe tema imensei averi a 
Vaticanului. Dar Furno reuşi să identifice câteva probleme presante cu care 
noul papă avea să se confrunte. Printre acestea se număra şi aceea de a 
verifica dacă, într-adevăr, reformele Bisericii pentru atingerea austerităţii - 
reforme care, după Furno, fuseseră iniţiate de papa Ioan şi continuate de papa 
Paul - avuseseră efectul scontat. Acest lucru se putea realiza numai prin 
"publicarea bugetului Vaticanului". 

Furno încheia astfel: 

Biserica nu are bogăţii sau resurse care să-i depăşească nevoile. Dar 
acest lucru trebuie dovedit. Bernanos 23 îl pune pe preotul său de ţară să 
remarce: "pe pungile cu bani, Domnul a scris cu mâna sa «pericol de 
moarte»". 

Noul papă citi cu mare interes aceste articole. Pentru el erau o 
confirmare a înţelepciunii unui drum pe care deja se angajase. 

Luciani era de mult la curent cu numeroasele plângeri înaintate 
cardinalului Villot în legătură cu finanţele Vaticanului: plângeri în legătură cu 
modul în care episcopul Marcinkus conducea Banca Vaticanului; plângeri în 
legătură cu relaţiile acestuia cu Michele Sindona; plângeri în legătură cu 
legăturile existente între APSA şi Sindona. Luciani cunoştea din proprie 
experienţă maniera în care Marcinkus conducea Banca Vaticanului; 
experienţa sa data din 1972, când Marcinkus îi vânduse lui Calvi pachetul de 
control al acţiunilor de la Banca Cattolica de Veneto, fără să-1 înştiinţeze pe 
patriarhul Veneţiei. 

Ştia încă din 1972 că ceva era strâmb în întreaga structură şi concepţie 
a politicii financiare a Vaticanului, dar nu avusese nici o putere. Acum deţinea 
puterea. Pe data de 27 august 1978, într-o duminică, în timp ce lua cina cu 
cardinalul Villot, îşi însărcina proaspăt confirmatul secretar de stat cu 
demararea neîntârziată a unei investigaţii. Trebuia întocmit un raport al 
tuturor operaţiunilor financiare ale Vaticanului; o analiză amănunţită a 
fiecărui aspect. Luciani îi spuse lui Villot: "Nu trebuie excluse nici un 
departament, nici o congregaţie, nici o secţie". 

Sublinie că îl interesa în mod special activitatea desfăşurată de 
Institutul pentru Opere Religioase, cunoscut îndeobşte drept Banca 



23 Georges Bernanos (1888-1948), scriitor şi eseist francez; catolic intransigent, autor de romane (Jurnalul 
unui preot de ţară, Sub soarele Satanei) şi de lucrări polemice (Marea teamă a dreptcredinciosilor). (n.tr.) 

Vaticanului. Raportul financiar trebuia să fie întocmit discret, rapid şi 
complet. Noul papă îşi înştiinţa Secretarul de Stat că, după ce va fi studiat 
raportul, avea să decidă asupra măsurilor necesare. 

Fără îndoială că Luciani credea cu tărie în a face tu însuti ceea ce 
predici altora, într-una din "epistolele" sale către Sfântul Bernard, comentase 
pe marginea virtuţii prudenţei. 

Sunt de acord că prudenţa trebuie să aibă un caracter dinamic şi să-i 
îndemne pe oameni să acţioneze. Dar trebuie să ţinem seama de trei 
etape: deliberarea, decizia şi executarea. 

Deliberarea înseamnă căutarea mijloacelor care conduc la realizarea 
scopului. Se bazează pe reflecţie, pe sfaturi solicitate, pe examinare 
atentă. 

Decizia înseamnă, după examinarea diferitelor metode posibile, 
alegerea uneia dintre ele... Prudenta nu înseamnă o veşnică nehotărâre, 
care suspendă totul şi torturează mintea cu îndoieli; nu înseamnă nici 
aşteptarea pentru a lua cea mai bună decizie. Se spune că politica este 
arta posibilului şi, într-un fel, e adevărat. 

Executarea este cea mai importantă dintre toate: prudenţa, dacă e 
însoţită de tărie, împiedică descurajarea în faţa greutăţilor şi a 
piedicilor. Aici se cunoaşte dacă eşti făcut să fii conducător sau 
îndrumător. 

Astfel, Albino Luciani, un om dedicat trup şi suflet convingerii că 
Biserica Romano -Catolică trebuie să fie o biserică a celor săraci, puse în 
mişcare o anchetă asupra averii Vaticanului. Urma să delibereze, să decidă şi 
apoi să execute. 

CORPORAŢIA VATICAN 



Când Albino Luciani devenea capul Bisericii Romano -Catolice în 
august 1978, el prelua comanda unei organizaţii cu adevărat unice. Peste 800 
de milioane de oameni, aproape o cincime din populaţia mondială, îl priveau 
ca pe liderul lor spiritual. Dar mult mai la îndemână, chiar în interiorul cetăţii 
Vaticanului, se afla structura care controla nu numai credinţa ci şi politica 
financiară a Bisericii. 

"Corporaţia Vatican" este un organ vital al acestei structuri. Are o 
existenţă materială concretă dar şi un spirit datorat unor anumite concepţii. 
Următoarea remarcă este atribuită lui Paul Marcinkus de la Banca 
Vaticanului: "Numai cu Ave Măria, nu poţi conduce Biserica". Se vede treaba 
că, în ultima vreme, puterea rugăciunii s-a devalorizat odată cu multe din 
valutele mondiale. 

Marcinkus nu este de condamnat pentru această aserţiune materialistă. 
Biserica ioacă multe roluri în multe ţări. Are nevoie de bani. Cât de mulţi 
bani, este altceva. La ce ar trebui să-i folosească, este iarăşi altceva. Că îi 
foloseşte în multe scopuri bune, e cert. La fel de cert e că îi foloseşte şi în 
multe scopuri îndoielnice. Au fost publicate foarte multe lucrări care descriu 
în amănunţime nenumăratele acţiuni de caritate finanţate de Biserică, sprijinul 
acordat de aceasta pentru combaterea subnutriţiei, pentru alinarea suferinţelor 
de orice fel. Educaţie, sănătate, hrană, adăpost - sunt doar câteva din 
rezultatele activităţii Bisericii. Ceea ce lipseşte este informaţia despre cât de 
mulţi sunt aceşti bani şi cum sunt ei obţinuţi. Asupra acestor aspecte, 
Vaticanul este şi a fost mereu extrem de discret. Această discreţie a dat 
naştere unuia dintre cele mai adânci mistere mondiale. Cât de mare este 
averea Bisericii Romano -Catolice? 

Pe la mijlocul anului 1970, comentând un articol din presa elveţiană, 
care afirma: "capitalul productiv al Vaticanului poate fi apreciat între 50 şi 55 
de miliarde de franci elveţieni" (aproape 13 miliarde de dolari), L'Osservatore 
Romano scria: "Este o cifră fantezistă, în realitate, capitalul productiv al 
Sfântului Scaun, incluzând atât depozitele bancare cât şi investiţiile, atât din 
Italia cât şi din afara Italiei, nu se ridică nici măcar la o miime din această 
sumă." Aceasta ar fi însemnat un plafon al averii Vaticanului, la 22 iulie 
1970, de 46 de milioane de lire sterline sau 111 milioane de dolari. 

Primul neadevăr al afirmaţiei din ziarul Vaticanului consta în 

5 

excluderea activelor Băncii Vaticanului. E ca şi cum ai solicita bilanţul unei 
companii ca ICI sau Du Pont, iar ei ţi-ar oferi totalul încasărilor din casa de 

marcat. Chiar şi excluzând profitul anual al Băncii Vaticanului, cifra citată de 
Vatican este o minciună sfruntată. Minciună care avea să fie repetată peste 
câţiva ani. In aprilie 1975, Lamberto Furno de la La Stampa îl întrebă pe 
Eminenţa Sa Cardinalul Vagnozzi: "Dacă aş avansa cifra de 300 de miliarde 
de lire ca total al capitalului productiv al celor cinci administra ţii, 24 atunci aş 
fi aproape de adevăr?" 

Furno excludea deliberat din întrebarea sa Banca Vaticanului . El obţinu 
de la Vagnozzi următoarea afirmaţie: "Credeţi-mă, patrimoniul productiv al 
Sfântului Scaun, din Italia şi din toată lumea, e sub un sfert din suma pe care 
ati mentionat-o." 

Dacă acest lucru ar fi fost adevărat, atunci ar fi însemnat că, la 1 aprilie 
1975, averea productivă 25 a Sfântului Scaun, excluzând Banca Vaticanului, se 
cifra la mai puţin de 75 de miliarde de lire sau aproximativ 113 milioane de 
dolari. Numai una singură dintre administraţii, Secţiunea Extraordinară a 
Administraţiei Patrimoniului Sfântului Scaun, sau APSA, este tratată, de către 
Banca Mondială, Fondul Monetar Internaţional şi Banca de Decontări 
Internaţionale din Basel, drept bancă centrală. An de an, specialiştii din Basel 
dau publicităţii statistici anuale în care se specifică, pentru toate băncile 
centrale din lume, depunerile sau împrumuturile de la băncile din cadrul 
Grupului celor Zece. Cifrele anului 1975 arată că Vaticanul avea 120 de 
milioane de dolari în depozite la bănci din străinătate şi, caz unic, Vaticanul 
nu avea datorii, fiind singura bancă din lume în această situaţie. Şi nu era 
decât una din administraţiile din cadrul Vaticanului, iar pentru a-i stabili 
adevăratul patrimoniu trebuie adăugate încă o mulţime de alte valori 
materiale. 

Ca şi Roma însăşi, averea Vaticanului nu s-a ridicat într-o singură zi. 
Problema unei Biserici bogate - şi toţi cei ce năzuiesc să urmeze învăţăturile 
lui Isus Cristos trebuie să privească această avere ca pe o problemă - îşi are 
rădăcinile tocmai în secolul al patrulea. Atunci când împăratul roman 
Constantin s-a convertit la creştinism şi a donat o avere colosală papei 
Silvestru I, el a creat primul papă bogat. Dante îşi încheie Infernul cu 
versurile: 

Vai! Constantine, câtă nenorocire ai adus, 

Nu devenind creştin, ci prin zestrea 

Pe care primul Părinte bogat a primit-o de la tine. 

Pretenţia de unicitate a bisericii catolice este justificată. Este singura 
organizaţie religioasă din lume care are drept sediu un stat independent, 



24 1 - Secţia Ordinară a Administraţiei Patrimoniului Sfântului Scaun (APSA) şi Secţia Extraordinară a 
Administraţiei Patrimoniului Sfântului Scaun, abreviată de obicei tot APSA. 2 - Guvemoratul Statului 
Vatican. 3 - Prefectura pentru Afacerile Economice. 4 - Atelierele Sfântului Petru. 5 - Propaganda Fide. (n.a.) 

25 Adică activele aducătoare de profit. Vaticanul face deosebire între averea productiv ă şi cea neproductivă, 
un exemplu pentru cea din urmă fiind tezaurul artistic al Vaticanului, (n.a.) 

Vaticanul, care este un stat în stat. Cu cei 108,7 acri 26 ai săi, are o suprafaţă 
mai mică decât multe dintre terenurile de golf, e cam cât parcul St. James din 
Londra sau cam o optime din întinderea Central Park-ului din New York. O 
plimbare în pas de voie în jurul Vaticanului dureaz ă puţin mai mult de o oră. 
Socotitul averii Vaticanului ar lua ceva mai mult. 

Averea modernă a Vaticanului este întemeiată pe generozitatea lui 
Benito Mussolini. Tratatul Lateran, încheiat de guvernul acestuia cu Vaticanul 
în 1929, a oferit Bisericii Romano -Catolice o mulţime de garanţii şi măsuri de 
protecţie. 

Sfântul Scaun a obţinut recunoaşterea sa ca stat suveran. A fost scutit 
de plata impozitelor, atât pentru proprietăţile, cât şi pentru cetăţenii săi; a fost 
scutit de plata taxelor vamale pentru bunurile importate; a dobândit i munitate 
diplomatică şi tot cortegiul de privilegii pentru propriii diplomaţi şi pentru cei 
acreditaţi acolo de către puteri străine. Mussolini a garantat introducerea 
predării religiei catolice în tot învăţământul superior de stat, iar instituţia 
matrimonială a fost subordonată în întregime dreptului canonic, care a 
eliminat divorţul. Multe au fost avantajele Vaticanului, mai ales cele fiscale. 

Articolul unu. Italia se angajează să plătească Sfântului Scaun, la 
ratificarea tratatului, suma de 750 milioane de lire şi să cedeze în 
acelaşi timp Obligaţiuni de Stat la purtător, consolidate, cu 5 la sută 
dobândă, în valoare nominală de un miliard de lire. 

La cursul de schimb din 1929, acest pachet valora 81 de milioane de 
dolari. Suma echivalentă în 1984 este de aproximativ 500 de milioane de 
dolari. Corporaţia Vatican se lansase în afaceri. Iar de atunci a mers tot 
înainte. 

Pentru administrarea chilipirului, papa Pius al Xl-lea crea, pe 7 iunie 
1929, Administraţia Specială. La conducerea departamentului îl numi pe 
mireanul Bernardino Nogara. Pe lângă mulţimea de milioane de dolari, 
Nogara mai deţinea încă un bun nepreţuit. Cu o sută de ani înainte, Biserica 
Romano-Catolică îşi schimbase complet atitudinea faţă de acordarea de 
împrumuturi, astfel încât poate pretinde pe drept cuvânt că a schimbat 
înţelesul cuvântului camătă. 

In sensul clasic, camătă înseamnă toate câştigurile obţinute din 
acordarea de împrumuturi. Timp de mai bine de optsprezece secole, Biserica 
Romano-Catolică afirmase dogmatic că perceperea oricărui fel de dobândă 
pentru un împrumut este interzisă ca fiind contrară Legii Divine. Interdicţia a 
fost reafirmată în diferite sinoade: Arles (A.D. 314), Nicea (325), Cartagina 
(345), Aix (789), Lateran (1139) - potrivit prevederilor acestui sinod, 



26 aprox. 0,22 kmp. (n.tr.) 

cămătarii erau condamnaţi la excomunicare -, în timp ce legile diferitelor state 
au legalizat această practică. Cu toate că, până în 1830, cămătăria a continuat 
să fie o erezie. Astfel, prin amabilitatea Bisericii Romano -Catolice, în ziua de 
azi camătă înseamnă acordarea de împrumuturi cu dobânzi exorbitante. 

Interesul propriu a determinat o inversare totală a învăţăturilor Bisericii 
cu privire la acordarea de împrumuturi. Poate că, dacă celibatul preoţilor n-ar 
mai fi obligatoriu, s-ar schimba şi învăţăturile cu privire la controlul 
naşterilor. 

Nogara provenea dintr-o familie de romano -catolici fervenţi; mulţi 
dintre membrii acelei familii au sprijinit concret Biserica, într-un fel sau altul. 
Trei dintre fraţii săi au devenit preoţi, un altul - director al Muzeului Vatican, 
dar contribuţia lui Bernardino Nogara a fost, fără îndoială, cea mai profundă 
dintre toate. 

Născut în 1870 la Bellano, lângă Lacul Como, s-a afirmat de timpuriu 
ca mineralog în Turcia. In 1912 a jucat un rol important în încheierea 
tratatului de pace de la Ouchy dintre Italia şi Turcia. In 1919, a făcut din nou 
parte din delegaţia italiană care a negociat tratatul de pace dintre Italia, Franţa, 
Marea Britanie şi Germania. După aceea, a reprezentat guvernul italian în 
calitate de delegat la Banca Comerciale, din Istanbul. Când papa Pius al XI- 
lea începu să caute o persoană capabilă să administreze roadele Tratatului 
Lateran, monseniorul Nogara, prieten apropiat şi confident, i -l recomandă pe 
fratele său, Bernardino. Cu alegerea lui Nogara, Pius al Xl-lea dădea lovitura. 
Bernardino Nogara ezită să primească postul şi căzu de acord numai după ce 
papa Pius al Xl-lea acceptă anumite condiţii. Nogara nu dorea să fie îngrădit 
de vreo concepţie învechită a Bisericii în privinţa modalităţilor de a face bani. 
Printre regulile de bază asupra cărora Nogara insistă, se numărau următoarele: 

1. Trebuia să fie complet liber de orice consideraţii religioase sau 
doctrinare în privinţa tuturor investiţiilor pe care avea să le decidă, 

2. Trebuia să aibă libertatea de a investi fondurile Vaticanului oriunde 
în lume. 

Papa acceptă, deschizând calea speculaţiilor valutare şi speculaţiilor 
bursiere, inclusiv achiziţionării de acţiuni la companii ale căror produse 
contraveneau învăţăturilor Bisericii Romano -Catolice. Articole ca bombele, 
tancurile, armele şi anticoncepţionalele trebuiau condamnate din amvon, dar 
acţiunile cumpărate de Nogara pentru Vatican, acţiuni ale companiilor care 
produceau aceste articole, contribuiau la umplerea visteriei din Piaţa San 
Pietro. 
Nogara speculă pe piaţa aurului şi pe piaţa forfetară 27 . Cumpără Italgas, unic 



27 futures: contracte pe termen, privind cumpărarea sau vânzarea unei anumite cantităţi dintr-un anumit 
produs, valută sau documente de valoare, la un preţ fixat şi cu livrare la o dată fixă în viitor. Spre deosebire 

furnizor de gaz în multe din oraşele Italiei, numindu-1 pe Francesco Pacelli 
reprezentant al Vaticanului în consiliul de administraţie. Peste ani, fratele lui 
Pacelli avea să devină următorul papă (Pius al XH-lea), iar nepotismul cultivat 
de acel pontificat s-a întins în toată Italia. Se ştia că "dacă există vreun Pacelli 
în consiliul de administraţie, poţi fi 60% sigur că este reprezentantul 
Vaticanului". 

Printre băncile intrate sub influenţa şi controlul Vaticanului în urma 
achiziţiilor lui Nogara se numărau şi Banco di Roma, Banco di Santo Spirito 
şi Cassa di Risparmio di Roma. Nogara dovedea nu numai că se pricepe la 
finanţe, dar şi că este un maestru al artei persuasiunii. Atunci când Banco di 
Roma se împotmoli, ameninţând să tragă după ea o mare parte din banii 
Vaticanului, Nogara îl convinse pe Mussolini să preia hârtiile de valoare ale 
băncii, puternic devalorizate, şi să le transfere unei societăţi anonime 
controlate de guvern, IRI. Mussolini acceptă, de asemenea, să despăgubească 
Vaticanul, nu la valoarea curentă pe piaţă a hârtiilor de valoare, care era 
practic nulă, ci la preţul lor iniţial de achiziţie. IRI plăti către Banco di Roma 
peste 630 de milioane de dolari. Visteria statului trecu întreaga sumă la 
capitolul pierderi, ceea ce înseamnă că tot oamenii de rând plăteau ponoasele 
pentru Biserică, aşa cum se obişnuiseră încă din Evul Mediu. 

Multe din speculaţiile în care Nogara se lansase în numele Vaticanului 
contraveneau clar dreptului canonic şi probabil şi dreptului civil, dar, din 
moment ce clientul său era papa, care nu punea întrebări, Nogara nu se lăsă 
tulburat de astfel de subtilităţi. 

Folosindu-se de capitalul Vaticanului, Nogara achiziţiona un număr 
important de acţiuni la tot mai multe companii, adesea dobândind controlul 
asupra acestora. După ce achiziţiona o companie, rareori intra în consiliul de 
administraţie, preferând să numească un om de încredere din elita 
Vaticanului, care să protejeze interesele Bisericii. 

Cei trei nepoţi ai lui Pius al XH-lea, prinţii Carlo, Marcantonio şi 
Giulio Pacelli, făceau parte din elita ale cărei nume începură să figureze ca 
directori pe o listă tot mai lungă de companii. Aceştia erau "uomini di 
fiducia" ai Bisericii, oamenii de încredere. 

Textile; telecomunicaţii; căi ferate; ciment; electricitate; apă. 
Bernardino Nogara era prezent peste tot. Când Mussolini avu nevoie de 
armament pentru invadarea Etiopiei în 1935, mare parte îi fu furnizată de o 
fabrică de muniţii pe care Nogara o achiziţionase în numele Vaticanului. 



de options, contractele la termen implică o vânzare sau cumpărare categorică şi nu o opţiune de vânzare sau 
cumpărare; în consecinţă, pot implica o pierdere potenţial nelimitată. Cu toate acestea, celor care trebuie să 
achiziţioneze în mod regulat anumite mărfuri, futures le oferă posibiliatea să se asigure împotriva variaţiei 
preţurilor. Acest lucru presupune, însă, existenţa speculatorilor care să ofere aceste contracte, in multe cazuri, 
nu bunurile concrete trec de la un dealer la altul, ci un contract de cump arare este anulat de un contract de 
vânzare echivalent şi viceversa; diferenţele de bani astfel rezultate sunt de obicei achitate printr-o casă de 
decontări, (n.tr.) 

înţelegând, înaintea multora, iminenţa celui de-al doilea război 
mondial, Nogara îşi transformă o parte din active în aur la dispoziţia sa. 
Cumpără aur în valoare de 26,8 milioane de dolari la 35 de dolari uncia. Mai 
târziu vându pe piaţa liberă aur în valoare de 5 milioane de dolari. Profitul 
obţinut din vânzare depăşi cele 26,8 milioane de dolari pe care le plătise 
pentru întreaga cantitate iniţială. Speculaţiile sale pe piaţa aurului au continuat 
pe toată perioada cât a deţinut controlul Corporaţiei Vatican: achiziţie în 
valoare de 15,9 milioane de dolari între 1945 şi 1953; vânzare în valoare de 2 
milioane de dolari între 1950 şi 1952. Din cercetările mele rezultă că o 
proporţie echivalentă cu 17,3 milioane de dolari din cantitatea achiziţionată 
iniţial se află încă în custodie la Fort Knox în contul Vaticanului. La preţul 
actual al pieţei, acele 17,3 milioane de dolari, achiziţionate cu 35 de dolari 
uncia, valorează aproape 230 de milioane de dolari. 

In 1933, Corporaţia Vatican îşi demonstra încă o dată priceperea de a 
negocia avantajos cu guvernele fasciste. Concordatul din 1929 cu Mussolini 
fu urmat de un Concordat între Sfântul Scaun şi Reichul lui Hitler. Avocatul 
Francesco Pacelli fusese un personaj important în înţelegerea cu Mussolini; 
fratele său, cardinalul Eugenio Pacelli, viitorul Pius al XH-lea, pe atunci 
secretar de stat al Vaticanului, juca un rol de prim rang în încheierea tratatului 
cu Germania nazistă. 

Hitler întrezărise multe avantaje potenţiale ale tratatului, printre care şi 
faptul că Pacelli, care vădea deja înclinaţii pro-naziste, s-ar fi putut dovedi un 
aliat folositor în iminentul război mondial. Istoria avea să dovedească justeţea 
intuiţiei lui Hitler. In pofida presiunilor puternice din întreaga lume, papa Pius 
al XH-lea refuză să-i excomunice pe Hitler sau pe Mussolini. Poate c ă refuzul 
se întemeia pur şi simplu pe conştiinţa faptului că n-ar fi avut nici un efect. 
Pontificatul său se pretindea neutru, vorbea episcopatului german despre 
războaie juste", iar celui francez despre exact acelaşi lucru. Drept urmare, 
episcopii francezi sprijineau Franţa, iar episcopii germani sprijineau 
Germania. Pontificatul său refuză să - condamne invazia Poloniei de către 
nazişti pentru că, spunea el, "nu putem uita că în Reich trăiesc patruzeci de 
milioane de catolici. La ce i-ar expune un astfel de gest din partea Sfântului 
Scaun?" 

Pentru Vatican, unul dintre marile câştiguri ale profitabilului tratat cu 
Hitler fu confirmarea impozitului pentru Biserică, Kirchensteuer". Este vorba 
de un impozit care se reţine, la sursă, tuturor salariaţilor din Germania. 
Oricine se poate sustrage de la plata lui, renunţând la religie, în practică, 
puţini au făcut-o. Impozitul reprezintă între 8 şi 10 la sută din impozitul pe 
venit reţinut de guvernul german. Banii sunt daţi bisericilor protestantă şi 
catolică. In anii premergători celui de-al doilea război mondial, în visteria 
Vaticanului se transferară sume considerabile provenite din Kirchensteuer. 
Transferul continuă pe tot parcursul războiului; spre exemplu, 100 de 

milioane de dolari în 1943. La Vatican, Nogara puse la treabă veniturile 
germane alături de celelalte valute care curgeau din toate părţile. 

Pe 27 iunie 1942, papa Pius al XH-lea hotărî ca încă o parte a 
Vaticanului să fie emancipată şi adusă la îndemâna lui Bernardino Nogara. 
Papa schimbă numele Administraţiei Operelor Religioase în Institutul pentru 
Opere Religioase. Ziarele nu acordară prea mare importanţă schimbării; erau 
preocupate cu al doilea război mondial. Aşa s-a născut IOR-ul, sau Banca 
Vaticanului - cum este cunoscut de toţi în afara Vaticanului. Corporaţia 
Vatican odrăslise un bastard. Atribuţiile iniţiale ale Administraţiei, stabilite de 

5 5 5 ~ 

papa Leon al XlII-lea în 1887, fuseseră colectarea şi administrarea fondurilor 
pentru opere religioase; nu aveau nimic de -a face cu o bancă. Sub Pius, aceste 
atribuţii deveniră "custodia şi administrarea valorilor băneşti (în documente 
de valoare şi lichidităţi) şi a proprietăţilor transferate sau încredinţate 
Institutului de către agenţi economici sau persoane juridice cu destinaţia 
realizării de opere religioase sau de activităţi de caritate creştină". Era, şi este 
şi astăzi, o bancă în toată regula. 

Nogara se apucă să studieze cu atenţie termenii Tratatului Lateran, în 
special clauzele 29, 30 şi 31 ale Concordatului. Acestea se refereau la scutirile 
de impozite şi la înfiinţarea de noi "corporaţii ecleziastice" scutite de impozite 
şi asupra cărora statul italian nu putea exercita nici un control, începură 
discuţii interesante asupra înţelesului expresiei "corporaţii ecleziastice". 
Preocupat, desigur, de alte evenimente ale momentului, Mussolini adoptă o 
poziţie generoasă. Pe 31 decembrie 1942, ministerul italian de finanţe emise o 
circulară prin care se stabilea că Sfântul Scaun era scutit de plata impozitului 
pe dividende. Semnătura aparţinea directorului general de atunci al 
ministerului, care purta numele atât de potrivit de Buoncristiano (bun ere ştin). 
Circulara preciza diferitele organizaţii din structura Sfântului Scaun care erau 
scutite de respectivul impozit. Lista era lungă şi includea Administraţia 
Specială şi Banca Vaticanului. 

Omul ales de Nogara pentru a controla Banca Vaticanului fu p ărintele - 
care avea să devină cardinal - Alberto di Jorio. 

Acesta, angajat deja ca asistent al lui Nogara la Administraţia Specială, 
cumula şi funcţia de prim secretar şi apoi preşedinte al Băncii Vaticanului. Pe 
lângă controlul numeroaselor bănci din afara Vaticanului, achiziţionate de 
Nogara, Alberto di Jorio avea acum la dispoziţie şi două bănci interne. 
Punându-şi mintea la contribuţie pentru a spori fondurile Vaticanului, Nogara 
acumula din ce în ce mai multă forţă financiară. Tentaculele "Corporaţiei 
Vatican" se întinseră în toată lumea. Se stabiliră relaţii strânse de colaborare 

5 

cu o întreagă reţea de bănci. Băncile Rothschild din Paris şi Londra făceau 
afaceri cu Vaticanul încă de la începutul secolului nouăsprezece. Cu Nogara 
la cârma Vaticanului, afacerile sporiră spectaculos: Credit Suisse, Hambros, 
Morgan Guarantee, The Bankers Trust Company din New York - utilă când 

Nogara dorea să cumpere şi să vândă acţiuni în Wall Street -, Chase 
Manhattan şi Continental Bank of Illinois sunt numai câteva din b ăncile care 
deveniră parteneri de afaceri ai Vaticanului. 

Vădit lucru, Nogara nu era adversarul ideal pentru un joc de Monopoly. 
Pe lângă bănci, el achiziţiona pentru Vatican pachete de control la diverse 
companii care se ocupau cu asigurări, oţel, finanţe, făină şi paste făinoase, 
industria constructoare de maşini, ciment şi proprietăţi imobiliare. In legătură 
cu acest din urmă domeniu, în urma achiziţiei de către Nogara a peste 1 5 la 
sută din gigantul italian Immobiliare, Biserica dobândi o parte dintr-o 
formidabilă reţea de proprietăţi. Societa Generale Immobiliare este cea mai 
veche companie italiană de construcţii. Prin proprietatea asupra firmei 
constructoare SOGENE, Immobiliare - deci şi Vaticanul, într-o măsură 
importantă - deţinea, la data achiziţiei celor 15 procente: Hilton-ul din Roma; 
Italo Americana Nuovi Alberghi; Alberghi Ambrosiani din Milano; 
Compagnia Italiana Alberghi Cavalieri; şi Soc. Italiani Alberghi Moderni. 
Acestea nu sunt altceva decât cele mai importante hoteluri din Italia. Lista 
clădirilor şi a companiilor deţinute de acelaşi proprietar este de două ori mai 
lungă. 

In Franţa construiseră un imens bloc pentru birouri şi magazine pe 
Avenue des Champs Elysees, la nr. 90, un altul pe Rue de Ponthieu, la nr. 61 
şi încă unul pe Rue du Berry la nr. 6. 

In Canada deţineau cel mai înalt zgârie -nori din lume -Turnul Bursei 
din Montreal -, turnul Port Royal, cu 224 de apartamente, o imensă zonă 
rezidenţială în Creensdale, Montreal... 

In Statele Unite aveau cinci blocuri imense, printre care şi hotelul 
Watergate, iar în New York o zonă rezidenţială de 277 de acri, situată în 
Oyster Bay. 

In Mexic deţineau, lângă Mexico City, un întreg oraş -satelit numit 
Lomas Verdes. 

Lista proprietăţilor e departe de a fi completă. Nogara cumpără, de 
asemenea, acţiuni la General Motors, Shell, Gulf Oii, General Electric, 
Bethleem Steel, IBM şi TWA. Dacă valoarea acţiunilor nu rămânea pe loc, ci 
creştea, acest lucru se datora celor ca Nogara, care se aflau la originea acestei 
evoluţii. 

Deşi Nogara se pensiona în 1954, el continuă să-şi ofere nepreţuitele 
sfaturi Vaticanului, până la sfârşitul vieţii sale în 1958. Dispariţia lui trecu 
aproape neobservată de presă, întrucât cea mai mare parte a activităţii sale în 
numele Vaticanului fusese ţinută sub obroc. Acestui om, care demonstrase că, 
oriunde unde s-ar afla împărăţia lui Cristos, cea a Bisericii Catolice se află 
fără doar şi poate pe acest pământ, cardinalul Spellman din New York i-a 
dedicat un epitaf memorabil: "După Isus Cristos, cel mai măreţ lucru care i 
s-a întâmplat Bisericii Catolice a fost Bernardino Nogara." 

Pornind de la 80 de milioane de dolari - minus cele 30 de milioane de 
dolari pe care Pius al Xl-lea şi succesorul său Pius al XH-lea le-au păstrat 
pentru a cheltui pe seminarii regionale şi case parohiale în sudul Italiei, pentru 
a construi Santa Măria şi celelalte proiecte ambiţioase din Roma, inclusiv 
înfiinţarea bibliotecii şi a galeriei de artă ale Vaticanului - Nogara crease 
Corporaţia Vatican. între 1929 şi 1939, el beneficiase, de asemenea, şi de 
obolul Sfântului Petru, ce se colecta anual din toată lumea. Din "bănuţi" de la 
credincioşi, lire de la Mussolini şi Deutschemarks de la Hitler, el construise şi 
lăsase succesorilor o vastă reţea de interese financiare ce pot fi estimate cu 
modestie la 500 de milioane de dolari sub controlul Administraţiei Speciale, 
650 de milioane de dolari sub controlul Secţiei Ordinare a APSA şi active de 
peste 940 de milioane de dolari în Banca Vaticanului, cu un profit anual al 
băncii în jur de 40 de milioane de dolari sub controlul direct al papei. In 
termeni capitalişti, serviciul lui Nogara în slujba cauzei Bisericii Romano - 
Catolice fusese un succes incredibil. Privit în lumina mesajului propăvăduit în 
Evanghelie, era un dezastru în toată puterea cuvântului. Locţiitorul lui Cristos, 
papa, devenise preşedintele consiliului de administraţie. 

La patru ani de la moartea lui Nogara în 1958, Vaticanul avea mare 
nevoie de priceperea lui. Guvernul italian al momentului ridicase din nou 
spectrul impozitării dividendelor. Ceea ce a urmat a condus nemijlocit la un 
lanţ de nenorociri pentru Vatican, printre care implicarea Mafiei, dezastre 
financiare şi crimă. Totul avea să înceapă în 1968. 

In orice clasament al anilor celor mai nefaşti din istoria Bisericii, 1968 
ar trebui să ocupe un loc fruntaş. A fost anul emiterii enciclicei Humanae 
Vitae. A fost, de asemenea, anul în care li s-a dat frâu liber Gorilei şi 
Rechinului în cele două bănci ale Vaticanului. Gorila este Paul Marcinkus; 
Rechinul - Michele Sindona; iar evenimentele care le -au adus acestora 
controlul asupra finanţelor Vaticanului constituie o lectură utilă. 

Benjamin Franklin a spus: "Dar pe lumea asta, de nimic nu po ţi fi sigur 
în afară de moarte şi impozite". Prea puţini au îndrăznit să-1 contrazică. 
Printre aceştia se numără şi cei aflaţi la conducerea finanţelor Vaticanului, 
care au întreprins demersuri înverşunate pentru eliminarea impozitelor. 

în decembrie 1962, guvernul italian aprobă legea impozitării profitului 
din dividende. Iniţial, cuantumul impozitului fu stabilit la 15 la sută. Ulterior, 
a avut soarta tuturor impozitelor şi a fost dublat. 

La început, Vaticanul nu avu nimic de obiectat la plata impozitului, cel 
puţin nu în mod public, în secret, pe canale diplomatice, sugeră guvernului 
italian: "în spiritul Concordatului nostru şi având în vedere prevederile Legii 
din 2 octombrie 1942, ar fi de dorit ca Sfântului Scaun să i se acorde un 
tratament privilegiat", începuseră negocierile. 

Scrisoarea confidenţială a secretarului de stat al Vaticanului, cardinalul 
Cicognani, către ambasadorul italian acreditat pe lângă Sfântul Scaun, 

Bartolomeo Mignone, descrie în detaliu în ce ar trebui s ă constea "tratamentul 
privilegiat": scutirea de impozite pentru o listă de departamente - o listă lungă 
cât o zi de post - printre care, bineînţeles, cele două bănci ale Vaticanului, 
Administraţia Specială şi IOR-ul. 

Vaticanul dorea să facă afaceri, dar nu şi să plătească pentru acest 
drept. Guvernul creştin-democrat al momentului, minoritar şi susţinut de 
Vatican, luă poziţia de drepţi, sărută inelul papal şi aprobă cererea Vaticanului 
fără să sufle o vorbă parlamentului italian sau opiniei publice. Când guvernul 
minoritar căzu, pentru a fi înlocuit de creştin-democratul Aldo Moro cu o 
coaliţie de creştin-democraţi şi socialişti, postul de ministru de finanţe îi 
reveni socialistului Roberto Tremelloni. Acesta refuză să aprobe acordul 
ilegal încheiat de predecesorul s ău, cu atât mai ilegal cu cât nu fusese ratificat 
de parlament şi, mai mult decât atât, era datat la opt zile după demisia 
guvernului. 

Confruntat pe de o parte cu ameninţarea de demisie a ministrului de 
finanţe, iar pe de altă parte cu un Vatican intransigent, Aldo Moro căută o 
soluţie de compromis. El ceru Vaticanului să înainteze o dare de seamă asupra 
acţiunilor deţinute, ca un prim pas în vederea obţinerii scutirii de impozit. 
Primul ministru considera, pe drept cuvânt, că poporul italian trebuia să fie la 
curent cu sumele de bani de care era privat. Vaticanul refuză să dezvăluie 
detaliile cerute, declarând sus şi tare că este un stat suveran. Chipurile, este 
perfect admisibil să exploatezi bursa de valori a unui alt stat suveran şi să 
încasezi profit din această exploatare, dar statului astfel exploatat nu i se 
permite să afle la cât se cifrează toate acestea. 

Guvernele se schimbau frecvent. Chestiunea fu discutată sporadic în 
parlamentul italian. La un moment dat, în 1964, Vaticanul dovedi în ce 
măsură abandonase dictonul lui Cristos "împărăţia mea nu este de pe acest 
pământ" pentru a-1 înlocui cu învăţăturile lui Bernardino Nogara: "Spore şte-ţi 
mărimea companiei, căci astfel controalele fiscale ale guvernului vor fi tot 
mai anevoioase, în avantajul tău". "Compania" la care se referea Nogara era 
Corporaţia Vatican, iar "guvernul" - nefericiţii de dincolo de Tibru, nevoiţi să 
aibă de-a face cu un refugiu fiscal străin în plin centrul Romei. 

In iunie 1964, cu Aldo Moro din nou la putere, Biserica celor năpăstuiţi 
ameninţă să culce la pământ întreaga economie italiană, în timpul 
negocierilor, împuterniciţii Vaticanului puseră în vedere guvernului italian că, 
dacă nu li se acceptă condiţiile, vor arunca pe piaţă absolut toate acţiunile pe 
care le deţineau în Italia. Momentul era bine ales. Bursa italiană trecea printr- 
o perioadă deosebit de grea, înregistrând o cădere continuă a acţiunilor. 
Scoaterea bruscă pe piaţă a pachetelor enorme deţinute de Vatican ar fi distrus 
întreaga economie italiană, în faţa acestei perspective, guvernul italian 
capitulă, în octombrie 1964 fu întocmit un proiect de lege care să ratifice 
acordul anterior ilegal. 

Proiectul de lege nu ajunse să fie înaintat parlamentului, în primul rând 
din cauză că guvernele cădeau atât de repede încât diverşii miniştri de finanţe 
nu apucau să descopere ce îi aşteaptă în mapa de lucru. între timp, Vaticanul 
continuă să se bucure de scutirea de impozit. Nu mai plătise impozit pe 
dividende din aprilie 1963. în 1967, presa italiană, în mod special cea de 
stânga, trecu la atac. Voiau să ştie de ce. Voiau să ştie şi cât. Voiau să ştie, de 
asemenea, câte acţiuni deţinea Vaticanul în ţara lor. începură să fie vehiculate 
cifre. Valoarea investiţiilor Vaticanului la bursa italiană era estimată într-o 
gamă largă, între 160 de milioane de dolari şi 2,4 miliarde de dolari. 

în martie 1967, ministrul italian de finanţe la vremea aceea, Luigi Preti, 
ca răspuns la interpelările din Senat, aduse câteva clarificări oficiale în 
problema acţiunilor deţinute de Vatican în Italia. Conform schemei sale, cel 
mai mare investitor al Vaticanului era, de departe, IOR-ul, urmat de 
Administraţia Specială. De asemenea, participante la bursă se dovediră a fi 
diverse departamente cu nume sonore din cadrul Vaticanului, cum ar fi 
Edificiul Sfântului Petru, Societatea Pontificală pentru Apostolul Petru, 
Administraţia Patrimoniului Sfântului Scaun şi Propaganda Fide. Ministrul de 
finanţe Preti declară că Vaticanul deţinea acţiuni în valoare de aproximativ 
100 de miliarde de lire, adică 104,4 milioane de dolari la cursul de schimb de 
atunci. Cifra exactă era, fără îndoială, mult mai mare. Estimările lui Preti nu 
luaseră în calcul însemnata investiţie a Vaticanului în obligaţiuni de stat şi 
obligaţiuni la termen 28 , care sunt complet scutite de orice fel de impozitare, ci 
avuseseră în vedere numai acţiunile impozabile. 

Ministrul de finanţe nu se arătă interesat nici de faptul că, în 
conformitate cu regulamentul bursei italiene, acţionarilor li se permite să lase 
neîncasate dividendele timp de cinci ani. Există dovezi că investiţiile 
Vaticanului cuprinse în aceste două categorii erau cel puţin la fel de mari ca şi 
cele care fuseseră de competenţa ministrului. Prin urmare, adevărata valoare a 
investiţiilor Vaticanului la nivelul anului 1968, numai în acţiuni italiene, este 
de minimum 202,2 milioane de dolari. La acestea ar trebui adăugată valoarea 
proprietăţilor imobiliare ale Vaticanului, mai ales cele din Roma şi din 
provinciile învecinate, ca şi toate investiţiile din afara Italiei. 

în cele din urmă, Italia hotărî să nu se lase dusă de nas: Biserica 
Romano-Catolică fu nevoită, cel puţin în Italia, să dea Cezarului ce era al 
Cezarului, în ianuarie 1968, un alt guvern efemer, condus de Giovanni Leone, 
declară că la sfârşitul anului Vaticanul trebuie să plătească. Cu o remarcabilă 



28 Debentures: Cea mai utilizată formă de împrumut pe termen lung pentru o companie. Este de obicei un 
împrumut rambursabil la o dată fixă. Cele mai multe debentures plătesc o dobândă fixă, care trebuie achitată 
înainte de plata dividendelor către acţionari. Cele mai multe debentures sunt, de asemenea, garantate cu 
activele debitorului. Avantajul pentru companii al acestui tip de obligaţiuni constă în faptul că angajează o 
dobândă mai mică decât alte tipuri de împrumut şi sunt, de obicei, rambursabile pe termen lung. Pentru 
investitor, acestea pot fi vândute la bursa de valori şi implică un risc mai mic decât acţiunile de tip equity, cu 
dobândă variabilă, (n.tr.) 

lipsă de eleganţă, şi bombănind în legătură cu neasemuitul impuls dat de 
investiţiile sale economiei italiene, Vaticanul acceptă - dar în maniera sa 
caracteristică. Ca şi inculpatul dovedit vinovat, ceru răgaz să plătească -în rate 
mici. 

întreaga tevatură se soldă cu câteva consecinţe nefaste pentru Vatican. 
Indiferent de suma globală, toţi italienii aflaseră că Biserica celor nevoiaşi 
deţinea investiţii imense care produceau anual un profit de milioane de dolari. 
Mai mult, în urma confruntării care durase şase ani, multe companii fuseseră 
deconspirate ca fiind în proprietatea sau sub controlul Vaticanului. Vastul 
portofoliu ar fi putut fi o dovadă de abilitate în afaceri, dar imaginea publică 
ar fi avut de suferit dacă omul de rând, nemulţumit că nu-i funcţionează 
telefonul/apa/electricitatea/gazele, ar fi aflat că pentru toate trebuie să-i 
mulţumească Bisericii. Apoi, mai presus de toate, dacă Vaticanul îşi menţinea 
investiţiile masive din Italia, avea să se confrunte cu impozite uriaşe. Papa 
Paul al Vl-lea era la ananghie. Cei la care apelă pentru rezolvare fură Gorila şi 
Rechinul. 

Dacă Sigmund Freud are dreptate când concluzionează că 
personalitatea unui om se formează în întregime în primii cinci ani de viaţă, 
atunci Paul Marcinkus ar merita un studiu aprofundat din partea specialiştilor. 
Chiar făcând abstracţie de teoria lui Freud, puţini ar îndrăzni să conteste 
opinia încetăţenită, conform căreia anturajul joacă un rol esenţial în perioada 
formativă. 

Marcinkus se născuse într-un oraş stăpânit de Mafie, în care crima 
organizată era un lucru obişnuit; în care corupţia cuprinsese totul, de la primar 
la pre-adolescenţi. Era un oraş măcinat de toate delictele imaginabile, în care, 
din 976 de crime organizate comise între 1919 şi 1929, fuseseră condamnaţi 
numai doi făptaşi. Era oraşul în care, în toamna lui 1928, preşedintele 
Comisiei Anti-Crimă apelă la un singur om pentru a se asigura c ă alegerile ce 
urmau să aibă loc în noiembrie aveau să decurgă într-o manieră civilizată şi 
democratică. Omul în cauză era Al Capone; oraşul, Chicago. Capone se fălea, 
zicând: "Poliţia îmi aparţine". Şi mai corect ar fi fost: "Oraşul îmi aparţine". 
Capone dădu curs rugăminţii pentru alegeri corecte. El povăţui poliţia din al 
doilea oraş ca mărime al Americii, iar poliţia îl ascultă. Mai târziu, 
preşedintele Comisiei Anti-Crimă avea să remarce: "S-au dovedit a fi cele 
mai corecte şi mai reuşite alegeri din ultimii patruzeci de ani. Timp de o zi 
întreagă, nu a existat nici măcar o reclamaţie, nici o fraudă electorală, nici cel 
mai mic incident." 

Paul Marcinkus s-a născut la 15 ianuarie 1922 în suburbia Cicero din 
Chicago, statul Illinois. In anul următor, Al Capone, lovindu-se la Chicago de 
realitatea incredibilă a unui primar cinstit şi a unui şef al poliţiei la fel de 
cinstit, îşi mută cartierul general în Cicero. Localnicii, cam 60.000 la număr, 
în majoritate proveniţi din Polonia, Boemia şi Lituania la prima sau la a doua 

95 



David Yallop 

generaţie, se obişnuiră repede cu prezenţa Mafiei în mijlocul lor. Capone îşi 
stabili cartierul general la hotelul Hawthorne din Strada 22, numărul 4833. 
Capone venise însoţit de oameni subţiri ca Jake Guzik zis "Deget Unsuros", 
Tony Volpi zis "Pileală", Frank Nitti zis "Durul", Frankie Pope zis 
"Milionarul". 

Aceasta era suburbia Cicero a copilăriei lui Paul Casimir Marcinkus. 
Părinţii lui erau imigranţi lituanieni. Tatăl îşi câştiga existenţa spălând 
geamurile rămase nesparte de gloanţele de mitralieră, iar mama muncea într-o 
brutărie. Abia dacă o rupeau pe englezeşte. Ca mai toţi imigranţii săraci veniţi 
în căutarea unei vieţi mai bune în ţara libertăţii, ei hotărâseră ca, pentru copiii 
lor, prin strădanie cinstită şi muncă îndârjită, acea viaţă mai bună să devină 
realitate. Marcinkus, cel mai mic dintre cei cinci copii, avea să ajungă mai sus 
decât în cele mai îndrăzneţe vise ale lor. Povestea lui este povestea puştiului 
de prin vecini ajuns bancherul lui Dumnezeu. 

îndrumat de preotul său paroh, Marcinkus îşi descoperi vocaţia pentru 
preoţie. Fu hirotonisit în 1947, anul în care Capone murea de sifilis, 
înmormântarea catolică la Chicago a Inamicului Public Numărul Unu al 
Americii fu oficiată de monseniorul William Corman, care le explică 
reporterilor: "Biserica nu trece niciodată cu vederea nici răul, nici păcatele din 
viaţa fiecăruia. Această scurtă ceremonie este menită să recunoască penitenţa 
lui (a lui Capone) şi faptul că el a murit întărit de împărtăşania Bisericii." 

Marcinkus plecă la Roma şi studie la aceeaşi Universitate Catolică 
Gregoriană pe care o absolvise şi Albino Luciani. Marcinkus absolvi la fel de 
meritoriu şi obţinu doctoratul în Drept Canonic. In perioada petrecută la 
seminar, Marcinkus înregistrase un succes remarcabil pe terenurile de sport 
datorită staturii sale de 1,90 m şi celor 100 de kilograme de muşchi. In 
meciurile de fotbal, când intra la minge, ie şea mai mereu biruitor. Forţa fizică 
avea să se dovedească un atu hotărâtor în ascensiunea sa spre culmi. Fără 
îndoială că lecţiile învăţate pe străzile din Cicero dădeau roade. 

întors la Chicago, Marcinkus lucră ca preot paroh, apoi deveni membru 
al Curţii Ecleziastice a Diocezei. Unul dintre primii pe care Marcinkus avea 
să-i cucerească fu şeful de atunci al arhidiocezei Chicago, cardinalul Samuel 
Stritch. 

După o recomandare din partea cardinalului, Marcinkus fu transferat în 
1952 la secţia engleză a cabinetului secretarului de stat al Vaticanului. Urmară 
deplasări ca ataşat al nunţiilor papali din Bolivia şi Canada, apoi în 1959 
reveni la Roma, la departamentul secretarului de stat. Pentru că vorbea curent 
spaniola şi italiana, fu folosit în mod constant ca interpret. 

In 1963, cardinalul New York -ului, Francis Spellman, într-una din 
frecventele sale călătorii la Roma, îi atrase atenţia papei Paul că Marcinkus 
este un preot de mare viitor. Având în vedere că Spellman conducea cea mai 
bogată dioceză din lume la vremea aceea şi era adesea numit "Cardinalul 

Bogătaş" - drept omagiu adus geniului său financiar - papa începu să-1 
urmărească în ascuns pe Paul Marcinkus. 

In 1964, în timpul unei vizite în centrul Romei, mulţimea entuziastă 
risca să-1 calce în picioare pe locţiitorul lui Cristos. Pe neaşteptate, îşi făcu 
apariţia Marcinkus. Cu umerii, cu coatele şi cu braţele, îi croi literalmente 
drum prin mulţime înspăimântatului papă. A doua zi, papa îl chemă pentru a-i 
mulţumi personal. Din acel moment, deveni bodyguardul neoficial al papei. 
Aşa s-a ales Marcinkus cu porecla de "Gorila". 

In decembrie 1964 îl însoţi pe papa Paul în India; anul următor, la 
Naţiunile Unite. Intre timp, Marcinkus preluase deja sarcina de consilier în 
probleme de securitate a deplasărilor. Bodyguard personal. Consilier personal 
în probleme de securitate. Translator personal. Puştiul din Cicero ajunsese 
departe. Devenise deja bun prieten cu secretarul personal al papei, părintele 
Pasquale Macchi. Macchi era unul dintre personajele cheie ale anturajului 
papei, anturaj pe care Curia Romană îl numea "Mafia milaneză". In 1963, 
când Montini, arhiepiscopul de Milano, fusese ales pap ă, îşi adusese cu sine o 
caravană întreagă de sfetnici, consilieri financiari, clerici. Macchi făcea parte 
din acel anturaj. Chiar dacă toate drumurile duc la Roma, câteva trec prin 
Milano. Dependenţa manifestă a papei faţă de oameni ca Macchi era total 
disproporţionată comparativ cu poziţiile oficiale ale acestora. Macchi îl 
dojenea pe papă atunci când părea melancolic sau deprimat. Tot el îi spunea 
când să meargă la culcare, pe cine să avanseze, pe cine să pedepsească printr- 
un transfer neconvenabil. Seara, după ce îl băga în pat pe Sanctitatea Sa, 
Macchi putea fi găsit, fără excepţie, într-un restaurant excelent situat foarte 
aproape de Piazza Gregorio Settimo. De obicei, companionul său la cină era 
Marcinkus. 

Prietenia dintre papa Paul şi Marcinkus fu consolidată de noile călătorii 
peste hotare ale "papei pelerin" în Portugalia, în mai 1967, şi Turcia, în luna 
iulie a aceluiaşi an. Spre sfârşitul anului, papa Paul al Vl-lea înfiinţa un 
departament numit Prefectura Afacerilor Economice ale Sfântului Scaun, I 
s-ar fi potrivit mai degrabă numele de Minister de Finanţe sau cel de înalta 
Curte de Conturi. Ceea ce urmărea papa era un departament capabil să 
întocmească un raport anual cu situaţia exactă a averii Vaticanului şi evoluţia 
tuturor activelor şi pasivelor fiecărei Administraţii a Sfântului Scaun, cu 
scopul de a obţine cifre clare din care să rezulte un bilanţ general pentru 
fiecare an. încă de la înfiinţarea sa, departamentul se lovi de două piedici 
serioase. Mai întâi, la dispoziţia expresă a papei Paul, Banca Vaticanului 
fusese exclusă din exerciţiul economic. Apoi, paranoia existentă la Vatican. 

După înfiinţarea departamentului sub îndrumarea a trei cardinali, la 
conducerea lui fu numit cardinalul Egidio Vagnozzi. Teoretic, dup ă cel mult 
un an acesta ar fi trebuit să fie în măsură să furnizeze papei situaţia exactă a 
finanţelor Vaticanului. Practic, Vagnozzi descoperi că era tratat cu aceeaşi 

secretomanie pe care diversele departamente din cadrul Vaticanului o 
opuneau frecvent anchetelor de presă. Congregaţia Clerului dorea să ascundă 
cifrele. La fel şi APSA. La fel şi toate celelalte. In 1969, cardinalul Vagnozzi 
declară unui coleg: "Ca să-ţi poţi face fie şi o vagă idee despre câţi bani există 
şi unde, ar fi nevoie de o combinaţie de KGB, CIA şi Interpol." 

Fostul coleg al lui Bernardino Nogara, cardinalul Alberto di Jorio, 
acum în vârstă de 84 de ani, care activa în continuare ca şef al Băncii 
Vaticanului, avea nevoie de un ajutor. Pentru a-i oferi acest ajutor, papa Paul 
îl unse episcop pe Paul Marcinkus . A doua zi după ce se prosternase la 
picioarele papei, Marcinkus prelua funcţia de secretar al Băncii Vaticanului. 
Practic, se afla la conducerea băncii. Dacă până atunci îi fusese destul de uşor 
să traducă pentru preşedintele Johnson în conversaţiile cu papa, acum 
Marcinkus descoperi, aşa cum avea să recunoască de bună voie, că "nu am 
experienţă bancară". Bancherul neofit parvenise. Dintr-un obscur preot din 
Cicero, Paul Marcinkus ajunsese la o poziţie şi o putere neatinse până atunci 
de vreun american. 

Unul dintre cei care sprijiniseră ascensiunea lui Paul Marcinkus era 
Giovanni Benelli. La început, acesta apreciase - şi îl încredinţase pe papa Paul 
- că extravertitul din Cicero, amator de golf şi de ţigări de foi, ar putea fi de 
mare folos Băncii Vaticanului. Intr-un răstimp de doi ani, Benelli constată că 
se înşelase amarnic şi că Marcinkus trebuia îndepărtat din funcţie fără 
întârziere. Avea să descopere că timpul scurs îi fusese suficient lui Marcinkus 
pentru a-şi asigura o poziţie mai puternică decât a sa însăşi. In 1977, când avu 
loc confruntarea finală, cel care părăsi Vaticanul fu Benelli. 

Extraordinara ascensiune a lui Marcinkus făcea parte dintr-o schimbare 
de politică a Vaticanului, minuţios pregătită. Impozitele mari pe dividende şi 
notorietatea Vaticanului ca proprietar al multor companii italiene erau o etap ă 
revolută pentru Corporaţia Vatican, mai ales când acele companii produceau 
flecuşteţe jenante cum ar fi pastilele anticoncepţionale, asupra cărora papa 
Paul tocmai invocase mânia Domnului. Papa şi consilierii săi luaseră 
hotărârea să-şi reducă angajamentele de pe piaţa financiară italiană şi să 
transfere grosul averii Vaticanului pe pieţele externe, în principal în SUA. îşi 
propuseseră, de asemenea, să pătrundă în lumea foarte profitabilă a acţiunilor 
de tip blue chip 29 , a eurodolarului 30 şi a profiturilor off-shore 31 . 



29 blue chip: O acţiune obişnuită la o companie de mari proporţii care are un renume recunoscut, o creştere 
financiară bună şi active mari. Acţiunile de tip blue chip nu pot fi definite precis, dar cea mai mare parte a 
portofoliului de tip equity al unei instituţii constă în blue chips. (n.tr.) 

30 eurodolari: Dolari depozitaţi în instituţii financiare în afara SUA. Piaţa eurodolarului a apărut la Londra, 
către sfârşitul anilor '50, când cererea crescândă de dolari pentru finanţarea comerţului şi investiţiilor 
internaţionale a coincis cu o ofertă sporită de dolari. Prefixul "euro" arată originea acestei practici, dar în 
prezent se referă la toate depozitele în dolari, oriunde în afara SUA. (n.tr.) 

31 fond off-shore: Un fond păstrat în afara ţării de reşedinţă a deţinătorului. Centrele off-shore asigură dobânzi 
avantajoase atât pentru depozite cât şi pentru împrumuturi, din cauza nivelului scăzut al impozitării, a 
liberului schimb şi a reducerii plafonului minim obligatoriu pentru rezervele băncilor, (n.tr.) 

Marcinkus fu ales ca una din piesele de bază ale acestei strategii. Pentru 
completarea echipei, papa recurse din nou la "mafia milaneză". Cel vizat era 
chiar mafiot, dar milanez doar prin adopţie. "Rechinul" era originar din Patti, 
lângă Messina, în Sicilia. Numele său - Michele Sindona. 

Ca şi Albino Luciani, Michele Sindona cunoscuse sărăcia în copilărie 
şi, tot ca Luciani, fusese profund afectat şi influenţat de mediul în care 
crescuse. Pe când cel dintâi ajunsese la maturitate hotărât să uşureze sărăcia 
altora, cel de-al doilea preferă să-i uşureze pe alţii de avere. 

Născut la 8 mai 1920 şi educat de iezuiţi, Sindona dovedi de timpuriu o 
aplecare deosebită către matematici şi economie. După ce absolvi cu brio 
Dreptul la Universitatea din Messina, în 1942 reuşi să evite recrutarea în 
armata lui Mussolini, cu ajutorul unei cunoştinţe a logodnicei sale, un anume 
monsenior Amleto Tondini, de la Secretariatul de Stat al Vaticanului. 

In timpul ultimilor trei ani ai celui de-al doilea război mondial, Sindona 
îşi lăsă deoparte licenţa în Drept şi se lansă într-o ocupaţie foarte profitabilă, 
prin care avea să devină vestit în toată lumea: cumpărări-vânzări. Cumpăra 
alimente pe piaţa neagră din Palermo şi le introducea prin contrabandă, cu 
ajutorul Mafiei, în Messina, unde le vindea populaţiei înfometate. 

După debarcarea Aliaţilor, din iunie 1943, Sindona începu să se 
aprovizioneze de la armata americană. Odată cu afacerile, se dezvoltau şi 
relaţiile sale cu Mafia. In 1946 plecă din Sicilia la Milano, ducând cu el 
câteva învăţăminte nepreţuite asupra legii cererii şi ofertei şi un număr de 
scrisori de recomandare, încă şi mai nepreţuite, din partea arhiepiscopului de 
Messina, a cărui prietenie Sindona o cultivase cu grijă. 

La Milano, se stabili în suburbia Affori şi se angaja la o firmă de 
consultanţă financiară şi contabilitate. Cum capitalul american începuse să 
pătrundă în Italia, sarcina lui Sindona era să le arate potenţialilor investitori 
cum să se strecoare printre prevederile complicatelor legi italiene privitoare la 
impozite. Partenerii săi din Mafia fură plăcut impresionaţi de evoluţia lui. Era 
talentat, ambiţios şi, mai important decât orice în ochii Mafiei, era lipsit de 
scrupule, coruptibil până în măduva oaselor şi era de-al lor. Cunoştea 
importanţa legilor nescrise ale Mafiei, ca "omerta" - legea tăcerii. Doar era 
sicilian. 

Familia mafiotă Gambino era printre cele mai mulţumite de tânărul 
Sindona şi de dexteritatea lui în plasarea dolarilor investiţi fără ştirea 
agasantelor autorităţi fiscale. Familia Gambino are interese peste tot în lume, 
dar principalele sale centre de influenţă sunt New York şi Palermo. Primul 
este controlat de Gambino, cel de-al doilea de verii lor sicilieni, Inzerillo. Pe 2 
noiembrie 1957, la Grand Hotel des Palmes din Palermo avu loc o reuniune 
de "familie". Printre cei invitaţi să savureze vinul şi mâncarea se afla şi 
Michele Sindona. 

Familia Gambino îi făcu lui Sindona o propunere pe care acesta o 

acceptă cu entuziasm. I se cerea să se ocupe, în beneficiul familiei, de 
re-investirea imenselor profituri ce tocmai începeau să se acumuleze din 
vânzările de heroină. Aveau nevoie de un spălător de bani. Sindona, cu 
iscusinţa sa dovedită în a muta munţi de bani dincolo şi dincoace de graniţă 
fără a tulbura liniştea fiscului, era o alegere ideală. La această iscusinţă se mai 
adăuga şi faptul că, la momentul acelei întâlniri la vârf a Mafiei, Sindona era 
deja directorul unui mare număr de companii. Deseori le spunea clienţilor săi 
recunoscători: "Nu, mulţumesc, prefer să fiu plătit în acţiuni ale companiei 
dvs." începuse, de asemenea, să-şi perfecţioneze tehnica de achiziţionare a 
companiilor aflate la strâmtoare, pentru a le diviza şi a le vinde pe bucăţi, 
fuzionând alte bucăţi, amestecând totul ca pe nişte cărţi de joc şi apoi vânzând 
cu un profit substanţial. Era un spectacol de magie uluitor, mai ales dacă nu 
erai cel care plăteşte. 

La şaptesprezece luni de la acea conferinţă la vârf a Mafiei, Sindona îşi 
cumpăra prima sa bancă, ajutat financiar de Mafie. Sindona descoperise deja 
una din legile fundamentale ale furtului: cea mai bună metodă să furi dintr-o 
bancă este să ai banca ta. 

Sindona înfiinţa în Liechtenstein o companie -holding, Fasco AG. La 
scurt timp, Fasco achiziţiona Banca Privata Finanziaria din Milano cunoscută 
sub numele de BPF. Fondată în 1930 de un ideolog fascist, BPF era o 
instituţie mică, foarte discretă şi exclusivistă, care servea drept canal secret 
pentru transferurile ilegale de capital în afara Italiei, în beneficiul câtorva 
aleşi. Fără îndoială că această mândră moştenire a fost cea care 1-a cucerit pe 
Sindona. Deşi nu catadicsise să lupte pentru Mussolini, Michele Sindona era 
un fascist înnăscut. Nu e de mirare că n-a putut rezista tentaţiei de a 
achiziţiona o asemenea bancă. 

5 

Tot în 1959, anul în care achiziţionase BPF, Sindona mai făcu încă o 
investiţie cât se poate de abilă. Arhiepiscopul de Milano încerca să strângă 
bani pentru un azil de bătrâni. Sindona interveni şi strânse el întreaga sumă: 
2,4 milioane de dolari. Când cardinalul Giovanni Battista Montini inaugura 
Casa della Madonnina, Sindona fu prezent alături de el. Cei doi deveniră 
prieteni la cataramă, iar Montini avea să se bazeze din ce în ce mai mult pe 
sfaturile lui Sindona, şi nu numai în privinţa investiţiilor diocezei. 

Ceea ce cardinalul Montini probabil că nu ştiuse era că cele 2,4 
milioane de dolari proveneau în principal din două surse: Mafia şi CIA. 
Victor Marchetti, fost agent CIA, avea să facă mai târziu următoarea 
dezvăluire: 

In anii '50 şi '60, CIA a sprijinit economic multe din activităţile 
promovate de Biserica catolică, de la orfelinate la misionariat. An de an 
au fost donate milioane de dolari unui mare număr de episcopi şi 
monseniori. Unul dintre aceştia a fost cardinalul Giovanni Battista 

Montini. Este posibil ca Montini să nu fi ştiut de unde vin banii. Poate a 
crezut că provin de la prieteni. 32 

"Prieteni" care erau atât de hotărâţi să îi împiedice pe italieni să aducă 
la putere un guvern comunist, încât nu numai că vărsau în ţară milioane de 
dolari, dar erau, de asemenea, dispuşi să le zâmbească binevoitor unora ca 
Michele Sindona. Chiar dacă era un infractor în plină afirmare, cel puţin era 
un infractor de dreapta. 

Rechinul începu să se mişte tot mai iute. Milanezii, care au o pornire 
înnăscută de a-i desconsidera pe romani, şi cu atât mai mult pe sicilieni, nu -l 
băgaseră în seamă până atunci pe acest bărbat manierat din sud, cu vorba 
domoală. După o vreme, cercurile financiare din Milano, oraşul care poate fi 
considerat capitala financiară a Italiei, recunoscură că Sindona era un strălucit 
consultant în materie de impozite. Când începuse să achiziţioneze câte o 
companie, ici şi colo, toţi consideraseră că e vorba de norocul începătorului. 
Mai târziu, când deveni patron de bancă şi confidentul celui pe care mulţi îl 
vedeau drept viitorul papă, era prea târziu pentru a mai putea fi oprit. 
Ascensiunea lui era irezistibilă. Tot prin compania sa holding, Fasco, Sindona 
achiziţiona Banca di Messina. Această mişcare a încântat familiile mafiote 
Gambino şi Inzerillo, pentru că le asigura accesul neîngrădit la o bancă din 
Sicilia, provincia natală a lui Sindona. 

Sindona îşi făuri relaţii strânse cu Massimo Spada, unul dintre oamenii 
de încredere ai Vaticanului, secretar administrativ al Băncii Vaticanului şi 
reprezentantul Vaticanului în consiliile de administraţie a douăzeci şi patru de 
companii, printre care şi Banca Cattolica de Veneto. Bun prieten îi deveni şi 
Luigi Mennini, tot funcţionar bancar de rang înalt al Vaticanului. De 
asemenea, părintele Macchi, secretarul lui Montini. Banca Privata începu să 
prospere. In martie 1965, Sindona vându 22 la sută către Hambros Bank din 
Londra. Hambros, cu care Vaticanul era în relaţii strânse de multă vreme, 
aprecia drept "strălucită" maniera în care Sindona administra fondurile 
dirijate către BPF. La fel şi familiile Gambino şi Inzerillo. La fel şi 
Continental Bank of Illinois, care cumpără de la Sindona alte 22 de procente 
ale băncii. La ora aceea, Continental devenise principalul canal de circulaţie 
pentru investiţiile Vaticanului în SUA. Sindona se înconjurase deja de 
multiple relaţii şi diferite personalităţi din Vatican. Deveni bun prieten cu 



32 Informaţii lămuritoare găsim în cartea scrisă de Gordon Thomas, Istoria secretă a Mossad-ului. Spionii lui 
Ghedeon, p. 208: "în 1960, CIA mai avu o realizare epocală, când cardinalul milanez Montini - ce avea să 
devină trei ani mai târziu Papa Paul al Vl-lea - dădu CIA numele preoţilor nord -americani despre care 
Vaticanul considera că au simpatii comuniste. Războiul rece era la apogeu; paranoia umbla liberă pe străzile 
Washinto-ului. FBI-ul îi vâna pe preoţi şi mulţi părăsiseră ţara, îndreptându-se spre America Centrală şi de 
Sud. CIA beneficia de un fond substanţial, numit "bani de proiect", de care se folosea pentru a face cadouri 
substanţiale instituţiilor catolice de caritate, şcolilor şi orfelinatelor, şi pentru a plăti restaurarea clădirilor 
bisericeşti ale Vaticanului. [...] Şefii filialelor CIA erau priviţi de Vatican ca fiind mai importanţi decât 
ambasadorii SUA în Italia." 

monseniorul Sergio Guerri, cel care preluase responsabilitatea conducerii 
Administraţiei Speciale, monolitul creat de Nogara. 

In 1964, Sindona mai achiziţiona o bancă, de data aceasta în Elveţia, 
Banque de Financement din Geneva, Finabank. In mare parte proprietatea 
Vaticanului, aceasta era, ca şi prima sa bancă, aproape integral, un canal ilegal 
pentru scurgerea de capital în afara Italiei. Dup ă achiziţionarea pachetului de 
control de către Sindona, Vaticanul rămânea cu 29 la sută din bancă. Hambros 
din Londra şi Continental Illinois din Chicago aveau şi ele partea lor. 

Faptul că trei instituţii impunătoare cum erau Corporaţia Vatican, 
Hambros şi Continental întreţineau relaţii atât de strânse cu Sindona ar trebui 

i 5 5 

să constituie, fără îndoială, un indiciu că Sindona îşi admnistra băncile într-o 
manieră exemplară. Oare? 

Carlo Bordoni descoperi că lucrurile stăteau cu totul altfel. Bordoni îl 
cunoscu pe Sindona în 1964, în a doua jumătate a lunii noiembrie, la Studio 
Sindona, din Via Turati 29, în Milano. Până atunci, Bordoni lucrase ca 
manager al filialei din Milano a First National Citibank din New York. Cu 
puţin înainte de întâlnirea sa cu Sindona, Bordoni fusese concediat de 
Citibank pentru depăşirea atribuţiilor în privinţa schimburilor valutare. Era 
exact ce-i trebuia lui Sindona. Acesta îi oferi lui Bordoni ocazia să se ocupe 
de schimbul valutar al BPF. Având în vedere că depozitele băncii totalizau 
mai puţin de 15 miliarde de lire (aproximativ 15 milioane de dolari), Bordoni 
refuză. Comparativ cu rulajul de miliarde de dolari de la Citibank, era un biet 
mărunţiş, în plus, la acea dată, banca nu era nici măcar bancă-agent, deci nu 
avea autorizaţie pentru tranzacţii valutare. Era necunoscută pe plan 
internaţional şi, după părerea lui Bordoni, nu avea "nici o şansă de a pătrunde 
în aristocraţia băncilor internaţionale". 

5 5 

Bordoni veni cu o idee mai bună. Ce-ar fi să înfiinţeze o agenţie de 
brokeraj 33 internaţional? Cu o muncă susţinută şi cu excelentele relaţii ale lui 
Bordoni, o asemenea companie ar putea câştiga comisioane mari. Ar putea - 
din nou cu cuvintele lui Bordoni - "să sporească renumele Grupului Sindona, 
destul de modest deocamdată, iar după un timp, aproape cu siguranţă că ar 
începe să apară importante credite valutare în favoarea BPF şi a Finabank". 

După cum avea să-şi amintească mai târziu Bordoni, într-o mărturie sub 
jurământ în fata magistraţilor milanezi, aducând mărturii zdrobitoare 
împotriva fostului său şef, Sindona fu vizibil entuziasmat şi aprobă proiectul 
fără ezitare, încântarea lui Sindona e uşor de înţeles. Compania, botezată cu 
numele atât de potrivit de "Moneyrex", intră în activitate pe 5 februarie 1965. 
Administrată iniţial într-o manieră cinstită, realiză profituri însemnate. In 



33 (aproximativ) intermediere. Broker. agent care pune în legătură două părţi, permiţându-le să încheie un 
contract la care el (brokerul) nu participă. Remuneraţia acestuia constă într-un brokerage (comision), care 
este de obicei calculat procentual faţă de valoarea contractului. Brokerii sunt utilizaţi datorită cunoaşterii 
aprofundate a anumitor domenii ale pieţei sau pentru a ascunde identitatea participantului pe care îl 
reprezintă, (n.tr.) 

1967 tranzacţiile ajunseseră la un volum total de 40 de miliarde de dolari pe 
an, cu un profit net de peste 2 milioane de dolari - profituri care, în mâna lui 
Sindona, dispăreau înainte ca fiscul să apuce măcar să clipească. Dar Sindona 
nu se mulţumea numai cu profitul cinstit, îl îndemnă pe Bordoni să dirijeze 
cât mai multă valută către cele două bănci. Bordoni îi arătă că există câteva 
dificultăţi foarte serioase care făceau ca ideea să fie inaplicabilă. Rechinul 
începu să se înfurie şi îi strigă lui Bordoni să facă bine să-şi amintească de 
"forţa sa de convingere" şi de "puterea" pe care o deţinea. Bordoni îi 
răspunse, pe acelaşi ton, că tocmai acestea erau dificultăţile la care se referise. 
Ca nu cumva Sindona să rămână nelămurit, Bordoni îi explică: "«Forţa» ta 
este Mafia, iar «puterea» ta este Francmasoneria. N-am de gând să-mi risc 
reputaţia şi succesul companiei Moneyrex doar pentru că aşa vrea un mafiot." 
In cele din urmă, prudenţa lui Bordoni învinse temeritatea, iar acesta acceptă 
să se ocupe de operaţiunile bancare ale BPF şi Finabank. Ceea ce avea să 
descopere spunea multe atât despre Vatican, Hambros şi Continental Illinois 
cât şi despre Sindona. Doisprezece ani mai târziu, în declaraţia sa către 
magistraţii milanezi, depusă sub jurământ în spitalul unei închisori din 
Caracas, Bordoni avea să-şi evoce descoperirile: 

Când am început să merg la BPF, în vara lui 1966, ceea ce m-a deranjat 
enorm a fost haosul care domnea peste tot. Era o bancă micuţă, care 
reuşea să supravieţuiască numai datorită comisioanelor provenite - şi 
tăinuite imediat - din nenumăratele "operaţiuni la negru" pe care BPF 
le efectua pentru Credito Italiano, Banca Commerciale Italiana şi alte 
bănci naţionale importante. Aceste operaţiuni valutare la negru, un 
imens export de capital, aveau loc zilnic şi implicau sume uriaşe. 
Metoda folosită era cea mai grosolană şi mai ilegală din câte se pot 
imagina. 

Bordoni descoperi o mulţime de conturi depăşite fără nici o garanţie 
reală şi cu sume mult peste limita legală de o cincime din capital şi rezerve. 
Descoperi, de asemenea, furturi masive. Personalul băncii transfera mari sume 
de bani din conturile depunătorilor fără ştirea acestora. Aceste sume erau apoi 
mutate în contul deţinut de Banca Vaticanului. Apoi Banca Vaticanului 
transfera sumele, minus comisionul lor de 15 la sută, în contul lui Sindona de 
la Finabank din Geneva. Numele contului din Finabank era MANI. MA de la 
Marco, NI de la Nino: numele fiilor lui Sindona. Comisionul de 15 la sută 
plătit Vaticanului era o sumă variabilă în funcţie de cursul de schimb la zi 
valabil pe piaţa neagră. 

Dacă un client al BPF din Milano reclama că îi fusese returnat un cec 
perfect acoperit sau că în contul său ar fi trebuit să existe mai mulţi bani decât 
arăta extrasul, la început i se răspundea că n-are decât să-şi schimbe banca. 

Dacă insista, atunci apărea mangerul care, plin de solicitudinea specific 
milaneză, îşi cerea scuze şi punea totul pe seama unei "regretabile erori - ştiţi, 
computerele astea". 

Situaţia descoperită la Finabank din Geneva era la fel de gravă. 
Directorul executiv, un anume Mărio Olivero, habar n-avea ce înseamnă o 
bancă. Directorul general îşi petrecea tot timpul speculând acţiuni, mărfuri şi 
valută. Dacă pierdea, pierderea era transferată în contul clientului. Dacă ieşea 
în câştig, profitul era al lui. Şefii de departamente urmau şi ei exemplul 
directorului general, iar Banca Vaticanului la fel. 

IOR-ul, pe lângă faptul că era coproprietar al unei bănci, era şi 
deţinătorul câtorva conturi în acea bancă. Bordoni descoperi că respectivele 
conturi "reflectau, în exclusivitate, uriaşe operaţiuni speculative care se 
soldau cu pierderi imense". Aceste pierderi, ca şi toate celelalte pierderi, erau 
finanţate de o companie fantomă 34 numită Liberfmco (Liberian Financial 
Company). La vremea inspecţiei efectuate de Bordoni, această companie 
fantomă înregistra o pierdere de 30 de milioane de dolari. In 1973, când şi-au 
făcut apariţia inspectorii bancari elveţieni, pierderea înregistrată de compania 
fantomă crescuse la 45 de milioane de dolari. Elveţienii le puseră în vedere lui 
Sindona, Vaticanului şi băncilor Continental Illinois şi Hambros că, dacă nu 
închid Liberfmco în 48 de ore, Finabank va fi declarată falimentară. Atunci, 
unul din oamenii lui Sindona, un anume Cian Luigi Clerici di Cavenago, 
demonstra că are nu numai multe nume, ci şi multe idei strălucite. Prin 
intermediul unei revizii de 45 de milioane de dolari, un artificiu prin care nu 
se utilizau efectiv lichidităţi, el închise Liberfmco şi deschise o altă companie, 
Aran Investment of Panama, direct cu un deficit de 45 de milioane de dolari. 
Când îi ceruse lui Bordoni să examineze Finabank, Sindona remarcase, 
rostind unul dintre cele mai mari eufemisme ale tuturor timpurilor: "Aici se 
petrec lucruri ciudate." Când Bordoni îi spuse cât de ciudate erau, într -adevăr, 
cele petrecute, Sindona îl insultă şi îl dădu afară din birou. La ambele bănci, 
afacerile continuară să se deruleze ca şi până atunci. Bordoni încercă să se 
retragă, dar Sindona făcu uz de una dintre metodele sale clasice: şantajul. 
Bordoni însuşi făcuse speculaţii valutare ilegale. Ilegalităţile sale aveau să fie 
raportate Preşedintelui Băncii Italiei. Bordoni rămase. 

Carlo Bordoni ar fi trebuit să fie perfect conştient în ce se băgase, într- 
una din primele lor confruntări, Sindona îi strigase: "N-ai să fii niciodată un 
bancher adevărat; după ce că nu eşti în stare să minţi, mai ai şi principii. N-ai 
să te pricepi niciodată să foloseşti un şantaj sănătos." 

Poate că respectul lui Sindona pentru colegul său ar fi crescut 
nemăsurat dacă ar fi ştiut că Bordoni începuse să subtilizeze bani în conturi 
secrete din Elveţia. Cu totul, Bordoni avea să-1 uşureze pe Sindona de peste 



34 shell company. O companie fără activitate, cotată sau nu la bursă, utilizată ca acoperire pentru diverse 

manevre ale altor firme sau ţinută în conservare pentru o utilizare ulterioară în alte scopuri, (n.tr.) 

45 de milioane de dolari. Era departe de a se putea compara cu activitatea 
infracţională a maestrului, dar el nu avea pregătirea lui Sindona. 

Când era vorba de şantaj, Sindona era un artist. Pe lângă talentul său 
înnăscut, avea şi şcoala Mafiei şi îl mai avusese la dispoziţie şi pe Licio Gelli, 
cel mai rafinat şantajist al vremii. Când Bordoni îi imputase dispreţuitor lui 
Sindona legăturile mafiote şi masonice, riscase de două ori. Loja masonică 
din care făcea parte Sindona nu-şi avea rădăcinile în vremea lui Solomon, şi 
nici nu fusese inspirată de patriotul italian Garibaldi; nici vorbă de un Mare 
Maestru în persoana Ducelui de Kent. Loja era "Propaganda Due" sau P2, iar 
Marele său Maestru era Licio Gelli. 

Gelli s-a născut la 21 aprilie 1919 la Pistoia, în centrul Italiei. Şi -a 
încheiat studiile în adolescenţă, odată cu exmatricularea din şcoală. O 
întâmplare din timpul scolii arată că de mic avea o şiretenie aparte. Printre 
colegii lui Gelli se număra şi unul mai voinic şi mai puternic decât ceilalţi, 
admirat de mulţi şi temut de toţi. într-o bună zi, Gelli îi fură acestuia gustarea, 
iar în timpul tărăboiului care se iscă, îi spuse: "Ştiu cine ţi-a furat mâncarea, 
dar nu vreau ca băiatul să aibă necazuri. Ai s-o găseşti ascunsă în banca a 
treia." Din ziua aceea, tânărul deveni prietenul şi protectorul lui Gelli, iar 
Gelli descoperi arta manipulării. Până la vârsta de 17 ani dobândise deja o ură 
împotriva Comunismului comparabilă doar cu cea a regelui Irod faţă de 
întâiul născut. Ca membri ai Cămăşilor Negre italiene, Gelli şi fratele său 
luptară alături de armata lui Franco împotriva comuniştilor spanioli. Despre 
această perioadă din viaţa sa, Gelli comentează: "Numai că eu am scăpat cu 
viată." 

In primele zile ale celui de -al doilea război mondial, Gelli luptă în 
Albania. Ulterior obţinu gradul de Oberleutnant (locotenent major) SS în 
Italia şi activă ca "ofiţer de legătură" al naziştilor. Printre atribuţiile lui se 
numărau spionarea partizanilor şi denunţarea acestora către stăpânii germani. 
Averea sa, timpuriu dobândită, şi-o datorează, într-o oarecare măsură, şi 
prezenţei sale în oraşul italian Cattaro, unde fusese ascuns tezaurul naţional 
iugoslav. O parte însemnată a tezaurului nu s-a mai întors niciodată în 
Iugoslavia, ci a fost furată de Gelli. Ura neîmpăcată a lui Gelli împotriva a tot 
ce era comunist avea să se domolească direct proporţional cu înfrângerile 
suferite de puterile Axei pe măsură ce războiul continua. începu să colaboreze 
cu partizanii, care erau în marea lor majoritate comunişti. Astfel, întâi localiza 
o ascunzătoare a partizanilor, apoi îşi făcea datoria către germani divulgând-o, 
şi, în sfârşit, îi sfătuia pe partizani să fugă înainte să aibă loc raidul. 

Continuă acest joc dublu până la sfârşitul războiului şi avea să fie 
printre ultimii fascişti care au capitulat în nordul Italiei, aproape de Belluno, 
locul în care tânărul preot Albino Luciani îi ascunsese de fiecare dată pe 
partizani. 

După încheierea războiului, ceea ce i-a salvat viaţa în faţa comisiei 

antifasciste din Florenţa a fost acordul său de a continua să spioneze în 
favoarea comuniştilor. In urma unei intervenţii discrete a comuniştilor, 
dovezile că Gelli torturase şi ucisese patrioţi au fost considerate insuficiente. 

Imediat după achitarea sa de aceste acuzaţii, Gelli organiză o 
"trambulină" pentru naziştii care doreau să îşi ia zborul în America de Sud. 
Onorariul lui era de 40 la sută din averea acestora. Un alt membru fondator al 
"trambulinei" era preotul catolic din Croaţia, părintele Krujoslav Dragonovic. 
Printre cei care au reuşit să fugă s-a numărat şi fruntaşul gestapovist Klaus 
Bărbie, supranumit Călăul din Lyon. Bărbie nu a trebuit să plătească nici 
părintelui Dragonovici nici lui Gelli. Preţul a fost suportat de Serviciul 
American de Contraspionaj care 1-a folosit pe Bărbie pentru acţiuni de spionaj 
până în februarie 1951. 

Până în 1956, în paralel cu activitatea sa pe lângă oficialităţile 
Vaticanului şi cea în slujba spionajului american, Gelli conţinu ă să spioneze 
pentru comunişti. Sfârşitul activităţii de spionaj pentru comunişti coincide cu 
cel al începutului în slujba serviciului secret italian. Tot în 1956, ca răsplată 
parţială pentru spionajul în slujba propriei ţări, serviciul secret îi clasă dosarul 
personal. Cu doi ani înainte, Gelli urmase el însuşi calea pe care expediase în 
America de Sud nenumăraţi membri ai celui de -al treilea Reich. Ajuns în 
Argentina, intrase în rândurile extremei drepte şi devenise prieten apropiat şi 
om de încredere al generalului Juan Peron. Când Peron fu excomunicat de 
Biserica catolică, Gelli suferi unul dintre puţinele sale eşecuri în intervenţiile 
pe lângă Vatican. Campania anti -clericală a lui Peron, care îi adusese 
excomunicarea, cântări mai mult în ochii Bisericii decât asigurările lui Gelli 
că generalul era un geniu neînţeles. Când Peron părăsi ţara după lovitura 
militară de stat din 1956, Licio Gelli trecu prompt de partea juntei nou venite, 
încet şi cu migală, Gelli se apucă să-şi construiască o sferă de influenţă care 
începu să se întindă în mai toată America de Sud. Ii curta întotdeauna pe cei 
bogaţi şi puternici sau pe cei potenţial bogaţi şi puternici. Din punct de vedere 
politic şi moral, Gelli era un prostituat. Se punea la dispoziţia celui care îşi 
putea permite să-1 plătească, în paralel cu sprijinirea juntei de dreapta din 
Argentina, reîncepu să spioneze pentru Uniunea Sovietică prin legăturile sale 
cu România. Era în posesia unei scrisori de recomandare din partea 
comuniştilor italieni care îi salvaseră viaţa după război şi a unei liste cu 
telefoanele persoanelor de contact din CIA cărora, de asemenea, le vânduse 
informaţii. Peste toate acestea, continua să lucreze pentru SID, serviciul de 
spionaj al armatei italiene. 

In timp ce Sindona îşi croia drum prin jungla postbelică a finanţelor 
milaneze, Gelli avansa în complexa suprastructură politică a Americii de Sud. 
Ici un general, colo un amiral, politicieni, înalţi funcţionari de stat - în timp ce 
Sindona îşi cultiva relaţiile cu convingerea că puterea stă în bani, Gelli, prin 
noile sale relaţii, aspira la izvorul adevăratei puteri: cunoaşterea. Mai o 

informaţie, mai un dosar personal al unui bancher, mai un dosar secret al unui 
politician - şi reţeaua sa se întinse din Argentina în Paraguay, apoi în Brazilia, 
Bolivia, Columbia, Venezuela şi Nicaragua. In Argentina dobândi dublă 
cetăţenie şi, în 1972, deveni ataşatul comercial al ţării în Italia. Una din 
principalele sale sarcini era să negocieze şi să organizeze achiziţionarea de 
mari cantităţi de arme pentru Argentina. Era vorba de tancuri, avioane, nave, 
instalaţii radar şi, mai presus de toate, de teribila rachetă Exocet. Până atunci 
deţinuse funcţii mai puţin înalte. In Italia fusese, printre altele, director 
general la Permaflex, o firmă producătoare de saltele, şi, pentru scurtă vreme, 
director la Remington Rând, din Toscana. Printre directorii de atunci de la 
Remington Rând se număra şi Michele Sindona. 

Mereu dornic să-şi extindă sfera de putere şi influenţă, Gelli consideră 
că mişcarea masonică, recent reabilitată, îi oferea suportul ideal. Printr-o 
ironie a soartei, cel care interzisese francmasoneria fusese preaiubitul său 
Mussolini, care o considerase "stat în stat". Printr-o altă ironie a soartei, 
libertatea le fusese restituită masonilor tocmai de către guvernul democrat 
italian, cel atât de dispreţuit de Gelli. Guvernul păstrase, însă, un paragraf din 
legea fascistă care interzicea crearea organizaţiilor secrete. Drept urmare, 
masonii reformaţi erau obligaţi să depună la guvern lista membrilor. 

In noiembrie 1963, Gelli intră într-o lojă masonică tradiţională. Avansa 
rapid până la rangul al treilea, care îl făcea eligibil pentru funcţia de 
conducător al lojei. Marele Maestru de atunci, Giordano Gamberini, îl 
îndemnă pe Gelli să formeze un cerc de personaje sus -puse dintre care unii ar 
fi putut deveni ulterior masoni, dar care, cu toţii, puteau fi de mare folos 
dezvoltării francmasoneriei legale. Gelli nu lăsă să-i scape ocazia. Ceea ce 
înfăptui, însă, fu o organizaţie secretă ilegală. Grupul fu botezat 
Raggruppamento Gelli - P2. Litera P venea de la Propaganda, numele unei 
loje istorice din secolul al nouăsprezecelea. La început, atrase în lojă ofiţeri 
superiori în retragere din armată. Prin aceştia obţinu accesul la cadrele active 
din conducere. Reţeaua urzită de Gelli avea să împânzească treptat toată 
structura de putere din Italia. Idealurile şi aspiraţiile adevăratei francmasonerii 
fură abandonate rapid, dar neoficial. Ţelul lui Gelli era întrucâtva diferit: 
stăpânirea Italiei de către extrema dreaptă. O stăpânire care avea să 
funcţioneze ca un stat secret în stat, cu excepţia cazului în care s-ar fi petrecut 
ceea ce era de neconceput, câştigarea alegerilor de către comunişti. Dacă s-ar 
fi întâmplat aşa ceva, ar fi urmat o lovitură de stat prin care dreapta ar fi 
preluat puterea. Gelli era convins că puterile occidentale ar fi acceptat situaţia, 
într-adevăr, secţia italiană a CIA îl sprijinise activ şi îl încurajase încă de la 
primii paşi ai formării P2. Oricât de mult ar aduce a scenariu încropit de un 
dement şi sortit să sfârşească la fel ca toate urzelile de acelaşi gen, trebuie 
remarcat că printre membrii P2 numai din Italia (existau, şi mai există, filiale 
puternice şi în alte ţări) se numărau Giovanni Torrisi - Comandantul Forţelor 

107 



David Yallop 

Armate, generalii Giuseppe Santovito şi Giulio Grassini -şefi ai Serviciului 
Secret, Orazio Giannini - şeful poliţiei financiare italiene, apoi membri ai 
consiliului de miniştri, politicieni de toate orientările (mai puţin, desigur, 
comunişti), treizeci de generali, opt amirali, editori de ziare, directori de 
posturi de televiziune, industriaşi de frunte şi bancheri, printre care Roberto 
Calvi şi Michele Sindona. Spre deosebire de francmasoneria tradi ţională, lista 
membrilor P2 era atât de secretă încât singurul care cunoştea toate numele era 
Gelli. 

Pentru a spori puterea P2, Gelli se folosea de tot felul de metode. Una 
dintre acestea era metoda inofensivă a contactului personal şi a racolării de 
către membrii deja existenţi. Altele erau mai puţin delicate. Metoda cea mai 
folosită era şantajul. Când un "obiectiv" intra în P2, era obligat să-şi 
demonstreze loialitatea punând la dispoziţia lui Gelli documente 
compromiţătoare nu numai pentru noul membru, ci şi pentru alte "obiective" 
posibile. In faţa dovezilor propriilor păcate, obiectivele aderau la P2. A fost 
metoda folosită, de exemplu, în cazul lui Giorgio Mazzanti, preşedintele 
companiei petroliere de stat ENI. Confruntat cu dovezile propriei corup ţii în 
cazul solicitării unei sume uriaşe ca mită pentru un contract în curs cu Arabia 
Saudită, Mazzanti cedă şi intră în P2, furnizându-i lui Gelli informaţii şi mai 
compromiţătoare. 

O altă metodă folosită de Gelli pentru a seduce un nou membru consta 
în obţinerea, din surse deja corupte, a listei primilor trei candidaţi la un post 
înalt. Apoi le telefona celor trei şi îi asigura pe fiecare în parte că le va aranja 
numirea. A doua zi, se alegea cu încă un membru al P2, plin de recunoştinţă. 
La suprafaţă, P2 era, şi este încă, o fanatică poliţă de asigurare împotriva 
potenţialelor guvernări comuniste. In afară de Italia, mai există filiale active 
în Argentina, Venezuela, Paraguay, Bolivia, Franţa, Portugalia şi Nicaragua, 
şi membri activi în Elveţia şi SUA. P2 este în legătură cu Mafia din Italia, 
Cuba şi SUA, cu unele regimuri militare din America de Sud şi cu o mulţime 
de grupări neo-fasciste. Este, de asemenea, în strânse legături cu CIA. A 
pătruns până în inima Vaticanului. Mobilul comun al tuturor acestor elemente 
pare să fie ura şi teama faţă de Comunism. 

In realitate, P2 nu este o conspiraţie mondială ce urmăreşte să 
împiedice răspândirea marxismului şi a numeroaselor sale derivate, ci o 
grupare internaţională cu ţeluri diverse, care combină un mod de gândire cu o 
comuniune de interese egoiste, iar obiectivele principale nu constau în 
distrugerea unei anumite ideologii ci în satisfacerea dorinţei insaţiabile de 
putere şi bogăţie şi promovarea propriilor interese sub masca onorabilă de 
"apărători ai lumii libere". Dar în cercurile P2 nimic nu e pe gratis. Totul are 
un preţ. 

Relaţiile şi legăturile lui Licio Gelli împânziră lumea. Printre aceştia se 
numărau Stefano Delle Chiaie, Pierluigi Pagliani şi Joachim Fiebelkorn, toţi 

trei membri ai armatei secrete înfiinţate în Bolivia de ex-gestapovistul Klaus 
Bărbie. Grupul se autointitulase "Logodnicii Morţii" şi executa la ordin 
asasinate politice, printre care şi cel asupra liderului socialist bolivian 
Marcelo Quiroga Cruz. "Logodnicii Morţii" au avut, de asemenea, un rol 
important în aducerea la putere în Bolivia, în 1980, a generalului Garcia 
Meza. In calitate de "consilier în probleme de securitate" al colonelului 
Gomez, ale cărui mâini erau mânjite cu mult sânge bolivian, Klaus Bărbie şi -a 
folosit experienţa nazistă. 

După lovitura de stat din 1980, grupul controlat de Bărbie cu 
binecuvântarea juntei boliviene deveni şi mai activ. Se înmulţiră asasinatele 
împotriva oponenţilor politici, a jurnaliştilor incomozi, a liderilor sindicali şi a 
studenţilor. Pe lângă toate acestea, grupul primise şi sarcina de a "pune la 
punct" industria cocainei - prin distrugerea micilor producători pentru a 
asigura succesul mari lor traficanţi aflaţi sub oblăduirea juntei. începând cu 
1965, activitatea lui Bărbie în Bolivia indusese şi traficul de arme, nu numai 
pentru Bolivia, ci şi pentru alte regimuri de dreapta sud -americane şi pentru 
Israel. Tocmai acest trafic de arme a prilejuit asocierea lui Bărbie, SS-ist 
înrăit, cu Licio Gelli: Bărbie, cel care avea pe conştiinţă lichidarea tuturor 
francmasonilor din Amsterdam între mai 1940 şi aprilie 1942, şi Licio Gelli, 
Marele Maestru al Lojei Masonice P2. Cei doi aveau multe în comun, inclusiv 
respectul deosebit pentru oameni ca Stefano Delle Chiaie. Italianul Delle 
Chiaie fusese implicat în cel puţin două tentative de lovituri de stat în propriai 
ţară. In octombrie 1982, când în Bolivia reveni la putere un guvern civil, 
Delle Chiaie îşi luă zborul în Argentina, unde fu primit şi ajutat de un alt 
membru al P2, Jose Lopez Rega, creatorul faimoaselor detaşamente ale 
morţii, intitulate AAA. 

Rega mai crease şi o vastă reţea de trafic de cocaină între Argentina şi 
SUA. Vădit lucru, Gelli se pricepea să-şi vândă propria concepţie despre lume 
la fel de bine cum se pricepuse să vândă saltele. Nu este la îndemâna oricui să 
aibă o mulţime de prieteni apropiaţi şi colaboratori ca Jose Lopez Rega, Klaus 
Bărbie şi ezotericul cardinal Paolo Bertoli. Ca şi Gelli, cardinalul era toscan. 
Cariera sa includea patruzeci de ani în serviciul diplomatic al Vaticanului. 
Bertoli nu a dus lipsă de sprijin în conclavul care 1-a ales pe Albino Luciani. 

Pentru Gelli, Cardinalul Bertoli era doar una din multele uşi deschise la 
Vatican. Lua masa cu episcopul Paul Marcinkus şi avea audienţe la papa Paul. 
Mulţi cardinali, arhiepiscopi, episcopi, monseniori şi preoţi, care astăzi ar 
nega orice legătură cu Licio Gelli, erau încântaţi să se afişeze în compania lui 
în anii '60-70. 

Unul dintre cei mai apropiaţi colaboratori din P2 ai lui Gelli era 
avocatul şi omul de afaceri italian Umberto Ortolani. Ca şi "Maestrul 
Păpuşar", Ortolani învăţase de timpuriu valoarea informaţiilor secrete, în 
timpul celui de-al doilea război mondial, ajunsese şeful a două mari unităţi 

operative ale SISMI, serviciul de spionaj al armatei italiene. Specialitatea lui 
era contraspionajul. Fiind de religie romano -catolică, înţelesese încă de tânăr 
că Vaticanul este unul din principalele centre de putere de dincolo de Tibru. 
Prin urmare, se infiltrase adânc în Vatican şi îşi crease peste tot coridoare de 
influentă. 

Printre oaspeţii lui Ortolani în casa din Via Archimede din Roma se 
numărau frecvent demnitari ai Vaticanului. Vechimea excelentelor relaţii ale 
lui Ortolani cu Vaticanul poate fi probată şi de faptul că îi fusese prezentat 
cardinalului Lercaro încă din 1953. Acesta avea o deosebită influentă în 
cercurile Bisericii şi avea să devină unul din cei patru "moderatori" ai celui 
de -Al Doilea Conciliu al Vaticanului. Era recunoscut de mulţi ca una din 
personalităţile luminate şi liberale care au asigurat transpunerea în realitate a 
multor reforme iniţiate de Conciliu. Mai toată lumea credea că Ortolani este 
vărul cardinalului, o confuzie pe care Ortolani o încuraja activ. 

In timpul campaniei anterioare conclavului care 1 -a ales pe Paul al VI- 
lea, controversa principală fusese dacă să se continue pe calea papei Ioan al 
XXIII-lea sau să se revină la linia reacţionară a lui Pius al XH-lea. "Liberalii" 
aveau nevoie de o casă sigură în care să-şi dezbată strategia. Lercaro, unul din 
fruntaşii liberali, îl rugă pe Ortolani să găzduiască întrunirea. Aceasta avu loc 
în vila lui Ortolani din Grottaferata, lângă Roma, cu câteva zile înainte de 
conclav. Au participat numeroşi cardinali, printre care Suenens din Bruxelles, 
Doepfner din Munchen, Koenig din Viena, Alfrink din Olanda şi "unchiul" 
Giacomo Lercaro. 

Această întrunire strict secretă a fost factorul de cea mai mare 
importanţă pentru ceea ce s-a întâmplat ulterior în conclav. S-a stabilit ca, 
dacă larga susţinere a lui Lercaro se va dovedi insuficientă, atunci toate 
voturile sale să treacă de partea lui Giovanni Battista Montini. In felul acesta, 
la cel de-al treilea tur de scrutin Montini se pomeni cu douăzeci de voturi mai 
aproape de tronul pe care, în cele din urmă, îl dobândi. 

Câteva luni mai târziu, noul papă îi acordă lui Umberto Ortolani, din 
Partea Vaticanului, titlul de "Curtean al Sanctităţii Sale". De atunci a mai 
primit multe alte titluri şi onoruri ale Vaticanului. A reuşit chiar să determine 
cooptarea lui Licio Gelli, un ne-catolic, la Cavalerii de Malta şi la Sfântul 
Sepulcru. Fiind bun prieten cu Casaroli, cel supranumit Kissinger al 
Vaticanului datorită rolului său major în politica externă, avocatul Ortolani îi 
oferi maestrului său din P2 accesul în orice colt din Vatican, cum nu mai 
obţinuse nimeni. Ca şi maestrul său, Ortolani are cetăţenie multiplă, cel puţin 
pe hârtie. Născut la Viterbo, în Italia, a devenit apoi cetăţean brazilian. Unul 
din avantajele acestei situaţii constă în faptul că nu există acord de extrădare 
între Italia şi Brazilia. 

Lista membrilor P2 sporea tot mai mult. In 1981, când a fost capturată 
la Toscana o imensă cantitate de documente secrete ale lui Gelli, acestea 

dezvăluiră că societatea secretă avea aproape 1000 de membri numai în Italia. 
Dar aceştia nu sunt decât partea vizibilă a aisbergului. SISMI, serviciul italian 
de spionaj militar, apreciază că cifra exactă ar fi de aproape 2000. Gelli însuşi 
avansează cifra de 2400. In orice caz, o mare parte din serviciile de spionaj 
europene sunt de acord că identitatea majorităţii membrilor P2 rămâne încă 
necunoscută şi că printre ei se află aproape 300 dintre cei mai puternici 
oameni din ceea ce secolului douăzeci îi place să numească "lumea liberă". 

După scandalul italian din 1981 al celor aproape 1000 de membri ai 
acestei societăţi secrete ilegale, unul dintre membrii P2, senatorul Fabrizio 
Cicchitto rosti un adevăr fundamental: "In anii 70, dacă doreai să ajungi în 
cercurile sus-puse ale Italiei, cea mai sigură cale era prin Gelli şi P2." 

Relaţia strânsă dintre P2 şi Vatican era, ca toate relaţiile iniţiate de 
Gelli, reciproc avantajoasă. Gelli miza pe frica, apropape paranoică, de 
Comunism existentă în Vatican, îi plăcea în mod deosebit să citeze declaraţii 
antebelice care justificaseră fascismul, inclusiv cea a cardinalului Hinsley de 
la Westminster, care le spusese catolicilor, în 1935: "Dacă fascismul piere, 
odată cu el va pieri şi cauza Domnului." 

Cel mai ciudat lucru în relaţia strânsă şi neîntreruptă dintre P2 şi 
Vatican este că o mulţime de cardinali, episcopi şi preoţi erau înstare să-i 
zâmbească binevoitor acestui bastard al masoneriei ortodoxe 35 . De mii de ani, 
Biserica Romano-Catolică îi consideră pe francmasoni nişte urmaşi ai 
diavolului, iar organizaţia lor a fost condamnată în repetate rânduri şi a 
inspirat cel puţin şase bule papale care o vizau direct; prima dintre acestea a 
fost "In eminenţi" a papei Clement al XH-lea, din 1738. 

In ochii Bisericii, această societate secretă, cu interese proprii, este o 
religie paralelă controlată de necredincioşi, care urmăreşte să distrugă 
Biserica catolică. Prin urmare, toţi catolicii descoperiţi a fi membri ai 
organizaţiei sunt supuşi excomunicării automate din Biserică. 

Este neîndoios faptul că multe mişcări revoluţionare din istorie s-au 
folosit de francmasonerie în confruntările lor cu Biserica. Un exemplu clasic 
este patriotul italian Garibaldi, care a transformat masoneria ţării într-o forţă 
ce avea să ridice la luptă întreaga populaţie, să înlăture dominaţia papală şi să 
realizeze unificarea Italiei. 

In ziua de astăzi, francmasoneria înseamnă în fiecare tară altceva. Toţi 

masonii susţin că este o forţă a binelui. Cei din afara masoneriei privesc mai 
mult sau mai puţin ostil sau reticent această societate secretă şi pusă în slujba 
propriilor ei interese. Până foarte de curând, Biserica Romano-Catolică a avut 
o poziţie fermă şi consecventă: francmasoneria este o lucrare diavolească şi 
toţi cei care fac parte din ea sunt anatemizaţi. Dacă aceasta era concepţia 
Bisericii asupra francmasoneriei convenţionale, atunci strânsele legături între 



' Adică autentice. P2 era considerată o organizaţie personală a lui Gelli. (n. ed.) 

P2 şi Vatican sunt cu atât mai extraordinare: unul dintre cele mai mici şi mai 
puternice state din lume oblăduieşte un stat în stat. Imensa majoritate a 
membrilor P2 au fost şi sunt romano -catolici practicanţi. 

Cu toate că loja italiană a P2 nu s-a întrunit niciodată în plen (pentru 
aşa ceva ar fi trebuit să închirieze La Scala); au existat, desigur, întâlniri pe 
grupuri selecte. Discuţiile nu aveau ca scop să deplângă năpasta comunistă, ci 
să plănuiască măsuri active pentru a împiedica producerea celui mai cumplit 
dezastru posibil pentru Gelli şi prietenii săi: un guvern comunist ajuns la 
putere prin alegeri democratice. 

In ultimii douăzeci de ani au existat în Italia numeroase atentate cu 
bombe, rămase neelucidate. Dacă vreodată autorităţile italiene îl vor prinde pe 
Gelli şi dacă acesta va fi dispus să vorbească şi să spună adevărul, atunci vor 
putea fi rezolvate câteva dintre acele cazuri misterioase. Iată câteva: Milano 
1969, atentat cu bombă în Piazza Fontana - 16 morţi; Bologna 1974, atentat 
cu bombă în expresul "Italicus", Roma-Munchen - 12 morţi; Bologna 1980, 
atentat cu bombă în gară - 85 de morţi, 182 de răniţi. După declaraţia unui 
fost discipol al lui Gelli, un neofascist pe nume Elio Ciolini, acest din urm ă 
atac a fost plănuit la o întrunire a P2 care a avut loc la Monte Carlo pe 1 1 
aprilie 1980, la care Licio Gelli a fost Mare Maestru. Tot potrivit declaraţiei 
sub jurământ date de Ciolini, trei dintre presupuşii responsabili pentru 
explozia din gară sunt Stefano Delle Chiaie, Pierluigi Pagliani şi Joachim 
Fiebelkorn. 

Scopul acestei serii de atacuri oribile era de a determina o reacţie 
generală de condamnare a comuniştilor italieni, cărora trebuia să li se atribuie 
responsabilitatea. 

In iulie 1976, magistratul italian Vittorio Occorsio se afla în plină 
investigaţie a legăturilor dintre P2 şi mişcarea neofascistă "Garda Naţională". 
Pe 10 iulie, magistratul fu ucis cu o rafală de armă automată. Ulterior, 
asasinatul a fost revendicat de grupul neonazist "Noua Ordine". Noua Ordine, 
Garda Naţională - numele devin abstracte. Ceea ce era important, însă, era 
faptul că Vittorio Occorsio, pentru că nu se lăsase cumpărat, era mort iar 
investigaţia în legătură cu P2 fusese întreruptă. 

Către sfârşitul anilor '60, Michele Sindona era membru al P2 şi bun 
prieten cu Licio Gelli. Semănau în multe privinţe, şi nu în ultimul rând prin 
faptul remarcabil că amândoi erau plătiţi de CIA şi de Interpol. Acţiunile 
celor două organizaţii nu corespund întotdeauna. Ancheta Interpolului asupra 
lui Sindona ilustrează perfect această realitate. In noiembrie 1967, biroul din 
Washington al Interpolului transmitea prin telex următorul mesaj către 
Cartierul General al Politiei din Roma: 

Am primit recent informaţia neverificată că următoarele persoane sunt 
implicate în transporturi ilicite de substanţe sedative, stimulatoare şi 

halucinogene între Italia, Statele Unite şi probabil alte ţări europene. 

In fruntea listei celor patru persoane se afla Michele Sindona. Poliţia 
italiană răspunse că nu deţine nici o dovadă care să ateste implicarea lui 
Sindona în traficul de droguri. în mai puţin de o săptămână, Sindona era în 
posesia copiilor solicitării şi răspunsului. O eventuală solicitare similară 
adresată de Interpolul din Washington birourilor CIA de pe lâng ă ambasada 
din Roma şi misiunea diplomatică din Milano ar fi confirmat, în cazul unui 
răspuns onest, că informaţiile Interpolulului sunt în întregime corecte. 

Dosarul întocmit de CIA lui Sindona era deja voluminos. Sunt descrise 
în amănunţime legăturile lui Sindona cu familia mafiotă newyorkeză 
Gambino, cu cei 253 de membri şi 1 147 de "asociaţi" ai săi. Este arătat modul 
în care cele cinci familii mafiote newyorkeze, Colombo, Bonanno, Gambino, 
Lucchese şi Genovese sunt angrenate într-o serie întreagă de activităţi ilegale, 
printre care prelucrarea, traficul şi vânzarea de stupefiante ca heroina, cocaina 
şi marijuana. Printre celelalte activităţi infracţionale consemnate în dosarele 
întocmite de CIA familiilor mafiote se numără prostituţia, jocurile de noroc, 
pornografia, cămătăria, protecţionismul, crima organizată, frauda şi 
delapidările de anvergură din bănci şi fonduri de pensii. 

Dosarele sunt pline de detalii privind modalitatea prin care familiile 
mafiote siciliene Inzerillo şi Spatola transportau heroina rafinată din Sicilia şi 
o livrau partenerilor din New York; despre infiltrarea lor în interiorul liniilor 
aeriene italiene Alitalia şi despre contractele de 50.000 de dolari oferite de 
familiile newyorkeze "asociaţilor" pentru ridicarea de la Palermo a unor 
bagaje neînsoţite - bagaje care conţineau heroina ce fusese rafinată într-unui 
din cele cinci laboratoare pentru narcotice din Sici lia ale familiei Inzerillo. Pe 
la sfârşitul anilor '60, profiturile realizate de aceste două familii din vânzările 
de heroină ajunseseră să depăşească 500 de milioane de dolari pe an. 

Dosarele descriu în detaliu traseele celor aproape treizeci de nave pe a n 
care, până de curând, părăseau porturile libaneze ducând către diverse porturi 
din sudul Italiei încărcături de heroină, atât nerafinată cât şi rafinată. 

Cea mai serioasă întrebare pe care o ridică existenţa acestor informaţii 
este de ce astfel de dovezi incriminatoare au rămas nefolosite pe toată 
perioada anilor '60-70? Este adevărat că CIA nu se implică în politică, ci doar 
aplică sau încearcă să aplice dispoziţiile preşedintelui. Să fi considerat, oare, 
un şir întreg de preşedinţi că activitatea Mafiei trebuia tolerată atâta timp cât 
aceasta făcea tot posibilul ca Italia, membru NATO, să nu ajungă din urnele 
de vot în mâinile comuniştilor? 

In ceea ce priveşte familiile mafiote, acestea aveau o nevoie disperată 
de oameni ca Michele Sindona. Pentru amploarea problemei cu care se 
confrunta Mafia stau mărturie atât extraordinara creştere a depozitelor 
bancare cât şi lista noilor bănci şi sucursale din Sicilia, una dintre cele mai 

sărace regiuni italiene. Intră în scenă Michele Sindona. La un moment dat, 
Sindona fu întrebat de unde a obţinut banii necesari pentru grandioasele lui 
combinaţii. El răspunse: "Nouăzeci şi cinci la sută sunt banii altora." 
Răspunsul era nouăzeci şi cinci la sută corect. 

Michele Sindona era omul ales de papa Paul al Vl-lea pentru a fi 
consilier financiar al Vaticanului; cel ales, după o îndelungată prietenie cu 
papa, să despovăreze Biserica de prostul renume pe care îl dobândise în Italia 
datorită afacerilor în care fusese implicată. Conform planului, urmau să-i fie 
vândute lui Sindona o parte din principalele active dobândite de Nogara. 
Corporaţia Vatican urma să se distanţeze de imaginea inacceptabilă a 
capitalismului. Teoretic, avea să îmbrăţişeze filozofia din mesajul rostit de 
papa Paul al Vl-lea către lumea întreagă în enciclica Populorum Progressio, 
din 1967: 

Dumnezeu a făcut lumea cu tot ce cuprinde ea pentru folosul tuturor 
oamenilor şi al tuturor popoarelor, astfel încât bunurile creaţiei să se 
reverse cu dreaptă măsură în mâinile fiecăruia, după legea dreptăţii, 
care este inseparabilă de milostenie. Toate celelalte drepturi, de orice 
fel, inclusiv dreptul la proprietate privată şi dreptul la liber schimb, 
trebuie să îi fie subordonate: nu trebuie să-1 restrângă, ci, dimpotrivă, să 
ajute la împlinirea lui, iar revenirea acestor drepturi la scopurile 
originare este imperios necesară. 

In aceeaşi enciclică, papa Paul îl cita pe Sfântul Ambrosie: "Niciodată 
nu dai săracilor ceva ce este al tău; nu faci altceva decât să le înapoiezi ceea 
ce le aparţine. Căci ceea ce ţi-ai însuşit a fost lăsat pentru folosul comun al 
tuturor. Pământul este dat tuturor, nu numai celor bogaţi." 

La vremea când era rostită această declaraţie, Vaticanul era cel mai 
mare deţinător din lume de proprietăţi imobiliare private. Populorum 
Progressio mai conţinea şi memorabila observaţie conform căreia, chiar şi 
atunci când popoare întregi suferă numeroase nedreptăţi, insurecţia 
revoluţionară nu este o rezolvare. "Nu poţi combate un rău existent cu preţul 
unui rău şi mai mare." 

Confruntat cu problema răului unei Biserici bogate, când dorinţa sa 
oficială era o Biserică săracă dedicată celor săraci, papa hotărî împreună cu 
sfetnicii săi să lichideze o proporţie importantă a activelor italiene şi să 
reinvestească în alte ţări. In felul acesta, aveau să evite o mare parte din 
impozite, iar profitul investiţiilor avea să sporească. In 1967, când papa Paul 
proclama minunatele aspiraţii din Populorum Progressio, Corporaţia Vatican 
se afla deja de câţiva ani în relaţii strânse de colaborare cu Michele Sindona. 
Prin zborul valutei din băncile italiene ale lui Sindona, via Banca Vaticanului, 
către băncile elveţiene aflate în prorietatea ambelor părţi, Sindona şi 

Vaticanul nu făceau ca bunurile creaţiei să se reverse către cei săraci; le 
făceau să se reverse în afara Italiei. Pe la începutul anului 1968, încă una 
dintre băncile controlate de Vatican, Banca Unione, se afla în dificultate. 
Banca Vaticanului deţinea aproximativ 20 la sută şi era reprezentată în 
comitetul de direcţie de către Massimo Spada şi Luigi Mennini. Până în 1970, 
la doi ani după ce Sindona cumpărase pachetul de control, iar Vaticanul îşi 
păstrase o parte substanţială din acţiuni, banca înregistra, teoretic, un succes 
formidabil. Adresându-se micilor depunători şi oferind dobânzi mai bune, 
depozitele băncii crescură de la 35 de milioane de dolari la peste 150 de 
milioane de dolari - teoretic. 

Practic, în această perioadă banca a fost jefuită de peste 250 de 
milioane de dolari de către Sindona şi asociaţii săi. Cea mai mare parte a 
acestei sume a fost transferată într-o altă bancă a lui Sindona, Amincor Bank, 
din Zurich. O mare parte a fost pierdută în speculaţii sălbatice pe piaţa 
argintului. Printre cei pe care Sindona a reuşit să-i impresioneze profund în 
această perioadă se număra şi preşedintele băncii Continental Illinois, David 
Kennedy, care avea să fie numit Secretar al Trezoreriei în cabinetul 
Preşedintelui Nixon. 

In 1969, Corporaţia Vatican înţelese că bătălia impozitelor pe 
dividendele sale fusese câştigată de guvernul italian. Realizând că scoaterea la 
vânzare a tuturor acţiunilor deţinute ar putea să conducă la prăbuşirea 
economiei italiene, Vaticanul văzu că o astfel de acţiune ar fi putut avea 
consecinţe nedorite asupra propriilor interese. O prăbuşire de asemenea 
amploare ar fi provocat mari pierderi Vaticanului. 

Papa hotărî, de comun acord cu cardinalul Guerri, şeful Administraţiei 
Speciale a APSA, să uşureze portofoliul italian de unul dintre bunurile 
importante, acţiunile Vaticanului la gigantica Societa Generale Immobiliare. 
Cu activele sale de peste jumătate de miliard de dolari răspândite în toată 
lumea, aceasta constituia, categoric, o avere mult prea vizibilă. Apelară din 
nou la Rechin. 

Acţiunile Societa Generale Immobiliare se vindeau la preţul de circa 
350 de lire. Vaticanul deţinea, direct sau indirect, cam 25 la sută din cele 143 
de milioane de acţiuni. N-ar vrea Sindona să cumpere?, întrebă cardinalul 
Guerri. Sindona răspunse pe loc afirmativ. Era dispus să achiziţioneze întregul 
pachet de acţiuni - la dublul preţului pieţei. Guerri şi papa Paul fură încântaţi, 
înţelegerea între Sindona şi Guerri se semnă în cadrul unei întâlniri secrete la 
Vatican, în miez de noapte, în primăvara lui 1969. 

Pentru Vatican, această întâlnire se dovedi deosebit de rodnică. 
Vaticanul mai dorea să scape de acţiunile majoritare la Condotte d'Acqua, 
societatea de alimentare cu apă a Romei, şi de pachetul de control de la 
Ceramica Pozzi, producătoare de articole chimice şi de porţelan, care mergea 
în pierdere. Rechinul zâmbi, căzu la învoială asupra preţului şi înşfacă ambele 

pachete. 

Cine anume concepuse, de fapt, toată această operaţiune? Cine era cel 
care se alegea cu un comision gras de la Sindona şi cu înalta pre ţuire a papei 
Paul al Vl-lea şi a cardinalului Guerri? Răspunsul dovedeşte cu prisosinţă nu 
numai cât de departe pătrunsese P2 în Vatican, ci şi faptul că interesele P2, ale 
Mafiei şi ale Vaticanului coincideau adesea. Cel care aranjase colosala 
tranzacţie fusese Umberto Ortolani, mâna dreaptă a lui Licio Gelli. Lui 
Sindona nu-i mai rămânea altceva de făcut decât să plătească preţul. 

E uşor să achiziţionezi companii uriaşe când te foloseşti de banii altora. 
Prima plată făcută de Sindona provenea integral din bani transferaţi ilegal din 
depozitele de la Banca Privata Finanziaria. In ultima săptămână a lunii mai 
1969, Sindona transferă 5 milioane de dolari într-o mică bancă privată din 
Zurich, Privat Kredit Bank. Banca din Zurich avea instrucţiuni să trimită banii 
înapoi la BPF în contul lui Mabusi Beteiligung. Mabusi era o companie 
controlată de Sindona şi adresa ei era o căsuţă poştală din Vaduz, capitala 
Liechtensteinului. De aici, banii fură din nou transferaţi la o altă companie 
controlată de Sindona, Mabusi Italiana. De aici se plătiră cele 5 milioane către 
Vatican. Celelalte sume necesare pentru plata uriaşei achiziţii au fost strânse 
cu participarea Hambros şi a gigantului american Gulf and Western. 

Se vede treaba că Sindona avea un simt al umorului foarte dezvoltat. 
Printre companiile aflate în proprietatea lui Gulf and Western se num ăra şi 
Paramount, iar unul dintre cele mai de succes filme ale studiourilor la vremea 
respectivă era Nasul, adaptarea romanului lui Mărio Puzo. Aşa se face că un 
film care descria lumea Mafiei într-o manieră fascinantă şi amorală a adus 
profituri enorme din care o parte au avut ca destinaţie mafiote Gambino şi 
Inzerillo. La rândul tor, aceştia îşi dirijau profiturile de milioane, provenite în 
mare parte din traficul de droguri, către băncile lui Sindona. Un cerc vicios 
perfect. In realitate, Viaţa imita Arta. 

La începutul anilor 70, economia italiană resimţea serios masiva 
retragere ilegală de bani din ţară. Oricât de mari vor fi fost profiturile lui 
Sindona şi Marcinkus de pe urma strădaniilor lor de a deturna atâţia bani în 
afara Italiei, efectul acestor operaţiuni asupra lirei fu devastator. Şomajul 
spori, costul vieţii se scumpi. Nepăsători, Sindona şi asociaţii lui continuară să 
speculeze pe diverse pieţe, împingând preţurile acţiunilor la un nivel mult 
exagerat, băncile lui Sindona înghiţiră milioane de dolari din banii altora. 

Sindona şi prietenul lui apropiat, Roberto Calvi de la Banco 
Ambroziano, s-au lăudat în public că, în acel moment, deţineau controlul 
Bursei din Milano. Un control pe care au continuat să-1 exploateze în repetate 
rânduri, în mod criminal. Acţiunile creşteau şi scădeau nebuneşte. Companiile 
deveneau jucăriile lui Sindona şi ale asociaţilor lui, care ieşeau mereu în 
câştig. Manipularea companiei Pacchetti poate exemplifica activitatea 
cotidiană a acestora. 

Pacchetti fusese la început o tăbăcărie mică şi neînsemnată. In 1969, 
Sindona o achiziţiona şi hotărî să o transforme într-un conglomerat. Se inspira 
după modelul lui Gulf and Western, o companie gigant americană cu o gamă 
largă de interese, de la studiourile Paramount la edituri şi linii aeriene. 
Achiziţiile făcute de Sindona în numele firmei Pacchetti fură mult mai 
modeste. De fapt, compania deveni un fel de ladă de gunoi a comerţului, cu 
interese legate de oţelării neprofitabile şi aspiratoare de praf ne vandabile. Dar 
conţinea, totuşi, şi o nestemată: Sindona dobândise de la episcopul Marcinkus 
acceptul de a achiziţiona Banca Cattolica de Veneto. Fără îndoială că ceea ce 
1-a ajutat pe Marcinkus să uite drepturile de preemţiune ale clerului veneţian 
şi ale patriarhului Luciani a fost faptul că secretarul administrativ al Băncii 
Vaticanului, Massimo Spada, mai deţinea şi funcţiile de preşedinte la firma 
Pacchetti şi la Banca Cattolica. 

Roberto Calvi, participant şi el la aceste negocieri, căzu de acord să 
cumpere de la Sindona, la o dată anume, o companie pe nume Zitropo. Astfel 
se definitivă scenariul după care Bursa din Milano avea să fie din nou 
manipulată ilegal. 

Valoarea contabilă 36 a acţiunilor Pacchetti era de aproximativ 250 de 
lire per acţiune. Sindona dădu dispoziţie departamentului de tranzacţii 
bursiere de la Banca Unione să achiziţioneze acţiuni Pacchetti. Apoi, prin 
interpuşi, acţiunile fură parcate 37 ilegal în companii aflate în proprietatea lui 
Sindona. Preţul acţiunilor începu să crească spectaculos, atingând 1600 de 
lire. Apoi, în martie 1972, veni ziua în care Calvi trebuia să achiziţioneze 
Zitropo. Simultan, toate companiile depozitare îşi transferară acţiunile 
Pacchetti în Zitropo. Drept urmare, valoarea firmei Zitropo crescu artificial, 
iar Calvi plăti un preţ de-a dreptul astronomic faţă de valoarea reală a firmei. 
Pentru că finanţase întreaga operaţiune cu garanţii fictive, Sindona se alese cu 
un uriaş profit ilegal. Proporţiile profitului obţinut numai din această 
operaţiune se pot deduce din faptul că în 1978, Giorgio Ambrosoli, un 
lichidator numit de guvern, a descoperit dovezi incontestabile privind 
achitarea de către Sindona a unui comision ilegal de 6,5 milioane de dolari 
către Calvi, şperţ pe care Calvi 1-a împărţit jumate -jumate cu episcopul Paul 
Marcinkus. 

De ce, oare, să fi plătit Calvi atât de mult peste preţul normal al acţiunilor 
Zitropo? Motivele sunt trei la număr, întâi, pentru că la efectuarea tranzacţiei 
se folosise de banii altora. Apoi, pentru că profitul lui era de 3,25 milioane de 
dolari. In al treilea rând, după încheierea tranzacţiei Pacchetti/Zitropo, Calvi 
dobândi acceptul de a cumpăra Banca Cattolica de Veneto, opţiune pe care 



36 book value: Valoarea unui activ aşa cum este înregistrată în registrele contabile ale firmei. în mod normal, 
aceasta constă în costul iniţial al activului, minus valoarea amortizată. Cu excepţia momentului în care a fost 
achiziţionat activul, valoarea contabilă a activului va fi rareori aceeaşi cu valoarea sa pe piaţă, (n.tr.) 

37 parking: Trecerea acţiunilor deţinute de cineva la o companie pe numele altcuiva sau al unui împuternicit, 
cu scopul de a ascunde identitatea adevăratului proprietar. Metodă adesea ilegală, (n.tr.) 

Sindona o obţinuse anterior de la Marcinkus. Pentru Marcinkus nu avea 

5 

importanţă că nimeni nu-1 consultase pe Albino Luciani, patriarhul Veneţiei, 
şi nici pe membrii diocezei care îşi depozitaseră acţiunile în Banca 
Vaticanului. 

Sindona şi Calvi deveniră foarte pricepuţi în acest tip de jaf. Niciodată 
în istoria operaţiunilor bancare nu se mai plătise atât de mult pentru atât de 
puţin. In 1972, Calvi încasă alte 5 milioane de dolari de la Sindona atunci 
când acţiunile Bastogi îşi schimbară proprietarii şi alte 450 de milioane de 
franci elveţieni când Sindona îi vându 7.200 de acţiuni la Finabank. De 

5 5 

fiecare dată, Sindona achita comisioanele lui Calvi prin contul MANI din 
Finabank. Aceste sume uriaşe erau plătite în cele patru conturi secrete 
elveţiene pe care Calvi le deţinea în comun cu soţia sa la Union de Banques 
Suisses şi la Credit Bank din Zurich: contul 618934; contul 619112, contul 
Ralrov/ G2 1 şi contul Ehrenkranz. Profitul lui Sindona din fiecare afacere nu 
putea fi în nici un caz mai mic decât suma plătită lui Calvi drept comision. 

Roberto Calvi se pomeni captivat de joc şi începu să-1 joace, din când 
în când, pe cont propriu. Astfel, în 1976 îşi obligă una din propriile bănci, 
Centrale, să cumpere o mare cantitate de acţiuni Toro Assicurazioni la un preţ 
cu 25 de miliarde de lire peste valoarea lor reală. Cele 25 de miliarde de lire 
ajunseră într-unui din conturile elveţiene menţionate mai sus. La fel şi alte 20 
de miliarde de lire, după ce Calvi se mai juca o dată, cu peste un milion de 
acţiuni ale băncii Centrale. Aceste sume uriaşe nu erau nişte simple cifre într- 
un bilanţ; banii se mutau fizic din buzunarele diferiţilor deţinători de acţiuni 

5 ? 5 5 5 

direct în buzunarele lui Calvi şi ale lui Sindona. Inc ă nu s-a aflat ce a făcut 
episcopul Marcinkus cu comisionul său de 3.250.000 de dolari din afacerea 
Pacchetti. 

Acţiunile de la Banca Cattolica avură şi ele aceeaşi soartă. Sindona era 
la curent cu negocierile dintre Calvi şi Marcinkus privind achiziţionarea 
pachetului de control al băncii - aşadar acţiunile crescură. La încheierea 
exerciţiului, erau cu toţii mai bogaţi - cu toţii în afară de dioceza venetiană. 

5 ~ 5 O 5 5 5 

Calvi îi fusese prezentat lui Marcinkus de către Sindona, în 1971. 
Astfel încât episcopul Marcinkus, cel care, după cum recunoscuse de bună 
voie, "habar n-avea de activitatea bancară", a avut la dispoziţie doi profesori 
eminenţi. Intre timp, Marcinkus fusese promovat de papa Paul, iar acum era 
preşedintele Băncii Vaticanului. 

Diverse departamente ale Vaticanului continuară să cedeze o mulţime 
de companii lui Sindona şi apoi lui Calvi. în 1970, de exemplu, îi vândură în 
cele din urmă firma Serano, o fabrică de produse farmaceutice printre ale 
cărei produse foarte căutate se numărau şi contraceptivele orale. 

La declinul economiei italiene a mai contribuit o surs ă de profit pentru 
Finabank (bancă ai cărei proprietari erau Sindona şi Vaticanul): dubla 
facturare. După cum avea să remarce Bordoni, "Profiturile nu se ridicau la 

înălţimea comisioanelor câştigate din exportul ilegal de bani negri, dar tot 
ajungeau la o sumă frumuşică." 

Exporturile erau facturate la valori mult sub cele reale, în felul acesta, 
factura contrafăcută era achitată oficial prin Banca Italiei care, bineînţeles, 
transmitea mai departe datele către fisc. Exportatorul era impozitat pe baza 
acestor sume mici. 

Diferenţa era achitată de beneficiarii externi ai mărfurilor direct către 
Finabank. In multe cazuri, exportatorii italieni înregistrau o pierdere pe care 
guvernul italian o transforma în credit fiscal. 

Numeroasele companii exportatoare ale lui Sindona înregistrau toate 
asemenea pierderi. Pentru ca situaţia să rămână neschimbată, Sindona mituia 
tot felul de oficialităţi din guvern, ba chiar argumenta că în felul acesta 
guvernul ajută la limitarea şomajului. 

O infracţiune similară era practicată în cazul importurilor, când în 
facturi figurau sume mult mai mari decât valoarea reală a mărfurilor. La 
trecerea prin vamă, beneficiarul plătea furnizorului străin suma umflată în 
mod artificial. La rândul său, furnizorul străin vira diferenţa într-un anumit 
cont din Finabank sau, uneori, într-unui din celelalte conturi din Elveţia. 

în schimb, Biserica papei Paul, cea săracă şi dedicată săracilor, 
acumula bogăţii incomensurabile de la o zi la alta. Renunţarea Vaticanului la 
averea sa din Italia condusese la situaţia în care oameni ca Sindona şi Calvi 
jefuiau pe toată lumea pentru a umple buzunarele Sfântului Petru şi ale papei 
Paul. 

Finabank făcea şi ea parte din această uriaşă spălătorie pentru banii 
murdari ai Mafiei şi ai P2. Prin faptul că păstrase 5 la sută din Societa 
Generale Immobiliare, Vaticanul era coproprietar al acestei spălătorii. Mai 
mult, prin faptul că Mafia se folosea de Banca Vaticanului pentru a transfera 
banii în şi din Italia, Vaticanul era, în ultimă instanţă, proprietarul întregii 
spălătorii. Am explicat deja modul în care Sindona şi ai lui se foloseau de 
conturile Vaticanului de la BPF. Aceasta era una dintre metodele folosite 
pentru scoaterea din ţară a banilor murdari şi spălarea lor la Finabank, dar 
mecanismul funcţiona în ambele sensuri. Banii murdari ai Mafiei din Mexic, 
Canada şi SUA erau şi ei spălaţi prin introducerea în Italia. Operaţia era foarte 
simplă. Să-1 cităm din nou pe Carlo Bordoni: 

Aceste companii din Canada şi Mexic erau folosite pentru a introduce 
în SUA dolari proveniţi din activităţile Mafiei şi ale francmasonilor şi 
din diverse alte activităţi ilegale; banii soseau în valize şi erau apoi 
investiţi în obligaţiuni de stat americane. Acestea erau expediate la 
Finabank. Curate şi uşor de transformat. 

Evident că nici pentru Mafia americană nu existau graniţe. Banii lor 

erau transformaţi în obligaţiuni de stat direct la Edilcentro din Washington, o 
filială a SCI; apoi şi aceste obligaţiuni luau drumul către Finabank. Dacă 
Mafia dorea să introducă în Italia bani curaţi, o făcea prin Banca Vaticanului. 

La începutul anilor 70, Sindona îşi ridică în slăvi propriile talente în 
faţa lui Bordoni. "Filozofia mea de lucru se bazează pe personalitatea mea, 
care este unică în lume, pe minciuni meşteşugite şi pe eficienta armă a 
şantajului." 

O parte din tehnica şantajului consta în mită. Pentru Sindona, mita era 
"pur şi simplu o investiţie. Iţi dă o anumită putere asupra persoanei mituite". 
In felul acesta a fost "finanţat" neoficial Partidul Creştin-Democrat Italian 
aflat la guvernare: 2 miliarde de lire pentru a obţine numirea lui Mărio 
Barone, candidat al partidului, în funcţia de director la Banco di Roma; 11 
miliarde pentru finanţarea campaniei aceluiaşi partid contra referendumului în 
problema divorţului. Sindona aranja în aşa fel încât creştin-democraţii să 
"câştige" miliarde de dolari. înfiinţa un cont al partidului la Finabank, contul 
SIDC. In prima parte a anilor 70, în contul acesta fură transferaţi trei sferturi 
de milion de dolari. Sindona, autoproclamatul erou anticomunist, se pricepea, 
însă, să parieze pe mai mulţi cai deodată. Mai înfiinţa un cont la Finabank, de 
data aceasta pentru Partidul Comunist Italian, contul SICO. Şi în acest cont 
vărsă trei sferturi de milion de dolari lunar, din banii altora. 

Sindona specula pe piaţa valutară lire, dolari, mărci germane şi franci 
elveţieni. In legătură cu această masivă speculaţie valutară a lirei (o 
operaţiune de 650 milioane de dolari concepută în întregime de Sindona), el îi 
spuse primului ministru italian Andreotti c ă este la curent cu existenţa unei 
astfel de operaţiuni şi că, pentru a afla mai mult despre amploarea şi 
provenienţa ei, 1-a pus pe Bordoni să participe, în mod "simbolic", prin 
intermediul Moneyrex. După ce Sindona încasase profituri uriaşe din 
specularea lirei, Andreotti îl onoră numindu-1 "Salvatorul Lirei". Tot în 
aceeaşi perioadă mai primi o distincţie, înmânată de ambasadorul american la 
Roma. Fusese ales drept "Omul Anului 1973". 

Cu un an înainte, la recepţia oferită cu ocazia achiziţionării ziarului 
Daily American din Roma, Sindona îşi anunţase intenţia de a-şi extinde aria 
de interes, investind alte 100 de milioane de dolari în SUA. Printre ascultătorii 
discursului lui Sindona se numărase şi bunul său prieten, episcopul Paul 
Marcinkus. In realitate, Sindona îşi începuse deja extinderea afacerilor sale în 
SUA tocmai prin achiziţionarea lui Daily American. Ziarul în cauză fusese 
susţinut financiar de CIA. Congresul american făcea presiuni asupra CIA, 
solicitând dezvăluiri complete asupra destinaţiei exacte a milioanelor ce le 
fuseseră alocate. Ca şi papa Paul, considerau că sosise momentul să se 
descotorosească de câteva investiţii incomode. Sindona declară sus şi tare că a 
cumpărat ziarul la rugămintea expresă a ambasadorului Martin, care se temea 
că ar putea "să ajungă în mâinile celor de stânga". Martin neagă acest lucru 

într-o manieră total nediplomatică, numindu-1 pe Sindona "mincinos". 

Indiferent din partea cui va fi venit oferta, nu există nici un dubiu că 
ziarul fusese până atunci finanţat de CIA. La fel de neîndoielnic este că 
Sindona nu se afla la prima favoare făcută Companiei. In 1970, CIA îi ceruse 
să răscumpere o garanţie de 2 milioane de dolari de la Banca Naţională a 
Iugoslaviei, iar Sindona îi servise prompt. CIA plasase garanţiile în 
Iugoslavia, în "locuri sigure". De asemenea, Sindona operase pentru CIA 
diverse transferuri de bani către grupări de dreapta din Grecia şi Italia. 

împiedicat în tentativa sa de a prelua controlul marii companii milaneze 
Bastogi, prin grija guvernului italian mânat de frica unui Sindona tot mai 
puternic, dar şi de dispreţul faţă de un sicilian, Rechinul îşi concentra atenţia 
asupra SUA. Aici, acest om, care avea deja mai multe bănci decât au alţii 
cămăşi, mai cumpără o bancă, Franklin National Bank, din New York. 

Banca Franklin era a douăzecea din ţară ca mărime. Sindona plăti 40 de 
milioane de dolari pentru un milion din acţiunile băncii, reprezentând 21,6 
procente. Plăti 40 de dolari per acţiune într-un moment în care preţul unei 
acţiuni era de 32 de dolari. Mai mult, de data aceasta cumpărase o bancă 
foarte şubredă, care se afla în pragul falimentului. Faptul că se folosise de 40 
de milioane de dolari din banii altora fără ştirea acestora nu trebuie să ne facă 
să trecem cu vederea că, măcar de data aceasta, câţiva newyorkezi se bucurară 
de isprava pustiului din Patti. 

Adevărata măsură a megalomaniei lui Sindona poate fi întrezărită din 
faptul că, atunci când şi-a dat seama ce cumpărase, pierderea 1-a lăsat rece. 
Pentru el, băncile muribunde erau o realitate cotidiană, care nu-1 deranja atâta 
timp cât putea manevra sume uriaşe pe hârtie - iar telexurile continuau să 
transfere A în B şi apoi în C şi apoi din nou în A. 

La douăzeci şi patru de ore de la achiziţionarea de către Sindona, care nu 
apucase nici măcar să vadă cum arată biroul directorului, Franklin Bank dădu 
publicităţii bilanţul pe al doilea trimestru al anului 1972. Cifrele indicau o 
cădere cu 28 la sută faţă de aceeaşi perioadă a anului 1971. Sindona Rechinul, 
salvatorul lirei şi omul pe care Marcinkus îl considera "net superior 
contemporanilor săi în domeniul financiar", primi vestea în maniera sa 
caracteristică. "Am relaţii puternice în toate mediile financiare importante. 
Cei care fac afaceri cu Michele Sindona vor face afaceri cu Franklin 
National." în acest timp, foştii proprietari îşi râdeau în barbă şi înfiinţau o altă 
bancă. 

In ce priveşte "relaţiile puternice", nimeni nu le-ar fi putut contesta. 
Acestea se întindeau de la familiile mafiote Gambino şi Inzerillo - în Sicilia şi 
la New York - la papa Paul, cardinalii Cuerri şi Caprio şi episcopul Marcinkus 
- la Vatican. Acopereau întregul spectru politic de la Andreotti la Fanfani - în 
Italia - până la preşedintele Nixon şi David Kennedy - la Casa Albă. 
Includeau relaţii financiare strânse cu cele mai puternice institu ţii bancare din 

lume - Banca Vaticanului, Hambros din Londra, Continental din Chicago şi 
Rothschilds din Paris. Prin organizaţia P2 a lui Gelli, îşi crease relaţii 
puternice cu cei aflaţi la conducere în Argentina, Paraguay, Uruguay, 
Venezuela şi Nicaragua. Despre Somoza, dictatorul nicaraguan, Sindona i-a 
spus unui avocat din Roma: 

Prefer să am de-a face cu oameni ca Somoza. E mult mai simplu să 
tratezi cu dictatura unui singur om decât cu guverne alese democratic. 
Au prea multe comitete, prea multe mijloace de control. Şi mai au şi 
tendinţa spre cinste, iar asta strică în afacerile bancare. 

Iată o ilustrare perfectă a filozofiei P2, predicată membrilor de către 
fondatorul Licio Gelli: "în orice bancă, uşa tezaurului se deschide pe partea 
dreaptă." In timp ce Sindona făcea afaceri cu Somoza şi căuta un echivalent în 
Statele Unite, nici Gelli nu stătea cu mâinile în sân, în Argentina. Sesizând 
scăderea popularităţii juntei aflate la putere, el începu să pună la cale 
întoarcerea din exil a generalului Peron. In 1971, îl convinse pe preşedintele 
Lanusse că Argentina îşi putea recăpăta stabilitatea politică numai prin 
întoarcerea lui Peron. Generalul se întoarse în triumf. Unul din primele sale 
gesturi fu să îngenuncheze cu recunoştinţă la picioarele lui Licio Gelli, 
moment la care a asistat, printre alţii, şi primul ministru italian Andreotti. In 
septembrie 1973, Peron devenea preşedintele Argentinei. 

în timp ce Gelli se ocupa de promovarea preşedintelui, Sindona, după 
un studiu atent al scenei politice a Statelor Unite, î şi concentra atenţia asupra 
personajului care, după părerea lui, se apropia cel mai mult de idealurile 
politice ale lui Somoza şi Peron: Richard Millhouse Nixon. 

Pentru a-şi consolida relaţiile puternice, Sindona aranja o întâlnire cu 
Maurice Stans, responsabil cu strângerea fondurilor pentru Nixon în campania 
prezidenţială din 1972. Se prezentă la întâlnire cu o valiză imensă, care 
conţinea un milion de dolari bani lichizi. Sindona îi oferi lui Stans întreaga 
sumă pentru finanţarea campaniei, ca "dovadă a credinţei sale în America". 
Credinţa sa, însă, nu era nemăsurată, din moment ce insistă ca darul său în 
sprijinul revenirii lui Nixon la Casa Albă să rămână secret. Conform 
declaraţiilor date ulterior, Stans îi refuză contribuţia pentru că noua lege 
federală nu mai permitea finanţări anonime în alegeri. 

în cursul anchetei asupra afacerii garanţiilor 38 falsificate în valoare de 
un miliard de dolari, episcopul Marcinkus ridic ă în slăvi, în faţa procurorilor 
americani, strălucitele talente financiare ale Rechinului, dar, cam în aceeaşi 
perioadă, fu nevoit să completeze un cec de 307.000 de dolari. Era pierderea 



38 security. un activ financiar care poate consta în acţiuni, obligaţiuni de stat, obligaţiuni la termen 
(debentures), bonuri de asigurare {bonds), documente de valoare de tip unit trusts şi drepturi asupra unor 
sume de bani împrumutaţi sau depozitaţi. Nu includ, totuşi, poliţe de asigurare, (n.tr.) 

provocată Vaticanului de către Sindona, ca urmare a tranzacţiilor ilegale la 
bursa americană cu acţiunile unei companii numite Vetco Industries, 
încălcând regulamentul SEC 39 , un agent de bursă din Los Angeles 
achiziţionase pentru Sindona şi Marcinkus circa 27 la sută din Vetco. 
Vaticanul plăti amenda, apoi vându acţiunile în profit. 

Pe la mijlocul anului 1973, golul din băncile lui Sindona atinse 
proporţii enorme. Una e să muţi mari sume de bani pe hârtie, din bancă în 
bancă, încălcând toate legile posibile şi comiţând nenumărate delicte (dar 
dacă ştii să mituieşti pe cine trebuie, jocul poate continua la nesfârşit), şi alta e 
să transferi capital cu nemiluita către terţe părţi. începe să apară un gol. Se 
poate acoperi prin declararea de profituri inexistente, dar asta numai pe hârtie, 
între timp, banii lichizi continuă să se scurgă către terţe părţi. Golul creşte tot 
mai mult, iar profiturile false şi inexistente, declarate pentru acoperirea lui, 
trebuie umflate pe măsură. Sindona risipea banii altora în toate direcţiile. P2, 
Partidul Creştin-Democrat, Vaticanul, juntele de dreapta din America de Sud - 
erau doar câţiva dintre marii beneficiari. Mulţi dintre oamenii lui Sindona 
acumulau şi ei averi personale. 

In acest timp, Sindona stătea la birou şi practica o artă foarte 
asemănătoare cu ocupaţia sa principală: origami. Biroul directorial din Sixth 
Avenue din New York era plin de nenumărate exemple ale îndemânării sale în 
împăturirea hârtiei - cutiuţe goale, aranjate una peste alta, ca multe din 
companiile sale. Rechinul era acum amestecat într-o escrocherie dezlănţuită, 
de amploare internaţională - fuzionarea cutărei companii cu cutare instituţie 
financiară, transferarea acţiunilor de la compania cutare la cealaltă. Fuzionare. 
Divizare. Re-fuzionare. 

Italienii îl porecliră Sindona Faliment. Monumentul ridicat de Sindona 
lăcomiei şi corupţiei avea să se prăbuşească spectaculos. Se tot fălise că nu 
ştie la cât se ridică averea sa personală, dar recunoscuse că este de ordinul a 
jumătate de miliard de dolari. Sindona se înşela un pic. Realitatea era oarecum 
diferită; dar Rechinul nu avusese niciodată simţul realităţii. Mistificările 

celorlalţi îi alimentaseră propria mistificare, aşa cum o demonstrează 
traiectoria meteorică a carierei sale: 

Septembrie 1973: la Waldorf Astoria din New York, primul ministru al 
Italiei, Giulio Andreotti, se ridică în picioare în timpul unui dineu şi, 
elogiindu-1 pe Rechin, îl numeşte "Salvatorul Lirei". 

Ianuarie 1974: Grand Hotel din Roma. Ambasadorul american John 
Volpe îi înmânează Rechinului nominalizarea ca "Om al Anului". 

Martie 1974: la Bursa din Milano, preţurile acţiunilor cresc vertiginos, 



39 SEC: Securities and Exchange Comission - o agenţie guvernamentală a SUA care supraveghează 
activitatea agenţilor de bursă (stockbrokers) şi tranzacţiile cu garanţii. Supraveghează, de asemenea, şi 
preluarea controlului companiilor din SUA. Dacă o persoană fizică sau juridică achiziţionează 5% sau mai 
mult din acţiunile de tip equity ale altei companii, este obligată să înştiinţeze SEC în termen de 10 zile de la 
data achiziţiei, (n.tr.) 

la fel şi cursul lirei, până la 825 de lire la dolar. Dacă Sindona şi-ar fi încheiat 
în acest moment imensele sale operaţiuni valutare, ar fi ieşit cu un profit de 
cel puţin 100 de miliarde de lire. Anna Bonomi, o rivală în cercurile 
financiare milaneze, îi face lui Sindona o ofertă excelentă pentru pachetul său 
de acţiuni de la Immobiliaria. Sindona refuză să vândă. 

Aprilie 7974: bursa intră în declin, iar cursul de schimb al lirei cade 
spectaculos. Acestea sunt împrejurările în care Sindona se alege cu porecla 
Falimentul. Franklin Bank din New York declară un profit net pentru primul 
trimestru de 2 cenţi per acţiune faţă de 68 de cenţi per acţiune în anul 
precedent. Chiar şi această cifră este falsificată, în realitate, banca suferise o 
pierdere de 40 de milioane de dolari. 

Mai 1974: sunt stopate masivele speculaţii valutare ale băncii Franklin. 
National Westminster din Londra se opune masivelor decontări în lire sterline 
operate prin contul său de către banca Franklin. In săptămâna precedentă, 
acestea atinseseră o medie zilnică de 50 de milioane de lire sterline. In acest 
moment, banca Franklin anunţă că nu va elibera dividende pe trimestrul în 
curs; este pentru prima dată de la Criză când o bancă americană importantă 
este nevoită să anuleze o plată către acţionarii săi. Rechinul declară consiliului 
de administraţie de la Societa Generale Immobiliare că bilanţul este cel mai 

bun din istoria companiei. 

Iulie 1974: apar goluri în Italia şi SUA. încercând să acopere golul din 
Italia, Rechinul fuzionează Banca Unione şi Banca Privata Finanziaria. Noua 
creaţie primeşte numele de Banca Privata. In locul celor două bănci aservite, 
de mărime medie, are acum în Milano - capitala financiară a Italiei - o singură 
bancă aservită, de mari proporţii, în loc de două goluri mari, se iveşte acum 
un gol gigantic: un gol de 200 de miliarde de lire. 

August 1974: a sosit timpul ca oficialităţile să îi sară în ajutor. In Italia, 
Banco di Roma, care deţine ca garanţii o parte din imperiul Sindona, 
injectează în Banca Privata suma de 128 de milioane de dolari, încercând să 
umple golul. în Statele Unite, guvernul, temându-se că prăbuşirea băncii 
Franklin ar putea declanşa un apocalips financiar, acordă băncii Franklin 
acces nelimitat la fondurile federale. Peste două miliarde de dolari se scurg 
din tezaur în banca Franklin. 

Septembrie 1974: Banca Privata intră în lichidare forţată. Pierderile 
estimate depăşesc 300 de milioane de dolari. Acestea includ 27 de milioane 
ale Vaticanului, plus partea lor din acţiunile băncii. 

3 octombrie: Licio Celli îşi achită o mică parte din obligaţiile faţă de 
Sindona. Prin amabilitatea membrilor P2 infiltraţi în poliţie şi justiţie, este 
înştiinţat că Sindona urmează a fi arestat a doua zi. Gelli îl previne pe 
Sindona. 

4 octombrie: este emis un mandat de arestare pe numele lui Michele 
Sindona. Sindona nu se mai află în ţară. Prevăzător ca întotdeauna, îşi 

schimbase deia naţionalitatea. Acum este cetăţean elveţian. Pustiul din Sicilia 
fuge în Elveţia natală. 

8 octombrie: Franklin Bank se prăbuşeşte. Pierderile cauzate 
Corporaţiei de Asigurări a Tezaurului Federal - 2 miliarde de dolari. Este cel 
mai mare crah bancar din istoria Americii. 

Octombrie 1974 / ianuarie 1975: Europa răsună de vacarmul 
prăbuşirilor diverselor bănci aflate sub controlul lui Sindona sau în relaţii cu 
el: Bankhaus Wolff A.G., din Hamburg, Bankhaus I.K. Herstatt din Koln, 
Amincor Bank din Zurich şi Finabank din Geneva. In legătură cu Finabank, 
autorităţi elveţiene în domeniul bancar estimează pierderile Vaticanului la 240 
de milioane de dolari. Numai pierderile din tranzacţiile valutare ale Finabank 
sunt de minimum 82 de milioane de dolari. 

Autorităţile italiene, sau mai degrabă acea parte a autorităţilor italiene 
care nu erau controlate de P2, deveniseră deja foarte agitate. Sindona, care 
apăruse între timp în SUA, dovedea o pronunţată reticenţă în privinţa unei 
eventuale întoarceri în Italia. In octombrie 1974 începu lunga bătălie pentru 
extrădarea lui. Această bătălie avea să influenţeze în mod nemijlocit soarta 
celui care, aflat la vremea aceea la Veneţia, era foarte ocupat cu strângerea de 
fonduri pentru ajutorarea unor copii handicapaţi mintal. Ar fi greu de găsit un 
contrast între doi oameni mai izbitor decât valorile care îl deosebeau pe 
Albino Luciani de Sindona Rechinul. 

Deşi prezenţa lui Sindona era solicitată insistent în Italia, la Vatican 
devenise cu certitudine persona non grata. Pe măsură ce secretarul de stat, 
cardinalul Villot, îi aducea papei noi veşti legate de activitatea Falimentului, 
Sanctitatea Sa devenea tot mai necăjit. S-a spus că papa Paul îşi propusese să 
fie primul papă sărac din istoria modernă. Este o mistificare. Prin lichidarea 
majorităţii investiţiilor deţinute de Vatican în Italia se urmărea un singur 
lucru: mai mult profit. Mânat de dorinţa de a scăpa de impozitele pe dividende 
din Italia, şi pentru mai multă discreţie în afaceri, Corporaţia Vatican se lăsase 
sedusă de Sindona şi ai săi în perspectiva obţinerii unori profituri mai mari 
prin investiţii în SUA, Elveţia, Germania şi în alte ţări. 

Acum Vaticanul ar vrea să ne convingă că papa Paul a fost, timp de mai 
bine de zece ani, singurul răspunzător de relaţiile strânse şi neîntrerupte ale 
Vaticanului cu Michele Sindona. Este încă una din mistificările Vaticanului. 
In mod deloc întâmplător, această minciună nu s-a făcut niciodată auzită în 
timpul vieţii papei Paul. La insistenţele secretarului său, monseniorul 
Pasquale Macchi, ale consilierilor, cardinalii Guarri şi Benedetto Argentieri 
de la Administraţia Specială, ale secretarului de stat, cardinalul Villot, şi ale 
lui Umberto Ortolani, cum că Sindona era răspunsul la rugăciunile 
Vaticanului, desigur că papa deschisese larg porţile de bronz şi îl poftise pe 
Rechin să intre. Odată pătruns, nu dusese lipsă de prieteni. într-adevăr, poate 
că papa ar fi fost mai atent dacă sfătuitorii săi ar fi dat dovadă de cea mai 

elementară prudenţă. Cercetarea amănunţită a evenimentelor descrise până 
acum conduce la concluzia irefutabilă că mulţi din interiorul Vaticanului erau 
gata, dornici şi nerăbdători să se asocieze cu Sindona în afaceri necurate. Au 
fost oare Macchi, Argentieri, Guerri şi Villot, cu toţii nişte oameni de bună 
credinţă? Au fost oare Marcinkus, Mennini şi Spada, de la Banca Vaticanului, 
cu toţii nişte oameni de bună credinţă? A fost oare Sanctitatea Sa papa Paul al 
Vl-lea un om de bună credinţă? 

Episcopul Marcinkus fu nevoit să îndure neplăcerile câtorva şedinţe de 
interogatoriu foarte amănunţit la care îl supuseră autorităţile italiene în 
legătură cu relaţiile sale personale şi de afaceri cu Sindona. Marcinkus, cel 
care, în calitate de director al băncii Nassau din refugiul fiscal din Bahamas, 
fusese la ordinele lui Sindona şi ale lui Roberto Calvi, Marcinkus, bunul 
prieten al lui Sindona, declarase procurorilor americani în timpul unui alt 
interogatoriu intensiv din aprilie 1973: 

Michele şi cu mine suntem foarte buni prieteni. Ne cunoaştem de câţiva 
ani. Relaţiile noastre de afaceri au fost, totuşi, destul de reduse. Doar 
este unul dintre cei mai bogaţi industriaşi din Italia. Este mult superior 
contemporanilor săi în domeniul financiar. 

Nici doi ani mai târziu, onorabilul episcop Marcinkus fu întrebat de 
revista italiană L'Espresso despre relaţiile sale cu Sindona. In dimineaţa zilei 
de 20 februarie 1975, episcopul declară: "Adevărul este că nici măcar nu-1 
cunosc pe Sindona. Cum aş fi putut pierde bani din cauza lui? Vaticanul n-a 
pierdut nici măcar un cent, restul sunt scorneli. " 

Pentru un preşedinte de bancă, episcopul Marcinkus dădea cam des 
dovadă de scăpări de memorie. In 1973 declarase procurorilor americani: 
"Relaţiile mele de afaceri cu Sindona au fost destul de reduse." Dimpotrivă, 
relaţiile sale financiare cu bancherul Mafiei fuseseră intense şi neîntrerupte 
începând din ultima perioadă a anilor '60 până cu foarte puţin înainte de 
Sindona Faliment, în 1975. Cu nici doi ani înainte de interogarea sa de c ătre 
procurorii SUA şi de către FBI, Sindona jucase un rol crucial în tranzacţia 
dintre Marcinkus şi Roberto Calvi, prin care primul îi vindea celui de -al 
doilea Banca Cattolica de Veneto pentru 46,5 milioane de dolari, tranzac ţie în 
urma căreia Sindona le-a plătit amândorura un comision ilegal de 6,5 milioane 
de dolari. Nu era nicidecum o "scorneală", cum nu au fost nici celelalte 
pierderi cauzate ulterior Vaticanului de către Sindona. 

Ca urmare a dezastrului Sindona, doctorul Luigi Mennini, inspector 
secretar al Băncii Vaticanului, fu arestat şi i se retrase paşaportul. Mennini, 
care lucrase sub directa îndrumare a lui Marcinkus, negă totul şi declară că nu 
ştie nimic. Probabil că Alessandro Mennini, unul dintre fii săi, care deţinea o 
importantă funcţie de conducere în departamentul pentru afaceri externe ai 

băncii Ambroziano ce constituise centrul nervos al majorităţii speculaţiilor 
valutare, s-ar fi arătat la fel de neştiutor dacă ar fi fost interogat în legătură cu 
activităţile infracţionale ale lui Sindona şi Calvi. 

5 5 i 

Până la Sindona Faliment, Mennini se ocupase de speculaţii valutare în 
numele Băncii Vaticanului, cot la cot cu colaboratorul lui Sindona, Carlo 
Bordoni. In decursul anilor, Bordoni ajunsese să-1 cunoască bine. 

în pofida comportamentului său de prelat, era un jucător uns cu toate 
alifiile. Mă tortura şi la propriu şi la figurat pentru că dorea să câştige mereu 
mai mulţi bani. A speculat la Finabank, a speculat acţiuni, a speculat 
produse 40 , îmi aduc aminte că într-o zi mi-a dat un bilet de la Paul al Vl-lea, 
care mă binecuvânta pentru munca mea de consilier al Sfântului Scaun. Era 
practic la discreţia şantajului lui Sindona, care îl ameninţase deseori că va 
face publice informaţiile despre operaţiunile ilegale pe care Mennini le derula 
prin Finabank. 

Massimo Spada, secretarul administrativ al Băncii Vaticanului, de 
asemenea sub comanda nemijlocită a episcopului Marcinkus, deşi oficial nu 
mai lucra la bancă încă din 1964, continua să reprezinte un larg evantai de 
interese ale Vaticanului. Ca şi Mennini, Spada se pomeni într-o bună 
dimineaţă vizitat de poliţia financiară italiană înarmată cu mandate de 
percheziţie. Conturile bancare personale îi fură îngheţate prin ordin 
judecătoresc, paşaportul îi fu retras, împotriva lui se deschiseră trei acţiuni 
juridice distincte, toate vizând o gamă largă de infracţiuni şi bancrută 
frauduloasă. 

Spada cunoştea la perfecţie toate operaţiunile ilegale ale lui Sindona, 
dar, după declaraţiile date sub jurământ de Carlo Bordoni, era şi el la discreţia 
şantajului lui Sindona. în 1975, la întrebarea revistei L'Espresso, răspunsul lui 
ilustră clasica poziţie a Vaticanului: "Cine ar fi crezut că Sindona nu e în toate 
minţile?", întrebă Spada. Apoi, cel care era directorul a trei dintre băncile lui 
Sindona, încasând salarii foarte mari, continuă: "In 45 de ani n-am fost 
niciodată într-o asemenea situaţie. Am trecut prin cele mai grele perioade, dar 
aşa ceva n-am mai văzut. Tot felul de nebuni de legat au început s ă cumpere 
miliarde de dolari cu valute europene. De acolo se trag toate pagubele. De 
unde să fi ştiut că dl. Bordoni vinde zilnic 50 sau 100 de milioane de dolari pe 
franci elveţieni sau guldeni olandezi? Ce poate şti un comitet de direcţie 
despre operaţiunile smintite care au avut loc între ianuarie şi iunie 1974?" 

La vremea când făcea aceste remarci, Spada avea 70 de ani, dar era 
considerat încă un om de afaceri atât de strălucit încât se afla în comitetele de 
direcţie a 35 de companii. 

Şi aşa mai departe. Nimeni din Corporaţia Vatican nu-1 cunoştea pe 



40 commodities: materii prime sau produse brute ca grâu, cafea, cacao, lână, bumbac, iută sau cauciuc (numite 
uneori soft commodities), care se tranzacţionează pe o piaţă specializată (commodity market). în anumite 
contexte, aceste materii prime sunt numite produse, (n.tr.) 

Sindona şi nu ştia nimic despre activităţile lui ilegale. Drept-credincioşii, 
încrezători, fuseseră "păcăliţi" de Diavol. 

Este, oare, posibil să fi fost cu toţii nişte oameni de bună credinţă 
înşelaţi de Michele Sindona? Este, oare, posibil ca reprezentanţii Vaticanului 
să fi făcut parte din conducerea băncilor lui Sindona şi totuşi să nu fi avut 
habar de infracţiunile pe care le comiteau Sindona şi Bordoni? Massimo 
Spada dădu totul de gol în timpul interviului luat de L'Espresso. Fu întrebat 
dacă, într-adevăr, Sindona şi Bordoni erau singurii vinovaţi de speculaţii 
valutare. 

Vă arde de glume. Operaţiunile valutare de sute şi sute de miliarde au 
devenit o obişnuinţă pentru bănci. Când un dealer obişnuit de la bursa 
milaneză tranzactionează în medie de 25-30 de miliarde de lire, iar o 
mică bancă milaneză rulează 10-12 miliarde de lire pe zi în valută, dacă 
nu se alege praful de tot sistemul bancar italian, atunci trebuie să 
mulţumim Cerului, bunului Dumnezeu, Sfântului Ambrozie şi mai ales 
Sfântului Ianuarius. In legătură cu această chestiune, cred că ar fi 
trebuit să trimită notificări oficiale tuturor băncilor italiene, pentru a le 
avertiza că sunt anchetaţi. 

Aşadar, după părerea lui Spada, al cărui nume era sinonim cu 
Corporaţia Vatican şi care se născuse în dinastia de oameni de afaceri a 
familiei Spada - străbunicul, bancher al Prinţului Torlonia; bunicul, director al 
Băncii Italiei; tatăl său, Luigi, agent de schimb; iar el însuşi în serviciul 
Corporaţiei Vatican din 1929 - după părerea unui om cu o astfel de 
ascendenţă ilustră, toată industria bancară italiană era cufundată până-n gât în 
activităţi ilegale, dar el tot mai pretindea că habar n-are de ce se petrece în 
chiar băncile al căror director era. 

După dezastru, apărură multe estimări diferite ale pierderilor suferite de 
Vatican. Acestea se situau între 240 de milioane de dolari, valoarea apreciată 
de autorităţi elveţiene în domeniu şi menţionată deja, şi propria apreciere a 
Corporaţiei Vatican: "Nu am pierdut nici un cent". Probabil că adevărul e în 
jur de 50 de milioane de dolari. Atunci când compania multinaţională de 
dincolo de Tibru afirma că nu a pierdut nici un cent, fără îndoială că aceştia 
luau în calcul masivele profituri obţinute anterior din asocierea cu Rechinul, 
dar o reducere a profitului total de la 300 de milioane de dolari la 250 de 
milioane de dolari tot pierdere se numeşte, în orice limbă, inclusiv în latină. 

La pierderea de 50 de milioane de dolari cauzată de Sindona se mai 
adăuga pierderea a 35 de milioane de dolari suferită de Corporaţia Vatican în 
ciudata afacere cu Banco di Roma per la Svizzera in Lugano (Svirobank). 
Banca Vaticanului deţinea pachetul majoritar de 51 la sută din acţiunile băncii 
elveţiene - preşedintele băncii era prinţul Giulio Pacelli, iar director executiv 

era Luigi Mennini. Ca şi alte bănci aflate în legătură cu Vaticanul, Svirobank 
făcea speculaţii cu banii negri încredinţaţi de exportatorii ilegali de lire şi de 
diverse grupuri ale fraternităţii infracţionale din Italia. Speculaţiile pe piaţa 
aurului şi pe piaţa valutară erau activităţi cotidiene. In 1974 începu să apară 
un gol. Vina căzu pe directorul adjunct Mărio Tronconi, ceea ce este ciudat 
dacă avem în vedere că cel care se ocupase efectiv de tranzacţii fusese Franco 
Ambrosio, un alt angajat al Svirobank. 

In toamna anului 1974, Mărio Tronconi fu "sinucis" - cadavrul lui fu 
găsit pe linia de cale ferată Lugano-Chiasso. Avea în buzunar o scrisoare de 
adio către soţia sa. înainte de a muri, Pacelli, Mennini şi ceilalţi directori ai 
Svirobank îl obligaseră pe Tronconi - pentru a-1 ajuta să-şi găsească liniştea 
sufletească, bineînţeles - să semneze o mărturisire prin care îşi asuma întreaga 
responsabilitate pentru golul de 35 de milioane de dolari. Nimeni nu -l denunţă 
pe Ambrosio, adevăratul vinovat. Mai mult, Ambrosio primi sarcina de a 
recupera pierderea. Adevărul ieşi la lumină abia doi ani mai târziu, când 
Mărio Barone, co-preşedinte al consiliului de administraţie în calitate de 
reprezentant al Banco di Roma care deţinea celelalte 49 de procente ale 
Svirobank), fu arestat şi interogat în legătură cu Sindona Faliment. Vădit 
lucru, activitatea bancară italiană era plină de riscuri. Mărio Tronconi nu era 
decât unul din multele cazuri în care moartea unui confrate fusese făcută să 
pară sinucidere. în deceniul următor, lista avea să crească îngrijorător. Tot 
mai multe probleme aveau să fie rezolvate în stil italian. 

In timp ce Michele Sindona se lupta la New York s ă scape de extrădare 
şi punea la cale răzbunarea, Corporaţia Vatican reîncepuse deja speculaţiile 
prin succesorul lui, Roberto Calvi. în cercurile de afaceri milaneze, Calvi era 
supranumit "II Cavaliere" - Cavalerul; un nume destul de ciudat, fiind vorba 
pe nimeni altul decât de casierul P2. In 1974, Giovanni Leone, preşedintele de 
atunci al Italiei, îl făcuse Cavaliere del Lavoro (Cavaler al Muncii) pentru 
serviciile aduse economiei. Calvi avea să fie înlocuitorul lui Sindona în rolul 
de spălător de bani pentru Mafia şi, de asemenea, autorul celui mai mare furt 
din întreaga istorie a activităţii bancare. 

Roberto Calvi s-a născut la Milano la 13 aprilie 1920, dar familia sa se 
trage din Valtellina, o vale alpină situată lângă graniţa cu Elveţia şi aproape 
de localitatea natală a lui Albino Luciani. Amândoi erau munteni. După 
absolvirea prestigioasei Universităţi Bocconi, luptă în al doilea război 
mondial în armata lui Mussolini, pe frontul rusesc. Apoi îşi urmă tatăl în 
domeniul bancar. în 1974 începu să lucreze pentru Banco Ambrosiano din 
Milano. Banca luase numele Sfântului Abrozio şi mustea de religiozitate. Ca 
şi Banca Cattolica de Veneto, era supranumită "Banca Preoţilor". Pentru a 
putea deschide un cont era obligatorie prezentarea certificatului de botez care 
să ateste că solicitantul este catolic. Şedinţele consiliului de administraţie se 
încheiau cu rugăciuni în care i se mulţumea Domnului pentru bilanţul anual. 

Pe la începutul anilor '60, atmosfera din bancă era mai cucernică decât în 
multe dintre bisericile din apropiere. Dar Cavalerul cu privirea tăioasă avea 
alte planuri cu această lâncedă bancă de dioceză printre ai cărei clienţi se 
număra arhiepiscopul de Milano, cardinalul Giovanni Montini. In 1963, când 
cardinalul Montini devenea papa Paul al Vl-lea, Calvi promovase în ierarhia 
băncii până în funcţia de director general. In momentul în care papa Paul 
hotărî să-1 convoace pe Sindona la Vatican pentru a descotorosi Biserica de 
proprietăţile ei stânjenitoare din Italia, Rechinul şi Cavalerul erau deja buni 
prieteni şi începuseră să pună la cale cum să acapareze Banco Ambrosiano şi 
să o transforme într-un tip foarte aparte de instituţie financiară internaţională. 

In 1971, Calvi deveni director executiv al băncii. La cei cincizeci şi unu 
de ani ai săi, se ridicase cu mult deasupra umilei condiţii clericale a tatălui 
său. Un om obişnuit s-ar fi mulţumit să se culce o vreme pe laurii victoriei şi 
să conducă mulţumit rugăciunile din consiliul de administraţie. Dar la Calvi 
singurul lucru obişnuit era înălţimea. Prin iscusinţa sa de a scorni tot felul de 
metode întortocheate de spălare a banilor Mafiei, de export ilegal de lire, de 
evaziune fiscală, de cumpărare pe ascuns a acţiunilor propriei bănci şi de 
speculaţii la bursa din Milano, prin mită, corupţie şi obstrucţionarea justiţiei, 
aranjând când o arestare nedreaptă, când o crimă - prin toate aceste talente şi 
multe altele, Cavalerul se încadrează într-o categorie infracţională aparte. 
După Calvi, oricine dorea cu adevărat să înţeleagă cum merg lucrurile pe 
lumea asta trebuia neapărat să citească Nasul lui Mărio Puzo. Avea 
întotdeauna romanul cu el, aşa cum un preot nu se desparte de Biblie. 

Prezentat episcopului Marcinkus de către Sindona în 1971, Calvi 
pătrunse imediat în clanul foarte select de la Vatican, format din «uomini di 
fiducia», oameni de încredere: un mic grup de laici de elită care lucrau cu şi 
pentru Corporaţia Vatican; oameni ca Sindona, Spada, Mennini şi Bordoni; 
oameni aleşi cu cea mai mare grijă. 

In 1963, Calvi înfiinţa în Luxemburg o companie numită Compendium 
- nume care avea să fie schimbat mai târziu în Banco Ambrosiano Holdings 
SA. Această companie fantomă a fost cheia de boltă a schemelor lui Calvi. 
Prin compania-holding din Luxemburg aveau să se scurgă milioane de 
eurodolari împrumutaţi. Numărul băncilor din toată lumea care aveau să se 
lase trase pe sfoară dând bani cu împrumut prin intermediul acestei mici 
companii fantomă depăşeşte 250. Totalul sumelor depăşeşte 450 de milioane 
de dolari. 

Imperiul Cavalerului se extinse rapid. Banco Ambrosiano achiziţiona 
curând Banca del Gottardo din Lugano, Elveţia, care, după prăbuşirea băncii 
Amincordin Zurich a lui Sindona, deveni principalul traseu pentru sp ălarea 
banilor Mafiei. Urmară alte proprietăţi în străinătate. Printre acestea se 
număra şi Banco Ambrosiano Overseas Ltd., din Nassau. Filiala din refugiul 
fiscal Bahamas a fost infiinţată în 1971, iar episcopul Paul Marcinkus a făcut 

parte de la bun început din comitetul de direcţie. Iniţial, banca s-a numit 
Cisalpine Overseas Bank, pentru a nu atrage atenţia vreunui anchetator al 
poliţiei financiare italiene. 

O dată cu creşterea imperiului lui Calvi creşteau şi profiturile vărsate în 
visteria Băncii Vaticanului. Pentru a înţelege multe dintre meandrele 
financiare, încâlcite dar adesea complicate intenţionat, în care s-a lansat Calvi 
în anii 70, trebuie lămurit un lucru: în esenţă, Banco Ambrosiano din Milano 
şi Banca Vaticanului erau strâns legate. Multe dintre operaţiunile importante 
erau întreprinse în colaborare. Motivul pentru care Calvi a putut s ă încalce 
legea în repetate rânduri a fost sprijinul constant acordat de Banca 
Vaticanului. In felul acesta, la 19 noiembrie 1976, când Calvi dori să 
achiziţioneze 53,5 la sută din Banco Mercantile SA din Florenţa, el păru că 
acţionează în numele Vaticanului. La 17 decembrie, acţiunile ajunseră, pe căi 
ocolite, la Giammei and Company, brokeri la bursa din Milano, care 
reprezentau adesea interesele Vaticanului. Printr-o manevră abilă, în aceeaşi 
zi acţiunile fură parcate 41 la Banca Vaticanului. Faptul că Vaticanul nu avea 
într-un anumit cont fondurile necesare pentru plata ac ţiunilor fu rezolvat la 1 7 
decembrie, prin creditarea Băncii Vaticanului cu 8 miliarde de lire într-un 
cont proaspăt deschis, contul 42801. Vara următoare, la 29 iunie 1977, 
Giammei răscumpărară acţiunile de la Banca Vaticanului prin Credito 
Commerciale din Milano. In timp ce parcurseseră acest drum şerpuit, acţiunile 
suferiseră, cel puţin pe hârtie, o creştere de preţ spectaculoasă. Preţul iniţial, 
de achiziţie, fusese de 14.000 de lire per acţiune. La vremea când se 
reîntorceau la Giammei, ele ajunseseră să fie evaluate la 26.000 de lire per 
acţiune. Pe data de 30 iunie 1977, acţiunile fură vândute de Credito 
Commerciale către Immobiliare XX Settembre SA, care era controlată de 
Calvi. In urma saltului înregistrat de preţul acţiunilor, Banca Vaticanului 
înregistrase, pe hârtie, un profit de 7.724.378.100 de lire. în realitate, Calvi 
plăti Băncii Vaticanului 800 de milioane de lire pentru privilegiul de a se 
folosi de numele şi înlesnirile lor. Banca Vaticanului, situată în statul 
independent al Cetăţii Vaticanului, se afla în afara jurisdicţiei inspectorilor 
financiari italieni. Vânzându-şi sieşi, la dublul preţului iniţial, acţiuni al căror 
proprietar era deja, Calvi sporea cu mult valoarea contabilă a băncii 
Mercantile şi fura 7.724.378.100 de lire, minus, bineînţeles, comisionul plătit 
către Banca Vaticanului. Ulterior, Calvi vându acţiunile, cu 33 de miliarde de 
lire, unei rivale milaneze în afaceri, Anna Bonomi. 

Cu sprijinul susţinut şi continuu al Vaticanului, Calvi reuşi în repetate 
rânduri să-şi ducă la bun sfârşit activităţile ilegale şi infracţionale, sfidând 
legile italiene. Operaţiuni de genul celei descrise mai sus n-ar fi putut avea loc 
fără ca Marcinkus să fie la curent şi să le aprobe în totalitate. 



vezi nota 37. 

In privinţa combinaţiei Sindona/Calvi/Marcinkus, prin care a fost 
preluată Banca Cattolica de Veneto, dovezile existente indică o conspiraţie la 
care au participat toţi trei. 

Marcinkus dorea să păstreze secretul operaţiunii, chiar şi faţă de papa 
Paul al Vl-lea. Câţiva ani mai târziu, Calvi îi povesti întreaga afacere 
prietenului şi asociatului său, Flavio Carboni 42 : 

Marcinkus, care e un dur, născut la Chicago într-o familie săracă, dorea 
să facă totul fără să-i sufle o vorbă şefului. Adică papei. De trei ori m- 
am întâlnit cu Marcinkus pentru Banca Cattolica de Veneto. Voia să 
mi-o vândă mie. L-am întrebat: "Eşti sigur? Ai mână liberă? Şeful e de 
acord?" Chiar eu am insistat şi i-am spus: "Du-te şi spune-i şefului". 
Marcinkus mi-a urmat sfatul. Mai târziu, Marcinkus mi-a spus că, da, 
vorbise cu Paul al Vl-lea şi avea acordul lui. La câtva timp după aceea, 
Marcinkus m-a dus în audientă la Paul al Vl-lea, care mi-a mulţumit 
pentru că rezolvasem nişte probleme ale bibliotecii Ambrosiano. De 
fapt, am înţeles că îmi mulţumea pentru că achiziţionasem Banca 
Cattolica de Veneto. 

Dacă cineva se mai îndoieşte că, la începutul anilor 70, papa dobândise 
noua funcţie de Preşedinte al Consiliului de Administraţie, descrierea lui 
Calvi este cea mai bună dovadă. Sfântul Părinte şi reprezentantul lui Cristos 
pe pământ devenise pur şi simplu "şeful". La fel de grăitoare sunt şi 
întrebările temătoare adresate de Roberto Calvi episcopului Marcinkus. "Eşti 
sigur? Ai mână liberă?" Devine evident că bancherul milanez era perfect 
conştient de legăturile strânse existente între bancă şi clerul din Vicenza. 
Faptul că Marcinkus ar fi vrut să nu-i pomenească papei despre tranzacţie 
arată, în plus, cât de dubioasă era vânzarea către Calvi. Se dovedeşte, astfel, 
înţelepciunea sfatului dat de cardinalul Benelli lui Albino Luciani, de a nu 
interveni în favoarea patriarhului, episcopilor sau preoţilor săi. Papa Paul al 
Vl-lea, ajutat de Calvi, Marcinkus şi Sindona, tocmai amorsaseră o bombă cu 
efect întârziat, ce avea să detoneze abia în septembrie 1978. 

Temându-se de reacţia ostilă a Veneţiei, Marcinkus şi Calvi trecură sub 
tăcere vânzarea băncii. La 30 martie 1972, grupul lui Calvi anunţă că 
achiziţionase 37,4 la sută din Banca Cattolica, dar documentele pe care le -am 
dobândit dovedesc cu totul altceva. 

în ziua de 27 iulie 1971, Calvi îi scria lui Marcinkus: 

Prin prezenta vă aducem la cunoştinţă oferta noastră fermă de a 
cumpăra până la 50 la sută din acţiunile Băncii Cattolica del Veneto din 



42 Carboni a înregistrat pe ascuns această convorbire cu Calvi, ca şi multe altele avute în perioada octombrie 

1981 -mai 1982. (n.a.) 

Vicenza, la preţul de 1.600 lire per acţiune, uzufructul normal urmând 
să fie efectuat în următoarele etape: 

1. Pentru 45 la sută din acţiunile companiei mai sus menţionate, 
însemnând 16.254.000 acţiuni, cu intrare în vigoare în momentul 
acceptării de care dvs. a ofertei noastre ferme şi contra unei plăţi 
efectuate de noi în valoare de 42 de milioane de dolari. 

2. Pentru restul de acţiuni, însemnând încă 5 procente din capital, 
1.806.000 acţiuni, cu intrare în vigoare la data "declaraţiei de intenţie" 

, 1 C 5 5 

cu privire la sus menţionata Banca Cattolica de Veneto, urmând a fi 
efectuat înainte de 31 octombrie 1971, şi contra unei plăţi în valoare de 
4.500.000 dolari la data de 29.10.1971. 

Banca Vaticanului primi 46,5 milioane de dolari, la valoarea din 1971. 
In prezent, suma echivalentă ar fi de 115 milioane de dolari. 

Calvi, conştient că, la insistenţele sale, oferta va fi arătată papei, 
continuă în aceeaşi scrisoare: 

Vă aducem la cunoştinţă că ne asumăm în mod oficial responsabilitatea 
de a păstra neschimbată conduita curentă a Băncii Cattolica del Veneto, 
din punct de vedere al înaltei ţinute sociale, morale şi religioase. 

Exemplarul primit de Vatican al acestei scrisori este semnat şi parafat 
oficial de Marcinkus. In felul acesta, vânzarea secretă efectuată în 1971 
deveni cunoscută la Veneţia abia cu aproape un an mai târziu. 

"înalta ţinută socială, morală şi religioasă" fu lepădată de Calvi atât de 
curând încât, pe la mijlocul lui 1972, întreg clerul din regiune se strânse în păr 
la Veneţia, asediind reşedinţa lui Luciani. Luciani dădu fuga la Roma, dar 
constată că vremurile erau vădit neprielnice vreunei îndreptări, din moment ce 
tranzacţia avusese binecuvântarea lui Paul al Vl-lea. Vremea acţiunii avea să 

5 5 

sosească în septembrie 1978. 

Până atunci, însă, situaţia continuă să rămână ciudată. Acţiunile n-au 

' ? 5 5 

părăsit niciodată Banca Vaticanului. La 29 octombrie 1971, data la care i-au 
fost vândute lui Calvi ultimele 5 procente, acţiunile - care erau în continuare 
deţinute în totalitate de Banca Vaticanului - fură re-cedate către Zitropo, o 
companie care aparţinea în momentul acela lui Sindona. Mai târziu, Zitropo 
trecu întâi în proprietatea lui Calvi, apoi în proprietatea B ăncii Vaticanului. 
Iar acţiunile de la Banca Cattolica rămaseră în continuare în seiful 

5 

Vaticanului. Nu e de mirare că, în martie 1982, Paul Marcinkus, devenit între 
timp arhiepiscop, avea să pomenească de "investiţiile noastre în Banca 
Cattolica, care merg bine." 

In 1974, când bursa din Milano intră în declin, Banco Ambrosiano avu 
şi ea de suferit. Calvi se pomeni într-o situaţie deosebit de vulnerabilă. In 

lumea financiară internaţională, încrederea reciprocă este elementul esenţial. 
Relaţiile lui cu Sindona erau cunoscute. Atunci când Falimentul se produse, 
lumea financiară începu să fie mai prudentă cu Cavalerul. Creditele către 
Ambrosiano fură reduse, împrumuturile de pe piaţa internaţională fură mai 
greu de obţinut. Iar, mai presus de toate, cererea micilor investitori pentru 
acţiunile băncii începu să scadă, determinând o diminuare a preţului 
acţiunilor. Ca prin minune, aproape în al doisprezecelea ceas pentru 
Ambrosiano, la bursă îşi făcu apariţia o companie numită Suprafm SA, care 
avea o filială la Milano. Această societate financiară începu să afişeze o 
încredere neţărmurită în signor Calvi. Cumpără zilnic acţiuni ale băncii lui, 
vânzându-le, apoi, imediat unor companii din Liechtenstein şi Panama. 
Neîncrederea în Calvi începu să dispară, iar Suprafin continuă să cumpere. Pe 
tot parcursul anilor 1975, 1976, 1977, 1978, Suprafin continuă să afişeze o 
încredere puternică în viitorul băncii lui Calvi - o încredere în valoare de 50 
de milioane de dolari. 

Era clar că Suprafin se baza pe informaţii numai de ea ştiute, între 1974 
şi 1978, acţiunile Ambrosiano continuară să scadă, şi totuşi Suprafin 
achiziţiona peste 15 la sută din bancă. Oficial, Suprafin era proprietatea a 
două companii din Liechtenstein, Teclefin şi Imparfin. Teoretic, acestea se 
aflau, din punct de vedere tehnic, în proprietatea Băncii Vaticanului. Dar asta 
numai teoretic şi tehnic. Practic, Suprafin îi aparţinea lui Calvi. Prin urmare, 
cu ştirea Vaticanului, Calvi susţinea valoarea pe piaţă a acţiunilor 
Ambrosiano prin cumpărări masive - o activitate complet ilegală. Banii 
necesari pentru finanţarea acestei înşelătorii proveneau de la o filială din 
Luxemburg şi de la banca-mamă din Milano. 

Banca Vaticanului încasă anual sume uriaşe pentru că îşi punea 
serviciile la dispoziţia Cavalerului în această imensă fraudă internaţională. 
Banii erau plătiţi în fel şi chip. Toate depunerile Vaticanului la Banca 
Ambrosiano primiră dobânzi cu cel puţin 1 la sută mai mari decât ceilalţi 
depunători. Ca o altă metodă, Calvi "cumpăra" acţiuni de la Vatican. Pe 
hârtie, Banca Vaticanului vindea un pachet de acţiuni către o companie 
panameză, la un preţ cu aproape 50 la sută mai mare decât valoarea reală a 
acţiunilor. Acţiunile nu părăseau, însă, portofoliul Vaticanului, iar banca pe 
care o conducea Marcinkus se mai căpătuia cu câteva milioane de dolari. 
Compania panameză, de obicei cu un capital de câteva mii de dolari, 
împrumuta milioanele de la Banco Ambrosiano Overseas din Nassau, la care 
Marcinkus era director. Filiala din Nassau nu făcea decât să dea cu împrumut 
banii proveniţi de la compania din Luxemburg care, la rândul ei, îi 
împrumutase de la bănci din toată lumea. 

In mod evident, Calvi nu-şi pierduse speranţa că acţiunile băncii 
Ambrosiano aveau să se redreseze, astfel încât să se poată descărca de ele. In 
1978 ajunsese pe muche de cuţit. De parcă n-ar fi avut deja destule motive de 

insomnie, mai avea şi de luptat cu problemele legate de spălarea banilor 
Mafiei, In plus, P2 cerea mereu fonduri. Toate acestea îl obligau la noi 
delapidări. Pe deasupra, se resimţea după o campanie de şantaj din partea lui 
Michele Sindona. 

în timp ce Cavalerul era ocupat s ă delapideze milioane de dolari pentru 
a menţine, în mod fraudulos, preţul acţiunilor Ambrosiano, Rechinul se 
pusese şi el pe treabă. Sindona seamănă foarte mult cu un personaj dintr-o 
piesă de Pirandello, în care toate speranţele se dovedesc a fi iluzii deşarte. 
Individul e teatral din cap până-n picioare. Un scriitor de ficţiune ar ezita în 
faţa unei asemenea născociri. Numai realitatea vie l-ar fi putut crea pe 
Michele Sindona. 

Licio Gelli continuă să-1 răsplătească pe Sindona pentru serviciile 
făcute P2. In ianuarie 1975, când procuratura din Milano ceru extrădarea 
Rechinului, autorităţile judiciare americane cerură informaţii suplimentare. 
Solicitară, de asemenea, ca documentele de extrădare să fie traduse în 
engleză. Procuratura milaneză întocmi o nouă cerere, care se întindea pe 200 
de pagini, şi o trimise la Roma, la Ministerul Justiţiei, pentru traducere şi 
expediere la Washington. Până la urmă, raportul fu returnat cu observaţia că 
Departamentul Justiţiei de la Roma nu putea face traducerea. Aceasta în ciuda 
faptului că are unul dintre cele mai mari departamente de traduceri din Italia. 
Ambasada americană de la Roma declară că nu are cunoştinţă de vreo cerere 
de extrădare. Licio Gelli avea prieteni mai peste tot. 

In tot acest timp, Sindona locuia într-un apartament luxos, la Hotel 
Pierre din New York. Pentru a lupta împotriva extrădării, apelase la serviciile 
firmei de avocatură a lui Richard Nixon şi John Mitchell. întrebat de reporteri, 
Sindona expedie chestiunea: 

Este o înscenare organizată de guvernatorul Băncii Italiei şi de alte 
oficialităţi italiene. N-am făcut în viaţa mea nici măcar o singură 
tranzacţie de schimb valutar. Este o manevră a duşmanilor mei din 
Italia şi sper că, într-o bună zi, se va face dreptate. 

în septembrie 1975, când în presa italiană apărură fotografii cu 
Rechinul îmbrăcat în frac şi dând mâna cu Abraham Beame, primarul New 
York-ului, cel puţin o parte din opinia publică italiană fu scandalizată. 
Corriere della Sera remarcă: 

Sindona continuă să emită declaraţii şi să dea interviuri şi continuă, în 
exilul/refugiul său american, să frecventeze cercurile înalte. Legile şi 
mecanismele extrădării nu sunt aceleaşi pentru toţi. Un hoţ de mere 
poate lâncezi în închisoare luni de -a rândul, poate ani. Un emigrant care 
munceşte în altă ţară, dacă nu se prezintă pentru recrutare este repatriat 

forţat şi are de-a face cu tribunalul militar. Pentru ei nu există 
întortocheri birocratice. 

In Italia, micii depunători angajară avocaţi, încercând să salveze ce se 
mai putea din dezastrul Sindona, iar Vaticanul declară un "serios deficit 
bugetar". In SUA, Rechinul îşi angaja un purtător de cuvânt şi îşi continuă 
turneul de prelegeri prin universităţi. 

In timp ce membrii conducerii executive a băncii Franklin National 
erau arestaţi şi acuzaţi de complicitate la gestionarea frauduloasă a milioane 
de dolari prin speculaţii valutare, Sindona le spunea studenţilor de la Wharton 
Graduale School din Philadelphia: 

Scopul, poate prea ambiţios, al acestei scurte prelegeri, este de a ajuta 
Statele Unite să-şi recapete încrederea în sectoarele sale economic, 
financiar şi monetar şi de a-i reaminti că lumea liberă are nevoie de 
America. 

In timp ce un tribunal din Milano îl condamna la trei ani şi jumătate de 
închisoare, vinovat în 23 de capete de acuzare, pentru însuşirea a 10 milioane 
de lire sterline, Sindona ţinea discursuri moralizatoare studenţilor de la 
Columbia University: 

Atunci când se fac plăţi cu intenţia de a eluda legea pentru a obţine 
foloase necuvenite, este evident necesară o reacţie a opiniei publice, în 
acest caz, ar trebui pedepsiţi atât cel corupt cât şi corupătorul. 

în timp ce punea la cale şantajarea colegului său din P2 şi bunului său 
prieten Roberto Calvi, Sindona descria imagini vizionare în faţa studenţilor 
care tânjeau să rivalizeze cu el: 

Sper că într-un viitor nu prea îndepărtat, după ce vom fi intrat în 
contact cu alte planete şi noi civilizaţii din nenumăratele galaxii, 
studenţii acestei universităţi vor şti să le sugereze companiilor pe care 
le vor reprezenta să se extindă în cosmos, înfiinţând "cosmo-corporaţii" 
care să răspândească în univers spiritul creator al întreprinzătorului 
privat. 

Sindona chiar vorbea serios. Puse la cale câteva întâlniri între Mafia 
americană, Cosa Mostra, şi Mafia siciliana şi încercă să-i convingă, atât pe 
aceştia cât şi pe Licio Gelli, că ar trebui să organizeze desprinderea Siciliei de 
Italia. Mai participase, în 1972, la aşa-numita "Conspiraţie Albă" - un 
complot menit să ducă la preluarea puterii în Italia. Mafia îl primi cu 

136 



In numele Domnului. Vaticanul un mare pericol 

scepticism, iar Gelli cu dispreţ. Acesta zise că ideea e "nebunească" şi îi spuse 
lui Sindona că desprinderea Siciliei n-ar putea avea loc decât cu sprijinul 
militarilor şi politicienilor membri în P2, iar ei cereau timp. II sfătui pe 
Sindona: "Pune -ţi planul în dosarul cu proiecte în aşteptare." 

In septembrie 1976, autorităţile italiene obţinură, în sfârşit, arestarea lui 
Sindona la New York. Era prima realizare semnificativă din lunga campanie 
pentru extrădarea lui. Sindona se declară surprins că "Statele Unite au decis 
acum, la doi ani după lansarea în Italia a falselor acuzaţii la adresa mea, să 
demareze procedurile de extrădare. Doresc să subliniez că acuzaţiile au fost 
formulate în Italia pe baza unor investigaţii sumare, dacă nu chiar inexistente, 
şi sunt vizibil false." Ulterior fu eliberat pe o cauţiune de 3 milioane de dolari, 
dar în 1977 laţul începu, în sfârşit, să se strângă. Un juriu federal începu să 
investigheze infracţiunile atribuite lui Sindona în legătură cu prăbuşirea băncii 
Franklin. 

Sindona se folosi de toate armele de care dispunea. Persoane 
importante îi luară apărarea în faţa tribunalului, sprijinindu-1 în lupta sa 
împotriva extrădării. Carmelo Spagnuolo, preşedintele unei secţii a Curţii 
Supreme din Roma, depuse mărturie sub jurământ că acuzaţiile împotriva lui 
Sindona sunt un complot comunist. Jură, de asemenea, că Sindona este un 
mare protector al clasei muncitoare şi că anchetatorii din Italia sunt mai mult 
decât incompetenţi şi se lăsau manipulaţi de persecutori politici. Drept 
explicaţie, el avertiză tribunalul că mulţi dintre membrii justiţiei italiene sunt 
extremişti de stânga şi că, dacă Sindona se va întoarce în Italia, el va fi 
asasinat. Carmelo Spagnuolo făcea parte din P2. 

Licio Gelli depuse, şi el, tot sub jurământ, mărturie în favoarea lui 
Sindona. Arătă că el însuşi fusese acuzat că ar fi "agent CIA; şeful Brigăzii 
Morţii din Argentina; reprezentant al serviciului secret portughez; 
coordonatorul serviciilor secrete din Grecia, Chile şi Germania Federală; şeful 
mişcării fasciste internaţionale, etc." 

Gelli nu încercă în nici un fel să nege toate aceste afirmaţii făcute la 
adresa lui şi nici nu aduse vreo dovadă că acestea, sau măcar o parte din ele, 
ar fi fost nefondate. Le atribui "creşterii puterii comuniste în Italia". Apoi 
continuă, tot sub jurământ, făcând câteva afirmaţii personale, printre care: 
"Influenţa comunistă a pătruns deja în anumite cercuri guvernamentale, mai 
ales în Ministerul Justiţiei, unde, în ultimii cinci ani, a avut loc o alunecare 
politică din centru către extrema stângă." Şi iarăşi nu aduse nici o dovadă. 
Gelli susţinu că, din cauza "infiltrării stângii", Sindona nu avea să fie judecat 
corect în Italia şi că, probabil, avea să fie asasinat. Apoi continuă: "Ura 
comuniştilor împotriva lui Michele Sindona se datorează faptului că el este 
anti-comunist şi că a fost dintotdeauna adeptul sistemului bazat pe libera 
iniţiativă într-o Italie democrată." 

La 13 noiembrie 1977, Sindona făcu o demonstraţie pe viu a concepţiei 

sale asupra liberei iniţiative într-o Italie democrată. Şantajul plănuit împotriva 
lui Calvi fu declanşat, iar Milano fu împânzit de afişe şi fluturaşi în care Calvi 
era acuzat de fraudă, export de valută, falsificare de conturi, delapidare, 
evaziune fiscală. Erau menţionate numerele conturilor secrete ale lui Calvi din 
bănci elveţiene. Erau prezentate amănunţit tranzacţii ilegale. Se făceau referiri 
la legăturile sale cu Mafia. Zidurile oraşului deveniseră o lectură mai 
interesantă decât Corriere della Sera. Sindona, care orchestrase toată această 
spălare în public a rufelor murdare ale lui Calvi, ajunsese la concluzia că 
Roberto Calvi, colegul său din P2 şi fostul său protege 43 , nu se arătase 
suficient de preocupat de situaţia grea a Rechinului. Sindona apelase la Licio 
Celli, care au fost de acord că este cazul ca Roberto Calvi să facă o "donaţie 
substanţială" în sprijinul cauzei lui Sindona. Gelli se oferi ca intermediar între 
prietenii săi masoni. In felul acesta, Gelli îşi asigura un comision din partea 
ambelor părţi. 

Calvi se scotoci încă o dată prin buzunare, sau, mai bine zis, scotoci 
prin buzunarele clienţilor băncilor sale. In aprilie 1978, plăti o jumătate de 
milion de dolari către Banca del Gottardo din Lugano, într-unui din conturile 
lui Sindona. 

Luigi Cavallo, cel care organizase, la comanda lui Sindona, campania 
cu fluturaşi şi afişe, se dedicase cu o imensă plăcere acestei acţiuni. Cavallo 
se ocupa de campanii de denigrare şi nu era la prima de acest fel în Italia; ca 
orice prostituată profesionistă, se vindea celui care plătea mai mult. La 24 
noiembrie 1977, afişele fură urmate de o scrisoare adresată guvernatorului 
Băncii Italiei, Paolo Baffi; în scrisoare erau enumerate toate acuzaţiile care 
apăruseră pe zidurile oraşului Milano. Era, de asemenea, menţionată o 
scrisoare anterioară în care se aflaseră fotocopii ale conturilor lui Calvi din 
bănci elveţiene. Cavallo îşi încheia scrisoarea către guvernator cu ameninţarea 
că va da în judecată Banca Italiei pentru neîndeplinirea atribuţiilor legale în 
cazul în care nu începea anchetarea Băncii Ambrosiano. 

Scrisoarea demonstrează diferenţa fundamentală dintre un infractor de 
clasă ca Sindona şi un găinar de teapa lui Cavallo. Ideea scrisorii fusese a lui 
Cavallo şi tot el o concepuse, fără ştirea lui Sindona, care n-ar fi aprobat în 
nici un caz o asemenea măsură. Dacă ai o găină care face ouă de aur, n-ai 
decât să-i furi ouăle, dar n-o omori, cel puţin cât încă mai poate să facă ouă. 

In aprilie 1978, chiar în săptămâna în care Sindona primi vărsământul 
de jumătate de milion de dolari, Banco Ambrosiano fu asaltată de un grup de 
oficiali de la Banca Italiei, care era de multă vreme cu ochii pe Roberto Calvi 
şi banca sa. Cei doisprezece anchetatori fuseseră aleşi cu grijă de către Paolo 
Baffi şi colegul său mai experimentat, Mărio Sarcinelli. La conducerea 
echipei fusese numit Giulio Padalino. Din nefericire pentru Calvi, Padalino 



43 Protejat, (în lb. franceză în original, n.tr.) 

era incoruptibil. 

Campania lui Sindona, cu pamflete şi afişe, fusese o pişcătură de purice 
faţă de ceea ce îl aştepta acum pe Calvi. Vestea anchetei în forţă se răspândi 
în cercurile de afaceri milaneze. Preţul acţiunilor Ambrosiano continuă să 
scadă, forţându-1 pe Calvi să deturneze şi mai mulţi bani pentru a împiedica 
prăbuşirea, în momentul acela, imperiul labirintic aflat sub controlul său avea 
o filială în Nicaragua; o alta era proiectată în Peru. Companii ale lui Calvi se 
mai găseau în Canada, Belgia şi SUA. 

Călcâiul lui Ahile era compania Suprafin. Dacă inspectorii financiari ar 
fi descoperit adevărul despre Suprafin, atunci prăbuşirea Băncii Ambrosiano 
şi arestarea şi condamnarea lui Calvi ar fi devenit inevitabile. De asemenea, 
mult dorita extrădare a lui Sindona ar fi devenit mult mai uşoară. Ambii 
puteau pierde totul, inclusiv libertatea, dacă inspectorii reuşeau să dezlege 
enigma companiei Suprafin. La Milano, Calvi începu să se agite. La New 
York, Sindona uită să se mai bucure de jumătatea de milion de dolari pe care 
tocmai o smulsese Cavalerului. Unica lor speranţă era episcopul Paul 
Marcinkus. Marcinkus îi servi prompt. Când inspectorii de la Banca Italiei îl 
întrebară pe directorul general al Băncii Ambrosiano, Carlo Olgiati, cui îi 
aparţine Suprafin, acesta răspunse că este proprietatea Institutului pentru 
Opere Religioase, Banca Vaticanului. 

Inspectorii financiari continuară să caute, înotând printre achiziţii de 
acţiuni, cesiuni şi retrocedări, răscumpărări, parcări. Dar legea italiană le 
îngrădea mult libertatea de mişcare, limitându-le accesul la informaţiile 
asupra asociaţilor din străinătate. Dacă, de exemplu, anchetatorii ar fi putut 
obţine informaţii detaliate despre compania holding din Luxemburg a lui 
Calvi şi dacă ar fi constatat că milioane de dolari împrumutaţi de pe piaţa 
europeană fuseseră dirijaţi către Nassau - cu Marcinkus şi Calvi în consiliul 
de administraţie - şi către Managua, iar aceste două bănci aflate în 
proprietatea lui Ambrosiano împrumutaseră, apoi, la rândul lor, milioane de 
dolari unor mici companii fantomă panameze, fără garanţii, atunci vânătoarea 
s-ar fi încheiat pe loc. Dar inspectorii nu avură acces la toate datele în legătură 
cu compania holding din Luxemburg. Calvi le închise calea; deveni evaziv. 
"A fost foarte greu, nu ştiţi cum sunt străinii ăştia? Nu pot să trec peste 
regulile lor de «confidenţialitate»." Inspectorii financiari continuară să caute. 
Descoperiră că, pe data de 6 mai 1975, Luigi Landra, un fost preşedinte al 
Băncii Ambrosiano, şi Livio Godeluppi, fratele contabilului şef de la 
Ambrosiano, fuseseră numiţi directori ai companiei Suprafin. Să fi reuşit, 
oare, cei doi oameni de încredere ai Băncii Ambrosiano să pătrundă şi în elita 
de «uomini di fiducia» ai Vaticanului? 

Inspectorii stabiliră că Suprafin fusese înfiinţată la Milano, în 
noiembrie 1971, de către doi dintre cei mai apropiaţi colaboratori ai lui Calvi, 
Vahan Pasargiklian - care, în 1978, în momentul anchetei, ajunsese director 

executiv la Banca Cattolica - şi Gennaro Zanfagna. Să fi devenit, oare, şi ei 
oameni de încredere ai Vaticanului? Oricum ai fi privit lucrurile, pe Suprafin 
scria clar "proprietatea lui Calvi". 

Cercetările continuară. Analiza atentă a conturilor curente deţinute de 
Suprafin îi convinse pe inspectori că proprietarul companiei era, într-adevăr, 
Banco Ambrosiano şi nu Vaticanul. Cu ce scop cumpărase banca acţiuni La 
Centrale de la Suprafin, la preţul de 13.864 de lire, faţă de preţul pieţei de 
9.650 de lire, şi apoi le re-vânduse către Suprafin cu 9.340? Ca să obţină 
o scrisoare de mulţumire din partea papei Paul? Sau, poate, recunoştinţa lui 
Marcinkus? 

în iulie 1978, îl încolţiră din nou pe Carlo Olgiati, colegul lui Calvi la 
conducere. Olgiati se consultă cu Calvi. Se întoarse aducând o scrisoare. Cu 
neîntrecuta graţie milaneză, Olgiati îi înmâna scrisoarea lui Padalino. Era din 
partea Băncii Vaticanului către Roberto Calvi, datată 20 ianuarie 1975. 
Scria: 

In cele ce urmează vă supunem atenţiei portofoliul de acţiuni deţinute 
la data de 31 decembrie 1974 de compania Suprafin SA, ce aparţine 
Institutului nostru. Prin prezenta sunteţi solicitat să administraţi numitul 
portofoliu în modalitatea pe care o veţi considera cea mai adecvată şi să 
decideţi asupra tuturor operaţiunilor necesare pentru lichidare. Vă 
rugăm să ne informaţi periodic cu privire la situaţia portofoliului mai 
sus menţionat şi la tranzacţiile corespunzătoare. 

Scrisoarea era semnată de Luigi Mennini şi de contabilul şef al Băncii 
Vaticanului, Pellegrino De Strobel. Chiar dacă era datată ianuarie 1975, 
inspectorii financiari avură o puternică bănuială că fusese scrisă după 
începerea investigaţiei lor în aprilie 1978 şi că avusese deplina aprobare a 
episcopului Marcinkus. 

Dacă era să li se dea crezare lui Marcinkus şi colegilor săi de la Banca 
Vaticanului, atunci Sfântul Scaun schimbase definiţia expresiei "milă 
creştină". Noua definiţie includea şi participarea la bursa milaneză şi 
cheltuirea de milioane de dolari doar pentru a susţine preţul acţiunilor Banco 
Ambrosiano. Oficialii de la Banca Italiei se cam îndoiau că donaţiile către 
biserică ale săracilor din lumea întreagă fuseseră tăcute tocmai în acest scop. 
Şi totuşi, prin amabilitatea lui Marcinkus, Calvi ieşi basma curată şi de data 
aceasta, cel puţin pentru un timp. Apăruse dovada formală a faptului că 
Suprafin era într-adevăr proprietatea Băncii Vaticanului. Calvi cel rece şi 
distant deveni aproape afabil cu unii dintre colegii săi mai vârstnici de la 
sediul din Milano. Convins că reuşise să blocheze investigaţiile asupra celei 
mai vulnerabile zone, Calvi îşi finaliza pregătirile pentru o excursie în 
America de Sud împreună cu soţia sa, Clara. Urma să fie o călătorie de 

plăcere şi de afaceri în acelaşi timp. Aveau să viziteze câteva posibile 
amplasamente pentru noi filiale pe continentul sud -american, plus 
inevitabilele întâlniri de afaceri legate de astfel de proiecte, apoi s ă viziteze şi 
alte locuri, mai lumeşti. 

Odată ajuns în America de Sud, Calvi începu să se liniştească. Apoi, 
papa Paul al Vl-lea muri. Liniile telefonice care legau apartamentul lui Calvi 
de la hotelul din Buenos Aires cu diverse puncte din Italia deveniră brusc 
foarte ocupate. La aflarea numelui noului papă, Albino Luciani, Calvi avu un 
şoc. Din punctul lui de vedere, oricare dintre ceilalţi 110 cardinali ar fi fost de 
preferat. 

Calvi ştia prea bine câtă mânie provocase la Veneţia atunci când 
preluase Banca Cattolica de Veneto şi că Luciani fusese la Roma, încercând 
să recapete controlul diocezal asupra băncii. Cunoştea la fel de bine reputaţia 
lui Luciani pentru lipsa averii personale şi pentru intransigen ţa faţă de clericii 
care se ocupau de învârteli. Episodul cu cei doi preoţi şi speculantul din 
Vittorio Veneto devenise legendar în nordul Italiei. Din Buenos Aires, Calvi 
ordonă prin telefon vânzarea unei părţi din acţiunile băncii, deţinute de 
Suprafin. Cu inspectorii financiari pe cap, oamenii lui Calvi trebuiră să 
acţioneze prudent. Cu toate acestea, reuşiră să scape de 350.000 de acţiuni în 
primele trei săptămni ale lunii septembrie 1978. Apoi Calvi află vestea de 
care se temea. Zilele episcopului Marcinkus erau numărate. Dacă Marcinkus 
cădea, totul avea să iasă la lumină, îşi aminti convorbirea telefonică avută cu 
Marcinkus la numai câteva zile de la alegerea lui Luciani: "De -acum înainte 
lucrurile se vor schimba foarte mult. Noul papă e cu totul altfel." 

Albino Luciani reprezenta un pericol foarte serios atât pentru Michele 
Sindona cât şi pentru Roberto Calvi. Evoluţia evenimentelor avea să 
demonstreze cu putere ce păţeau cei care reprezentau vreun pericol pentru cei 
doi. 

Noul papă reprezenta, de asemenea, o ameninţare la adresa episcopului 
Paul Marcinkus, preşedintele Băncii Vaticanului. Dacă Luciani se apuca să 
cerceteze situaţia băncii, era de aşteptat să plouă cu destituiri. Mennini şi De 
Strobel, care semnaseră scrisoarea referitoare la Suprafin, aveau şi ei zilele 
numărate. Ambii fuseseră implicaţi, ani de-a rândul, în afacerile murdare ale 
lui Sindona şi Calvi. Dacă Marcinkus se îndoia, cumva, că Luciani ar fi fost în 
stare să ia măsuri hotărâte şi eficiente, nu avea decât să-1 întrebe pe De 
Strobel, care, ca avocat din vecinătatea Veneţiei, cunoştea la perfecţie 
afacerea celor doi preoţi delapidatori din Vittorio Veneto. 

Cu toată mentalitatea sa pur capitalistă, Bernardino Nogara fusese un 
sfânt faţă de cei care i-au urmat în Corporaţia Vatican. Din 1929, când 
Mussolini a imprimat Corporaţiei avântul său modern, lucrurile evoluaseră 
mult. 

In septembrie 1978, papa ajunsese în fruntea unei imense corporaţii 

multi-naţionale. Stând la fereastra apartamentului său de nouăsprezece 
camere, situat la etajul al treilea, Albino Luciani, care era devotat ideii unei 
Biserici sărace a celor săraci, înţelese că îi revenea o misiune supremă, pe 
măsura noii sale poziţii. 

Pentru ca visul său, de a deveni ultimul "Părinte bogat", să devină 
realitate, Corporaţia Vatican trebuia desfiinţată. Chiar dacă Statele Papale 
dispăruseră pentru totdeauna, în locul lor exista o formidabilă maşină de făcut 
bani. 

Exista Administraţia Patrimoniului Sfântului Scaun (APSA), cu 
cardinalul Villot preşedinte şi monseniorul Antonetti secretar şi cu secţiile ei, 
ordinară şi extraordinară. Secţia ordinară administra întreaga avere a 
diferitelor congregaţii, tribunale şi oficii, mai ales o mare parte din 
proprietăţile imobiliare ale papalităţii, care cuprindeau, numai în Roma, peste 
5.000 de apartamente de închiriat. In 1979, valoarea totală a activelor secţiei 
ordinare se ridica la peste 1 miliard de dolari. 

Secţia extraordinară, cealaltă bancă a Vaticanului, era la fel de activă în 
speculaţiile sale zilnice la bursă ca şi IOR-ul controlat de Marcinkus. Se 
specializase în tranzacţii valutare şi colabora îndeaproape cu Credit Suisse şi 
Societe des Banques Suisses. Valoarea totală a activelor secţiei extraordinare 
depăşea în septembrie 1978 1,2 miliarde de dolari. 

Banca Vaticanului, pe care o conducea Paul Marcinkus, avea active în 
valoare totală de peste 1 miliard de dolari. Profitul anual se ridica în 1978 la 
peste 120 de milioane de dolari; 85 la sută era la discreţia papei. Numărul 
conturilor curente ale băncii depăşea cifra de 11.000. Conform condiţiilor în 
care banca fusese înfiinţată de către Pius al XH-lea în timpul celui de-al doilea 
război mondial, aceste conturi ar fi trebuit să aparţină în majoritate ordinelor 
şi instituţiilor religioase. In momentul când Albino Luciani devenea papă, 
doar 1.047 dintre ele erau ale ordinelor şi instituţiilor religioase, 312 ale 
parohiilor şi 290 ale diocezelor. Proprietarii celorlalte 9.351 erau diplomaţi, 
prelaţi şi "cetăţeni privilegiaţi"; mare parte dintre aceştia din urmă nici măcar 
nu erau cetăţeni italieni. Patru dintre ei erau italieni: Sindona, Calvi, Gelli şi 
Ortolani. Alte conturi erau deţinute de oameni politici de toate orientările şi 
oameni de afaceri importanţi. Mulţi dintre titularii conturilor se foloseau de 
ele pentru exportul ilegal de valută în afara Italiei. Nici un depozit nu era 
impozabil în vreun fel. 

Banca Vaticanului şi cele două departamente ale APSA erau 
principalele probleme ale lui Albino Luciani; pentru ca Biserica să poată 
reveni la menirea sa creştină originară, mai întâi trebuiau înfrânte acestea. 
Mai erau şi altele, mai ales averea ce se acumulase de -a lungul secolelor, sub 
toate formele, inclusiv o mulţime de comori artistice. 

Corporaţia Vatican, ca toate companiile multinaţionale care se respectă, 
nu neglijase arta. Tezaurul Vaticanului este accesibil tuturor, în orele de 

program: picturile lui Caravaggio, frescele lui Rafael, crucea de altar din aur 
masiv a lui Farnese, sfeşnicele lui Gentile da Fabriano, Apollo din Belvedere, 
Bustul din Belvedere, picturile lui Leonardo da Vinci, sculpturile lui Bernini. 
Oare cuvântul lui Cristos nu s-ar auzi la fel de clar în încăperi mai modeste 
decât Capela Sixtină, cu maiestuoasa ei judecată de Apoi, a lui Michelangelo? 
Vaticanul le categoriseşte pe toate acestea drept bunuri neproductive. Cum 
le-ar categorisi întemeietorul creştinismului, se poate deduce din propriile sale 
comentarii despre avere şi proprietate. 

Ce ar fi crezut Isus Cristos dacă s-ar fi întors pe pământ în septembrie 
1978 şi i s-ar fi permis intrarea în Statul Vatican? 

Ce ar fi crezut Cel care afirmase "împărăţia mea nu este de pe acest 
pământ", dacă ar fi păşit prin diversele departamente ale AP SA, printre 
analişti bursieri clerici şi mireni, toţi experţi în câte un domeniu, atenţi la 
fluctuaţiile de la o zi la alta, adesea de la un minut la altul, ale preţurilor 
acţiunilor, garanţiilor şi investiţiilor pe care APSA le are în lumea întreagă? 
Ce ar fi crezut Fiul tâmplarului despre echipamentele IBM de care sunt pline 
şi APSA şi Banca Vaticanului? Ce ar fi spus Cel care comparase intrarea unui 
bogat în împărăţia Cerului cu trecerea unei cămile prin urechile acului, despre 
faptul că Vaticanul vibrează la fiecare nouă cotaţie de la bursele din Londra, 
Wall Street, Zurich, Milano, Montreal şi Tokyo? 

Ce ar fi zis Cel care rostise "Binecuvântaţi fie cei săraci", despre 
profitul anual de peste 1 milion de dolari obţinut de Vatican din vânzarea de 
timbre? Ce părere ar fi avut despre "obolul Sfântului Petru", care rămânea la 
discreţia papei? Această colectă anuală era considerată de mulţi ca fiind un 
barometru fidel al popularităţii papei. Sub carismaticul Ioan al XXIII-lea, 
adusese între 15 şi 20 de milioane de dolari pe an. Sub Paul al Vl-lea, după 
Humanae Vitae, scăzuse la o medie anuală de 4 milioane de dolari. 

Ce părere ar fi avut întemeietorul Credinţei despre răstălmăcirea în 
asemenea hal a învăţăturilor Sale? Este, desigur, o întrebare retorică. Dacă 
Isus Cristos s-ar fi întors pe pământ în septembrie 1978, sau dacă s-ar întoarce 
acum şi ar încerca să intre în Vatican, rezultatul ar fi acelaşi. N-ar reuşi să 
treacă de porţile Băncii Vaticanului. Ar fi imediat arestat la Poarta Sfânta Ana 
şi predat autorităţilor italiene. N-ar avea nici o şansă să vadă cu ochii Lui 
Corporaţia Vatican, conglomeratul multinaţional către care curg bani din toate 
părţile. N-ar avea cum să audă, de exemplu, cum se obţin sume imense din 
SUA şi din Germania Federală; cum, în 1978, Biserica Romano -Catolică din 
Germania Federală a strâns, din impozitul statal "Kirchensteuer", 1,9 miliarde 
de dolari din care a transferat o mare parte Vaticanului. 

Dacă Albino Luciani avea să-şi urmeze visul unei Biserici sărace a 
celor săraci, atunci îl aştepta o muncă herculeană. Monstrul modern creat de 
Bernardino Nogara devenise între timp o entitate independentă. Atunci când 
cardinalii l-au ales pe Albino Luciani ca papă, în acea zi fierbinte de august 

1978, ei n-au făcut altceva decât să trimită un papă cinstit, evlavios şi 
incoruptibil într-o confruntare aprigă cu Corporaţia Vatican. Banca 
Varticanului, APSA şi celelalte elemente producătoare de bani, cu irezistibila 
lor forţă financiară, aveau să dea piept cu integritatea de nezdruncinat a lui 
Albino Luciani. 

CELE TREIZECI ŞI TREI DE ZILE 



Când Albino Luciani deschidea larg ferestrele apartamentelor papale, la 
mai puţin de douăzeci şi patru de ore de la alegere, gestul îi întruchipa 
întregul pontificat. Aerul proaspăt şi lumina soarelui pătrundeau într-o 
Biserică Romano-Catolică ce devenise tot mai închisă şi mai întunecată în 
timpul ultimilor ani ai lui Paul al Vl-lea. 

Luciani, care, în perioada sa veneţiană, se autocaracterizase drept "un 
om sărac, obişnuit cu puţin şi cu liniştea", se vedea acum nevoit să dea piept 
cu grandoarea Vaticanului şi cu sporovăială din Curie. Fiul de zidar devenise 
conducătorul suprem al unei religii întemeiate de un fiu de tâmplar. 

Mulţi dintre experţii vaticanologi care nu anticipaseră nici măcar 
teoretic posibilitatea ca Luciani să fie ales papă îl întâmpinară acum cu 
apelativul de "papă necunoscut". Nouăzeci şi nouă de cardinali îl cunoscuseră 
suficient de bine încât să-i încredinţeze viitorul bisericii, chiar dacă nu avea 
pregătire diplomatică ori experienţă în Curie. Numeroşii candidaţi din rândul 
Curiei fuseseră respinşi. De fapt, Curia însăşi fusese respinsă în favoarea unui 
om tăcut şi modest, care declarase fără întârziere că dorea să i se spună păstor, 
şi nu pontif. Aspiraţiile lui Luciani ieşiră repede la iveală: revoluţie generală. 
Era hotărât să readucă biserica la originile ei, la simplitatea, cinstea, idealurile 
şi aspiraţiile lui Isus Cristos. Mai avuseseră şi alţii acelaşi vis, dar se izbiseră 
de realitatea diferită a viziunilor celor din jur. Oare va putea acest om mărunt 
şi modest să înfăptuiască măcar primii paşi ai transformării, atât fizice cât şi 
spirituale, pe care o presupunea visul s ău? 

In procesul alegerii lui Lucianii, colegii săi cardinali făcuseră câteva 
afirmaţii fundamentale relativ la ce doreau şi ce nu. In mod evident, nu doreau 
un papă reacţionar, care să lase în urmă prestaţii orbitoare de intelectualism 
incomprehensibil. Se părea că doriseră să impresioneze lumea întreagă prin 
alegerea unui om a cărui bunătate, înţelepciune şi modestie exemplară să fie 
evidente pentru toţi. In cele din urmă, obţinuseră ceea ce îşi doriseră. Un 
păstor dedicat grijii pastorale. 

Noul său nume fu considerat cam lung de către romani, care îl 
prescurtară imediat, transformându-1 în mai intimul "Gianpaolo". Papa îl 
acceptă bucuros şi îl folosi la semnarea scrisorilor, pe care, îns ă, secretarul de 
stat Villot i le returna mereu pentru corectarea titulaturii oficiale. Intr-una din 
aceste scrisori olografe, le mulţumi augustinilor pentru ospitalitatea cu care îl 
găzduiseră înainte de Conclav. Un gest simplu, dar tipic pentru el. La două 
zile după ce fusese ales papă a peste opt sute de milioane de catolici, Luciani 

îşi făcea timp să le mulţumească fostelor lui gazde. 

O altă scrisoare, scrisă în aceeaşi zi, fu pe un ton mai grav. Adresându- 
se unui preot italian a cărui activitate o admira, Luciani mărturisi că e pe 
deplin conştient de povara pe care nu o putea împărţi cu nimeni. "Nu ştiu cum 
de am putut accepta. Am regretat încă de a doua zi, dar era deja prea târziu." 
Unul din primele sale gesturi după intrarea în apartamentele papale fu să 
telefoneze în localitatea natală din nordul Italiei. Vorbi cu un monsenior 
Ducoli uimit, vechi prieten şi colaborator, acum episcop de Belluno. îi spuse 
episcopului că îi era "dor de cei de acasă". Apoi vorbi cu fratele său, Edoardo. 
"Uită-te şi tu ce-am păţit." Nişte simple gesturi personale; dar altele, de o 
natură mai publică, aprinseră imaginaţia lumii întregi. 

Mai întâi, zâmbetul lui. Cu figura lui radioas ă, cuceri multe suflete. Era 
imposibil să nu-ţi meargă la inimă. Paul al Vl-lea, cu agonia lui, îndepărtase 
milioane de oameni. Albino Luciani reuşi să recâştige de la o zi la alta 
interesul lumii întregi pentru papalitate. Apoi, când lumea întreagă ascultă 
mesajul din spatele zâmbetului, interesul spori. Zâmbetul lui nu putea fi g ăsit 
în nici una din cărţile menite să îşi transforme cititorul într-un bun creştin, dar 
reflecta cu fidelitate bucuria pe care acest om o găsise în creştinism. Ceea ce 
reuşea Luciani să demonstreze, într-o manieră şi într-o măsură nemaiîntâlnite 
la un papă, la nici un papă, era capacitatea de comunicare, fie direct, fie prin 
radio, presă ori televiziune. Pentru Biserica Romano-Catolică era o comoară 
nesperată. 

Luciani demonstra pe viu cum se pot cuceri inima, mintea şi sufletul 
omenirii. Nimeni nu-şi amintea când se mai întâmplase ca un papă să 
vorbească poporului pe înţelesul lui. Aproape că se putea auzi oftatul de 
uşurare al credincioşilor. Murmurul de încântare nu conteni nici spre sfârşitul 
verii târzii a anului 1978. Luciani urni Biserica pe lungul drum de întoarcere 
către Evanghelii. 

In ochii opiniei publice, acest om carismatic înregistra un succes 
răsunător. Observatorii de la Vatican pur şi simplu nu mai ştiau ce să 
înţeleagă. Mulţi făcuseră aprecieri avizate asupra alegerii noului nume al 
papei, pomenind de o "continuitate simbolică". In prima duminică, Luciani îi 
contrazisese fără să ştie, spunând: "Ioan m-a făcut episcop, Paul m-a făcut 
cardinal". Nici vorbă de continuitate simbolică. Experţii speculaseră în 
diverse articole despre ceea ce era de aşteptat ca noul papă să facă sau nu în 
diverse privinţe. Mare parte din aceste speculaţii fură spulberate de o singură 
frază din chiar primul discurs al papei Ioan Paul, atunci când afirmă: 
"întocmai după exemplul celui de-al doilea Conciliu al Vaticanului, căruia 
doresc să-i dedic întreaga mea activitate, ca preot, ca învăţător, ca păstor..." 
Speculaţiile nu-şi mai aveau rostul; tot ce aveau de făcut era să consulte 
diversele hotărâri ale Conciliului. 

în ziua de 10 septembrie, adresându-se mulţimii care umpluse până la 

146 



In numele Domnului. Vaticanul un mare pericol 

refuz Piaţa San Pietro, Luciani vorbi despre Dumnezeu astfel: "El este Tatăl 
nostru; ba, mai mult decât atât, este Mama noastră". Vaticanologii italieni, 
mai ales, se arătară indignaţi, într-o ţară prin excelenţă a bărbaţilor, sugestia 
că Dumnezeu ar fi femeie fu primită de unii ca o confirmare a faptului că 
sfârşitul lumii nu era departe. Acest al patrulea membru al Sfintei Treimi 
stârni controverse pline de îngrijorare, până când Luciani explică amabil că 
fusese vorba de un citat din Isaia. Abia atunci se linişti Mama Biserică, cea 
dominată de bărbaţi. 

Cu câteva zile mai înainte, la 6 septe mbrie, în timpul unei Audienţe Generale, 
Luciani reuşise să farmece 15.000 de oameni, ceea ce îi indispuse vădit pe cei 
din anturajul papal, care se tot foiau pe lângă Sfântul Părinte ca nişte muşte în 
jurul calului. După ce intrase aproape în fugă în sala Nervi, supraaglomerată, 
începu să vorbească despre suflet. Nimic neobişnuit până aici. Neobişnuit fu, 
însă, stilul său. 

Odată, un om s-a dus să-şi cumpere o maşină nouă. Vânzătorul îi dădu 
câteva sfaturi. "Uite, maşina este foarte bună, dar trebuie să ai grijă de 
ea. Fă-i plinul cu benzină de cea mai bună calitate, iar la motor pune-i 
ulei din cel mai bun." Cumpărătorul răspunse: "Nu pot să sufăr mirosul 
de benzină sau ulei. Fă-i plinul cu şampanie, care îmi place cel mai 
mult, iar de uns am s-o ung cu dulceaţă." Vânzătorul dădu din umeri. 
"Faci cum vrei, dar să nu vii să mi te plângi dacă ai să ajungi cu maşina 
în şanţ." 

La fel a făcut şi Domnul cu noi: ne-a dăruit acest trup, însufleţit de un 
spirit inteligent şi de dreapta credinţă. Apoi a zis: "Maşina este foarte 
bună, dar trebuie îngrijită." 

In timp ce elita de la Vatican se înfiora la auzul blasfemiei, Albino 
Luciani era sigur că vorbele lui vor face înconjurul lumii. Cu cât semeni mai 
multe seminţe, cu atât vor încolţi mai multe. I se oferise cel mai înalt amvon 
din lume. Se folosi de acest dar într-un mod de-a dreptul impresionant. Multe 
feţe bisericeşti vorbesc ad nauseam despre "Vestea cea Bună din Sfânta 
Scriptură", lăsând impresia că le anunţă ascultătorilor nişte adevărate 
dezastre. Când Luciani vorbi despre Vestea cea Bună, întreaga lui fiinţă radia 
de bucuria unor vesti într-adevăr bune. 

De câteva ori îl chemă lângă el, la microfon, pe unul din băieţii din cor, 
ca să poată fi auzit nu numai de cei prezenţi în sala Nervi, dar şi de cealaltă 
audienţă, mult mai cuprinzătoare, de afară. Alţi conducători din lumea 
întreagă obişnuiau să aleagă un copil din mulţime şi să-1 sărute. Acesta, însă, 
le vorbea şi, încă mai neobişnuit, îi asculta şi le răspundea la ceea ce aveau de 
spus. 

Cită din Mark Twain, din Jules Verne şi din poetul italian Trilussa. 

147 



David Yallop 

Vorbi despre Pinocchio. După ce comparase deja sufletul cu o maşină, acum 
făcu o analogie între rugăciune şi săpun. "Rugăciunea, bine folosită, ar putea 
fi un săpun minune, făcând din noi toţi nişte sfinţi. Nu suntem toţi nişte sfinţi 
pentru că nu ne-am folosit destul de acest săpun." Curia se crispa, mai ales 
anumiţi episcopi şi cardinali. Mulţimea continuă să asculte. 

La câteva zile după alegere, se întâlni cu peste o mie de ziarişti din 
toată lumea. După ce îi dojeni cu blândeţe pentru că acordă mai mult interes 
mărunţişurilor din Conclav decât semnificaţiei acestuia, admise că problema 
nu era deloc nouă, evocând îndemnul unui editor italian către reporterii săi: 
"Ţineţi minte, pe cititori nu-i interesează ce i-a spus Napoleon al III-lea lui 
Wilhelm de Prusia, Ii interesează dacă purta pantaloni bej ori roşii şi dacă 
fuma trabuc." 

Fără îndoială că Luciani era în largul lui printre ziarişti. Nu o dată 
spusese că, dacă nu ar fi devenit preot, atunci s-ar fi făcut ziarist. Cele două 
cărţi şi numeroasele lui articole dovedesc un talent literar care s-ar fi putut 
măsura cu al multora dintre corespondenţii de presă prezenţi. Amintindu-şi 
remarca regretatului cardinal Mercier, care spusese c ă, dacă apostolul Pavel ar 
fi trăit în ziua de azi, ar fi fost ziarist, noul papă se dovedi pe deplin conştient 
de importanţa diferitelor medii de informare, extinzând posibilul rol modern 
al apostolului: "Nu doar un simplu ziarist. Poate chiar şeful agenţiei Reuters. 
Ba, şi mai mult, cred că ar fi solicitat şi timp de emisie la televiziunea italiană 
şilaNBC." 

Corespondenţii de presă fură încântaţi. Curia, mai puţin. Toate replicile 
menţionate mai sus fură cenzurate din stenograma oficială a discursului. Ceea 
ce a rămas pentru posteritate este un discurs pregătit, plicticos şi dulceag, scris 
de oamenii Vaticanului - deşi, în realitate, papa se abătuse încontinuu de la el 
- mărturie mută şi inexactă a inteligenţei şi personalităţii lui Albino Luciani. 
In cursul lunii septembrie 1978, această cenzurare a papei de către Vatican 
deveni un lucru obişnuit. 

Illustrissimi, colecţia scrisorilor sale adresate celebrităţilor, fusese 
publicată în Italia, în volum, încă din 1976 şi avusese un mare succes. Faptul 
că autorul lor devenise conducătorul a 800 de milioane de romano -catolici nu 
le afectase potenţialul comercial în lumea editorială. In redacţia revistei lunare 
II Messaggew di San Antonio din Padova începură să apară o mulţime de 
întreprinzători puternici. Periodicul de orientare catolică se pomenise cu o 
adevărată mină de aur, minus drepturile de autor. Pentru autor, adevărata 
răsplată consta în faptul că ideile şi observaţiile din scrisori aveau să fie citite 
în lumea întreagă. Puţin îi păsa lui Luciani că aveau să fie citite numai pentru 
că el devenise papă. în felul acesta putea să semene mai multe seminţe, deci 
aveau să încolţească mai multe. 

Unul dintre efectele cu adevărat încântătoare ce se făcură simţite în 
zilele de după încheierea Conclavului din august era că, atâta timp cât 

conducea Luciani, vaticanologii, interpreţii, observatorii, experţii şi băgătorii 
de seamă deveneau cu toţii inutili. Nu mai era nevoie decât de o simplă 
stenogramă. Era suficient să citeşti şi era limpede ce gânduri are noul papă. 

Revoluţia papală a lui Luciani începu la 28 august, sub forma unei 
declaraţii a Vaticanului în care se spunea că nu va avea loc nici o ceremonie 
de încoronare, că noul papă refuză să poarte coroană. Se renunţase la sedia 
gestatoria, tronul în care călătorea papa, şi la tiara încrustată cu smaralde, 
rubine, safire şi diamante; la penele de struţ şi la ceremonia de şase ore. Pe 
scurt, fusese abolit întreg ritualul prin care Biserica dovedea că încă mai 
tânjeşte după puterea lumească. Pentru a-şi impune dorinţele, Albino Luciani 
fusese nevoit să poarte discuţii lungi şi plictisitoare cu tradiţionaliştii de la 
Vatican. Luciani, care nu rostise nici măcar o dată regescul "noi", pluralul 
majestăţii, era hotărât să înlocuiască papalitatea fastuoasă, cu toate accesoriile 
ei de splendoare lumească, printr-o Biserică mai apropiată de ideile 
întemeietorului ei. "încoronarea" se transformă într-o simplă liturghie. 
Imaginea absurdă a unui pontif cu mersul legănat, asemeni unui calif din O 
mie şi una de nopţi, fu înlocuită cu cea a unui păstor suprem care urcă în 
linişte treptele altarului. Cu acest gest, Luciani aboli o mie de ani de istorie şi 
împinse încă puţin Biserica pe drumul de întoarcere către Isus Cristos. 

Locul tiarei tri-etajate, în formă de roi de albine, fu luat de pallium, o 
etolă albă de lână, purtată pe umeri. Monarhul făcuse loc păstorului. Era 
Bisericii sărace începuse. 

Printre cei doisprezece şefi de state şi ceilalţi reprezentanţi diplomatici, 
la ceremonie participară şi oameni pe care papa ar fi dorit să-i evite. Ii ceruse 
în mod special secretarului de stat să nu-i invite la liturghia inaugurală pe 
liderii din Argentina, Chile şi Paraguay, dar departamentul cardinalului Villot 
trimisese deja invitaţiile, fără să-1 consulte pe Albino Luciani. Crezuseră că 
avea să fie o încoronare tradiţională, iar lista invitaţilor fusese întocmită în 
consecinţă. 

Prin urmare, la liturghia din Piaţa San Pietro participară generalul 
Videla din Argentina, ministrul de externe chilian şi fiul preşedintelui 
Paraguayului - reprezentanţi ai unor ţări în care drepturile omului nu erau 
considerate prioritare. Avură loc demonstraţii de protest împotriva prezenţei 
acestora şi se făcură aproape 300 de arestări. Ulterior, Albino Luciani avea să 
fie criticat pentru prezenţa unor astfel de oameni la liturghie . Dar specialiştii 
care au emis criticile nu ştiau că vina îi revenea cardinalului Villot. In 
momentul apariţiei comentariilor critice, Luciani nu le mai putea răspunde, iar 
Villot nu scoase o vorbă. 

în audienţa privată care urmă după liturghie, Luciani, fiul unui socialist 
care urase tot ce era legat de fascism, îi arătă generalului Videla că moştenise 
vederile tatălui său. Se arătă îngrijorat mai ales de "Los Desaparecidos", o 
populaţie care fusese decimată în Argentina. Către sfârşitul audienţei de 15 

minute, generalul începu să regrete că nu ascultase sfatul de ultim moment al 
oficialilor Vaticanului, care îi sugeraseră să nu dea curs invitaţiei la Roma. 

Audienţa cu vicepreşedintele Mondale al SUA fu mult mai cordială. 
Mondale îi înmâna noului papă o mapă conţinând prima pagină a peste 
cincizeci de ziare americane, referitoare la alegerea lui Luciani. Apoi urmă un 
cadou şi mai inspirat: un exemplar din prima ediţie a Vieţii pe Mississippi a 
lui Mark Twain. Fără îndoială că, la Departamentul de Stat, cineva îşi făcuse 
temele conştiincios. 

Astfel începu pontificatul lui Ioan Paul I; un pontificat cu ţeluri şi 
aspiraţii limpezi. Fără să mai stea pe gânduri, Luciani puse copoii pe urmele 
diverselor vulpi din Vatican. înainte de liturghia inaugurală, se adresase 
corpului diplomatic acreditat la Vatican; propriul său personal diplomatic 
pălise la auzul celor declarate de el în numele întregii Biserici Romano - 
Catolice: 

Nu avem de împărţit bunuri lumeşti şi nici de discutat interese 
economice. Posibilităţile nostre de intervenţie sunt specifice şi limitate 
şi sunt de un tip aparte. Acestea nu au nimic comun cu chestiunile pur 
lumeşti, tehnice şi politice, care revin guvernului dumneavoastră. 
Astfel, misiunile noastre diplomatice acreditate pe lâng ă cele mai înalte 
autorităţi civile ale dumneavoastră, departe de a fi nişte reminiscenţe, 
sunt o mărturie a profundului nostru respect pentru puterea vremelnic ă 
îndrituită de lege şi a viului interes pe care îl purtăm cauzelor omeneşti 
pe care puterea lumească este menită să le propăsească. 

"Nu avem de împărţit bunuri lumeşti..." Era o sentinţă publică de 
condamnare la moarte a Corporaţiei Vatican. Nu mai rămăsese de precizat 
decât durata, în zile şi luni, cât avea să rămână în vigoare. Participanţii pe 
pieţele financiare internaţionale din Milano, Londra, Tokyo şi New York 
cântăriră cu interes cuvintele lui Luciani. Dacă vorbise serios, atunci era clar 
că aveau să se producă schimbări. Aceste schimbări nu s-ar fi limitat doar la 
plecarea câtorva oameni din Corporaţia Vatican şi din AP SA, ci, inevitabil, ar 
fi vizat şi restrângerea câtorva dintre activităţile Corporaţiei Vatican. Dacă 
participanţii pe piaţa financiară mondială reuşeau să anticipeze corect direcţia 
pe care o va urma noua filozofie a Vaticanului, atunci îi aşteptau câştiguri de 
milioane. Albino Luciani dorea o biserică săracă pentru cei săraci. Ce avea de 
gând cu cei care creaseră o Biserică bogată? Dar cu bogăţia? 

Interpretarea eronată a modestiei lui Luciani genera confuzii. Mulţi 
observatori traseră concluzia că, evlavios fără doar şi poate, era un om simplu 
şi nesofisticat şi nu avea erudiţia predecesorului său, Paul al Vl-lea. în 
realitate, însă, Luciani avea o cultură mult mai bogată şi era cu mult mai 
sofisticat decât Paul; era un om extraordinar, dar avea darul de a trece drept 

un om de rând. Simplitatea lui era simplitatea celor aleşi; o simplitate ce 
izvora dintr-o adâncă înţelepciune. 

Una din ciudăţeniile vremurilor pe care le trăim este că modestia şi 
delicateţea sunt automat interpretate ca semne ale unei anumite slăbiciuni. 
Adesea, ele indică, de fapt, exact opusul: o mare forţă interioară. 

Când noul papă spuse că răsfoise anuarul Vaticanului pentru a afla cine 
cu ce se ocupase, mulţi dintre cei din Curie îşi râseră în barbă, convinşi că 
dăduseră peste un mototol, uşor de dus de nas. Dar nu toţi făcură prostia să 
creadă aşa ceva. 

Cei care îl cunoşteau pe Albino Luciani de ani de zile, aşteptară 
urmărind cu atenţie. Ştiau că poate fi neînduplecat; că are tăria de a lua 
hotărâri grele şi nepopulare. Mulţi mi-au vorbit despre aceste calităţi ascunse 
ale lui Albino Luciani. Monseniorul Tiziano Scalzotto, părintele Mărio 
Senigaglia, monseniorul Da Rif, părintele Bartolomeo Sorge şi părintele Busa 
sunt numai cinci dintre cei care mi-au evocat forţa interioară a papei Ioan Paul 
I. Părintele Busa a remarcat: 

Avea o minte strălucitoare şi ascuţită ca un diamant. In ea stătea 
adevărata lui putere, înţelegea totul şi ştia să pătrundă în miezul 
problemei. Nu se lăsa copleşit. Când îl vedeam zâmbind şi toţi ceilalţi îl 
aplaudau, mă aşteptam să-1 văd "tirare fuori le unghie", scoţându-şi 
ghearele. Era extraordinar de puternic. 

Lipsit de sprijinul unui anturaj - căci clica milaneză din apartamentele 
papale nu fusese înlocuită de nici o mafie veneţiană - Albino Luciani avea 
nevoie de fiecare strop de forţă interioară pentru a nu deveni prizonierul 
Curiei din Vatican. 

Mecanismul decizional de la Vatican se pusese pe treabă încă din 
primele zile de după Conclavul din august. Duminică 27 august, după 
discursul adresat mulţimii la amiază, Luciani luă masa cu cardinalul Jean 
Villot. Ca secretar de stat al papei Paul încă din aprilie 1969, Villot îşi 
dobândise o reputaţie de om competent şi discret. Pe durata alegerilor din 
Conclav, Villot, în calitate de şambelan, funcţionase practic pe post de papă 
interimar, cu ajutorul comisiilor cardinalilor. Luciani îl rugă pe Villot să 
rămână secretar de stat pentru "scurt timp, "până voi găsi o rezolvare". Villot, 
în vârstă de 73 de ani, trăgea speranţă că se va putea pensiona. Până la urmă, 
Luciani îl numi pe Villot în funcţia de secretar de stat şi îi reconfirmă pe toţi 
cei din Curie în posturile deţinute până atunci, dar puse în vedere Curiei că 
era o situaţie temporară. Prudent ca întotdeauna şi ca toţi muntenii, noul papă 
preferă să aştepte momentul potrivit. "Deliberare. Decizie. Executare." Dacă 
cei din Curie doreau să afle cum va acţiona noul papă, nu aveau altceva de 
făcut decât să-i citească epistola către Sfântul Bernard. Mulţi din ei o şi citiră, 

ba chiar întreprinseră cercetări aprofundate asupra papei Ioan Paul I. Cele 
descoperite provocară consternare în multe departamente de la Vatican şi o 
satisfacţie nerăbdătoare în altele. 

5 

Moartea papei Paul al Vl-lea scosese la suprafaţă multe animozităţi 
existente în sălaşul Vatican. Curia Romană, corpul administrativ central al 
Bisericii, era de mulţi ani măcinată de lupte interne; numai abilitatea lui Paul 
făcuse ca majoritatea confruntărilor să nu ajungă la cunoştinţa publicului. 
Acum, după înfrângerea neaşteptată din Conclav, războiul din Curie răsună 
până în apartamentele papale. Albino Luciani se plânse cu amărăciune de 
această situaţie câtorva dintre prietenii care îl vizitară. "Vreau să mă deprind 
cât mai repede cu îndeletnicirea de papă, dar aproape nimeni nu e în stare 
să-mi explice problemele şi situaţiile, pe larg şi obiectiv. Mai tot timpul nu 
aud decât vorbindu-se de rău despre toţi şi toate." Altui prieten, venit din 
nord, îi spuse: "Din câte am observat, se pare că la Vatican două lucruri sunt 
greu de găsit. Cinstea şi o cafea bună." 

Existau tot atâtea grupuri rivale în Curia Romană câţi corişti în corul 
Capelei Sixtine. Exista o Curie a papei Paul al Vl-lea hotărâtă să facă tot 
posibilul pentru ca memoria fostului pap ă să fie cinstită mereu şi fără încetare 
şi, totodată, pentru a împiedica să se devieze în vreun fel de la vederile, 
opiniile şi deciziile fostului papă. 

Exista o Curie care îl susţinea pe cardinalul Giovanni Benelli şi o Curie 
care îi dorea să ajungă în Iad. Papa Paul al Vl-lea îl numise pe Benelli în 
postul de subsecretar de stat, al doilea după cardinalul Villot. în scurt timp, 
devenise mâna dreaptă a papei, cu sarcina de a impune respectarea politicii 
oficiale. Apoi Paul îl mutase la Florenţa şi îl promovase, pentru a-1 proteja în 
ultimii ani de viaţă ai papei. Acum protectorul său murise, dar securea 
războiului rămase îngropată. Dacă Luciani era papă, aceasta se datora celor ca 
Benelli. 

Existau facţiuni ale Curiei care îi sprijineau sau îi combăteau pe 
cardinalii Baggio, Feliei şi Bertoli. Existau facţiuni ale Curiei care urmăreau 
centralizarea puterii şi altele care doreau descentralizarea. 

Toată viaţa lui, Albino Luciani evitase vizitele la Vatican şi îşi limitase 
la minimum relaţiile cu Curia Romană. Drept urmare, înainte de alegerea sa, 
avea probabil mai puţini duşmani în Curie decât oricare alt cardinal. Dar 
această situaţie nu dură mult. Noul papă considera că rolul de bază al Curiei 
este acela de "simplu executant". Credea într-o mai largă împărţire a puterii 
cu episcopii săi şi avea de gând să descentralizeze structura Vaticanului. 
Refuzând să fie încoronat, îi nemulţumise pe tradiţionalişti. O altă inovaţie 
care nu prea avea cum să-i atragă afecţiunea membrilor Curiei, mult mai 
materialişti, fu dispoziţia de a se înjumătăţi salariul suplimentar plătit din 
oficiu odată cu alegerea unui nou papă. 

Categoric că mulţi dintre cei aproximativ 3.000 de membri ai Curiei 

erau gata să-1 servească loial şi să-1 iubească pe noul papă; dar, în viaţă, 
forţele răului sunt adesea predominante. Imediat după aflarea rezultatului 
alegerilor, Curia, sau anumite cercuri ale ei, intrară în acţiune. La numai 
câteva ore, L'Osservatore Romano scoase o ediţie specială cu o biografie 
completă a noului papă, în timp ce Radio Vatican difuzase deja detalii 
similare. 

Modul în care L'Osservatore Romano îl trată pe Albino Luciani 
constituie un exemplu definitoriu de cum poate fi influenţată opinia mondială 
asupra unui lider necunoscut anterior. Totodată, prin prezentarea deliberată a 
portretului unei persoane ce nu exista decât în mintea reacţionară şi despotică 
a autorului biografiei, această ediţie din L'Osservatore Romano ilustrează cu 
brio motivele pentru care ziarul semi -oficial al Vaticanului a fost adesea 
comparat, în sens depreciativ, cu Pravda. Apelând la "datele oficiale", mulţi 
ziarişti au întocmit în grabă şi au trimis spre publicare portrete ale unui om 
inexistent. The Economist, ca să luăm doar unul din sutele de exemple 
posibile, spuse despre noul papă: "Nu e genul care să se simtă în largul lui în 
compania doctorului Hans Kung." La o cercetare mai atentă, s-ar fi descoperit 
că Luciani şi Hans Kung întreţinuseră o corespondenţă cordială şi îşi 
trimiseseră unul altuia cărţi. Mai mult, s-ar fi dovedit că Luciani îl citase în 
repetate rânduri pe Kung în predicile sale, într-un mod favorabil. Aproape 
toate ziarele şi periodicele din lume care au publicat portrete ale noului pap ă 
au făcut afirmaţii similare, total eronate. 

Ediţia specială scoasă de L'Osservatore Romano descria un papă încă şi 
mai conservator decât Paul al Vl-lea. Denaturările afectau o mare parte din 
vederile lui Luciani, dar una dintre ele cap ătă, acum, o semnificaţie deosebită 
în perspectiva vieţii şi morţii lui Albino Luciani: controlul naşterilor. 

Ziarul Vaticanului descria un susţinător avântat şi obedient al Humanae 
Vitae. 

A efectuat un studiu meticulos al responsabilităţii calităţii de părinte şi 
s-a angajat în consultări şi discuţii cu specialişti în medicină şi teologie. 
A avertizat asupra gravei responsabilităţi a Bisericii (a Magisterium- 
ului ecleziastic) în pronunţarea asupra unei chestiuni atât de delicate şi 
de controversate. 

Până aici, toate bune şi adevărate. Ceea ce urmează, însă, este total 
inexact. 

După publicarea Humanae Vitae, a devenit limpede că învăţăturile 
acesteia sunt mai presus de orice îndoială, iar episcopul din Vittorio 
Veneto s-a aflat printre primii care au răspândit-o şi au insistat să-i 
convingă pe cei nedumeriţi. 

Când Curia se pune în mişcare, e un mecanism impresionant. Eficienţa 
şi rapiditatea cu care acţionează ar putea lăsa fără replică multe servicii 
guvernamentale. Oameni ai Curiei Romane îşi făcură apariţia la Colegiul 
Gregorian şi luară toate notele şi documentele care se refereau la perioada în 
care Luciani a studiat pentru licenţă. Alţi membri ai Curiei se deplasară la 
Veneţia, Vittorio Veneto şi Belluno. Pe unde trecuse Luciani, trecu şi Curia. 
Toate exemplarele lucrării lui Luciani asupra controlului naşterilor fură 
confiscate şi duse imediat în arhivele secrete ale Vaticanului , laolaltă cu teza 
sa despre Rosmini şi multe alte scrieri. S-ar putea spune că procesul 
beatificării lui Albino Luciani a început în ziua alegerii sale ca pap ă. Se poate 
afirma cu egală justeţe că tot atunci a început şi operaţiunea Curiei de ştergere 
a urmelor lui Albino Luciani. 

Anumite cercuri din Curie realizaseră cu profundă uimire că, prin 
alegerea lui Albino Luciani, cardinalii le aduseseră pe cap pe cineva care 
n-avea de gând să lase în pace chestiunea controlului naşterilor din Humanae 
Vitae. Membri ai Curiei întreprinseră o cercetare atentă asupra afirmaţiilor 
făcute de Luciani, nu numai în public, faţă de enoriaşii săi, ci şi în convorbiri 
particulare cu prietenii şi colegii; se dovedi curând că noul papă era în 
favoarea controlului artificial al naşterilor. Portretul denaturat prezentat de 
L'Osservatore Romano, al cuiva care aplică riguros principiile din Humanae 
Vitae, era doar prima lovitură dintr-un întreg contraatac menit să îl ţintuiască 
pe Albino Luciani între limitele stricte ale enciclicei predecesorului său. 
Curând, urmă o nouă lovitură. 

Agenţia de presă DPI descoperi că Luciani susţinuse ideea unei decizii 
a Vaticanului care să permită controlul artificial al naşterilor. Ziarele italiene 
publicară şi ele articole referitoare la documentul întocmit de Luciani şi trimis 
papei Paul de către cardinalul Urbani din Veneţia, document în care fuseseră 
formulate recomandări susţinute în favoarea anticoncepţionalelor. Curia îl 
găsi în mare grabă pe părintele Henri de Riedmatten, care fusese secretar al 
comisiei papale pentru controlul naşterilor. După declaraţia lui, articolele care 
vorbeau despre opoziţia lui Luciani la enciclica prin care se condamnau 
controlul artificial al naşteri lor erau "pură fantezie". Riedmatten afirmă, de 
asemenea, că Luciani nu făcuse niciodată parte din comisie, ceea ce era 
adevărat. Apoi merse şi mai departe, negând că Luciani ar fi scris vreodată 
vreo scrisoare sau vreun raport care să fi fost trimise papei Paul. 

Această negare, ca şi maniera în care a fost făcută, constituie un 
exemplu al duplicităţii care este specifică Curiei. Documentul lui Luciani 
ajunsese la Roma via cardinalul Urbani, prin urmare fusese vizat de cardinal. 
Negarea existenţei unui document semnat efectiv de mâna lui Luciani era, din 
punct de vedere strict formal, justificată. Dar negarea faptului că Luciani 
înaintase papei, prin intermediul patriarhului de atunci al Veneţiei, un astfel 

de document în numele tuturor episcopilor din regiunea Veneto, era o 
minciună infamă. 

Printr-o ironie a sorţii, Albino Luciani făcuse, încă din primele trei zile 
ale pontificatului său, primii paşi importanţi pe calea schimbării poziţiei 
Bisericii Romano-Catolice în problema controlului artificial al naşterilor. 
Când Luciani iniţia aceste măsuri, presa mondială impusese deja o imagine 
complet eronată asupra vederilor sale, prin amabilitatea ziarului şi a postului 
de radio ale Vaticanului, L'Osservatore Romano şi Radio Vatican, şi prin 
informări neoficiale din partea Curiei Romane. 

In timpul pontificatului s ău, Albino Luciani recurse la referiri şi citate 
din multe hotărâri şi enciclice care emanaseră de la papa Paul al Vl-lea. 
Referirile la Humanae Vitaese remarcară prin absenţă desăvârşită. Apărătorii 
enciclicei se alarmaseră pentru prima dată atunci când aflaseră cu consternare 
că, din discursul de acceptare al noului papă, pregătit de Secretariatul de Stat 
pentru succesorul lui Paul, Luciani eliminase toate referirile elogioase la 
adresa Humanae Vitae. Apoi, opozanţii de la Vatican ai controlului naşterilor 
descoperiră că Albino Luciani fusese invitat, în cursul lunii mai 1978, să 
participe şi să ia cuvântul la congresul internaţional de la Milano, din 21-22 
iunie. Scopul principal al congresului fusese celebrarea celei de -a zecea 
aniversări a enciclicei Humanae Vitae. Luciani comunicase că refuză să 
vorbească la congres şi chiar să participe. Printre cei care au participat şi au 
vorbit în termeni elogioşi despre Humanae Vitae s-a numărat şi cardinalul 
polonez Karol Wojtyla 44 . 

în septembrie, de data aceasta, în timp ce presa mondială reproducea 
orbeşte minciunile din L'Osservatore Romano, Albino Luciani fu auzit 
discutând în apartamentele papale cu secretarul s ău de stat, cardinalul Villot: 
"Voi fi bucuros să discut chestiunea cu această delegaţie a Statelor Unite. Mi 
se pare de neconceput să perpetuăm situaţia actuală." 

"Chestiunea" era cea demografică 45 ; "situaţia" era Humanae VifaQ. Pe 
măsură ce conversaţia continuă, Villot fu martorul unor opinii pe care alţii, 
printre care şi secretarul particular al papei, părintele Diego Lorenzi, le 
auziseră de multe ori până atunci. Părintele Lorenzi este doar unul dintre 
numeroşii mei interlocutori care mi -au putut reproduce cu exactitate cuvintele 
lui Luciani: 

Cunosc perioada de ovulaţie a unei femei şi intervalul de fertilitate de 
douăzeci şi patru până la treizeci şi şase de ore. Chiar dacă luăm în 
calcul o durată de viaţă a spermei de patruzeci şi opt de ore, intervalul 
maxim în care este posibilă concepţia nu depăşeşte patru zile. In cazul 

Ulterior, papa Ioan Paul al II-lea. (n.tr.) 



45 într-adevăr, controlul naşterilor este legat de o chestiune politică, aceea de limitare a creşterii populaţiei, 
aşa cum sugera şi membrii Clubului de la Roma, a lui Aurelio Pecci. (n.ed.) 

unui ciclu regulat, aceasta înseamnă patru zile de fertilitate şi douăzeci 
şi patru de zile de infertilitate. Cum, oare, ar putea fi un păcat să spui 
douăzeci şi opt de zile în loc de douăzeci şi patru? 

Această discuţie cu adevărat istorică fusese provocată de o încercare de 
abordare a Vaticanului de către ambasada americană de la Roma. La rândul 
ei, ambasada fusese contactată de Departamentul de Stat de la Washington şi 
de congresmanul american John Scheuer. Congresmanul conducea o înaltă 
comisie pentru demografie a Camerei şi era şi vicepreşedinte al grupului 
interparlamentar al Fondului ONU pentru Demografie (UNFPA). Povestea 
documentului despre controlul naşterilor transmis de Luciani papei Paul al 
Vl-lea fusese, pentru Scheuer şi comisia lui, un semnal că poziţia Bisericii 
faţă de controlul naşterilor ar fi putut fi schimbată. Scheuer nu se prea aştepta 
ca grupul său să obţină curând o audienţă la Luciani, dar considera că merită 
să încerce să exercite presiuni asupra Departamentului de Stat şi, prin 
ambasada de la Roma, asupra Vaticanului. Ii fu dat lui Scheuer să primească 
vesti bune. 

Villot, ca mulţi alţii din anturajul lui Luciani, avea mari dificultăţi în a 
se acomoda cu noul pontificat. De -a lungul anilor petrecuţi alături de Paul al 
Vl-lea, se cimentase o relaţie de colaborare cordială şi ajunsese să preţuiască 
stilul lui Montini. Acum, însă, locul unui Hamlet în vârstă de 81 de ani, 
dezgustat de lume, fusese luat de un Henric al Vl-lea, optimist şi, la cei 65 de 
ani ai lui, aproape un tinerel. 

Pentru Luciani, colaborarea cu secretarul său de stat fu destul de 
dificilă. Noul papă îl găsi pe Villot rece şi distant, plin de remarci despre cum 
ar fi abordat Paul al Vl-lea cutare problemă sau ce ar fi zis Paul al Vl-lea 
despre cutare chestiune. Paul al Vl-lea era mort, dar se pare că Villot, ca şi o 
parte importantă din Curie, nu puteau accepta că stilul montinian murise odată 
cu el. 

Discursul rostit de noul papă la douăzeci şi patru de ore după Conclav 
cuprinsese, în mare parte, declaraţii generale. Programul real începu se fie 
formulat abia în primele zile ale lunii septembrie 1978. Luciani fu animat de 
inspiraţia primelor 100 de zile ale papei Ioan al XXIII -lea. 

Ioan fusese ales papă pe data de 28 octombrie 1958. In primele sale 100 
de zile făcuse câteva numiri hotărâtoare în posturi de importanţă majoră, 
printre care şi desemnarea cardinalului Domenico Tardini în postul de secretar 
de stat, care rămăsese vacant din 1944. Cea mai importantă decizie fusese 
convocarea celui de-al doilea Conciliu al Vaticanului, hotărâre anunţată la 25 
ianuarie 1959, la optzeci şi nouă de zile de la alegere. 

Aflat, acum, în aceeaşi situaţie, Albino Luciani se hotărî să urmeze 
exemplul celor 100 de zile revoluţionare ale lui Ioan. In fruntea listei de 
priorităţi ale reformei sale se aflau necesitatea schimbării radicale a naturii 

relaţiei dintre Vatican şi capitalism şi dorinţa de a alina ceea ce ştia din 
experienţă personală că este adevărata suferinţă provocată nemijlocit de 
Humanae Vitae. 

Potrivit cardinalului Benelli, cardinalului Feliei şi altor surse de la 
Vatican, austerul Villot nu privea cu ochi buni criticile lui Luciani la adresa 
enciclicei. In ce-1 priveşte pe Feliei, din atitudinea sa în timpul întâlnirilor 
mele cu el rezultă clar că împărtăşea opiniile lui Villot în această problemă. 

Cu doar câteva săptămâni mai înainte, Villot elogiase enciclica, la cea 
de-a zecea aniversare a publicării ei. Intr-o scrisoare adresată arhiepiscopului 
John Quinn din San Francisco, Villot reafirmase poziţia lui Paul, de 
combatere a contracepţiei artificiale, subliniind importanţa pe care Paul o 
acordase acestei învăţături, ca şi convingerea că era "în conformitate cu voinţa 
divină". 

Şi multe altele, în acelaşi spirit. Acum, la nici două luni, se văzu nevoit 
să-1 asculte pe succesorul lui Paul adoptând o poziţie contrară. Uita chiar şi de 
cafea atunci când Luciani se ridica de la biroul său şi începea să măsoare 
încăperea, vorbind calm despre efectele Humanae Vitae în decursul ultimului 
deceniu. 

Enciclica fusese menită să întărească autoritatea papală prin 
interzicerea oricăror modificări ale învăţăturilor tradiţionale în chestiunea 
controlului naşterilor, dar avusese un efect cu totul contrar. 46 Realitatea o 
dovedea cu prisosinţă, în Belgia, Olanda, Germania, Anglia, Statele Unite şi 
în multe alte ţări, enciclica fusese întâmpinată nu numai cu o vădită 
nemulţumire, ci şi cu nesupunere, în foarte scurt timp, se încetăţenise o nouă 
regulă: dacă preotul nu adopta o atitudine tolerantă în confesional, atunci 
păcătosul pleca în căutarea unui preot mai înţelegător. Luciani constatase 
personal acest efect invers, în regiunea Veneto. 

S-ar prea putea ca teoria Humanae Vitae, văzută de la înălţimea 
enclavei masculine a Vaticanului, să pară o culme a moralităţii. Dar realitatea 
constatată de Luciani în nordul Italiei şi peste hotare dovedea limpede 
cruzimea edictului. în ultimul deceniu, populaţia lumii crescuse cu peste trei 
sferturi de miliard de oameni 47 . 

Când Villot obiectă că papa Paul subliniase virtuţile metodei naturale 
de contracepţie, Luciani îi răspunse cu un zâmbet ce nu semăna cu zâmbetul 
larg şi radios pe care îl cunoştea publicul; era mai degrabă un zâmbet trist. 

- Eminenţă, cum am putea noi, ca nişte bătrâni celibatari ce suntem, să 
cunoaştem cu adevărat dorinţele sexuale ale celor căsătoriţi? 

Această conversaţie, prima dintr-o serie întreagă de discuţii pe aceeaşi 



46 In nici un caz un rău nu se poate combate prin alt rău. Din păcate nu se înţelege că învăţătura Bisericii nu 
este a oamenilor şi nici nu este negociabilă, (n.ed.) 

47 Şi din spusele autorului reiese că motivul pentru care trebuie ca Biserica să-şi schimbe învăţătura morală 
privind procrearea era unul politic: forurile conducătoare al lumii hotărâseră că creşterea populaţiei planetare 
trebuie oprită, (n. ed.) 

temă avute de papă cu secretarul său de stat, avu loc în cabinetul din 
apartamentele papale, în ziua de marţi, 19 septembrie. Discutară timp de 
aproape patruzeci şi cinci de minute. Când întrevederea luă sfârşit şi Villot se 
pregătea să plece, Luciani îl conduse la uşă şi îi spuse: 

Eminenţă. Vreme de aproape patruzeci şi cinci de minute, am discutat 
despre controlul naşterilor. Dacă este adevărat ceea ce mi s-a adus la 
cunoştinţă, dacă statisticile pe care le-am primit sunt corecte, atunci, în 
timpul cât noi am stat de vorbă, peste o mie de copii sub cinci ani au 
murit de inaniţie. In următoarele patruzeci şi cinci de minute, în timp ce 
pe eminenţa voastră şi pe mine ne aşteaptă o nouă masă, încă o mie de 
copii vor muri de inaniţie. Până mâine pe vremea asta, alţi treizeci de 
mii de copii, care acum sunt în viaţă, vor muri. 

Secretarul de stat al Vaticanului rămase, se pare, fără replică. 

Atât Vaticanul cât şi Departamentul de Stat păstrară în cel mai mare 
secret toate detaliile referitoare la posibila audienţă a delegaţiei Statelor Unite 
în problema demografică. Dacă s-ar fi aflat de posibilitatea ca o astfel de 
întâlnire să aibă loc într-un stadiu atât de timpuriu al pontificatului lui 
Luciani, evenimentul ar fi căpătat, pe drept cuvânt, o importanţă majoră. 

Mai mult, dacă s-ar fi aflat că acesta era unul dintre motivele pentru 
care papa Ioan Paul I nu avea să participe la conferinţa de la Puebla, din 
Mexic, atunci opinia publică mondială ar fi acordat o şi mai mare importanţă 
evenimentului. Conferinţa mexicană avea să fie continuarea unei alte 
conferinţe, de importanţă crucială, care avusese loc în 1968 la Medellin, în 
Columbia. 

La Medellin, cardinalii, episcopii şi preoţii din America Latină 
insuflaseră o viaţă nouă Bisericii Romano-Catolice de pe continentul sud- 
american. Printre declaraţiile cuprinse în "Manifestul de la Medellin" se afla 
şi hotărârea ca, pe viitor, efortul principal al Bisericii lor să fie dedicat 
deschiderii şi orientării către cei săraci, abandonaţi şi năpăstuiţi. Era o 
schimbare revoluţionară în sânul unei Biserici care, până atunci, fusese 
identificată cu cei bogaţi şi puternici. "Teologia eliberării", rezultată în timpul 
întrunirii de la Medellin, era un avertisment limpede, adresat diverselor junte 
şi regimuri opresive din America de Sud, că Biserica intenţiona să pună capăt 
exploatării economice şi injustiţiei sociale. 48 Practic, fusese o adevărată 
chemare la luptă... Opoziţia faţă de această filozofie liberală apăru, inevitabil, 
nu numai din partea regimurilor vizate, ci şi în cercurile reacţionare din sânul 
Bisericii. Conferinţa Puebla, organizată la un deceniu după Medellin, se 
anunţa crucială. Se punea întrebarea dacă Biserica va continua pe această linie 



48 Din păcate sub aceste cuvinte frumoase se ascundeau interese politice şi materiale, (n. ed.) 

de conduită sau dacă se va produce o regrupare pe vechea poziţie, atât de 
nepopulară. Faptul că noul papă declinase invitaţia de a participa la conferinţă 
subliniază importanţa deosebită pe care pontiful o acorda întâlnirii cu comisia 
condusă de Scheuer. Nu încape îndoială că era perfect conştient de 
implicaţiile întrunirii de la Puebla. 

Cardinalii Baggio şi Lorscheider, două dintre prsonajele cheie ale seriei 
de întâlniri programate pentru Mexic, îl abordaseră pe Luciani încă din 
Conclav, la mai puţin de o oră de la alegerea sa ca papă. In urma decesului 
papei Paul al Vl-lea, întâlnirea de la Puebla fusese amânată, iar cardinalii erau 
nerăbdători să afle dacă noul papă era pregătit să autorizeze un nou termen 
pentru întrunirea din Mexic. 

La mai puţin de o oră de la alegerea sa, Luciani discută în amănunţime 
problemele care aveau să fie ridicate la Puebla. Fu de acord că întrunirea 
trebuia să aibă loc şi se stabiliră datele de 12 la 28 octombrie, în timpul 
discuţiei purtate cu Baggio şi Lorscheider, Luciani îi uimi pe amândoi prin 
cunoştinţele sale şi prin stăpânirea principalelor chestiuni ce aveau să fie 
analizate la Puebla. In ce priveşte participarea sa, refuză să se angajeze, la atât 
de puţin timp după alegere. Când Villot îi aduse la cunoştinţă că Scheuer 
solicita o audienţă în ziua de 24 octombrie, Luciani le spuse lui Baggio şi 
Lorscheider că nu va participa la Puebla. Totodată, îl rugă pe Villot să 
confirme delegaţiei americane întrevederea solicitată, care îi confirmase lui 
Luciani că, pentru următoarele câteva săptămâni, locul său era la Vatican. 
Decizia de a rămâne la Roma îi fusese dictată şi de alte raţiuni, la fel de 
solide. Pe la jumătatea lunii septembrie, papa Ioan Paul I hotărâse că prima sa 
prioritate trebuia să fie curăţenia în propria casă. înainte de toate, îl preocupa 
problema Băncii Vaticanului şi a filozofiei de lucru a acesteia. 

Luciani se puse în mişcare cu o rapiditate care lipsise cu desăvârşire în 
ultimele zile ale predecesorului său. Sita cea nouă era menită nu doar să 
cearnă Vaticanul de la un capăt la celălalt în primele sale 100 de zile, ci ardea 
de nerăbdare ca, în acelaşi interval, Biserica să-şi înceapă schimbarea de 
direcţie, mai ales în privinţa Corporaţiei Vatican. 

încă din prima săptămână a pontificatului său, noul papă lăsase să se 
întrevadă ce avea să urmeze, "consimţind" la dorinţa cardinalului Villot de a 
fi despovărat de una dintre numeroasele sale responsabilităţi, cea de 
preşedinte al Consiliului Pontifical, "Cor Unum". Postul reveni cardinalului 
Bernard Gantin. Cor Unum era unul din marile centre de acumulare a banilor 
colectaţi din toată lumea pentru a fi distribuiţi celor mai sărace naţiuni. 

Pentru Luciani, Cor Unum constituia un element vital al concepţiei sale 
conform căreia finanţele Vaticanului, ca şi toţi ceilalţi factori, trebuiau să fie 
animate de învăţăturile Evangheliei. Villot fu înlocuit - cu delicateţe, dar 
înlocuit - cu Gantin, un om de o mare spiritualitate şi de o cinste ireproşabilă. 

Sătucul Vatican începu să freamăte de speculaţii. Unii declarară sus şi 

tare că nu avuseseră în viaţa lor de-a face cu Sindona şi Calvi şi cu nimeni din 
mafia milaneză care năpădise Vaticanul sub papa Paul. Alţii, în încercarea de 
a supravieţui, începură să strecoare informaţii în apartamentele papale. 

La câteva zile după numirea lui Gantin, noul papă găsi pe biroul său un 
exemplar al circularei Biroului Italian pentru Control Valutar. Era, fără 
îndoială, un răspuns direct la lunga scrisoare deschisă adresată papei de II 
Mondo, scrisoare prin care i se aducea la cunoştinţă o situaţie intolerabilă din 
punctul de vedere al unui om hotărât să fie sărac şi să păstorească o Biserică 
săracă. 

Circulara, semnată de ministrul comerţului exterior, Rinaldo Ossola, 
fusese trimisă tuturor băncilor italiene, pentru a le atrage atenţia că IOR-ul, 
Banca Vaticanului, este "din punct de vedere practic, o instituţie bancară non- 
rezidentă", adică străină. Ca atare, relaţiile dintre Banca Vaticanului şi 
instituţiile financiare italiene erau guvernate de exact aceleaşi reguli care se 
aplică în cazul tuturor celorlalte bănci străine. 

Ministrul acorda o atenţie deosebită practicilor ilegale în domeniul 
valutar, care implicau transferul ilegal de bani din Italia. Circulara sa 
constituia o recunoaştere clară din partea ministerului a realităţii acestor 
practici ilegale. In cercurile financiare italiene, documentul fu considerat 
drept o încercare de a pune capăt măcar uneia dintre numeroasele afaceri 
dubioase ale Băncii Vaticanului. In cetatea Vaticanului, circulara fu privită ca 
încă o confirmare a faptului că zilele episcopului Paul Marcinkus în postul de 
preşedinte al Băncii Vaticanului erau numărate. 

La începutul lunii septembrie 1978, prin Vatican începu să circule o 
istorie pe care personal o consider apocrifă, dar de a cărei autenticitate m-au 
asigurat multe surse de la Vatican şi din mass media italiană. Era vorba despre 
vânzarea Băncii Cattolica del Veneto şi despre călătoria lui Luciani la Vatican 
cu scopul de a împiedica vânzarea băncii către Roberto Calvi. în realitate, 
Luciani a avut o întrevedere cu Benelli, aşa cum am consemnat mai devreme 
în această carte. Versiunea care începu să umble prin sat aducea înflorituri în 
stil italian. Luciani s-ar fi dus la Paul al Vl-lea, care i-ar fi răspuns: "Este un 
sacrificiu pe care chiar şi dumneata trebuie să-1 faci pentru Biserică. Finanţele 
noastre încă nu şi-au revenit după daunele provocate de Sindona. Dar eşti 
liber să-i expui problema monseniorului Marcinkus." 

Puţin mai târziu, Luciani s-ar fi prezentat în biroul lui Marcinkus şi i-ar 
fi repetat lista nemulţumirilor diocezale referitor la vânzarea băncii. 
Marcinkus l-ar fi ascultat, apoi i-ar fi spus: "Eminenţa Voastră, nu aveţi 
altceva mai bun de făcut? Vedeţi- vă de treburile dumneavoastră, iar eu am să- 
mi văd de ale mele." Moment în care Marcinkus i-ar fi arătat lui Luciani uşa. 

Oricine 1-a văzut pe Marcinkus la treabă a băgat de seamă că manierele 
lui sunt pe măsura poreclei de "Gorila". 

Convingerea generală a episcopilor, monseniorilor, preoţilor şi 

călugărilor din cetatea Vaticanului era că, într- adevăr, confruntarea avusese 
loc. Dar iată că, pe neaşteptate, blajinul omuleţ din Belluno dobândi puterea 
să-1 destituie pe Marcinkus în orice clipă. 

Cei din Curie făcură un concurs de pronosticuri. Trebuiau să ghicească 
ziua în care Marcinkus avea să fie destituit oficial de la conducerea b ăncii. Pe 
lângă ancheta demarată şi condusă în numele papei de către cardinalul Villot, 
Luciani cel zâmbitor, şiret ca toţi muntenii, iniţie şi alte cercetări. începu să-i 
vorbească lui Feliei despre Banca Vaticanului şi îi telefona la Florenţa 
cardinalului Benelli. 

Despre ancheta Băncii Italiei asupra Băncii Ambroziano, papa află de 
la Giovanni Benelli, într -un mod tipic pentru modul în care mergeau lucrurile 
în Biserica Romano -Catolică. Cardinalul din Florenţa îi spunea papei de la 
Roma despre ceea ce se petrecea la Milano. 

Fostul număr doi din secretariatul de stat îşi crease o puternică reţea de 
contacte în toată ţara. Licio Celli, cu a sa P2, ar fi fost impresionat de 
varietatea şi calitatea informaţiilor la care avea acces Benelli. Avea inclusiv 
surse foarte bine situate în interiorul Băncii Italiei. Aceste surse îl informaseră 
pe cardinal despre ancheta asupra imperiului lui Roberto Calvi, anchet ă ce se 
apropia de punctul culminat în septembrie 1978. Ceea ce îi stârni interesul lui 
Benelli - şi, ulterior, şi lui Luciani - fu acea parte a anchetei care cerceta 
legăturile lui Calvi cu Vaticanul. Sursa din interiorul B ăncii Italiei era sigură 
că investigaţiile aveau să fie urmate de acuzaţii penale serioase împotriva lui 
Roberto Calvi şi, probabil, şi împotriva câtorva dintre colegii săi de la 
conducere. La fel de sigur era faptul că Banca Vaticanului era puternic 
implicată într-un număr considerabil de afaceri cu încălcarea masivă a 
legislaţiei italiene. Anchetatorii plasaseră în fruntea listei de suspecţi din 
interiorul Băncii Vaticanului pe Paul Marcinkus, Luigi Mennelli şi Pellegrino 
De Strobel. 

In aproape zece ani, Benelli învăţase că pe Luciani nu-1 puteai influenţa 
îndemnându-1 insistent să adopte o anumită atitudine. Mi-a declarat: 

Papei Luciani îi prezentai faptele, îţi spuneai părerea, apoi îi lăsai răgaz 
să cumpănească. Abia după ce analiza toate datele disponibile lua o 
hotărâre, iar când se hotăra Luciani, nimic, să fim bine înţeleşi, nimic 
nu-1 mai putea clinti. Blând, da. Modest, da. Dar când se hotăra să facă 
ceva, era ca o stâncă. 

Benelli nu era singurul care aflase de intenţiile conducerii Băncii Italiei. 
Exact aceleaşi informaţii îi parveniră, prin membri ai P2, lui Licio Gelli, aflat 
la Buenos Aires. La rândul lui, Gelli îşi puse la curent tovarăşii de călătorie, 
Roberto Calvi şi Umberto Ortolani. 

Alţi membri ai P2, plasaţi în interiorul magistraturii milaneze, îl 

avertizară pe Gelli că, după încheierea investigaţiilor asupra Băncii 
Ambrosiano, documentele aveau să fie înaintate judecătorului Emilio 
Alessandrini. La câteva zile după ce Gelli intrase în posesia acestei informaţii, 
Prima Linea, un grup terorist de stânga din Milano, primi un mesaj din partea 
omului de contact din interiorul magistraturii, prin care i se indica identitatea 
următoarei victime potenţiale. Liderul terorist îşi agăţă de peretele locuinţei o 
fotografie a obiectivului: judecătorul Emilio Alessandrini. P2 acţiona în multe 
direcţii, inclusiv în Vatican. 

In primele zile ale lui septembrie, Albino Luciani constată că, fără să 
ştie cum, fusese trecut pe lista de difuzare exclusivă a unei neobişnuite agenţii 
de presă, denumită L'Osservatore Politico (OP). Agenţia era condusă de 
ziaristul Mino Pecorelli şi scotea la lumină cu regularitate afaceri scandaloase 
care, până la urmă, se dovedeau a fi întru totul adevărate. Astfel, papa, alături 
de cei mai importanţi politicieni, ziarişti, analişti şi alţii care ţineau să fie 
primii la curent, avu ocazia să citească despre ceea ce OP numea "Marea Lojă 
a Vaticanului". Articolul dădea numele a 121 de persoane care se presupunea 
că sunt membri ai Lojelor Masonice. Lista cuprindea numeroşi mireni, dar 
marea majoritate erau cardinali, episcopi şi prelaţi de rang înalt. Pecorelli 
publicase lista pentru simplul motiv că era în război cu fostul său Mare 
Maestru, Licio Gelli. Şeful OP fusese şi el membru în P2, dar se retrăsese. 

Pecorelli nutrea speranţa că publicarea listei cu masonii din Vatican 
avea să-i creeze mari necazuri Marelui Maestru al P2, mai ales că mulţi dintre 
aceştia erau buni prieteni cu Gelli şi Ortolani. 

Dacă informaţia era adevărată, atunci însemna că Luciani era efectiv 
înconjurat de masoni 49 , iar apartenenţa la masonerie conducea automat la 
excomunicarea din Biserica Romano -Catolică. înainte de Conclav umblaseră 
tot felul de zvonuri cum că unii dintre cei mai importanţi papabili ar fi fost 
masoni. De data aceasta, pe 12 septembrie, noul papă avea în faţă lista 
completă. In privinţa francmasoneriei, Luciani considera că o asemenea 
apartenenţă este de neconceput pentru un preot. Era conştient că unii catolici 
de rând dintre cunoştinţele sale erau membri în diverse loje - tot aşa cum avea 
şi prieteni comunişti. Cu timpul, acceptase situaţia, dar, din punctul lui de 
vedere, pentru o faţă bisericească exigenţa era cu totul alta. Biserica Romano- 
Catolică se declarase, cu mult timp în urmă, adversar înverşunat al 
francmasoneriei. Noul papă era deschis oricăror discuţii, dar o listă cu 121 de 
membri confirmaţi nu prea mai lăsa loc de vreo discuţie. 

Secretarul de stat, cardinalul Villot, cu numele masonic de Jeanni şi 
numărul de lojă 041/3, înscris într-o lojă din Zurich, la data de 6 august 1966. 
Ministrul de externe, monseniorul Agostini Casaroli. Episcopul Paul 
Marcinkus şi monseniorul Donato de Bonis, ambii de la Banca Vaticanului. 



49 Papa nu era mason, dar ca mulţi alţi lideri politici şi religioşi acţiona în spirit masonic. 

Tulburat, papa citi lista ce părea un adevărat Who's Who al Cetăţii 
Vaticanului. Observând cu uşurare că nici Benelli, nici cardinalul Feliei nu 
figurau pe lista care îl includea până şi pe secretarul papei Paul, monseniorul 
Pasquale Macchi, Albino Luciani îi telefona imediat lui Felie i şi îl invită la o 
cafea. 

Feliei îi spuse papei că o listă foarte asemănătoare făcuse înconjurul 
Vaticanului cu mai bine de doi ani înainte, în luna mai 1976. Motivul pentru 
care reapăruse acum era, evident, încercarea de a influenţa deciziile papei în 
privinţa desemnărilor, promovărilor şi destituirilor. 

- E adevărat ce scrie pe listă? întrebă Luciani. 

Feliei îi spuse papei că, după părerea lui, era o combinaţie abilă. Unii 
de pe listă erau masoni, alţii nu. Ii explică: 

- Se pare că aceste liste provin de la facţiunea lui Lefebvre... Nu rebelul 
nostru confrate francez este cel care le -a întocmit, dar, de folosit, s-a folosit de 
ele. 

Episcopul Lefebvre fusese, ani de -a rândul, ca un ghimpe în coastă 
pentru Vatican şi, mai ales, pentru papa Paul al Vl-lea. Era un tradiţionalist 
pentru care Al Doilea Conciliu al Vaticanului constituia suprema erezie, a şa 
încât ignora în mare măsură hotărârile Conciliului. I se dusese vestea în lumea 
întreagă pentru insistenţa cu care susţinea că liturghia trebuia celebrată numai 
în latineşte. Datorită vederilor sale de dreapta într-o multitudine de chestiuni, 
ajunsese până la condamnarea publică a papei Paul al Vl-lea. In ce priveşte 
Conclavul care îl alesese pe papa Ioan Paul I, susţinătorii lui Lefebvre 
afirmaseră iniţial că vor refuza să-1 recunoască pe noul papă, pentru că era 
ales de un Conclav din care fuseseră excluşi cardinalii în vârstă de peste 
optzeci de ani. După alegere, deplânseseră alegerea numelor, considerându-le 
"de rău augur". 

Luciani cumpăni câteva secunde. 

- Spuneţi că astfel de liste circulă de mai bine de doi ani. 

- Da, Sanctitatea Voastră. 

- Presa a aflat de ele? 

- Da, Sanctitatea Voastră. Lista completă nu a fost publicată niciodată, 
doar câte un singur nume, ici şi colo. 

- Şi reacţia Vaticanului? 

- Cea normală. Nici o reacţie. 

5 

Luciani râse. Ii plăcea acest Pericle Feliei. Deşi era membru al Curiei şi 
tradiţional în concepţii, Feliei dovedea, totuşi, spirit, rafinament şi o cultură 
remarcabilă. 

- Sanctitatea Voastră, în legătură cu acea revizuire a Dreptului Canonic, 
care vă preocupă atât de mult, intenţionează Sfântul Părinte o schimbare a 
poziţiei Bisericii faţă de francmasonerie? Au existat, de-a lungul anilor, 
diverse grupuri de presiune interesate să impună o viziune mai "modernă". 

Sfântul Părinte încă mai cântărea argumentele când a survenit moartea sa. 
Feliei continuă arătând că Villot era unul dintre cei care susţineau slăbirea 
regulii canonice care stabilea că orice romano -catolic care devine francmason 
este automat excomunicat. 

După discuţia avută cu Feliei, papa începu să-i privească mai cu atenţie 
pe unii dintre oaspeţii săi. Nenorocirea era că francmasonii nu arătau în nici 
un fel diferit de restul speciei umane. In timp ce Luciani medita la această 
problemă neprevăzută, câţiva dintre membrii Curiei Romane, care simpatizau 
puternic cu vederile de dreapta ale lui Gelli, transmiteau informaţii în afara 
Vaticanului, în cele din urmă, informaţiile ajunseră la destinatar: Roberto 
Calvi. 

Veştile de la Vatican erau sumbre. Bancherul milanez căpătă 
convingerea că papa urmărea să se răzbune pentru preluarea Băncii Cattolica 
del Veneto. Nu putea concepe că interesul lui Luciani pentru Banca 
Vaticanului avea alt mobil decât acela al dorinţei personale de a-1 ataca pe 
Roberto Calvi. Calvi îşi reaminti mânia clerului veneţian, protestele lui 
Luciani, lichidarea a numeroase conturi diocezale şi transferul acestora la o 
bancă rivală. Ce era de făcut? Poate un dar substanţial către Vatican? Sau o 
donaţie generoasă pentru opere de caritate? Şi totuşi, din câte aflase despre 
Luciani, reieşea că în persoana acestuia avea de -a face cu un gen de om foarte 
rar întâlnit în lumea afacerilor, o persoană total incoruptibilă. 

Toată luna septembrie, Calvi colindă continentul sud-american, 
Uruguay, Peru, Argentina, însoţit în permanenţă fie de Gelli, fie de Ortolani. 
Dacă Marcinkus cădea, altcineva avea să să-i ia locul şi să descopere, în scurt 
timp, mersul afacerilor şi adevărata natură a relaţiilor dintre Banca 
Vaticanului şi Banco Ambrosiano. Mennini şi De Strobel aveau să fie 
destituiţi. Avea să fie informată Banca Italiei, iar Roberto Calvi urma să-şi 
petreacă tot restul vieţii în închisoare. 

Prevăzuse toate situaţiile, luase în calcul toate primejdiile posibile, 
înlăturase orice fisură. Realizase o creaţie perfectă: nu doar un furt - nici 
măcar o mare lovitură. Ceea ce făcea el era un furt neîntrerupt, de o anvergură 
cum nimeni nu îndrăznise vreodată măcar să viseze. Până în septembrie 1978, 
Calvi furase deja peste 400 de milioane de dolari. Concernurile off-shore, 
asociaţii din străinătate, companiile fantomă - mulţi hoţi ar fi jubilat dacă ar fi 
reuşit să jefuiască o singură bancă. Calvi jefuia bănci cu zecile în acelaşi timp. 
Se îmbulzeau să fie jefuite, se băteau pentru onoarea de a da bani cu 
împrumut Băncii Ambrosiano. 

Ajuns pe culmile succesului, se văzu deja nevoit să dea piept cu 
autorităţile Băncii Italiei, care nu puteau fi corupte şi care se apropiau, cu 
fiecare zi, de finalizarea investigaţiilor. Gelli îl asigurase că problema putea fi 
şi avea să fie rezolvată; dar cum ar fi putut, chiar şi Gelli, cu toată puterea şi 
influenţa pe care le stăpânea, să ţină piept unui papă? 

Dacă, printr-o minune, Albino Luciani ar fi murit înainte ca Marcinkus 
să fie destituit, atunci Calvi ar fi câştigat un răgaz. Doar o lună, e drept, într-o 
lună se pot întâmpla multe. Dar multe s-ar fi putut întâmpla şi în următorul 
Conclav. Dumnezeule, doar nu era posibil să iasă un alt papă care să vrea să 
revoluţioneze finanţele Vaticanului? Apelă, ca întotdeauna, la Licio Gelli şi îi 
mărturisi temerile sale cele mai sumbre. Discutară îndelung, colindând oraşele 
sud-americane, şi Roberto Calvi se mai linişti. Gelli îl asigurase din nou. 
"Problema" putea fi şi avea să fie rezolvată. 

In tot acest timp, noul locatar al apartamentelor papale îşi reintră rapid 
în programul zilnic. Păstrându-şi obiceiul de o viaţă, Luciani se trezea foarte 
devreme. Alesese patul pe care îl folosise şi Ioan al XXIII -lea, în locul celui 
folosit de Paul al Vl-lea. Părintele Magee îi spuse lui Luciani că Paul refuzase 
să doarmă în patul lui Ioan "în semn de respect pentru papa Ioan". 

Luciani îi răspunse: 

- Eu am să domn în patul lui, în semn de iubire pentru el. 

Deşi ceasul de la capul patului era pus să sune, pentru orice 
eventualitate, la ora 4:45, papa era trezit la 4:30 cu o bătaie în uşa 
dormitorului. In felul acesta i se dădea de ştire că sora Tereza îi lăsase o 
carafă cu cafea. Până şi în acest gest simplu era prezent amestecul Curiei. La 
Veneţia, călugăriţa fusese obişnuită să bată în uşă, să spună "Bună dimineaţa" 
şi să-i aducă lui Luciani cafeaua la pat. Dar sâcâitorii monseniori de la 
Vatican consideraseră că gestul acela inocent încălca nu ştiu ce protocol, îl 
dojeniseră pe Luciani, iar acesta, perplex, fusese de acord să i se lase cafeaua 
în cabinetul de lângă dormitor. Obiceiul de a bea cafea imediat după trezire i 
se trăgea de la o operaţie de sinus, făcută cu ani în urmă, din cauza căreia se 
trezea cu un gust neplăcut în gură. Când călătorea, dacă nu se găsea cafea, 
atunci sugea o bomboană. 

După ce îşi bea cafeaua, făcea baie şi se bărbierea. De la cinci la cinci 
şi jumătate, exersa la limba engleză, cu ajutorul unui curs practic înregistrat 
pe casetă. La cinci şi jumătate, Luciani părăsea dormitorul şi se ducea în 
capela retrasă, aflată în apropiere. Până la ora şapte, se ruga, medita şi îşi 
spunea breviarul 50 . 

La ora şapte apăreau şi ceilalţi membri ai casei papale, în special 
secretarii, părintele Lorenzi şi părintele Magee. Lorenzi, la fel de nedeprins cu 
treburile Vaticanului ca şi Luciani, îl întrebase pe papă dacă Magee, fost 
secretar al papei Paul, putea rămâne în continuare în post. Papa fusese de 
acord. II remarcase pe părintele Magee încă din primele zile ale pontificatului 
său, datorită abilităţii cu care reuşea să îi facă rost de cafea. La liturghie, în 
afară de cei trei mai participau călugăriţele din Congregaţia Măriei Bambina, 
ale căror îndatoriri erau dereticatul şi gătitul pentru papă. La sugestia 



50 breviar, carte cu rugăciunile pe care trebuie să le rostească zilnic fiecare preot romano -catolic, (n.tr.) 

165 



David Yallop 

părintelui Lorenzi, printre călugăriţe - maica superioară Elena şi surorile 
Margherita, Assunta, Gabriella şi Clorinda - fusese chemată şi sora Vincenza 
de la Veneţia. 

Vincenza fusese în slujba lui Luciani încă din perioada petrecută la 
Vittorio Veneto şi îi cunoştea toate tabieturile. II însoţise la Veneţia şi fusese 
maica superioară a unei comunităţi de patru călugăriţe care îl îngrijeau pe 
patriarh. In 1977 suferise un atac de cord şi fusese internată în spital. Medicul 
îi spusese că nu mai are voie să muncească, că trebuie să stea şi doar să le 
pună la treabă pe celelalte călugăriţe. Ea îi ignorase sfatul şi continuase să o 
supravegheze pe sora Celestina la bucătărie şi să-1 dădăcească pe patriarh, 
aducându-i aminte să-şi ia medicamentele pentru hipotensiune. 

Pentru Albino Luciani, Vincenza şi părintele Lorenzi erau ultima 
legătură cu meleagurile natale din nordul Italiei, pe care le mai văzuse doar 
rareori şi unde nu avea să se mai întoarcă niciodată. Te înfioară când te 
gândeşti că, după ce un bărbat este ales papă, se mută neîntârziat acolo unde, 
probabil, va şi muri, şi unde, cu siguranţă, va fi îngropat. Un domiciliu 
prematur în propriul loc de veci. 

La 7:30, imediat după liturghie, se servea micul dejun cu cafe latte, un 
corn şi cîteva fructe, întocmai după cum le spusese Vincenza celorlalte 
călugăriţe, era o adevărată problemă să-i dai de mâncare lui Albino Luciani. 
De obicei nici nu băga de seamă ce mănâncă şi abia dacă ciugulea. Ca mai toţi 
cei care cunoscuseră sărăcia acută, avea oroare de risipă. Rămăşiţele de la 
vreun dineu oferit în onoarea oaspe ţilor formau una din mesele sale de a doua 
zi. 

La micul dejun, Luciani citea o serie întreagă de ziare italiene. La 
cererea lui, lista fusese suplimentată cu cotidianul veneţian II Gazzettino. Intre 
8:00 şi 10:00, papa lucra în linişte în cabinetul său, pregătindu-se pentru 
primele audienţe. Intre 10:00 şi 12:30, îşi primea oaspeţii şi se întreţinea cu ei 
la etajul al doilea al palatului apostolic, în timp ce al ţii, cum ar fi monseniorul 
Jacques Martin, prefectul casei pontificale, făceau tot posibilul pentru ca 
intrările şi ieşirile să respecte orarul stabilit. 

Martin şi ceilalţi membri ai Curiei descoperiră curând că Luciani nu se 
lua după ei. în ciuda protestelor mute, papa avea obiceiul de a -şi prelungi 
conversaţiile cu oaspeţii săi, dând peste cap întregul program. Cei ca 
monseniorul Martin sunt întruchiparea unei concepţii foarte larg răspândite la 
Vatican, conform căreia, dacă n-ar fi papa, ar putea şi ei, în sfârşit, să-şi facă 
meseria. 

La 12:30 se servea un dejun cu minestrone 51 sau paste, urmate de felul 
doi pregătit de Vincenza. Până şi ora dejunului stârnise comentarii. Papa Paul 
luase întotdeauna masa la ora 13:30. Faptul că un asemenea amănunt 

51 minestrone: ciorbă milaneză gătită din orez, fasole verde, varză, paste făinoase şi slănină, (n.tr.) 

neimportant stârnise comentarii atât de aprinse demonstrează cât de mult 
seamănă Vaticanul cu un simplu sătuc. Când se află că papa primea la masă 
persoane de sex feminin, clevetirile nu mai conteniră. Probabil că nepoata lui, 
Pia, şi cumnata lui au intrat în analele Vaticanului. 

Intre 13:30 şi 14:00, Luciani îşi făcea o scurtă siestă. Apoi urma o 
plimbare pe terasă ori în grădinile Vaticanului. Uneori era însoţit de cardinalul 
Villot; cel mai adesea, Luciani citea. Pe lângă breviar, îşi găsea liniştea în cele 
mai diverse lecturi, de la Mark Twain la Sir Walter Scott. După ora 16:00, se 
întorcea în cabinet şi studia conţinutul unei mape voluminoase trimise de 
monseniorul Martin, care cuprindea lista oaspeţilor de a doua zi şi expuneri 
complete. 

La 16:30, în timp ce îşi sorbea ceaiul de muşeţel în cabinetul 
"Tardella", papa îi primea pe cardinali, arhiepiscopi şi secretarii de 
congregaţii, cabinetul său restrâns. Acestea erau întrunirile cheie, în care se 
luau măsurile necesare pentru ca mecanismul de conducere a Bisericii 
Romano-Catolice să meargă uns. 

Masa de seară era la ora 19:45. La 20:00, Luciani urmărea ştirile de la 
televizor, continuând să mănânce. In cazul în care nu avea oaspeţi, lua cina 
doar cu părintele Lorenzi şi părintele Magee. 

După cină, continua să-şi pregătească audienţele de a doua zi, iar pe la 
21:30, după ce rostea şi ultima parte a beviarului, papa se ducea la culcare. 

Cina, ca şi dejunul, era compusă din feluri simple. Pe 5 septembrie, 
Luciani îl avu ca oaspete pe părintele Mărio Ferrarese, un preot veneţian. 
Papa justifică invitarea preotului în apartamentele papale prin dorinţa sa de a 
răsplăti ospitalitatea pe care părintele Mărio i-o arătase la Veneţia. II lăsa rece 
faptul că potentaţii Italiei ar fi dat orice să îl aibă pe Albino Luciani ca 
oaspete la cină; el prefera compania unui simplu preot paroh. In seara aceea, 
masa fu servită de Guido şi Gian Paolo Guzzo, din personalul aflat în 
serviciul papei. Luciani îl întrebă pe oaspetele său ce mai e nou la Veneţia, 
apoi spuse cu blândeţe: 

- Rugaţi-i pe cei de acolo să se roage pentru mine, căci nu e uşor să fii 
papă. 

întorcându-se către fraţii Guzzo, papa zise: 

- întrucât avem un oaspete, se cade să-1 servim cu desert. Cu o oarecare 
întârziere, pe masa papală apărură cupe cu îngheţată. Vinul fu la discreţie 
pentru toţi ceilalţi. Luciani se mulţumi cu apă minerală. 

Acesta era programul zilnic al papei Ioan Paul I - un program de la care 
se abătea, din când în când, cu mare plăcere. Fără veste, se ducea să se plimbe 
prin grădinile Vaticanului. O schimbare nevinovată, s-ar putea spune, dar era 
suficient un singur gest inopinat pentru a pune în mare încurc ătură protocolul 
Vaticanului şi gărzile elveţiene. Deja semănase consternare printre ofiţerii 
superiori ai gărzii, prin faptul că stătea de vorbă cu santinelele şi, în plus, le 

ceruse să nu mai îngenuncheze de câte ori trecea pe lângă ei. Aşa cum îi 
spusese şi părintelui Magee: "Cine sunt eu, de trebuie să îngenuncheze în faţa 
mea?" 

Monseniorul Virgilio Noe, maestrul de ceremonii, îl imploră să nu mai 
stea de vorbă cu gărzile şi să se rezume la o înclinare a capului, fără un 
cuvânt. Papa întrebă de ce. Noe făcu un gest larg, a mirare. 

- Sfinte Părinte, nu se face. Nici un papă nu a stat vreodată de vorbă cu 
ei. 

Albino Luciani zâmbi şi continuă să stea de vorbă cu gărzile. Erau 
departe vremurile de la începutul domniei lui Paul, când preo ţii şi călugăriţele 
încă mai cădeau în genunchi pentru a vorbi papei, chiar şi la telefon. 

Un alt motiv de îngrijorare pentru mulţi tradiţionalişti din Curie fu şi 
atitudinea papei faţă de telefoane. Acum trebuiau să se lupte cu un papă care 
considera că e în stare să formeze singur numerele şi să răspundă la telefon. 
Le telefona prietenilor de la Veneţia. Le telefona câtorva maici superioare, 
doar ca să mai schimbe o vorbă. Când Luciani îi spuse prietenului său, 
părintele Bartolomeo Sorge, că ar vrea să se spovedească părintelui Dezza, un 
preot iezuit, părintele Dezza sună în mai puţin de o oră, pentru a stabili ziua 
vizitei. Vocea care îi răspunse la telefon îl informă: 

- îmi pare rău, dar secretarul papei lipseşte momentan. Vă pot ajuta cu 
ceva? 

- Dar cine e la telefon? 

- Papa. 

Pur şi simplu nu se făcea aşa ceva. Nu se făcuse până atunci şi probabil 
că nu se va mai face niciodată. Amândoi secretarii de atunci ai lui Luciani 
neagă acum cu înverşunare întâmplarea. Era de neconceput, şi totuşi, e 
adevărul adevărat. 

Luciani începu să exploreze Vaticanul, cu cele peste 10.000 de camere 
şi holuri şi 997 de scări, dintre care 30 secrete. Pe neaşteptate, părăsea 
apartamentele papale, fie singur, fie însoţit de părintele Lorenzi. La fel de 
neaşteptat, apărea într-unui din cabinetele Curiei, "încerc să mă orientez prin 
palat", îi explică într-una din zile arhiepiscopului Caprio, adjunctul 
secretarului de stat, care îl privea uimit. 

Nu le convenea. Dar deloc. Curia se obişnuise cu un papă la locul lui, 
care respectă canoanele birocratice. Cel nou, însă, era peste tot, se băga în 
toate, ba, mai rău, avea de gând să facă schimbări. Bătălia pentru vechiul 
sedia gestatoria, jilţul în care fusese purtat întotdeauna fostul papă în timpul 
apariţiilor sale în public, începu să capete proporţii nebănuite. Luciani îl 
trimisese la magazia de vechituri. Tradiţionaliştii începură să se lupte pentru 
reintroducerea lui. Faptul că i se cerea papei să-şi piardă timpul cu astfel de 
mărunţişuri spune multe despre îngustimea unei anumite părţi a Curiei 
Romane. 

Pe cei de felul monseniorului Noe, Luciani îi luă ca pe copii. Ei nu 
trăiau în lumea lui, iar el, categoric, n-avea de gând să intre în lumea lor. Le 
explică lui Noe şi celorlalţi că prefera să meargă pe jos pentru că nu se 
considera mai presus de alţii. Detesta jilţul şi tot ce întruchipa el. 

- O, dar mulţimea nu vă mai poate vedea, zise Curia. Lumea vrea jilţul 
înapoi. Sfântul Părinte trebuie să poată fi văzut de toţi. 

Luciani le explică răbdător că apărea frecvent la televiziune şi că apărea 
în balcon în fiecare duminică, pentru Angelus. Le mai spuse că nu putea 
suferi ideea de a fi purtat, practic, pe umerii altora. 

- Dar, Sanctitatea Voastră, zise Curia, dacă doriţi o şi mai mare 
umilinţă decât cea pe care o dovediţi acum cu prisosinţă, ce ar putea fi mai 
umil decât să fiţi purtat pe acest tron pe care îl detestaţi atât de mult? 

In faţa unui asemenea argument, papa se dădu învins. La următoarea 
audienţă publică, fu purtat până în sala Nervi pe sedia gestatoria. 

Deşi o parte din timpul lui Luciani era ocupat cu nimicurile Curiei, 
majoritatea orelor de lucru şi le dedica unor probleme mai serioase. Declarase 
misiunilor diplomatice că Vaticanul renunţă la orice pretenţie de putere 
lumească. Cu toate acestea, noul papă descoperi fără întârziere că prin mapa 
lui de lucru treceau, practic, toate problemele importante ale omenirii. 
Biserica Romano-Catolică, căreia peste 18 la sută din populaţia mondială îi 
datorează supunere spirituală, reprezintă o forţă importantă; ca atare, este 
obligată să adopte o poziţie şi să ia o atitudine într-o gamă largă de probleme. 
In afară de atitudinea pe care o adoptase faţă de dictatorul argentinian Videla, 
care avea să fie reacţia lui Albino Luciani faţă de pletora de dictatori care 
domneau peste multe popoare catolice? Care avea să-i fie reacţia faţă de clica 
lui Marcos din Filipine, ţară în care trăiesc 43 de milioane de catolici? Faţă de 
auto investitul Pinochet din Chile, cu o popula ţie cu peste 80 la sută catolici? 
Faţă de generalul Somoza din Nicaragua, dictatorul cel atât de admirat de 
consilierul financiar al Vaticanului, Michele Sindona? Cum ar putea face 
Luciani ca Biserica Romano-Catolică să redevină o casă a celor săraci şi 
năpăstuiţi într-o ţară ca Uganda, în care Amin înscena accidente mortale 
preoţilor, aproape în fiecare zi? Care avea să-i fie reacţia faţă de situaţia 
catolicilor din El Salvador, unde pentru o parte din junta aflată la putere 
catolic era sinonim cu "duşman"? O astfel de situaţie, într-o ţară cu 96 la sută 
catolici, ameninţa să ducă la genocid şi constituia o problemă puţintel mai 
serioasă decât controversele Vaticanului privitoare la jilţul papei. 

Cum, oare, avea să se adreseze lumii comuniste de la balconul 
Sfântului Petru, după ce vorbise cu asprime despre Comunism din amvonul de 
la Veneţia? In calitate de cardinal, în privinţa arsenalelor nucleare fusese de 
acord cu un "echilibru al groazei"; îşi va putea, oare, menţine poziţia dacă vor 
veni în audienţă adepţi ai dezarmării unilaterale? 

Chiar şi în sânul Bisericii existau o mulţime de probleme moştenite de 

la papa Paul. Mulţi preoţi cereau cu nerăbdare abolirea legământului de 
celibat. Se făceau presiuni pentru a permite femeilor să îmbrace haina 
preoţească. Existau grupuri care cereau modificarea dreptului canonic în ceea 
ce priveşte divorţul, avortul, homosexualitatea şi multe alte probleme - toate 
pe umerii unui singur om, importante, stăruitoare, presante. 

Noul papă dovedi cu rapiditate că "avea în prăvălie mult mai multe 
decât aşezase în vitrină", după cum s-a exprimat monseniorul Loris Capovilla, 
fostul secretar al papei Ioan al XXIII-lea. Când ministrul de externe, 
monseniorul Agostino Casaroli, se prezentă la papă cu şapte întrebări 
referitoare la relaţia Bisericii cu diverse ţări din Europa de est, Albino Luciani 
îi răspunse pe loc la cinci dintre ele şi ceru un mic r ăgaz ca să se gândească la 
celelalte două. 

Uimit, Casaroli se întoarse în cabinetul său şi îi povesti unui coleg cele 
întâmplate. Preotul îl întrebă: 

- Soluţiile sunt cele bune? 

- După părerea mea, sunt perfecte. Ca să obţin răspunsurile astea de la 
Paul, mi-ar fi luat un an. 

O altă problemă aruncată în braţele noului papă era cea privitoare la 
Irlanda şi la atitudinea Biserici i faţă de IRA 52 . Mulţi erau de părere că 
Biserica catolică nu condamnase cu destulă fermitate masacrul nesfârşit din 
Irlanda de Nord. Cu câteva săptămâni înainte de alegerea lui Luciani, 
arhiepiscopul O'Fiaich făcuse vâlvă în presă prin denunţarea condiţiilor din 
închisoarea Maze din Long Kesh. După ce O'Fiaich vizitase închisoarea, se 
declarase "şocat de mizeria şi duhoarea din unele celule, cu pereţii mânjiţi de 
resturi de mâncare şi excremente umane", şi multe altele, în aceeaşi manieră. 
Dar, în foarte lunga sa declaraţie, întocmită cu un remarcabil profesionalism, 
arhiepiscopul nu sufla o vorbă despre faptul că deţinuţii înşişi erau cei care 
creaseră amintitele condiţii. 

Irlanda nu avea cardinal; o mulţime de factori exercitau presiuni în 
încercarea de a-1 influenţa pe Luciani. Unii erau de partea lui O'Fiaich, alţii 
considerau că precedenta sa avansare în arhidioceza Armagh se dovedise de -a 
dreptul dezastruoasă. 

Albino Luciani îi înapoie dosarul O'Fiaich secretarului său de stat, 
clătinând din cap şi rostind un epitaf concis: "Cred că Irlanda merită mai 
mult". Căutarea unui cardinal continuă, până când succesorul lui Luciani avea 
să-i ofere lui O'Fiaich tichia de cardinal. 

In septembrie 1978, tulburările din Liban nu erau considerate printre 
problemele majore ale omenirii. De doi ani de zile, se instaurase un fel de 
pace, presărată cu lupte sporadice între creştini şi trupele siriene. Cu mult 
înaintea oricărui şef de stat, preotul modest din Veneto întrezări în Liban 



52 Irish Republican Army. Armata Republicană Irlandeză, (n.tr.) 

pericolul masacrelor. Discută problema foarte pe larg cu Casaroli şi îi spuse 
că doreşte să viziteze Beirutul înainte de Crăciun. 

Pe 15 septembrie, printre cei primiţi de Luciani în audienţele de 
dimineaţă se numără şi cardinalul Gabriel-Marie Garrone, prefectul Sfintei 
Congregaţii pentru învăţământ Catolic. Această audienţă exemplifică de 
minune cât de remarcabile erau talentele lui Luciani. Garrone venise să 
discute despre un document intitulat Sapienta Christiana, referitor la 
constituţia apostolică şi la directivele şi regulile care guvernau facultăţile 
catolice din lumea întreagă, încă de la începutul anilor '60. Al Doilea Conciliu 
al Vaticanului revizuise regulamentele seminariilor. După doi ani de dezbateri 
interne, Curia Romană trimisese propunerile sale episcopilor din întreaga 
lume, pentru recomandări. Apoi, toate documentele importante fuseseră 
supuse unor noi dezbateri, în cadrul a două întruniri ale Curiei, asistate de 
consultanţi nemembri în Curie. Concluziile au fost apoi examinate de cel 
puţin şase departamente ale Curiei, iar documentul final îi fusese înaintat 
papei Paul al Vl-lea în aprilie 1978, la şaisprezece ani de la prima discutare a 
reformelor propuse. Paul intenţionase să emită documentul pe 29 iunie, de 
ziua Sfinţilor Petru şi Pavel. Dar, după o perioadă de gestaţie de aproape 
şaisprezece ani, documentul nu putea fi trecut în mare zor prin departamentul 
de traduceri al Curiei. Când documentul fu, în sfârşit, definitivat, papa Paul 
era mort deja. Orice iniţiativă nefinalizată în momentul morţii unui papă este 
anulată automat, cu excepţia cazului în care noul papă o aprobă. Prin urmare, 
cardinalul Garrone aborda cu mare nelinişte audienţa cu noul papă. Dacă 
Luciani respingea documentul, se iroseau şaisprezece ani de muncă asiduă. 
Fostul profesor de la seminarul din Belluno îi spuse lui Garrone că îşi 
petrecuse cea mai mare parte din ziua precedentă studiind documentul. Apoi, 
fără să aibă în faţă vreun exemplar, începu să-1 comenteze pe larg şi în 
amănunţime. Garrone rămase uimit de analiza pătrunzătoare făcută de papă 
unui document de o asemenea complexitate. La sfârşitul audienţei, Luciani îi 
spuse că îşi da consimţământul şi că documentul ar trebui dat publicităţii pe 
15 decembrie. 

Ca şi Casaroli, Baggio, Lorscheider şi alţii, Garrone rămase profund 
impresionat în urma discuţiei cu Luciani, întorcându-se în cabinet, se întâlni 
întâmplător cu monseniorul Scalzotto din Propaganda Fide şi remarcă: 

- Am avut ocazia să cunosc un papă extraordinar. 

Intre timp, "extraordinarul" papă continuă să-şi croiască drum prin 
maldărul de probleme lăsate în urmă de Paul. Printre aceste probleme se 
număra şi cazul lui John Cody, cardinalul uneia dintre cele mai bogate şi 
puternice dioceze din lume, Chicago. 

Faptul că Vaticanul ajunsese să considere că un cardinal, oricare ar fi 
fost acela, constituia o problemă, era un lucru neobişnuit. Dar şi Cody însuşi 
era un om foarte neobişnuit. In ultimii zece ani dinaintea pontificatului lui 

Luciani, lui Cody i se aduseseră acuzaţii grave. Dacă numai 5 la sută dintre 
acestea erau adevărate, atunci Cody n-avea ce căuta printre preoţi; cu atât mai 
puţin să fie Cardinal al Chicago-ului. 

înainte să fie promovat în arhidioceza Chicago, în 1965, Cody 
condusese dioceza New Orleans. Mulţi dintre preoţii care au încercat să 
lucreze cu el la New Orleans mai au şi astăzi cicatricele acelor vremuri. Unul 
dintre aceştia a declarat: "Când ticălosul a fost promovat la Chicago, am dat o 
petrecere şi am cântat «Te Deum» (imnul de recunoştinţă). De fapt, fericirea 
noastră însemna nenorocirea celor din Chicago." 

Când am discutat despre evoluţia ulterioară a cardinalului cu părintele 
Andrew Greely, un cunoscut sociolog catolic, autor al unor lucrări de 
specialitate, care îl criticase în repetate rânduri pe Cody, i-am spus că un alt 
preot din Chicago îl comparase pe cardinalul Cody cu căpitanul Queeg, 
paranoicul şi despoticul comandant de vas din "Revolta de pe Câine". 
Părintele Greely a replicat: "După părerea mea, comparaţia îl nedreptăţeşte pe 
căpitanul Queeg". 

După numirea la Chicago a cardinalului Cody, mai toţi locuitorii 
oraşului începură să-1 compare cu primarul Richard Daley, ale cărui metode 
erau democratice doar prin cine ştie ce întâmplare, între cei doi exista o 
singură deosebire fundamentală. Din patru în patru ani, Daley trebuia, cel 
puţin în principiu, să dea socoteală în faţa alegătorilor săi. Dacă reuşeau să-i 
dejoace maşinaţiile politice, puteau să-1 înlocuiască din funcţie. Dar Cody nu 
fusese ales şi, cu excepţia vreunei intervenţii spectaculoase din partea Romei, 
avea să rămână acolo pe viaţă. Lui Cody îi plăcea să spună: "Nu dau socoteală 
nimănui, cu excepţia Romei şi a lui Dumnezeu". După cum aveau să 
demonstreze evenimentele ulterioare, Cody refuza să dea socoteală Romei. 
Nu mai rămânea decât Dumnezeu. 

La sosirea sa în Chicago, Cody era recunoscut drept un excelent 
administrator financiar, un liberal progresist care se zb ătuse îndelung pentru 
integrarea rasială în şcolile din New Orleans şi un prelat foarte exigent. In 
scurt timp îşi pierdu primele două calităţi. La începutul lunii iunie 1970, în 
calitate de trezorier al Bisericii americane, plasă 2 milioane de dolari în 
acţiuni Penn Central. Câteva zile mai târziu, acţiunile se prăbuşiră, iar 
compania dădu faliment. Investiţia fusese ilegală, întrucât noul trezorier 
fusese deja ales. Dar Cody refuzase să-i predea registrele contabile şi avea săi 
le predea abia la mult timp după acea pierdere. Cardinalul Cody a supravieţuit 
scandalului. 

în câteva săptămâni de la sosirea sa la Chicago, le făcuse deja, câtorva 
dintre preoţii săi, o demonstraţie a concepţiei sale personale despre 
liberalismul progresist. Descoperise în dosarele predecesorului s ău, cardinalul 
Albert Meyer, o listă cu preoţi "problemă", fie alcoolici, fie senili, fie 
incapabili. Cody începu să-şi petreacă după-amiezele de duminică descinzând 

în prezbiteriile acestora. Apoi îi destituia şi le punea în vedere s ă părăsească 
locuinţa în termen de două săptămâni. La vremea aceea, pe la mijlocul 
deceniului '60, la Chicago nu existau pentru preoţi nici pensii, nici asigurări 
sociale. Mulţi dintre ei aveau peste şaptezeci de ani. Cody îi aruncă pur şi 
simplu în stradă. 

începu să mute preoţi dintr-o parte într-alta a oraşului, fără să ceară 
părerea nimănui, în mod similar, hotărî închiderea unor prezbiterii, schituri şi 
şcoli. într-unui din cazuri, din ordinul lui Cody s-a început demolarea unui 
prezbiteriu şi a unui schit în timp ce locatarii se aflau la micul dejun sau 
făceau baie. 

S-ar părea că problema fundamentală a lui Cody consta în totala 
incapacitate de a accepta realitatea celui de -Al Doilea Conciliu al Vaticanului. 
Conciliul dezbătuse la nesfârşit pe tema descentralizării puterii şi a deciziilor 
colective. Dar nimic din toate astea nu ajunsese pe moşia cardianului. 

în dioceza cu 2,4 milioane de catolici începu s ă se producă o polarizare 
în grupuri pro şi contra Cody. în tot acest timp, majoritatea catolicilor din ora ş 
se întrebau ce se petrece. 

Preoţii formară un fel de sindicat, numit ACP 53 . Cody le ignoră cererile 
aproape în totalitate. Scrisorile prin care i se solicitau întrevederi nu primeau 
răspuns. Apelurile telefonice îl găseau întotdeauna "ocupat". Unii rămaseră să 
lupte pentru o conducere mai democratică a Bisericii. Mulţi plecară. în 
decursul unui deceniu, o treime din preoţii din Chicago abandonară preoţia. în 
paralel cu acest val de proteste, care dovedea că în statul Illinois ceva era 
foarte putred, cardinalul Cody continuă să susţină că oponenţii săi erau "doar 
o minoritate cârcotaşă". 

Mai mult, cardinalul puse şi presa locală la stâlpul infamiei, denunţând 
ostilitatea acesteia. De fapt, presa şi televiziunea din Chicago au fost 
extraordinar de corecte şi tolerante pe mai toată durata domniei lui Cody. 

Cel care se luptase pentru integrarea rasială în New Orleans deveni 
cunoscut în Chicago drept cel care a închis şcolile pentru negri, pe motiv că 
Biserica nu-şi mai putea permite cheltuielile; iar asta într-o dioceză cu un 
venit anual de aproape 300 de milioane de dolari. 

Aşa cum îi intrase în obişnuinţă, Cody închise multe şcoli fără să ţină 
seama de nimeni, nici măcar de conducerile şcolilor. Când i se reproşa că este 
rasist, Cody se apără afirmând că mulţi dintre negri nu sunt catolici şi că el nu 
consideră că e de datoria Bisericii să educe clasa mijlocie a negrilor 
protestanţi. Dar, odată dobândită eticheta de rasist, cu greu mai scapi de ea. 

In anii următori, acuzaţiile şi imputările la adresa lui Cody se înmulţiră. 
Conflictul cardinalului cu propriul cler se ascuţi. Paranoia lui Cody căpătă 
proporţii. 



53 Association of Chicago Priests: Asociaţia preoţilor din Chicago, (n.tr.) 

173 



David Yallop 

începu să vândă gogoşi, cum că fusese angajat în misiuni de spionaj 
pentru guvernul SUA. îşi povesti colaborările cu FBI-ul. Le spuse preoţilor că 
fusese trimis în misiuni speciale în serviciul CIA, printre altele şi în Saigon. 
Amănuntele erau întotdeauna vagi, dar, dacă te luai după el, fusese implicat în 
operaţiuni de spionaj în serviciul guvernului încă de la îneputul anilor '40. 
S-ar fi zis că John Patrick Cody, fiu de pompier din St. Louis, trăise mai multe 
vieţi. 

Reputaţia de iscusinţă financiară, cu care venise la Chicago, dar care îi 
cam fusese ştirbită de pierderea celor 2 milioane de dolari în falimentul Penn 
Central, primi o nouă lovitură atunci când câţiva dintre adversarii lui Cody se 
apucară să-i cerceteze trecutul plin de peripeţii. Printre toate acele raiduri, 
reale sau imaginare, pe teritorii inamice, Cody reuşise, fără voia lui, să aducă 
o parte a Bisericii la starea de sărăcie, deşi nu tocmai în modul în care 
intenţiona s-o facă Albino Luciani. Părăsise dioceza Sfântul Iosif din Kansas 
City cu 30 de milioane de dolari datorii. Reuşise aceeaşi ispravă în New 
Orleans, ceea ce sporea semnificaţia Te Deum-ului de recunoştinţă de după 
plecarea sa. în Kansas City, măcar, lăsase ceva în urmă, după ce cheltuise 
sume importante pentru a decora cupola renovată a catedralei din centrul 
oraşului. 

începu să urmărească activitatea zilnică a preoţilor şi călugăriţelor de a 
căror loialitate se îndoia. Le întocmi dosare. Interogarea în secreta prietenilor 
"suspecţilor" deveni un lucru obişnuit. Ce legătură vor fi avut toate astea cu 
Evanghelia lui Cristos, e greu de spus. 

Când unele dintre activităţile descrise mai sus determinară preoţimea 
din Chicago să facă plângere la Roma, papa Paul al Vl-lea se îngrijoră şi îşi 
făcu inimă rea. 

Era clar ca lumina zilei că, până la începutul deceniului 70, cel mai 
înalt prelat din Chicago al Bisericii Romano -Catolice se dovedise deja 
nedemn de a conduce dioceza. Cu toate acestea, dezorientat, papa ezită. S-ar 
fi zis că ţinea mai mult la liniştea sufletească a lui Cody decât la soarta a 2,4 
milioane de catolici. 

Unul dintre aspectele cele mai extraordinare ale afacerii Cody const ă în 
faptul că acesta controla, se pare, fără să dea socoteală nimănui, întregul venit 
al Bisericii Catolice din Chicago. Pentru un om de bun simţ şi foarte 
inteligent, gestionarea cu eficienţă a unui venit anual între 250 şi 300 de 
milioane de dolari ar fi un efort considerabil. Dar să încredinţezi această 
misiune unuia precum Cody este de neînchipuit. 

Averea totală a Bisericii Romano-Catolice din Chicago se ridica în 
1970 la peste un miliard de dolari. Din cauza refuzului cardinalului Cody de a 
publica bilanţul anual, unii preoţi din oraş începură să sustragă sume de bani 
care, în împrejurări normale, ar fi ajuns în administrarea cardinalului. Abia în 
1971, la şase ani de la începutul domniei sale despotice, Cody binevoi să 

publice un fel de bilanţ anual. Era un document ciudat. Nu conţinea nici o 
referire la vreo investiţie în valori imobiliare. Nu cuprindea investiţiile în 
portofolii de acţiuni. Doar în privinţa veniturilor cimitirelor reuşea, în sfârşit, 
să aducă o dovadă a vieţii după moarte. Evoluţia profitului era foarte vioaie. 
Cu şase luni înainte de publicarea cifrelor, Cody îi mărturisise unui funcţionar 
că bilanţul se ridica la 50 de milioane de dolari. La publicare, acesta scăzuse 
la 36 de milioane de dolari. Probabil că, pentru cineva care putea fi în acelaşi 
timp la Roma, la Saigon, la Casa Albă şi la Vatican, era o joacă de copil să 
dosească circa 14 milioane de dolari din veniturile cimitirelor. 

Şaizeci de milioane de dolari din fondurile parohiale se aflau în 
custodia Curţii de echitate 54 din Chicago. Cody nu voia să spună nimănui 
unde sunt investiţi banii sau cine beneficiază de dobândă. 

Printre bunurile cele mai de preţ ale cardinalului se aflau şi 
numeroasele relaţii influente din ierarhia Bisericii, pe care le cultiva asiduu. 
Perioada petrecută înainte de război în Curia Romană, mai întâi la colegiul 
nord-american şi apoi la secretariatul de stat, avea să se dovedească de mare 
ajutor în vremuri de restrişte. încă de tânăr, Cody fusese un oportunist. 
Intrând în graţiile lui Pius al XH-lea şi ale viitorului Paul al Vl-lea, îşi 
asigurase un spate puternic la Roma. 

Pentru Vatican, la începutul deceniului 70, reprezentantul său din 
Chicago constituia una dintre cele mai importante legături cu SUA. Grosul 
investiţiilor Corporaţiei Vatican la bursa americană se derula prin Continental 
Illinois. în comitetul de conducere al b ăncii, pe lângă David Kennedy, un bun 
prieten de-al lui Michele Sindona, figura şi preotul iezuit Raymond C. 
Baumhart. Sumele imense transferate de Cody la Roma deveniră un factor 
important al politicii financiare a Vaticanului. Cody nu ştia, ce-i drept, cum să 
se poarte cu preoţii săi, dar tare se mai pricepea să facă rost de bani. Când 
episcopul care conducea dioceza din Reno făcu nişte "investiţii nefericite", 
provocând un dezastru financiar, Vaticanul îl rugă pe Cody să îl gireze. 
Cardinalul le telefona prietenilor săi bancheri şi banii apărură imediat. 

De-a lungul anilor, prietenia dintre Cody şi Marcinkus se consolida. 
Aveau multe în comun, de la trăsături de caracter până la interese şi investiţii. 
Cody, cu sprijinul nevinovat al numeroasei populaţii de polonezi din Chicago, 
începu să sustragă sute de mii de dolari şi să-i transfere în Banca Vaticanului, 
via Continental Illinois. La rândul lui, Marcinkus transfera banii către 
cardinalii din Polonia. 

Cardinalul îşi luă măsuri suplimentare de precauţie, împărţind din 
averea diecezei Chicago în anumite cercuri ale Curiei Romane. La fiecare 
vizită, şi a făcut peste o mie de călătorii la Roma, împărţea cadouri scumpe 
celor care l-ar fi putut servi mai târziu. Ici o brichetă de aur unui monsenior, 



54 Chancery. (în SUA) Curte de echitate, tribunal care judecă pe bază de echitate, în cazurile care nu pot fi 
soluţionate prin aplicarea legilor existente, (n.tr.) 

colo un ceas Patek Philippe unui episcop. 

La Roma continua să plouă cu plângeri, mult mai numeroase decât 
darurile sale costisitoare. La Sfânta Congregaţie pentru Doctrina Credinţei, 
care funcţionează ca o poliţie a Vaticanului în probleme de ortodoxie 
doctrinară şi moralitate clericală, se strânse un teanc din ce în ce mai mare de 
scrisori provenind nu numai de la preoţii şi călugăriţele din Chicago, ci şi de 
la diverse persoane de toate categoriile sociale. Arhiepiscopul Jean Hamer, 
OP, aflat la conducerea Congregaţiei, cântări problema. E destul de simplu să 
iei măsuri împotriva unui preot. După efectuarea anchetei cuvenite, 
Congregaţia nu trebuie decât să se adreseze episcopului competent, cu cererea 
ca preotul să fie mutat de la locul nemulţumirii. Dar cui trebuie să te adresezi 
atunci când e vorba de un cardinal? 

Sindicatul Preoţilor îl condamnă public pe Cody şi îl declară vinovat de 
minciună. In cele din urmă, îi aplică un vot de blam. Cu toate acestea, Roma 
nu reacţiona în nici un fel. 

5 

In 1976, arhiepiscopul Hamer nu era singurul membru marcant al 
Curiei Romane care cunoştea problemele ridicate de reprezentantul de la 
Chicago. Cardinalii Benelli şi Baggio hotărâseră, şi ei, înlocuirea lui Cody, 
mai întâi independent unul de celălalt, apoi împreună. 

După îndelungi consultări cu papa Paul al Vl-lea, se găsi şi o 
modalitate. In primăvara lui 1976, când Cody veni într-una din numeroasele 
lui călătorii la Roma, Benelli îi oferi un post în Curia Romană, post care ar fi 
însemnat un titlu minunat, dar absolut nici o putere. Se ştia că este ambiţios şi 
că se consideră îndrituit să ţintească mai sus decât stăpânirea Chicago-ului. 
Visa să devină papă. Aceasta era adevărata măsură a aroganţei lui Cody: după 
ce întorsese pe dos un oraş întreg, îşi punea problema că ar putea ajunge papă. 
Pentru a-şi îndeplini visul, ar fi fost fericit să dea Chicago în schimbul uneia 
dintre acele Congregaţii ale Curiei care distribuiau fonduri diecezelor 
nevoiaşe din întreaga lume. îşi făcea socoteala că, la momentul oportun, va 
putea cumpăra îndeajuns de multe voturi ale episcopilor pentru a se urca pe 
tronul de la Roma. Conştient de toate acestea, Benelli îl momise cu postul 
oferit, dar, pentru Cody, postul nu prezenta nici un interes, aşa că îl refuză. 
Trebuia căutată altă soluţie. 

In ianuarie 1976, cu câteva luni înainte de confruntarea dintre Benelli şi 
Cody, Jean Jadot, delegatul apostolic la Washington, primise vizita unei 
delegaţii a preoţilor şi călugăriţelor din Chicago. Jadot le spusese că Roma era 
la curent cu situaţia şi avea să găsească o rezolvare. Cum timpul trecea fără să 
se întâmple nimic, la Chicago reîncepu războiul. Imaginea publică a lui Cody 
deveni atât de groaznică încât, pentru a îmblânzi opinia publică, acesta fu 
nevoit să recurgă la serviciile unei firme de specialitate, pe cheltuiala 
Bisericii. 

Preoţii şi călugăriţele se plânseră din nou lui Jadot, la Washington. 

Acesta îi sfătui să aibă răbdare. 

- Roma va găsi o rezolvare, le spuse el. Trebuie să încetaţi cu aceste 
atacuri publice. Lăsaţi lucrurile să se liniştească. După aceea, Roma va 
rezolva totul cu discreţie. 

Reprezentanţii clerului înţeleseră. Criticile publice se domoliră, pentru 
a fi, însă, provocate din nou, şi mai puternic, de Cody însuşi, prin hotărârea de 
a închide un număr de şcoli din centrul oraşului. Baggio profită de ocazie şi 
încercă din nou să-1 convingă pe papă să ia măsuri decisive. Viziunea papei 
asupra măsurilor decisive se materializa într-o scrisoare scorţoasă adresată lui 
Cody, în care îi cerea o explicaţie pentru închiderea şcolilor. Cody nu luă în 
seamă scrisoarea şi se făli în gura mare că o ignorase. 

Ca reacţie la inerţia Vaticanului, reclamaţiile reîncepură. Apărură noi 
acuzaţii, susţinute de depoziţii, declaraţii şi documente contabile. Se dovedea 
concret că, şi în alte privinţe, comportamentul lui Cody lăsa de dorit. Noile 
acuzaţii aveau în vedere prietenia sa cu o anume Helen Dolan Wilson. 

Cody spusese personalului de Curtea de echitate că Helen Wilson îi 
este rudă. în ce consta exact relaţia de rudenie nu se ştia exact; de obicei, 
Cody o prezenta ca verişoară. Pentru a explica traiul îmbelşugat al acesteia, 
vestimentaţia după ultima modă, călători i le frecvente şi apartamentul 
costisitor, cardinalul dăduse de înţeles că verişoară lui moştenise o "situaţie 
bună" de la răposatul ei soţ. Conform acuzaţiilor aduse la cunoştinţa Romei, 
Cody şi Helen Wilson nu erau rude, iar soţul acesteia, de care divorţase cu 
mult timp în urmă, era cât se poate de viu la vremea când Cody îl declarase 
plecat pe lumea cealaltă; mai mult, când fostul soţ murise cu adevărat, în 
1969, nu lăsase nici un testament, iar toată averea sa lumească, o maşină 
veche de opt ani şi valorând 150 de dolari, îi rămăsese celei de-a doua soţii. 

Aceste acuzaţii, aduse la cunoştinţa Vaticanului în cel mai strict secret, 
continuau prin a dovedi cu probe că prietenia lui Cody cu Helen Wilson dura 
de mult timp; că, în plus, cardinalul încheiase o asigurare pe viaţă, în valoare 
de 100.000 de dolari, ale cărei rate le achita el însuşi, dar care o avea drept 
beneficiar pe Helen Wilson; că fişa ei de personal de la Curtea de echitate din 
Chicago fusese falsificată de Cody, pentru a-i permite să obţină o pensie mai 
mare. Vechimea totală în muncă, pentru care îi fusese calculată pensia, era de 
24 de ani, un fals demonstrabil. Totodată, erau prezentate dovezi care arătau 
că Cody îi dăduse prietenei sale suma de 90.000 de dolari cu care aceasta îşi 
cumpărase o locuinţă în Florida. Se reamintea Vaticanului că Helen Wilson îl 
însoţise pe Cody la Roma atunci când fusese făcut cardinal - dar Cody venise 
atunci însoţit de mulţi alţii. Spre deosebire de Helen Wilson, însă, ceilalţi nu 
trăgeau foloase de pe urma Curţii de echitate şi nici nu se ocupau de alegerea 
mobilierului şi a tapiţeriei din locuinţa cardinalului. Cody mai era, de 
asemenea, acuzat că deturnase sute de mii de dolari din fondurile Bisericii, în 
beneficiul prietenei sale. 

Ca şi cum toate acestea n-ar fi fost de ajuns, acuzaţiile continuară cu 
dezvăluirea numeroaselor asigurări diocezale încheiate prin intermediul fiului 
lui Helen, David Wilson. Acesta beneficiase pentru prima dată de largheţea 
"unchiului" John încă din 1963, la Saint Louis. Atunci când cardinalul se 
mutase, afacerea cu asigurările se mutase şi ea. Conform acuzaţiilor, 
monopolizând asigurările Bisericii controlate de Cody, David Wilson încasase 
comisioane în valoare totală de peste 150.000 de dolari. 

Baggio studie cu atenţie lista lungă şi detaliată. în probleme de spionaj, 
Vaticanul nu are egal: gândiţi-vă, numai, câţi preoţi şi câte maici există în 
lumea întreagă, toţi datorând supunere Romei. Către sfârşitul lunii iunie 1978, 
cardinalul Baggio primi răspunsul solicitat, care îi confirmă justeţea 
acuzaţiilor. 

în cursul lunii iulie 1978, cardinalul Baggio discută din nou problema 
cardinalului Cody cu papa Paul al Vl-lea, care, în cele din urmă, acceptă că se 
impunea schimbarea lui Cody. Papa ceru, totuşi, să se procedeze cu 
menajamente, în aşa fel încât Cody să iasă cu faţa curată. Mai presus de toate, 
trebuia să se evite orice publicitate dezonorantă. Se hotărî să i se pună în 
vedere lui Cody să accepte un co-adjutor 55 - un episcop care să conducă, 
practic, dioceza. Oficial, avea să se anunţe că măsura se datora sănătăţii 
şubrede a lui Cody, ceea ce nu era departe de adev ăr. Urma să i se permită lui 
Cody să rămână titular la Chicago până în 1982, când avea să împlinească cei 
75 de ani necesari pentru pensionare. 

înarmat cu edictul papal, cardinalul Baggio rezolvă iute formalităţile 
necesare, îşi făcu valiza şi plecă spre aeroportul Fiumicino din Roma. Ajuns 
la aeroport, fu informat că papa doreşte să îi vorbească înainte de plecarea sa 
la Chicago. 

Paul reîncepu dansul: un pas înainte, unul înapoi, îi spuse lui Baggio c ă 
planul de transferare a puterii lui Cody către un co-adjutor trebuia pus în 
aplicare numai cu acordul lui Cody. 

Consternat, Baggio pleda: 

- Sfinte Părinte, fie-mi permis să insist. 

- Nu, nu, să nu i se impună. Planul rămâne valabil numai dacă 
Eminenta Sa consimte. 

Cardinalul Baggio plecă la Chicago mânios şi frustrat. 

Reţelele de spionaj sunt cu dus şi întors, iar cardinalul Cody avea, şi el, 
sursele lui în interiorul Curiei Romane. Elementul surpriză, cu care Baggio 
spera să-1 prindă pe Cody pe picior greşit, se irosise deja, datorită zilei 
pierdute pentru cruciala întrevedere cu papa. Baggio nici nu b ănuia că, acum, 
Cody îl aştepta pregătit. 

Aproape oricine, în situaţia lui Cody, şi-ar fi făcut un mic proces de 



55 co-adjutor. adjunct al unui prelat, cu drept de succesiune, (n.tr.) 

conştiinţă şi ar fi meditat, poate, la ce şi cum se petrecuse în atâţia ani pentru 
a-1 aduce pe cel mai blajin dintre papi la îngrozitoarea concluzie că puterea 
deţinută de Cody trebuia acordată altcuiva, spre binele tuturor. Preocupat, în 
continuare, de menajarea celui pe care dorea să-1 înlocuiască, papa aranjase 
lucrurile în aşa fel încât trecerea lui Baggio prin Chicago s ă rămână secretă. 
Oficial, Baggio avea să aterizeze direct în Mexic, ca să finalizeze pregătirile 
pentru conferinţa Puebla. Delicateţea în cazul Cody, însă, era ca orzul pentru 
gâşte. 

Confruntarea avu loc în vila cardinalului, situată pe domeniul 
seminarului de la Mundelein. Baggio îşi etala probele. Dovedi că, făcând 
daruri băneşti Helenei Wilson, cardinalul confundase fondurile Bisericii cu 
fondurile personale. In plus, pensia cu care îşi recompensase prietena era 
nejustificată. Investigaţiile întreprinse de Vatican stabiliseră clar o mulţime de 
păcate, care, dacă ar fi devenit publice, ar fi compromis categoric Biserica 
Romano-Catolică. 

Cody nu se arătă câtuşi de puţin smerit, iar confruntarea degenera rapid 
într-un adevărat scandal. începu să se bată cu pumnul în piept pentru 
contribuţiile masive la bugetul Romei; pentru imensele sume de bani 
transferate în Banca Vaticanului cu destinaţia Polonia; pentru darurile băneşti 
oferite papei cu ocazia vizitelor sale ad limina (vizite pentru dare de seamă, 
obligatorii, la intervale de 5 ani) - nu amărâtele de sute de dolari pe care le 
dădeau alţii, ci sute de mii de dolari, întreg domeniul seminarului răsună de 
glasurile celor doi prinţi ai Bisericii, ţipând unul la celălalt. Cody fu de 
neclintit. Doar "peste cadavrul meu" ar fi putut veni un alt episcop, pentru a 
conduce dioceza. în cele din urmă, nu mai fu în stare decât să rostească la 
nesfârşit, ca o placă uzată: "Nu renunţ la puterea pe care o am în Chicago." 

învins temporar, Baggio plecă. Refuzul sfidător al lui Cody de a 
accepta un co-adjutor era în totală contradicţie cu dreptul canonic, dar, pentru 
papa Paul, era de neconceput ca lumea să afle de sfidarea pe faţă a papei de 
către cardinalul uneia dintre cele mai puternice dioceze din lume. Decât aşa, 
papa preferă să-1 tolereze pe Cody până la sfârşitul zilelor sale. Pentru papa 
Paul, zilele tolerării aveau să fie puţine la număr. La o săptămână de la 
primirea raportului lui Baggio, papa era mort. 

Pînă la jumătatea lui septembrie, Albino Luciani studiase deja dosarul 
Cody în amănunţime. Discută subiectul cu cardinalul Baggio. Vorbi despre 
implicaţiile afacerii Cody cu Villot, Benelli, Feliei şi Casaroli. Pe 23 
septembrie, avu o nouă întrevedere, îndelungată, cu cardinalul Baggio. La 
final, îi spuse lui Baggio că în câteva zile avea să-i comunice decizia luată. 

La Chicago, pentru prima dată în lunga şi tumultuoasa sa istorie, 
cardinalul Cody începu să se simtă vulnerabil. După Conclav, într-o discuţie 
particulară referitoare la succesorul lui Paul, refuzase să-şi facă griji în 
legătură cu italianul cel modest. "O să fie tot la fel", îi declarase Cody unuia 

dintre bunii săi prieteni din Curie. Asta îşi dorea Cody: tot la fel; doar aşa 
şi-ar fi putut permite să-şi facă de cap în Chicago. Acum, însă, veştile de la 
Roma îi demonstrau că îl subapreciase serios pe Luciani. Pe măsură ce se 
apropia sfârşitul lunii septembrie, Cody căpătă convingerea că, acolo unde 
Paul ezitase, Luciani avea să acţioneze. Prietenii săi de la Roma îl asigurară 
că, indiferent ce decizie urma să ia noul papă, un lucru era sigur: avea să fie 
dusă la bun sfârşit. Se bazau pe mai multe exemple din viaţa lui Luciani, care 
dovedeau o neobişnuită tărie de caracter. 

Pe pupitrul din cabinetul lui Luciani se afla unul dintre puţinele sale 
obiecte de preţ. O fotografie. Iniţial, fusese încadrată într-o ramă veche şi 
ponosită, în perioada petrecută la Veneţia, un enoriaş recunoscător îi făcuse o 
ramă nouă, din argint cu pietre semi-preţioase. In fotografie erau părinţii lui, 
pe fundalul Dolomiţilor înzăpeziţi, în braţele mamei era pruncul Pia, acum 
femeie măritată şi cu copii. In cursul lunii septembrie 1978, secretarii îl 
surprinseră de mai multe ori pe papă căzut pe gânduri, cu fotografia în faţă. 
Era amintirea unor vremuri mai fericite, când oameni ca Marcinkus, Cody, 
Calvi şi ceilalţi nu îi tulburau liniştea; când mai avea timp de reculegere şi de 
lucruri mărunte. Acum, însă, lui Luciani i se părea că nu îi mai ajungea timpul 
şi pentru astfel de lucruri, importante pentru el. Era izolat de Canale şi chiar şi 
de familie. 

Mai vorbea la telefon, din când în când, cu Edoardo, cu Pia, dar vizitele 
pe neaşteptate dispăruseră pentru totdeauna. De asta avea grijă maşinăria 
Vaticanului. Până şi Diego Lorenzi încercă să o întoarcă din drum pe Pia, 
atunci când ea îl căută la telefon. Venise să-i aducă nişte mici daruri, amintiri 
din ţinutul natal. 

- Lăsaţi-le la poartă, zise Lorenzi, papa e foarte ocupat şi nu vă poate 
primi. 

Luciani îl auzi şi îi luă receptorul. 

- Vino să mă vezi. N-am timp, dar vino, totuşi. 

Luară masa împreună. Unchiul Albino era sănătos tun şi bine dispus, în 
timpul mesei, vorbi despre noul său rol: 

- Să fi ştiut că, într-o bună zi, am să devin papă, aş fi studiat mai mult. 
Apoi, cu un superb eufemism, adăugă: E foarte greu să fii papă. 

Pia văzu cu ochii ei cât de grea îi era viaţa - şi încă şi mai mult 
îngreunată de îndărătnicia Curiei, mereu cu ochii pe el. Luciani ar fi vrut s ă 
considere Roma drept noua lui parohie, să umble pe străzi, aşa cum făcuse la 
Veneţia şi în celelalte dioceze ale lui. Dar un asemenea comportament din 
partea unui şef de stat ridica tot felul de probleme. Curia declară categoric că 
ideea era nu numai inacceptabilă, dar şi inaplicabilă. Tot oraşul ar fi căzut 
pradă haosului la fiecare plimbare a Sfântului Părinte. Luciani abandonă 
ideea, dar o înlocui cu o variantă modificată. Le spuse oficialilor de la Vatican 
că doreşte să viziteze toate spitalele, bisericile şi azilele din Roma şi, treptat, 

tot ceea ce considera drept parohia lui. Decis să fie, întâi de toate, pastor, 
realitatea din imediata vecinătate era o provocare irezistibilă pentru Luciani. 

Populaţia catolică a Romei număra două milioane şi jumătate de 
credincioşi. Ar fi trebuit să dea cel puţin şaptezeci de noi preoţi pe an. Când 
Luciani deveni papă, dădea doar şase. Viaţa religioasă a Romei se menţinea 
prin enorme importuri de clerici din afară. Multe zone ale oraşului erau, în 
realitate, păgâne, cu o frecvenţă în biserici de doar 3 la sută din populaţie. 
Tocmai aici, în inima Credinţei, predomina cinismul. 

Roma, noua casă a lui Luciani, era şi casa primarului comunist Carlo 
Argan - un primar comunist într-un oraş în care principala industrie, religia, 
rivalizează doar cu rata criminalităţii. Printre noile titluri dobândite de Luciani 
se număra şi cel de episcop al Romei. De mai bine de un secol, Roma nu mai 
avusese un episcop al ei, aşa cum aveau Milano, Veneţia, Florenţa sauNapoli. 
Şi se simţea. 

In timp ce Pia lua masa cu papa, Don Diego purta o discuţie aprinsă şi 
interminabilă cu un membru al Curiei care nu voia nici măcar să audă de 
dorinţa papei de a vizita diferite locuri din Roma. Luciani îşi întrerupse 
conversaţia cu Pia. 

- Don Diego. Spuneţi-i că nu se poate altfel. Spuneţi-i că aceasta este 
dorinţa papei. 

Lorenzi transmise dispoziţia papei, dar fu întâmpinat cu un nou refuz. 
Se întoarse către papă. 

- Mi-au răspuns că aşa ceva nu se poate, Sfinte Părinte, pentru că nu 
s-a mai întâmplat niciodată. 

Pia asistă fascinată la jocul de tenis din Vatican. In cele din urmă, 
Luciani îi ceru scuze nepoatei sale pentru întrerupere şi îi spuse secretarului 
că avea să-i dea dispoziţii lui Villot. Zâmbind, îi zise Piei: 

- Dacă îi dă voie Curia Romană, unchiul tău speră să viziteze Libanul 
înainte de Crăciun. 

Vorbi pe larg despre frământările din acea ţară şi despre dorinţa lui de a 
interveni înainte de explozia butoiului cu pulbere. Dup ă masă, în timp ce ea se 
pregătea de plecare, el insistă să-i dăruiască o medalie primită de la mama 
preşedintelui din Mexic. Câteva zile mai târziu, pe 15 septembrie, îl invită la 
cină pe fratele său, Edoardo. Acestea aveau să fie ultimele contacte ale lui 
Luciani cu familia sa. 

Cu fiecare zi a pontificatului lui Albino Luciani, prăpastia dintre papă 
şi vaticanologi se adâncea tot mai mult, invers proporţional cu apropierea tot 
mai strânsă dintre noul papă şi oamenii de rând. Nu e de mirare că 
observatorii nu mai pricepeau nimic. 

Confruntaţi cu un cardinal care nu făcuse parte din Curie şi care nu 
părea să fie cunoscut pe plan internaţional, experţii trăseseră concluzia că 
aveau de-a face cu un nou soi de papă, un om ales în mod deliberat pentru a se 

asigura o diminuare a puterii şi a rolului papalităţii. Fără îndoială că Luciani 
însuşi privea lucrurile în aceeaşi perspectivă. Dar, în această viziune a unei 
papalităţi de o însemnătate redusă, problema esenţială era persoana celui ales. 
Trăsăturile fundamentale ale lui Albino Luciani, personalitatea, inteligenţa şi 
harul său extraordinar, făcuseră ca publicul să-i acorde imediat noului papă o 
importanţă sporită, iar spuselor sale - o însemnătate mai profundă. Reacţia 
publică stârnită de Luciani demonstra limpede că se cerea o mai mare 
implicare a papalităţii, exact opusul direcţiei dorite de mulţi cardinali. Cu cât 
Luciani era mai umil, cu atât mai mult îl preţuiau credincioşii. 

Mulţi dintre cei care îl cunoscuseră pe Luciani doar începând cu 
perioada veneţiană fură profund surprinşi de aparenta schimbare pe care o 
constatau la noul papă. Dar la Vittorio Veneto, Belluno şi Canale nimeni nu 
era surprins. Acesta era adevăratul Luciani. Simplitatea, simţul umorului, 
accentul pus pe catehism - toate acestea erau definitorii pentru el. 

Pe 26 septembrie, după o lună încheiată în noul său post, Luciani putea 
privi înapoi cu mândrie. Fusese o lună plină de măsuri energice. Investigaţiile 
demarate asupra celor corupţi şi necinstiţi îi înspăimântaseră pe făptaşi. 
Neacceptând aroganţa Curiei, stârnise multe resentimente. In repetate rânduri, 
refuzase discursurile pregătite în maniera oficială, plângându-se în public: 
"Acesta este prea în stilul Curiei." Sau: "Acesta este mult prea dulceag." 
Cuvântările sale simple erau rareori reluate de Radio Vatican sau de 
L'Osservatore Romano, dar publicul le auzea, ca şi celelalte medii de 
informare. Parafrazându-1 pe Sfântul Grigorie, papa spusese că, alegându-1, 
"împăratul voise să transforme o maimuţă într-un leu". Multe figuri se 
crispară la Vatican, văzând figurile destinse de zâmbet ale publicului, într-o 
singură lună, "maimuţa" în speţă le vorbise în latină, italiană, franceză, 
engleză, germană şi spaniolă. Winston Churchill ar fi remarcat, în stilul său 
caracteristic, "aşa maimuţă, mai zic şi eu." 

Pe 7 septembrie, în cursul unei audienţe particulare cu Vittore Brânca, 
la ora 8:00 - oră care lungi şi mai mult feţele multor membri ai Curiei - 
prietenul său, Brânca, se arătă îngrijorat de povara pontificatului. Luciani îi 
răspunse: 

Da, categoric sunt prea mărunt pentru lucruri măreţe. Nu pot decât să 
repet adevărul şi chemarea Evangheliei, aşa cum făceam şi în bisericuţa 
mea de acasă. In adâncul lor, toţi au această nevoie. Iar eu sunt, mai 
presus de orice, păstorul sufletelor. între preotul de parohie din Canale 
şi ceea ce sunt aici, diferenţa constă doar în numărul credincioşilor, dar 
misiunea e aceeaşi: să le amintesc de Cristos şi de împărăţia lui. 

Mai târziu, în aceeaşi zi, se întâlni cu toţi preoţii din Roma şi le vorbi 
despre nevoia de meditaţie, subiect dureros pentru el, dacă luăm în 

considerare cât de puţin timp pentru meditaţie îi mai rămânea noului papă. 

Am fost profund impresionat când am văzut, în gara din Milano, un 
hamal dormindu-şi somnul binecuvântat, cu capul pe un sac de c ărbuni 
şi cu spinarea rezemată de un stâlp. Trenurile plecau şuierând şi soseau 
în scrâşnet de frâne. Difuzoarele se auzeau fără încetare. Lumea se 
perinda într-un du-te-vino zgomotos. Dar el, continuându-şi somnul, 
părea să spună: "Faceţi ce aveţi de făcut, dar mie daţi-mi pace." La fel 
trebuie să facem şi noi, preoţii, în jurul nostru e forfotă neîncetată. 
Sporovăială, ziare, radio şi TV. Cu stăpânirea şi măsura noastră de 
preoţi, trebuie să spunem: 

"Dincolo de anumite limite, pentru mine nu existaţi. Eu sunt un preot 
al Domnului. Trebuie să-i dau puţină linişte sufletului meu. Mă 
depărtez de voi pentru un timp, ca să fiu împreună cu Domnul meu." 

Vaticanul îi înregistra discursurile din audienţele generale timp de mai 
multe miercuri la rând, atunci când vorbi despre credinţă, speranţă şi 
milostenie. Dar îndemnurile lui Luciani, ca toate acestea să li se arate şi celor 
dependenţi de droguri, de exemplu, fură trecute sub tăcere de către Curia care 
controla mijloacele de informare ale Vaticanului. 

Când, pe 20 septembrie, Luciani rosti memorabila frază că este o mare 
greşeală să crezi că "Ubi Lenin ibi Ierusalim" (unde e Lenin, acolo e şi 
Ierusalimul), Curia anunţă că papa respingea "teologia eliberării". Nicidecum. 
Mai mult, Radio Vatican şi L'Osservatore Romano uitară să menţioneze 
importanta delimitare a lui Luciani, că între Biserică şi salvarea religioasă, pe 
de o parte, şi lume şi salvarea lumească, pe de altă parte, "există anumite 
asemănări, dar nu putem pune semnul de egalitate." 

Investigaţiile lui Luciani asupra Corporaţiei Vatican ajunseseră, pe 23 
septembrie, într-un stadiu foarte avansat. Villot, Benelli şi alţii îi prezentaseră 
papei rapoarte asupra cărora Luciani reflectase îndelung. In ziua aceea ieşi 
pentru prima dată din Vatican, ca să-şi ia în primire catedrala, în calitate de 
episcop al Romei. Dădu mâna cu primarul Argan şi schimbară câteva cuvinte. 
După liturghie, în prezenţa majorităţii Curiei, papa atinse de câteva ori 
problemele interne cu care avea de luptat. Referindu-se la cei săraci, acea 
pătură socială atât de apropiată inimii lui, Luciani spuse: 

Aceştia sunt, după cum a spus diaconul roman Laurenţiu 56 , adevărata 
comoară a Bisericii. Trebuie, totuşi, să fie ajutaţi de către cei care pot, 
să aibă mai mult decât au şi să fie mai mult decât sunt, fără să se simtă 
umiliţi şi jigniţi de bogăţii ostentative, de bani aruncaţi pe lucruri 



Sfântul Laurenţiu, diacon martirizat în anul 258, la Roma, sub împăratul Valerian. (n.tr.) 

inutile în loc să fie investiţi, pe cât posibil, în întreprinderi în folosul 
tuturor. 

Mai târziu, în acelaşi discurs, se întoarse şi, privind direct către domnii 
de la Banca Vaticanului strânşi laolaltă, începu să vorbească despre greutăţile 
călăuzirii şi guvernării. 

Deşi am fost, timp de mai bine de douăzeci de ani, episcop la Vittorio 
Veneto şi la Veneţia, recunosc că încă nu mă pricep cum se cuvine. La 
Roma, am să iau aminte la învăţăturile Sfântului Grigorie cel Mare, 
care spune că "(pastorul) trebuie să fie aproape de fiecare dintre supuşii 
săi, cu toată milostenia: să uite de rangul său şi să se considere egal cu 
supuşii săi cei buni, dar să nu se teamă să îşi exercite autoritatea asupra 
celor răi..." 

Neştiind ce se petrecea la Vatican, publicul dădu din cap a încuviinţare. 
Curia, însă, ştia prea bine la ce făcea aluzie. Era vorba de o declaraţie în stilul 
Vaticanului, elegantă şi indirectă, asupra unor măsuri iminente. 

Schimbarea plutea în aer, iar în sătucul Vatican se făceau speculaţii 
frenetice. Episcopul Marcmkus şi cel puţin doi dintre colaboratorii săi cei mai 
apropiaţi, Mennini şi De Strobel, erau pe ducă. Asta era clar pentru toată 
lumea. Ceea ce îi preocupa pe cei din Curie erau zvonurile referitoare la alte 
destituiri. 

Duminică, 25 septembrie, un monsenior vigilent îl recunoscu pe Lino 
Marconato într-unui dintre oaspeţii particulari ai apartamentelor papale. 
Agitaţia sătucului atinse noi culmi. Marconato era director la Banco San 
Marco. Să fi fost, oare, prezenţa lui în apartamentele papale un semn că fusese 
deja găsit un succesor al Băncii Ambrosiano? 

In realitate, în cursul întrevederii se discutară chestiuni bancare mult 
mai puţin spectaculoase. Banco San Marco fusese aleasă de către Luciani 
drept banca oficială a diecezei din Veneţia, după ce lichidase furios toate 
conturile din Banca Cattolica de Veneto. Acum, Luciani, ştiind că nu avea să 
se mai întoarcă niciodată la Veneţia, dorea să-şi lichideze conturile personale 
de la San Marco. Marconato îşi găsi viitorul fost client în perfectă stare de 
sănătate. Luciani decise ca banii din contul lui de patriarh s ă fie transferaţi 
succesorului său, apoi conversară despre Veneţia. 

Schimbările anunţate suscitau un deosebit interes în multe cercuri, din 
multe oraşe. 

Printre persoanele preocupate în mod direct de ceea ce avea să 
întreprindă Luciani se număra şi Michele Sindona. In septembrie 1978, lupta 
dusă de Sindona, timp de patru ani, pentru a evita extrădarea din SUA în Italia 
se apropia de punctul culminant. In luna mai a aceluiaşi an, un judecător 

federal hotărâse ca sicilianul, care se transformase în cetăţean elveţian, să fie 

1 55? 

trimis înapoi la Milano ca să dea socoteală pentru isprăvile sale 
ultracostisitoare. Fusese condamnat în contumacie la trei ani şi jumătate, dar 
Sindona era convins că nu avea să scape atât de uşor din instanţele italiene. 
Cu toate investigaţiile federale, încă nu fusese acuzat de nimic în Statele 
Unite. Prăbuşirea Băncii Franklin fusese urmată de o serie de arestări sub 
diferite acuzaţii, dar Rechinul rămăsese neatins până în septembrie 1978. In 
acel moment, principala sa problemă era în Italia. 

Bateria de avocaţi ai lui Sindona, care îl costase un milion de dolari, 
convinsese instanţele americane să suspende intrarea în vigoare a extrădării 
până când procurorii din SUA aveau să probeze existenţa unor dovezi bine 
fondate în sprijinul acuzaţiilor ce i se aduceau la Milano. 

începând din luna mai, procurorii munciseră asiduu pentru a obţine 
acele dovezi. La rândul său, Sindona, ajutat de Mafie şi de colaboratorii din 
P2, se zbătuse la fel de mult pentru a face să dispară dovezile. Către sfârşitul 
lui septembrie 1978, încă îi mai rămăseseră câteva "probleme" nerezolvate. 

Prima dintre ele era mărturia depusă, în cursul procedurilor judiciare de 
extrădare, de către un anume Nicola Biase. Acesta era un fost angajat al lui 
Sindona, iar mărturia lui ameninţa să devină foarte periculoasă. Sindona luă 
măsuri pentru a-1 face "să tacă". După ce se consultă cu familia mafiotă 
Cambino, se ajunse la mic contract. Urma să se procedeze fără cine ştie ce 
violenţă. Biase, împreună cu soţia, familia şi avocatul lui, aveau să fie 
ameninţaţi cu moartea. Dacă cedau ameninţărilor, iar Biase îşi retrăgea 
mărturia, totul urma să se oprească aici. Dacă, însă, Biase refuza să coopereze 
cu Mafia, atunci Sindona şi familia Gambino aveau să "întoarcă" foaia, ceea 
ce ar fi putut să dăuneze sănătăţii lui Biase, iar contractul iniţial, de mai puţin 
de 1000 de dolari, avea să fie înlocuit cu un altul, mai adecvat. Contractul 
urma să fie executat de Luigi Ronsisvalle şi Bruce McDowall. Profesia lui 
Ronsisvalle este cea de ucigaş plătit. 

Cu această ocazie, lui Ronsisvalle i se mai propuse un contract. Mafia îi 
aduse la cunoştinţă că Michele Sindona solicita lichidarea procurorului 
districtual adjunct John Kenney. 

Contractul privitor la John Kenney este cum nu se poate mai 
semnificativ pentru mentalitatea lui Michele Sindona. Magistratul american 
era procurorul coordonator al audierilor pentru extrădare, reprezentantul 
guvernului SUA în lupta împotriva rămânerii lui Sindona în Statele Unite. 
Sindona socotea că, odată cu eliminarea lui Kenney, problema avea să 
dispară. Va fi fost un avertisment adresat guvernului, cum că el, Michele 
Sindona, nu înghiţea presiunile la care fusese supus. Investigaţiile trebuiau să 
înceteze. Trebuia să se termine cu enervantele înfăţişări în instanţă, cu 
încercările acelea absurde de a-1 trimite înapoi în Italia. O veritabilă mostră de 
raţionament în cel mai pur stil al Mafiei siciliene. Este o filozofie care, în 

Italia, dă roade fără încetare. Este unul din elementele fundamentale ale 
soluţiei italiene. Autorităţile pot fi puse la respect, drept pentru care aşa se şi 
procedează. Anchetatorii care vin în locul colegilor lor ucişi au grijă se se 
mişte cu maximă prudenţă. Sindona socotea că ceea ce mergea la Palermo 
avea să meargă şi la New York. 

Deşi era ucigaş profesionist, Luigi Ronsisvalle refuză să preia 
contractul. Onorariul de 100.000 de dolari era tentant, dar Ronsisvalle, care 
cunoştea mult mai bine decât Sindona cum merg lucrurile în America, nu 
credea că ar mai fi apucat să-i cheltuiască. Uciderea lui Kenney ar fi făcut 
valuri mari, mari de tot. Ronsisvalle începu să caute familiei Gambino pe 
altcineva, dispus să-şi rişte viaţa în urma asasinării unui procuror districtual. 

Sindona şi asociaţii lui se aplecară, apoi, asupra următoarei probleme: 
Carlo Bordoni, fost asociat în afaceri şi bun prieten al lui Sindona. Bordoni 
avea deja de înfruntat o mulţime de acuzaţii privitoare la prăbuşirea Băncii 
Franklin. Sindona era conştient că Bordoni, pentru a obţine reducerea propriei 
pedepse, ar fi putut depune o mărturie fatală împotriva Rechinului. Se ajunse 
la concluzia că trebuia să i se aplice acelaşi tratament ca şi în cazul lui Nicola 
Biase. 

Restul problemelor lui Sindona se aflau în Italia, în special la Vatican. 
Dacă Marcinkus cădea, i-ar fi urmat Calvi. Iar Calvi l-ar fi tras pe Sindona 
după el. Cei patru ani de luptă împotriva extrădării ar fi fost pierduţi. Când 
cineva are de gând să-şi rezolve problemele din SUA prin asasinarea unui 
procuror federal, i-ar putea da prin minte că prin moartea papei ar scăpa de 
problemele grave din Italia? 

Sindona, Calvi, Marcinkus şi Cody: fiecare dintre aceştia risca să 
piardă enorm în cazul în care, în acel moment, 28 septembrie 1978, Albino 
Luciani ar fi decis să se întreprindă anumite măsuri. De asemenea, ar mai fi 
fost afectaţi în mod direct Licio Gelli şi Umberto Ortolani: pentru cei doi 
lideri ai P2, pierderea lui Calvi ar fi însemnat pierderea casierului general al 
lojei masonice. Pe 28 septembrie, lista celor care ar fi avut serios de suferit de 
pe urma măsurilor intenţionate de Luciani spori cu încă un nume. Era vorba 
de cardinalul Jean Villot, secretarul de stat al papei. 

în dimineaţa aceea, după un mic dejun uşor, cu cafea şi cornuri, Luciani 
se aşeză la pupitrul său înainte de ora 8:00. Avea multe de făcut. 

Prima problemă pe care o atacă fu L'Osservatore Romano. In ultima 
lună, ziarul îi dăduse numeroase motive de nemulţumire. După ce pierduse 
bătălia pentru pluralul majestăţii, acel "noi" sau "al nostru", pe care se 
încăpăţânase să îl substituie modestei persoane întâi singular, cu care se 
adresa Luciani, ziarul continuă să îl irite pe papă cu fiecare nouă ediţie. 
L'Ossevatore Romano îşi făcuse o regulă din a prelua fără excepţie 
discursurile scrise de Curie, ignorând comentariile personale ale papei. Ba 
chiar se plânse atunci când ziariştii italieni relatară cu exactitate spusele papei, 

în loc de ceea ce L'Osservatore Romano susţinea că ar fi trebuit să spună. 

Câţiva cardinali din Curie descoperiseră cu groază că Albino Luciani 
fusese întrebat, cu puţin timp înainte de Conclav, ce părere are despre naşterea 
Louisei Brown, "primul copil conceput în eprubetă", o englezoaică născută de 
curând cu ajutorul fertilizării artificiale. Interviul avusese loc cu trei zile 
înaintea morţii papei Paul al Vl-lea, dar vederile lui Luciani deveniră 
cunoscute abia în urma publicării articolului din Prospettive nel Mondo, după 
alegeri. Neînduplecaţii în problema controlului naşterilor citiră cu consternare 
poziţia celui care, între timp, devenise papă. 

Luciani începuse prudent, subliniind c ă îşi exprima doar propriul punct 
de vedere, întrucât, la fel ca toată lumea, "aştepta să afle care sunt adevăratele 
învăţături ale Bisericii, după ce experţii îşi vor fi spus cuvântul." Neaşteptata 
sa alegere condusese la situaţia în care adevăratele învăţături ale Bisericii, în 
această privinţă ca şi în oricare alta, deveniseră cu totul de competenţa lui 
Luciani. 

In cursul interviului, Luciani îşi exprimă un entuziasm moderat faţă de 
respectiva naştere. Se arătă îngrijorat de posibilitatea apariţiei unor "fabrici de 
copii", o îngrijorare profetică, dacă avem în vedere starea actuală de lucruri 
din California, unde femeile stau la coadă pentru a fi însămânţate cu sperma 
câştigătorilor premiilor Nobel. 

Apoi, pe un ton mai personal, Luciani se adresă părinţilor Louisei 
Brown: 

Urmând exemplul Domnului, care doreşte şi iubeşte viaţa omenească, îi 
transmit şi eu pruncului cele mai bune urări, în ce-i priveşte pe părinţi, 
nu am dreptul să-i condamn; din punctul meu de vedere, dacă au 
procedat cu bune intenţii şi de bună credinţă, ar putea fi chiar demni de 
laudă în fata Domnului pentru ceea ce au hotărât şi le-au cerut 
doctorilor. 

Apoi atrase atenţia asupra unei pronunţări mai vechi a lui Pius al XII- 
lea, conform căreia fertilizarea artificială ar fi putut fi considerată în 
contradicţie cu învăţăturile Bisericii. După care, luând în considerare că 
fiecare individ este îndreptăţit la propriile decizii, îşi exprimă punctul de 
vedere, definitoriu pentru atitudinea sa faţă de multe probleme morale, "In 
ceea ce priveşte conştiinţa individuală, sunt de acord că trebuie urmată 
întotdeauna, fie că îţi porunceşte, fie că îţi interzice; dar fiecare trebuie să 
caute fără încetare să-şi făurească o conştiinţă bine modelată." 

Această afirmaţie stârni murmure de protest printre acele elemente din 
interiorul Vaticanului care considerau că doar conştiinţa modelată de ei, şi 
numai de ei, putea fi o conştiinţă bine modelată, începură să aibă loc întruniri 
secrete ale celor care vedeau limpede că Luciani trebuia oprit. Plini de ifose, 

aceştia pomeniră de "trădarea lui Paul", ceea ce, în anumite cercuri rafinate, 
este un mod elegant de a spune "nu sunt de acord". 

Când acest grup prinse de veste că Secretariatul de Stat se afla în 
negocieri cu Departamentul de Stat al SUA, se hotărâră să acţioneze. Ulterior, 
se află că papa acceptase să primească în audienţă o delegaţie americană în 
problema controlului naşterilor. Pentru toţi cei din interiorul Vaticanului care 
considerau că Humanae Vitae trebuie să rămână literă de evanghelie, ştirea 
însemna că situaţia a devenit presantă. 

Pe 27 septembrie, pe prima pagină din L'Osservatore Romano apăru un 
articol intitulat ""Humanae Vitae şi moralitatea catolică', scris de cardinalul 
Luigi Ciappi, OP, teolog al casei papale. Cardinalul Ciappi fusese teologul 
personal al lui Paul al Vl-lea şi al lui Pius al Xll-lea. Provenind de la o 
asemenea autoritate în domeniu, articolul lăsa impresia că avea acordul 
personal al papei. Mai fusese publicat în Laterano, pentru a "sărbători" cea 
de-a zecea aniversare a Humanae Vitae. Republicarea articolului constituia o 
tentativă deliberată de a anticipa orice schimbare pe care Albino Luciani ar fi 
putut-o intenţiona în privinţa controlului naşterilor. Articolul în sine este un 
elogiu nesfârşit adus virtuţilor Humanae Vitae. Este plin de citate din Paul al 
Vl-lea, dar nu cuprinde nici măcar un cuvânt de-al lui Luciani care să ateste 
că acesta împărtăşeşte vederile lui Paul ori ale lui Ciappi. Iar asta pentru un 
motiv foarte simplu: Ciappi nu discutase cu Luciani despre articol. într- 
adevăr, la data de 27 septembrie 1978, cardinalul Ciappi încă mai aştepta o 
audienţă privată la noul papă. Luciani află pentru prima dată de existenţa şi de 
conţinutul articolului atunci când îl citi în ziar, pe 27 septembrie. Tot mai 
mânios, dădu pagina pentru a continua lectura articolului, care, dup ă cum am 
mai menţionat, era foarte lung. Pe pagina a doua dădu peste încă una din 
tentativele Curiei de a-i submina poziţia. Un alt articol se întindea pe trei 
coloane, subtitlul "Riscul manipulării în creaţia vieţii'. Era vorba de o 
condamnare obtuză şi dogmatică a naşterii Louisei Brown, copilul conceput 
în eprubetă, şi a fertilizării artificiale în general. 

Nici despre acest articol Luciani nu fusese informat. Curia ştia prea 
bine că, deşi L'Osservatore Romano se pretinde a fi doar semi-oficial, un 
astfel de articol avea să fie primit de lumea întreagă ca reprezentând poziţia 
noului papă. Războiul începuse cu adevărat. 

Aşadar, pe 28 septembrie, puţin după ora 8:00, Luciani îi telefona 
secretarului său de stat, Villot, şi îi ceru explicaţii referitor la apariţia celor 
două articole; apoi îi telefona cardinalului Feliei la Padova, unde acesta 
intenţiona să se retragă pentru meditaţie. 

Ajunsese să se folosească tot mai des de Feliei ca de o cutie de 
rezonanţă pentru propriile idei. Luciani ştia prea bine că Feliei nu îi 
împrtăşeste opiniile într-o gamă largă de subiecte, dar era sigur că îi răspunde 
întotdeauna cu toată sinceritatea. In plus, papa mai era conştient că puţini îl 

întrec pe Feliei, în calitatea sa de Decan al Sfântului Colegiu, în descifrarea 
uneltirilor Curiei. 

Luciani îşi exprimă furia stârnită de cele două articole. 

- Vă amintiţi că acum câteva zile mi-ati adus la cunoştinţă dorinţa 
Curiei de a-mi înfrâna exuberanta înnăscută? 

- Era doar o sugestie, Sanctitate. 

- Poate că veţi avea amabilitatea să le întoarceţi complimentul din 
partea mea. Spuneţi acelui ziar mărginit să se abţină de la comentarii în astfel 
de chestiuni. Editorii sunt ca şi papii: nimeni nu este de neînlocuit. 

După ce stabili o întrevedere cu Feliei la întoarcerea acestuia de la 
Padova, Luciani trecu la următoarea problemă, Biserica olandeză. Cinci dintre 
episcopii olandezi plănuiau să adopte o poziţie moderată în chestiunile privind 
avortul, homosexualitatea şi celibatul impus preoţilor. Printre cei cinci se 
număra şi cardinalul Willebrands, cel care îi spusese lui Luciani cuvinte de 
încurajare în timpul conclavului. Celor cinci li se opuneau doi episcopi extrem 
de conservatori, Gijsens din Roermond şi Simonis din Rotterdam. întrunirea 
programată pentru noiembrie 1978 în Olanda promitea să devină arena unor 
confruntări care să dezvăluie publicului olandez disensiunile adânci din sânul 
Bisericii. Şi mai exista o problemă, care fusese expusă în raportul detaliat 
înaintat fostului papă, Paul al Vl-lea. 

Iezuiţii îi urmau faimosului teolog şi profesor dominican Edward 
Schillebeeckx. Ca şi Hans Kung, contemporanul elveţian al lui Schillebeeckx, 
conservatorii doreau să înăbuşe acele idei ale lui Schillebeeckx pe care le 
considerau a fi radicale. Temutul index al cărţilor condamnate şi interzise 
fusese abolit de către papa Paul al Vl-lea. Moartea acestuia lăsase nerezolvată 
problema modalităţii prin care Biserica Romano -Catolică avea să-şi 
controleze gânditorii progresişti. Demult, Luciani împrumutase una din 
frazele lui Kung, pentru a-i condamna pe "teologii oportunişti", dar cei 
asemenea lui Kung şi Schillebeeckx nu erau oportunişti; ei dădeau glas unei 
dorinţe sincere de a readuce Biserica la origini, un deziderat pe care Albino 
Luciani îl aproba din tot sufletul. La ora zece fără câteva minute, Luciani lăsă 
raportul deoparte şi se cufundă într-una din activităţile cele mai agreabile ale 
postului său: o serie de audienţe. 

Din primul grup făcea parte şi cardinalul Bernard Gantin, pe care 
Luciani îl numise preşedinte al Cor Unum. Papa îi zâmbi tânărului şi 
vigurosului Gantin, pe care îl considera viitorul Bisericii, în cursul 
conversaţiei, Luciani remarcă: 

- Unica noastră menire este să îl revelăm lumii întregi pe Isus Cristos. 
Dacă n-ar fi această menire, n-am avea nici un rost, nici un ţel, nimeni nu 
ne-ar asculta vreodată. 

In dimineaţa aceea fu primit în audienţă şi Henri de Riedmatten. 
Imediat după Conclav, când în toată Roma se aflase că Luciani îi scrisese 

papei Paul înainte de Humanae Vitae, rugându-1 insistent să nu menţină 
interdicţia mijloacelor artificiale de contracepţie, Riedmatten fusese cel care 
calificase acel raport drept "pură fantezie". Pe 28 septembrie, discuţiile sale 
cu papa vizară activitatea sa în calitate de secretar al Cor Unum, dar Luciani îi 
dădu lui Riedmatten un avertisment limpede împotriva oricăror "negări" 
viitoare. 

- înţeleg că raportul meu asupra controlului naşterilor v-a scăpat? 
Riedmatten îngăimă ceva despre o posibilă confuzie. 

- Declaraţiile publice se cer făcute cu mare atenţie, părinte Riedmatten, 
numai după clarificarea tuturor confuziilor. Dacă doriţi un exemplar al 
raportului meu, sunt sigur că am să vă pot găsi unul. 

Riedmatten îi mulţumi papei peste măsură, apoi păstră o tăcere 
prudentă cât timp Luciani discută cu cardinalul Gantin despre problemele 
Libanului. Papa îi spuse lui Gantin că, în ziua precedentă, discutase proiectul 
vizitei în Liban cu patriarhul Hakim, ale c ărui dioceze de rit melkit acopereau 
atât Libanul invadat cât şi Siria invadatoare. 

Printre cei primiţi în audienţă în dimineaţa aceea se numără şi un grup 
de episcopi din Filipine, aflaţi în vizită ad limina. Ştiind că aceştia aveau de 
luptat cu realitatea cotidiană a preşedintelui Marcos, Luciani le vorbi despre 
un subiect foarte drag inimii sale: evanghelizarea. Conştient că i-ar fi pus într- 
o situaţie neplăcută dacă s-ar fi referit deschis la preşedintele Marcos, papa se 
hotărî, în schimb, să îşi atingă scopul prin sublinierea importanţei 
evanghelizării. Le reaminti de călătoria papei Paul în Filipine: 

In momentul în care se hotărâse să vorbească despre cei nevoiaşi, 
despre dreptate şi pace, despre drepturile omului, despre eliberarea 
economică şi socială 57 , în momentul în care, de asemenea, angajase 
efectiv Biserica întru alinarea suferinţei, i-ar fi fost imposibil să nu 
pomenească despre "binele suprem", despre plenitudinea vieţii în 
împărăţia Cerurilor. 

Mesajul său fu limpede, nu numai pentru episcopi, ci şi, ulterior, pentru 
familia Marcos. 

După audienţele de dimineaţă, Luciani avu o întrevedere cu cardinalul 
Baggio. Ajunsese la câteva concluzii, iar acum avea să-i împărtăşească lui 
Baggio două dintre deciziile luate. 

Prima problemă era cea a cardinalului John Cody din Chicago. După ce 
cântărise toate aspectele, Luciani hotărâse destituirea lui Cody. Avea să se 
procedeze în maniera clasică a Vaticanului, pe cât posibil fără publicitate 
nedorită. îi spuse lui Baggio că doreşte să i se ofere lui Cody posibilitatea de a 



57 Toate acestea, sub masca datoriei creştine, sunt deziderate ale masoneriei, care promovează şi votul 

universal, guvern mondial şi o nouă ordine mondială, (n. ed.) 

demisiona din motive de s ănătate. In felul acesta, se puteau evita comentariile 
nefavorabile din partea presei, întrucât sănătatea lui Cody era într-adevăr 
şubredă. Dacă acesta refuza să demisioneze, cu riscul de a fi destituit 
împotriva voinţei sale şi de a suferi un scandal public, atunci avea să fie numit 
un co-adjutor. întreaga putere efectivă, ca şi conducerea diocezei, aveau să fie 
preluate de un alt episcop. Luciani era convins că, în faţa unei asemenea 
alternative, Cody avea să prefere o ieşire demnă. Dacă, totuşi, se încăpăţâna 
să rămână, foarte bine. Avea să fie eliberat de toate responsabilităţile. Luciani 
explică toate acestea clar şi răspicat. Trebuia numit un co-adjutor. 

Baggio fu încântat; situaţia fusese în sfârşit rezolvată. Cealaltă decizie a 
lui Luciani fu mai puţin îmbucurătoare. Cum Veneţia rămăsese fără patriarh, 
Baggio se pomeni că i se oferă acest post. 

Mulţi s-ar fi simţit onoraţi de o asemenea ofertă. Baggio, însă, se 
înfurie. In perioada imediat următoare se vedea jucând un rol hotărâtor în 
conferinţa de la Puebla. Era convins că viitorul Bisericii se afla în Lumea a 
Treia. Pentru viitorul mai îndepărtat, considera că locul său era la Roma, în 
miezul lucrurilor. La Veneţia ar fi fost izolat şi, mai ales, uitat din punctul de 
vedere al planurilor de viitor, înverşunarea cu care Baggio refuză Veneţia îl 
uimi pe Luciani. Supunerea faţă de papă şi de papalitate îi fusese insuflată lui 
Luciani încă din primele zile ale seminarului de la Feltre, iar viitorul papă 
ajunsese la o ascultare necondiţionată. Odată cu trecerea anilor şi cu 
avansarea în funcţie, începuse să pună întrebări, în special în privinţa 
Corporaţiei Vatican şi a Humanae Vitae, dar n-ar fi putut concepe o opoziţie 
declarată, chiar şi în chestiuni de o asemenea importanţă. Luciani era cel care, 
la cererea lui Paul, scrisese articol după articol în sprijinul politicii papale, şi 
cel care, după redactarea unui astfel de articol pe tema divorţului, i-1 dăduse 
secretarului său, părintele Mărio Senigaglia, cu comentariul amar: "Sunt sigur 
că îmi va aduce multe dureri de cap după publicare, dar asta este dorinţa 
papei." Să refuzi o solicitare directă din partea papei, şi încă într-un mod atât 
de arogant cum procedase Baggio, acum, depăşea orice închipuire. Ierarhiile 
de valori ale celor doi erau foarte diferite. Luciani se gândea la binele 
Bisericii Romano-Catolice. Baggio se gândea la binele lui Baggio. 

Luciani se bazase pe mai multe raţiuni atunci când ajunsese la 
concluzia că Baggio trebuia să se mute de la Roma la Veneţia. Printre acestea, 
şi nu în ultimul rând, pe lista masonilor primită de Luciani figura un nume - 
Baggio, nume masonic Seba, număr de lojă 85/2640. înrolat la 14 august 
1957. 

După discuţia avută cu cardinalul Feliei, Luciani făcuse şi alte cercetări. 
Cuvintele lui Feliei nu-i dădeau pace: "Unii de pe listă sunt masoni, alţii nu." 
Problema lui Luciani consta în a-i distinge pe adevăraţii masoni de cei falşi, 
iar cercetările întreprinse îl ajutaseră, aducând unele clarificări. 

întrevederea dintre Baggio şi Luciani mi-a fost descrisă ca "o ceartă 

foarte violentă, cel furios şi scos din fire fiind Eminenţa Sa. Sfântul Părinte şi- 
a păstrat calmul." 

Calm sau nu, Luciani se alese cu o problemă nerezolvată. Veneţia 
rămăsese în continuare fără îndrumător, iar Baggio insista că locul lui este la 
Roma. Luciani se aşeză la masa de prânz îngândurat. 

După ce Roma se bucurase toată luna de o vară târzie, în joia aceea 
vremea se mai răcorise. După o scurtă siestă, Luciani hotărî să-şi limiteze 
exerciţiul zilnic la o plimbare solitară pe coridoare. La 15:30, papa se întoarse 
în cabinet şi dădu câteva telefoane. Vorbi cu cardinalul Feliei la Padova şi cu 
cardinalul Benelli la Florenţa. Discută despre cele petrecute de dimineaţă, 
inclusiv despre confruntarea avută cu Baggio, apoi îşi îndreptă atenţia asupra 
următoarei întrevederi, cu Villot. Luciani urma s ă îi comunice secretarului de 
stat cele câteva decizii luate. 

Luciani şi Villot îşi sorbiră ceaiul de muşeţel, încercând să se apropie 
de secretarul său de stat, papa i se adresa uneori lui Villot în franceză, limba 
maternă a acestuia, gest preţuit de cardinalul din St Amande-Tallende. Villot 
fusese impresionat de repeziciunea cu care Luciani se acomodase în noul rol, 
iar de la secretariatul de stat vestea se răspândise către mulţi dintre prietenii şi 
foştii colegi ai lui Luciani. Printre cei ţinuţi la curent cu evoluţia lui Luciani 
se număra şi monseniorul Da Rif, care lucra încă la Vittorio Veneto. 

De la Villot în jos, toţi admirau stilul de lucru al papei Luciani, capacitatea lui de a 
pătrunde în miezul problemelor, de a lua deciziile rapid şi ferm. Cu toţii erau 
impresionaţi de capacitatea lui de a-şi urmări ţelul propus. Era clar că e genul de 
om care ia hotărâri şi le duce până la capăt. Nu ceda la greu. Ştiu din proprie 
experienţă că perseverenţa era una din calităţile remarcabile ale lui Albino Luciani. 

In după amiaza zilei de 28 septembrie, Jean Villot asistă la o amplă 
demonstraţie a acestei capacităţi ce îl impresionase atât de mult în cursul lunii 
precedente. Prima dintre problemele discutate fu Istituto per le Opere di 
Religione, Banca Vaticanului. Luciani dobândise până în acel moment o 
mulţime de informaţii foarte detaliate. Villot însuşi îi înaintase un raport 
preliminar. In plus, Luciani mai obţinuse informaţii şi de la adjunctul lui 
Villot, arhiepiscopul Giuseppe Caprio, precum şi de la Benelli şi Feliei. 

Pentru episcopul Paul Marcinkus, cel care iniţiase preluarea Băncii 
Cattolica del Veneto şi îl sprijinise atât de activ peCalvi, sosise vremea s ă dea 
socoteală pentru toate acestea, ca şi pentru multe altele. Villot îi spuse papei 
că, aşa cum era de aşteptat, investigaţiile asupra băncii nu mai constituiau un 
secret. Presa italiană devenea tot mai curioasă şi tocmai fusese publicat un 
articol important. 

Revista Newsweek dovedea că deţine surse excelente în interiorul 
Vaticanului. Aflase că, înainte de Conclav, un număr considerabil de cardinali 
îi solicitase lui Villot un raport complet asupra B ăncii Vaticanului. Mai aflase, 

din "surse bine informate", că se pregătea înlăturarea lui Marcinkus. Revista 
îşi cita sursa din interiorul Curiei: "Există unele manevre pentru a-1 da afară 
de acolo. Probabil că va fi făcut episcop auxiliar." 
Luciani zâmbi: 

- Binevoieşte Newsweek să-mi spună cu cine îl înlocuiesc pe 
Marcinkus? 

Villot clătină din cap. 

In continuarea discuţiei, Luciani spuse răspicat că Marcinkus nu avea 
ce căuta la Vatican şi, cu atât mai puţin, la Banca Vaticanului. După ce îl 
cântărise personal în timpul unei întrevederi de 45 de minute în cursul lunii 
anterioare, Luciani ajunsese la concluzia că Marcinkus ar fi fost mult mai de 
folos ca episcop auxiliar la Chicago. Deşi faţă de Marcinkus nu îşi trădase 
intenţiile, politeţea sa rece nu trecuse neobservată. 

Intorcându-se la biroul lui de la banca, după întrevedere, Marcinkus îi 
şoptise unui prieten: 

- S-ar putea să nu mai stau mult pe-aici. 

Atât în convorbirea telefonică avută cu Calvi, cât şi faţă de colegii săi 
de la bancă, Marcinkus remarcă: 

- Să faceţi bine să băgaţi la cap că noul papă are cu totul alte idei decât 
cel dinaintea lui. Ne aşteaptă o mulţime de schimbări. Schimbări mari. 

Marcinkus nu se înşela. Luciani îi spuse lui Villot că Marcinkus urma 
să fie destituit fără întârziere. Nu peste o săptămână, nu peste o lună, ci a doua 
zi. Trebuia să plece în concediu. Odată rezolvată problema cardinalului Cody, 
urma să i se găsească lui Marcinkus un post corespunzător la Chicago. 

Villot află că Marcinkus urma să fie înlocuit de monseniorul Giovanni 
Angelo Abbo, secretarul Prefecturii Afacerilor Economice a Sfântului Scaun. 
Monseniorul Abbo era unul dintre personajele marcante ale tribunalului 
financiar al Vaticanului şi, în noua sa funcţie, putea oferi o mare pricepere 
financiară. 

Cu siguranţă că inspiraţia primelor 100 de zile ale papei Ioan pusese 
stăpânire pe Albino Luciani. Ghiarele leului, pe care prietenii apropiaţi tot 
aşteptaseră să le vadă ieşind, îşi făcură apariţia în prezenţa lui Villot, pe 28 
septembrie. Până să devină papă, Luciani, un om atât de blând şi de modest, 
păruse şi mai mărunt decât cei 1,70 m ai săi. Ani în şir trecuse nebăgat în 
seamă de mulţi observatori. Era atât de liniştit şi de calm încât, după câte o 
întrunire numeroasă, mulţi nici nu ştiau că fusese prezent. In seara aceea, însă, 
Villot nu avu nici o umbră de îndoială asupra prezenţei lui. Luciani îi spuse: 

Mai sunt şi alte schimbări la Istituto per le Opere di Religione, pe care le doresc 
duse la îndeplinire imediat. Mennini, De Strobel şi monseniorul de Bonis vor fi 
destituiţi. Fără întârziere. De Bonis va fi înlocuit de monseniorul Antonetti. Pentru 
celelalte două posturi vacante, mă voi sfătui cu monseniorul Abbo. Doresc să fie 
întrerupte toate relaţiile noastre cu Banco Ambrosiano Group, şi asta cât de curând. 

Deocamdată cred că ar fi imposibil, cât timp hăţurile sunt încă în mâinile celor de 



acum. 



Părintele Magee mi-a declarat, ca o observaţie generală: "Ştia ce vrea. 
Ştia să-ţi arate foarte clar ceea ce doreşte. Modul în care căuta să-şi atingă 
scopul era foarte delicat." 

"Delicateţea" se manifestă în explicaţiile oferite lui Villot. Amândoi 
ştiau că Marcinkus, Mennini, De Strobel şi de Bonis aveau, cu toţii, puternice 
legături nu numai cu Calvi, ci şi cu Sindona. Ceea ce rămânea nerostit, însă, 
nu putea fi răstălmăcit mai târziu. 

Cardinalul Villot îşi notă toate aceste schimbări fără multe comentarii. 
De-a lungul anilor, văzuse şi auzise multe. Mulţi din interiorul Vaticanului îl 
considerau incapabil, dar, adesea, Villot întorsese capul în mod deliberat, în 
sătucul Vatican, se numea tehnica supravieţuirii. 

Luciani trecu la problema diocezei Chicago şi la discuţia avută cu 
Baggio despre ultimatumul care urma să îi fie prezentat cardinalului John 
Cody. Villot îşi exprimă acordul. Ca şi Baggio, îl considera pe Cody drept o 
rană purulentă a Bisericii americane. Faptul că problema avea să fie, în sfârşit, 
rezolvată, îl mulţumea nespus pe secretarul de stat. Luciani declară că doreşte 
să se întreprindă un sondaj, prin intermediul nunţiului papal din Washington, 
în privinţa unui posibil succesor al lui Cody, remarcând: 

- încrederea celor din Chicago a fost trădată. Trebuie să ne asigurăm că 
înlocuitorul Eminenţei Sale va şti să cucerească inimile şi minţile tuturor 
credincioşilor din dioceză. 

Luciani discută, apoi, despre refuzul lui Baggio de a accepta patriarhia 
Veneţiei şi despre hotărârea sa neclintită că Baggio trebuie să meargă acolo 
unde i s-a spus. 

- Veneţia nu înseamnă o viaţă uşoară şi tihnită. Este nevoie de cineva 
cu tăria lui Baggio. Doresc să staţi de vorbă cu el. Spuneţi-i că ne aflăm într- 
un moment în care toţi trebuie să facem sacrificii. Poate ar trebui să-i amintiţi 

5 5 

că nici eu nu mi-am dorit acest post. 

Baggio n-ar fi apreciat prea mult acest ultim argument, întrucât el 
însuşi dorise din tot sufletul să devină succesorul lui Paul, dar Villot, 
diplomat, trecu peste acest aspect. 

Apoi Luciani îi comunică lui Villot celelalte schimbări pe care le 
intenţiona. Cardinalul Pericle Feliei avea să devină vicarul Romei, în locul 
cardinalului Ugo Poletti, care urma să-1 înlocuiască pe Benelli, ca arhiepiscop 
al Florenţei. Benelli avea să devină secretar de stat, preluând funcţia lui 
Villot. 

Villot cântări schimbările propuse, printre care şi propria sa "demisie". 
Era bătrân şi obosit. Mai mult, era şi grav bolnav, poate şi din cauza celor 
două pachete de ţigări fumate zilnic. Către sfârşitul lui august, Villot îşi 

anunţase intenţia de a se pensiona mai devreme. Acum, însă, totul se petrecea, 
parcă, mai devreme decât îşi făcuse socoteala. Ar fi urmat, ce-i drept, o 
perioadă de transferare a atribuţiilor, dar, practic vorbind, puterea lui înceta în 
acel moment. Faptul că Luciani intenţiona să îl înlocuiască cu Benelli trebuie 
să îl fi deranjat şi mai mult pe Villot. Benelli îi fusese o vreme adjunct, iar 
relaţiile dintre ei nu fuseseră tocmai cordiale. 

Villot studie însemnările pe care şi le făcuse asupra schimbărilor 
propuse. Albino Luciani, lăsând deoparte propriile notiţe scrise de mână, mai 
turnă ceai pentru amândoi. Villot spuse: 

- Credeam că în locul meu îl aveţi în vedere pe Casaroli. 

- Aşa a şi fost, mult timp. Consider că multe din lucrările sale sunt 
strălucite, dar împărtăşesc rezervele lui Giovanni Benelli asupra câtorva 
iniţiative politice recente în privinţa Europei de Est. 

Luciani aşteptă un gest sau un cuvânt de încurajare. Tăcerea se 
prelungi. De când lucrau împreună, Villot nu îşi abandonase niciodată 
atitudinea formală; mereu aceeaşi mască, aceeaşi răceală. Luciani încercase, şi 
direct, şi prin intermediul lui Feliei şi al lui Benelli, să încălzească relaţiile 
sale cu Villot, dar atitudinea distantă şi profesională continuaseră să îl 
caracterizeze, în cele din urmă, cel care sparse tăcerea fu Luciani. 

- Ei bine, Eminentă? 

- Sunteţi papă. Decizia vă aparţine. 

- Da, bine, dar ce părere aveţi? Villot dădu din umeri. 

- Aceste hotărâri vor mulţumi pe unii şi vor întrista pe alţii. Există în 
Curia Romană cardinali care s-au străduit din greu pentru alegerea 
dumneavoastră şi care se vor simţi trădaţi. Vor considera că aceste schimbări, 
aceste numiri în funcţii, sunt contrare dorinţelor fostului Sfânt Părinte. 

Luciani zâmbi. 

- Oare Sfântul Părinte avea de gând să facă numiri pe viaţă? In ce-i 
priveşte pe cardinalii care pretind că s-au străduit din greu să mă facă papă - 
să fim bine înţeleşi - am spus-o de atâtea ori, dar e clar că trebuie să o repet. 
Nu am dorit să devin papă. Nu puteţi numi nici măcar un singur cardinal 
căruia eu să-i fi propus indiferent ce. Nu am încercat să conving pe nimeni să 
voteze pentru mine. Nu a fost dorinţa mea. Nu a fost hotărârea mea. In cetatea 
Vaticanului, unii şi-au uitat menirea. Au transformat totul într-o târguiala. Iată 
de ce fac aceste schimbări. 

- Se va spune că l-aţi trădat pe Paul. 

- Se va spune şi că l-am trădat pe Ioan. Şi pe Pius. Fiecare se călăuzeşte 
după cum îi dictează nevoia. Singura mea preocupare este să nu-1 trădez pe 
Domnul nostru Isus Cristos. 

Discuţia continuă aproape două ore. La 19:30, Villot plecă. Se întoarse 
în cabinetul său, aflat în apropiere, şi, aşezându-se la pupitru, studie lista 
schimbărilor. Apoi, deschise un sertar şi scoase o altă listă - poate era pur şi 

figurau pe lista presupuşilor masoni, lista publicată de Pecorelli, fostul 
membru al P2. Marcinkus. Villot. Poletti. Baggio. De Bonis. în timp ce toţi 
cei proaspăt numiţi până acum de Luciani se evidenţiau prin absenţa de pe 
lista masonilor. Benelli. Feliei. Abbo. Antonetti. 

Cardinalul Villot puse lista deoparte şi studie o altă notă aflată pe 
pupitru. Era confirmarea finală a întâlnirii plănuite între Albino Luciani şi 
comisia SUA pentru controlul demografic, care avea să aibă loc pe 24 
octombrie. In câteva săptămâni, un grup guvernamental care urmărea 
schimbarea poziţiei Bisericii Romano-Catolice asupra anticoncepţionalelor 
urma să discute cu un papă care dorea tocmai o asemenea schimbare. Villot se 
ridică de la pupitru, lăsându-şi, neglijent, hârtiile la vedere. într-adevăr, leul 
îşi scosese ghearele. 

Imediat după terminarea întrevederii cu Villot, la 19:30, Albino Luciani 
îl rugă pe părintele Diego Lorenzi să ia legătura cu cardinalul Colombo, la 
Milano. Câteva minute mai târziu, Lorenzi îi comunică papei că Colombo nu 
este disponibil până în jurul orei 20:45. In timp ce Lorenzi se întoarse la 
pupitrul său, papa rămase cu părintele Magee. împreună, îşi rostiră ultima 
parte a breviarului zilnic, în limba engleză. La opt fără zece, Luciani se aşeză 
la masă cu Magee şi Lorenzi. Deloc tulburat de lunga întâlnire cu Villot, papa 
conversă amiabil, în timp ce surorile Vincenza şi Assunta serviră cina 
compusă din supă, fasole verde şi salată. Luciani sorbi puţin dintr-un pahar cu 
apă, iar Lorenzi şi Magee băură vin roşu. 

Părintelui Lorenzi îi trecu prin minte că Luciani depăşise, probabil, cea 
mai scurtă perioadă din analele Vaticanului. Când să-şi rostească gândul cu 
voce tare, Luciani începu să se agite cu noul său ceas. Era un cadou din partea 
monseniorului Macchi, secretarul lui Paul, care i-1 oferise după ce Feliei îi 
spusese papei că o parte din Curie considera că vechiul ceas era 
necorespunzător. Chipurile, nu era la înălţimea noii situaţii. Până într-atât era 
Curia de înverşunată în a-1 coborî pe papă la nivelul unui vânzător de 
automobile de ocazie, care trebuia să fie atent să aibă întotdeauna pantalonii 
călcaţi la dungă. La ultima întâlnire cu fratele său Edoardo, Luciani îi oferise 
ceasul cel vechi, cu cuvintele "Se pare că papa nu are voie să poarte un ceas 
vechi şi tocit, care trebuie întors mereu. Te deranjează dacă ţi-1 dau ţie?" 

în cele din urmă, Luciani îi dădu ceasul cel nou lui Magee, ca să îl 
potrivească odată cu începerea ştirilor de la televizor. Era ora opt fără un 
minut. 

La scurt timp după cina plăcută şi tihnită, papa se întoarse în cabinet, ca 
să se mai uite pe notele pe care te folosise în discuţia cu Villot. La 20:45, 
Lorenzi îi făcu legătura cu cardinalul Colombo, la Milano. Cardinalul a 
refuzat să facă vreo declaraţie, dar alte surse arată că au discutat despre 
schimbările intenţionate de Luciani. în mod evident, nu a existat nici un 

dezacord. Cardinalul Colombo a acceptat, totuşi, să-şi amintească: "Mi-a 
vorbit mult timp, pe un ton perfect normal, din care nu s -ar fi putut presupune 
nici un semn de boală. Era foarte senin şi plin de speranţă. Şi-a luat la 
revedere spunându-mi «rugaţi- vă»." 

După cum observă Lorenzi, convorbirea telefonică se încheie în jurul 
orei 21:15. Apoi Luciani aruncă o privire pe discursul pe care avea de gând 
să-1 ţină sâmbătă, 30 septembrie, la adunarea Iezuiţilor. Mai devreme, îi 
telefonase superiorului general al Iezuiţilor, părintele Pedro Arrupe, şi îl 
avertizase că se va referi şi la disciplină. Sublinie pe discurs un pasaj ce nu era 
lipsit de legătură cu schimbările pe care tocmai le făcuse. 

Probabil cunoaşteţi şi vă preocupă sincer marile probleme economice şi sociale 
care frământă omenirea în ziua de azi şi care sunt atât de strâns legate de viaţa 
creştinătăţii. Dar în găsirea unor soluţii la aceste probleme se cuvine să discerneţi 
menirea preoţilor de cea a mirenilor. Preoţii trebuie să-i anime şi să-i inspire pe 
laici în îndeplinirea misiunii lor, dar nu trebuie să li se substituie, neglijându-şi 
propria misiune de evanghelizare. 

Lăsând discursul pe pupitru, luă notele privitoare la schimbările 
importante pe care le discutase mai devreme cu Villot. Se duse la uşa 
cabinetului şi, deschizând-o, îi văzu pe părintele Magee şi părintele Lorenzi. 
Le ură noapte bună, spunându-le: "Buona notte. A domani. Se Dio vuole." 
(Noapte bună. Pe mâine. Cu voia lui Dumnezeu.) 

Era cu câteva minute înainte de 21:30. Albino Luciani închise uşa 
cabinetului. Au fost ultimele sale cuvinte. A doua zi, avea s ă fie găsit mort. 
împrejurările exacte ale descoperirii demonstrează cât se poate de clar că 
Vaticanul a comis o muşamalizare. Totul a început cu o minciună, apoi a 
continuat cu o întreagă urzeală de minciuni. S-a minţit despre lucruri mărunte. 
S-a minţit despre lucruri importante. Şi toate acestea cu un singur scop: de a 
ascunde faptul că Albino Luciani, papa Ioan Paul I, a fost ucis într-un moment 
situat între 28 septembrie ora 21 :30 şi 29 septembrie ora 4:30, în anul 1978. 

De mai bine de o mie de ani, Albino Luciani este primul papă care a 
murit fără nimeni alături, dar nu e mai puţin adevărat că a trecut încă şi mai 
mult de când nu a mai fost asasinat un papă. 

Cody. Marcinkus. Villot. Calvi. Gelli. Siondona. Cel puţin unul dintre 
aceştia se află la originea măsurilor care au fost executate în seara zilei de 28 
sau în dimineaţa zilei de 29. Măsurile respective au decurs din concluzia că 
trebuia să se aplice soluţia italiană. Papa trebuia să moară. 

SUNTEM ÎNGROZIŢI 



Cum şi de ce a căzut întunericul asupra Bisericii Romano -Catolice la 
28 septembrie 1978? 

"De ce" s-a stabilit deja. Existau nenumărate motive. Pentru "cum" 
există, de asemenea, un număr alarmant de posibilităţi. Dacă Albino Luciani a 
fost ucis din cauza oricăruia dintre motivele deja prezentate, atunci trebuia să 
se întrunească un număr de factori. 

1. Asasinatul trebuia comis pe ascuns. Pentru ca starea de corupţie ce 
exista înainte de alegerea lui Luciani să se perpetueze, atunci actul uciderii 
trebuia mascat. Nu se putea trage asupra papei în plină Piaţă San Pietro; nici 
vorbă de un atac în public, care ar fi provocat deschiderea unei anchete 
amănunţite cu privire la motivele pentru care să fi fost eliminat acest om 
liniştit, sfânt. Moartea bruscă trebuia să se producă în asemenea mod încât 
întrebările şi neliniştea publicului să fie reduse la maximum. 

2. Cel mai eficient mod de a-1 ucide pe papa era prin otrăvire - cu o 
otravă care, după administrare, să nu lase nici un semn exterior de 
recunoaştere. Cercetările indică faptul că există peste două sute de asemenea 
droguri, care ar fi răspuns cerinţei. Digitalina nu este decât unul dintre 
acestea. Nu are nici un gust. Nici un miros. Poate fi adăugată în mâncare, în 
băutură sau în medicamente propriu-zise existente, fără ca victima 
nebănuitoare să îşi dea seama că a ingerat o doză letală. 

3. Indiferent cine ar fi plănuit să-1 ucidă pe papa în asemenea mod, 
acela trebuia să cunoască îndeaproape procedurile Vaticanului. Ar fi trebuit să 
ştie că oricâte indicii ar fi lăsat în urma actului, nu avea să se efectueze o 
autopsie. Dat fiind că se putea conta pe acest fapt, oricare dintre cele două 
sute de droguri putea fi folosit. Un drog precum digitalina putea ucide în 
asemenea mod încât, la o examinare exterioară a cadavrului, medicii 
Vaticanului să tragă concluzia că moartea fusese provocată de un atac de 
cord. Conspiratorii erau perfect conştienţi că în legile apostolice nu exista nici 
o indicaţie cu privire la efectuarea unei autopsii. Mai mult, conspiratorii ştiau 
că fie şi dacă ar fi apărut suspiciuni la cele mai înalte niveluri în interiorul 
Vaticanului, era ca şi sigur că oficialii Vaticanului şi medicii examinatori se 
vor mulţumi cu o examinare superficială a cadavrului. Dacă un drog precum 
digitalina era, într-adevăr, administrat unui Luciani nebănuitor, seara târziu, 
atunci exista teoretic certitudinea că papa se va retrage în dormitor, pentru 
noapte. Se va duce la culcare şi va trece în somnul de veci. Moartea avea să se 
producă între două până la sase ore după consumarea dozei fatale. Papa ţinea 

la capul patului, pe o măsuţă pe care stătea şi ceasul său deşteptător, cu 
baterii, o sticlă de Effortil - o poţiune medicinală pe care o lua de câţiva ani 
pentru combaterea hipotensiunii. O doză fatală de digitalina, jumătate de 
linguriţă, adăugată medicamentului, era nedetectabilă. 

Singurele medicamente pe care le mai lua papa erau vitaminele, de trei ori pe 
zi, la mese, precum şi tratamente cu injecţii pentru cortexul adrenalinic, 
medicamente pentru stimularea glandei care secretă adrenalină. Şi acestea 
erau luate tot ca stimulent pentru hipotensiune. Şedinţele de injecţii îi erau 
administrate de două ori pe an, primăvara şi toamna. Medicamentele variau. 
Unul folosit frecvent era Cortiplex. Injecţiile erau administrate de sora 
Vincenza. In timpul pontificatului său, Luciani se afla în tratament, de unde 
necesitatea prezenţei sorei Vincenza în apartamentul papal. La medicamentele 
folosite pentru injecţii, precum Effortil-ul păstrat lângă pat, se putea umbla cu 
uşurinţă. Nu erau luate nici un fel de precauţii cu privire la păstrarea acestor 
medicamente. Accesul la ele nu ar fi constituit nici o problemă pentru o 
persoană care avea de gând să ucidă. într-adevăr, cum se va demonstra, 
accesul în orice parte a apartamentului papal nu prezenta nici o problemă 
pentru cineva hotărât să curme viaţa lui Albino Luciani. 

La ora 4:30 în dimineaţa de vineri, 29 septembrie, sora Vincenza se 
duse cu o cană mare de cafea în cabinet, aşa cum făcea de obicei. După câteva 
momente, bătu la uşa dormitorului papei şi strigă: "Bună dimineaţa, Sfinte 
Părinte!" Pe moment, nu se auzi nici un răspuns. Vincenza aşteptă o clipă, 
apoi se depărta în linişte. La 4:45, se întoarse. Tava cu cafeaua era neatinsă în 
cabinet. Lucrase pentru Luciani încă din 1959, în Vittorio Veneto. Nici măcar 
o dată în nouăsprezece ani, el nu depăşise ora de sculare. Neliniştită, ea se 
duse la uşa dormitorului şi ascultă. Nu se auzea nici un zgomot. Bătu la uşă, la 
început timid, apoi mai puternic, în continuare, tăcere. Pe sub uşa 
dormitorului se vedea lumină. Ciocăni iar. Nici de astă dată nu sosi nici un 
răspuns. Deschizând uşa, îl văzu pe Albino Luciani în pat, stând în capul 
oaselor. Avea ochelarii la ochi, iar în mâini strângea nişte foi de hârtie. Capul 
îi era întors spre dreapta şi buzele îi erau uşor depărtate, lăsând să i se vadă 
dinţii. Nu era chipul zâmbitor care impresionase atât de mult milioane de 
oameni, ci expresia suferinţei. Sora Vincenza simţi cum îi creşte pulsul. De 
curând, mi-a povestit acel moment: 

"Numai printr-un miracol am supravieţuit. Am o inimă şubredă. Am 
apăsat soneria ca să-i chem pe secretari, apoi m-am dus să le caut pe celelalte 
surori şi să-1 trezesc pe Don Diego." 

Surorile locuiau în celălalt capăt al apartamentului papal. Părintele 
Magee dormea sus, la mansardă. Părintele Lorenzi dormea previzoriu în 
apropierea dormitorului papei, deoarece camera sa de la mansardă, ocupată 
anterior de secretarul lui Paul, monseniorul Macchi, era în curs de 
reamenajare; fu smuls din somn de sora Vincenza. 

Câţiva locuitori matinali ai Romei observaseră deja, cu satisfacţie 
liniştită, lumina ce lucea la ferestrele dormitorului papei. Era pi acut să ştie că 
nu erau singurii sculaţi atât de dimineaţă. Lumina rămăsese neobservată de 
gărzile Vaticanului pe parcursul nopţii. 

Diego Lorenzi, încă ameţit de somn, se holbă la trupul neînsufleţit al lui 
Albino Luciani. Următorul care răspunse fu părintele Magee. Pentru a doua 
oară în decurs de două luni, privea la un papă mort, dar în împrejurări cu totul 
deosebite. Când murise Paul al Vl-lea, în 6 august, mulţi erau strânşi în jurul 
patului de moarte de la Castel Gandolfo, reşedinţa de vară a papei, din 
imediata apropiere a Romei. Buletine medicale prezentaseră un raport detaliat 
al ultimelor douăzeci şi patru de ore ale vieţii papei şi un raport la fel de 
amănunţit al succesiunii afecţiunilor fizice care conduseseră la moartea sa, 

survenită la ora 21:40. 

Acum, după numai 33 de zile ca papă, Albino Luciani murise singur. 
Cauza morţii? Ora morţii? 

5 5 

După unul dintre cele mai scurte Conclavuri din istorie, una dintre cele 
mai scurte domnii. De aproape 400 de ani, nici un pap ă nu mai murise într-un 
răstimp atât de scurt de la alegere. Pentru a mai găsi un pontificat atât de 
scurt, trebuie să ne întoarcem până în 1605, în zilele lui Leon al Xl-lea, 
Medici, care a slujit 17 zile. Cum murise Albino Luciani? 

Prima acţiune a părintelui Magee fu să telefoneze secretarului de stat 
Villot, care locuia două etaje mai jos. Cu mai puţin de douăsprezece ore 
înainte, Albino Luciani îi comunicase lui Villot înlocuirea sa iminentă cu 
Benelli. Acum, departe de a fi un fost secretar de stat, moartea papei nu numai 
că-i asigura rămânerea în funcţie până la alegerea unui succesor, dar Villot îşi 
asuma şi rolul de Camerlengo, practic acţionând ca şi cap al Bisericii. La 
5:00, Villot se afla în dormitorul papei şi-şi confirmase sieşi că Albino 
Luciani era mort. 

Dacă Albino Luciani a murit de moarte naturală, acţiunile întreprinse 
imediat după aceea de Villot sunt cu desăvârşire inexplicabile. 
Comportamentul său devine de înţeles numai raportat la o anumită concluzie. 
Cardinalul Jean Villot ori făcea parte dintr-o conspiraţie având scopul de a-1 
ucide pe papa, ori a văzut, în dormitorul papal, dovada clară a faptului că papa 
fusese asasinat şi, imediat, a hotărât că, pentru a proteja Biserica, dovada 
trebuia distrusă. 

Pe o măsuţă de lângă patul papei se afla medicamentul pe care -l lua 
Luciani pentru hipotensiune. Villot strecură medicamentul în buzunar şi luă 
din mâinile papei însemnările cu privire la transferurile şi la întâlnirile papale 
fixate. Acestea luară drumul medicamentului, în buzunarul lui Villot. 
Testamentul papei fu luat din sertarul mesei de lucru a acestuia. Disp ărură, de 
asemenea, ochelarii şi papucii papei din dormitor. Nici unul dintre aceste 
obiecte nu mai fu văzut de atunci. Villot crea apoi, pentru membrii şocaţi ai 

personalului papei, o relatare în totalitate inventată a împrejurărilor care 
conduseseră la găsirea corpului neînsufleţit al lui Luciani. El impuse un 
jurământ al tăcerii cu privire la descoperirea făcută de sora Vincenza şi instrui 
personalul astfel ca ştirea morţii să fie ţinută în secret până când avea el să 
hotărască. După care, instalându-se în biroul papei, dădu o serie de telefoane. 
Potrivit relatărilor martorilor oculari pe care i-am intervievat, medicamentul, 
ochelarii, papucii şi testamentul papei se aflau toate în dormitor şi în cabinetul 
papal înainte ca Villot să pătrundă în încăpere. După prima sa vizită şi 
examinare, toate aceste obiecte dispăruseră. 

Primul înştiinţat asupra morţii fu cardinalul Confalonieri, decanul în 
vârstă de 86 de ani al Sfântului Colegiu. Apoi cardinalul Casaroli, şeful 
diplomaţiei Vaticanului. Villot dădu instrucţiuni călugăriţelor de la centrala 
telefonică să-1 găsească pe adjunctul său şi numărul trei în ierarhia Bisericii, 
arhiepiscopul Giuseppe Caprio, care se afla în concediu, la Montecanti. 
Numai după aceea îl sună pe doctorul Renato Buzzonetti, adjunctul şefului 
serviciului medical din Vatican. Următorul loc unde sună fu camera de gardă 
a gărzii elveţiene. 

Villot îi spuse sergentului Hans Roggan s ă vină imediat la apartamentul 
papal. 

Părintele Diego Lorenzi, singurul om care -l însoţise pe Luciani de la 
Veneţia, rătăcea şocat şi copleşit de uluire prin apartament. Pierduse un om 
care, pe parcursul ultimilor doi ani, îi fusese ca un tată. Cu ochii în lacrimi, 
încerca să înţeleagă, să găsească vreun sens. Când, în cele din urmă, Villot 
hotărî că lumea putea afla, milioane de oameni împărtăşiră durerea şi uluirea 
lui Lorenzi. 

în ciuda faptului că Villot subliniase că ştirea nu trebuie să scape în 
afară, Diego Lorenzi telefona doctorului lui Luciani, Antonio Da Roşa. 
Acesta fusese medicul lui Luciani vreme de mai bine de douăzeci de ani. 
Lorenzi îşi aminteşte clar reacţia doctorului. "Era şocat, împietrit. Incapabil să 
creadă. M-a întrebat cauza, dar n-o ştiam. Doctorul Da Roşa era la fel de 
dezorientat. Mi-a spus că pleacă imediat la Veneţia, cu maşina, ca să ia un 
avion spre Roma." 

Următorul apel telefonic al lui Lorenzi fu adresat nepoatei lui Luciani, 
Pia, care era, probabil, mai apropiată de unchiul ei decât oricare alt membru al 
familiei. Din toată Biserica, s-ar părea că Diego Lorenzi a fost singurul care 
s-a gândit că până şi papii au rude. In mod firesc, Lorenzi simţea că familia 
era îndreptăţită să primească un telefon personal, nu să afle ştirea de la radio. 

"L-am găsit în dimineaţa asta. Ai acum nevoie de multă credinţă." 
Mulţi urmau să aibă nevoie de multă credinţă. Mulţi aveau să fie nevoiţi să 

facă abstracţie de credinţă pentru a înghiţi ceea ce Villot şi colegii săi aveau 
să spună în următoarele câteva zile. 

Ştirea începu să se răspândească prin satul Vatican. In curtea de lângă 

Banca Vaticanului, sergentul Roggan se întâlni cu episcopul Paul Marcinkus. 
Era ora 6:45. Rămâne un mister ce căuta prin Vatican, la o oră atât de 
matinală, preşedintele Băncii Vaticanului, care locuieşte în Villa Stritch, de pe 
Via della Nocetta, din Roma. Villa Stritch este situată la o depărtare de 
Vatican de douăzeci de minute de mers cu maşina. Roggan îi spuse ştirea pe 
nerăsuflate. "Papa a murit." Marcinkus se uită, numai, la sergentul gărzii 
elveţiene. Roggan se apropie mai mult de şeful Băncii Vaticanului. "Papa 
Luciani. A murit. L-au găsit în pat." 

Marcinkus continuă să se uite fix la Roggan, fără vreo reacţie, în cele 
din urmă, sergentul de gardă plecă şi-1 lăsă pe Paul Marcinkus uitându-se în 
urma lui. 

La câteva zile după aceea, în timpul funeraliilor papei, Marcinkus oferi 
o explicaţie pentru comportamentul său bizar, "îmi cer scuze, am crezut că o 
luase razna." 

Doctorul Buzzonetti efectua o examinare rapidă a corpului. El îl 
înştiinţa pe Villot că moartea avusese drept cauză infarctul miocardic acut, un 
atac de cord. Doctorul fixă momentul decesului în jurul orei 23:00, în seara 
precedentă. 

Din punct de vedere medical, este imposibil să stabileşti cu precizie, 
după o examinare atât de succintă, că ora morţii a fost 23:00, iar cauza - 
infarctul miocardic acut. 

Villot hotărâse deja, înaintea examinării lui Buzzonetti, care avu loc în 
jurul orei 6 dimineaţa, că trupul lui Albino Luciani trebuia să fie imediat 
îmbălsămat. Chiar înainte de a-i telefona cardinalului Confalonieri, la ora 
5:15, Villot luase primele măsuri pentru a se proceda la o îmbălsămare rapidă. 
Fraţii Signoracci, Ernesto şi Renato, îi îmbălsămaseră pe ultimii doi papi. 
Acum, un telefon în zori de zi şi o maşină care sosi la ora 5:00 fură primele 
acte ale unei zile ce avea să se vădească a fi lungă pentru fraţii Signoracci. 
Pentru ca ei să fie contactaţi atât de devreme, este clar că Vaticanul vorbise la 
Institutul de Medicină, unde erau angajaţi fraţii, şi dăduse instrucţiuni între 
4:45 şi 5:00. 

La 7:00, la mai mult de două ore după ce decesul fusese descoperit de 
sora Vincenza, lumea largă încă nu ştia că papa Ioan Paul I nu mai era. Satul 
Vatican, pe de altă parte, ignora complet edictul lui Villot. Cardinalul Benelli, 
din Florenţa, află vestea prin telefon, la 6:30. Lovit de durere şi izbucnind în 
plâns, se retrase imediat în încăperea lui şi începu să se roage. Toate 
speranţele, visurile, aspiraţiile se spulberaseră. Planurile pe care le făcuse 
Luciani, schimbările, noua orientare, toate fuseseră anulate. Când moare un 
papă, toate deciziile care nu au fost încă date publicităţii mor o dată cu el. 
Dacă succesorul său nu se hotărăşte să le îndeplinească el. 

La ora 7:20, clopotele bisericii parohiale din localitatea natală a lui 
Albino Luciani, canale DAgordo, începură să bată. Radio Vatican păstra 

tăcerea cu privire la deces. în cele din urmă, la aproape două ore şi trei 
sferturi de când sora Vincenza descoperise decesul, cardinalul Villot se sim ţi 
suficient de stăpân pe situaţie: 

în această dimineaţă de 29 septembrie 1978, în jurul orei 5:30, 
secretarul personal al papei, negăsindu-1 pe Sfântul Părinte în capela 
apartamentului său, contrar obiceiului, 1-a căutat în camera sa şi 1-a găsit în 
pat, cu lumina aprinsă, ca şi cum ar fi avut intenţia să citească. Medicul, dr. 
Renato Buzzonetti, a sosit imediat şi a confirmat decesul, care a avut loc, 
probabil, către ora unsprezece, seara trecută, ca "Moarte subită, posibil în 
legătură cu un infarct miocardic". 

Buletinele ulterioare declarau că secretarul cu pricina era părintele 
Magee - care, potrivit Vaticanului, rostea misa împreună cu papa, la ora 5:30 - 
şi că papa citea Imitatio Christi, lucrarea din secolul al cincisprezecelea 
atribuită de obicei lui Thomas a Kempis. 

Ca şi medicamentul, însemnările, testamentul, ochelarii şi papucii 
papei, dispăruseră şi sora Vincenza şi descoperirea de către ea, la ora 4:45, a 
corpului neînsufleţit. Chiar şi cu cele două ore şi trei sferturi, în care să 
inventeze o poveste, Villot şi cei care-1 sfătuiau făcură o treabă de mântuială. 
In vreme ce toate ziarele şi posturile de radio şi de televiziune din lumea largă 
prezentau scenarii bazate pe buletinele Vaticanului, Villot îşi menţinea cu 
dificultate corabia pe linia de plutire. 

Ideea de a-i plasa în mâinile moarte o carte pe care Luciani o ţinea la 
mare cinste se poate să-i fi părut lui Villot drept foarte inspirată. Problema era 
că în dormitorul papei nu exista nici un exemplar. Mai mult, nu exista nici un 
exemplar în tot apartamentul papal. Volumul lui Luciani se afla încă la 
Veneţia şi când, cu câteva zile înainte voise să citeze exact din carte, Lorenzi 
fusese trimis să împrumute un exemplar de la confesorul său din Vatican. Don 
Diego dăduse cartea înapoi înainte de moartea papei. Protestele sale cu privire 
la o invenţie evidentă nu putură fi potolite. Vaticanul continuă să susţină 
această minciună până în 2 octombrie - vreme de patru zile. Pe parcursul 
acestor prime patru zile, informaţia falsă oferită de Vatican devenise în 
minţile oamenilor realitatea, adevărul. 

Mulţi fură înşelaţi de dezinformarea realizată de Vatican. Spre 
exemplu, povestea cu vizita părintelui John Magee în dormitorul papei puţin 
după ora 22:00 în seara de 28 septembrie. Această poveste, emanând direct de 
la Curia Romană, relata că Magee îi povestise papei despre asasinarea unui 
student în Roma. "Iar trag tinerii aceia unii într-alţii? Este, într-adevăr, 
îngrozitor!" Acestea fură prezentate în toată lumea ca fiind ultimele cuvinte 
ale papei. Ele prezentau avantajul de a da o posibilă explicaţie morţii 
neaşteptate a lui Luciani. Murise ca urmare a şocului provocat de auzirea unor 
asemenea ştiri înfiorătoare. Conversaţia dintre Magee şi Luciani nu avusese 
loc. Era o invenţie a Vaticanului. 

O altă invenţie a Vaticanului fu crearea impresiei că Luciani avea 
obiceiul de a rosti mesa împreună cu Magee, la 5:30. Mesa nu avea loc în 
apartamentul papal înainte de ora 7:00. După cum s-a arătat mai sus, Albino 
Luciani îşi petrecea timpul dintre 5:30 şi 7:00 în meditaţie şi rugăciune, de 
obicei singur, uneori întovărăşit, cam de pe la 6:30, de Magee şi Lorenzi. 
Imaginea unui Magee tulburat, năuc, alarmându-se din cauza neapariţiei lui 
Luciani la 5:30 este o fantezie a Vaticanului. 

Socul provocat de o asemenea moarte tragică, neaşteptată, făcu ocolul 
lumii. Masivele uşi din bronz ale bazilicii San Pietro fură închise, drapelul 
Vaticanului fu coborât în berna - acestea erau indicii exterioare -, dar ştirea 
morţii lui Albino Luciani fu atât de uluitoare încât neîncrederea exprimat ă de 
medicul său personal fu trăită de milioane de alţi oameni. El încântase lumea. 
Cum se putuse duce de la ei atât de curând candidatul ales de Dumnezeu? 

Cardinalul Willebrands al Olandei, care îşi pusese mari speranţe în 
pontificatul lui Luciani zise: "Este un dezastru. Nu pot exprima în cuvinte cât 
de fericiţi eram în acea zi de august, când a fost ales ca papa Ioan Paul. 
Aveam speranţe atât de mari. Era un sentiment atât de frumos, sentimentul că 
ceva nou se întâmpla Bisericii noastre." 

Cardinalul Baggio, unul dintre oamenii pe care Luciani îi determinase 
să părăsească Roma, fu mai puţin complezent. "Dumnezeu ne foloseşte, dar 
nu are nevoie de noi." Spuse acestea dimineaţa devreme, după ce văzu trupul 
neînsufleţit. Şi continuă: "A fost ca un preot paroh pentru Biserică." întrebat 
ce avea să se întâmple, răspunse calm: "Acum vom face un altul." 

Baggio, totuşi, era o excepţie. Cei mai mulţi se arătară adânc şocaţi şi 
plini de dragoste. Când cardinalul Benelli ieşi, în cele din urmă, din camera 
sa, la ora 9:00, fu imediat înconjurat de reporteri. Cu lacrimi încă 
prelingându-i-se pe obraji, spuse: "Biserica a pierdut omul potrivit pentru 
momentul potrivit. Suntem extrem de mâhniţi. Suntem îngroziţi. Omul nu 
poate explica un asemenea lucru. Este un moment care ne limitează şi ne 
condiţionează." 

In Vatican, planurile lui Villot cu privire la o îmbălsămare imediată 
intraseră în impas. Cardinalii Feliei din Padova şi Benelli din Florenţa, care 
cunoşteau cu exactitate natura schimbărilor pe care le pregătea Luciani, erau 
deosebit de tulburaţi şi o vădiră în conversaţiile telefonice cu Villot. Existau 
deja în Italia voci în surdină, care cereau să fie efectuată o autopsie. Era un 
punct de vedere pe care, în împrejurările date, Feliei şi Benelli erau înclinaţi 
să-1 ia în considerare. Dacă trupul era îmbălsămat, atunci o autopsie ulterioară 
ar fi fost fără rost, în cazul în care moartea ar fi fost provocată de otravă. 

Oficial, Vaticanul a creat impresia că trupul papei Paul loan I fusese 
îmbălsămat înainte de a fi expus în Sala Clementina, vineri, la amiază. De 
fapt, cei care l-au vegheat în acea zi au avut sub priviri un Luciani 
neîmbălsămat, în stare naturală. Părintele Diego Lorenzi: 

Corpul a fost luat din dormitor şi dus în sala Clementina a 
apartamentului papal. Până în acel moment nu fusese făcută nici o 
îmbălsămare. Papa Luciani a fost îmbrăcat de părintele Magee, de 
monseniorul Noe şi de mine. Am rămas cu trupul neînsufleţit şi cu 
Magee până la ora 11:00. Atunci au venit fraţii Signoracci şi trupul a 
fost dus în sala Clementina. 

Contrastul faţă de felul în care se petrecuseră lucrurile la moartea papei 
Paul fu uimitor. Atunci, emoţia publică fusese neînsemnată; acum, se revărsă 
ca un potop. In prima zi, un sfert de milion de oameni se perindă prin faţa 
trupului neînsufleţit. Speculaţiile publicului cu privire la faptul că această 
moarte nu era naturală creşteau minut de minut. Bărbaţi şi femei fură auziţi 
trecând pe lângă catafalc şi strigând la trupul neînsufleţit: "Cine ţi-a făcut 
asta? Cine te-a ucis?" 

In acelaşi timp, discuţiile în legătură cu o autopsie deveneau tot mai 
aprinse între cardinalii care începeau să se strângă la Roma. Dacă Albino 
Luciani ar fi fost un cetăţean oarecare al Romei, n-ar fi avut loc nici o dispută. 
S-ar fi efectuat imediat o autopsie. Legea italiană stabileşte că nici o autopsie 
nu poate fi făcută înainte de 24 de ore de la deces fără dispensă din partea 
unui magistrat. Dacă un cetăţean italian ar fi murit în împrejurări similare 
celor în care murise Luciani, s-ar fi efectuat o autopsie imediată. Morala pare 
a fi aceea că cetăţeanul italian care vrea să se asigure că după moartea sa vor 
fi respectate procedurile legale nu trebuie să devină şef de stat al Bisericii 
Romano-Catolice. 

Pentru cei care nu aveau nimic de ascuns, acţiunile lui Villot şi ale altor 
membri ai Curiei Romane continuară să fie de neînţeles. Când oamenii 
complotează să acopere ceva, aceasta este numai şi numai pentru că ceva este 
de acoperit. 

Din partea unui cardinal care îşi avea reşedinţa în Roma mi-a fost dat să 
aud cel mai extraordinar motiv de a muşamaliza situaţia: 

[Villot] mi-a spus că ceea ce se întâmplase a fost un tragic accident. Că 
papa luase din nebăgare de seamă o doză prea mare din medicamentul 
pe care-1 folosea. Camerlengo a subliniat că, dacă ar fi fost efectuată, 
autopsia ar fi pus clar în evidenţă această supradoză. Nimeni nu ar fi 
crezut că Sfinţia Sa a luat-o din greşeală. Unii ar fi vorbit despre 
sinucidere, alţii despre crimă. S-a convenit să nu fie făcută nici o 
autopsie. 

L-am intervievat în două ocazii pe profesorul Giovanni Rama, 
specialistul răspunzător de a-i fi prescris lui Albino Luciani medicamente ca 

Effortil, Cortiplex şi altele pentru contracararea hipotensiunii. Luciani era 
pacientul doctorului Rama din 1975. Observaţiile acestuia cu privire la 
posibilitatea autoadministrării accidentale a unei supradoze sunt revelatoare. 

Ipoteza unei supradoze accidentale nu este de crezut. Era un pacient 
foarte conştiincios. Era foarte sensibil la medicamente. Avea nevoie de 
foarte puţin. De fapt, era pe doza minimă de Effortil. In mod normal, 
doza este de 60 de picături pe zi, dar pentru el erau suficiente 20 sau 30. 
Suntem foarte prudenţi când prescriem medicamente. 

Discuţiile pe care le-am avut cu informatorii mei au stabilit faptul că 
Villot ajunsese la concluzia autoadministrării unei supradoze în cele câteva 
momente petrecute în dormitorul papei, când îşi strecurase în buzunar sticluţa 
cu medicament. Se vede treaba că Villot era teribil de ager. Papa moare 
singur, după ce s-a retras bun-sănătos în dormitorul său în urma unei serii de 
hotărâri cruciale, printre care şi una care afectează direct viitorul lui Villot. 
Fără nici un test criminalistic, fără nici măcar un indiciu, intern sau extern, 
bătrâiorul secretar de stat ajunge la concluzia că raţionalul Albino Luciani s-a 
omorât singur, din greşeală. Poate că în atmosfera rarefiată a sătucului 
Vatican o asemenea poveste este credibilă, în lumea reală din afară, dovada 
concretă ar fi esenţială. 

Una dintre dovezile cheie, care ar fi stabilit adevărul, fusese deja 
distrusă de Villot - medicamentul şi însemnările făcute de Luciani, care 
detaliau crucialele schimbări. Măsura panicii lui Villot poate fi dată de 
dispariţia testamentului lui Luciani. Testamentul nu conţinea nimic 
semnificativ cu privire la moartea sa, şi totuşi a fost distrus o dată cu celelalte 
dovezi vitale. De ce au dispărut ochelarii şi papucii papei rămâne, de 
asemenea, un mister. 

Zvonurile străbăteau satul Vatican de la un capăt la celălalt. Se spunea 
că lumina de alarmă de pe panoul special din apartamentul papal fusese 
aprinsă toată noaptea şi că nimeni nu răspunsese apelului după ajutor. Se 
spunea că în dormitor se găsiseră urme de vomă, care pătau diferite obiecte, şi 
că de aceea lipseau acum ochelarii şi papucii. Voma este unul dintre primele 
simptome ale ingerării unei supradoze de digitalină. Grupuri de episcopi şi 
preoţi se îngrămădiră prin birouri şi-şi amintiră de curiosul incident al 
neaşteptatei morţi tragice a arhiepiscopului ortodox rus al Leningradului, 
Nikodim. Acesta fusese primit într-o audienţă specială la Albino Luciani, în 5 
septembrie. Deodată, fără veste, prelatul rus de 49 de ani se prăvălise de pe 
scaunul pe care şedea. După câteva momente, era mort. Prin Vatican mergea 
acum vorba că Nikodim băuse o ceaşcă de cafea care-i fusese pregătită lui 
Albino Luciani. Nikodim avea o sănătate şubredă şi mai suferise câteva 
atacuri de cord. In înspăimântatul stat-cetate aceste întâmplări erau date la o 

206 



In numele Domnului. Vaticanul un mare pericol 

parte. Acum, moartea lui Nikodim era privită retrospectiv ca un semn, un 
avertisment asupra evenimentelor îngrozitoare ce se petrecuseră în 
apartamentul papal. 

In timpul zilei, toate celelalte lucruri aparţinându-i lui Albino Luciani 
fură luate din apartamentul papal, inclusiv scrisorile, însemn ările, cărţile sale 
şi cele câteva amintiri personale, precum fotografia p ărinţilor săi cu bebeluşul 
Pia, unul dintre copii. Colegii lui Villot de la Secretariatul de Stat luară toate 
documentele confidenţiale, în mare viteză, toate dovezile materiale ale 
existenţei şi activităţii desfăşurate acolo vreodată de Albino Luciani fură 
băgate în cutii şi duse. La ora 18:00, toate cele 19 încăperi ale apartamentului 
papal erau complet golite de orice ar fi putut aminti, cât de vag, de 
pontificatul lui Luciani. Era ca şi cum acesta nici n-ar fi trecut vreodată pe 
acolo, ca şi cum nici n-ar fi existat vreodată. La ora 18:00, apartamentul papal 
era sigilat de cardinalul Villot. Trebuia să rămână încuiat până la alegerea 
unui succesor. 

Nebăgate în seamă, călugăriţele plecară; la fel şi cei doi secretari. 
Magee păstră ca amintire casetele folosite de Luciani pentru a -şi îmbunătăţi 
engleza. Lorenzi luă cu sine nişte poze şi câteva suveniruri. Ocolind cu grij ă 
reporterii care aşteptau, grupul se cază într-o casă administrată de surorile 
congregaţiei Măria Bambina. 

John Magee era sortit să fie secretar papal pentru a treia oară, o 
realizare unică şi remarcabilă. Diego Lorenzi, tânărul şi inimosul italian, fu 
complet bulversat de moartea unui om pe care -l iubea. Avea să se întoarcă în 
nordul Italiei, să lucreze într-o mică şcoală. Vincenza avea să fie trimisă şi 
mai în nord, la o obscură mănăstire de maici. Cu acest surghiun, maşinăria 
Vaticanului se asigura ca nici unul dintre ei s ă nu fie uşor de localizat. 

După ce vineri, 29 septembrie, la ora 18:00, uşile sălii Clementina se 
închiseră publicului, cu siguranţă că omul care se simţi cel mai uşurat din 
Vatican fu Villot. In fine, munca tehnicienilor care trebuiau să se ocupe de 
trupul neînsufleţit putea începe. Odată făcută îmbălsămarea, descoperirea şi 
stabilirea tipului de otravă din corp aveau să fie o sarcină dificilă pentru orice 
autopsie ulterioară. Dacă papa murise într-adevăr din cauza unui infarct 
miocardic, fluidele folosite pentru îmbălsămare nu aveau să distrugă vasele de 
sânge deteriorate natural. 

Datorită a ceea ce probabil că fu o ironie a soartei, Asociaţia Patronilor 
de Farmacii din Roma alese tocmai această zi pentru a emite un comunicat de 
presă în care se anunţa că un număr de medicamente esenţiale pentru tratarea 
unor cazuri de otrăviri şi afecţiuni ale inimii nu erau disponibile. Mai 
pertinentă, poate, fu declaraţia pe care reporterii italieni reuşiră în cele din 
urmă s-o smulgă cardinalului Villot: "Când l-am văzut aseară pe Sfinţia Sa, 
era în perfectă stare de sănătate, total lucid, şi mi-a dat instrucţiuni complete 
pentru ziua următoare." 

In spatele uşilor închise ale sălii Clementina, îndelungatul proces de 
îmbălsămare dură trei ore, neîntrerupt. Grija conservării trupului fu 
responsabilitatea profesorului Cesare Gerin, însă îmbălsămarea propriu-zisă 
fu efectuată de profesorul Marracino şi de Ernesto şi Renato Signoracci. Când 
cei doi fraţi Signoracci examinaseră trupul înainte de a fi mutat în sala 
Clementina, ei ajunseseră la concluzia că, dată fiind lipsa rigidităţii cadaverice 
şi temperatura corpului, moartea nu survenise la ora 23:00 în seara de 28, ci 
între orele 4:00 şi 5:00, în dimineaţa de 29. Concluzia lor primi o confirmare 
independentă din partea monseniorului Noe, care le spuse fraţilor că papa 
murise puţin înainte de ora 5:00. I-am intervievat pe amândoi fraţii, pe 
îndelete, în trei rânduri. Ei sunt ferm convinşi că moartea s-a produs între 
orele 4:00 şi 5:00 şi că trupul neînsufleţit al papei a fost descoperit la mai 
puţin de o oră de la deces. Dacă aprecierea lor este exactă, atunci papa fie mai 
trăia încă atunci când sora Vincenza a intrat în dormitorul său, fie abia murise. 
Numai o autopsie completă ar fi rezolvat aceste opinii contradictorii. 

La insistenţele Vaticanului, din corp nu fu drenată nici o picătură de 
sânge şi nici nu fu extras vreun organ. Prin arterele femurale şi prin căile 
venoase îi fură făcute injecţii cu formalină şi cu alţi conservanţi chimici, 
întregul proces luă mai bine de trei ore. Motivul pentru care totul dură atât de 
mult fu acela că, contrar practicii normale, când sângele este drenat sau 
înlăturat cu o soluţie de apă sărată ce este circulată prin corp, Vaticanul fu de 
neclintit în hotărârea ca nici o picătură de sânge să nu fie extrasă. O cât de 
neînsemnată cantitate de sânge ar fi fost, desigur, mai mult decât suficientă 
pentru ca un criminalist să stabilească prezenţa oricărei substanţe otrăvitoare. 

Tratamentul cosmetic aplicat corpului neînsufleţit elimină expresia de 
suferinţă de pe chipul papei. Mâinile care strânseseră acum dispărutele foi de 
hârtie erau încleştate în jurul unui rozariu. Cardinalul Villot se duse în cele 
din urmă la culcare, cu puţin înaintea miezului nopţii. 

Papa Paul al Vl-lea, conform legii italiene, nu fusese îmbălsămat decât 
după douăzeci şi patru de ore după moartea sa. Deşi după moartea lui Paul 
apăruseră zvonuri cu privire la incompetenţa medicală, nu se făcuse nici 
măcar o aluzie la un joc murdar. Acum, nu numai cu toate îndemnurile 
marelui public, ci şi cu cele ale staţiilor de radio şi de televiziune precum şi 
ale presei, de a se face o autopsie, corpul neînsufleţit al lui Albino Luciani 
fusese îmbălsămat la vreo douăsprezece ore după ce fusese descoperit. 

In ziua de sâmbătă, 30 septembrie, o anumită întrebare se punea tot mai 
stăruitor. "De ce fără autopsie?" Mediile de informare începură să caute o 
explicaţie pentru o moarte atât de brusc ă, neanunţată. Curia fu iute în a aminti 
reporterilor care cereau lămuriri o remarcă spontană pe care Albino Luciani o 
făcuse în timpul ultimei audienţe generale, de joi, 27 septembrie, întorcându- 
se către un grup de bolnavi şi de handicapaţi, în sala Nervi, Luciani spusese: 
"Amintiţi-vă că papa al vostru a fost de opt ori internat în spital şi a avut patru 

operaţii". 

Oficiul de presă al Vaticanului începu să răspundă cererilor de detalii 
cu privire la sănătatea lui Luciani prin repetarea ultimei fraze a papei. O 
folosiră atât de mult, încât ajunsese să aducă a răspuns dat de robotul 
telefonic, producând în rândul ascultătorilor o insatisfacţie comparabilă. 

Diversele medii de informare amintiră că Luciani nu se vădise a fi 
bolnav în timpul scurtului său pontificat. Dimpotrivă, observară ele, părea a fi 
sănătatea întruchipată, plin de viaţă şi de entuziasm. Alţii, care îl cunoşteau pe 
Luciani de mult mai mult timp, începură să fie contactaţi pentru a li se solicita 
punctele de vedere. 

Când monseniorul Senigaglia, secretarul din Veneţia al lui Luciani 
pentru mai bine de şase ani, dezvălui faptul că decedatul papă fusese supus 
unui control medical complet cu puţin timp înainte de a părăsi Veneţia pentru 
a participa la Conclav, iar examinarea medicală "fusese favorabilă în toate 
privinţele", cererea de a se efectua o autopsie deveni şi mai hotărâtă. 

Când diverşi medici experţi italieni începură să susţină categoric 
necesitatea unei autopsii pentru a se stabili cauza exactă a morţii, panica în 
interiorul Vaticanului atinse noi culmi. Era clar că, în vreme ce medicii erau 
pregătiţi să prezinte o multitudine de motive care ar fi putut constitui factori 
favorizanţi (stresul brusc de a deveni papă era unul dintre cele preferate), nici 
unul dintre ei nu era dispus s ă accepte, fără efectuarea unei autopsii, afirmaţia 
Vaticanului că Albino Luciani murise de infarct miocardic. 

Vaticanul se apăra susţinând că efectuarea unei autopsii este împotriva 
regulilor sale interne. Era încă o minciună pasată presei mondiale. 
Chestionările suplimentare întreprinse de ziariştii italieni stabiliră că 
Vaticanul se referea la Constituţia Apostolică proclamată de papa Paul al VI- 
lea în 1975. Acesta era documentul care stabilea procedurile pentru alegerea 
succesorului său, cu căutarea de microfoane instalate în zona desfăşurării 
Conclavului şi instrucţiunile sale asupra dimensiunilor buletinelor de vot. 
Lectura atentă a documentului dovedeşte că Paul nu reuşise să prevadă 
posibilitatea vreunei controverse cu privire la cauza morţii sale. Autopsia nu 
era nici interzisă, nici aprobată. Pur şi simplu nu exista nici o referire la ea. 

Problema morţii lui Paul deveni atunci o chestiune de dezbatere 
publică. Este cât se poate de clar că viaţa lui Paul ar fi putut fi prelungită. 
Tratamentul medical care-i fusese administrat pe parcursul ultimelor sale zile 
lăsase, în opinia multor experţi internaţionali, extrem de mult de dorit. Din 
spitalul său din Cape Town, dr. Christian Barnard, informat că papa Paul nu 
fusese plasat într-o unitate de terapie intensivă, spusese: "Dacă asta s-ar fi 
întâmplat în Africa de Sud, medicii răspunzători ar fi fost reclamaţi la 
Asociaţia Medicală din care făceau parte, pentru neglijenţă." 

Unul dintre medicii răspunzători de tratamentul papei Paul fusese dr. 
Renato Buzzonetti, adjunctul şefului serviciilor medicale ale Vaticanului. 

Acum, acelaşi medic, care în opinia doctorului Barnard acţionase neglijent în 
august, realizase o imposibilitate medicală determinând cauza morţii 
singuratice a lui Albino Luciani, în absenţa unei autopsii, concluziile sale erau 
complet nefondate. 

Pe acest fundal prezida cardinalul Confalonieri prima şedinţă a 
Adunării Cardinalilor, grupul care veghează la şi controlează afacerile 
Bisericii în interimatul ce urmează morţii unui papă. Grupul include toţi 
cardinalii - care se întâmplă să se afle în Roma. Când avu loc această primă 
şedinţă, sâmbătă 30 septembrie, la ora 11:00, marea majoritate a cardinalilor 
era răspândită în lumea largă. Din 127 de cardinali, numai 29 fură prezenţi şi 
cei mai mulţi dintre aceştia erau, fireşte, italieni. Această minoritate luă câteva 
decizii. Ei hotărâră ca funeraliile lui Albino Luciani să aibă loc miercurea 
următoare, în 4 octombrie. In acelaşi timp, uriaşa dorinţă a publicului de a 
trece pe la catafalcul papei îi deranja extrem de mult pe oficialii Vaticanului. 
Ei anticipaseră un grad de interes similar celui arătat la moartea papei Paul - 
încă un exemplu de cât de puţin reuşea Curia să înţeleagă impactul provocat 
de Luciani. Fu luată hotărârea ca trupul neînsufleţit să fie mutat în aceeaşi 
seară în bazilica San Pietro. In acea dimineaţă, însă, cele mai semnificative 
fură deciziile ca următorul Conclav să aibă loc cât mai curând cu putinţă, în 
14 octombrie, şi să nu fie făcută nici o autopsie. 

îndoielile şi grijile unor oameni precum Benelli, Feliei şi Caprio în 
privinţa morţii lui Luciani nu fură luate în seamă. Perfect conştient de faptul 
că disputele vor continua să sporească până când publicului îi va fi dat ceva 
care să-1 distragă şi să-1 abată de la aceste preocupări, Villot şi colegii săi 
inversară complet felul în care gândiseră în august. Atunci, Conclavul fusese 
amânat până aproape de limita permisă. Acum, avea să fie cât mai din scurt. 
Era o stratagemă isteaţă. Cardinalii curiali se gândiră mai ales că, după 
funeralii, mediile de informare aveau să devină preocupate de posibilul 
succesor al lui Luciani. Dacă puteau ţine piept câteva zile, până ce aveau loc 
funeraliile, urmau să se afle şi ei în siguranţă. Mai mult, oricare dintre ceilalţi 
cardinali, care formau majoritatea, ce încă nu sosiseră, care s-ar fi simţit 
obligat să insiste asupra efectuării unei autopsii, s-ar fi confruntat cu decizii 
deja luate. A răsturna asemenea decizii în timpul limitat dinaintea funeraliilor 
ar fi fost, practic, imposibil. "Şi veţi cunoaşte adevărul, iar adevărul vă va 
face liberi", ne spune Isus; un îndemn pe care în dimineaţa de 30 septembrie 
1978 cei 29 de cardinali au ales să-1 ignore, în numele Bisericii Romano - 
Catolice. 

După suspendarea şedinţei, cardinalul Confalonieri îşi emise amabila 
opinie cu privire la cauza morţii subite a papei. 

Nu putea suporta singurătatea; toţi papii trăiesc într-un gen de 
solitudine instituţională, dar probabil că Luciani suferea mai mult decât 

alţii din cauza ei. El, care trăise întotdeauna printre oameni, s-a trezit 
locuind cu doi secretari pe care nu-i cunoştea şi cu două măicuţe care 
nici măcar nu-şi înălţau privirile în prezenţa papei. Nu avea nici măcar 
timpul de a-şi face prieteni. 

Părintele Diego Lorenzi lucrase îndeaproape cu Luciani, timp de mai 
bine de doi ani. Sora Vincenza fusese în slujba lui Luciani de aproape 
douăzeci de ani. Departe de a-şi ţine privirile în pământ în apropierea sa, ea 
fusese pentru Luciani o sursă de mare mângâiere. într-adevăr, fusese izolat, 
dar ar fi putut o mână de intimi să prevină o moarte solitară, misterioasă? 

Nu încape nici o îndoială că ostilitatea curială şi aroganţa afişată pe 
parcursul ultimelor sale treizeci şi trei de zile de viaţă nu fuseseră cea mai 
fericită experienţă, dar Albino Luciani înfruntase ostilitatea şi aroganţa 
clericală vreme de aproape un deceniu, în Veneţia. 

La ora 18:00, în ziua de sâmbătă 30 septembrie, corpul îmbălsămat fu 
mutat, descoperit, în bazilica San Pietro. Mare parte a lumii urmări la 
televizor cum procesiunea, incluzând 24 de cardinali şi 100 de episcopi şi 
arhiepiscopi, trecu prin Prima Logie, prin Sala Ducală, prin sala şi apoi pe 
Scările Regilor, apoi prin Poarta de Bronz, ieşind în Piaţa San Pietro. In acel 
moment, intonarea Magnificat-ului fu pe neaşteptate acoperită de unul dintre 
acele gesturi atât de specific italiene. Mulţimea izbucni într-un ropot prelungit 
de aplauze puternice, echivalentul latin al tăcerii anglo-saxone. 

Pretutindeni în lume, opinii avizate şi neavizate încercară să evalueze 
viaţa şi moartea lui Albino Luciani. Mare parte a ceea ce s-a scris spune mult 
mai mult despre cei care au scris decât despre Luciani. încredinţarea că 
atenţia oamenilor putea fi lesne abătută de la deces către succesiune, 
exprimată dimineaţă de Curie, începu repede să se vădească exactă. In Anglia, 
The Times oglindi exact natura trecătoare a vieţii într-un editorial intitulat 
"Anul celor trei papi". 

Unii observatori vorbiră, cu un fin simţ al observaţiei, despre o mare 
promisiune neîndeplinită, alţii despre un pontificat care promisese că avea să 
fie vesel. In privinţa explicaţiei asupra morţii subite, serviciul de dezinformare 
al Curiei Romane dădu o lovitură remarcabilă. Unul după altul, semnatarii 
multor articole se referiră la o lungă listă de boli. Faptul că cineva atât de 
experimentat precum Patrick O'Donovan, de la Observera. putut fi păcălit să 
scrie ceea ce urmează arată ce succes au avut minciunile: "Abia acum a 
devenit cunoscut de toată lumea că papa Luciani avea o fişă medicală plină de 
afecţiuni, toate mortale." 

Care anume erau aceste afecţiuni, nu se spuse. Străduindu-se să se 
încadreze într-un termen-limită, este limpede că O'Donovan şi ceilalţi autori 
nu au avut timp să facă personal cercetări şi s-au bizuit pe contactele pe care 
le aveau cu Vaticanul. Unii vorbiră despre cât de mult fuma Luciani, despre 

faptul că nu avea decât un plămân, despre puseurile sale de tuberculoză. După 
moartea sa, altora li se spuse, de către surse de la Vatican, despre cele patru 
atacuri de cord ale lui Luciani, despre faptul că suferea de flebită, o dureroasă 
afecţiune circulatorie. Alţii menţionară faptul că suferea de emfizem, o boală 
cronică a plămânilor, provocată de obicei de fumatul ţigărilor. Nimic din toate 
acestea nu este adevărat. 

Excesul de minciuni al Vaticanului se întoarce împotriva sa. S -ar mai fi 
adunat 111 cardinali la Roma în august 1978 să aleagă un om suferind de 
toate aceste boli? Ca, după aceea, să-1 lase să moară singur? Pe lângă 
minciunile cu privire la starea sănătăţii lui Luciani, serviciul de dezinformare 
al Vaticanului era ocupat şi cu alte probleme. Curia punea pe tapet punctul de 
vedere anonim şi neoficial potrivit căruia oricum, ca papă, Luciani nu era bun 
de nimic. La ce bun să boceşti ceea ce nu avea nici o valoare? Am discutat 
despre această campanie mârşavă cu cardinalul Benelli, care a remarcat: 

Mi se părea că scopul lor [al Curiei Romane] era dublu. Minimalizarea 
calităţilor lui Luciani urmărea să reducă sentimentul pierderii şi, în 
consecinţă, să reducă cererile de efectuare a unei autopsii. în al doilea 
rând, Curia se pregătea pentru viitorul Conclav. Le trebuia un papă 
curial. 

Când Luciani luase masa cu nepoata sa, Pia, unul dintre subiectele 
discutate fusese legat de denaturările operate de presă. Acum, în moarte, 
Luciani deveni o victimă tocmai a acestui lucru. Comentariile negative erau 
inspirate în general de preoţi insignifianţi sau de monseniori care în mod 
normal se ocupau cu scrierea unor comunicate irelevante ale Vaticanului. 
Aceştia găseau că era extrem de flatant să le fie cerute părerile despre 
decedatul papă. Faptul că nici unul dintre ei nu se aflase în apropierea 
coridoarelor puterii sau nu călcaseră nicicând în apartamentul papal era 
mascat sub descrierea vagă "o sursă de rang înalt de la Vatican a declarat 
astăzi". Ceea ce spuneau ei era parte dintr-o mare nedreptate făcută memoriei 
papei decedat. Le permitea autorilor care înainte de conclavul din august 
fuseseră atât de neatenţi la Luciani să dea la spate faptul inconfortabil că 
alegerea acestuia fusese o demonstraţie majoră a proastei lor informări. Se 
pare că gândeau: ei bine, da, nu l-am pus la socoteală, dar vezi bine că nici nu 
era de pus la socoteală. Aşadar: 

Audienţele au atras simpatia imediată a publicului, dar i-au dezamăgit 
şi, uneori, i-au îngrijorat pe oficialii Bisericii. Papa afişa o filosofie a 
existenţei ce semăna uneori cu cea promovată de Readers Digest: bun 
simţ, şi încă simplist, care curma înaltele zboruri teologice ale oratoriei 
lui Paul al Vl-lea. în mod limpede, el nu avea cultura şi pregătirea 

intelectuală a predecesorului său. 

Pentru Le Monde, Robert Sole, 
corespondentul la Vatican. 

Am urmărit la început cu nesaţ, apoi cu un sporit sentiment al 
ridicolului, generoasele sale eforturi de a ne ajuta să-1 cunoaştem. 
Zâmbea, avea tată socialist, a refuzat tiara pentru o simplă tocă, se 
adresa familiar audientei. 

Commonweal 

Newsweek consideră că respingerea de către Luciani a filosofiei "Ubi 
Lenin, ibi Ierusalim" era o trădare a cardinalilor din America Latină, care 
jucaseră un rol atât de important în alegerea sa. Periodicul era de părere că, 
făcând această observaţie, Luciani respinsese teologia eliberării. Datorită 
cenzurii exercitate de Curie, ei nu cunoşteau faptul că Luciani îşi exprimase şi 
o reţinere importantă: "Există anumite asemănări, dar nu putem pune semnul 
de egalitate" şi ratară astfel adevăratul sens al vorbelor sale. 

Peter Nichols, extrem de experimentatul corespondent al cotidianului 
Times, dar scriind de astă dată în Spectator, îl compară pe Luciani cu un 
comediant popular italian de odinioară, care nu avea decât să apară în văzul 
publicului, pentru a şi primi ovaţii. Nu explică, însă, şi de ce Paul al Vl-lea nu 
primise ovaţii la fiecare apariţie. 

Alţii criticară faptul că el îi reconfirmase în funcţii pe toţi şefii Curiei. 
Neglijară să arate, însă, că la fel făcuseră şi ultimii trei papi dinaintea lui 
Luciani şi că el îşi menţinuse puterea şi autoritatea de a îndepărta oricând pe 
oricare dintre ei. 

Multe dintre mediile de informare internaţionale preluară, în zilele care 
urmară morţii papei, povestiri despre ritualurile Vaticanului ce marchează 
acest moment. Ziarele erau pline de relatări ale felului cum cardinalul Villot 
se apropiase de corpul inert şi rostise de trei ori "Albino, e şti mort?", fiecare 
întrebare fiind urmată de lovirea simbolică a frunţii papei cu un ciocănel de 
argint. Presa oferi, de asemenea, descrieri dramatice ale felului cum Villot 
luase apoi inelul papal al Pescarului de Oameni din degetul lui Luciani şi -l 
zdrobise în bucăţele. 

La moartea lui Albino Luciani nu avuseseră loc, de fapt, nici o 
ciocănire a frunţii, nici o chemare pe nume. Aceste ceremonii fuseseră abolite 
în timpul vieţii lui Paul. în ceea ce priveşte inelul papal, pontificatul lui 
Luciani fusese atât de scurt încât Vaticanul nici nu avusese vreme să facă 
inelul. Singurul inel de la mâna lui Luciani pe durata întregului său pontificat 
fusese cel dat tuturor episcopilor care participaseră la cel de-al Doilea 
Conciliu al Vaticanului. 

Motivul pentru care merită să fie băgat în seamă acest reportaj extrem 

de inexact, când se ştie nu numai cât de multe a realizat Luciani într-un timp 
atât de scurt, dar şi câtă consideraţie aveau faţă de Luciani oameni precum 
Casaroli, Benelli, Lorscheider, Carrone, Feliei şi mulţi alţii, constă în faptul că 
aceasta a constituit o campanie orchestrată. Nici măcar un singur necrolog sau 
articol critic nu a conţinut faptele înregistrate în capitolul precedent. Una 
dintre expresiile citate cu mare plăcere în Cetatea Vaticanului afirmă: "Nimic 
nu răsuflă din Vatican fără un scop extrem de precis." 

Pe 1 octombrie, presiunea exercitată pentru efectuarea unei autopsii 
asupra trupului lui Luciani crescu. Cel mai respectat cotidian italian, Corriere 
della Sera, avea pe prima pagină un articol cu titlul "De ce se spune 'nu' unei 
autopsii? " Era al lui Carlo Bo, un foarte talentat autor, ce avea cunoştinţe 
considerabile despre Vatican. Simplul fapt că articolul a apărut este 
semnificativ în sine. In Italia, datorită Tratatului Lateran şi înţelegerilor 
ulterioare între statul italian şi Vatican, presa este serios cenzurat ă când scrie 
despre Biserica catolică. Legea privitoare la calomnie este foarte severă. 
Comentariile critice, pentru a nu mai vorbi despre un atac făţiş, pot avea rapid 
drept rezultat aducerea în faţa tribunalului a ziarului respectiv. 

Carlo Bo evident că evită un asemenea risc. Intr-un stil amintind vag de 
discursurile lui Marc Antoniu adresate poporului roman, Bo vorbea despre 
suspiciuni şi zvonuri care ieşiseră la iveală după moartea subită a papei. El le 
spuse cititorilor că, în ceea ce-1 privea, era încredinţat că palatele şi beciurile 
Vaticanului erau eliberate de secole de asemenea acte criminale. Tocmai din 
acest motiv, zicea el, pur şi simplu nu putea înţelege de ce hotărâse Vaticanul 
să nu efectueze nici o verificare ştiinţifică. "Mai direct spus, de ce nu se face 
o autopsie", şi în continuare: 

... Biserica nu are de ce se teme, prin urmare, nu are nimic de pierdut. 
Dimpotrivă, ar avea multe de câştigat. 

... Acum, a şti de ce a murit papa este un fapt istoriceşte legitim, face 
parte din istoria noastră vizibilă şi nu afectează în nici un fel misterul 
spiritual al morţii sale. Trupul pe care-1 lăsăm în urma noastră când 
murim şi poate fi înţeles cu ajutorul bietelor noastre instrumente este o 
rămăşiţă: sufletul este deja sau, mai degrabă, întotdeauna a fost, supus 
altor legi care nu sunt omeneşti şi, prin urmare, rămâne de nepătruns. 
Să nu facem dintr-un mister un secret de păstrat din raţiuni omeneşti şi 
să recunoaştem micimea secretelor noastre. Să nu declarăm sacru ceea 
ce nu este. 

In vreme ce cei cincisprezece medici aparţinând serviciului medical al 
Vaticanului refuzară să comenteze pe marginea necesităţii de a se face 
autopsii papilor decedaţi, Edoardo Luciani, de curând întors din Australia, nu 
reuşi să ajute poziţia Vaticanului atunci când fu întrebat despre starea de 

sănătate a fratelui său: 

In ziua care a urmat ceremoniei urcării pe tron, l-am întrebat pe 
medicul lui personal cum îl găsise, gândindu-mă la toate presiunile la 
care era acum supus. Doctorul m-a liniştit, spunându-mi că fratele meu 
se simte excelent şi că inima îi este în formă. 

întrebat dacă fratele său avusese probleme cu inima, Edoardo răspunse: 
"După câte ştiu eu, absolut deloc." Nu se prea potrivea cu fantezia orchestrată 
de Vatican. 

Luni, 2 octombrie, controversa cu privire la moartea papei cuprinsese 
deja întreaga lume. In Franţa, la Avignon, cardinalul Silvio Oddi se trezi 
supus multor întrebări. In calitatea sa de cardinal italian, putea, oare, să spună 
francezilor care încercau să-1 descoase adevărul despre cele întâmplate? 
Colegiul Cardinalilor, le aduse Oddi la cunoştinţă, "nu va lua în considerare 
posibilitatea vreunei anchete, nu va accepta nici o supervizare din partea 
nimănui şi nici măcar nu va lua în discuţie subiectul". Oddi concluziona: 
"Ştim, de fapt, cu toată siguranţa, că moartea lui Ioan Paul I s-a datorat 
faptului că inima sa a încetat să mai bată din cauze perfect naturale." Evident, 
cardinalul Oddi făcuse o descoperire medicală importantă pentru întreaga 
lume - posibilitatea de a diagnostica fără autopsie ceea ce este diagnosticabil 
numai prin autopsie. 

In acelaşi timp, protestele părintelui Lorenzi şi ale altor membri ai 
personalului apartamentului papal privitoare la o anume minciun ă dădură în 
sfârşit roade. Vaticanul anunţă: 

După efectuarea cercetărilor necesare, suntem acum în măsură să 
afirmăm că papa, când a fost găsit în dimineaţa de 29 septembrie, ţinea 
în mâini anumite foi de hârtie conţinând scrieri personale precum 
omilii, cuvântări, reflecţii şi diverse însemnări. 

Când Vaticanul anunţase anterior că Luciani ţinea în mâini Urmându-1 
pe Cristos, notează părintele Andrew Greely în cartea sa, Cum se fac papii, 
"câţiva reporteri au izbucnit în râs fără să se ferească". 

Aceste hârtii, detaliind schimbările cruciale pe care se pregătea Albino 
Luciani să le facă, au suferit o extraordinară metamorfoză de-a lungul anilor: 
un raport asupra Bisericii din Argentina; însemnări pentru viitorul său discurs 
de Angelus; predici scrise în Belluno / Vittorio Veneto / Veneţia; o revistă 
parohială; discursul pe care urma să-1 ţină iezuiţilor (de fapt, acesta fusese 
găsit pe masa lui de lucru); un raport scris de papa Paul. Când un şef de stat 
moare în împrejurări evident normale, ultimele sale acţiuni sunt de un interes 

mai mult decât academic. Când un şef de stat moare în împrejurările care au 
învăluit moartea lui Albino Luciani, nevoia de a şti devine o chestiune vitală, 
de interes public. Faptul că Luciani ţinea în mâini însemnările sale personale 
cu privire la schimbările cruciale pe care-şi propusese să le facă mi-a fost 
confirmat din cinci surse diferite. Două sunt surse directe din Vatican; 
celelalte trei sunt persoane din afară, care nu locuiesc în Vatican. Odată cu 
retractarea oficială de către Vatican a versiunii Urmându-lpe Cristos, maşina 
curială începea să dea semne de încordare. 

încordarea crescu şi mai mult când presa internaţională începu să 
comenteze un număr de aspecte tulburătoare. Deoarece faptul ca un papă să 
nu aibă pe nimeni care să se intereseze de trebuinţele sale de la mijlocul serii 
până ziua următoare li se păru multora a fi în neregulă. Faptul că dr. Renato 
Buzzonetti lucra în principal la un spital din Roma şi, prin urmare, nu putea 
garanta disponibilitate absolută apăru a fi scandalos. Dacă observatorii ar fi 
cunoscut realitatea ineficientei Vaticanului, scandalul ar fi fost şi mai mare. 
Faptele în totalitatea lor ilustrează nu numai posibilitatea unei morţi 
premature naturale, ci şi un scenariu de asasinat. 

In Spania, ca şi în alte ţări, controversa se transformă într-o dezbatere 
publică. Profesorul Rafael Cambra de la Universitatea din Madrid se număra 
printre cei care se plângeau că Vaticanul "face lucrurile în maniera italiană 
sau în maniera florentină, ca în timpul Renaşterii". îndemnând la efectuarea 
unei autopsii, Cambra dădea glas temerii că un papă care se pregătea în mod 
clar să readucă în Biserică o foarte necesară disciplină se putea să fi fost 
omorât. 

în Mexico City, episcopul de Cuernavaca, Sergio Arceo, ceru public o 
autopsie, declarând: "Cardinalului Miranda şi mie ni se pare că ar fi 
folositoare." Episcopul ordonă ca o dare de seamă amănunţită să fie citită în 
toate bisericile din dioceza sa. Maşina Vaticanului se mişcă repede. Darea de 
seamă amănunţită, ca multe alte lucruri în această afacere, dispăru de pe faţa 
pământului, iar după ce Vaticanul se socoti cu cardinalul Miranda, acesta 
ajunse să declare, la sosirea sa ulterioară la Roma, că el nu avea nici un fel de 
îndoială cu privire la moartea papei. 

în 3 octombrie, în vreme ce pe dinaintea trupului neînsufle ţit al papei 
oamenii continuau să treacă, înjur de 12.000 de persoane pe oră, controversa 
deveni mai zgomotoasă. Testamentul lui Albino Luciani dispăruse, dar 
Vaticanul, prin nemaiîntâlnitul său comportament, asigura o moştenire amară. 
Un papă cu darul de a vorbi deschis, direct şi simplu era înconjurat în moarte 
de rătăcire şi înşelăciune. Era clar că pierderea resimţită de oamenii obişnuiţi 
era imensă. Din partea Vaticanului existau slabe dovezi de împărtăşire a 
acelui larg răspândit sentiment - mai degrabă o acţiune de ariergardă în 
vederea protejării nu a memoriei lui Albino Luciani, ci a celor asupra cărora 
plana clar dovada complicităţii la asasinarea acestuia. 

Preoţi care nu făceau parte din Curie dezbăteau acum în ziare meritele 
şi neajunsurile unei autopsii. Autorităţile în materie şi observatorii 
Vaticanului aduceau reprezentanţilor acestuia aspre critici pentru 
încăpăţânarea de care dădeau dovadă. Ceea ce devenise extrem de clar, după 
cum observa Vittorio Zucconi în Corriere della Sera, era faptul că "în spatele 
îndoielilor existente cu privire la moartea papei se află o profundă 
insatisfacţie provocată de «versiunile oficiale»". 

Organizaţia catolicilor tradiţionalişti, cunoscută sub numele de Civilta 
Cristiana, indică exact cât de profundă le era insatisfacţia. Secretarul Franco 
Antico arătă că el trimisese şefului justiţiei din oraşul-stat Vatican o cerere 
oficială în vederea efectuării unei anchete judiciare complete cu privire la 
moartea papei Ioan Paul I. 

Decizia de a formula această cerere şi motivele ei constituiră titluri de 
primă pagină în întreaga lume. Antico cită câteva dintre inconsecvenţele care 
apăruseră până în acel moment din partea Vaticanului. Ceea ce voia acest 
grup nu era doar efectuarea unei autopsii, ci o anchetă judiciară completă. 
Antico spuse: "Dacă preşedintele Carter ar fi murit în asemenea împrejurări, 
puteţi fi siguri că poporul american ar fi cerut o explicaţie." 

Antico spuse presei că organizaţia sa examinase iniţial posibilitatea 
unei declaraţii oficiale în care să se spună că papa fusese ucis de o persoană 
sau de persoane neidentificate. Dând un minunat exemplu de complexitate a 
minţii italiene, el spuse că se abţinuseră de la un asemenea pas deoarece "nu 
căutăm să declanşăm un scandal". Civilta Cristiana îşi trimise cererea şi 
cardinalului Confalonieri, decanul Sfântului Colegiu. Unele dintre problemele 
ridicate de ei erau intervalul dintre găsirea corpului şi anunţarea publică a 
morţii, faptul că papa aparent lucra stând în pat fără ca nimeni să se intereseze 
dacă se simţea bine şi faptul că nu fusese eliberat nici un certificat de deces. 
Nici un medic al Vaticanului nu-şi asumase, printr-un certificat de deces 
oficial, responsabilitatea publică în privinţa diagnosticării cauzei morţii lui 
Albino Luciani. 

Susţinătorii rebelului arhiepiscop Marcel Lefebvre, care anunţase deja 
că Luciani murise deoarece Dumnezeu nu voise ca el să fie papă, anunţară 
acum prin abatele Ducaud-Bourget, mâna dreaptă a lui Lefebvre, o altă teorie: 
"Este greu de crezut că moartea a fost naturală, ţinând cont de toate făpturile 
diavolului care locuiesc în Vatican." 

Fiind anterior forţat să retracteze declaraţia conform căreia autopsiile 
papale sunt interzise în mod explicit, Vaticanul se confruntă marţi, 3 
octombrie, cu eforturile câtorva examinări insistente din partea presei italiene. 
Autopsii se mai făcuseră şi altor papi. De pildă, Pius al VUI-lea murise la 30 
noiembrie 1830. Jurnalul prinţului Don Agostini Chigi conţinea o însemnare 
potrivit căreia în seara următoare se efectuase o autopsie. Rezultatul autopsi ei 
este necunoscut, deoarece Vaticanul nu a recunoscut niciodată oficial că 

aceasta a avut loc. De fapt, în afara unei anumite slăbiciuni a plămânilor, toate 
organele fură găsite a fi sănătoase. Exista suspiciunea că papa fusese otrăvit. 

în seara de 3 octombrie, la ora 19:00, se petrecu un eveniment curios. 
Porţile bazilicii San Pietro fură închise publicului pentru restul zilei. Biserica 
fu golită, cu excepţia celor patru gărzi elveţiene postate la colţurile 
catafalcului, tradiţionala pază permanentă acordată trupului unui papă 
decedat. La 19:45, un grup de aproximativ 150 de pelerini din Canale 
d'Agordo, localitatea natală a lui Albino Luciani, însoţiţi de episcopul de 
Belluno, fură lăsaţi să pătrundă în linişte în biserică, printr-o intrare laterală. 
Grupul tocmai sosise la Roma si-i fusese acordată permisiunea specială, după 
închiderea oficială a bisericii, de a-şi aduce ultimul omagiu omului pe care 
mulţi dintre componenţii săi îl cunoşteau personal. Se vădi că cineva din 
Cetatea Vatican, care avea anumite planuri cu privire la trupul neînsufleţit al 
papei, nu fusese înştiinţat. După câteva minute de la sosire, pelerinii se treziră 
îmbrânciţi fără nici un ceremonial şi scoşi afară, în Piaţa San Pietro. 

Apăruseră oficiali ai Vaticanului împreună cu un grup de medici. Toţi 
ceilalţi primiră ordinul de a părăsi locul. Cele patru gărzi elveţiene primiră şi 
ele liber. Mari paravane stacojii fură plasate de jur împrejurul catafalcului, 
pentru a împiedica pe orice privitor care s-ar fi întâmplat să se mai afle în 
bazilică să vadă ce anume făceau medicii. Această bruscă şi neanunţată 
examinare medicală dură până la ora 21 :30. Când se sfârşi, câţiva pelerini din 
Canale d'Agordo, care rămăseseră afară, întrebară dacă puteau, în sfârşit, să-şi 
aducă ultimul omagiu trupului neînsufleţit. Cererea fu respinsă. 

De ce a avut loc această examinare, cu mai puţin de 24 de ore înainte de 
funeralii? Mulţi dintre cei ce lucrau în mediile de informare nu aveau nici o 
îndoială. Se efectuase o autopsie. Făcuse în cele din urmă Vaticanul o mişcare 
pentru a potoli neliniştea publicului? Dacă da, atunci declaraţiile ulterioare ale 
Vaticanului cu privire la această examinare medicală conduc inexorabil spre 
concluzia că examinarea a confirmat toate acele temeri şi nelinişti potrivit 
cărora papa fusese ucis. 

După examinare nu se făcu nici un anunţ şi, în ciuda faptului că fu 
potopit de întrebări din partea mediilor de informare, Biroul de Presă al 
Vaticanului continuă să păstreze deplină tăcere cu privire la cele petrecute în 
bazilica San Pietro, până după înmormântarea papei. Abia atunci îşi prezentă 
versiunea, înainte de aceasta, neoficial, înştiinţase agenţia de ştiri italiană 
ANSA că examinarea medicală fusese o verificare de rutină a stării de 
conservare a corpului şi că fusese realizată de profesorii Gerin şi de Arnaldo 
şi Ernesto Signoracci, printre alţii. ANSA aflase şi că mai fuseseră 
administrate câteva injecţii cu fluid de îmbălsămare. 

Când Biroul de Presă al Vaticanului vorbi, în cele din urmă, reduse cele 
nouăzeci de minute ale examinării la douăzeci. Mai declară că totul fusese 
găsit în ordine şi că ulterior, pelerinii din Canale d'Agordo fuseseră reprimiţi. 

Pe lângă erorile sau minciunile deliberate, inerente, din declaraţia de presă, 
există un număr de alte fapte neliniştitoare. Profesorul Cesare Gerin, contrar 
afirmaţiilor celor care au răspuns din partea Vaticanului la întreb ările puse de 
ANSA, nu a fost prezent. Mai mult, când i-am intervievat pe fraţii Signoracci, 
ei au fost cât se poate de fermi cu privire la faptul c ă nici ei nu au luat parte la 
acest bizar eveniment. A fost, clar, o verificare a stării de conservare, făcută 
fără conservationisti. 

Dacă, aşa cum mulţi cred, a fost, într-adevăr efectuată o autopsie, chiar 
şi una parţială - deoarece în nouăzeci de minute nu s-ar fi putut face o 
examinare standard completă -, atunci rezultatele, dacă ar fi fost negative, ar 
fi fost anunţate clar şi răspicat. Ce altă modalitate mai bună de a închide gura 
lumii? Corriere delta Sera declară că "în ultimul moment, un faimos doctor de 
la Universitatea Catolică s-a alăturat echipei speciale". Ulterior, "faimosul 
doctor" a dispărut în ceţurile dimineţii ce se ridicau din apele Tibrului. 

Psihologul catolic Rosario Mocciaro, comentând comportamentul celor 
cărora li se încredinţase conducerea Bisericii Romano -Catolice pe parcursul 
acestei perioade de vacanţă a tronului, îl descrise astfel: "Un fel de 'omerta' 
(tăcere) mafiotă deghizată în caritate creştinească şi protocol." 

Dialogul iubirii, pe care Luciani îl iniţiase între sine şi oameni, continuă 
până la amarul său sfârşit. In 4 octombrie fără să ţină seama de ploaia care nu 
mai contenea, aproape 100.000 de persoane se adunară în Piaţa San Pietro 
pentru a asculta liturghia de înmormântare, ţinută în aer liber. In ultimele 
patru zile, în jur de un milion de persoane trecuseră prin faţa catafalcului. 
Primul dintre cele trei texte citite, luate din Apocalipsa Sfântului Ioan, se 
termină prin cuvintele: "Eu sunt Alfa şi Omega, începutul şi sfârşitul. Oricui 
însetează, am să dau fără nici o plată apă din fântâna vieţii." 

Trupul lui Albino Luciani, închis ermetic în trei sicrie, din lemn de 
chiparos, din plumb şi din lemn de abanos, îşi află ultimul lăcaş de odihnă 
într-un sarcofag de marmură, în cripta bazilicii San Pietro. Controversa 
privitoare la faptul dacă, înainte de moarte, lui Albino Luciani nu i se mai 
dăduse şi altceva decât apă din fântâna vieţii, nu încetă nici măcar în timp ce 
rămăşiţele sale pieritoare se duceau, prin răcoarea amurgului roman, să-şi ia 
locul între Ioan al XXIII-lea şi Paul al Vl-lea. 

Foarte mulţi oameni rămaseră tulburaţi de neaşteptata moarte. Printre 
ei, şi propriul medic al lui Albino Luciani, Giuseppe Da Roşa. 

Papa fiind înmormântat de -acum în trei sicrie, era limpede că avea să 
fie practic imposibil de a convinge Vaticanul să-şi schimbe poziţia. Cererea 
oficială adresată Tribunalului Vaticanului de Civilta Cristiana rămase în 
seama unui singur judecător, Giuseppe Spinelli. Chiar şi dacă omul ar fi dorit 
fierbinte să se efectueze o autopsie şi o investigaţie completă, este greu de 
văzut cum ar fi putut el să înfrângă puterea Cetăţii Vaticanului şi a oamenilor 
care îi conduceau - oameni care pretindeau a fi un "fapt" istoric acela că ei şi 

predecesorii lor aveau aproape două mii de ani de practică la cârma Bisericii 
Romano-Catolice. 

Era foarte potrivită compararea morţii lui Albino Luciani de către 
iezuiţi cu o floare de câmp ce se închide noaptea sau, de c ătre franciscani, cu 
un hoţ în noapte. Non-esteţii continuau să caute o explicaţie mai practică. 
Sceptici se găseau pe ambele maluri ale Tibrului. Printre cei mai tulburaţi în 
interiorul Vaticanului era grupul care cunoştea adevărul cu privire la 
descoperirea trupului papei de către sora Vincenza. îngrijorarea creştea pe 
măsură ce sporeau minciunile oficiale. In cele din urmă, după ce papa fu 
înmormântat, câţiva vorbiră. La început s-au adresat agenţiei ANSA, apoi, de 
curând, mie. într-adevăr, câţiva dintre membrii acestui grup au fost cei care 
m-au convins că ar trebui să investighez moartea lui Albino Luciani. 

în ziua de 5 octombrie, puţin după ora prânzului, ei începură să dea 
agenţiei ANSA detaliile concrete ale descoperirii făcute de sora Vincenza. 
Informaţiile lor specificară corect până şi faptul că însemnările pe care 
Luciani le strângea în moarte priveau "anumite numiri în Curia Romană şi în 
episcopatul italian". Grupul mai dezvălui şi că papa discutase problema 
refuzului lui Baggio de a accepta patriarhatul Veneţiei. Când povestea 
explodă în public, răspunsul Vaticanului aminti foarte bine de cel al 
monseniorului Henry de Riedmatten, când acestuia îi fuseseră puse întrebări 
despre documentul lui Luciani cu privire la controlul naşterilor. Acel 
document, a nu se uita, fusese respins de Riedmatten, drept "o fantezie". 
Confruntat acum efectiv, cu sute de reporteri care cereau Vaticanului să 
comenteze ultimele informaţii scurse, directorul Biroului de Presă al 
Vaticanului, părintele Panciroli, emise o dezminţire scurtă, de un singur rând: 
"Sunt relatări lipsite de orice fundament." 

Printre cei care nu se lăsară impresionaţi de această dezminţire se 
numărau şi unii dintre cardinalii ce continuau să sosească la Roma pentru 
Conclavul ce urma să aibă loc. La şedinţa adunării cardinalilor, care avu loc 
în 9 octombrie, neliniştea lor ieşi la iveală. Cardinalul Villot, mai cu seamă, se 
trezi supus atacurilor. De pe poziţia sa de Camerlengo, el luase hotărârile şi 
autorizase declaraţiile care indicau limpede că moartea lui Luciani fusese 
urmată de o muşamalizare. Mulţi dintre prinţii ne-italieni ai Bisericii cerură să 
afle exact ce anume se acoperea. Ei voiră să ştie de ce anume nu fusese precis 
stabilită cauza morţii şi de ce fusese ea numai presupusă. Voiră să ştie de ce 
nu se lămurise mai bine ora decesului. De ce nu -şi asumase un medic 
responsabilitatea oficială, punându-şi numele pe un certificat de deces care să 
poată fi făcut public. 

Nu avură succes în eforturile lor de a obţine aceste lămuriri. Următorul 
Conclav se apropia cu repeziciune, mulţumită hotărârii luate de o minoritate 
în ziua care urmase descoperirii corpului neînsufleţit al papei. Minţile 
cardinalilor începură să se concentreze asupra pregătirii terenului şi a 

intrigilor din jurul problemei de a stabili cine s ă-i urmeze lui Albino Luciani: 
un indiciu asupra faptului că oamenii din Curia Romană, moştenind o 
experienţă de aproape două mii de ani, învăţaseră, într-adevăr, multe de la 
predecesorii lor. 

In 12 octombrie, cu mai puţin de patruzeci şi opt de ore înaintea 
Conclavului, Vaticanul îşi făcu publică declaraţia finală cu privire la furorile 
stârnite de moartea lui Albino Luciani. Fu emisă de secretarul de presă al 
Vaticanului, părintele Romeo Panciroli: 

La sfârşitul "Novemdiales", când pătrundem într-o nouă fază a 
Vacantei Tronului, directorul Biroului de Presă al Sfântului Scaun 
exprimă cuvinte de fermă dezaprobare a acelora care în ultimele zile 
s-au complăcut în răspândirea de zvonuri bizare, neverificate, adesea 
false şi care uneori au atins nivelul unor insinuări grave, pe măsura 
repercusiunilor pe care le -ar fi putut avea în acele ţări unde oamenii nu 
sunt deprinşi cu forme de exprimare excesiv de neatente. In aceste 
momente de jale şi suferinţă pentru Biserică ar fi fost de aşteptat mai 
mult control şi mai mult respect. 

El repeta că "cele întâmplate au fost relatate întocmai în comunicatul 
din dimineaţa de vineri, 29 septembrie, care-şi păstrează valabilitatea 
integrală şi care a reflectat cu atâta fidelitate certificatul de deces semnat de 
profesorul Mărio Fontana şi de dr. Renato Buzzonetti, încât publicarea sa nu a 
mai fost necesară." 

Mai nota cu satisfacţie "rectitudinea multor profesionişti care, în 
asemenea momente dificile pentru Biserică, au arătat participare loială la 
evenimente şi au informat publicul prin relatări sobre şi obiective". 

Dorind să evit "grave insinuări", eu am să fac în schimb o declaraţie 
categorică. Sunt pe deplin convins că papa Paul Ioan I, Albino Luciani, a fost 
asasinat. 

Până la această dată, nici un certificat de deces nu a fost făcut public şi, 
în ciuda repetatelor mele cereri, Vaticanul a refuzat să-mi pună vreunul la 
dispoziţie. Fără îndoială, el ar afirma că motivul morţii a fost infarctul 
miocardic. Refuzul continuu de a pune la dispoziţie certificatul de deces 
înseamnă că nici un doctor nu este dispus s ă îşi asume public responsabilitatea 
diagnosticării morţii lui Albino Luciani. Faptul că diagnosticul s-a bazat pe o 
examinare externă, care este medical inacceptabilă, poate că are o legătură cu 
refuzul Vaticanului. 

Faptul că, în ciuda neliniştii şi a interesului internaţional, nu a fost 
efectuată o autopsie sau o examinare detaliată post-mortem, reprezintă o 
puternică dovadă că papa a fost asasinat. Dacă moartea lui Luciani a fost 
naturală, atunci de ce să nu se fi făcut o autopsie pentru a se linişti spiritele? 

Este limpede că, cel puţin oficial, Vaticanul nu ştie când a murit 
Luciani sau ce anume i-a provocat moartea. "Probabil că spre ora unsprezece" 
şi "moarte subită, care ar putea fi în legătură cu" sunt declaraţii care 
demonstrează clar un înalt grad de ignoranţă, de aroganţă şi de înfumurare. 
Cadavrului unui cerşetor găsit în Roma într-un şanţ i s-ar fi acordat mai multă 
îngrijire şi atenţie profesională. Scandalul este cu mult mai mare când afli că 
toţi aceşti doctori examinatori nu i-au acordat niciodată îngrijiri medicale lui 
Albino Luciani în timpul vieţii. Când am vorbit cu dr. Renato Buzzonetti la 
Roma, l-am întrebat ce medicamente luase papa în săptămânile dinaintea 
morţii sale. Mi-a răspuns: "Nu ştiu ce medicamente lua. Nu am fost medicul 
lui. Prima dată când l-am văzut în cadrul relaţiei medic/pacient, era mort." 

Dr. Seamus Bănim este specialist cardiolog cu peste dou ăzeci de ani de 
experienţă profesională. Este consultant principal la Spitalul Sf. Bartolomeu 
din Londra şi la Spitalul Nuffield. El a spus, în cadrul interviului pe care i 
l-am luat: 

Pentru un doctor, orice doctor, a diagnostica infarctul miocardic drept 
cauză a morţii este greşit. Eu nu aş fi satisfăcut. Dacă a cunoscut 
anterior pacientul, dacă 1-a tratat o vreme, dacă 1-a îngrijit în timpul 
unui alt atac de cord, dacă a observat omul în viaţă după ceea ce avea să 
se dovedească a fi un atac de cord fatal, atunci diagnosticul ar putea fi 
acceptat. Dar dacă nu 1-a cunoscut dinainte pe pacient, nu este 
îndreptăţit să pună acest diagnostic, îşi asumă un risc foarte serios şi e 
sigur că în ţara asta nu avea dreptul să-şi asume un asemena risc şi să 
pună un asemenea diagnostic. Un asemenea diagnostic se poate pune 
numai în urma unei autopsii. 

Avem, prin urmare, o concluzie inacceptabilă cu privire la cauza 
decesului şi o la fel de inacceptabilă concluzie despre ora decesului. 

Vaticanul a spus lumii ce s-a întâmplat "probabil către ora unsprezece, 
în seara de 28 septembrie". Dr. Derek Barrowcliff, fost medic patolog la 
Ministerul de Interne britanic, cu o experienţă de peste cincizeci de ani, mi-a 
spus: 

Fără o serie de citiri ale temperaturii rectale, este foarte, foarte curajos 
cel care va spune că moartea a survenit la ora cutare şi cutare, într- 
adevăr, foarte curajos. 

Rigor mortis începe să fie detectabilă după cinci sau sase ore, în 
funcţie de un număr de factori, printre care şi temperatura încăperii. O 
cameră încălzită o accelerează, una rece o încetineşte. Poate dura 12 ore 
până să se instaleze complet, apoi rămâne neschimbată pentru 12 ore, 
după care începe să slăbească pe parcursul altor 12 ore. Este foarte, 

foarte aproximativ. Dacă rigor mortis este prezentă, este raţional să 
presupui că moartea a survenit de circa şase ore sau mai mult. Cu 
siguranţă că citirea temperaturii ficatului [ceea ce nu s-a făcut] ar fi fost 
de ajutor. Dacă cineva examinează un cadavru cu foarte mare atenţie în 
sens medico-legal, atunci poate detecta uşoare grade de rigor. Se 
instalează foarte încet. Deci, în cazul în care cadavrul era ţeapăn la ora 
6 dimineaţa, ar fi rezonabil să spui că moartea a intervenit la 11:00 în 
seara precedentă. Dar. Putea la fel de bine să fie şi 9, în seara 
precedentă. 

Aşadar, au fost stabilite fără echivoc două lucruri: 

1 . Nu ştim ce a provocat moartea lui Albino Luciani. 

2. Nu ştim deloc precis ora la care a murit. Când, în august 1978, a 
murit papa Paul al Vl-lea, el era înconjurat de doctori, secretari şi preoţi. Fiţi 
atenţi la detaliul conţinut în buletinul oficial care a fost dat publicităţii şi 
semnat de doctorii Mărio Fontana şi Renao Buzzonetti. 

Pe parcursul săptămânilor trecute, Sfântul Părinte Paul al Vl-lea a 
suportat o accentuare serioasă a dureroaselor simptome legate de artrita 
de care suferă de ani de zile. în după-amiaza de sâmbătă, 5 august, a 
făcut febră datorită unui acces subit de cistită acută. Urmând opinia 
profesorului Fabio Prosperi, urolog şef al Spitalelor Unite din Roma, au 
fost iniţiate măsurile curative corespunzătoare. In timpul nopţii de 5 
spre 6 august şi în tot cursul zilei de duminică 6 august, Sfântul Părinte 
a suferit de febră ridicată, în jurul orei de 18:15, sâmbătă, 5 august, a 
fost observată o creştere bruscă, gravă şi tot mai accentuată a presiunii 
arteriale. Au urmat rapid simptomele tipice ale insuficienţei 
ventriculare stângi, cu tabloul clinic complet al edemului pulmonar 
acut. 

In ciuda tuturor îngrijirilor precise aplicate imediat, Sfinţia Sa Paul al 
Vl-lea a murit la ora 21 :40. 

Doctorii care l-au asistat au indicat următorul tablou clinic general în 
momentul morţii: poliartrită cardiopatică arterosclerotică, pielonefrită cronică 
şi cistită acută. Cauza imediată a morţii: criză hipertensivă, insuficienţă 
ventriculară stângă, edem pulmonar acut. După mai puţin de două luni, 
succesorul lui Paul moare "ca o floare de câmp, care se închide noaptea", fără 
să fie asistat măcar de un singur membru al profesiei medicale. 

In contrast cu mulţimea minciunilor cu care a plouat dinspre Cetatea 
Vaticanului privitor la evoluţia în timp a stării de sănătate a lui Luciani, 
merită să prezentăm faptele. 

In copilărie vădise semnele unei afecţiuni tuberculoase, ale cărei 

simptome fuseseră mărirea ganglionilor din zona gâtului. La vârsta de 
unsprezece ani îi fură scoase amigdalele; la cincisprezece ani vegetaţiile. 
Ambele operaţii fură efectuate la spitalul general din Padua. In 1945 şi, iarăşi, 
în 1947, fu admis într-un sanatoriu pentru suspecţi de tuberculoză. Testele 
efectuate cu ambele ocazii avură rezultate negative şi boala pulmonară fu 
diagnosticată ca bronşită. Se refăcu complet şi toate radiografiile pulmonare 
ulterioare fură negative. In aprilie 1964 fu operat de pietre la ficat şi de colon 
blocat, iar în august de hemoroizi. Profesorul Amedeo Alexandre, care a 
executat ambele operaţii, la spitalul Pordenone, i-a verificat fişele medicale 
din perioada anterioară şi mi-a spus că Albino Luciani nu suferea de nici o 
altă afecţiune şi că toate testele sale medicale pre- şi postoperatorii au 
confirmat că era perfect sănătos. Aceste teste au inclus radiografii şi un număr 
de ECG-uri, un test special pentru înregistrarea anomaliilor inimii. Profesorul 
a declarat că refacerea pacientului său după aceste două operaţii minore a fost 
totală şi definitivă. "L-am reexaminat în vara care a urmat celei de-a doua 
operaţii. Se afla şi atunci în perfectă stare de sănătate." 

Un exemplu de cât de sănătos era Albino Luciani poate fi găsit în 
programul său zilnic, pe care mi 1-a descris colegul său de atunci, monseniorul 
Taffarel. Este practic identic cu cel pe care-1 respecta în Veneţia şi, ulterior, la 
Vatican. Se trezea între 4:30 şi 4:45 dimineaţa şi se retrăgea la culcare cam 
după şaisprezece ore, între orele 9 şi 10 seara. Monseniorul Taffarel mi -a spus 
că Luciani, în afară de celelalte numeroase funcţii ale sale, făcea vizite 
pastorale fiecăruia dintre cei 180 de preoţi parohi ai săi şi acoperise două 
treimi din cel de -al doilea tur de asemenea vizite pastorale când fu promovat 
şi trimis la Veneţia. In decembrie 1975 i se formă un cheag pe vena principală 
a retinei ochiului stâng. Nu fu nevoie de nici o operaţie şi medicul său 
specialist, profesorul Rama, mi -a spus: 

Tratamentul a fost numai general şi s-a bazat pe medicină 
hemokinetică, anticoagulante şi medicaţie uşoară pentru dilatarea 
vaselor de sânge şi, pe deasupra, câteva zile de repaus în spital. 
Rezultatul a fost aproape imediat, cu o refacere completă a vederii şi 
refacere generală. Nu a fost niciodată ceea ce s-ar putea numi un 
"colos", dar era fundamental sănătos şi testele efectuate în mai multe 
împrejurări nu au relevat niciodată tulburări cardiace. 

Profesorul Rama a observat că Luciani avea tensiune scăzută, care, în 
condiţii normale, varia în jurul valorii de 120/80. Tensiunea sanguină scăzută 
a fost considerată de cei douăzeci şi trei de membri ai profesiei medicale pe 
care i-am consultat a fi: "Cea mai bună cu putinţă diagnoză pentru speranţa de 
viaţă." 

Pe parcursul şederii la Veneţia, lui Luciani i se umflau când şi când 

gleznele. Doctorii săi erau de părere că aceasta se datora tensiunii scăzute şi 
nevoii de mai mult exerciţiu. In iulie 1978, Luciani petrecu zece zile la Stella 
Maris Institute, la Lido, pentru a contracara o posibilă reapariţie a pietrelor la 
ficat. Fu supus unui regim uşor şi trebui să facă plimbări lungi dimineaţa şi 
seara pentru a înlătura uşoara umflare a gleznelor. Un examen medical 
realizat după această şedere concluziona că Luciani se afla într-o excelentă 
stare de sănătate. Verificarea medicală incluse şi o înregistrare EKG. 

Cele de mai sus reprezintă întreaga istorie medicală a lui Albino 
Luciani, de pe parcursul întregii sale vieţi. Se bazează pe interviuri luate 
doctorilor care l-au îngrijit, rudelor, prietenilor şi colegilor. Ar trebui 
comparată îndeaproape cu talmeş-balmeşul de minciuni privitoare la sănătatea 
sa, care s-a revărsat din Cetatea Vaticanului, întrebarea care, desigur, se 
impune imediat este: de ce toate aceaste minciuni? Cu cât te cufunzi în viaţa 
lui Luciani, cu atât îţi sporeşte încredinţarea că acest om a fost ucis. Vreme de 
aproape şase ani, minciunile Vaticanului cu privire la fostul pap ă au rămas 
neverificate şi necontrazise. Curia Romană ar vrea să facă lumea să creadă că 
Albino Luciani a fost aproape un biet idiot; un om grav bolnav, a cărui 
alegere a fost o aberaţie şi a cărui moarte naturală a fost o milostivă uşurare 
pentru Biserică. Aşa sperau ei să poată masca asasinatul. Ultimii patru sute de 
ani nici nu există: ne aflăm iarăşi pe vremea familiei Borgia. 

In vreme ce mediile internaţionale de informare transmiteau detalii ale 
fanteziei Vaticanului cu privire la starea de s ănătate a lui Luciani, erau mulţi 
cei care, dacă ar fi fost întrebaţi, ar fi prezentat o imagine diferită: 

II cunosc din 1936. Cu excepţia celor două perioade de internare ca 
suspect de tuberculoză, a fost perfect sănătos. S-a refăcut complet în 
urma celei de-a doua internări. E sigur că, până în 1958, când a devenit 
episcop de Vittorio Veneto, nu a avut nici o afecţiune majoră. 
(Monseniorul Da Rif, către autor.) 

Cât a fost în Vittorio Veneto a avut o sănătate excelentă. In 1964 a 
făcut două operaţii, de piatră la ficat şi de hemoroizi, şi s-a vindecat 
complet. Muncea exact la fel ca înainte. Am auzit despre faptul că avea 
tensiune scăzută şi că i se umflau picioarele. Aici [Vittorio Veneto], nu 
i s-a întâmplat niciodată, iar ulterior, după ce a plecat la Veneţia, l-am 
văzut de multe ori. Era de fiecare dată într-o stare de sănătate excelentă. 
Intre 1958 şi 1970, în afara celor două operaţii, a fost perfect sănătos. 
(Monseniorul Taffarel, către autor.) 

In cei opt ani cât a stat la Veneţia, o singură dată l-am văzut pe 
cardinalul Luciani în pat pentru că nu se simţea bine - din cauza unei 
gripe banale, în rest, patriarhul Veneţiei era foarte sănătos şi nu a 

suferit de nici o boală. (Monseniorul Ciuseppe Bosa, administratorul 
apostolic al Veneţiei.) 

Nu avea absolut nici o caracteristică de cardiac şi, de altfel, tensiunea 
scăzută ar fi trebuit, cel puţin teoretic, să-1 ferească de crize cardio- 
vasculare. Singura oară când a trebuit să-i prescriu un tratament a fost 
pentru o stare gripală. (Dr. Carlo Frizzerio, medic din Veneţia.) 

Albino Luciani nu suferea de inimă. Cineva cu inima slabă nu urca pe 
munte, aşa cum a făcut patriarhul împreună cu mine an de an, între 
1972 şi 1977. Mergeam la Pietralba, lângă Bolzano, şi urcam pe Corno 
Bianco, de la 1500 de metri la 2400 de metri, cu o viteză bună... Nu a 
vădit niciodată vreun semn de insuficienţă cardiacă. Dimpotrivă, la 
insistenţele mele, în 1974, i-a fost făcută o electrocardiogramă, care nu 
a înregistrat nimic neobişnuit. Imediat înainte de a pleca la Conclavul 
din august 1978 şi după vizita sa la clinica Stella Maris, i s-a făcut un 
control medical complet. Rezultatele au fost favorabile în toate 
privinţele. Cât despre teoria cu stresul şi epuizarea, este o prostie. Ziua 
sa de lucru la Vatican nu era mai lungă decât aici, în Veneţia, şi în 
Vatican avea mult mai mulţi asistenţi, mult mai mult ajutor şi 
Dumnezeu ştie câţi sfetnici în plus. Oamenii de la munte nu mor de 
atac de cord. (Monseniorul Mărio Senigaglia, secretarul lui Albino 
Luciani între 1970 şi 1976, către autor.) 

Doctorul Da Ros mi-a spus: 'Ai un medicament secret? Albino Luciani 
este perfect sănătos şi este mult mai relaxat. Ce medicament magic ai?' 
(Părintele Diego Lorenzi, secretarul lui Albino Luciani din 1976 până 
la moartea acestuia, către autor.) 

Toţi cei de mai sus, plus alte peste douăzeci de persoane, care-1 ştiau pe 
Albino Luciani din copilărie, au confirmat că nu fumase niciodată, că bea rar 
alcool şi mânca puţin. Modul său de viaţă plus tensiunea scăzută erau tot ce 
putea fi mai bun pentru oricine ar fi vrut să evite boala coronariană. 

In afara membrilor profesiei medicale deja amintiţi, care se îngrijiseră 
de suferinţe specifice, mai era şi medicul său curant, Dr. Giuseppe Da Ros. 
Relaţia sa cu Albino Luciani arată că sănătatea papei a fost permanent şi 
regulat supravegheată pe parcursul ultimilor peste douăzeci de ani din viaţa 
acestuia. 

Dr. Da Ros îi era totodată prieten şi, în Vittorio Veneto, îl vizita pe 
Luciani în fiecare săptămână. La Veneţia venea o dată la două săptămâni, la 
ora 6:30 dimineaţa, şi stătea cel puţin nouăzeci de minute. Luau împreună 
micul dejun, dar vizitele erau şi profesionale, nu numai prieteneşti. 

Vizitele continuară şi după alegerea lui Luciani ca papă. Pe parcursul 
celor treizeci şi trei de zile ale pontificatului lui Luciani, Da Ros îi acordă 
acestuia trei consultaţii complete. Cea din urmă avu loc sâmbătă, 23 
septembrie, imediat înainte ca Luciani să părăsească Vaticanul cu ocazia 
primei sale apariţii în public la Roma, pentru a-1 întâlni pe primarul Argan şi a 
accepta oficial biserica Sfântului loan Lateran - o grea încercare publică, ce ar 
fi sporit cu siguranţă orice afecţiune fizică de care ar fi putut suferi Luciani. 
Dr. Da Ros îşi găsi pacientul în asemenea stare bună de sănătate, încât îi spuse 
lui Luciani că, în loc să-1 vadă iar peste două săptămâni, potrivit planificării, 
nu va reveni decât peste trei săptămâni. Când, în acea sâmbătă, părintele 
Lorenzo îl întrebă pe doctor despre sănătatea papei, dr. Da Ros declară: "No 
sta bene, ma benone" - "Nu e bine, ci foarte bine". 

In aceeaşi zi, Da Ros se consultă cu dr. Buzzonetti, de la Vatican, 
asupra istoriei medicale a lui Luciani. Era clar că papei avea să-i trebuiască 
până la urmă un practician generalist permanent cu sediul în Roma, dar 
doctorii fură de acord că nu era nici o urgenţă. Deocamdată, Da Ros avea să 
continue să vină regulat de la Vittorio Veneto. Faptul că doctorul care-1 
îngrijise vreme de mai bine de douăzeci de ani şi personalul medical al 
Vaticanului erau mulţumiţi de un aranjament prin care medicul curant al papei 
să locuiască la aproape 600 de kilometri depărtare de pacientul său este 
probabil dovada cea mai revelatoare. Faptul că un asemenea aranjament era 
satisfăcător pentru toţi conduce la numai două concluzii. Fie că dr. Da Ros şi 
personalul medical al Vaticanului s -au făcut vinovaţi de cea mai îngrozitoare 
neglijenţă şi că nici unul dintre ei nu este calificat să practice medicina, fie că 
Albino Luciani era un om perfect sănătos, care în momentul morţii nu suferea 
de nimic. Având în vedere grija şi atenţia pe care i-o acorda dr. Da Ros, 
pentru a nu mai pomeni de adevărata afecţiune pe care o nutrea el faţă de 
pacientul său, este limpede că cea de-a doua concluzie este cea care trebuie 
trasă. Da Ros, vă amintiţi, a fost "şocat, năucit şi buimăcit" când i s-a spus 
despre deces. 

Dr. Da Ros a declarat că 1-a găsit pe papa într-o stare de sănătate atât de 
bună, încât pe viitor urma să vină din trei în trei sâmbete, nu din două 
în două, fiindcă papa era atât de bine. In ultima seară se simţea perfect. 
In timpul pontificatului nu a avut probleme cu umflarea picioarelor. 
Zilnic făcea exerciţii, fie în grădina Vaticanului, fie în holul cel mare. 
(Părintele John Magee, secretarul papei loan Paul I de la sfârşitul lui 
august 1978 şi până la moartea papei, către autor.) 

Datorită, în mare măsură, prieteniei sale personale cu dr. Da Ros, puţini 
puteau susţine că se bucuraseră de mai multă atenţie medicală decât Luciani - 
consultaţii săptămânale, apoi la două săptămâni, vreme de mai bine de 

douăzeci de ani. O îngrijire medicală remarcabilă, urmată de o moarte subită, 
neaşteptată, urmată de o un fals diagnostic şi de nepublicarea unui certificat 
de deces. 

Atunci, cum să explicăm inexplicabilul? O teorie populară la momentul 
respectiv a fost aceea că moartea papei a fost provocată de stres. Numeroşii 
medici pe care i-am intervievat nu dau nici o crezare acestei teorii. Mulţi au 
fost caustici cu privire la ceea ce ei numeau "afacerea stresului", o industrie 
prin care se face avere folosindu-se temerile oamenilor. O viaţă sexuală prea 
intensă provoacă stres. O viaţă sexuală insuficientă provoacă stres. Jocul pe 
calculator cu invadatori din spaţiu provoacă stres. Prea mult efort fizic 
provoacă stres. Prea puţin exerciţiu fizic provoacă stres. 

Văd îngrozitor de multă lume cu simptome de stres, dar aceştia nu 
suferă de boli coronariene. Ii doare gâtul. 

Lucrează cu toţii ore îndelungate, lucrează în plus, şase-şapte zile pe 
săptămână, prinşi cu totul în munca lor, îşi pierd perspectiva. Impresia 
mea este că, după o perioadă, ajung la dezechilibre extraordinare, dacă 
nu se relaxează. Se duc la neurolog pentru dureri de cap, la specialişti 
pentru tulburări ale stomacului precum ulcerele, vin la mine pentru 
dureri de piept. Nu suferă, de fapt, niciodată de boli de inimă. Aici, la 
Sfântul Bartolomeu, avem o secţie de boli coronariene foarte încărcată. 
Nu mintoşii oraşului ne sunt pacienţii, ci hamalii şi mesagerii. Dacă 
mitul stresului ar fi avut vreun temei, n-am fi asistat la schimbările în 
cauzele mortalităţii la care asistăm. Ceea ce vedem este reducerea 
afecţiunilor coronariene ale claselor de sus şi creşterea celor ale claselor 
de jos. Factorul de risc, dacă faci parte din clasa socială a cincea, este 
mult mai ridicat decât dacă faci parte din prima sau a doua. Marea masă 
a oamenilor cu simptome de stres nu se aleg cu boli coronariene, se 
aleg cu ciudate dureri de piept, se aleg cu ciudate greutăţi în respiraţie, 
ajung să se se simtă straniu. Niciodată nu este vorba despre inimă. Nu 
este nevoie decât să-i linişteşti. Nu ai curajul să le spui care sunt 
adevăratele simptome ale bolii de inimă, pentru că te-ai trezi că-ţi vin 
cu ele. (Dr. Seamus Bănim, către autor.) 

Cercetările au stabilit că stresul poate conduce uneori la afecţiuni 
cardiace şi chiar la un atac de cord fatal, dar afecţiunile cardiace cauzate de 
stres nu apar peste noapte. Simptomele se manifestă timp de luni şi chiar ani 
de zile. Nici unul dintre doctorii care l-au îngrijit pe Albino Luciani pe tot 
parcursul vieţii sale nu a observat vreodată un astfel de simptom. 

Vaticanul a minţit când a afirmat că legile sale interzic autopsierea 
papei. 

Vaticanul a minţit când a afirmat că nu s-a efectuat niciodată autopsia 

unui papă. 

Puţin câte puţin, s-a adunat o avalanşă de minciuni. 

Testamentul papei. Starea de sănătate a papei. Momentul îmbălsămării. 
Natura exactă a examinării medicale dinaintea funeraliilor. Toate aceste 
aspecte au fost îngropate în minciună. 

Să luăm, spre exemplu, testamentul lui Albino Luciani. Nu a apărut şi 
nu se ştie nimic despre vreun testament. Familiei lui Luciani i s -a comunicat 
că nu există nici un testament, şi totuşi: 

Există sigur. Nu ştiu cât e de mare şi, cu atât mai puţin, ce cuprinde, 
îmi amintesc că papa a adus vorba despre el cam cu două săptămâni 
înainte de a muri, în timp ce eram la masă. Edoardo, fratele lui, vorbise 
cu mare înflăcărare despre testamentul lui Paul al Vl-lea. Luciani i-a 
răspuns: "Testamentul meu e de altă factură şi mai puţin important." 
Apoi, apropiindu-şi foarte mult degetul mare şi arătătorul, a continuat: 
"Al meu e doar atâtica." (Părintele Diego Lorenzi, către autor.) 

Când a devenit cardinal al Veneţiei, a scris un testament de trei rânduri, 
prin care lăsa totul seminarului din Veneţia şi îl numea executor pe 
episcopul său auxiliar. După moartea episcopului auxiliar, Luciani a 
tăiat numele episcopului şi 1-a trecut pe al meu, apoi mi-a arătat 
testamentul. (Părintele Mărio Senigaglia, către autor.) 

După moartea lui, testamentul nu a putut fi găsit, deşi sunt sigură că şi-1 
făcuse. Banii pe care îi avea într-un cont la Veneţia au fost trimişi 
familiei mele, pentru că, teoretic, murise «ab intestat» 58 . Am trimis toţi 
banii diocezei veneţiene, pentru că ştiam că aceasta fusese dorinţa lui. 
O parte a revenit succesorului lui, o parte a fost alocată acţiunilor de 
caritate. Sunt sigură că a existat un testament. Când s-a mutat de la 
Belluno la Vittorio Veneto, şi-a distrus vechiul testament şi a făcut altul 
nou. La fel, când a devenit papă, 1-a rugat pe părintele Carlo, unul 
dintre secretarii de la Veneţia, să-i aducă testamentul. Iar Don Carlo i 
1-a dus la Vatican. Ar trebui să existe ori un testament datând din 
timpul celor treizeci şi trei de zile, ori testamentul de la Veneţia. Era 
foarte meticulos în privinţa asta. Nu ştiu cum de nu l-au putut găsi. (Pia 
Luciani, către autor.) 

După cum s-a dovedit deja, Luciani nu dădea importanţă bunurilor 
lumeşti, dar un testament papal nu se limitează niciodată la nişte dispoziţii 



58 "ab intestat 1 : fără testament. Conform legislaţiei din majoritatea ţărilor, succesiunea "ab intestat" atribuie 
totalitatea masei succesorale descendenţilor direcţi sau, în lipsa acestora, rudelor de cel mai apropiat grad. 
(n.tr.) 

privitoare la bunuri materiale. Există întotdeuna un mesaj spiritual - 
comentarii şi reflecţii asupra situaţiei Bisericii. Oare să fi fost distrus 
testamentul lui Albino Luciani pentru că reflecta cu exactitate convingerile şi 
vederile papei asupra celor descoperite în cele 33 de zile? Este posibil ca 
Luciani, un scriitor desăvârşit şi unul dintre cei mai literaţi papi ai epocii 
moderne, să nu fi lăsat o ultimă observaţie scrisă? Să nu fi existat însemnări 
recente ale acestui papă revoluţionar? 

Se poate spune că e scandalos faptul că Vaticanul, pe care milioane de 
oameni îl consideră căminul spiritual al creştinismului, este sursa nemijlocită 
a atâtor informaţii false. Este, oare, mai puţin scandalos faptul că aceşti 
oameni, care şi-au dedicat viaţa lui Isus Cristos, au fost capabili să distrugă 
atât de multe mărturii vitale? Este, oare, mai puţin scandalos faptul că 
secretarul de stat, cardinalul Villot, a impus personalului casei papale un 
legământ al tăcerii? Este mai puţin scandalos faptul că Villot, acţionând, 
practic, în calitate de papă interimar, a subtilizat medicamentele, ochelarii şi 
papucii din dormitorul papal? Că a subtilizat şi a distrus hârtiile din mâinile 
papei - hârtii pe care erau notate în amănunţime schimbările importante 
iniţiate de Albino Luciani şi discutate cu cardinalul Villot cu scurt timp 
înaintea morţii total neaşteptate a papei? A fost, oare, Villot părtaş la o 
conspiraţie vizând asasinarea papei? Categoric că toate gesturile sale 
ulterioare trădează hotărârea de a acoperi adevărul în legătură cu decesul. Nu 
încape îndoială că a luat testamentul atunci când s-a aşezat la pupitrul din 
cabinetul lui Luciani şi a dat acele telefoane matinale. E limpede că, după ce a 
îndepărtat hârtiile din mâinile lui Luciani, cardinalul Villot a urmărit să nu 
rămână nici o mărturie a acelor schimbări care îl îngrijoraseră atât de mult în 
ultima seară a vieţii papei. Numai Dumnezeu ştie ce altceva a mai furat din 
apartamentul papal. Ceea ce ştim cu certitudine este că toate obiectele 
menţionate au dispărut. 

Părintele Magee cu surorile şi cu mine le-am căutat peste tot în 
apartament. Nu le-am putut găsi. Am căutat toată dimineaţa de 29 
septembrie. (Părintele Diego Lorenzi, către autor.) 

Ştim cu certitudine că toate acele obiecte s-au aflat în apartament 
înainte de chemarea lui Villot. Albino Luciani avea, într -adevăr, ochelarii la 
ochi. La plecarea lui Villot, obiectele dispăruseră. 

Vaticanul a minţit când a afirmat că descoperirea cadavrului a fost 
făcută de părintele Magee la «aproximativ 5:30, în dimineaţa de 29 
septembrie». Sora Vincenza mi-a povestit personal momentul în care a 
descoperit că papa era mort. Acelaşi lucru îl mai povestise anterior, cuvânt cu 
cuvânt, monseniorului Mărio Senigaglia şi nepoatei şi sorei lui Luciani, Pia şi, 
respectiv, Nina. "Numai printr-un miracol am supravieţuit. Am o inimă 

şubredă. Am apăsat soneria ca să-i chem pe secretari, apoi m-am dus să le 
caut pe celelalte surori şi să-1 trezesc pe Don Diego." Mi-a mai spus şi că, în 
timp ce privea încremenită trupul neînsufleţit al papei, a început să sune 
ceasul deşteptător. A întins mâna şi 1-a oprit, cu un gest automat. 

Există un fapt exterior care confirmă veridicitatea declaraţiei sorei 
Vincenza. Sherlock Holmes, faimosul personaj al lui Conan Doyle, observă la 
un moment dat ceva ciudat şi plin de tâlc în legătură cu un câine: nu lătra. In 
apartamentul papal, ceasul de lângă patul papei nu a sunat, l-am întrebat cu 
mare atenţie despre acest lucru pe amândoi secretarii papali ca şi pe alţi 
membri ai casei papale. Toţi sunt siguri, în dimineaţa în care Albino Luciani a 
fost descoperit mort, ceasul, pe care îl întorcea în fiecare seară, nu a sunat. Era 
potrivit la 4:45. Oficial, trupul său neînsufleţit a fost descoperit abia după 
5:30. Diego Lorenzi nu a auzit nimic, deşi dormea atât de aproape de 
dormitorul papei încât îi putea auzi mişcările prin cameră. 

în august 1978, între decesul papei Paul al Vl-lea şi îmbălsămare au 
trecut douăzeci şi patru de ore, conform legislaţiei italiene. In septembrie 
1978, la moartea lui Albino Luciani, legislaţia italiană a fost aruncată pe 
fereastră şi s-a aplicat - ca să spunem lucrurilor pe nume - legea Vaticanului. 

Trupul neînsufleţit al lui Albino Luciani a fost îmbălsămat la numai 14 
ore de la moarte. De ce atâta grabă? Mărturiile existente sugerează că Villot ar 
fi dorit ca îmbălsămarea să aibă loc chiar şi mai curând; e vorba de mărturiile 
care arată că îmbălsămătorii au fost chemaţi înainte ca trupul să fi fost 
descoperit «oficial». Dacă Magee 1-a descoperit «puţin după 5:30», cum se 
face că fraţii Signoracci, antreprenorii de pompe funebre ai Vaticanului, au 
fost chemaţi cu 45 de minute mai devreme? Măsurile de precauţie au fost 
împinse la extrem. 

Pe 29 septembrie, agenţia italiană de ştiri ANSA, o instituţie serioasă, 
de talia agenţiei de presă Reuters, a transmis pe teleimprimatoarele sale una 
din multele ştiri referitoare la moartea papei. Iată un fragment: 

Cei doi fraţi Signoracci, Ernesto şi Arnaldo [ceilalţi sunt Cesare şi 
Renato] au fost treziţi în zorii zilei, iar la ora cinci au fost luaţi de acasă 
de o maşină a Vaticanului care i-a dus la morga micului stat, unde au 
început operaţiunea. 

L-am identificat şi intervievat pe ziaristul care a întocmit această ştire, 
Mărio de Francesco. Mi-a confirmat exactitatea celor scrise, care se bazau pe 
un interviu luat fraţilor Signoracci chiar în acea zi. I-am intervievat pe fraţii 
Signoracci în mai multe rânduri. Acum, după câţiva ani, ei nu mai pot preciza 
ora la care au fost contactaţi. Mi-au putut confirma doar că a fost în zorii zilei 
de sâmbătă 29 septembrie. Dacă ştirea lui Francesco este exactă, atunci se 
dovedeşte existenţa unei situaţii tipic mafiote: antreprenorii de pompe funebre 

sunt chemaţi înainte de descoperirea vreunui cadavru. 

Imbălsămătorii au fost chemaţi când nu fusese încă emisă nici măcar o 
presupunere privitoare la cauza morţii. Ce motiv ar fi putut avea Vaticanul 
pentru a dori distrugerea celei mai importante probe înainte de stabilirea 
cauzei oficiale a decesului? 

S-a efectuat o autopsie secretă în ajunul funeraliilor papei? Mărturiile 
demonstrează clar că a avut loc o examinare îndelungată şi amănunţită. In ce 
scop? O verificare de rutină a îmbălsămării ar fi durat doar câteva minute. Ce 
au făcut doctorii în spatele paravanelor, timp de aproape o oră şi jumătate, 
încuiaţi în biserică? 

Trebuie menţionat că medicul personal al lui Albino Luciani a venit cu 
avionul de la Veneţia la Roma în 29 septembrie şi a fost de acord cu 
diagnosticul pus de doctorii Vaticanului, infarct miocardic. Mai trebuie, însă, 
menţionat că, din moment ce s-a limitat la o examinare exterioară, iar decesul 
survenise cu 15 ore în urmă, opinia sa în acest caz este lipsită de orice 
valoare. 

Dacă exista în toată Italia cineva în măsură să confirme că Albino 
Luciani a murit într-adevăr de infarct miocardic, atunci acela era profesorul 
Giovanni Rama, oculistul care îl trata pe Luciani din 1975 pentru hematomul 
care îi apăruse la ochiul stâng. El este de părere că acea afecţiune vasculară ar 
fi putut conduce, în cele din urmă, la moartea lui Luciani, dar a recunoscut 
singur că, din punct de vedere medical, este o opinie lipsită de orice valoare în 
absenţa unei autopsii. In cazul în care cardinalul Villot şi colegii lui de la 
Vatican au crezut, într-adevăr, că Albino Luciani murise de moarte naturală în 
urma unui atac de cord, atunci nu trebuia chemat nimeni altul decât profesorul 
Rama, care îl trata pe Luciani de trei ani de zile. Profesorul mi -a spus că nu a 
fost contactat în nici un fel după moartea lui Luciani şi a remarcat: "Am fost 
foarte surprins că nu m-au chemat să examinez trupul neînsufleţit al papei." 

De departe cea mai semnificativă observaţie a unui cadru medical este 
comentariul atribuit profesorului Mărio Fontana. Se pare că această replică a 
fost rostită într-un cadru confidenţial, la scurt timp după moartea papei, dar nu 
a devenit publică până după propria sa moarte în 1980. 

"într-o astfel de situaţie, dacă ar fi trebuit să certific decesul unui 
cetăţean de rând, neimportant, aş fi refuzat pur şi simplu s ă semnez autorizaţia 
de înmormântare." 

Profesorul Mărio Fontana a fost şeful Serviciului Medical al 
Vaticanului. 

Cum şi de ce a căzut întunericul asupra Bisericii Romano -Catolice pe 
28 septembrie 1978? 

Pentru a dovedi că s-a comis o crimă nu este suficient să dovedeşti 
existenţa unui mobil. Dar este necesar, după cum ar putea confirma orice 
ofiţer de poliţie experimentat. Fără mobil, ai probleme, în cazul morţii lui 

Albino Luciani, există un număr înspăimântător de motive. Câteva dintre ele 
le-am identificat fără dubiu în această carte, l-am identificat, de asemenea, pe 
cei care aveau aceste motive. 

Faptul că trei dintre aceştia, Villot, Cody şi Marcinkus, sunt preoţi nu îi 
exclude dintre suspecţi. Feţele bisericeşti ar trebui să fie în afară de orice 
bănuială. Ar trebui. Din păcate, de la naşterea creştinismului încoace, mulţi 
s-au dovedit în stare de de crime odioase. 

Villot, Cody, Marcinkus, Calvi, Sindona, Celli: fiecare dintre aceştia 
avea un mobil puternic. Să fi ucis cardinalul Villot pentru a -şi apăra postul de 
secretar de stat, pentru a-i proteja pe ceilalţi care urmau să fie înlocuiţi şi, mai 
ales, pentru a evita agitaţia care s-ar fi produs cu siguranţă dacă Albino 
Luciani ar fi adoptat public o poziţie diferită în problema controlului 
naşterilor? 

Să fi fost papa victima cardinalulului Cody, cu ajutorul câtorva dintre 
numeroşii prieteni ai acestuia de la Vatican, în dorinţa de a se agăţa de funcţia 
deţinută în Chicago? 

Să fi acţionat episcopul Marcinkus, aflat în fruntea unei bănci corupte, 
pentru a-şi asigura continuitatea în funcţia de preşedinte al IOR? 

Este posibil ca vinovatul să fie unul dintre aceştia trei. Categoric, 
faptele lui Villot după moartea papei au fost de factură criminală: distrugere 
de probe, afirmaţii mincinoase, impunerea tăcerii. Este un comportament care 
lasă mult de dorit. 

Ce căuta episcopul Marcinkus prin Vatican la o oră atât de matinală? 
La o anchetă criminalistică normală, cei trei ar fi avut de răspuns la multe 
întrebări, dar acum, după mai bine de cinci ani, aceste interogatorii esenţiale 
nu mai sunt posibile. Villot şi Cody au murit, iar Marcinkus se ascunde în 
Vatican de poliţia italiană. 

Cel mai pertinent argument ce poate fi adus în apărarea celor trei nu 
constă în propriile lor declaraţii de nevinovăţie, ci în însuşi faptul că erau feţe 
bisericeşti, că aparţineau Bisericii Romano -Catolice. In două mii de ani, cei ca 
ei au învăţat să fie clarvăzători. Istoria Vaticanului e plină de papi dornici de 
reforme şi, totuşi, îngrădiţi şi anihilaţi de către sistem. E suficient ca Biserica, 
în general, şi Cetatea Vaticanului, în particular, să dorească să influenţeze 
hotărâtor sau să deturneze deciziile papei; îi stă în putere şi o şi face. Am 
arătat deja cum o minoritate şi -a impus voinţa în faţa lui Paul al Vl-lea în 
problema controlului naşterilor. Am arătat, de asemenea, şi cum Baggio a 
refuzat deschis să îl înlocuiască pe Luciani la Veneţia. 

In ce priveşte schimbările pe care Luciani era pe cale să le facă, ele ar fi 
fost binevenite pentru mulţi dintre cei de la Vatican, iar opozanţii, chiar şi cei 
mai înverşunaţi dintre ei, ar fi recurs, cel mai probabil, la mijloace mai puţin 
violente decât asasinatul. Dar asta nu înseamnă că Villot, Cody şi Marcinkus 
sunt scoşi din cauză. Mai degrabă îi plasează în coada listei suspecţilor şi îi 

aduce în frunte pe Calvi, Sindona şi Gelli. A avut vreunul dintre ei 
posibilitatea să înfapuiască asasinatul? într-un cuvânt, da. 

Indiferent cine 1-a ucis pe Albino Luciani, e limpede că a mizat pe 
faptul că următorul Conclav şi următorul papă nu aveau să reînvie dispoziţiile 
lui Luciani. Toţi cei şase aveau de câştigat dacă era ales omul «potrivit». Ar fi 
ucis, oare, oricare dintre ei, numai pentru a obţine o lună de răgaz? Dacă era 
ales omul «potrivit», luna aceea s-ar fi prelungit mult în viitor. Doi dintre cei 
şase, Villot şi Cody, erau perfect situaţi pentru a fi în măsură să influenţeze 
următorul Conclav. Marcinkus nu era lipsit de influenţă. Şi nici Calvi, 
Sindona şi Gelli. 

Planul care dusese la alegerea papei Paul al Vl-lea fusese definitivat de 
către un grup de cardinali, într-o vilă aparţinând lui Umberto Ortolani. Gelli şi 
Ortolani, în calitate de conducători ai P2, aveau acces în orice ungher al 
Vaticanului, tot aşa cum aveau acces în culisele guvernului italian, ale 
băncilor şi ale justiţiei. 

Cum ar fi putut fi înfăptuită asasinarea lui Albino Luciani, din punct de 
vedere practic? Paza Vaticanului era chiar impenetrabilă? Adevărul este că, la 
vremea morţii lui Luciani, paza Vaticanului putea fi trecută cu o 
nemaipomenită uşurinţă - cu aceeaşi uşurinţă cu care un anume Michael Fagin 
a intrat liniştit în Palatul Buckingham în miez de noapte şi, după ce s-a 
plimbat prin palat, s-a aşezat în dormitorul Majestăţii sale şi a cerut o ţigară 
Reginei Angliei. 

In 1978, paza Vaticanului putea fi străpunsă la fel de uşor ca şi paza din 
jurul preşedintelui Reagan atunci când John Hinckley 1-a rănit pe preşedinte, 
ca şi pe alţi câţiva din apropiere. Sau la fel de uşor ca pe 13 mai 1982, când 
Mehmet Aii Agca a tras trei gloanţe în papa Ioan Paul al II-lea. 

Ioan al XXIII-lea a abolit obiceiul ca garda elveţiană să patruleze tot 
timpul nopţii prin faţa apartamentului. Cu toate acestea, Albino Luciani ar fi 
meritat o protecţie mai bună decât i s-a acordat. Cetatea Vatican, doar cu 
puţin mai întinsă decât parcul St James din Londra şi având şase intrări, nu 
ridica probleme serioase cuiva hotărât să pătrundă. 

Conclavul care îl alesese pe Luciani fusese teoretic unul dintre locurile 
cel mai strict păzite de pe pământ. Poate că cititorul îşi aminteşte ce măsuri 
extraordinare prevăzuse papa Paul al Vl-lea pentru a se asigura că nimeni nu 
va putea să intre sau să iasă în timpul adunărilor în care era ales noul papă. 
După alegerea sa, Luciani a prelungit sesiunea Conclavului până sâmbătă 26 
august. Şi totuşi, părintele Diego Lorenzi, un preot de rând, mi-a relatat foarte 
plastic cum, dorind să ajungă la Luciani, a pătruns în plin Conclav fără nici o 
oprelişte. Abia după ce a ajuns să-i aibă în raza sa vizuală pe cei 110 cardinali 
şi pe noul papă, a fost întrebat cine este şi ce caută. Dacă ar fi vrut, ar fi putut 
foarte bine să arunce în aer toată clădirea. 

La vremea Conclavului din august, mulţi autori au comentat absenţa 

totală a pazei. Citez numai pe doi dintre ei: 

In tot acest timp a existat, de asemenea, ameninţarea continuă şi trecută 
sub tăcere a terorismului. După părerea mea, în ultima săptămână paza 
din jurul Vaticanului nu a fost riguroas ă, iar cetatea, întortocheată şi cu 
o mulţime de ieşiri într-o mulţime de străzi, ridică probleme poate 
imposibil de rezolvat. Un motiv în plus pentru încheierea rapidă a 
Conclavului. 

Paul Johnson, Sunday Teiegraph, 
27 august 1978 

Din câte am observat, poliţiştii care asigură paza preferă să stea de 
vorbă cu fete drăguţe în cafenelele de pe trotuar. Sper că Brigăzile 
Roşii n-au pus nimic la cale în seara aceasta (ziua funeraliilor papei 
Paul al Vl-lea). Dintr-o singură lovitură, ar putea lichida mulţi lideri 
mondiali. 

Părintele Andrew Greely, Cum se fac papii 

Apoi, nici două luni mai târziu, la funeraliile lui Albino Luciani, 
«măsurile de pază sunt impresionante». (Părintele Andrew Creely, Cum se fac 
papii) 

E ciudată această apariţie subită a pazei, inexistente în timpul vieţii lui 
Albino Luciani. "Cât am stat acolo cu Albino Luciani, nu a existat nici un fel 
de pază în zona apartamentului papal", mi-a spus părintele Diego Lorenzi. 

L-am intervievat pe sergentul Hans Roggan din garda elve ţiană, care a 
fost ofiţer de serviciu în noaptea în care a murit Luciani. Mi -a povestit că, mai 
devreme în cursul serii luase masa în Roma, cu mama sa. La ora 22:30, când 
s-au întors, au văzut lumină în apartamentul papal. Mama lui Roggan s-a dus 
la culcare, iar el a intrat de serviciu. Mi-a declarat: 

Nu ştiu de ce, dar a fost o noapte îngrozitoare pentru mine. Eram de 
serviciu la palat. Pur şi simplu nu reuşeam să adorm, în cele din urmă, 
m-am ridicat şi m-am dus în birou să mai lucrez la vreo două registre. 
De obicei dorm bine. 

Va să zică, în noaptea morţii subite a lui Luciani, ofiţerul de serviciu 
însărcinat cu paza palatului se tot foia în pat încercând s ă adoarmă. E inutil să 
adaug că nimeni n-a găsit de cuviinţă să întrebe şi să cerceteze de ce în 
dormitorul papal lumina a rămas aprinsă toată noaptea. După asasinarea 
preşedintelui Kennedy, mulţi au criticat eficienţa - sau ineficienta - pazei 
organizate la Dallas. Faţă de aşa-zisa pază din jurul lui Luciani, preşedintele a 

fost extrem de bine protejat. 

Cercetări ulterioare au stabilit că, în perioada pontificatului lui Luciani, 
exista o santinelă elveţiană la capătul superior al scărilor din a Treia Loggie. 
Cum pe acolo se intra foarte rar în apartamentul papal, era mai mult un post 
formal. De obicei, accesul în apartament se făcea cu ajutorul liftului - a cărui 
cheie o aveau mulţi. Intrarea liftului nu era păzită. Orice bărbat în haine 
preoţeşti ar fi putut să intre şi să iasă nestânjenit din apartamentul papal. 

Există numeroase alte exemple care ilustrează haosul pazei din Cetatea 
Vaticanului. Recent, după moartea lui Albino Luciani, a fost redescoperită o 
scară în apropierea apartamentelor papale. Nu era ascunsă şi nici mascată de 
lucrări ulterioare de construcţie. Pur şi simplu, nimeni nu ştia că există. Sau, 
poate, ştia? Să fi ştiut cineva de existenţa scării în septembrie 1978? 

Gărzi elveţiene care au program de somn în timpul serviciului. Gărzi 
elveţiene care păzesc o intrare nefolosită. O scară de care n-a ştiut nimeni. 
Nici măcar un asasin amator n-ar fi întâmpinat mari dificultăţi, iar cine 1-a 
ucis pe Albino Luciani n-a fost un amator. In sprijinul oricărui aşa-zis asasin, 
L'Osservatore della Domenica a publicat un plan detaliat al apartamentului 
papal, cu fotografie cu tot. Data publicării: 3 septembrie 1978. 

Dacă Mehmet Aii Agca s-ar fi pregătit cât de cât, papa Ioan Paul al II- 
lea ar fi fost asasinat; ca şi predecesorul său. Pe măsură ce înaintam în 
cercetări, a devenit tot mai evident că, pentru cineva hotărât să-1 asasineze pe 
papă, misiunea ar fi fost relativ simplă. In septembrie 1978, ar fi fost uşor să 
pătrundă în apartamentele papale şi să amestece în medicamentele sau în 
mâncarea sau în băutura papei unul dintre cele două sute de droguri letale. 

Cvasi-certitudinea că nu avea să se facă o autopsie oficială uşurează şi 
mai mult acţiunea. Nu exista nici măcar o gardă medicală permanentă. La 
vremea aceea, serviciul medical al Vaticanului nu avea nici măcar dotarea 
standard a unui spital modern obi şnuit. Nu exista o organizare pentru cazuri 
medicale de urgenţă. Iar în mijlocul acestui prăpăd se afla un om corect, care, 
prin ceea ce începuse, îşi făcuse cel puţin şase duşmani de moarte. 

In pofida îngrozitorului atentat asupra succesorului lui Luciani, prea 
puţine s-au schimbat la Vatican în privinţa pazei. Intr-una din zilele 
investigaţiei, m-am plimbat prin grădinile reşedinţei augustine, pe unde se 
plimbase Luciani înainte de Conclavul din august. Era într-o duminică din 
luna septembrie 1982. Dincolo de Piaţa Sân Pietro, Sanctitatea Sa a ieşit în 
balcon pentru a rosti rugăciunea Angelus de la amiază. Din poziţia mea, se 
afla pe o linie de foc de mai puţin de 2.000 de metri, cu jumătatea superioară a 
corpului total neprotejată. Dacă în locul meu s-ar fi aflat Agca sau unul ca el, 
papa ar fi fost mort, iar asasinul s-ar fi pierdut în centrul Romei în câteva 
minute. M-am plimbat prin grădină nestingherit. 

La câteva zile după aceea, am intrat nestingherit pe poarta Sfânta Arma. 
Aveam o servietă suficient de mare încât să intre în ea o bombă şi am intrat în 

Banca Vaticanului necontrolat de nimeni. Săptămâna următoare, însoţit de doi 
anchetatori, toţi trei cu serviete şi genţi, am pătruns necontrolaţi de nimeni 
până în inima Vaticanului, mergând la o întrevedere cu cardinalul Ciappi. 
Toate acestea s-au petrecut la numai şaptesprezece luni de la tentativa de 
asasinat din Piaţa San Pietro asupra papei Ioan Paul al II-lea. 

In Italia, rata mortalităţii din cauze coronariene este printre cele mai 
scăzute din Europa; Luciani era perfect sănătos, iar singura sa particularitate 
fizică, hipotensiunea, contrazice ipoteza decesului din cauza unei afecţiuni 
cardiace; în aceste condiţii, este, oare, posibil să fi murit de infarct miocardic? 
Luciani nu fuma, era cumpătat la mâncare, nu bea băuturi alcoolice şi nu 
făcea nimic din ceea ce i-ar fi interzis orice specialist cardiolog; cu toate 
acestea, este, oare, posibil să fi avut pur şi simplu ghinion? Ghinionul să 
moară în ciuda tuturor precauţiilor imaginabile? Ghinionul să nu-i fi apărut, în 
65 de ani, nici un semn de afecţiune cardiacă, în ciuda controalelor medicale 
permanente şi a numeroaselor electrocardiograme? 

Ghinionul să moară atât de subit încât să nu aibă timp nici să apese pe 
butonul de alarmă aflat la câţiva centimetri de mâna lui? Cu cuvintele 
profesorilor Rulli şi Maşini, doi dintre specialiştii pe care i-am consultat la 
Roma: "Este foarte puţin probabil ca moartea să survină atât de rapid încât 
persoana să nu mai apuce să facă nimic. Foarte, foarte rar." 

într-adevăr, toate probele şi mărturiile existente contrazic ipoteza morţii 
naturale a lui Luciani. Toate conduc către asasinat. Eu, unul, nu am nici o 
îndoială. Sunt absolut convins că Albino Luciani a fost ucis, iar cheia enigmei 
se află la cel puţin unul dintre cei şase suspecţi pe care i-am identificat deja. 

Conclavul care 1-a ales pe Luciani, cu cei 65 de ani ai săi, a considerat 
că are tocmai vârsta potrivită pentru a fi papă. Paul al Vl-lea fusese ales la 66 
de ani şi domnise timp de cincisprezece ani. Ioan al XXIII -lea împlinise 77 de 
ani înainte să fie ales ca papă provizoriu, şi totuşi domnise cinci ani. 
Conclavul se aşteptase ca Luciani să domnească minimum zece ani. 
Conclavurile sunt costisitoare. Moartea lui Paul al VI -lea şi alegerea 
succesorului său au costat 5 milioane de dolari. Biserica nu-şi doreşte 
conclavuri dese şi pontificate scurte. Ca urmare a decesului brusc şi neaşteptat 
al lui Luciani, au existat două conclavuri în mai puţin de două luni. 

Nu pretind că conspiraţia pentru asasinarea lui Albino Luciani a fost 
pusă la cale pe 28 septembrie 1978. Evident că atunci a fost dus la îndeplinire 
actul final, dar decizia fusese luată mai devreme, întrebarea este cât de 
devreme. 

Poate la câteva zile după alegerea lui Luciani, atunci când noul papă 
şi-a început cercetările asupra Corporaţiei Vatican. Poate în primele două 
săptămâni ale lunii septembrie, când câţiva din sătucul Vatican au aflat că 
Luciani cerceta francmasoneria din interiorul Vaticanului. Poate pe la 
mijlocul lui septembrie, când Vaticanul a început să se îngrijoreze din cauza 

concepţiior noului papă asupra controlului naşterilor şi din cauza intenţiilor 
acestuia de a adopta o poziţie mai liberală. Poate în a treia săptămână a lui 
septembrie, când a devenit clar că Marcinkus şi alţi câţiva de la Banca 
Vaticanului aveau să fie înlocuiţi. Poate că planul a fost declanşat cu doar 
câteva zile înainte de asasinat, interval în care Albino Luciani a mai luat şi 
alte hotărâri cruciale şi cu consecinţe multiple. Indiferent când a luat naştere 
planul, pentru suspecţii pe care i-am identificat deja, actul final a avut loc la 
momentul oportun. Doar câteva zile dacă mai aşteptau, ar fi fost prea târziu. 

Fără îndoială, unii vor spune că mare parte din dovezile prezentate până 
acum sunt prezumţii sau dovezi indirecte. Atunci când e vorba de crimă, se 
întâmplă foarte frecvent ca probele să fie de natură prezumtivă sau indirectă. 
Cei care pun la cale o crimă nu se apucă să-şi anunţe intenţiile pe prima 
pagină din The Times sau Le Monde sau Washigton Post. Se întâmplă foarte 
rar să existe martori voluntari care să fie în măsură să prezinte dovezi 
incontestabile. Adeseori, probele exclusiv indirecte s-au dovedit suficiente 
pentru a trimite pe mulţi la spânzurătoare, pe scaunul electric, în camera de 
gazare sau în faţa plutonului de execuţie. In privinţa asasinării lui Albino 
Luciani, unul dintre aspecte este de importanţă precumpănitoare. Pentru a-şi 
atinge scopul, crima trebuia să fie comisă în taină, astfel încât să existe şanse 
rezonabile ca moartea să pară naturală. De aproape şase ani, asasinii lui 
Albino Luciani au rămas nepedepsiţi pentru o faptă care poate fi considerată 
drept una dintre crimele secolului. 

Pentru a-1 descoperi pe adevăratul vinovat de asasinarea lui Albino 
Luciani, trebuie luate în considerare cele petrecute în al doilea Conclav şi ce 
s-a întâmplat ulterior. Analizând anumite evenimente, ar trebui să putem 
stabili care dintre cei şase s-a aflat la originea conspiraţiei ţesute pentru a-1 
asasina pe candidatul Domnului. 

MULŢUMITĂ ASASINATULUI, 
AFACERILE MERG ÎNAINTE 



Sâmbătă, 15 octombrie 1978, când în Conclav începu votul pentru 
alegerea succesorului lui Albino Luciani, fu clar că Sfântul Duh era absent. 
Prima zi de votare se desfăşură pe fundalul unei lupte lungi şi încrâncenate, 
purtate în principal între suporterii lui Siri şi cei ai lui Benelli. Oricine vor fi 
fost ei, vinovaţii pentru uciderea lui Luciani fură la un pas de a se vedea 
confruntaţi cu sarcina de a face ca un al doilea papă să moară subit. Pe 
parcursul a două zile, opt tururi de scrutin îl aduseră pe cardinalul Giovanni 
Benelli la numai câteva voturi de victorie. Dacă Benelli ar fi câştigat, nu 
încape nici o îndoială că multe dintre direcţiile de acţiune iniţiate de Luciani 
ar fi fost urmate. Cody ar fi fost îndepărtat. Villot ar fi fost înlocuit. 
Marcinkus, de Strobel şi Mennini ar fi fost daţi afară de la Banca Vaticanului. 

Lui Benelli i-ar mai fi trebuit, însă, nouă voturi, dar cel care a câştigat 
până la urmă, un candidat de compromis, cardinalul Karol Wojtyla, se 
aseamănă prea puţin cu Albino Luciani. Wojtyla furnizase nenumărate dovezi 
ale faptului că tot ce avea în comun cu predecesorul său era numele papal de 
Ioan Paul. 

In ciuda eforturilor depuse de Benelli, Feliei şi ceilalţi, în timpul 
pontificatului lui Ioan Paul al II-lea afacerile merg înainte. Afacerile au 
beneficiat nemăsurat nu numai de pe urma asasinării lui Albino Luciani, dar şi 
de pe urma crimelor săvârşite în continuarea acelei ciudate, singuratice morţi 
petrecute în Vatican în septembrie 1978. 

Cu ocazia alegerii sale, actualul papă află despre schimbările pe care îşi 
propusese Luciani să le facă. El fu pus la curent cu diversele consultări pe 
care le avusese predecesorul său în diferite probleme. Lui Wojtyla îi fu pusă 
la dispoziţie informaţia fiscală culeasă pentru Luciani de către Benelli, Feliei, 
membri ai AP SA şi alţii. Ii fu arătată dovada care-1 condusese pe Luciani la 
concluzia că era necesară înlocuirea cardinalului Cody, din Chicago. Ii fu 
arătată dovada infiltrării Francmasoneriei în Vatican. Fu informat asupra 
dialogului purtat de Luciani cu Departamentul de Stat al Statelor Unite şi 
asupra plănuitei întâlniri cu Comisia Congresului pentru Populaţie şi 
Controlul Naşterilor. Villot îl puse la curent pe noul papă şi cu atitudinea lui 
Albino Luciani privitoare la controlul na sterilor. In scurt timp, papa Ioan Paul 
al 11-lea se găsi în situaţia privilegiată de a fi în măsură să ducă la îndeplinire 
toate planurile lui Luciani. Nici măcar una dintre schimbările intenţionate de 

Luciani nu fu pusă în aplicare. Nu degeaba fusese papa asasinat. 

Villot fu numit iarăşi secretar de stat. Cody rămase să stăpânească mai 
departe peste Chicago. Marcinkus, cu ajutorul lui Mennini, al lui de Strobel şi 
al monseniorului de Bonis, continuă să controleze Banca Vaticanului şi 
continuă să asigure perpetuarea cu succes a activităţilor ilicite întreprinse de 
Banco Ambrosiano. Calvi şi capii organizaţiei sale (P2), Gelli şi Ortolani, se 
văzură liberi să-şi continue monumentalele hoţii şi fraude, sub protecţia 
asigurată de Banca Vaticanului. La New York, Sindona reuşi, cel puţin pe 
termen scurt, să-şi menţină libertatea. Baggio nu ajunse la Veneţia. Poletti cel 
corupt rămase cardinal vicar al Romei. 

Multe milioane de cuvinte au fost scrise de la alegerea lui Karol 
Wojtyla încoace, în încercarea de a analiza şi de a înţelege ce fel de om este. 
Este genul de om care a putut lăsa în funcţii personaje ca Villot, Cody, 
Marcinkus, Mennini, de Strobel, de Bonis şi Poletti. Nu se poate apăra pe 
temei că era în necunostinţă de cauză. Marcinkus este direct răspunzător în 
faţa papei şi este de neconceput ca papa să nu fie conştient de gradul de 
vinovăţie ce-1 apasă pe Marcinkus. In ceea ce-1 priveşte pe Cody, Sanctitatea 
Sa a fost înştiinţat în detaliu asupra întregii situaţii, în octombrie 1978, de 
către cardinalii Benelli şi Baggio. Wojtyla nu a făcut nimic. Avem un papă 
care îi mustră public pe preoţii nicaraguani pentru implicarea lor în politic ă, 
iar în acelaşi timp îşi dă binecuvântarea pentru ca mari sume de dolari s ă fie 
puse, în mod secret şi ilegal, la dispoziţia Solidarităţii din Polonia. Este 
pontificatul cu două măsuri: una pentru papa, alta pentru restul omenirii. 
Pontificatul lui Ioan Paul al II-lea este un triumf al învârtelilor politice, al 
corupţiei, al hoţilor internaţionali precum Calvi, Gelli şi Sindona, în vreme ce 
Sanctitatea Sa îşi menţine o imagine mediatizată peste măsură, semănând cu 
un nesfârşit turneu rock and roii. Când un star muscă din ţărână, oamenii din 
umbră au grijă ca afacerile să meargă înainte, iar în ultimii cinci ani 59 
încasările au crescut necontenit. Este regretabil că sever moralizatoarele 
discursuri ale Sanctităţii Sale nu se pot auzi, pesemne, şi în culise. 

După cum am arătat deja, după alegerea lui Luciani, episcopul Paul 
Marcinkus şi-a atenţionat colegii de la Banca Vaticanului şi pe Roberto Calvi, 
la Buenos Aires: "Aveţi grijă că acest papă are idei diferite de cel de dinainte 
şi multe lucruri se vor schimba aici." 

O dată cu alegerea lui Wojtyla, s-a revenit din plin la valorile 
promovate de Paul al Vl-lea. In ceea ce priveşte infiltrarea în Cetatea Sfântă a 
francmasonilor, de pildă, Vaticanul, deşi nu prin actualul papă, nu numai că a 
îmbarcat diverşi masoni din felurite Loji, dar şi-a achiziţionat propria-i 
versiune locală. Numele acesteia este Opus Dei - Lucrarea Domnului. 

în 25 iulie, Albino Luciani scrisese despre Opus Dei în II Gazzettino, 

Cartea a apărut în 1984, la şase ani după moartea papei Ioan Paul I. (n.tr.) 

cotidianul veneţian. Remarcile sale se limitau la o scurtă istorie mişcării şi la 
câteva dintre aspiraţiile organizaţiei către spiritualitatea laică, în privinţa 
aspectelor mai controversate pe care le prezenta Opus Dei, Luciani fie nu le 
cunoştea, ceea ce este puţin probabil, fie dădea iarăşi dovadă de tăcuta sa 
discreţie. 

Cu alegerea lui Karol Wojtyla, discreţia tăcută a devenit o marfă rară. 
Logodna acestuia cu Opus Dei este bine cunoscută. Având în vedere că 
această sectă catolică împărtăşeşte multe puncte de vedere şi valori cu corupta 
P2 şi luând în considerare că Opus Dei este la ora actuală o forţă de care 
trebuie să se ţină cont în Cetatea Vaticanului, se impune a fi prezentate câteva 
amănunte semnificative. 

Opus Dei este o organizaţie catolică de anvergură internaţională. Deşi 
numărul membrilor săi este relativ mic (cifrele estimate variază între 60.000 şi 
80.000), ea exercită o vastă influenţă. Este o societate secretă, lucru strict 
interzis de Biserică. Opus Dei neagă faptul că este o organizaţie secretă, dar 
refuză să furnizeze lista membrilor săi. A fost înfiinţată de un preot spaniol, 
monseniorul Josemaria Escriva, în 1928. Se situează la extrema dreaptă a 
Bisericii Catolice, trăsătură politică ce a făcut ca organizaţia să-şi atragă atât 
membri, cât şi duşmani, în componenţa ei intră un mic procent de preoţi, cam 
5%, şi laici de ambele sexe. Deşi printre membri se numără oameni de toate 
condiţiile, ea caută să-i atragă pe cei situaţi pe treptele superioare ale 
diverselor categorii profesionale, inclusiv studenţi şi absolvenţi care aspiră la 
posturi de conducere. Dr. John Roche, lector la Universitatea Oxford şi fost 
membru în Opus Dei, o descrie drept "sinistră, temută şi orwelliană". Este 
posibil ca ostilitatea faţă de sectă a mediilor de informare să se datoreze în 
mare măsură preocupării membrilor săi pentru auto -mortificare. Este cert că 
ideea de a te autoflagela şi de a purta în jurul coapselor inele metalice cu dinţi 
pe partea interioară - spre slava lui Dumnezeu - s-ar putea să se dovedească 
greu de acceptat pentru majoritatea oamenilor celei de -a doua jumătăţi a 
secolului douăzeci. Nimeni, oricum, nu trebuie să se îndoiască de totala 
sinceritate a membrilor sectei. Ei sunt în egală măsură devotaţi unei sarcini cu 
semnificaţie mai adâncă: preluarea controlului asupra Bisericii Romano- 
Catolice. Aceasta ar fi cauza marii îngrijorări nu numai a romano -catolicilor, 
ci a tuturor. Fără îndoială, sunt aspecte demne de admirat la această societate 
secretă. Albino Luciani i-a apreciat cu elocventă unele dintre conceptele 
spirituale de bază. A păstrat o discreţie tăcută cu privire la chestiunile auto- 
mortificării şi a mult mai puternicei filosofii politice fasciste. Sub papa Ioan 
Paul al II-lea, Opus Dei a prosperat. Dacă actualul papă nu este membru în 
Opus Dei, el este pentru aderenţii sectei tot ce şi-ar fi putut ei dori să fie un 
papă. Una dintre primele sale acţiuni a fost să se ducă la mormântul 
fondatorului lui Opus Dei şi să se roage. După care, a acordat sectei statutul 
de preoţie personală, un pas semnificativ spre teritoriul cardinalului Cody, 

unde se răspunde numai în faţa Romei şi a lui Dumnezeu. 

Membri ai acestei organizaţii, potrivit propriilor ei afirmaţii, lucrează în 
redacţiile a peste 600 de cotidiene, reviste şi publicaţii ştiinţifice răspândite 
peste tot prin lume. Secta are membri care lucrează în peste cincizeci de 
posturi de radio şi televiziune. In anii 1960, trei dintre membrii săi au făcut 
parte din cabinetul dictatorului spaniol Franco, aducându-şi contribuţia la 
crearea "miracolului economic" spaniol. Şeful uriaşului conglomerat Rumasa 
din Spania, Jose Mateos, face parte din Opus Dei; actualmente, el este angajat 
într-o cursă pentru construirea unei reţele a corupţiei similară celei pe care 
este clădit imperiul lui Calvi, după cum s-a descoperit recent. 60 Opus Dei 
posedă o avere considerabilă. Până de curând, când s-a schimbat proprietarul, 
oricine păşea în Anglia într-un depozit de vinuri având firma Augustus 
Barnett băga banii în Opus Dei. 

Jose Mateos, cunoscut drept cel mai bogat om din Spania, a vărsat 
milioane în Opus Dei. O parte considerabilă a acestor bani provenea din 
afaceri ilegale încheiate cu Calvi, operate atât în Spania, cât şi în Argentina. 
Casierul lui P2 şi al lui Opus Dei: la asta să se refere, oare, Biserica atunci 
când vorbeşte despre căile neştiute ale Domnului? 

De la moartea lui Albino Luciani şi ocuparea locului s ău de către Karol 
Wojtyla, soluţia italiană - ce s-a aplicat problemei unui papă onest - a fost 
deseori aplicată problemelor cu care s-au confruntat Marcinkus, Sindona, 
Calvi şi Gelli. Litania asasinatului şi a schilodirilor fizice săvârşite pentru 
mascarea jafurilor înfăptuite la o scară inimaginabilă constituie o interpretare 
sinistră. Ea constituie şi o dovadă faptică solidă pentru confirmarea asasinării 
lui Albino Luciani. 

Câtă vreme Luciani a domnit ca papă, Roberto Calvi, Licio Gelli şi 
UmbertoOrtolani n-au revenit în Italia. Calvi s-a întors în cele din urmă, spre 
sfârşitul lui octombrie, după alegerea lui Karol Wojtyla. Gelli şi Ortolani au 
continuat să urmărească evenimentele de la distanţă, din Uruguay. Să fi fost, 
oare, o simplă coincidenţă faptul că cei trei oameni au rămas în diverse oraşe 
sud-americane? Să fi fost, oare, nevoie ca discuţiile lor de afaceri să tină din 

august şi până în octombrie? Să fi fost, oare, necesar ca Gelli sau Ortolani să 
rămână în preajma lui Calvi pe tot parcursul lunii septembrie 1978? Atât de 
mult să fi durat întâlnirile cu oficialităţile importante cu care au discutat 
inaugurarea noilor filiale ale băncii Ambrosiano? 

După întâlnirea lui Calvi cu inspectorul Giulio Padalino de la Banca 
Italiei, pe 30 octombrie, la Milano, răgazul câştigat pentru casierul lui P2 prin 
moartea lui Luciani părea a avea numai un caracter vremelnic. Calvi, cu 
privirile pironite în pământ, refuză şi de astă dată să dea răspunsuri clare la o 
serie de întrebări. In 17 noiembrie, inspecţia Băncii Italiei la Banco 



60 La sfârşitul lui aprilie 1984, Mateos a fost arestat în Germania de Vest. Autorităţile spaniole au iniţiat 

procedurile de extrădare, (n.a.) 

Ambrosiano luă sfârşit. 

In ciuda scrisorii frauduloase din partea lui Marcinkus şi a colegilor 
acestuia de la Banca Vaticanului, cu privire la proprietatea asupra Suprafm- 
ului, în ciuda minciunilor şi a eschivărilor lui Roberto Calvi, în ciuda 
ajutorului dat de protectorul acestuia, Licio Gelli, inspectorii b ăncii centrale 
conchiseră, într-un foarte lung raport, că multe erau putrede în imperiul lui 
Calvi. 

Din America de Sud şi folosindu-se de un nume de cod special, Gelli îl 
sună pe Calvi la reşedinţa privată a acestuia. Pentru Calvi, care se bălăcea în 
mocirla tot mai adâncă a afacerilor operate de Mafia/Vatican/P2, ştirile erau 
proaste. 

La numai câteva zile după ce inspectorul Giulio Padalino îşi prezentă 
raportul şefului Corpului de Control al Băncii Italiei, Mărio Sarcinelli, o copie 
a întregului raport se afla deja în mâinile lui Gelli, în Buenos Aires. Procurat 
nu de la Sarcinelli sau de la Padalino, ci prin amabilitatea reţelei organizate de 
P2. Gelli îl atenţiona pe Calvi că raportul era pe punctul de a fi transmis de 
Banca Italiei magistraturii din Milano, anume aceluia c ăruia Gelli prevăzuse 
încă din septembrie că-i va fi transmis, judecătorului Emilio Alessandrini. 

Calvi se pomeni din nou pe marginea prăpastiei, riscând ruina totală. 
Emilio Alessandrini nu putea fi cumpărat. Extrem de talentat şi de curajos, el 
reprezenta pentru Calvi, Marcinkus şi Sindona o foarte serioasă ameninţare. 
Dacă el ar fi declanşat şi ar fi întreprins această investigaţie cu vigoarea ce-i 
era caracteristică, atunci Calvi ar fi fost cu certitudine terminat, Marcinkus ar 
fi fost demascat, Gelli ar fi pierdut mina de aur pe care o reprezenta 
nesfârşitul furt de la Ambrosiano, iar Sindona s-ar fi confruntat cu cel mai 
puternic argument de până atunci în favoarea extrădării imediate din Statele 
Unite. 

Pe la începutul lui ianuarie 1979, cercurile financiare din Milano erau 
deja din nou preocupate de zvonurile avându-1 în centru pe Roberto Calvi, 
Cavalerul. Judecătorul Emilio Alessandrini, după ce studiase cu atenţie un 
rezumat al raportului de peste 500 de pagini întocmit de Banca Italiei, îi 
ordonă locotenent-colonelului Cresta, comandantul Politiei Finaciare din 
Milano, să-şi trimită oamenii la banca "preoţilor". 

Prezentarea trecea în revistă, punct cu punct, numeroasele nereguli de 
natură penală detaliate de raport. Nimeni din afara cercurilor oficiale nu avea 
acces la raport - nimeni, cu excepţia lui Calvi şi a lui Gelli. 

In 21 ianuarie, L'Espresso publică un comentariu pe marginea 
zvonurilor care circulau prin oraş, incluzând ştirea alarmantă potrivit căreia 
Calvi şi întregul consiliu de administraţie se aflau pe punctul de a fi arestaţi, 
iar paşaportul lui Calvi era pe punctul de a fi retras. Ceva trebuia făcut, şi încă 
repede, înainte ca publicul să dea năvală la Banco Ambrosiano. 

In dimineaţa de 29 ianuarie, Alessandrini îşi sărută soţia la plecarea de 

acasă, apoi îşi conduse fiul cu maşina la şcoală. După ce-1 lăsă pe băiat, îşi 
continuă drumul spre birou. Cu câteva secunde înainte de ora 8:30, se opri la 
un stop, pe Via Muratori. Se uita încă la culoarea roşie a semaforului când 
cinci bărbaţi se apropiară de maşina lui şi începură să tragă asupră-i focuri de 
armă. 

Ceva mai târziu, în aceeaşi zi, un grup de terorişti de stânga, denumit 
Prima Linea, îşi asumă telefonic responsabilitatea asasinatului. Grupul mai 
lăsă şi un mesaj cu privire la asasinat într-o cabină telefonică din Gara 
Centrală din Milano. Nici mesajul telefonic, nici mesajul scris nu dădeau nici 
o indicaţie cu privire la motivul crimei. 

Ce motive ar fi avut un grup de extremă stânga să ucidă cu sânge rece 
un judecător cunoscut pe plan naţional pentru investigaţiile pe care le făcea 
asupra terorismului de dreapta? Emilio Alessandrini era unul dintre 
anchetatorii principali în cazul atacului cu bombă din Plazza Fontana, 
atrocitate recunoscută ca fiind datorată dreptei. De ce ar fi ucis Prima Linea 
un om care era evident că încerca, prin mijloace legale şi adecvate, ceea ce ei, 
teoretic, ar fi trebuit să aplaude - să inculpe elementele criminale ale dreptei 
pentru faptele lor? 

Grupări precum Prima Linea şi Brigăzile Roşii nu numai că ucid şi 
schilodesc oameni din considerente politice. Ele practică mercenariatul. 
Legăturile, de pildă, dintre Brigăzile Roşii şi Camorra napolitană (Mafia 
locală) sunt bine cunoscute. 

In momentul scrierii acestei cărţi, se află în fata instanţei cinci inşi care 
au mărturisit deja că sunt autorii asasinatului comis asupra lui Alessandrini. 
Relatările lor cu privire la comiterea crimei sunt pline de amănunte, dar când 
se ajunge la motive, numărul întrebărilor pe care le ridică declaraţiile făcute 
este mai mare decât cel al răspunsurilor oferite. 

Marco Donat Cattin, cel care a deschis al doilea focul asupra 
judecătorul prins în capcană, neînarmat şi lipsit de orice posibilitate de a se 
apăra, a remarcat: "Am aşteptat să apară ziarele cu relatarea atacului şi am 
găsit în necrologul judecătorului motivele asasinatului." 

La trei zile după asasinat, în după-amiaza zilei de 1 februarie, Roberto 
Calvi savura o băutură, la un dineu. Conversaţia ajunse, inevitabil, şi la 
recentul act de violenţă. Calvi încercă îndată să câştige simpatie, nu pentru 
doamna Alessandrini şi pentru copilul ei rămas orfan, ci pentru sine: Este o 
adevărată ruşine. Cu numai o zi înainte, Alessandrini îmi spusese c ă nu avea 
să mai întreprindă nici o altă acţiune şi că avea de gând să claseze dosarul." 

Uciderea lui Luciani le dăduse lui Marcinkus, Calvi, Sindona şi 
prietenilor lor din P2 un răgaz pentru a-şi trage suflarea. Acum, asasinarea lui 
Alessandrini le mai oferi câtva timp. Investigaţia iniţiată de judecătorul 
Alessandrini continuă, clar cu pas de melc. 

La Banca Italiei, Mărio Sarcinelli era perfect conştient de pierderea 

elanului iniţial. Sarcinelli şi guvernatorul băncii, Paolo Baffi, erau hotărâţi ca 
îndelungata şi complicata investigaţie care se desfăşurase pe parcursul anului 
precedent să nu fie numai timp pierdut. 

In februarie 1979, Mărio Sarcinelli îl convocă pe Calvi la Banca Italiei. 
Calvi fu chestionat îndeaproape asupra legăturilor cu Suprafin, asupra 
relaţiilor dintre banca Ambrosiano şi IOR, asupra filialei din Nassau şi asupra 
identităţii exacte a proprietarului băncii Ambrosiano. Alessandrini fiind acum 
mort, Calvi se simţea ca nou născut sau, mai degrabă, renăscut. Ochii îi erau 
iarăşi reci ca gheaţa. Protecţia pe care i-o oferea Licio Gelli îi inspirase încă şi 
mai multă aroganţă decât afişa de obicei. El refuză de-a dreptul să răspundă la 
întrebările lui Sarcinelli, dar întrevederea nu îi lăsă lui Calvi nici un dubiu în 
privinţa faptului că investigaţia iniţiată de Banca Italiei nu fusese defel 
intimidată de recentul asasinat. 

El îşi discută iarăşi problema cu Gelli, care îl asigură că nu va lăsa 
chestiunea aşa. înainte de a rezolva această problemă, însă, era alta care dădea 
mare bătaie de cap masonilor din P2. Era cea creată de ziaristul avocat Mino 
Pecorelli. Printre numeroasele activităţi ale lui Pecorelli se număra şi cea de 
redactor al unui săptămânal neobişnuit, editat de agenţia menţionată mai 
devreme, OP. 

OP a fost diferit descrisă, drept "demascatoare" şi "iubitoare de 
scandal". Era şi una şi alta. Iar dezvăluirile ei erau exacte. Pe parcursul anilor 
1970, agenţia dobândise şi apoi publicase un număr uimitor de mare de 
dovezi şi de zvonuri privitoare la corupţia din diferite straturi ale societăţii 
italiene. Devenise o autoritate de necontestat în materie şi imposibil de ocolit 
de oricine dorea să ştie exact cine pe cine jefuia. In ciuda asprimii legilor 
italiene privitoare la calomnie, OP avea o existenţă miraculoasă. Pecorelli 
avea, în mod clar, acces la informaţiile cele mai delicate. Ziariştii italieni 
dădeau frecvent la tipar articole inspirate din dezvăluirile făcute de OP. In 
particular, ei încercau să afle cine se afla în spatele acestei agenţii de ştiri ce 
se situa în mod făţiş deasupra legii, dar OP rămânea mai departe un organism 
misterios. Sora lui Pecorelli, Rosita, lăsă să se înţeleagă în timpul unui 
interviu televizat că OP era finanţată de primul ministru Andreotti. 

La începutul anilor 1970, numele lui Michele Sindona era frecvent 
asociat cu OP. Pecorelli avea, evident, informatori care lucrau în Serviciul 
Secret Italian, dar contactele sale cele mai importante se aflau în interiorul 
unei organizaţii mult mai puternice şi într-adevăr mai secrete decât asemenea 
agenţii oficiale guvernamentale. Mino Pecorelli era membru al P2 şi din 
această lojă masonică ilegală îşi trăgea el multe dintre informaţiile care 
puneau pe jar mediile de informare. Cu ocazia unei întâlniri a lojei, Licio 
Gelli îi invită pe membrii acesteia să contribuie cu documente şi informaţii 
care să fie puse la dispoziţia OP. Principala funcţie a OP în această perioadă 
era, aşadar, aceea de a propaga ambiţiile lui Gelli şi scopurile urmărite de P2. 

La mijlocul anului 1978, însă, Pecorelli se hotărî să întreprindă ceva pe cont 
propriu. El obţinu informaţii despre cea mai mare hoţie din istoria financiară a 
Italiei. Creierul acesteia era Licio Gelli. La începutul anilor 1970, schema era 
răspunzătoare pentru jefuirea Italiei de 2,5 miliarde de dolari, în impozite pe 
venituri obţinute din afaceri cu motorină. In Italia, acelaşi produs din petrol 
este folosit atât pentru încălzirea locuinţelor, cât şi drept combustibil pentru 
motoarele diesel. Motorina pentru încălzire este colorată pentru a putea fi 
distinsă de cea folosită de maşini şi este impozitată la un nivel de cincizeci de 
ori mai scăzut decât cea pentru motoarele diesel. Era o ocazie numai bună 
pentru un nelegiuit ca Gelli. Sub îndrumarea lui, magnatul italian al 
petrolului, Bruno Musselli, membru al P2, contraf ăcu coloranţii. Şeful Poliţiei 
Financiare, generalul Raffaele Giudice, membru al P2, falsifică documentele, 
pentru a face ca tot combustibilul pentru motoare s ă fie impozitat la nivelul 
scăzut. Apoi, carburantul tu vândut la staţiile de benzină, care-1 plătiră la 
preţul ridicat. 

Profitul fu apoi transferat, mulţumită altui membru al P2, Michele Sindona, 
prin intermediul Băncii Vaticanului, într-o serie de conturi secrete din banca 
elveţiană a lui Sindona, Finabank. Licio Gelli deveni o figură obişnuită, tot 
trecând prin poarta Sfânta Anna cu genţi voluminoase, conţinând miliarde de 
lire furate. 

Generalul Giudice fu numit şef al Poliţiei Financiare de către primul 
ministru Giulio Andreotti, bun prieten al lui Licio Gelli. Această numire 
specială fusese făcută după ce Poletti, cardinalul vicar al Romei, îi scrisese 
primului ministru, recomandându-i-1 cu insistenţă pe Ciudici pentru ocuparea 
postului. Poletti, vă amintiţi, era unul dintre oamenii pe care Albino Luciani 
proiectase să-i îndepărteze din Roma. Legătura Vaticanului cu acest scandal îi 
era necunoscută lui Pecorelli, dar el aflase destule depre acest uria ş furt din 
buzunarul statului pentru a începe publicarea unor informaţii fragmentare. O 
delegaţie din care făceau parte senatorul creştin-democrat Claudio Vitalone, 
judecătorul Carlo Testi şi generalul Donato Io Prete din Poliţia financiară îi 
cumpără tăcerea. Articolele privitoare la scandal îşi încetară apariţia. 

Realizând că prin asemenea tehnici dubioase se mai puteau obţine şi 
alţi bani, Pecorelli începu să scrie despre masoni. Numărul revistei sale din 
septembrie 1978, cuprinzând numele a peste o sută de masoni din Vatican, 
fusese un foc de avertisment la adresa lui Gelli. Faptul că un exemplar al 
gazetei ajunse pe biroul lui Albino Luciani, care, după ce-1 parcurse cu 
atenţie, o luă pe firul informaţiei, fu suprema ironie pentru Licio Gelli, acesta 
fiind deja extrem de conştient de ameninţarea pe care Luciani o reprezenta 
pentru casierul lui, Roberto Calvi. 

Luciani fiind mort, Gelli încercă să trateze cu Pecorelli. II mitui. După 
cum era de aşteptat, Pecorelli crescu preţul, în schimbul tăcerii. Gelli refuză 
să plătească. Pecorelli publică primul din ceea ce el promitea că urma să fie o 

246 



In numele Domnului. Vaticanul un mare pericol 

serie de articole. El dezvăluia faptul că Gelli, pilonul fascismului de extremă 
dreaptă, desfăsurase în timpul războiului o activitate de spionaj în beneficiul 
comuniştilor şi continuase a lucra pentru ei şi după aceea. Pecorelli, 
aruncându-şi pe umeri mantia ziaristului investigator neînfricat, le promise 
cititorilor că va dezvălui toate dedesubturile organizaţiei P2. Pentru început, el 
arătă că Licio Gelli, cândva nazist, fost fascist şi mai apoi comunist, avea şi 
legături strânse cu CIA. Dezvăluind atât de multe, colegii din P2 ai lui 
Pecorelli ajunseră la concluzia că acesta îi trădase. 

In 20 martie, Gelli îi telefona lui Pecorelli, la biroul acestuia din Roma. 
El îi propuse o discuţie liniştită la cină, pentru a doua zi. "Dacă este 
convenabil". Era. Pe parcursul convorbirii telefonice, Pecorelli menţiona că 
trebuia să lucreze până târziu în acea seară, dar că cina de a doua zi avea să fie 
posibilă. Pecorelli n-o mai apucă. 

In acea seară, Mino Pecorelli îşi părăsi biroul din via Orazio la ora 
21:15 şi se îndreptă spre maşina pe care o avea parcată în apropiere. Cele 
două gloanţe care îl uciseră, cum stătea aşezat la volan, îi fură trase în gură, 
gest clasic pentru Mafia siciliana, sasso in bocea, o piatră în gura mortului, 
semn că acesta nu va mai vorbi niciodată. 

Nemaiputând să ia cina cu vechiul lui prieten, Licio Gelli îşi omorî 
timpul deschizându-şi fişierul secret cu dosarele membrilor P2 şi scriind 
"decedat" pe coperta celui ce purta numele Mino Pecorelli. 

Nimeni nu a "revendicat" vreodată responsabilitatea asasinatului comis 
asupra lui Pecorelli. Dar în 1983 Antonio Viezzer, la un moment dat ofiţer de 
rang înalt în SSI, Serviciul Secret Italian, fu arestat şi acuzat ca suspect de a fi 
implicat în asasinarea lui Pecorelli. Antonio Viezzer era membru al P2. 

Cu câteva zile înainte ca Pecorelli să fie redus la tăcere, unul dintre 
oamenii pe care el îi indicase ca figurând pe lista masonilor din Vatican, 
cardinalul Jean Villot, îl precedă în mormânt. Acesta muri ca titular al vastei 
palete de funcţii oficiale pe care le deţinuse în timpul scurtei domnii a lui 
Luciani. Pentru un om care, dacă nu a făcut parte din conspiraţia criminală ce 
a pus la cale asasinarea lui Albino Luciani, a acordat, mai mult ca sigur, acelei 
conspiraţii un ajutor vital, moartea lui Villot, cu diversele sale stadii descrise 
într-o serie de rapoarte medicale bine documentate, serveşte drept termen 
extrem de comparaţie pentru cea a lui Luciani, care "a murit ca o floare în 
noapte". 

In timp ce Vaticanul îşi înmormânta fostul secretar de stat, bătălia 
pentru mica purificare temporară îşi urmă cursul pe celălalt mal al Tibrului. 
Şeful Corpului de Control al Băncii Italiei, Mărio Sarcinelli, împreună cu 
guvernatorul Paolo Baffi, cereau deja o intervenţie rapidă în cazul Calvi. Ei 
insistau asupra faptului că existau dovezi mai mult decât suficiente pentru a se 
justifica arestarea imediată. In mod evident, Gelli şi Calvi erau de acord cu ei. 
în 25 martie 1979, arestările fură efectuate, dar nu-i avură ca obiect pe 

Roberto Calvi şi pe colegii săi. Cei arestaţi fură Sarcinelli şi Baffi. Magistratul 
din Roma, judecătorul Mărio Alibrandi, cunoscut simpatizant al dreptei, îi 
acordă lui Baffi eliberarea pe cauţiune, datorită vârstei sale înaintate, 67 de 
ani. Sarcinelli avu mai puţin noroc şi fu aruncat în închisoare. Acuzaţia adusă 
celor doi, omisiunea de a denunţa o crimă, era în mod evident neadevărată şi, 
după două săptămâni, lui Sarcinelli i se acordă eliberarea pe cauţiune. 
Acuzaţiile, însă, planară asupra sa şi a lui Baffi până în ianuarie 1980, când fu 
recunoscut faptul că erau cu desăvârşire neadevărate şi lipsite de orice temei, 
în perioada de interimat, magistratul numit refuză ridicarea sancţiunii, ceea ce 
îi bară lui Sarcinelli vreme de un an revenirea pe postul său de Şef al Corpului 
de Control al Băncii. Prin această acţiune, P2, efectiv, smulsese colţii Băncii 
Italiei. Paolo Baffi, şocat şi înspăimântat, demisiona din funcţia de guvernator 
al Băncii Italiei în septembrie 1979. Demonstraţia puterii lui Calvi şi a 
criminalilor săi asociaţi îl convinsese pe Baffi că el şi oamenii lui se opuneau 
unei forţe mult superioare celei de care dispunea Banca Italiei. Intre scandalul 
întemniţării neîntemeiate a lui Sarcinelli şi demisia lui Baffi, acestuia din 
urmă şi personalului său li se administra o ultimă demonstraţie a adevăratei 
măsuri a forţelor împotriva cărora se ridicaseră ei. Demonstraţia se produse în 
Milano. Ea fu organizată şi plătită de Michele Sindona. 

In vreme ce Calvi şi prietenii lui îşi rezolvau în felul lor problemele în 
Italia, colegul lor din P2, Michele Sindona, îşi primea partea dreaptă în New 
York. Sindona înfrânsese încercările făcute de a fi extrădat în Italia, dar 
modul în care-şi obţinu el victoria îi aduse prea puţină satisfacţie. 

In 9 martie 1979, Departamentul de Justiţie îl inculpă în baza a 99 de 
capete de acuzare, de la fraudă la sperjur şi la însuşirea necuvenită de fonduri 
bancare. Acuzaţiile rezultau direct din prăbuşirea Băncii Naţionale Franklin. 
Sindona, depunând o cauţiune de 3 milioane de dolari, fu eliberat condiţionat, 
urmând a se prezenta zilnic la biroul Executorului Judecătoresc Federal al 
Statelor Unite. 

In prima săptămână a lunii iulie 1979, un judecător federal hotărî că 
Sindona nu putea fi extrădat în Italia pentru a răspunde la acuzaţiile de fraudă 
bancară deoarece trebuia ca, nu peste mult timp, să răspundă unor acuzaţii 
similare în Statele Unite. Acordul de extrădare dintre Italia şi Statele Unite 
avea o clauză referitoare la dubla infracţiune. Procurorul adjunct districtual 
John Kenney declară că guvernul Statelor Unite intenţiona să-1 trimită pe 
Sindona înapoi în Italia numai după ce procesul ce-i fusese intentat în Statele 
Unite se va fi terminat. 

Kenney, rămas în viaţă în ciuda celor 100.000 de dolari puşi pe capul 
lui de către colegii lui Sindona. îşi datora supravieţuirea unui singur fapt. în 
Italia, a ucide un judecător sau un procuror este adeseori un mijloc eficace de 
a convinge autorităţile să tempereze o acţiune judiciară în curs. Asasinarea lui 
Alessandrini reprezintă un excelent exemplu. în Statele Unite, un asemenea 

asasinat ar fi avut exact efectul contrar. O primă de 100.000 de dolari era 
extrem de tentantă, însă profesioniştii ştiau că uciderea lui Kenney nu numai 
că ar fi avut ca rezultat o urmărire necruţătoare a ucigaşului, dar şi o 
accelerare vigurorasă a urmăririi judiciare împotriva lui Sindona. 

Confruntându-se cu realitatea procesului new-yorkez instrumentat de 
tenacele Kenney, Sindona se hotărî să aplice "soluţia italiană" unui alt om 
care-i provoca neplăceri, încă şi mai mari: Giorgio Ambrosoli. 

In 29 septembrie 1974, avocatul Ciorgio Ambrosoli fusese numit 
lichidator al Banco Privata Italiana, care aparţinea lui Sindona. După cum s-a 
arătat anterior, Banca Privata fusese creată de Sindona în iulie 1974, prin 
fuzionarea altor două bănci ale sale, Banca Unione şi Banca Privata 
Finanziaria - o bancă mare aservită care înlocuia două bănci aservite de 
dimensiuni medii, în 1979 nimeni nu ştia mai multe decât Giorgio Ambrosoli 
despre învârtelile lui Sindona. Numit lichidator de către ministrul trezorier şi 
de către guvernatorul Băncii Italiei, Ambrosoli începuse coşmarul operaţiunii 
de descâlcire a afacerilor unui Machiavelli modern. încă din 21 martie 1975, 
prudentul şi grijuliul Ambrosoli arătase, într-un raport secret înaintat 
procurorului general al Italiei, că el era convins de natura infracţională a 
activităţilor lui Sindona. Dovezile pe care le studiase la vremea respectivă îi 
permiseseră să tragă concluzia că, departe de a se datora unor practici 
defectuoase, falimentul se datora lui Sindona însuşi şi conducerii băncilor 
sale, care, la începutul anului 1974, "urmăriseră ca operaţiunile desfăşurate în 
luna februarie să creeze circumstanţele necesare falimentului". Fusese un jaf 
pus la cale cu sânge rece. 

Giorgio Ambrosoli era unul dintre cei mai curajoşi oameni. La 
momentul când îi aducea la cunoştinţă procurorului general primele constatări 
ale sale ca lichidator, el îi încredinţa soţiei convingerile sale intime legate de 
caz: "Nu ştiu ce-o să se întâmple, dar cred c-am să plătesc un preţ mare pentru 
că am acceptat să mă ocup de afacerea asta. Am ştiut de la început, aşa că nu 
mă plâng. Mi s-a oferit o şansă unică de a face ceva pentru ţară... E clar că-mi 
fac duşmani." 

Pe îndelete, luând-o metodic, Ambrosoli începu să înţeleagă ceea ce 
Sindona făcea să pară de neînţeles. Blocarea acţiunilor, înapoierea fondurilor 
de ajutorare primite, transferurile năucitoare între nenumărate companii, în 
vreme ce Sindona le vorbea studenţilor din diferite universităţi din Statele 
Unite despre visurile sale privind instaurarea unui capitalism cosmic, 
liniştitul, circumspectul avocat milanez stabilea, fără posibilitate de tăgadă, că 
Sindona era corupt până în vârful atent îngrij iţelor lui unghii. 

în 1977, Ambrosoli fu abordat de avocatul Rodolfo Guzzi, din Roma, 
în legătură cu o complicată ofertă de cumpărare a falimentarei Banca Privata. 
Ambrosoli descoperi că Guzzi lucra pentru Michele Sindona. El refuză oferta, 
în ciuda faptului că afacerea era susţinută de cel puţin doi miniştri creştin- 

democraţi. 

Puterea pe care încă o deţinea Sindona putea fi apreciată şi după acest 
sprijin ministerial. Lui Ambrosoli îi fu prezentată încă o ilustrare a acelei 
puteri când guvernatorul B ăncii Italiei îi vorbi despre presiunile exercitate de 
Franco Evangelisti, mâna dreaptă a primului ministru Andreotti, care 
îmboldea Banca Italiei spre o soluţie tipic italiană. El voia ca guvernatorul 
Baffi să autorizeze banca centrală pentru ca aceasta să acopere datoriile lui 
Sindona. Baffi refuză cu mult curaj. Investigaţia lui Ambrosoli merse mai 
departe. 

Ambrosoli continuă să găsească în muntele de ziare prin care îşi croia 
drum cu răbdare referiri la "cei 500"; alte referiri lămuriră faptul că aceste 
500 de persoane erau super -exportatorii ce acţionau pe piaţa neagră. Oamenii 
care, cu ajutorul lui Sindona şi al Băncii Vaticanului, făcuseră ca banii să se 
scurgă ilegal afară din Italia. Chiar dacă nu reuşi să ajungă în posesia listei, în 
rest nu-i scăpase mai nimic. El stabili că un mare număr de organizaţii 
publice, instituţii respectabile, precum gigantul asigurărilor INDPAI, îşi aveau 
fondurile plasate în băncile lui Sindona, cu o dobândă mai mică decât cea 
uzuală - 8 la sută, în loc de 13 la sută. Ele primeau, însă, o dobândă secretă, 
care intra direct şi discret în buzunarele directorilor de la INDPAI şi ai 
celorlalte auguste companii. 

Ambrosoli identifică multe dintre tertipurile pe care le folosise Sindona 
pentru a face exporturi ilegale de bani, inclusiv cump ararea de dolari la rate 
de schimb superioare celor practicate pe piaţă, cu plata efectuată într-un cont 
străin din Londra, Elveţia sau Statele Unite. 

Ambrosoli începu să-şi întocmească propria listă cu numele vinovaţilor. 
Ea nu reuşi să ajungă la 500 - Michele Sindona avu grijă de asta -, dar 
cuprindea deja 77 de nume şi-i includea pe Massimo Spada şi Luigi Mennini, 
oameni de încredere ai Vaticanului. Lichidatorul strânse dovezi de net ăgăduit 
cu privire la complicitatea Băncii Vaticanului în multe dintre actele 
frauduloase săvârşite de Sindona. Pe parcursul întregii perioade a activităţii 
sale desfăşurate în beneficiul Băncii Italiei, acest om, lucrând, practic, de unul 
singur, s-a aflat la discreţia lui Sindona. Sindona îl acţiona în judecată, 
susţinând că Ambrosoli a delapidat. După care acţiunile fură retrase, pentru a 
fi înlocuite cu o altă modalitate de abordare, venită din partea ginerelui lui 
Sindona, Pier Sandro Magnoni, care-1 invită pe Ambrosoli să devină 
preşedintele noii bănci a lui Sindona, "după ce vei fi sfârşit cu afacerea asta 
obositoare, a falimentelor." 

Infiltrarea, realizată la ordinul lui Sindona, a membrilor P2 în anturajul 
celor în care Ambrosoli considera că se poate încrede fu atât de desăvârşită, 
încât Magnoni fu apoi în stare să citeze cuvânt cu cuvânt un pasaj dintr-un 
raport secret întocmit de Ambrosoli şi care nu fusese v ăzut oficial decât de o 
mână de persoane oficiale din cadrul băncii. 

250 



In numele Domnului. Vaticanul un mare pericol 

Până în martie 1979, Ambrosoli fu în măsură să precizeze cifra care 
dădea imaginea falimentului lui Sindona - II Crack Sindona - în ceea ce 
privea Banca Privata. Pierderea era de 257 de miliarde de lire. Tot până în 
martie 1979, Ambrosoli fusese ţinta unei serii de ameninţări telefonice. Cei 
care sunau aveau toţi accent italo-american. 

Ameninţările şi insultele crescură în intensitate spre sfârşitul lui 1978. 
Tactica celor care sunau varia de la încercarea de a -l tenta pe Ambrosoli cu 
oferte reprezentând sume mari de bani, până la ameninţările cele mai 
îngrozitoare. Se lăsa să se înţeleagă destul de clar din partea cui erau făcute 
apelurile. "De ce nu mergi să-1 vezi pe Sindona în Statele Unite? Ca prieten", 
zicea unul dintre cei care îl sunau, cu un puternic accent american. Ambrosoli 
refuză invitaţia şi începu să înregistreze apelurile telefonice. Le spuse 
prietenilor şi colegilor despre telefoanele primite. In cele din urmă, el puse 
unuia dintre avocaţii lui Sindona să asculte o casetă înregistrată. După câteva 
zile, sosi următorul apel."Ticălos împuţit. Te crezi deştept c-ai înregistrat 
telefoanele alea, ai?" Avocatul lui Sindona trebui să admită ulterior că, după 
ce ascultase caseta, îi telefonase imediat lui Sindona, la New York. 

în 10 aprilie 1979, Sindona se răfui cu altcineva, considerat de el a-i fi 
duşman, Enrico Cuccia, director general la Mediobanca, o bancă publică de 
investiţii. Aprecierea lui Sindona era exactă. Cuccia zădărnicise tentativa lui 
Sindona de a prelua Bastogi, în 1972. El ajunsese, cu mult înaintea altora, la 
concluzia că Sindona era un escroc megaloman. Pe parcursul întâlnirii lor din 
aprilie 1979, Cuccia căpătase suficiente dovezi în sprijinul concluziei la care 
ajunsese cu aproape opt ani în urmă. Cuccia se hotărâse să facă o vizită la 
New York în urma unei serii de telefoane pe care el le primise de la oameni 
cu accent italo-american. Apelurile telefonice, asemenea celor primite de 
Ambrosoli, erau ameninţătoare, în vreme ce Ambrosoli alese să rămână în 
Milano, văzându-şi mai departe de lucru, Cuccia alese confruntarea cu 
Sindona. 

Sindona formulă un număr de cereri. Una dintre ele era ca Enrico 
Cuccia să retragă mandatul de arestare emis în italia pe numele lui Sindona - 
acesta trecu cu vederea, ca insignifiant, faptul că în 1976 fusese condamnat, în 
lipsă, la trei ani şi jumătate de închisoare. Sindona îi mai pretinse lui Cuccia 
să facă rost de 257 de miliarde de lire, pentru a salva de la faliment Banca 
Privata. Pe deasupra, el îi mai ceru lui Cuccia şi alţi bani, pe care să-i ofere 
familiei lui Sindona. în afară de a face gestul generos de a-1 lăsa pe Cuccia în 
viaţă, nu este limpede ce oferea Sindona în schimb. 

In timpul acestei extraordinare conversaţii, Sindona, probabil pentru a-i 
demonstra lui Cuccia cât de real este pericolul ce -l pândea, aduse vorba 
despre Giorgio Ambrosoli. "Ticălosul ăla de lichidator al băncii mele îmi 
creează neajunsuri şi, pentru asta, am să pun să-1 ucidă. Am să-1 fac să dispară 
în aşa fel încât să nu lase nici o urmă." Aceasta este realitatea mentalităţii 

mafiote. Al Pacino şi costumele bine croite, copii adorabili şi taţi ramoliţi 
reprezintă fantezii despre lumea Mafiei. Realitatea este populată de oameni 
precum Michele Sindona. 

Aceste ameninţări erau rostite la mai puţin de o lună după ce împotriva 
lui Sindona fuseseră aduse 99 de capete de acuzare. Aceeaşi mentalitate, care 
condusese la concluzia că procedurile de extrădare aveau să înceteze dacă 
procurorul general districtual adjunct John Kenney era ucis, era pus ă iarăşi în 
acţiune. Dacă Ambrosoli putea fi redus la tăcere, se presupunea că acuzaţiile 
aveau să se destrame şi să dispară precum ceaţa dimineţii. O minte 
funcţionând cu asemenea raţionamente corupte putea pune la cale fără nici o 
ezitare uciderea unui papă. 

Enrico Cuccia părăsi întâlnirea fără să se lase impresionat. In octombrie 
1979, în faţa uşii de la intrarea în locuinţa lui Cuccia, din Milano, explodă o 
bombă. Din fericire, nimeni nu fu rănit. Giorgio Ambrosoli avu mai puţin 
noroc. 

Era clar pentru toţi cei interesaţi de iminentul proces intentat lui 
Sindona că dovezile deţinute de Giorgio Ambrosoli erau de o importanţă cu 
totul ieşită din comun. în 9 iunie 1979, judecătorul care fusese numit să 
instrumenteze cazul lui Sindona, Thomas Griesa, aranja ca Ambrosoli să facă 
o depoziţie sub jurământ, în Milano. 

Cu 24 de ore înainte de acea dată, ucigaşul de profesie căruia i se dăduseră 
100.000 de dolari pentru a-1 suprima pe Giorgio Ambrosoli se afla deja în 
Milano, la hotelul Splendide Se înregistrase sub numele de Robert 
McGovern. Era cunoscut şi drept "Billy Exterminatorul". Numele lui real era 
William Arico. La hotelul de mâna întâi la care trăsese, situat la mai puţin de 
50 de metri de Gara Centrală Milano, Arico luă masa de seară împreună cu 
cei cinci oameni care trebuiau să-1 ajute în săvârşirea asasinatului. Principalii 
săi complici erau Charles Arico, fiul său, şi Rocky Messina. Printre armele lor 
se număra un pistol automat MII, prevăzut cu amortizor de sunet, şi cinci 
revolvere P38. Arico închirie un Fiat şi începu să-1 urmărească pe Ambrosoli. 
Cererea ca lui Ambrosoli să-i fie luată o declaraţie detaliată şi cât mai lungă 
fu adresată iniţial de avocaţii lui Sindona. Ei speraseră să demonstreze 
absurditatea acuzaţiilor aduse clientului lor din NewYork. Trezirea lor la 
realitate, care începu în dimineaţa de 9 iulie, fu deosebit de dură. Patru ani de 
muncă, peste 100.000 de pagini de note meticulos pregătite, plus mintea unui 
avocat excepţional dotat, începură liniştit să releve adevărul îngrozitor în faţa 
unui grup de avocaţi americani, a doi executori judecătoreşti speciali, care-1 
reprezentau pe judecătorul new-yorkez Griesa, şi a judecătorului italian 
Giovanni Galaţi. 

Când instanţa se retrase, suspendând şedinţa la sfârşitul primei zile de 
audieri, avocaţii lui Sindona puteau fi uşor identificaţi la plecare. Pe feţele lor 
se citea îngrijorarea. 

Avându-1 pe urmele sale pe Arico, Ambrosoli, nepăsător, se duse la o 
altă întâlnire. Aceasta era aranjată cu superintendentul adjunct al poliţiei din 
Palermo, care era totodată şi şeful Departamentului de Criminalistic ă, CID, al 
oraşului, Boris Giuliano. Subiectul întâlnirii era cel în legătură cu care 
Ambrosoli depusese mărturie pe parcursul întregii zile - Michele Sindona. 
Giuseppe Di Cristina, o gorilă angajată de familiile Gambino, Inzerillo şi 
Spatola, fusese ucis în Palermo, în mai 1978. Asupra cadavrului, Giuliano 
descoperise cecuri şi alte documente care indicau faptul că Sindona recircula 
prin Banca Vaticanului veniturile provenite din vânzările de heroină, 
îndreptându-le apoi spre Amincor, banca sa din Elveţia. Comparându-şi 
însemnările făcute de fiecare cu ocazia investigaţiilor întreprinse în mod 
independent, cei doi conveniră să aibă o întâlnire cu ocazia căreia să discute 
mai pe larg, după ce Ambrosoli îşi va fi terminat mărturia depusă în prezenţa 
avocaţilor americani. 

Mai târziu în cursul aceleiaşi zile, Ambrosoli tot nu terminase cu 
Sindona. El avu o lungă convorbire telefonică cu locotenent-colonelul 
Antonio Varisco, şeful Serviciului de Securitate din Roma. Convorbirea se 
purtă pe marginea subiectului investigaţiilor lui Varisco la acea dată, P2. 

în 10 iulie, pe parcursul depoziţiei, Ambrosoli lansă una dintre 
numeroasele sale bombe. Detaliind felul în care Banca Cattolica de Veneto îşi 
schimbase proprietarul şi Pachetti fusese pasat de Sindona lui Calvi, 
Ambrosoli declară că Sindona plătise "un onorariu pentru brokeraj în valoare 
de 6,5 milioane de dolari unui bancher milanez şi unui episcop american". 

In 1 1 iulie, Ambrosoli îşi completă depoziţia. Se conveni ca el să revină 
a doua zi pentru a-şi semna consemnarea în scris a mărturiei, rămânând ca 
săptămâna următoare să stea la dispoziţia procurorilor americani şi a 
avocaţilor lui Sindona pentru a răspunde la întrebări şi pentru clarificarea 
dovezilor deţinute. 

Puţin înainte de miezul nopţii de 11 iulie, Ambrosoli ajunse în faţa 
apartamentului său. De la fereastră, soţia îi făcu semn cu mâna. Urmau să ia 
împreună o cină târzie. Când Ambrosoli se apropie de uşă, Arico şi două 
dintre ajutoarele sale îşi făcură apariţia din umbră, întrebarea sosi din 
întuneric. 

- Giorgio Ambrosoli? 

-Da. 

Arico întinse braţul, ochind de la mică distanţă, şi cel puţin patru 
gloanţe trase dintr-un P38 pătrunseră în pieptul avocatului. Acesta muri pe 
loc. 

La ora 6 dimineaţa, Arico se afla deja în Elveţia. 

O sută de mii de dolari fură transferaţi dintr-un cont al lui Sindona de la 
Banca del Gottardo, aparţinându-i lui Calvi, într-un cont pe care Arico îl avea 
deschis la Credit Suisse, din Geneva, sub numele de Robert McGovern. 

Numărul contului este 415851 -22-1. 

în 13 iulie 1979, la mai puţin de patruzeci şi opt de ore după uciderea 
lui Giorgio Ambrosoli, locotenent -colonelul Antonio Varisco se afla într-un 
BMW alb, care rula pe Lungotevere Arnaldo da Brescia, din Roma. Era 8:30 
dimineaţa. Un Fiat 128 alb trase la bordură. Pe fereastra Fiat-ului apăru ţeava 
tăiată a unei arme automate. Fură trase patru focuri şi locotenent -colonelul, 
împreună cu şoferul său, erau morţi. O oră mai târziu, Brigăzile Roşii îşi 
"revendicară" responsabilitatea. 

In 21 iulie 1979, Boris Giuliano intră în Barul Lux de pe Via Francesco 
Paolo Di Biasi, din Palermo, să-şi bea cafeaua de dimineaţă. Era ora 8:05. 
După ce sorbi cafeaua, se îndreptă spre casă, pentru a-şi plăti consumaţia. De 
Giuliano se apropie un bărbat care descarcă asupră-i şase focuri. Cafeneaua 
era aglomerată la acea oră. Cercetările ulterioare ale poliţiei stabiliră că 
nimeni nu văzuse nimic. Nimeni nu auzise nimic. Postul lui Boris Giuliano fu 
ocupat de Giuseppe Impallomeni, membru al P2. 

Nici măcar membrii Brigăzilor Roşii nu "revendicară", cu sau fără 
temei, responsabilitatea asasinării lui Giorgio Ambrosoli şi a lui Boris 
Giuliano. Când ştirea asasinării lui Ambrosoli ajunse la New York, Michele 
Sindona, omul care plătise pentru ca lichidatorul să fie aranjat de un 
exterminator, reacţiona în maniera tipică: "Nimeni nu trebuie să-mi asocieze 
numele cu acest act de laşitate şi am să întreprind acţiuni categorice injustiţie 
împotriva oricui ar face-o." 

Cu doi ani în urmă, în timpul unui interviu luat de II Fiorino, Sindona 
făcuse o declaraţie încă şi mai semnificativă. Referindu-se la "complotul care 
se ţese împotriva mea", el îi numise pe capii acestuia, printre care, în mintea 
lui Sindona, se număra şi Giorgio Ambrosoli. Sindona remarca: "Mulţi ar 
trebui să se teamă... Repet, foarte mulţi." 

Giorgio Ambrosoli nu a murit în zadar. Numeroşii lui ani de muncă, 
plus depoziţia nesemnată aveau să se dovedească a fi de mare ajutor pentru 
instrumentarea procesului lui Michele Sindona. 

Bancherul milanez şi episcopul american la care se făcea referire în 
depoziţia făcută de Ambrosoli sub stare de jurământ, fură rapid identificaţi în 
persoana lui Calvi, respectiv a episcopului Paul Marcinkus. Marcinkus avea 
să nege cu hotărâre primirea unei asemenea însărcinări. Ambrosoli, cu 
siguranţă, nu era genul de om care să aducă o asemenea acuzaţie fără dovezi 
copleşitoare. Cu privire la veridicitatea declaraţiilor făcute de episcopul 
Marcinkus, trebuie amintit că, la scurt timp după prăbuşirea lui Sindona, el a 
negat că-1 întâlnise vreodată pe acesta. 

Cine erau principalii beneficiari ai acestei serii de crime îngrozitoare şi 
inumane? Lista începe să sune cunoscut: Marcinkus, Calvi, Sindona, Gelli şi 
Ortolani. 

In Milano, în Palatul de Justiţie, teroarea împrăştiată de şirul de 

asasinate începea să se facă simţită. Oameni care lucraseră cot la cot cu 
Ambrosoli începură brusc să aibă dificultăţi în a-şi aminti că îl ajutaseră pe 
parcursul investigaţiei sale asupra afacerilor lui Sindona. Judecătorul Luca 
Mucci, care preluase investigaţia penală după uciderea lui Alessandrini, se 
mişca atât de încet în continuarea cercetărilor încât cei care l-ar fi privit şi-ar 
fi putut închipui că fusese prefăcut în piatră. O evaluare preliminară a Băncii 
Italiei făcută asupra Băncii Ambrosiano ajunse la concluzia uluitoare potrivit 
căreia explicaţiile lui Calvi erau perfect acceptabile. Acesta, cel puţin, fu 
punctul de vedere al Poliţiei Financiare. 

Padalino, funcţionarul Băncii Italiei care administrase efectiv 
probatoriul din 1978, se trezi tot mai des convocat la Milano, unde era 
confruntat cu magistraţi neîncrezători. Pe parcursul verii anului 1978, 
Padalino fu ameninţat şi hărţuit de elemente ale justiţiei milaneze. El fu 
avertizat că raportul pe care-1 întocmise asupra băncii Ambrosiano era 
aproape o calomnie. P2, a lui Gelli, şi Mafia lui Sindona reduceau noţiunea de 
justiţie la depravare şi corupţie. 

Un exemplu de cât de puternică putea fi axa Calvi/Gelli îl constituie 
evenimentele petrecute în Nicaragua cam în acelaşi timp cu asasinarea lui 
Emilio Alesssandrini, din ianuarie 1979. Calvi înfiinţase în septembrie 1977 o 
filială a imperiului său, în Managua. Banca se numea Ambrosiano Group 
Banco Comercial. Menirea ei oficială era "efectuarea de tranzacţii comerciale 
internaţionale". Menirea ei reală era aceea de a muta de la filiala din Nassau, 
cu aprobarea directorului acesteia, episcopul Paul Marcinkus, o mare parte a 
documentelor care ar fi dovedit procedeele frauduloase şi criminale folosite 
pentru impunerea pe piaţă/achiziţionarea acţiunilor băncii-mame din Milano. 
Nicaragua îndepărta şi mai mult dovezile de ochii B ăncii Italiei. Ca de obicei, 
trebuia plătit un preţ. Gelli netezise drumul, făcând prezentările la dictatorul 
nicaraguan, Anastasie Somoza. După ce mai multe milioane de dolari fură 
lăsate să cadă în buzunarul dictatorului, acesta anunţă că ar fi o idee excelentă 
ca omul de afaceri Calvi să deschidă o filială a băncii în ţara sa. Un avantaj 
suplimentar al lui Calvi era achiziţionarea unui paşaport diplomatic 
nicaraguan, pe care acesta îl deţinu până la sfârşitul zilelor sale. 

Calvi şi Gelli făcură o evaluare a situaţiei politice din Nicaragua, 
prevăzând posibilitatea tot mai mare de preluare a puterii de către rebelii 
sandinişti într-un viitor nu prea îndepărtat. Aceşti oameni, care în timpul celui 
de-al doilea război mondial avuseseră documente atestându-i atât ca fascişti, 
cât şi ca partizani, nu-şi schimbaseră obiceiul de-o viaţă, de a fi cu două feţe 
sau, în termeni bancari, prudenţi. Calvi le dădu şi rebelilor mari sume de bani 
- din care se cumpărară şi alimente şi arme. 

La începutul lui 1979, preluarea puterii în Nicaragua de c ătre forţele de 
stânga deveni o realitate. Ca multe alte regimuri de stânga după instalare, 
acesta naţionaliza imediat toate băncile străine - cu o excepţie: Ambrosiano 

Group Banco Comercial îşi continuă afacerile sub conducerea lui Roberto 
Calvi. Până şi idealismul de stânga, s-ar părea, are preţul lui. 

In New York, cu o mare parte dintre duşmanii italieni reduşi la tăcere 
fie permanent, fie definitiv, Michele Sindona decise spre sfârşitul lui iulie 
1979 că, în definitiv, s-ar putea întoarce în Italia. Ilegal. Faptul că se afla 
eliberat pe o cauţiune de trei milioane de dolari şi trebuia sase prezinte zilnic 
la biroul executorului, că fusese deja condamnat la trei ani şi jumătate 
închisoare în Italia şi era în continuare căutat pentru a răspunde şi la alte 
acuzaţii ar putea părea cuiva a fi motive suficiente pentru a nu se întoarce. 
Soluţia aleasă de Sindona întruchipa însăşi simplitatea. Cu ajutorul asociaţilor 
săi mafioţi din New York şi din Sicilia, el îşi puse la cale propria-i "răpire". 

Printre motivele lui Sindona pentru întoarcerea secretă pe pământul 
natal se număra şi nevoia sa de a-şi asigura un maxim de sprijin în vederea 
procesului ce urma să se desfăşoare în New York. Sindona avea în vedere 
faptul că mulţi îi erau datori. Acum voia să fie răsplătit. Pentru a-şi convinge 
prietenii şi colegii italieni să-i întoarcă ajutorul acordat cândva, Sindona era 
pregătit să joace asul pe care-1 mai avea în mânecă. Avea să divulge numele 
celor 500. 

Obţinerea listei celor 500 de exportatori italieni de bani negri se 
dovedise a fi o treabă lunecoasă pentru autorităţile italiene pe parcursul 
ultimilor zece ani. In afara lui Giorgio Ambrosoli, un număr de investigatori 
dădeau într-una peste referiri la lista celor 500, care se spunea că ar fi inclus 
numele multora dintre cei mai puternici oameni din Italia . A devenit Sfântul 
Graal al finanţelor italiene, deşi lista nu este numai o legendă. Ea există. 
Sindona şi Gelli deţin cu siguranţă copii ale ei, iar Calvi avea şi el una. 
Sindona credea că ameninţarea de a face publice misterioasele nume avea să 
fie suficientă pentru a se reabilita complet în societatea italiană. Condamnarea 
la închisoare avea să fie anulată, toate celelalte acuzaţii importante ce i se 
aduceau aveau să fie date uitării, el avea să-şi recapete banca italiană, iar 
tribunalul din New York va trebui să se confrunte cu un om care va susţine că 
a fost victima unei conspiraţii ticăloase, probabil de inspiraţie comunistă. O 
pleiadă de persoane foarte respectabile aveau să depună mărturie că Michele 
Sindona era nu numai un om extrem de nedreptăţit, dar şi cel mai strălucit 
bancher al lumii, un om care personifica bunătatea, curăţenia, sănătatea 
capitalismului. Toate acestea aveau să fie obţinute prin folosirea unei tehnici 
pe care Sindona se lăudase deseori înaintea lui Carlo Bordoni că o stăpâneşte 
la perfecţie: şantajul. 

Ulterior, Sindona avea să susţină că mai existase un motiv pentru a face 
această călătorie. El avea să insiste pentru oricine avea chef să-1 asculte la 
acea oră, că acel motiv era răsturnarea guvernului italian din Sicilia şi 
declararea insulei drept stat independent. Potrivit lui Sindona, el ar fi oferit 
atunci Sicilia Statelor Unite ca cel de -al cincizeci şi unu-lea stat al Uniunii în 

schimbul retragerii acuzaţiilor penale ce i se aduceau în Statele Unite. 
Sindona afirmă că planul ar fi fost încununat de succes, numai că, după ce 
pusese la cale o răpire de formă, Mafia procedase la una reală. Asemenea 
fantezii şi scorneli stârnesc râsul numai celor care nu -şi aduc aminte de faptul 
că oameni cinstiţi şi buni precum Giorgio Ambrosoli nu au murit râzând. 

Nebunia lui Michele Sindona nu este, probabil, nicăieri mai evidentă 
decât în detaliile acestui plan. Sindona afirmă că familia Gambino era întru 
totul de acord să renunţe la fabricile sale de heroină din Sicilia, o industrie 

murdară, care aducea familiilor Gambino, Inzerillosi Spatola un profit estimat 
de autorităţile italiene la minimum 600 de milioane de dolari, anual. In 

schimbul acestei acţiuni animate de simţ civic, familia Gambino ar fi primit 
controlul asupra comerţului cu portocale, iar lui Rosario Spatola i s-ar fi 
permis să-şi construiască un cazino în Palermo. 

Aşadar, Sindona dispăru de pe străzile New York-ului în cursul după- 
amiezei de 2 august 1979. Evident că avea să fie extrem de ocupat dacă 
Sicilia urma să fie anexată şi o înţelegere cu preşedintele Statelor Unite 
trebuia să fie încheiată înaintea procesului, ce fusese planificat să înceapă în 
10 septembrie. Având un paşaport fals, pe numele de Joseph Bonamico (în 
italiană, prieten bun), şi însoţit de Anthony Caruso, Sindona, cu ochelari, 
perucă albă şi barbă falsă, se îmbarcă pentru cursa 740 a companiei TWA spre 
Viena, cu plecare de pe aeroportul Kennedy. Farsa, completată cu cereri de 
răscumpărare adresate către diverse persoane, din partea "răpitorilor" ce-şi 
spuneau "Consiliul Proletar pentru Iversia [sic] unei Justiţii mai Bune", 
continuă până în 16 octombrie, când un Sindona "epuizat psihic şi slăbit 
fizic", având în coapsă o rană în curs de vindecare, provenită de la un glonte, 
dădu telefon unuia dintre avocaţii săi new-yorkezi, dintr-o cabină telefonică 
situată la intersecţia străzii 42 cu Tenth Avenue, din Manhattan. 

5 > 

Privită sub toate aspectele, călătoria lui Sindona fusese nu tocmai un 
copleşitor succes. Sicilia nu devenise parte a Uniunii. Mulţi dintre foştii 
prieteni ai lui Sindona rămaseră exact atât, foşti prieteni. Lista celor 500, în 
ciuda tuturor ameninţărilor, nu fusese dezvăluită, iar Sindona urma ca în 
viitorul apropiat să mai răspundă şi noilor acuzaţii, de sperjur, încălcarea 
cauţiunii şi aranjarea de falsă răpire. Principalul câştig pentru el pare să fi fost 
suma de 30 de miliarde de lire, plătită de Roberto Calvi după ce gentilul Licio 
Gelli intervenise iarăşi în favoarea lui Sindona. Suma fu plătită "răpitorilor" 
lui Sindona, dintr-o bancă elveţiană deţinută de Calvi, Banca del Gottardo. 

3 5 5 > 

Teoretic, banii fură plătiţi lui Mafioso Rosario Spatola, pentru "eliberarea" lui 
Sindona- versiunea italiană a şmecheriei uite-popa-nu-e-popa. 

Principalii conspiratori, în afara lui Sindona însuşi, erau Anthony 
Caruso, Joseph Macaluso, Johnny Gambino, Rosario Spatola, Vincenzo 
Spatola şi Joseph Miceli Crimi. Autorităţile italiene stabiliră că Rosario 
Spatola, care în mod normal putea fi găsit cutreierând printre malaxoarele de 

ciment ale marii companii pe care o deţinea în Palermo, se aflase în New 
York exact în momentul când dispăruse Sindona. întrebat asupra motivului 
vizitei sale, el răspunse: "Probleme de familie." 

Procesul intentat lui Sindona pe baza unei largi palete de acuzaţii 
decurgând din prăbuşirea Băncii Franklin începu, în cele din urmă, în 
februarie 1980. Imediat înainte de a începe, Vaticanul lăsă să se înţeleagă 
limpede faptul că Biserica Romano-Catolică, cel puţin, urma să-şi sprijine 
fostul consilier financiar. 

Cardinalul Giuseppe Caprio, cardinalul Sergio Guerri şi episcopul Paul 
Marcinkus îşi dăduseră consimţământul, la cererea comitetului de apărare care 
le solicita ajutorul în procesul lui Sindona, pentru a face depoziţii sub 
jurământ, pe bandă video. Intrigaţi de ce ar putea spune aceşti prelaţi despre 
Sindona, procuratura nu ridicase nici o obiecţie asupra acestui neobişnuit 
gambit. Regula este ca martorii să-şi depună mărturia sub prestare de 
jurământ în instanţă, în faţa judecătorului şi a juraţilor. Pe oamenii din 
Vatican, judecătorul procesului, Thomas Griesa, îi scuti de această obligaţie 
şi-i invită pe avocaţii lui Sindona să plece la Roma vineri, 1 februarie, 
înţelegerea fu ca depoziţiile să fie luate în ziua următoare, iar avocaţii să se 
prezinte înapoi în faţa judecătorului luni. Raportul lor, conţinut în arhivele 
proceselor Statelor Unite ale Americii, la numele lui Michele Sindona, 
îngăduie interpretări extraordinare. 

In ultimul moment sau, mai precis, cu patru ore înainte de înregistrarea 
depoziţiilor, secretarul de stat, cardinalul Casaroli interveni: nu avea să fie 
dată nici o depoziţie. "Ar crea un precedent care ar conduce la multe 
nedumeriri. S-a făcut prea multă publicitate în jurul acestor depoziţii. Noi 
suntem extrem de nemulţumiţi de faptul că guvernul american nu conferă 
Vaticanului recunoaştere diplomatică." 

Rafinaţilor avocaţi new-yorkezi tot nu le venea să creadă atunci când 
aduseră faptul la cunoştinţa judecătorului Griesa. La ora 1 1, în dimineaţa zilei 
de sîmbătă, secretarul cardinalului Guerri, monseniorul Blanchard, telefonase 
la ambasada americană pentru a confirma că Marcinkus şi cardinalii vor sosi 
acolo la ora 4 după-amiază. După cîteva minute, el sunase iarăşi pentru a 
anunţa retragerea din arenă, la ordinul cardinalului Casaroli. Fu întrebat în 
legătură cu apelul lui anterior. Monseniorul negă imediat că ar fi sunat mai 
devreme. 

El adăugă acelei minciuni o alta când spuse ambasadei că "judecătorul 
american este la curent cu toate acestea". 

Uluită, funcţionara americancă, neobişnuită cu asemenea afişare 
deschisă a necinstei Vaticanului, ceru să fie pusă în legătură directă cu 
cardinalul Guerri. Când reuşi, în cele din urmă, să dea de Eminenţa Sa, acesta 
mărturisi că el nu ştia dacă avea sau nu să facă vreo depoziţie. Nu făcu. 
Guerri, Caprio şi Marcinkus îi asigurară cu toţii pe avocaţii americani că 

depoziţiile lor ar fi fost pline de laude la adresa lui Michele Sindona - nu asta 
era problema. Problema apăruse atunci când cardinalul Casaroli văzuse 
implicaţiile îngrozitoare ce ar fi decurs de aici. Dacă juraţii l-ar fi găsit pe 
Sindona vinovat, atunci trei înalţi prelaţi ai Bisercii Romano Catolice ar fi 
fost, de fapt, etichetaţi drept mincinoşi. Mai departe, a permite celor trei să 
depună mărturie, ar fi însemnat deschiderea de către Vatican a unei porţi prin 
care orice magistrat italian ar fi dat năvală să ceară aceeaşi cooperare. Asta ar 
fi însemnat o încălcare a Tratatului Lateran, care oferea cardinalilor imunitate 
completă faţă de arestarea pe teritoriul Italiei. Următorul pas ar fi fost 
aruncarea unei lumini nespus de proaste asupra Corporaţiei Vatican. 

Casaroli salvase cu isteţime Vaticanul, în cel de-al unsprezecelea ceas. 
Ce nu ştiau avocaţii americani era faptul că făcând astfel, el încălcase o 
decizie a papei, Ioan Paul al II-lea încuviinţase bucuros cererea ca Marcinkus 
şi ceilalţi să spună lumii cu câtă preţuire îl priveau ei pe Michele Sindona. 

în 27 martie 1980, Michele Sindona fu găsit vinovat pe baza a 65 de 
capete de acuzare incluzând fraudă, complot, sperjur, declaraţii bancare false 
şi însuşirea necuvenită de fonduri bancare. In aşteptarea sentinţei, fu închis la 
Centrul Corecţional Municipal, din Manhattan. 

In 13 mai, cu două zile înainte de a-i fi comunicată sentinţa, Sindona 
încercă să se sinucidă, îşi tăie superficial venele de la încheietura mâinii, dar, 
mai ales, înghiţi o mare cantitate de digitalină. Acţionând la îndemnul Marelui 
Maestru Gelli, Sindona purta permanent asupra sa, de mai mulţi ani, o doză 
letală de digitalină. Gelli nu-1 sfătuise numai pe Sindona, ci şi pe ceilalţi 
membri marcanţi ai P2 să poarte întotdeauna la ei otrava. Era asigurarea pe 
care şi-o lua P2 împotriva forţării unui membru al său de a divulga detalii 
privind organizaţia. 

Cum fusese introdusă o asemenea cantitate de otravă în închisoare, 
rămâne un mister. Se pare că Sindona a pretins că o avusese ţesută în 
căptuşeala costumului de ani de zile. A strecura digitalină în închisoarea unde 
se afla el fusese o problemă mult mai dificilă decât de a o introduce în 
apartamentul papal, în septembrie 1978. 

Iniţial, se păru că Sindona va muri, mai ales deoarece doctorii nu ştiau 
ce anume înghiţise, însă doza nu fusese cea necesară. Stabilind în cele din 
urmă că era vorba despre digitalină, ei reuşiră să-i administreze un antidot. 
Sindona se refăcu complet şi, în 13 iunie 1980, fu condamnat la 25 de ani 
închisoare şi o amendă de 200.000 de dolari. Carlo Bordoni, care fusese 
principalul martor al acuzării, primi o sentinţă de şapte ani închisoare şi 
20.000 de dolari amendă. Ulterior, Sindona fu găsit vinovat şi de înscenarea 
propriei sale răpiri şi condamnat la încă doi ani şi jumătate. De asemenea, fură 
găsiţi vinovaţi de complot alături de el şi de acordare de ajutor pentru 
încălcarea cauţiunii Anthony Caruso şi Joseph Macaluso. Amândoi fură 
condamnaţi la câte cinci ani închisoare. 

In vreme ce la New York se desfăşurau aceste evenimente, camarazii 
lui Sindona din P2, Calvi şi Gelli, îşi vedeau înainte de afaceri, de cealaltă 
parte a Atlanticului. In 1979, Roberto Calvi îşi căuta protecţie în toate 
direcţiile: o armată personală formată din opt gărzi de corp; pază, douăzeci şi 
patru de ore din douăzeci şi patru, pentru Calvi, familia sa şi pentru locuinţele 
sale din Milano, Roma şi Drezzo; automobile Alfa Romeo blindate, cu 
cauciucuri antiglonţ. Aceste manifestări ale fricii personale a hoţului-şef îi 
costau pe acţionarii băncii Ambrosiano peste un milion de dolari pe an. 
Nimeni în Italia, inclusiv preşedintele sau primul ministru, nu era atât de bine 
păzit. Căuta să se protejeze de partidele politice de orice culoare - creştini- 
democraţii, socialiştii, comuniştii, toţi îşi rulau ilegal fondurile prin Calvi . Se 
bucura de protecţia organizaţiei lui Gelli, P2, şi de cea a asociaţilor săi 
mafioţi, dar ambele erau săbii cu două tăişuri, care puteau fi folosite împotriva 
sa. 

Acţiunile ilegal cumpărate la Banca Ambrosiano erau ascunse în 
companii panameze aflate în afara jurisdicţiei Băncii Italiei, dar frica 
permanentă a lui Calvi era posibilitatea ca oficialităţile să descopere acest 
aspect al numeroaselor sale activităţi ilegale. Mai întâi, filiala din Nassau 
fusese folosită pentru îngroparea tranzacţiilor ilegale. Când Banca Italiei fu la 
un vârf de ac de a dovedi ceea ce bănuiau, Calvi mută centrul operaţiunilor 
frauduloase în Nicaragua. Apoi, în 1979, el îşi deplasă mare parte a 
principalei activităţi frauduloase încă şi mai departe, în Peru. In 1 1 octombrie 
1979, Banco Ambrosiano Andino îşi deschise porţi le în Lima. La scurt timp, 
majoritatea împrumuturilor care fuseseră extinse asupra companiilor -fantomă 
din Panama şi Liechtenstein fură transferate în Peru. Aceste mici companii - 
fantomă, multe dintre ele cu un capital nominal de numai 10.000 de dolari, 
continuară să prolifereze, în cele din urmă, ajunseră la un număr de 
şaptesprezece. Majoritatea erau proprietatea unei companii din Luxemburg, 
nimerit denumită Manie SA 61 , care era, la rândul său, proprietatea Băncii 
Vaticanului. 

Dacă băncile internaţionale, care au stat la coadă de-a lungul anilor 
pentru a-i împrumuta lui Calvi milioane peste milioane de dolari, şi-ar fi făcut 
temele elementare, Calvi ar fi fost descoperit cu mulţi ani înainte de a-şi fi 
înfruntat soarta finală. Este adevărat că raportul Băncii Italiei asupra băncii 
Ambrosiano era extrem de confidenţial şi nu putea fi obţinut de oricine. 
Aceasta era încă situaţia şi când l-am obţinut eu, în 1981. Dacă un autor poate 
obţine un asemenea raport, se poate presupune că o pot face şi Midland, 
Lloyds, National Westminster sau oricare dintre celelalte 250 de bănci 
răspândite pretutindeni în lume, înşelate de Calvi, care ne-a furat banii. Aceşti 
bancheri au o mult lăudată reputaţie de agerime şi iscusinţă şi, cu toate astea, 



61 Maniac, în lb. engleză, (n. tr.) 

luau de bune bilanţurile contrafăcute pe care li le prezenta Calvi. Declaraţiile 
pe care le făcea el pentru a-i asigura că uriaşele împrumuturi urmau să 
finanţeze exporturile italiene erau acceptate. Nici unul dintre ei nu le -a 
verificat? Nu le-a urmărit nimeni ulterior? Faptul ca peste 450 de milioane de 
dolari să fie împrumutaţi de băncile internaţionale, nu unei alte bănci, ci unui 
holding prăpădit, denumit Banco Ambro siano Holding, cu sediul în 
Luxemburg - o companie evident nesprijinită de vreo bancă centrală - 
reprezintă o condamnare fără drept de apel a practicilor pieţii interbancare. 
Cei ce formează consiliile de administraţie ale băncilor care acordă asemenea 
împrumuturi trebuie puşi să răspundă în faţa acţionarilor şi a tuturor celor care 
au conturi deschise la aceste bănci. Nu este plăcut să te gândeşti că unii dintre 
noi, din Marea Britanic, cu certitudine am finanţat cumpărarea rachetelor 
Exocet pentru Argentina, rachete care au fost folosite la uciderea atâtor 
oameni în timpul războiului din insulele Falkland. Şi totuşi, nu încape nici o 
îndoială că acest lanţ al relelor a existat cu adevărat. Calvi a deturnat milioane 
de dolari către Licio Gelli, care, la rândul lui, a folosit o parte a acelor bani 
pentru cumpărarea de rachete Exocet pentru Argentina. A investi pentru viitor 
este un lucru bun, dar a investi pentru ca propriii no ştri prieteni şi propriile 
noastre rude să nu mai aibă, cu siguranţă, nici un viitor este cu totul altceva. 
Fără îndoială, cei care au negociat acordarea acestor uriaşe împrumuturi lui 
Calvi vor pretinde că la vremea respectivă faptul părea a fi o afacere bună. 

Cât anume de murdară a fost această tranzacţie se poate aprecia numai 
când devii conştient că aceşti bani au fost deturnaţi către Gelli şi Ortolani 
printr-o companie panameză aflată în proprietatea Vaticanului. 

Compania în chestiune, Bellatrix, era controlată de Marcinkus la Banca 
Vaticanului, dar fusese creată de o trinitate de membri ai P2, Gelli, Ortolani şi 
Bruno Tassan Din, director executiv şi strateg financiar al uriaşului grup 
editorial Rizzoli. Aceşti masoni au muls vaca Ambrosiano de 184 de milioane 
de dolari. Capitalul companiei Bellatrix? Zece mii de dolari. Imensul 
împrumut nerambursabil a fost garantat pe hârtie printr-o mare porţie din 
acţiunile Rizzoli. Rizzoli era deţinut în comun de P2 şi de Vatican. Valoarea 
plasată în acţiunile Rizzoli depăşea cu mult valoarea reală a acestora. 

Astolfme, o alta dintre companiile panameze deţinute de Vatican, 
putea, cu un capital de numai 10.000 de dolari, să contracteze datorii de 486 
de milioane de dolari. Garanţiile ei? O mare porţie din mult supraevaluatele 
acţiuni la Banco Ambrosiano. 

Cu practici de afaceri de acest gen, capitalismul nu trebuie să se teamă 
că va fi în cele din urmă distrus de către marxism. Tot ce trebuie să facă 
marxiştii este să se aşeze cu burta la soare şi să aştepte ca sistemul capitalist 
să se distrugă de unul singur. 

Este de înţeles ca ENI, unul dintre cele mai mari conglomerate de pe 
glob, să înceapă deodată să-i împrumute bani lui Calvi; ca această uriaşă 

companie petrolieră de stat să înceapă deodată să funcţioneze ca o bancă şi să 
dea cu împrumut, în loc de a lua cu împrumut de la Banco Ambro siano 
Holdings din Luxemburg: preşedintele ENI, Giorgio Mazzanti şi şeful 
departamentului financiar, Leonardo di Donna, sunt amândoi membri ai P2. 
La ora actuală, nici un membru al P2 nu a fost descoperit printre vârfurile 
multelor bănci internaţionale care au turnat continuu milioane de dolari în 
buzunarul primitor al lui Calvi între 1978 şi 1980. 

Când omul de pe stradă din Londra, Paris, New York, Copenhaga, 
Tokyo, Ottawa, Sydney şi Wellington blestemă taxele ridicate percepute de 
banca lui pentru operaţiunile bancare executate, el trebuie să-şi scoată pălăria 
înaintea fantomei lui Roberto Calvi şi înaintea ve şnic derutanţilor Licio Gelli 
şi Umberto Ortolani. El mai trebuie să acorde un gând şi Băncii Vaticanului. 
Când plătim taxele bancare ridicate ce ni se impun, noi le îngrosăm conturile. 
Dovezi incontestabile că Vaticanul deţine aceste misterioase companii 
panameze conduc prin timp înapoi până în 1971, când Calvi şi Sindona l-au 
numit pe episcopul Paul Marcinkus în consiliul de administra ţie al filialei lui 
Calvi din Nassau. 

In Milano, pe parcursul anului 1979, magistratul Luca Mucci îl interog ă 
cu intermitenţe pe Calvi. Acesta îşi studia cu atenţie pantofii sau podeaua, 
murmura ceva în legătură cu obligaţia lui de a păstra secretul bancar, vorbea 
despre şansele lui Inter Milan de a câştiga următorul meci de fotbal şi-1 juca 
pe judecător după bunul lui plac. 

Spre sfârşitul lui 1979, companiile deţinute făţiş de Vatican, pe care le 
controla Calvi, erau descoperite cu mai bine de 500 de milioane de dolari . Din 
fericire, fanteziile intercosmice bancare ale lui Sindona încă nu deveniseră o 
realitate. Existau şi situaţii financiare pe care Calvi nu le putea controla. 
Dolarul începu să crească în raport cu lira. Ambrosiano avea activele, atât cât 
erau, reprezentate de acţiuni în mare măsură exprimate în lire. Jocul deveni 
frenetic. Şi numai pentru a ţine pasul cu frauda era nevoie de o jonglerie 
nebunească, mai ales când regia includea cheltuirea a 30 de miliarde de lire 
pentru cumpărarea ziarului veneţian II Gazettino, pentru a-i menţine fericiţi pe 
creştini-democraţi, precum şi "împrumutarea" cotidianului din Roma, Paese 
Sera cu 20 de miliarde de lire, pentru a-i menţine mulţumiţi pe comunişti. Toţi 
întindeau mâna şi întotdeauna părea că omul cu mâna cea mai mare era Licio 
Gelli. 

In ianuarie 1980, Banco Ambrosiano de America del Sud îşi deschise 
porţile în Buenos Aires. Practic, nu era desfăşurată nici o activitate bancară, 
dar acesta fu braţul imperiului lui Calvi care ajută finanţele argentiniene să 
cumpere rachetele Exocet. El mai asigură şi fonduri pentru cumpărarea de 
arme de către alte regimuri sud-americane. 

în iulie 1980, judecătorul Luca Mucci se simţi suficient de impresionat 
de investigaţiile pe care Guardia di Finanza, poliţia financiară, le făcuse în 

siajul anchetei din 1978 a Băncii Italiei pentru a-i ordona lui Calvi să predea 
paşaportul şi pentru a-1 preveni pe bancher că va trebui să răspundă unor 
acuzaţii penale. Era un mic pas înainte făcut în numele justiţiei. 

Un mic pas înapoi se făcu după câteva luni, când Calvi îşi recapătă 
paşaportul, prin bunele oficii ale lui Gelli. Marele Maestru fu mai puţin 
înclinat să intervină când Massimo Spada, fost angajat al Băncii Vaticanului 
şi la ora respectivă preşedinte la Banca Cattolica de Veneto, fu arestat şi 
învinuit de amestec de natură penală în II Crack Sindona. Cât pe ce să simtă 
cătuşele în jurul încheieturilor, pe baza unor acuzaţii similare, fu Luigi 
Mennini, încă angajat al Băncii Vaticanului. 

Pe măsură ce plasa se strângea tot mai mult în jurul lui Calvi, în ciuda 
eforturilor temerare ale lui Gelli de a-i corupe pe toţi, fără excepţie, speranţele 
bancherului milanez de a-şi continua jafurile se bizuiau în mare măsură pe 
Marcinkus. Jocul devenea mult mai dur şi, fără cooperarea constantă a Băncii 
Vaticanului, păstrarea ascunsă a nelegiuirilor lui Calvi ar fi luat sfârşit, 
întotdeauna fusese aşa, dar în trecut presiunea asupra Vaticanului fusese 
minimă; acum, după arestarea lui Mennini, presiunea creştea. Calvi începu să 
se teamă că, în ciuda importantelor sume de bani pe care le făcuse să se 
îndrepte spre mâinile episcopului Paul Marcinkus, era posibil s ă se apropie cu 
repeziciune vremea când omul de dincolo de Tibru îşi putea retrage sprijinul 
activ, pentru a-1 lăsa pe Calvi singur şi extrem de vulnerabil. 

La începutul anului 1981, ministrul trezorier, Beniamino Andreatta, 
care fusese avansat pe post în octombrie anterior, trase concluzia c ă Vaticanul 
trebuia să-şi retragă sprijinul de îndată. El studiase în amănunţime raportul 
Băncii Italiei din 1978 şi se simţea obligat să facă încercarea de a proteja 
Biserica. Se duse la Vatican şi stătu de vorbă pe îndelete cu ministrul de 
externe, cardinalul Casaroli. Ii schiţă acestuia întreaga situaţie, îndemnă 
Vaticanul să întrerupă toate legăturile cu Banco Ambrosiano înainte de a fi 
prea târziu. Sfatul fu ignorat. Marcinkus avea să pretindă mai târziu că nu 
avusese cunoştinţă de această întâlnire, în orice caz, dacă devotatul catolic 
Andreatta fusese conştient de întreaga situaţie, el trebuie să fi ştiut că era o 
imposibilitate pentru Vatican de a restrânge relaţiile. Acesta deţinea, de fapt, 
Banco Ambrosiano. Prin pleiada de companii panameze şi din Liechtenstein, 
Vaticanul ajunsese să controleze peste 16 la sută din Banco Ambrosiano. 
Restul acţiunilor băncii fiind atât de împrăştiate la micii acţionari, aceasta îi 
conferise Vaticanului poziţia de principal acţionar. 

La mijlocul zilei de 2 martie 1981, Biroul de presă al Vaticanului emise 
un document care îi nedumeri pe mulţi. Nefiind însoţit de nici o explicaţie, el 
aducea aminte tuturor catolicilor de legile canonice referitoare la masoni şi 
punea accentul pe faptul că prezentul cod "interzice catolicilor, sub pedeapsa 
excomunicării, să se alăture Francmasoneriei sau unor asociaţii similare". 
Nimeni nu pricepu de ce fusese ales acel moment, încă din 1738, romano- 

catolicii erau expuşi excomunicării dacă deveneau francmasoni. De ce li se 
amintea asta în martie 1981? Răspunsul nu se lăsă mult aşteptat şi indica 
faptul că reţeaua de informaţii a Bisericii este cel puţin la fel de eficientă ca 
cea a lui Licio Celli. Declaraţia Vaticanului nu lămurea cum se făcea că toţi 
bunii catolici care figurau pe lista membrilor P2 reuşiseră să li se şteargă 
numele din înregistrări înainte de a fi descoperiţi de autorităţile italiene. 
Pentru membrul P2 Calvi, această problemă evident insurmontabilă urma să 
aibă consecinţe dezastruoase. 

5 

Când dezvăluirea publică sosi, ironia fu că ea se produse prin asocierea 
lui Calvi cu protectorul său, Licio Gelli. Magistraţii italieni încă mai încercau 
în 1981 să clarifice faptele privitoare la răpirea autoaranjată de Sindona. In 17 
martie, poliţia făcu o percheziţie la luxoasa vilă a lui Gelli din Arezzo şi la 
biroul acestuia de la fabrica de textile Gio-Le. Politia căuta să stabilească 
legături între Gelli şi călătoria neaşteptată a lui Sindona pe pământul natal. Ce 
se găsi fu o cutie-scandal a Pandorei. în seiful lui Gelli fu descoperită o listă a 
celor 962 de membri ai P2. Mai fură găsite şi dosare şi rapoarte secrete 
guvernamentale. 

Lista membrilor P2 era un veritabil Who's Who al Italiei. Forţele 
armate erau din plin reprezentate prin mai bine de cincizeci de generali şi 
amirali. Guvernul în exerciţiu era prezent cu doi miniştri cu portofoliu, după 
cum prezenţi erau şi industriaşi, ziarişti (inclusiv redactorul şef al cotidianului 
Coniere Della Sera şi alte câteva persoane din conducere), 36 de 
parlamentari, vedete de muzică pop, cărturari şi ofiţeri de poliţie. Era un stat 
în stat. Mulţi au zis că Gelli punea la cale preluarea puterii în Italia. Se înşală. 
El preluase puterea în Italia. De Marele Maestru însuşi, nici urmă. 
Aranjamentele pentru raidul poliţiei fuseseră strict secrete, ceea ce tradus 
însemna: le cunoşteau doar ofiţerii de poliţie de încredere şi Licio Gelli. El 
luase avionul spre America de Sud. 

Scandalul care urmă făcu să se prăbuşească guvernul italian şi dădu un 
impuls considerabil investigaţiei asupra cazului Calvi a magistratului milanez. 
Judecătorul Mucci fu înlocuit cu Gerardo d'Ambrosio. Trecuseră mai bine de 
doi ani de la asasinarea judecătorului Emilio Alessandrini; doi ani de 
tărăgănări. Acum, cu un nou judecător de instrucţie, ajutat de documentele 
compromiţătoare găsite în seiful lui Gelli, în răstimp de două luni, Calvi fu 
arestat şi închis într-o celulă, la Lodi. 

Acum era timpul ca toţi bunii prieteni să sară în ajutorul celui care îi 
ajutase pe alţii atât de des. In săptămânile care urmară arestării lui Calvi, 
Bettino Craxi, şeful partidului socialist, şi Flaminio Piccoli, preşedintele 
creştin-democraţilor, se ridicară în Parlament şi făcură remarci plăcute la 
adresa lui Calvi şi a băncii sale. Vaticanul păstră tăcerea, în mod evident, 
întreaga sa atenţie era concentrată asupra unei probleme mult mai grave. Cu 
şapte zile înainte de arestarea lui Calvi, papa Ioan Paul al 11 -lea avu întâlnirea 

aproape fatală cu Mehmet Aii Agca, în Piaţa San Pietro. 

In vreme ce mare parte a lumii se ruga ca papa să supravieţuiască, 
Roberto Calvi, în celula sa de închisoare, era total preocupat de ceea ce p ărea 
a fi pentru el o infinit mai importantă problemă: propria-i supravieţuire. Prin 
intermediul familiei, el începu să-1 preseze pe Marcinkus pentru a admite 
public că, peste ani, stătuse alături de Calvi în bucătărie, gătind registrele. 

După multe telefoane lipsite de succes, fiul lui Calvi, Carlo, reuşi, în 
cele din urmă, să ajungă la Marcinkus. El insistă pe lângă episcop asupra 
faptului că gravitatea situaţiei tatălui lui ar fi fost mult redusă dacă Banca 
Vaticanului şi-ar fi admis implicarea, înţelegerile fuseseră canalizate prin 
Banca del Gottardo, din Lugano, proprietatea lui Calvi, care nu putea dezvălui 
adevărul din cauza extrem de severelor reglementări bancare elveţiene, însă 
Banca Vaticanului îşi era propriul stăpân. Putea prezenta informaţiile conform 
propriei voinţe. Marcinkus, însă, nu avea nici o intenţie de a-şi asuma public 
responsabilitatea. El îi spuse fiului lui Calvi: "Dac ă facem astfel, nu numai 
imaginea IOR şi a Vaticanului vor avea de suferit. Ve ţi avea şi voi de pierdut, 
deoarece problemele noastre sunt şi problemele voastre." 

într-adevăr. Cele două bănci erau cu totul legate una de alta. Aşa 
fuseseră ani de zile. Episcopul Paul Marcinkus era prins în corzi. A spune 
adevărul însemna a dezlănţui furia Italiei asupra Vaticanului. Alternativa era 
de a-1 lăsa pe Calvi fără ajutor, în speranţa că implicarea permanentă şi adâncă 
a Vaticanului va rămâne necunoscută, iar după terminarea procesului lui 
Calvi, afacerile vor merge înainte. Episcopul Marcinkus alese cea de -a doua 
cale. Fără îndoială, această decizie se bizuia pe faptul că, dintre toate delictele 
săvârşite de Calvi, acuzaţiile care i se aduceau acum implicau numai două 
dintre tranzacţiile sale ilegale, şi anume situaţia când Calvi îşi vânduse sie 
însuşi, la preţuri extrem de coborâte, acţiuni la Toro şi la Credito Varesino, 
care, din întâmplare, se aflau în proprietatea sa. Aceasta implicase exporturi 
ilegale de bani în afara Italiei şi aceasta era infracţiunea pe baza căreia 
magistraţii din Milano sperau să-1 poată inculpa pe Calvi. Marcinkus îşi făcu 
socoteala că, dacă toată lumea îşi păstra calmul, jocul putea continua. Calvi, 
care se afla în închisoarea din Lodi, nu era impresionat de mesajele sosite de 
la optimistul său partener din Vatican. Bancherii internaţionali clătinară din 
cap a neîncredere aflând că Roberto Calvi continua să conducă Banco 
Ambrosiano din închisoare. 

In 7 iulie, guvernul italian îl acuză pe Michele Sindona de a fi ordonat 
uciderea lui Giorgio Ambrosoli. Reacţia lui Calvi la această veste fu deosebit 
de interesantă, încercă să se sinucidă în seara următoare, înghiţi o cantitate de 
barbiturice şi-şi tăie venele. Ulterior, el şi-a explicat motivele: "Din cauza 
unui fel de disperare lucidă. Pentru că nu era nici urmă de dreptate în tot ce se 
făcea împotriva mea. Şi nu vorbesc despre proces." Dacă ar fi dorit cu 
adevărat să-şi curme zilele, nu ar fi trebuit decât să facă în aşa fel încât să-i 

parvină în închisoare acea cantitate de digitalină recomandată de Gelli. 
Judecătorii care-i instrumentau procesul nu se lăsară impresionaţi. 

In 20 iulie, Calvi fu condamnat la patru ani de închisoare şi o amendă 
de 16 miliarde de lire. Avocaţii săi introduseră imediat o cerere de recurs şi 
Calvi fu eliberat pe cauţiune. La numai o săptămână de la eliberarea sa, 
consiliul de administraţie al Băncii Ambrosiano îl reconfirmă în unanimitate 
în postul de preşedinte al băncii şi-1 ovaţiona îndelung. Bancherii 
internaţionali clătinară iarăşi din cap, neîncrezători. După cum prezisese 
Marcinkus, afacerile mergeau înainte. P2 era o putere ce se perpetua. Banca 
Italiei îi permise lui Calvi să revină. Guvernul italian nu făcu nici o încercare 
de a pune capăt extraordinarului spectacol oferit de un om care, deşi 
condamnat pentru delicte bancare, conducea una dintre cele mai mari b ănci 
ale tării. 

Un bancher ridică, totuşi, obiecţii. Directorul general al băncii 
Ambrosiano, Roberto Rosone, insistă pe lângă Banca Italiei pentru ca aceasta 
să aprobe înlăturarea lui Calvi şi înlocuirea lui cu preşedintele anterior, 
Ruggiero Mozzana. Banca Italiei, cu ochii încă aţintiţi asupra puterii deţinute 
de P2 şi a musculaturii politice pe care şi-o dezvoltase Calvi în decursul 
timpului, refuză să intervină. 

Cea de-a doua ameninţare la adresa imperiului bancar al lui Calvi sosi 
din Peru şi Nicaragua. Pentru a-i face faţă, Calvi apelă la ajutorul care i-ar fi 
putut veni din partea lui Marcinkus. Episcopul refuzase să-i ofere lui Calvi 
vreo susţinere, public sau în particular, pe parcursul procesului, dar acum era 
dispus să-i ofere orice ajutor pentru a se asigura că fraudele săvârşite de 
amândoi vor rămâne ascunse." 

In timpul procesului lui Calvi, Vaticanul anunţă că papa Ioan Paul al II- 
lea numise o comisie formată din cincisprezece cardinali, pentru a studia 
situaţia financiară a Bisericii Romano-Catolice. Menirea Comisiei era aceea 
de a face recomandări cu privire la modalităţile de sporire a veniturilor 
Vaticanului. 

Episcopul Paul Marcinkus nu fu inclus printre membrii comisiei, dar 
acesta simţea clar că, în postul pe care-1 ocupa, de şef al Băncii Vaticanului, 
îşi putea aduce, totuşi, o importantă contribuţie la spinoasa problemă a 
finanţelor Vaticanului. El ţinu o serie de întruniri secrete cu condamnatul 
Calvi, care avură drept rezultat recunoaşterea oficială, venită din partea Băncii 
Vaticanului, a unei sporiri a impresionantei sale datorii cu aproape un miliard 
de dolari. Aceasta era suma datorată băncilor lui Calvi din Peru şi din 
Nicaragua, ca urmare a împrumuturilor de milioane de dolari pe care acestea 
le acordaseră, conform instrucţiunilor lui Calvi, companiilor Bellatrix, 
Astolfme etc. Peru şi Nicaragua, în ciuda faptului că erau filiale, dovedeau, în 
cele din urmă, o oarecare independenţă faţă de Calvi. Garanţiile pentru aceste 
împrumuturi enorme erau neglijabile. 

Peru şi Nicaragua doreau o acoperire mai mare. Cui urma să-i sosească 
nota de plată în eventualitatea neachitării datoriei? Cine anume deţinea aceste 
misterioase companii panameze? Cine împrumutase atât de mult cu atât de 
puţin? Domnii din Peru erau deosebit de îngrijoraţi, de vreme ce 
împrumutaseră cam 900 de milioane de dolari. 

In această situaţie, în august 1981, Calvi şi Marcinkus săvârşiră cea mai 
mare fraudă a lor. Documentele aveau să devină cunoscute drept "scrisori de 
consolare". Ei nu ofereau nici o consolare vreunui romano -catolic; nici o 
mângâiere celor care cred în integritatea morală a Vaticanului. Scrisorile erau 
scrise pe hârtie cu antetul Institutului pentru Opere Religioase din Cetatea 
Vaticanului şi erau datate 1 septembrie 1981. Aveau ca destinatar Banco 
Ambrosiano Andino, din Lima, şi Ambrosiano Group Banco Comercial, din 
Nicaragua. La indicaţiile episcopului Paul Marcinkus, fură semnate de Luigi 
Mennini şi de Pellegrino De Strobel. Sunau astfel: 

Domnilor, 

Confirmăm prin prezenta că, direct sau indirect, controlăm următoarele 

poziţii: 

Manie SA Luxemburg 

Astolfme SA Panama 

Nordeurop Establishment, Liechtenstein 

UTC United Trading Corporation, Panama 

Erin SA, Panama 

Bellatrix SA, Panama 

Belrosa SA, Panama 

Starfield SA, Panama 

Confirmăm şi faptul că ştim de obligaţiile pe care acestea le au la 
domniile voastre la data de 10 iunie 1981, conform extraselor de cont 
ataşate. 

Extrasele de cont ataşate arătau că numai "obligaţia" la filiala din Lima 
era de 907 milioane de dolari. 

Directorii din Nicaragua şi din Peru se relaxară. Ei nu aveau nici o 
recunoaştere clară a faptului că datoriile erau ale Băncii Vaticanului. Sfânta 
Biserică Romano-Catolică era garantul. Nici un bancher nu şi-ar fi dorit o 
asigurare mai bună. Exista numai o mică problemă. Directorii din Peru şi din 
Nicaragua nu cunoşteau decât jumătate din istorie. Mai exista încă o scrisoare. 
Aceasta, din partea lui Roberto Calvi şi adresată Băncii Vaticanului, era 
datată 27 august 1981. Ea se afla deja în siguranţă, în mâinile lui Marcinkus, 
înainte ca acesta să recunoască faptul că Banca Vaticanului avea o datorie de 
un miliard de dolari. Scrisoarea lui Calvi adresa o cerere formală pentru 

scrisorile de consolare prin care Vaticanul să admită că deţinea companiile 
din Luxemburg, Liechtenstein şi Panama. Această recunoaştere, asigură Calvi 
Vaticanul, "nu va implica nici o responsabilitate ulterioară din partea IOR". 
Scrisoarea se sfârşea cu un paragraf ce confirma faptul că, orice s-ar întâmpla, 
Banca Vaticanului "nu va suferi nici un prejudiciu sau pierdere viitoare". 
Ceea ce însemna că Banca Vaticanului era absolvită în mod secret de toate 
datoriile pe care era pe punctul de a le recunoaşte. 

Pentru ca scrisoarea secretă a lui Calvi către Marcinkus să aibă vreo 
valabilitate legală, existenţa şi conţinutul ei exact ar fi trebuit să fie făcute 
cunoscute directorilor din Peru şi din Nicaragua, în continuare, aranjamentul 
dintre Calvi şi Marcinkus ar fi trebuit să fie încuviinţat de majoritatea 
directorilor din Milano. Mai mult, pentru a fi un acord legal, ar fi fost esen ţial 
ca cele două scrisori să fie aduse public la cunoştinţa tuturor acţionarilor 
Băncii Ambrosiano, inclusiv numeroşilor mici acţionari din Milano şi din 
împrejurimi. 

Cele două scrisori şi înţelegerea dintre Calvi şi Marcinkus constituie un 
caz clar de fraudă criminală din partea amândurora. Faptul că toate acestea 
trebuie să fi transpirat la cea de-a treia aniversare a alegerii lui Albino Luciani 
ca papă face ca obscenitatea să fie şi mai mare. Luciani, un om dăruit şi 
angajat în eliminarea corupţiei din Vatican, a fost succedat de papa Ioan Paul 
al II-lea, un om care-1 aproba din toată inima pe episcopul Paul Marcinkus . 

Această neruşinare îngrozitoare spori când, în 28 septembrie 1981, cu 
ocazia celei de-a treia aniversări a morţii lui Luciani, papa îl promova pe 
Marcinkus. Se anunţă că acesta a fost numit vicepreşedinte al Comisiei 
Pontificale a Statului Vatican. Ceea ce, de fapt, îl făcea guvernator al Cetăţii 
Vatican. Marcinkus îşi păstraşi postul de şef al Băncii Vaticanului, iar noul 
post îl ridica automat la rangul de arhiepiscop. 

Prin originea lituaniană, prin permanenta grijă pe care o avea, sub 
raport fiscal, de nevoile Poloniei şi prin strânsa sa apropiere de papa, datorată 
rolului pe care-1 avea, de gardă de corp personală şi de responsabil cu 
securitatea suveranului pontif în timpul deplasărilor în străinătate, Marcinkus 
descoperi în persoana lui Karol Wojtyla cel mai puternic protector pe care -l 
putea avea un angajat al Vaticanului. Sindona, Calvi şi ceilalţi ca ei sunt, 
potrivit părerii Vaticanului, oameni ticăloşi, care i-au înşelat pe naivii, 
încrezătorii preoţi. Fie Marcinkus a înşelat, a minţit şi a ascuns adevărul 
înaintea papei Ioan Paul al II-lea din octombrie 1978 încoace, fie actualul 
papă este, la rândul său, demn de a fi pus sub acuzare. 

In timp ce Karol Wojtyla vădeşte o charisma remarcabilă şi spune lumii 
că un bărbat care se uită cu dorinţă la nevasta altuia poate săvârşi adulter cu 
inima, Marcinkus seduce în continuare mulţi bancheri din întreaga lume. In 
timp ce papa de la Cracovia îşi demonstrează preocuparea de a menţine stătu 
quo-ul romano-catolic prin declaraţiile sale, potrivit cărora romano-catolicilor 

divorţaţi şi recăsătoriţi li se poate da sfânta comuniune numai dacă s-au 
abţinut complet de la relaţiile sexuale cu partenerii lor de căsnicie, bancherii 
papei s-au vădit a fi mai puţin exigenţi în privinţa celor cu care se culcă ei 
înşişi, în timp ce papa Ioan Paul al II -lea justifică perpetuarea tratării femeilor 
ca cetăţeni de categorie inferioară, cu afirmaţii de genul: "Măria, Maica 
Domnului, nu s-a aflat printre apostoli la Cina cea de taină", oamenii din 
Corporaţia Vatican continuă să afişeze o atitudine mai liberală: fură şi 
delapidează de la ambele sexe, fără deosebire. 

Pe parcursul anilor care au urmat de la alegerea lui Wojtila, Licio Gelli, 
necredinciosul, şi-a demonstrat în continuare puterea şi charisma personală. 
Nimeni nu a văzut în el un reprezentant al lui Dumnezeu, dar mulţi au 
continuat să joace când Maestrul Păpuşar trăgea sforile. 

Din sanctuarul locuinţei lui din capitala paraguaiană, Montevideo, 
Licio Gelli păstră contactul cu Calvi. Când trăgând o anumită sfoară, când 
storcând uriaşe sume de bani de la bancher, el îi telefona frecvent lui Calvi, la 
vila acestuia din Drezzo. Soţia, Clara, şi fiica lui, Anna, au confirmat că 
numărul era cunoscut numai de Gelli şi de Umberto Ortolani - un fir scurt P2. 
Gelli nu-şi dădea niciodată numele când familia lui Calvi întreba cine este la 
telefon, îşi folosea întotdeauna numele conspirativ: "Luciani". 

De ce oare îşi atribuia sieşi Marele Maestru al P2 numele lui Albino 
Luciani - un nume pe care Gelli 1-a folosit cu începere din 1978 pentru a lua 
legătura cu Calvi? Era o modalitate de rememorare constantă a unui anumit 
eveniment? O ameninţare permanentă că acest maestru al şantajului ar putea 
dezvălui amănunte ale acelui eveniment dacă banii ar fi încetat să se scurgă în 
conturile bancare ale lui Gelli? Neîndoios este că banii continuară să curgă 
spre Gelli. Până la sfârşit, Calvi i-a tot plătit lui Gelli. Marele Maestru 
aflându-se în dizgraţie şi ascuns în America de Sud, căutat de autorităţile 
italiene sub diverse acuzaţii, protecţia pe care i-o putea el oferi lui Calvi era 
limitată. De ce, atunci, milioanele de dolari pe care fiecare simplă menţionare 
a numelui "Luciani" le trimitea în buzunarele lui Gelli? Personal, Calvi estima 
că în cele din urmă Gelli şi Ortolani valorau, fiecare, mai bine de 500 de 
milioane de dolari. 

Cu câteva luni înainte de izbucnirea scandalului P2, când Marele 
Maestru se afla încă în Italia, Calvi încercă în mod clar să rupă toate legăturile 
cu Gelli. De ce evita Calvi apelurile telefonice? De ce cerea familiei să spună 
că este bolnav sau că nu se află acolo? După socoteala familiei, Gelli, 
nesătulul colecţionar de secrete şi informaţii, avea o putere înspăimântătoare 
asupra lui Roberto Calvi. Care era secretul acela fundamental pe care -l 
cunoştea Gelli, dându-i lui Calvi fiori de groază numai la pronunţarea numelui 
acestuia? 

Puterea lui Gelli asupra lui Calvi continuă să se exercite până la 
sfârşitul zilelor bancherului. Când el cânta, Calvi juca. Către sfârşitul anului 

1981, Carlo de Benedetti, directorul executiv de la Olivetti, deveni pre şedinţe 
adjunct al Băncii Ambrosiano, la cererea lui Cal vi. Aceasta dădea imaginii 
publice mototolite a băncii sale o sănătoasă infuzie de respectabilitate. In 
Uruguay, Gelli şi Ortolani aflară ştirea cu nelinişte. Un preşedinte adjunct 
cinstit nu se potrivea cu planurile lor de a continua să jefuiască Banco 
Ambrosiano. "Luciani" puse mâna pe telefon şi formă numărul secret al lui 
Calvi, din Drezzo. După ce-1 convinsese pe De Benedetti să se alăture băncii 
sale, Calvi începu să-i facă omului de la Olivetti viaţa imposibilă. "Trebuie să 
ai cea mai mare grijă", îi spuse el lui Benedetti. "P2 îţi pregăteşte un dosar. Te 
sfătuiesc să ai grijă, pentru că eu ştiu." După mai puţin de o lună, De 
Benedetti plecase. 

Un grup de acţionari milanezi ai băncii Ambrosiano îi trimise Papei 
Ioan Paul al II-lea o lungă scrisoare de nemulţumire, completată cu anexe 
extrem de detaliate. Scrisoarea, datată 12 ianuarie 1982, era un atac biciuitor 
la adresa băncii. Ea stabilea legăturile dintre Marcinkus, Calvi, Gelli şi 
Ortolani. Acţionarii erau în mod deosebit mâhniţi de faptul că Ambrosiano şi 
Banca Vaticanului, instituţii serioase, zămisliseră o asemenea alianţă nesfântă. 
După cum observau, tulburaţi, catolici din Milano: 

IOR nu este numai acţionar al Băncii Ambrosiano. Este asociat şi 
partener al lui Roberto Calvi. Este dovedit, printr-un număr crescând de 
procese, că Roberto Calvi se află la ora actuală în principalul punct de 
intersecţie dintre cea mai degenerată aripă a Francmasoneriei (P2) şi 
cercurile Mafiei, ca urmare a faptului că a moştenit mantia lui Sindona. 
Aceasta s-a făcut încă o dată cu implicarea unor oameni generos nutriţi 
şi ocrotiţi de Vatican, precum Ortolani, care se mişcă între Vatican şi 
puternice grupări ale lumii interlope. 

A fi partenerul lui Calvi înseamnă a fi partener cu Gelli şi Ortolani, 
dat fiind că amândoi îl îndrumă şi îl influenţează puternic. Aşadar, fie 
că vrea, fie că nu vrea, Vaticanul este, prin asocierea sa cu Calvi, 
partener activ al lui Gelli şi al lui Ortolani. 

Scrisoarea conţinea un apel către papa Ioan Paul al II-lea, prin care i se 
cerea sprijinul şi sfatul. Cu toate că papa vorbeşte multe limbi, inclusiv 
italiana, milanezii, grijulii, traduseseră scrisoarea în polonă şi-şi mai luară şi 
măsuri de prevedere ca nici Curia, în general, nici înlocuitorul lui Villot, 
Casaroli, să nu o împiedice să ajungă la papa. Oricum, scrisoarea fu ignorată. 
Acţionarii milanezi nu fură învredniciţi nici măcar cu confirmarea de primire 
a scrisorii. 

Calvi ştia că scrisoarea fusese trimisă şi mai ştia şi că aceasta avea 
încuviinţarea directorului său general - şi preşedinte adjunct -, Roberto 
Rosone. El dezbătu cu prietenul său apropiat, membru şi el al P2, Flavio 

Carboni, ameninţarea pe care o reprezenta încercarea lui Rosone de a curaţi 
banca. 

Sfera prietenilor şi cunoştinţelor lui Carboni era foarte amplă. Ea 
cuprindea şi oameni precum cei doi stăpâni ai lumii interlope din Roma, 
Danilo Abbruciati şi Ernesto Diotavelli. 

In dimineaţa de 27 aprilie 1982, Rosone ieşi din apartamentul său cu 
câteva minute înainte de ora 8:00. Din fericire pentru el, locuia din întâmplare 
într-un apartament situat imediat deasupra unei filiale a b ăncii Ambrosiano, 
care, ca toate băncile italiene, este păzită permanent de gărzi înarmate. Când 
Rosone ieşi în stradă, un bărbat se apropie şi începu să tragă. Rănit la 
picioare, Rosone se prăbuşi la pământ. Garda armată a băncii ripostă. După 
câteva clipe, atacatorul era lungit şi el pe caldarâm. Mort. Se numea Danilo 
Abbruciati. 

In 28 aprilie, a doua zi după săvârşirea tentativei de asasinat asupra lui 
Rosone, Flavio Carboni îi plăti liderului suprvieţuitor al lumii interlope 
romane 530.000 de dolari, îndeplinirea sarcinii fusese rasolită, dar Calvi era 
un om care-şi onora datoriile - cu banii altora. 

Calvi, care, fără îndoială, ordonase asasinarea propriului său preşedinte 
adjunct, fu îndată alături de colegul rănit, poză completă, cu cuvenitul buchet 
de flori. "Maică preacurată! Ce lume de nebuni. Vor să ne înspăimânte, 
Roberto, ca să pună mâna pe un grup care valorează 20.000 de miliarde de 
lire." 

în mai 1982, laţul începu să se strângă în jurul lui Calvi. Consob, 
Agenţia de Regularizare a Bursei din Milano, îl forţă în cele din urmă să-şi 
facă publică lista acţiunilor la Bursa din Milano. Această listă necesita o 
verificare contabilă independentă a registrelor băncii. 

Clara, soţia lui Calvi a declarat sub prestare de jurământ că mai 
devreme în cursul acelui an, în timpul unei audienţe private la papa Ioan Paul 
al II-lea, Calvi discutase problema datoriei de un miliard de dolari pe care 
Vaticanul o contractase cu concursul larg al lui Calvi, Gelli, Ortolani şi 
Marcinkus. Chipurile, papa îi făcu lui Calvi o promisiune: "Dacă poţi rezolva 
datoria asta a Vaticanului, poţi căpăta controlul complet asupra reconstruirii 
finanţelor noastre." 

Dacă această ofertă a fost într-adevăr făcută, atunci era clar că Sfinţia 
Sa o căuta cu lumânarea. Urma ca afacerile să meargă înainte tot aşa, la 
nesfârşit, fără nici un "amin". 

Papa şi Calvi erau numai doi dintre cei mulţi care începeau să arate un 
real interes în legătură cu averea în dolari care se scursese în companiile de 
dincolo de mări, deţinute de Vatican. In 31 mai 1982, Banca Italiei îi scrise lui 
Calvi şi consiliului său de administraţie, la Milano. Le cerea să dea o situaţie 
completă a împrumuturilor străine făcute de Banco Ambrosiano Group. 
Consiliul de administraţie, într-o jalnic de târzie dovadă de rezistenţă în faţa 

lui Calvi, vota cu 1 1 la 3 supunerea faţă de cererea băncii centrale. 

Licio Celli, care se întorsese în taină din Argentina în Europa, încă din 
10 mai, îi adresa şi el cereri lui Calvi. Gelli se afla pe piaţă pentru a mai 
achiziţiona rachete Exocet cu care să-şi ajute ţara de adopţiune în războiul din 
Falklands, împotriva Marii Britanii. Cu grosul activelor din străinătate ale 
Argentinei blocate şi cu un embargou oficial declarat asupra importurilor de 
arme, Gelli era obligat să iasă pe piaţa neagră a traficanţilor de arme, care 
afişau un oarecare scepticism în privinţa posibilităţilor sale de a plăti ceea ce 
oferea pentru rachetele mortale. El oferea patru milioane de dolari per rachetă, 
la o comandă minimă de douăzeci de bucăţi. La un preţ de şase ori mai mare 
decât cel oficial, comanda prezenta un deosebit interes, ceea ce făcea ca Gelli 
să aibă nevoie urgentă de banii necesari. El era binecunoscut vânzătorilor de 
arme ca un om care în trecut cumpărase pentru Argentina echipamente radar, 
avioane, arme, tancuri şi primele rachete Exocet. Acum avea nevoie de cel 
puţin 80 de milioane de dolari, şi nevoia era urgentă. Rezultatul războiului din 
insulele Falkland încă nu se decisese. 

Aşadar, Calvi, care deja jongla cu nevoile papei Ioan Paul al II-lea, cu 
clientela sa mafiotă, cu acţionarii săi furioşi, cu câinii de pază ai Consob de la 
Bursa din Milano, cu un consiliu de administraţie recalcitrant şi cu un asasin 
incompetent, care reuşise să fie el însuşi ucis, îl mai află şi pe Gelli cu mâna 
iarăşi întinsă. 

Calvi nu vedea decât două căi de supravieţuire. Fie Vaticanul trebuia 
să-1 ajute să umple gaura tot mai mare ce se căsca în activele Băncii, fie Gelli, 
Maestrul Păpuşar, trebuia să demonstreze iarăşi că încă mai controla structura 
de putere italiană şi să-şi salveze casierul şi colegul din P2 de la ruină. 

Calvi discută opţiunile cu Flavio Carboni, care continua s ă imprime, în 
ascuns, pe casete, aceste conversaţii. 

Reiese clar din remarcile lui Calvi că el credea că Banca Vaticanului 
avea să umple uriaşa gaură din Banco Ambrosiano, măcar din motivul că ei 
erau principalii beneficiari ai milioanelor lipsă şi, în plus, deoarece erau 
obligaţi s-o facă, din punct de vedere legal. Calvi observa: "Vaticanul va 
trebui să-şi onoreze angajamentele prin vânzarea unei părţi a averii controlate 
de IOR. Este un patrimoniu enorm. Eu îl estimez la 10 miliarde de dolari. 
Pentru a ajuta Ambrosiano, IOR ar putea începe să vândă pe bucăţele de câte 
un miliard." 

Dacă exista vreun om în lume care să ştie cât valora Vaticanul, atunci 
numai Calvi putea fi acela. El se afla în intimitatea, practic, a tuturor 
secretelor sale financiare. Pentru mai bine de zece ani, el fusese omul spre 
care se întorsese Vaticanul în chestiunile financiare. Am făcut anterior 
observaţia că la momentul când devenea papă Albino Luciani, în 1978, averea 
controlată de ambele secţiuni ale APSA şi de Banca Vaticanului era de 
ordinul a cel puţin trei miliarde de dolari. Acum, la începutul lui 1982, extrem 

de bine iniţiatul Roberto Calvi aprecia numai patrimoniul IOR la 10 miliarde 
de dolari. 

Este clar că, pe parcursul anului 1982, omul greşit cunoscut lumii drept 
"bancherul lui Dumnezeu" avea o multitudine de probleme, pe care, în 
majoritate, şi le crease de unul singur. "Hoţul lui Dumnezeu" ar fi un titlu mai 
potrivit pentru acest om care a furat milioane în contul Vaticanului şi al P2. 
De la sfârşitul anilor 1960 încoace, un singur om merită porecla de "bancherul 
lui Dumnezeu", iar acela este Arhiepiscopul Paul Marcinkus. 

In ciuda extraordinarei palete de probleme cu care se c onfrunta la acea 
oră, probleme care mie îmi erau cunoscute numai în parte, Roberto Calvi a 
fost la început calm, când l-am intervievat telefonic, în seara de 9 iunie 1982. 
Interviul fusese aranjat de un intermediar în care Calvi avea încredere. Am 
acoperit un spectru larg de subiecte. Prin interpretul meu, am început să-1 
chestionez îndeaproape pe Calvi în legătură cu tranzacţia privitoare la Banca 
Cattolica de Veneto. I se spusese că scriu o carte despre Vatican şi când am 
amintit de banca din Veneţia, el m-a întrebat care era subiectul central al 
cărţii. 

- Este o carte despre viaţa papei Ioan Paul I, papa Luciani, i-am spus. 
Atitudinea lui Calvi a suferit brusc o schimbare totală. Calmul şi 

controlul au pierit, pentru a fi înlocuite printr-un torent de remarci rostite pe 
un ton ridicat. Vocea i-a devenit agitată şi foarte emoţionată. Interpretul a 
început să-mi traducă şuvoiul de cuvinte. 

- Cine te-a trimis împotriva mea? Cine ţi-a spus să faci lucrul acesta? 
întotdeauna plătesc, întotdeauna plătesc. De unde-1 ştii pe Gelli? Ce vrei? Cât 
vrei? 

Am protestat, spunându-i că nu l-am întâlnit în viaţa mea pe Licio 
Gelli. Calvi abia dacă se oprise să mă asculte înainte de a începe iar. 

- Oricine ai fi, nu vei scrie această carte. Nu-ţi pot spune nimic. Să nu 
mă mai suni. Niciodată. 

Opt zile mai târziu, corpul lui Roberto Calvi fu găsit atârnând sub podul 
Blackfriars, din centrul Londrei. 

După câteva zile, la Banco Ambrosiano din Milano se descoperi o 
gaură. O gaură de 1,3 miliarde de dolari. 

Scopul principal al investigaţiei mele fusese moartea unui alt om, 
Albino Luciani. Villot, Calvi, Marcinkus, Sindona, Gelli, Cody: unul dintre 
aceşti oameni a fost în miezul conspiraţiei care a avut ca rezultat asasinarea 
lui Luciani. înainte ca tu, cititorule, să-ţi dai verdictul, să aruncăm o ultimă 
privire asupra acestor oameni. 

Cardinalul Jean Villot, pe care Albino Luciani se hotărâse să-1 
îndepărteze din funcţie, îşi păstră postul de secretar de stat după alegerea lui 
Karol Wojtyla. El îşi păstră şi celelalte numeroase posturi, inclusiv controlul 
asupra vitalei secţii financiare, Administraţia Patrimoniului Sfântului Scaun, 

APSA. APSA a fost cea care îşi asumase rolul miresei în mariajul 
Sindona/Vatican. Arhiepiscopul Marcinkus era adeseori criticat pentru 
aducerea lui Sindona în interiorul Vaticanului. El nu poartă nici o răspundere 
pentru acest act. Decizia a fost luată de papa Paul, monseniorul Macchi, 
Umberto Ortolani şi domnii din APSA, inclusiv, fireşte, şeful acesteia, Jean 
Villot. Dacă Luciani ar fi trăit, atunci înlăturarea lui Villot de la secretariatul 
de stat ar fi însemnat şi înlăturarea sa automată din APSA. Această 
organizaţie, cu imensul său portofoliu de investiţii, iar nu Banca Vaticanului, 
a lui Marcinkus, este cea recunoscută drept bancă centrală de către Banca 
Mondială, Fondul Monetar Internaţional şi Banca de Decontări Internaţionale 
din Basel. Este un sector care are multe de ascuns, datând din vremea strânsei 
colaborări cu Sindona. 

La momentul alegerii lui Luciani, Villot nu mai avea de trăit decât o 
scurtă perioadă de timp. Era un om bolnav, obosit, care în septembrie 1978 
ştia deja că este grav bolnav. Muri la mai puţin de şase luni după Luciani, în 9 
martie 1979. Moartea sa, potrivit Vaticanului, s-a datorat "crizelor de 
pneumonie bronhie ă bilaterală, cu complicaţii, colaps circulator şi insuficienţă 
renală şi hepatică". Se ştia că voise să se retragă, dar se mai ştia şi că voia 
să-şi aleagă succesorul, iar omul pe care-1 avea el în minte nu era Benelli. 
Dacă Benelli ar fi descoperit scandalul de la APSA, el l-ar fi alertat cu 
siguranţă pe noul papă. Aceasta, împreună cu celelalte schimbări pe care 
Villot ştia că Luciani era pe punctul de a le face, creau o puternică motivaţie. 
Dacă el se aflase în miezul vreunei conspiraţii urmărind asasinarea lui 
Luciani, motivul ar fi fost viitoarea direcţie a Bisericii. Pe baza mărturiei a 
trei martori de la Vatican, Villot considera schimbările care erau pe punctul 
de a fi introduse "o trădare a testamentului lui Paul. Un triumfal restauraţiei". 
Se temea că ele aveau să conducă Vaticanul înapoi la situaţia dinaintea celui 
de -Al Doilea Conciliu al Vaticanului. Faptul că temerea lui nu era fondată nu 
este relevant. Villot o resimţea şi o resimţea profund. El se împotrivea 
amarnic şi planului lui Luciani de a modifica poziţia Bisericii Romano- 
Catolice cu privire la controlul naşterilor, care ar fi permis catolicilor de 
pretutindeni din lume să folosească pilula anticoncepţională. îndată după 
moartea lui Paul al Vl-lea, creatorul enciclicei Humanae Vitae, Villot, începu 
să vegheze îndeaproape la distrugerea unui edict pe care de multe ori îl 
sprijinise public. Ajunsese Villot la concluzia c ă mai binele Bisericii ar fi fost 
servit prin moartea lui Luciani? 

Comportamentul său după moartea papei a fost fie cel al unui om 
responsabil de sau adânc implicat în acea moarte, fie al unui om suferind o 
profundă criză morală. A distrus dovezi. A minţit. A impus membrilor casei 
papale un jurământ al tăcerii. S-a grăbit cu îmbălsămarea înainte ca 
majoritatea cardinalilor să fi ajuns în Roma, fără să-i fi consultat. Dacă Villot 
este nevinovat în privinţa morţii lui Luciani, atunci el aproape sigur 1-a ajutat 

material pe cel care era responsabil. Actele şi declaraţiile sale au avut menirea 
de a permite cuiva să scape după omor. El însuşi a avut, clar, un motiv; este 
de asemenea clar că a avut ocazia, în plus, datorită funcţiei sale de 
Camerlengo, el a avut în principiu control total asupra evenimentelor imediat 
următoare sau, ca în situaţia refuzului de a se efectua o autopsie oficială, 
asupra ne-evenimentelor. 

Se prea poate ca diferitele acţiuni ilegale întreprinse de Villot după 
descoperirea cadavrului lui Albino Luciani să fi fost motivate de ceea ce 
Villot considera a fi supremul obiectiv, mai binele Bisericii Catolice, dac ă el a 
văzut dovada clară a asasinării, dovada clară a faptului că Luciani nu a murit 
de moarte naturală. Mulţi vor susţine că acţiunile sale ulterioare urmăreau să 

5 5 5 

protejeze Biserica. Chiar şi dacă ar exista o asemenea raţiune, eu tot am să 
susţin că din punct de vedere moral el părea să aibă nevoie de ajutor. 
Cardinalul John Cody, altul dintre oamenii pe care Luciani se decisese să-i 
îndepărteze din funcţii, îşi păstră poziţia de cardinal de Chicago după alegerea 
lui Karol Wojtyla ca succesor al lui Albino Luciani. In cartea sa, Cum se fac 
papii, părintele Andrew Greely observă: 

Cardinalul Cody vorbi despre contribuţiile sale financiare din trecut 
(alături de care se numără şi unele mai noi, potrivit unor surse din 
Chicago) către Polonia, despre mărimea populaţiei de origine poloneză 
din Chicago şi despre presupusa lui prietenie cu papa, în cadrul unei 
conferinţe de succes, transformată într-o contraofensivă împotriva 
inamicilor săi. Ioan Paul al II-lea, potrivit celor spuse de cardinal 
oaspeţilor acestuia la începutul lui decembrie 1978, îi oferise o slujbă la 
Roma, pe care el o refuzase. Papa, lăsă cardinalul să se înţeleagă, a vrut 
să arate că subiectul era închis. 

Propriile mele cercetări confirmă acest fapt. Mai mult, contribuţiile 
financiare oferite ulterior de Cody Vaticanului, şi care au fost canalizate în 
mod secret spre Polonia, făceau parte dintr-o operaţie mult mai amplă, pe care 
Marcinkus şi Calvi au întreprins -o în beneficiul papei Ioan Paul al II-lea. 

Cardinalul Cody continuă să fie un om darnic şi plin de generozitate. In 
octombrie 1979, papa Ioan Paul al II-lea vizită Statele Unite ale Americii. 
Când ajunse la aeroportul O'Hare, din Chicago, fu întâmpinat de cardinalul 
Cody, care puse în mâinile papei o cutioară din lemn, ca "dar personal". In 
cutie se aflau 50.000 de dolari. Nimeni nu ar putea nega cardinalului dreptul 
de a face un dar papei, dar, dincolo de grosolănia gestului, întrebarea pe care 
o ridică acest act este: de unde proveneau banii? Erau din fondurile diocezale? 
Erau din fondurile controlate exclusiv de Cody? Din ce sursă anume 
apăruseră atât de misterios 50.000 de dolari? 

La mai puţin de un an de la acest incident, guvernul Statelor Unite 

iniţie o anchetă oficială, dar secretă, asupra activităţii lui Cody. Procurori ai 
Statelor Unite începură să verifice zvonurile potrivit cărora Cody deturnase 
aproape un milion de dolari din fondurile Bisericii c ătre prietena sa de o viaţă, 
Helen Wilson. Ei începură, de asemenea, să investigheze o mulţime de alte 
zvonuri, printre care şi acelea potrivit cărora el amestecase fondurile 
personale cu cele ale Bisericii, îi plătise Helenei Wilson un salariu secret 
vreme de mai mulţi ani, îi atribuise acesteia, necuvenit, pensie şi cumpărase 
pentru ea o locuinţă de 90.000 de dolari în Florida. Deoarece toate acestea se 
făcuseră, potrivit zvonurilor, cu fondurile Bisericii, care sunt scutite de 
impozite, faptul devenise o chestiune de competenţa guvernului. Ţinând cont 
de extrem de sensibilele implicaţii politice ale unei asemenea investigaţii, 
faptul că guvernul a iniţiat ancheta constituie un indiciu asupra dovezilor ce 
existau asupra acestui caz. Investigaţia începu în septembrie 1980. 

în ianuarie 1981, Marea Curte cu Juri Federală îi trimise lui Cody mai 
multe citaţii, cerându-i acestuia să-i pună la dispoziţie, spre verificare, 
înregistrările financiare. Dacă Cody era curat ca neaua, comportamentul său 
ca urmare a acestor somaţii este nemaiîntâlnit. Numai cardinalul, avocaţii 
acestuia şi unul sau doi confidenţi foarte apropiaţi ştiau de investigaţie şi de 
citaţii. Cody ascunse evenimentele de oamenii din Chicago, de delegatul 
apostolic din Washington şi de Vatican. El refuză şi să se supună cererii 
guvernamentale de a pune la dispoziţie înregistrările financiare diocezale. 
Pentru un cetăţean de rând, a refuza cooperarea ar fi însemnat închisoarea, dar 
Cody, despre care s-a consemnat că ar fi declarat: "nu conduc eu ţara, dar 
conduc Chicago", demonstra că această afirmaţie nu era laudă în vânt. 

în septembrie 1981, când Chicago Sun Times aruncă povestea pe piaţă, 
Cody încă nu se conformase somaţiilor. Sun Times întreprinsese investigaţii 
proprii asupra cardinalului vreme de aproape doi ani. Ziarul începu s ă ofere 
cititorilor săi, pe larg, o amplă paletă de pretinse îngrozitoare delicte comise 
de Cody. 

Cardinalul refuză să ofere vreo dovadă prin care să fie respinsă marea 
diversitate de acuzaţii, ci încercă, în schimb, să atragă de partea lui pe cei 
2.440.000 de catolici ai oraşului, cu afirmaţia: "Acesta nu este un atac asupra 
persoanei mele. Este un atac la adresa întregii Biserici!" 

La această complet falsă afirmaţie răspunseră mulţi. Mulţi, nu. Marele 
prejudiciu adus imaginii şi reputaţiei Bisericii Romano -Catolice, corect 
prevăzut de Albino Luciani, era acum o realitate. Oraşul era împărţit. La 
început, este clar că majoritatea îl sprijinea pe Cody, însă, pe măsură ce lunile 
se scurgeau, un fapt fundamental începu să capete tot mai multă greutate. 
Cody tot nu se conformase somaţiilor guvernamentale. Chiar şi sprijinitorii 
săi cei mai apropiaţi începură să-i ceară să se supună guvernului. Răspunsul 
său iniţial, dat prin avocaţi, fusese: "Nu dau socoteală decât înaintea lui 
Dumnezeu şi a Romei." Fu un concept pe care-1 luă cu sine în mormânt, în 

aprilie 1982, când guvernul încă îi mai aştepta răspunsul, cardinalul Cody 
muri. Fără a se ţine cont de faptul că era bolnav de multă vreme, corpul lui 
Cody, spre deosebire de cel al lui Albino Luciani, fu supus unei autopsii. 
Moartea îi fusese provocată de "afecţiunea gravă a arterelor coronariene". 

Lăsase un ultim mesaj, pentru a fi citit după moartea sa. Nu conţinea 
nici o dovadă a nevinovăţiei sale cu privire la extrem de serioasele acuzaţii 
ce-i fuseseră aduse, în loc de aşa ceva, mesajul avea acea aroganţă care-i 
caracterizase întreaga viaţă. "Eu îmi iert duşmanii, dar Dumnezeu nu-i va 
ierta!" 

După moartea tiranicului Cody, începură imediat speculaţiile privitoare 
la succesorul lui. Un nume frecvent menţionat era cel al arhiepiscopului Paul 
Marcinkus, cetăţean al cartierului Cicero din Chicago, care la acel moment se 
cufunda în scandal, în Italia. Ierarhia Bisericii din Statele Unite obiectă şi 
avertiză Vaticanul că a da Chicago pe mâna lui Marcinkus "ar fi exact acelaşi 
lucru". In cele din urmă, funcţia reveni arhiepiscopului Joseph Bernardin de 
Cincinatti, care promise o investigaţie imediată a Bisericii în Afacerea Cody. 

Guvernul anunţă închiderea anchetei sale, iar investigaţia Marii Curţi 
cu Juri fu terminată fără ca vreo acuzaţie să fie adusă. Ţinând cont de faptul 
că omul care fusese acuzat era mort, nu prea erau multe de ales. 

In decembrie 1982, Bernardin emise o scrisoare pastorală de două 
pagini către catolicii din Chicago. Scrisoarea nu era sprijinită de nici o dovadă 
documentară. Bernardin trăgea concluzia că o anchetă asupra situaţiei 
financiare a lui Cody nu indica nici o incorectitudine, că se putea ca el să fi 
acordat necuvenit o pensie Helenei Wilson, că "nu a urmat întotdeauna 
procedurile contabile uzuale". Mai semnificativ, contabilii la care apelase 
Bernardin refuzară să certifice "exactiatatea chitanţelor şi a cheltuielilor 
estimate", deşi găsiră cifrele "în limite ce se pot accepta drept rezonabile 
pentru scopurile anchetei". Motivul pentru care contabilii refuzau s ă certifice 
înregistrările era acela că, după cum recunoştea şi Bernardin, unele dintre 
înregistrările financiare ale diocezei nu puteau fi găsite şi, "dacă urmau să 
apară ulterior, atunci concluziile ar fi putut să necesite reevaluarea". După 
aproape doi ani, acele înregistrări financiare sunt încă de negăsit. 

Despoticul, arogantul Cody avea, evident, un motiv, şi încă unul foarte 
puternic, de a se implica într-o conspiraţie vizând uciderea lui Albino Luciani. 
Un semn de întrebare poate rămâne cu privire la necinstea sa financiară. Fără 
îndoială, Cody suferea de paranoia acută. Dacă era bolnav de paranoia, este 
perfect de înţeles ca el să se fi gândit să-şi rezolve problemele, reale sau 
imaginare, într-o manieră violentă. Era clar că, dacă vreun papă ar fi avut de 
gând să-1 înlăture pe Cody din Chicago, asta s-ar fi întâmplat numai trecându- 
se peste cadavrul lui, al lui Cody sau al papei. Prin numero şii ani petrecuţi la 
Roma în prima tinereţe, iar apoi pe parcursul numeroaselor sale vizite, Cody 
reuşise să se facă plăcut de doi viitori papi, Pacelli şi Montini, şi -şi construise 

o vastă reţea de prieteni şi de informatori. Faptul că acest om îşi putea permite 
să ridice două degete în sus 62 înaintea papei Paul al Vl-lea este un indiciu cu 
privire la puterea sa. Numeroasele daruri în bani, făcute nu numai Poloniei, 
dar şi membrilor marcanţi ai Curiei Romane, consolidară şi un anumit gen de 
loialitate. Cody avea propria sa mafie sau P2 adânc infiltrată în Cetatea 
Vaticanului - oameni cu intrare permanentă în apartamentele papale. 

Arhiepiscopul Paul Marcinkus, cel de -al treilea om pe care Albino 
Luciani se decisese să-1 îndepărteze din funcţie, îşi păstră poziţia de şef al 
Băncii Vaticanului după alegerea lui Karol Wojtyla. într-adevăr, după cum s-a 
arătat mai devreme, fu promovat la rangul de arhiepiscop şi i se d ădu încă şi 
mai multă putere. Pentru un om care observa, la numirea sa iniţială la Banca 
Vaticanului că: "unica mea experienţă financiară anterioară este mânuirea 
colectei duminicale", Marcmkus a parcurs un drum lung. El este mult mai 
îndreptăţit la titlul de "bancher al lui Dumnezeu" decât oricare dintre cei doi 
foşti buni prieteni şi asociaţi de afaceri ai săi, Roberto Calvi şi Michele 
Sindona. El poate spune, pe deplin justificat, şi că a adus Bisericii Romano- 
Catolice o mai mare dezonoare decât i-a adus oricare alt preot al timpurilor 
moderne. 

Este cât se poate de clar că pe la mijlocul anilor 1970 Calvi şi 
Marcinkus au pus la cale o schemă care a condus la nenumărate crime. Este la 
fel de clar faptul că toate companiile panameze, laolaltă cu celelalte din 
străinătate pe care le deţinea şi încă le mai deţine Vaticanul, îşi desfăşurau 
activitatea în beneficiul reciproc al Băncii Ambrosiano şi al Băncii 
Vaticanului. 

După moartea lui Calvi, Vaticanul pretinse că aflase pentru prima oară 
despre companiile din afara graniţelor şi despre proprietatea sa asupra lor abia 
în august 1981. Aceasta este o altă minciună a Vaticanului. Evidenţe 
documentare au stabilit că încă din 1978 episcopul Marcinkus dădea asigurări 
că deţinerea acestor companii de către Vatican era un fapt de domeniul 
trecutului. Cât despre neştiinţa Vaticanului cu privire la companiile pe care le 
deţinea, un exemplu va fi de ajuns. UTC, United Trading Corporation din 
Panama, este una dintre companiile menţionate în scrisorile de consolare, o 
companie despre care acum Vaticanul susţine că nu a ştiut nimic până cu 
puţin timp înainte ca faimoasele scrisori să fie scrise de Marcinkus. 
Documente datate 21 noiembrie 1974, semnate autentic de oficiali ai Băncii 
Vaticanului, solicită ca Banca del Cottardo, a lui Calvi, să aranjeze pentru 
Banca Vaticanului formarea unei companii cu numele United Trading 
Corporation. 

Pentru Calvi, schema ilegală avea multe avantaje. Dar cu ce se alegea 
Banca Vaticanului? Cu bani. Sume imense. Calvi îşi cumpăra propriile 

acţiuni, de la sine însuşi, la preţuri mult umflate, dar pe hârtie aceste acţiuni 
erau deţinute legal, şi încă sunt deţinute legal, de companiile panameze, care, 
la rândul lor, sunt deţinute de Vatican. Calvi returna în mod corespunzător 
dividendele anuale pentru uriaşele blocuri de acţiuni deţinătorilor lor legali, 
anume Banca Vaticanului. Suma varia de la an la an, dar se situa în jurul a 2 
milioane de dolari anual. 

Acesta nu era decât vârful aisbergului. Se poate da de urma unor 
câştiguri şi mai consistente. Spre exemplu, în 1980, Banca Vaticanului a 
vândut 2 milioane de acţiuni ale unei companii internaţionale de construcţii, 
numită Vianini, cu sediul în Roma. Acţiunile au fost vândute unei mici 
companii panameze denumite Laramie. A fost prima etapă a unei afaceri prin 
care se plănuia ca Vaticanul să vândă către Laramie 6 milioane de acţiuni ale 
companiei Vianini. Preţul acţiunilor era mult umflat. Primele 2 milioane de 
acţiuni au costat Laramie 20 de milioane de dolari. Laramie este o companie 
deţinută tot de Vatican. Ar putea fi considerat un exerc iţiu inutil acela de a-ţi 
vinde ţie însuţi propriile acţiuni la un preţ umflat. Este mai puţin inutil dacă 
foloseşti banii altcuiva, după cum a demonstrat Calvi de-a lungul timpului. 
Cele 20 de milioane de dolari pentru plata acţiunilor veneau de la Roberto 
Calvi. Iar Banca Vaticanului şi-a păstrat acţiunile pe care deja le deţinea, ca şi 
cele 20 de milioane de dolari. Mai mult, ea nu a ajuns s ă deţină şi nu deţinuse 
niciodată 6 milioane de acţiuni la Vianini. Participaţia sa maximă în companie 
nu fusese niciodată mai mare de 3 milioane de acţiuni. Cu asemenea scheme îl 
plătea Calvi pe Marcinkus. 

In martie 1982, arhiepiscopul Marcinkus a oferit un interviu neobi şnuit. 
A fost acordat săptămânalului italian Panorama. Comentariile sale la adresa 
lui Calvi sunt deosebit de lămuritoare, venind la exact opt luni dup ă ce Calvi 
fusese amendat cu 13,7 milioane de dolari şi condamnat la patru ani de 
închisoare, şi la numai şapte luni după ce Vaticanul şi Marcinkus 
descoperiseră (dacă este să credem versiunea Vaticanului) că Roberto Calvi 
furase mai bine de un miliard de dolari şi lăsase ca Vaticanul să plătească nota 
de plată. 

Calvi merită încrederea noastră, în această privinţă nu am nici un motiv 
de îndoială. Nu avem nici cea mai mică intenţie de a ceda acţiunile pe 
care le deţinem la Banco Ambrosiano: mai mult, avem şi alte investiţii 
în acest grup, cum ar fi, spre exemplu, Banca Cattolica, investiţii care 
merg foarte bine. 

Este în consens cu celelalte elogii prezentate de Marcinkus avocaţilor 
guvernului Statelor Unite şi celor de la FBI, care investigau presupusa 
implicare a lui Marcinkus în escrocheria cu obligaţiunile false în valoare de 
un miliard de dolari, din aprilie 1973. Cu acea ocazie, este de amintit, 

Marcinkus ridica în slăvi virtuţile unui om pe care acum susţine că abia dacă 
1-a întâlnit de câteva ori, un om care, la rândul lui, insistă: "Ne-am întâlnit de 
multe, multe ori în decursul anilor, când am făcut împreună afaceri. 
Marcinkus a fost partenerul meu în două bănci." Acel om este Michele 
Sindona, care, pe lângă celelalte numeroase crime ale sale, poartă răspunderea 
pentru cel mai mare dezastru bancar din istoria Statelor Unite, omul pe care 
Marcinkus îl considera a fi "cu mult înaintea vremii sale în privinţa 
chestiunilor bancare". 

Se poate spune în sprijinul lui Marcinkus că această observaţie a fost 
făcută cu un an înainte de II Crack Sindona. 

In 1980, la şase ani după falimentul lui Sindona, Marcinkus era gata să 
depună mărturie în favoarea lui Sindona şi nu fu oprit decât de intervenţia 
cardinalului Casaroli, care se simţea obligat să supervizeze hotărârile papei 
Ioan Paul al II-lea. 

Astăzi, nu este decât un motiv pentru care Marcinkus nu a fost în 
continuare avansat cardinal. In ciuda dezonoarei imense, de amploare 
internaţională, pe care activităţile sale au aruncat-o asupra Vaticanului şi 
asupra romano-catolicismului, Karol Wojtyla mergea înainte cu planurile sale 
de a-i da omului din Cicero tichia roşie. Iarăşi, numai insistenţa lui Casaroli a 
salvat lucrurile. S-ar părea că papa are o înţelegere mai tolerantă asupra 
păcatelor săvârşite în spatele unui ghişeu de bancă decât asupra păcatelor 
săvârşite în pat. 

In privinţa uciderii lui Albino Luciani, Marcinkus avea motivul şi 
ocazia. Una dintre multele funcţii pe care le avea el de îndeplinit pe lângă 
Paul al Vl-lea era şi aceea de gardă de corp personală papală şi de consilier cu 
securitatea. Astfel încât, cunoştinţele sale în legătură cu aranjamentele privind 
securitatea, aşa cum era ea, erau de neîntrecut. De ce anume bântuia prin 
Cetatea Vaticanului preşedintele IOR puţin după ora 6:30, în dimineaţa în 
care Albino Luciani a fost descoperit mort, rămâne încă de stabilit. Cercetările 
indică faptul că Marcinkus nu se putea găsi, în mod normal, lângă sediul 
băncii la o asemenea oră matinală. Spre deosebire de Viliot, el nu locuia între 
zidurile Vaticanului, ci în Villa Stritch, în Roma. Marcinkus crease multe 
faţete muncii sale de la Banca Vaticanului; nu puţine erau elemente ale 
copilăriei petrecute în cartierul lui Al Capone, Cicero. "Ce -ţi mai fac amicii 
gangsteri din Chicago, Paul?" era o întrebare glumeaţă des auzită pe la 
începutul anilor 1970. S-a auzit mai puţin după procesul lui Sindona. Nu s-a 
mai auzit de loc după căderea lui Calvi. 

Dacă nu a fost activ implicat în conspiraţia care a pus la cale asasinarea 
lui Albino Luciani, este posibil ca Marcinkus s ă fi acţionat ca un catalizator, 
conştient sau inconştient. Cu multă vreme în urmă, un rege englez a strigat: 
"N-o să mă scape nimeni de preotul ăsta pisălog?" şi curând după aceea, 
Biserica Romano-Catolică a avut un martir în persoana lui Thomas Becket. 

Nu încape nici o îndoială că Marcinkus i-a transmis pe deplin lui Roberto 
Calvi propriile temeri cu privire la noua papalitate. De asemenea, nu există 
nici o îndoială că Albino Luciani se pregătea să-1 îndepărteze pe Marcinkus de 
la Banca Vaticanului şi să taie toate legăturile cu Banco Ambrosiano. Oare 
temerile exprimate de Marcinkus, nu numai faţă de Calvi, ci şi faţă de alţii, cu 
privire la acest nou papă au provocat cursul evenimentelor care, în dimineaţa 
de 29 septembrie, l-au lăsat pe episcopul Marcinkus cu gura căscată şi 
împietrit când o gardă elveţiană i-a spus că papa era mort? 

Michele Sindona este adeseori incorect denumit "bancherul lui 
Dumnezeu". O etichetă mai exactă ar fi "speculantul lui Dumnezeu". La 
momentul uciderii lui Albino Luciani, Sindona se împotrivea unei cereri de 
extrădare formulate de guvernul italian. Era, de asemenea, căutat pentru a fi 
interogat cu privire la o mare varietate de delicte financiare în numeroase alte 
ţări. In septembrie 1978, probabilitatea ca autorităţile financiare ale Statelor 
Unite să iniţieze proceduri penale împotriva sa, cu privire la prăbuşirea Băncii 
Franklin, devenea, pe zi ce trecea, tot mai mult o certitudine. Aceste proceduri 
l-ar fi salvat de la extrădare, dar l-ar fi pus imediat în pericol în Statele Unite. 
Singurul as pe care mai putea spera să-1 joace depindea de cooperarea 
Vaticanului. Sindona se gândea că dacă episcopul Marcinkus, cardinalul 
Guerri şi cardinalul Caprio depuneau mărturie în favoarea sa, juraţii ar fi fost 
puternic influenţaţi de declaraţiile venite din partea a trei asemenea auguste 
personaje. Cu Albino Luciani papă, posibilitatea oricărei mărturii din partea 
Vaticanului, nemaivorbind de o mărturie favorabilă, nu exista. 

Sindona, ca membru atât al Mafiei cât şi al P2, avea nu numai motivul 
şi ocazia de a ucide, dar, după cum a fost pe larg demonstrat, avea şi 
capacitatea de a o face. El era un om suficient de deranjat pentru a crede că 
dacă un procuror şef adjunct districtual era ucis problemele sale pe teritoriul 
Statelor Unite se vor sfârşi - un om suficient de deranjat pentru a crede că 
dacă ordona uciderea lui Giorgio Ambrosoli problemele sale pe teritoriul 
Italiei aveau să dispară. Un asemenea om avea, clar, capacitatea de a înlătura 
un papă cinstit, reformator. Sindona rămâne un om foarte dator. Există 
sentinţa de trei ani şi jumătate de închisoare deja pronunţată împotriva sa în 
Italia. Există ancheta americană, aflată în curs, declanşată în urma încercării 
de evadare cu elicopterul din închisoarea Statelor Unite, din ianuarie 1981. 
Există punerea sub urmărire declarată de guvernul italian în iulie 1981, cu 
acuzaţia de a fi ordonat asasinarea lui Giorgio Ambrosoli. De asemenea 
numiţi în mandatul de arestare sunt fiul, Nino Sindona, şi ginerele său, Pier 
Sandro Magnoni. Există punerea sub acuzaţie din ianuarie 1982, pronunţată în 
Palermo, Sicilia, prin care el, împreună cu 65 de membri ai familiilor mafiote 
Gambino, Inzerillo şi Spatola, au fost învinuiţi de efectuarea unui comerţ cu 
heroină între Sicilia şi Statele Unite în valoare de 600 de milioane de dolari pe 
an. Există celelalte puneri sub acuzaţie siciliene care-1 învinuiesc pe Sindona 

de deţinere ilegală de arme, fraudă, folosirea unui paşaport fals şi violarea 
reglementărilor valutare. Apoi există şi punerile sub acuzaţie ale guvernului 
italian, din iulie 1982, învinuindu-1 pe Sindona şi pe alţii, inclusiv pe 
Massimo Spada şi pe Luigi Mennini, de la Vatican, de o lungă listă de delicte 
criminale legate de falimentarea frauduloasă a Băncii Privata Italiana. Este 
numai o întâmplare ca instrumentarea cazului privitor la aceste din urmă 
delicte să se bazeze, în mare parte, pe munca plină de curaj a lui Giorgio 
Ambrosoli, cel asasinat. Cuvintele mele nu pot descrie atât de exact ce fel de 
om este Sindona şi ce fel de familie şi-a format, precum cele rostite de fiul 
său, Nino Sindona. Discuţia sa cu scriitorul Luigi di Fonzo a fost imprimată 
pe bandă. (Banda se află în prezent în biroul procurorului din New York.) 
Lungul interviu a avut loc în seara de 1 8 martie şi a continuat în primele ore 
ale dimineţii de 19 martie 1983. 

5 

Tata mi-a spus că Arico... este cel care a comis asasinatul 63 . II 
ameninţau pe Ambrosoli, şi o vreme a avut efect. Billy Arico a fost 
trimis la Milano de Venetucci [un contrabandist de heroină şi presupus 
membru al familiei Gambino], la rugăminţile insistente ale tatălui meu, 
şi trebui a să tragă asupra lui Ambrossoli, dar fără să-1 ucidă. Arico a 
săvârşit crima... Familia lui Ambrosoli nu merită nici o milă. N-am nici 
un fel de compasiune pentru ticălosul ăla şi asta nu-i destul pentru un 
fiu de căţea, ce a fost. îmi pare rău că a murit fără să sufere. Să ne 
lămurim asupra acestui punct. N-am să-1 condamn niciodată pe tata, 
pentru că Ambrosoli nu merită să fie pe pământul ăsta... Tata a trecut 
prin destule. Acum a sosit timpul să treacă şi duşmanii noştri prin ceva. 
Griesa, Kenney, e rândul lor să sufere. Nu tata, iarăşi, nu noi. Noi n-am 
făcut nimic. Pentru a-mi face dreptate, nu m-aş da înapoi de la nici o 
crimă. Oameni ca Griesa şi Kenney, ar putea ei să moară în cele mai 
groaznice chinuri, pentru mine ar fi numai un prilej deosebit de a 
sărbători. Eu cred în uciderea justiţiară. 

Thomas Griesa era judecătorul procesului din Statele Unite împotriva 
lui Sindona. John Kenney era procuror şef. Luigi di Fonzo 1-a întrebat pe 
Nino Sindona cum putea el justifica asasinatul. 

L-aş putea justifica într-o secundă şi jumătate. După cum aş putea 
justifica şi asasinatul politic într-o secundă si jumătate. Să zicem că 
vreau să-1 ucid pe judecătorul Griesa. Pentru mine este autoapărare... 



63 Sâmbătă, 19 februarie, William Arico şi-a găsit moartea încercând să evadeze de la Centrul Corecţional 
Municipal, din partea de sud a insulei Manhatttan. Arico şi Michele Sindona urmau să se înfăţişeze la o 
audiere în legătură cu extrădarea, două zile mai târziu. Autorităţile italiene aveau de gând să-i cheme în faţa 
judecăţii pe amândoi, pentru asasinarea lui Giorgio Ambrosoli. (n. a.) 

fiindcă el a comis crima enormă de a-1 băga pe tata la închisoare pe 
viaţă. Şi nu există nici o şansă ca procesul să fie rejudecat cât timp este 
în viaţă judecătorul Griesa. Aşa că, ucigându-1, vom obţine şansa unei 
rejudecări. Deci autoapărare. 

Este clar că, pentru oameni ca Michele Sindona şi fiul său, a omorî un 
papă ce le stătea în cale ar însemna "autoapărare". 

Roberto Calvi. Lenin a spus cândva: "Dă-i unui capitalist destulă 
frânghie şi se va spânzura el singur." Este evident că grupul de juraţi al 
primului procuror care a constatat moartea lui Calvi era de acord cu Lenin. 
Verdictul fu "sinucidere". Faptul că audierea fu redusă la o singură zi, că 
lipseau martori, că martorii angajaţi jurau strâmb şi că au fost prezentate 
foarte puţine dintre dovezile de bază extrem de relevante nu păru să-1 
impresioneze pe procuror. In Italia, verdictul fu întâmpinat cu neîncredere. In 
1983, un al doilea corp de juraţi se apropie de adevăr când dădu un verdict 
deschis asupra unui om care fusese găsit spânzurat, în mod simbolic, în 
apropierea unei guri de canal. 

Eu nu am nici o îndoială asupra faptului că Roberto Calvi a fost 
"sinucis" de către prietenii săi din P2 - un alt exemplu cu privire la riscurile 
extrem de mari care îl pândesc pe cel ce urmează o carieră în domeniul bancar 
în Italia. Cu câteva ore înainte de moartea lui Calvi, secretara sa din Milano, 
Graziella Corrocher, fu "sinucis ă" prin aruncare de la o fereastră a celui de-al 
patrulea etaj al sediului Băncii Ambrosiano. "Scrisoarea de adio" pe care o 
lăsă, şi prin care îl împroşca pe Roberto Calvi cu blesteme, fu descoperită de 
Roberto Rosone, care încă mai umbla în cârje în urma atentatului asupra vieţii 
sale. Câteva luni mai târziu, în 2 octombrie 1982, Giuseppe Dellacha, unul 
dintre directorii băncii fu şi el "sinucis" de la o fereastră a sediului central din 
Milano. Văduva lui Calvi, Clara, a aruncat vina pentru moartea soţului său 
înaintea uşilor de bronz ale Vaticanului: "Vaticanul a pus să fie ucis soţul 
meu, pentru a ascunde falimentul Băncii Vaticanului." 

Dacă acest lucru este adevărat, un punct de vedere pe care eu nu-1 
împărtăşesc, atunci probabil că ar fi vorba despre o justiţie poetică. Acuzaţiile 
împotriva lui Roberto Calvi cu privire la implicarea sa directă în moartea lui 
Albino Luciani sunt solide. Foarte solide. 

Calvi era angajat în furtul treptat, continuu, a mai bine de un miliard de 
dolari, un furt care ar fi fost complet dezvăluit dacă Albino Luciani ar fi trăit. 
Acea dezvăluire s-ar fi petrecut în 1978. Luciani fiind mort, Calvi era liber 
să-şi continue colosala şi înspăimântătoarea paletă de crime. Peste 400 de 
milioane de dolari din banii care aparent au disp ărut într-un triunghi panamez 
au fost împrumutate de Calvi de la băncile din lume după moartea lui Albino 
Luciani. 

Calvi sfătuia pe toată lumea să citească Naşul deoarece, după cum 

obişnuia el să spună, "După aceea vei înţelege cum merge lumea." Era, cert, 
felul în care mergea lumea în care trăia el. 

Până la sfârşitul vieţii sale, a spălat bani pentru Mafia, rol pe care -l 
moştenise de la Michele Sindona. Mai recicla şi bani pentru P2. Aceste funcţii 
erau îndeplinite cu ajutorul Băncii Vaticanului, banii fiind mutaţi de la Banco 
Ambrosiano într-un cont din Italia, apoi mai departe la Banco Gottardo sau la 
UBS, din Elveţia. Spăla bani proveniţi din răpiri, vânzări de droguri, afaceri 
cu arme, spargeri de bănci, atacuri armate, furturi de bijuterii şi de opere de 
artă. Contactele sale criminale mergeau de la ceea ce se cunoaşte drept înalta 
Mafie şi până la criminali mărunţi, trecând prin organizaţiile teroriste de 
extremă dreaptă. 

Gaura de 1,3 miliarde de dolari de la Banco Ambrosiano a fost creată 
nu numai prin cumpărarea frauduloasă de acţiuni la propria bancă a lui Calvi. 
Multe milioane s-au dus pe susţinerea lui Gelli şi a lui Ortolani. Cincizeci şi 
cinci de milioane de dolari, spre exemplu, au fost deturnate de Calvi din Peru 
într-un cont numeric la UBS Zurich. Proprietarul acelui cont este Licio Celli. 
Alte 30 de milioane de dolari au fost deturnate în conturi elveţiene deţinute de 
prietenul apropiat al lui Calvi, Flavio Carboni. 

La începutul lui 1982, Calvi transferă direct din banca-mamă din 
Milano 470 de milioane de dolari în Peru. Apoi îi dădu secretarei sale un bilet 
de avion pentru Monte Carlo şi un teanc de mesaje telex. Mesajele, trimise 
corespunzător din Monte Carlo, mutară banii într-o varietate de conturi 
numerice din Elveţia. 

Partidele politice italiene Creştin-Democrat, Comunist şi Socialist nu 
erau singurele facţiuni politice care muscaseră din mărul de aur. La 
instrucţiunile directe ale lui Gelli, milioane fură date regimurilor militare care 
controlau la acea vreme Argentina şi continuă să exercite controlul în 
Uruguay şi în Paraguay. Bani furaţi de Calvi erau folosiţi de junta militară 
argentiniană pentru cumpărarea de rachete Exocet de la francezi; banca din 
Peru a lui Calvi sprijini această tranzacţie. Milioane merserăm secret şi ilegal 
pentru a ajuta Solidaritatea din Polonia. Această tranzacţie fu un amestec de 
bani furaţi de Calvi şi de fonduri ale Băncii Vaticanului strânse de la 
credincioşii catolici. Calvi vorbea adesea prietenilor de încredere despre 
aceste tranzacţii. Printre ei se afla şi Carboni, care, ca toţi bunii masoni, 
folosea pe ascuns un magnetofon: 

Marcinkus trebuie să se ferească de Casaroli, care este şeful grupului ce 
i se opune. Dacă s-ar întâlni Casaroli cu vreunul dintre financiarii din 
New York care lucrează pentru Marcinkus, trimiţând bani Solidarităţii, 
Vaticanul s-ar prăbuşi. Sau dacă ar găsi Casaroli numai una dintre 
bucăţile alea de hârtie despre care ştiu eu... adio, Marcinkus. Adio 
Wojtyla. Adio Solidaritate. Ultima operaţiune ar fi de ajuns, cea în 

valoare de 20 de milioane de dolari. I-am spus şi lui Andreotti, dar nu 
este limpede de care parte se află el. Dacă lucrurile în Italia o iau pe o 
anumită cale, Vaticanul va trebui să închirieze o clădire în Washington, 
în spatele Pentagonului. La mare distanţă de Sfântul Petru. 

Suma totală care a fost canalizată secret şi ilegal din partea Vaticanului 
către Solidaritatea a fost mai mare de o sută de milioane de dolari. Mulţi 

5 

dintre cei care nutresc cea mai mare simpatie faţă de Solidaritatea s-ar putea 
să aplaude asemenea acţiune. A te amesteca în asemenea mod, totuşi, în 
afacerile interne ale altei ţări creează un precedent periculos. De ce nu ar fi 
secret canalizată atunci o sută de milioane către IRA, pentru a ucide şi a 
schingiui pe teritoriul Angliei? Un miliard de dolari dat sandini ştilor, pentru a 
arunca în aer câţiva zgârie-nori din New York, Chicago sau San Francisco? A 
lua locul lui Dumnezeu, chiar şi pentru un papă, poate constitui o ocupaţie 
periculoasă. Pentru Karol Wojtyla, a-i mustra public pe preoţii nicaraguani 
pentru participare la politică, în vreme ce el se amestecă atât de adânc în 
afacerile interne ale Poloniei, este de o ipocrizie uluitoare. 

Nu avem nici un fel de bunuri vremelnice de schimbat, nici un fel de 
interese economice de discutat. Posibilităţile noastre de intervenţie sunt 
specifice şi limitate şi au un caracter special. Ele nu interfera cu 
afacerile strict trecătoare, tehnice sau politice care constituie 
problemele guvernelor dumneavoastră. 

Astfel le-a vorbit Albino Luciani membrilor Corpului Diplomatic 
acreditaţi la Vatican. Este clar că omul care i-a succedat îmbrăţişează punctul 
de vedere diametral opus. 

Privitor la asasinarea lui Albino Luciani, Roberto Calvi avea motivul, 
ocazia şi, fără îndoială, la fel ca şi Michele Sindona, capacitatea. 

înainte de uciderea lui Luciani, asociaţii lui Calvi din P2 îşi 
demonstraseră capacitatea de a ucide cu explozii îngrozitoare de felurite 
bombe. Capacitatea lor de a ucide un anumit subiect a fost demonstrată prin 
asasinarea lui Vittorio Occorsio. După moartea papei, asasinatul şi 
schingiuirea au început să se adapteze ritmului de înfăptuire a uriaşelor furturi 
la care se deda Calvi. Faptul că Alessandrini, Mino Pecorelli, Giorgio 
Ambrosoli, Antonio Varisco şi Boris Giuliano sunt cu toţii morţi este cea mai 
grăitoare dovadă a tipului de anturaj pe care -l întreţinea Calvi. Faptul că 
guvernatorul Băncii Italiei şi unul dintre cei mai de încredere colegi ai săi au 
putut fi acuzaţi pe nedrept, că Sarcinelli a fost forţat să îndure două săptămâni 
de închisoare, că timp de ani de zile oameni care cunoşteau adevărul s-au 
temut să acţioneze este o demonstraţie a puterii înspăimântătoare de care 
dispunea Calvi: putere care venea din multe surse, incluzându-1 pe Licio 

Gelli, Marele Maestru al P2. 

Licio Gelli era Maestrul Păpuşar, la a cărui dispoziţie se aflau câteva 
mii de sfori din care să aleagă. Firele par a conduce pretutindeni: spre inima 
Vaticanului, la Casa Albă, la palatele prezidenţiale dintr-o mare diversitate de 
ţări. Gelli era cel care dădea membrilor marcanţi ai P2 sfatul special de a 
purta în permanenţă asupra lor o doză letală de digitalină. O doză mortală 
provoacă, pentru a vorbi în termeni profani, un atac de cord. Orice examinare 
efectuată ulterior de către un medic, numai la exterior, va confirma că moartea 
a fost provocată de un infarct miocardic. Drogul este lipsit de miros şi 
imposibil de depistat dacă nu este efectuată o autopsie. 

De ce oare utiliza Gelli un nume de cod atât de ciudat, "Luciani", de 
oricâte ori îşi suna casierul de la P2, folosindu-se de linia directă specială? Era 
simpla menţionare a numelui suficientă pentru a trimite în zbor milioane peste 
milioane dinspre Calvi înspre diversele conturi bancare ale lui Gelli? 

Potrivit membrilor familiei lui Calvi, el atribuia "preoţilor" toate 
problemele sale. Făcuse clar la care preoţi se gândea: la cei din Vatican, în 
septembrie 1978, un preot anume reprezenta pentru Calvi cea mai mare 
ameninţare cu care se confruntase el vreodată. Calvi se afla cu Gelli şi cu 
Ortolani în America de Sud, în august 1978, punând la cale noi scheme. 

Chiar îşi poate închipui cineva ca Gelli şi Ortolani s ă fi ridicat, numai, 
din umeri când le-a spus Calvi că Albino Luciani se afla pe punctul de a 
declanşa o acţiune care ar fi însemnat sfârşitul distracţiei? 

Uciderea unui magistrat sau a unui poliţist se putea face deschis. 
Moartea rămânea un mister sau era pusă pe seama vreuneia dintre 
numeroasele organizaţii teroriste ce-şi făceau atunci de cap prin toată Italia. 
Moartea unui papă, însă, pentru a fi acoperit ceea ce în ultimă instanţă 
reprezenta un furt de un miliard de dolari, trebuia realizată în ascuns. Trebuia 
să provoace cât mai puţină preocupare. Pentru ca asasinatul să-şi atingă 
scopul, moartea trebuia să pară naturală. 

Costul, indiferent cât de ridicat, în mită, contracte, taxe sau comisioane, 
nu avea nici o importanţă. Dacă obiectivul morţii papei era protecţia şi 
sprijinirea lui Calvi pentru ca el să continue să fure milioanele, atunci trebuia 
plănuit un adevărat izvor al lui Ruth 64 . Problema vicepreşedintelui băncii, 
Roberto Ronsone, pe care Calvi o discutase pe larg cu colegul lui mason, 
Carboni, se intenţionase să fie rezolvată printr-un contract de ucidere a lui 
Ronsone. Acesta trăia, dar Calvi plătise totuşi 530.000 de dolari, în ziua 
următoare atacului, gangsterului supravieţuitor, Ernesto Diotavelli. Jumătate 
de milion pentru un vicepreşedinte. Cât anume pentru un papă? Când ai la 
dispoziţie o bancă întreagă? 

După moartea lui Roberto Calvi, cel mai pertinent necrolog sosi din 



64 Autorul s-a gândit, probabil, la izvorul lui Agar (Geneza 21:19), apărut prin minune, la voinţa lui 
Dumnezeu, pentru ca Agar şi fiul acesteia să poată rezista în pustie, unde fuseseră izgoniţi de Avraam. (n.tr.) 

partea lui Mărio Sarcinelli, unul dintre cei mulţi care simţiseră pe pielea lor 
puterea aflată la dispoziţia lui Calvi. "A început ca slujitor, după care a 
devenit stăpân, numai pentru a deveni, mai târziu, slujitor al altor stăpâni." 
Stăpânul suprem al lui Calvi a fost omul care eu cred că se află în inima 
conspiraţiei pusă la cale pentru a-1 ucide pe Albino Luciani. Licio Gelli. 

Această carte a prezentat deja numeroase situaţii în care s-au manifestat 
puterea şi influenţa lui Gelli. La momentul morţii lui Albino Luciani, în 
septembrie 1978, Licio Gelli, practic, conducea Italia. Accesul său la orice 
persoană sau loc din Statul Vatican era incomparabil cu al oricărei alte 
persoane, mulţumită lui Umberto Ortolani. Faptul că aceşti doi oameni se 
aflau în America de Sud la momentul morţii lui Albino Luciani nu reprezintă 
deloc un alibi în sensul legal convenţional. Sindona savura un Martini sec 
matinal în New York exact în clipa când Giorgio Ambrosoli era ucis de c ătre 
William Arico în Milano. Acest aranjament nu-1 va salva pe Sindona, dacă 
autorităţile italiene vor reuşi vreodată să-i obţină extrădarea din Statele Unite. 
Maestrul Păpuşar, care foloseşte numele conspirativ de "Luciani", continuă să 
ofere demonstraţii impresionante ale faptului că este un om cu o influenţă 
extraordinară. In 1979, Gelli şi Ortolani începură să lucreze la realizarea unei 
reconcilieri politice între liderul ere ştin-democrat şi fost prim ministru, Giulio 
Andreotti, şi liderul socialist, Bettino Craxi. Demascarea a aproape o mie de 
membri ai P2, în 1981, încetini aceste negocieri delicate. Acum ele au înflorit. 
La momentul scrierii acestei cărţi, prim ministru al Italiei este Bettino Craxi; 
ministru de externe, Giulio Andreotti. Amândoi au să-i mulţumească pentru 
multe lui Licio Gelli. 

In 8 aprilie 1980, Gelli îi scrise din Italia lui Phillip Guarino, un 
membru marcant al Comitetului Naţional al Partidului Republican, care la 
acel moment îşi concentra toate eforturile pentru ca Ronald Reagan să fie ales 
preşedinte. Gelli scria: "Dacă eşti de părere că ar fi util să se publice în Italia 
ceva favorabil candidatului tău la preşedinţie, trimite-mi ceva material şi am 
să-1 dau să fie publicat într-unui dintre ziarele de aici." 

Fără a se cunoaşte nimic despre puterea pe care o deţinea Gelli, oferta 
ar putea părea curioasă. Cum să poată un om care oficial nu deţinea nici un 
ziar să garanteze o menţiune favorabilă şi o prezentare prietenoasă a lui 
Reagan? Răspunsul era un consorţiu de membri ai P2, plus Rizzoli, masivul 
grup editorial controlat de Vatican, cu interese întinzându-se până în Buenos 
Aires. Printre numeroasele reviste şi ziare se număra şi Corriere Della Sera, 
cel mai prestigios cotidian italian. Alţi membri ai P2 erau plantaţi pretutindeni 
prin televiziune, radio şi pe la ziarele din toată ţara. Comentariile favorabile la 
adresa lui Ronald Reagan, atent plasate de Licio Gelli, apărură, conform 
înţelegerii, în Italia. 

In ianuarie 1981, Licio Gelli fu oaspete de onoare la inaugurarea 
mandatului prezidenţial. Ulterior, Guarino observa cu tristeţe: "A avut un loc 

287 



David Yallop 

mai bine plasat decât al meu." 

în mai 1981, după ce descoperirea listei de aproape o mie de membri ai 
P2, care includea câţiva miniştri în funcţie, condusese la prăbuşirea 
guvernului italian, Gelli continuă să-şi exercite puterea din diverse baze sud- 
americane. O indicaţie asupra faptului că Gelli era departe de a fi o forţă 
epuizată se poate vedea din transferarea a 95 de milioane de dolari, făcută de 
Calvi de la Banco Ambrosiano la compania panamez ă Bellatrix, una dintre 
companiile de acoperire controlate de P2. Acest transfer, realizat pe câteva 
trasee exotice, incluzând Rothschild din Zurich, Rothschild din Guernsey şi 
Banca Naţională Paris din Panama, a pulverizat bani în cele mai neaşteptate 
direcţii, inclusiv 20 de milioane în Ansbacher & Co., o mică bancă comercială 
din Dublin. 

Un an mai târziu, în mai 1982, când războiul din insulele Falkland era 
în toi, Licio Gelli, un om care se ascundea, care fugea, urm ărit de nenumărate 
acuzaţii, veni calm în Europa pentru a-şi ajuta prietenii argentinieni. Primele 
rachete Exocet pe care le cumpărase Gelli pentru junta, se dovediseră a fi o 
armă nimicitoare. După cum s-a arătat deja, Gelli veni să mai cumpere câteva. 
Stătu cu Ortolani într-o vilă, la Cap Ferrat, şi începu negocieri secrete nu 
numai cu diverşi misiti de arme, dar şi cu Aerospatiale, fabricantul rachetelor. 
Serviciul de Informaţii Britanic prinse de veste şi-şi alertă colegii din 
Serviciul Secret Italian, care descinseră imediat la vila de la Cap Ferrat. Fură 
împiedicaţi să-1 captureze pe Celli de către DST, Serviciul de Informaţii 
Francez, care a zădărnicit în mod scandalos toate încercările de arestare a lui 
Gelli. Iată o ilustrare a puterii lui Licio Gelli. 

In vreme ce negocia cu diverşi potenţiali furnizori de rachete Exocet, 
Geili lua legătura zilnic şi cu Calvi. Cei doi masoni aveau atâtea în comun. In 
cea de-a doua săptămână a lunii iulie 1982, Calvi, la fel ca Gelli, era şi el un 
om urmărit. Cu imperiul său de la Ambrosiano pe buza prăpastiei, el părăsi 
ilegal Italia, călătorind mai întâi în Austria, apoi la Londra. El şi Gelli, încă o 
dată, aveau mare nevoie unul de celălalt. Calvi avea nevoie de protecţie faţă 
de autorităţile italiene, Gelli avea nevoie de multe milioane pentru 
cumpărarea rachetelor Exocet. Cercetările mele indică faptul că francezii 
plănuiau să găsească o cale de a ocoli embargoul asupra vânzărilor de arme ce 
era atunci în vigoare împotriva Argentinei. Rachetele aveau să-şi afle drumul 
spre Argentina trecând prin Peru. Tehnicieni francezi aşteptau pregătiţi de 
intervenţie pentru a modifica rachetele Exocet destinate Forţelor Aeriene 
Argentiniene. 

Priorităţile lui Calvi şi cele ale lui Gelli se ciocniră fatal. Războiul nu 
aştepta ca Maestrul Păpuşar să-şi tragă sforile în Italia. Calvi, la sugestia lui 
Gelli, plecă spre Londra şi spre moarte. El fu "sinucis" în 17 iunie 1982, în 
aceeaşi zi în care generalul Galtieri fu înlocuit la preşedinţia Argentinei de 
generalul Bignone. Argentina pierduse războiul. Colegii lui Calvi din P2 au 

considerat că, nereuşind să vireze prompt banii pentru rachetele Exocet, el 
contribuise la acea înfrângere. 

In august 1982, junta argentiniană decise în secret să reînceapă 
ostilităţile împotriva forţelor britanice care păzeau insulele Falkland. Ei 
considerară că un anumit număr de rachete Exocet le putea aduce victoria în 
insule. 

De astă dată, Gelli negocie cu un fost ofiţer al Serviciului Secret Italian, 
colonelul Massimo Pugliese, membru al P2. 

Serviciul de Informaţii Britanic află iarăşi despre târgul propus. Avură 
grijă să-1 dea peste cap. 

în timpul aceleiaşi luni, august 1982, Gelli avu o problemă cu unul 
dintre conturile sale secrete din Elveţia. Nu i se executa ordinul de plată. De 
fiecare dată când Gelli, în America de Sud, încerca să transfere bani, UBS din 
Geneva refuza să-i execute instrucţiunile. Gelli fu sfătuit că ar fi bine să apară 
la bancă personal. 

Folosind un paşaport argentinian fals, el zbură la Madrid, apoi la 
Geneva, în 13 septembrie 1982. îşi prezentă documentele false şi fu avertizat 
că avea să mai dureze puţin. După câteva minute, era arestat. Căzuse într-o 
capcană atent pregătită. Contul fusese îngheţat la cererea guvernului italian, 
care fusese avertizat de Elveţia asupra adevăratei identităţi a deţinătorului 
contului. 

Contul fusese creat pentru Gelli de către Roberto Calvi. Bancherul 
milanez turnase în el mai bine de 100 de milioane de dolari. La momentul 
arestării sale, Gelli încerca să transfere în Uruguay cele 55 de milioane care 
mai rămăseseră în cont. 

Procedura de extrădare începu imediat, în vreme ce Gelli cânta acelaşi 
cântec pe care-1 cântaseră şi Sindona şi Calvi. "Sunt o victimă a persecuţiei 
politice. Este un complot al stângii." In vreme ce magistraţii elveţieni 
deliberau asupra chestiunii, Licio Gelli se afla închis într-una dintre cele mai 
sigure închisori elveţiene, Champ Dollon. Procedurile de extrădare în care 
sunt implicaţi membri ai P2, după cum această carte a stabilit deja, tind a fi 
tergiversate. In vara anului 1983, Gelli se afla încă în Champ Dollon. 

Italia apropiindu-se de alegerile generale din iunie, comisia 
parlamentară care investiga P2 fu suspendată. Partidul creştin-democrat 
scoase în arenă, pentru alegeri, cel puţin cinci membri ai P2. Domnişoarei 
Tina Anselmi, care fusese preşedinta comisiei, i s-a cerut opinia în legătură cu 
P2, după doi ani de studiere intensă a societăţii secrete. Ea a spus: 

P2 nu este nicidecum moartă. Ea încă are putere. Lucrează în instituţii. 
Se mişcă prin societate. Are încă bani, mijloace şi instrumente la 
dispoziţie, încă mai are centre de putere pe deplin operative în America 
de Sud. încă mai este în stare de a influenţa, cel puţin parţial, viaţa 

Evidenta confirmă cu tărie validitatea afirmaţiilor domnişoarei 
Anselmi. Când ştirea despre arestarea lui Gelli ajunse în Argentina, amiralul 
Emilio Massera, membru al juntei conducătoare, remarcă: "Signor Gelli a 
adus Argentinei servicii nepreţuite. Ţara asta are să-i mulţumească pentru 
multe şi-i va fi veşnic datoare." 

Amiralul Massera, ca şi generalul Carlos Suarez Mason, comandantul 
Armatei întâi, ca şi organizatorul Escadroanelor Morţii argentiniene, Jose 
Lope Rega, este membru al secţiunii argentiniene a P2. In Uruguay, printre 
membrii P2 se numără fostul comandant şef al Forţelor Armate, generalul 
Gregorio Alvarez. 

Dacă în Italia sau în altă parte, au existat şi unii care considerau că Tina 
Anselmi încerca numai să marcheze câteva puncte politice înaintea unor 
alegeri, aceştia trebuie să fi primit o scuturătură zdravănă în 10 august 1983. 
Champ Dollon avea un prizonier mai puţin decât cu o zi înainte. Licio Gelli 
evadase. Autorităţile elveţiene, încercând să-şi acopere stânjeneala profundă, 
sunt acum pe cale de a arunca întreaga vină asupra unui paznic corupt, 
Umberto Cerdana, care, oficial, a primit o mită derizorie de exact 6000 de lire 
sterline de la Gelli 65 . Dacă vreun cititor al acestei cărţi crede că Gelli a scăpat 
din Elveţia cu ajutorul unui singur gardian, atunci crede, probabil, şi că 
Albino Luciani a murit de moarte naturală. Un paznic primeşte echivalentul 
salariului pe patru luni pentru un act care-i poate aduce o condamnare la 
închisoare de şapte ani şi jumătate? 

La nouă zile după evadarea lui Gelli, autorităţile elveţiene aprobară 
cererea de extrădare a Italiei. Problema consta în aceea că nu nu mai era nici 
un Gelli de extrădat. Dus mai întâi în Franţa de fiul său, cu un BMW de 
închiriat, Gelli fu transportat de un neştiutor pilot de elicopter în Monte Carlo. 
Pretextul oferit pilotului pentru oprirea din drumul spre Nisa şi aterizarea la 
Monte Carlo fu că Gelli avea nevoie de tratament stomatologic de urgenţă. Cu 
un iaht aparţinând lui Francesco Pazienza, un om care susţine că ar fi fost bun 
prieten cu Roberto Calvi, Gelli îşi continuă drumul în căutarea unui dentist 
bun până în Uruguay, unde în momentul în care scriu se află încă, trăgând 
sfori dintr-un ranch situat la câteva mile spre nord de Montevideo. Este dat în 
urmărire în multe ţări, acuzat de multe crime, dar masa de informaţii pe care a 
achiziţionat-o cu atâta răbdare vreme de ani de zile îi asigură în continuare 
protecţia. 

Alegerile din Italia din iunie 1983 au avut drept rezultat desemnarea lui 
Signor Bettino Craxi, unul dintre numeroşii beneficiari ai largheţei lui Calvi, 



65 La începutul lui 1984 Cerdana fu condamnat la optsprezece luni de închisoare. Condamnarea fu 
suspendată. Curtea primi de la Gelli o scrisoare, în care Maestrul Păpuşar recomanda îngăduinţa. El îşi cerea 
şi scuze pentru fugă şi declara că este o victimă a persecuţiei politice, (n. a.) 

drept prim ministru. Spunându-i-se despre evadarea lui Gelli, el zise: "Fuga 
lui Gelli confirmă faptul că Marele Maestru are o reţea de prieteni puternici." 

Dacă - deoarece există, într-adevăr, un mare "dacă" - Licio Gelli va fi 
vreodată dat pe mâna guvernului italian, el va avea de răspuns unei diversităţi 
de acuzaţii criminale. Printre acestea se numără: extorcarea de bani, şantajul, 
contrabanda cu droguri, contrabanda cu arme, complotul pentru răsturnarea 
guvernării legale, spionajul politic, spionajul militar, deţinerea ilegală de 
secrete de stat, implicarea într-o serie de atentate cu bombe - incluzând şi 
atacul din gara din Bologna, în care au murit 84 de persoane. 

Lanţul care, zală cu zală, conduce de la un papă ucis la episcopul Paul 
Marcinkus, la Roberto Calvi, la Umberto Ortolani şi la Licio Gelli este 
puternic. Pentru a reuşi, dovezile prezentate trebuie să fie solide, trebuie să 
reziste la cea mai amănunţită cercetare înainte ca un corp de juraţi să pronunţe 
un verdict de "vinovăţie". Nici un corp de juraţi căruia i s-ar înfăţişa dovezile 
cuprinse în această carte nu ar putea da un verdict de "mort de moarte 
naturală". Nici un judecător, nici un anchetator din lume nu ar accepta un 
asemenea verdict în urma prezentării unor asemenea dovezi. Asta este mai 
presus de orice discuţie. Nu există nici o dovadă a faptului că moartea lui 
Albino Luciani a fost rezultatul unui accident. Ne rămâne crima. Săvârşită, 
după mine, nu de o persoană sau de persoane necunoscute, ci de persoane 
prea bine cunoscute cu toate, avându-1 în inima conspiraţiei pe Licio Gelli. 
Gelli era un om care din întâmplare îl număra printre membrii societăţii sale 
secrete, P2, pe fratele cardinalului Sebastiano Baggio, Francesco. Printre 
întâlnirile sale cu cei puternici şi celebri se numărau şi audienţe la papa Paul 
al Vl-lea. Gelli era un om printre prietenii căruia se număra cardinalul Paolo 
Bertoli. Consilierul cel mai de încredere din P2 al lui Gelli, Umberto Ortolani, 
îşi cunoştea drumul prin Cetatea Vaticanului mai bine decât mulţi alţi 
cardinali. Ortolani, cu sertarul lui plin de onoruri şi premii oferite de Vatican, 
era atât de aproape de centrul nervos al puterii Vaticanului încât a sa fusese 
vila şi el fusese gazda întâlnirii secrete pre -Conclav în decursul căreia se 
finalizase strategia şi se pregătise alegerea lui Paul al Vl-lea. Ortolani era cel 
care venise cu ideea vânzării participaţiilor în valoare de mai multe milioane 
de dolari la Societa Generale Immobiliare, Ceramiche Pozzi şi Condotte 
d'Acqua. Ortolani era brokerul mariajului din interiorul P2 care-i uni, ca 
parteneri, pe mafiotul şi colegul său din P2, Michele Sindona, cu papa Paul al 
Vl-lea. El strânsese imense comisioane de la un onor papal la altul. Datorită 
lui Ortolani, nici o încăpere din întregul stat al Cetăţii Vatican nu-i putea 
refuza accesul Maestrului Păpuşar sau bărbaţilor şi femeilor aflaţi sub 
controlul acestuia. Gelli era, de asemenea, acel colecţionar de cunoştinţe şi 
informaţii curioase, incluzând fotografii ale papei Ioan Paul al II -lea complet 
gol, alături de piscina sa. Când Gelli îi arătă aceste instantanee 
experimentatului politician socialist Vanni Mistico, el făcu următoarea 

observaţie: "Uite ce probleme are serviciul secret. Dacă este posibil să-i faci 
asemenea fotografii papei, imaginează-ţi cât este de uşor să-1 împusti." 
într-adevăr. Sau să-i otrăveşti predecesorul. 

Şi Isus merse la templul lui Dumnezeu şi-i aruncă afară pe toţi cei care 
vindeau şi cumpărau în templu şi răsturnă mesele celor care schimbau 
bani şi scaunele celor care vindeau porumbei. 

Şi le spuse: Este scris. Casa Mea se va numi casă de rugăciune; dar 
voi aţi făcut din ea un cuib de tâlhari. 

Matei 21:12,13 

Albino Luciani a avut un vis. A visat la o Biserică Romano-Catolică în 
stare să răspundă într-adevăr nevoilor credincioşilor săi în chestiunile vitale, 
precum controlul naşterilor. A visat la o Biserică în stare să renunţe la averea, 
puterea şi prestigiul pe care le dobândise prin intermediul Corporaţiei 
Vatican; la o Biserică în stare să iasă din piaţă şi să-i expulzeze pe cei care 
schimbă bani acolo unde mesajul lui Cristos fusese maculat; la o Biseric ă în 
stare să se bizuie iarăşi pe ceea ce îi fusese dintotdeauna marea avere, sursa 
adevăratei puteri, marea îndreptăţire la un prestigiu unic: Evanghelia. 

In seara de 28 septembrie 1978, Albino Luciani făcuse primii paşi către 
realizarea extraordinarului său vis. La 9:30, el a închis uşa dormitorului şi 
visul a luat sfârşit. 

In Italia se vorbeşte la ora actuală despre sanctificarea lui Albino 
Luciani. Au fost deja adunate petiţii, cu multe mii de semnături. In definitiv, 
beatificarea acestui om, care a fost "un om sărac, deprins cu lucrurile mici şi 
cu liniştea", ar fi mai mult decât potrivită. In 28 septembrie 1978, el a fost 
martirizat pentru credinţa sa. Confruntată cu un om ca Albino Luciani, cu 
problemele pe care le punea prezenţa sa continuă, soluţia italiană a fost 
aplicată. Decizia că papa trebuia să moară a fost luată şi candidatul lui 
Dumnezeu a fost ucis. 

EPILOG 



Dacă binele pe care-1 reprezenta Albino Luciani a fost înmormântat o 
dată cu trupul acestuia, răul săvârşit de Roberto Calvi mai mult ca sigur că i-a 
supravieţuit. 

La numai câteva ore după identificarea cadavrului său în Londra, 
clopoţei de alarmă sunau deja în numeroase locuri din Italia. Luni, 22 iunie, 
când băncile deschiseră prima oară după ce Cavalerul fusese găsit atârnând 
spânzurat nu departe de locul unde Călugării Albi 66 oferiseră adăpost 
delapidatorilor, escrocilor şi hoţilor în Evul Mediu, Banco Ambrosiano din 
Milano se văzu confruntată cu un val de retrageri de fonduri. Ceea ce nu este 
cunoscut de publicul larg este faptul că Banca Vaticanului suferi aceeaşi 
soartă. Multe milioane de dolari fură retrase de acei membri ai Bisericii 
italiene care, părtaşi fiind, ştiau că o gaură de 1,3 miliarde de dolari în Grupul 
Ambrosiano avea să fie curând de notorietate publică şi că această gaură nu 
era fără legătură cu vechile afaceri ale lui Calvi şi cu legăturile sale personale 
cu Paul Marcinkus şi cu IOR. 

în septembrie 1982, Marcinkus, omul care nu se dezlipise de la dreapta 
papei în timpul vizitei acestuia în Marea Britanic, din mai şi iunie, devenise 
practic prizonier în Vatican. El fu înlocuit din postul de organizator al 
securităţii şi al gărzii papei în călătoriile din străinătate - a se fi aventurat în 
afara Cetăţii Vaticanului ar fi însemnat arestarea sa imediată de către 
autorităţile italiene. 

Marcinkus continuă să funcţioneze ca şef al Băncii Vaticanului şi 
declară că Vaticanul nu accepta şi nu avea să accepte nici o responsabilitate 
pentru cele 1,3 miliarde de dolari care dispăruseră. Curia Romană refuză să 
accepte documentele juridice pe care guvernul italian încerca s ă le înmâneze 
lui Marcinkus şi altora de la Banca Vaticanului. Protocolul trebuie respectat în 
toate împrejurările, insista Curia, chiar şi când era vorba despre un furt de 
peste un miliard de dolari. Documentele trebuiau să fie înmânate 
ambasadorului italian la Vatican. 

Cetatea Vaticanului alcătui o comisie de anchetă după multe îndemnuri 
din partea guvernului italian. Simultan, avocaţii Băncii Vaticanului îşi făcură 
de lucru cu o anchetă, iar în acelaşi timp, guvernul italian formă şi el o 
comisie de anchetă. De-acum, era câte ceva de făcut pentru aproape fiecare. 
Avocaţii care lucrau pentru Marcinkus îşi prezentară primii concluziile. 



66 Ordinul Carmeliţilor, supranumiţi "albi" datorită veşmintelor purtate de adepţi, (n. tr.) 

1. Institutul pentru Opere Religioase nu primise nici de la 
Ambrosiano Group, nici de la Roberto Calvi vreun ban şi, prin urmare, 
nu avea nimic de dat înapoi. 

2. Companiile străine datoare la Ambrosiano Group nu fuseseră 
niciodată conduse de IOR, care nu are cunoştinţă de operaţiile efectuate 
de ele. 

3. Este bine stabilit că toate plăţile făcute de Ambrosiano Group către 
mai sus menţionatele companii au fost anterioare aşa-numitelor 
"scrisori de consolare". 

4. Acestea din urmă, conform datei de emitere, nu au exercitat nici o 
influenţă asupra acelor plăţi. 

5. La orice verificare viitoare a faptelor, cele de mai sus se vor dovedi a 
fi adevărate. 

Am stabilit deja că aceste "fapte" ale Vaticanului sunt foarte departe de 
adevăr. 

Comisia de anchetă numită de Vatican mai are încă de raportat. 
Concluziile ei erau aşteptate la sfârşitul lui martie 1983, apoi în august 1983, 
apoi în octombrie, apoi în noiembrie. 

Comisia este formată din "patru bărbaţi înţelepţi". Doi dintre ei, prin 
prezenţa lor într-o comisie de anchetă pe care cardinalul Casaroli o numise, 
după cum era previzibil, "obiectivă", invalidează total orice concluzii la care 
ar putea ei ajunge. Unul este Philippe de Weck, fost preşedinte al băncii UBS, 
din Zurich. De Weck păstrează încă relaţii strânse cu banca UBS. Aceasta este 
banca unde sunt păstrate, pentru Licio Gelli, 55 de milioane de dolari din 
banii furaţi. Este banca la care sunt păstrate în contul lui Roberto Calvi, cel 
decedat, şi al lui Flavio Carboni mai bine de 30 de milioane de dolari din 
banii furaţi. Este banca unde sunt păstrate, în contul metresei austriece a lui 
Flavio Carboni, Manuela Kleinszig, 2 milioane de dolari din banii furaţi. 

Philippe de Weck este de asemenea omul din centrul a ceea ce francezii 
numesc "afacerea avioanelor detectoare". Aceasta însemna o invenţie 
minunată, rodul minţii unui tehnician italian, Aldo Bonassoli, şi al contelui 
Alain de Villegas, un belgian mai vârstnic. Invenţia consta din două părţi, 
dintre care una era găzduită într-un avion care trimitea celei de-a doua părţi, 
aflate la sol, semnale asupra secţiunilor geologice prin strate aflate la mii de 
metri sub suprafaţa pământului, date care apoi erau interpretate pe ecranul 
unui computer. 

Posibilităţile erau nelimitate. Pe lângă prospectarea instantanee pentru 
minerale şi petrol, efectuată la o fracţiune din preţul tradiţional, mai erau şi 
implicaţii militare: un ochi care putea localiza petrolul la mii de metri sub 
suprafaţa pământului putea stabili şi poziţia unui submarin nuclear aflat în 

294 



In numele Domnului. Vaticanul un mare pericol 

imersiune. încurajat de preşedintele Giscard d'Estaing, gigantul francez al 
petrolului, Elf, turnă în jur de 120 de milioane de dolari în compania 
panameză a contelui, Fisalma. Villegas era singurul acţionar, iar compania era 
administrată de Philippe de Weck. Când francezii îşi dădură seama că 
fuseseră traşi pe sfoară, 60 de milioane de dolari se topiseră deja. De Weck le 
spuse francezilor că banii se duseseră pe cercetări şi "opere filantropice". 
Unul dintre oamenii care lucrau pentru UBS din Zurich, care erau cu ochii pe 
interesanta muncă de pionierat în arta furturilor internaţionale, era Ernst 
Keller - totodată acţionar la Ultrafm AG, o companie aparţinând lui Calvi şi 
care era legată de Ambrosiano Holding, din Luxemburg. Ultrafm era canalul 
prin care compania panameză a contelui îşi primise plăţile iniţiale. 

Un alt membru al comisiei este Herman Abs, care a fost şeful Băncii 
Germaniei din 1940 până în 1945. Banca Germaniei a fost banca naziştilor pe 
parcursul celui de-al doilea război mondial. Abs a fost, de fapt, casierul lui 
Hitler. în această perioadă, Abs a făcut, de asemenea, parte din consiliul de 
administraţie al I.G. Farben, conglomeratul chimic şi industrial care a dat un 
ajutor atât de hotărât eforturilor de război ale lui Hitler. Abs a participat la 
întâlnirile consiliului de administraţie ale I.G. Farben când membrii acestuia 
au discutat folosirea muncii forţate la fabrica de cauciuc Farben amplasată în 
lagărul de concentrare de la Auschwitz. 

Indiferent câţi foşti preşedinţi de bancă sau casieri nazişti ar folosi 
Vaticanul, adevărul nu va dispărea. Cel puţin un miliard de dolari din banii 
datoraţi diverselor bănci reprezintă responsabilitatea Vaticanului. Probabil că 
cea mai dulce ironie dintre toate este c ă indiferent cât de mult sau cât de puţin 
a beneficiat de pe urma companiilor -fantomă răspândite prin Panama sau prin 
alte părţi ale lumii, Vaticanul deţinea aceste companii în momentul în care au 
fost făcute datoriile. Adevărul este că a beneficiat din plin, dar dacă băncile 
cărora li se datorează bani sunt cu adevărat hotărâte să-i recupereze, atunci nu 
este de întreprins decât o singură acţiune logică: să cheme Vaticanul în 
judecată. Mai precis, să dea în judecată Banca Vaticanului şi pe papa Ioan 
Paul al II-lea, deoarece 85 la sută din profitul băncii merge direct la papa. 

Potrivit declaraţiilor ulterioare făcute sub prestare de jurământ de 
membri ai familiei sale, în momentul morţii, Calvi se afla de câtva timp în 
negocieri cu Opus Dei, care acceptase să cumpere cele 16 procente din Banco 
Ambrosiano pe care le deţinea Vaticanul. Dacă acest târg ar fi fost încheiat, 
gaura de 1,3 miliarde de dolari ar fi fost umplută, imperiul lui Calvi ar fi 
rămas intact, iar arhiepiscopul Paul Marcinkus ar fi fost înlăturat din funcţie. 
Mulţi, inclusiv Marcinkus, au avut de obiectat fată de o asemenea eliberare în 
al unsprezecelea ceas dintr-o asemenea strâmtoare. 

Acum, Calvi fiind mort, Vaticanul se luptă vreme de aproape doi ani cu 
guvernul italian şi cu un consorţiu reprezentând sectorul bancar internaţional. 
In cele din urmă, în februarie 1984, ştiri conform cărora înţelegerea fusese, în 

sfârşit, încheiată, începură să se strecoare din încăperile conferinţei de la 
Geneva. Pe la mijlocul lui mai 1984, detaliile erau clare. Băncile 
internaţionale îşi vor primi înapoi aproximativ două treimi din cei 600 de 
milioane de dolari împrumutaţi de ele holdingului deţinut de Calvi, din 
Luxemburg. Din aceştia, înjur de 250 de milioane de dolari vor fi plătiţi de 
Banca Vaticanului. Vaticanul trebuie să plătească această sumă la 30 iunie 
1984. Această plată este făcută de Vatican "pe baza nonculpabilităţii", dar "cu 
recunoaşterea unei implicări morale", în lumina acestei plăţi iminente 67 , ar fi 
interesant de recitit declaraţia prin care Vaticanul neagă orice implicare, 
declaraţie menţionată cu trei pagini mai sus. 

Credinciosul trebuie să ignore toate cererile -apel care, cu siguranţă, vor 
fi făcute în bisericile romano -catolice din toată lumea. Banca Vaticanului nu 
face decât să-şi plătească o parte din imensa cantitate de bani pe care i-a 
obţinut prin activităţile lui Calvi şi Marcinkus. Banca Vaticanului tot s-a 
retras din întreaga afacere cu milioane şi milioane de dolari, care reprezintă o 
parte însemnată a banilor care încă mai lipsesc. 

In momentul în care scriu, arhiepiscopul Paul Marcinkus înc ă se agaţă 
de funcţia sa. I s-au trecut multe cu vederea, dar încă supravieţuieşte. Se 
ascunde încă în Vatican, temându-se să iasă, din cauză că ar fi imediat arestat 
de autorităţile italiene. A apelat recent la tribunalele italiene, cerând 
imunitate. Este de sperat ca, înainte de a pleca urechea la pledoariile lui 
Marcinkus, justiţia italiană să obţină accesul la rapoartele încă secrete ale 
negocierilor dintre Italia şi statul Cetatea Vaticanului. Este posibil ca cele mai 
extraordinare informaţii pe care le conţin rapoartele oficiale să fie revelaţia 
faptului că înţelegerea criminală secretă dintre Marcinkus şi Calvi, care s-a 
încheiat în august 1981, nu a fost, după cum ar dori Vaticanul să se creadă, o 
aberaţie singulară a unui arhiepiscop amabil faţă de un devotat bancher 
catolic. Dovezile de care se dispune acum arată clar că au existat şi alte 
înţelegeri ilegale şi criminale între Marcinkus şi Calvi. Ele se întorc în timp 
până în noiembrie 1976. Conspiraţia criminală, aşadar, a început în timpul 
domniei papei Paul al Vl-lea. Aceste fapte servesc cu putere la a sublinia ce 
s-ar fi întâmplat dacă Albino Luciani ar fi trăit. In Vatican se mai ascunde 
încă şi colegul şi partenerul în atâtea crime al arhiepiscopului, Luigi Mennini. 
In Vatican se ascunde şi Pellegrino De Strobel. Astfel cârmuieşte papa Ioan 
Paul al II-lea Banca Vaticanului în mai 1984. 

In vreme ce toţi trei rămân fugari dinaintea justiţiei italiene, autorităţile 
au sechestrat toate proprietăţile aparţinându-le lui Mennini şi lui De Strobel. 
Toţi trei sunt căutaţi de o largă paletă de autorităţi italiene dintr-un mare 
număr de oraşe. Un alt coleg, care ar fi fost de asemenea prompt înlăturat de 
Luciani dacă ar fi trăit, monseniorul Donato De Bonis, secretarul IOR, se 



67 Cartea a fost scrisă în 1984! (n. tr.) 

ascunde şi el între zidurile Vaticanului de magistraţii din Torino, care 
investighează un scandal privitor la o evaziune fiscală de un miliard de dolari. 
De Bonis, al cărui paşaport este retras de judecători, continuă, asemenea 
celorlalţi trei colegi ai săi, să lucreze la Banca Vaticanului. Astfel cârmuieşte 
papa Ioan Paul al II-lea, în faţa căruia aceşti oameni sunt răspunzători, Banca 
Vaticanului în mai 1984. 

Cardinalul Ugo Poletti, Cardinalul Vicar al Romei, pe care Luciani voia 
să-1 înlăture, este altul pentru care există ample dovezi care să ilustreze 
înţelepciunea deciziei lui Luciani. Poletti era răspunzător pentru a-1 fi 
recomandat primului ministru de atunci, Giulio Andreotti, pe generalul 
Raffaele Giudice pentru postul de comandant al Poliţiei Financiare. Ulterior, 
membrul P2 Giudice a organizat scandalul cu evaziunea fiscal ă de un miliard 
de dolari, deturnând mari cantităţi de bani spre Licio Gelli. In 1983, cardinalul 
Poletti nega cu indignare că ar fi exercitat vreo influenţă pentru ca Giudice 
să-şi primească slujba. Magistraţii din Torino i-au arătat atunci Cardinalului 
Vicar al Romei o copie a scrisorii sale către Andreotti. Poletti a rămas 
Cardinal Vicar al Romei. Astfel cârmuieşte papa Ioan Paul al II-lea Biserica 
Romano-Catolică în mai 1984. 

Noul Concordat, recent semnat între Vatican şi guvernul italian, 
reprezintă un epitaf potrivit pentru domnia actualului papă. Romano- 
catolicismul nu mai este "religie de stat" în Italia, în ţara pe care catolicii o 
consideră, de aproape două mii de ani, drept leagănul şi căminul credinţei lor. 
Poziţia privilegiată a Bisericii în Italia ia sfârşit. 

O altă schimbare trebuie să aducă un zâmbet cald pe chipul lui Licio 
Gelli. Noua Lege Canonică, intrată în vigoare la 27 noiembrie 1983, a 
renunţat la regula conform căreia masonii sunt supuşi automat excomunicării. 
Supravieţuitorii listei cuprinzându-i pe masonii din Vatican, pe care Luciani o 
avea în vedere, sunt acum în siguranţă. Epurarea pe care o plănuise el nu va 
mai fi reactivată de succesorul său. 

După cum am arătat anterior, nici una dintre schimbările propuse de 
Luciani nu a fost înfăptuită. Corporaţia Vatican încă funcţionează. Pe toate 
pieţele. 

Cu toate că ierarhia romano-catolică nu a făcut nimic pentru a respinge 
sau a nega dovezile conţinute în această carte, evenimentele din lumea reală, 
de dincolo de limitele statului numit Cetatea Vaticanului, susţin cu putere 
concluziile mele. 

Michele Sindona. Printre crimele de care l-am acuzat pe Sindona se 
numărau falimentarea frauduloasă a imperiului său italian şi contractul pentru 
uciderea lui Giorgio Ambrosoli. Trei luni după prima publicare a cărţii mele 
în Statele Unite, şi cu toate că el încă ispăşea o condamnare de douăzeci şi 
cinci de ani de închisoare, Departamentul de Justiţie s-a simţit obligat să-1 
trimită pe Sindona înapoi în Italia, în vederea judec arii sale pentru exact acele 
crime. Cu privire la afirmaţia mea centrală, anume că papa Ioan Paul I a fost 
otrăvit, este interesantă prima reacţie a lui Sindona la auzirea ştirii că va fi 
extrădat: 

"Dacă până la urmă ajung acolo, dacă nu mi-o face careva mai înainte - 
şi deja am auzit vorbindu-se că o să mi se dea o ceaşcă de cafea otrăvită - am 
să fac un adevărat circ din procesul meu. Am să spun tot." 

Cercetările mele indică faptul că, după sosirea în Italia, Sindona a fost 
vizitat în închisoare de alţi membri ai P2. După care s-a răzgândit să mai 
spună tot. A cerut ca procesul ce-i fusese intentat pentru diferitele acuzaţii să 
se desfăşoare fără ca el să fie prezent în faţa instanţei. O cerere care, în mod 
surprinzător, a fost acceptată. In 1985, tribunalul din Milano 1-a găsit pe 
Sindona vinovat de bancrută frauduloasă şi 1-a condamnat la 15 ani de 
închisoare. In 18 martie 1986, o altă instanţă milaneză 1-a găsit pe Michele 
Sindona vinovat de ordonarea asasinării lui Giorgio Ambrosoli şi 1-a 
condamnat la închisoare pe viaţă. înainte de a putea începe vreuna dintre 
aceste pedepse, el trebuia să fie returnat în Statele Unite, pentru a termina 
comnamnarea iniţială de douăzeci şi cinci de ani. Dându-şi seama că, fără 
îndoială, avea să moară în închisoare, bătrânul de şaizeci şi şase de ani a luat 
o hotărâre. Avea să-şi încalce jurământul mafiot al tăcerii, omerta. Avea să 
spună tot. Nu în ultimul rând, potrivit surselor mele italiene, intenţiona să 
vândă informaţii cu privire la împrejurările morţii lui Albino Luciani. Joi, 20 
martie, după ce şi-a băut cafeaua de dimineaţă, a gemut: "M-au otrăvit!" Două 
zile mai târziu, sâmbătă, 22 martie, era mort. 

Uciderea lui Sindona este un exemplu clasic de putere a P2. Din cauza că se 
temea că s-ar putea atenta la viaţa sa, Sindona era ţinut într-o închisoare care 
prezenta maximum de siguranţă. Era supravegheat cu camere de luat vederi 

timp de 24 de ore din 24, în preajma sa nu se aflau niciodată mai puţin de trei 
gardieni, iar hrana şi băutura îi soseau în închisoare în containere sigilate. 
Comparaţi aceste măsuri de protecţie cu cele acordate papei Ioan Paul I, ale 
cărui gărzi elveţiene dormeau, de fapt, în timpul nopţii! 

Paul Marcinkus. Cartea mea îl acuză pe arhiepiscopul Marcinkus de 
implicare criminală directă în prăbuşirea Băncii Ambrosiano şi în dispariţia a 
1,3 miliarde de dolari. Ca şi asasinarea lui Albino Luciani, aceasta este încă o 
crimă pe care Vaticanul a negat-o cu îndârjire. De la prima publicare a acestei 
cărţi, Vaticanul a plătit 250 de milioane de dolari creditorilor imperiului 
financiar ruinat al lui Calvi. Aceşti bani au fost înapoiaţi "fără reclamaţii", un 
compromis diplomatic ce permite Vaticanului să nege în continuare că ar avea 
vreo răspundere. L-am acuzat şi pe Luigi Mennini, directorul administrativ al 
Băncii Vaticanului, de a se fi făcut vinovat de fraudă. In iulie 1984, la o lună 
după ce am publicat prima oară In numele Domnului, Mennini a fost 
condamnat de o instanţă din Milano la şapte ani de închisoare după ce a fost 
inculpat pentru fraudă şi alte acuzaţii legate de II Crack Sindona. Se vădeşte 
în continuare că este mult mai dificil de a-1 aduce pe preşedintele Băncii 
Vaticanului în faţa justiţiei, dar Marcinkus are protectori foarte puternici, de 
la papa la membri importanţi ai actualului guvern al Statelor Unite. In iunie 
1984, Papa Ioan Paul al II-lea le ţinea elveţienilor cursuri despre etica 
activităţii bancare: 

"Lumea finanţelor, şi ea, este o lume a fiinţelor omeneşti, lumea 
noastră, a conştiinţelor noastre, ale tuturor." Singura conştiinţă exceptată de la 
această doctrină pare a fi cea aparţinând papei. Când el rostea aceste cuvinte, 
statul său, Cetatea Vatican, continua să ofere refugiu sigur unui număr de 
criminali, printre care arhiepiscopul Paul Marcinkus, Pellegrino De Strobel şi 
Luigi Mennini, toţi importanţi conducători ai băncii papei. 

Activitatea lui Marcinkus continuă să pună la încercare conştiinţa aceea 
a Vaticanului. Când Sfântul Părinte condamna apartheidul sub toate aspectele, 
răspunsul băncii Vaticanului a fost trimiterea în secreta 172 de milioane de 
dolari agenţiilor guvernului sud-african. 

In cursul lunii decembrie 1985, atacurile teroriste de la aeroporturile 
din Roma şi Viena au avut ca rezultat douăzeci de morţi. Papa, luându-şi ca 
text porunca "să nu ucizi", îi condamnă absolut pe cei care purtau răspunderea 
acestor morţi. Preşedintele Reagan vorbea despre "dovada incontestabilă" pe 
care o deţine administraţia sa cu privire la faptul că responsabilă este Libia. In 
29 decembrie, două zile după atac, ambasadorul Statelor Unite la Vatican, 
William Wilson, a făcut o vizită secretă în Libia şi s-a întâlnit cu Muammar 
Qadafi. Acţionând în numele lui Marcinkus şi al Băncii Vaticanului, Wilson a 
negociat condiţiile unui împrumut de mai multe milioane de dolari, care să 
permită Libiei achiziţionarea unei rafinării de petrol italiene. 

Pe parcursul ultimilor ani, ambasadorul Wilson s-a dovedit a fi o sursă 

de putere pentru Marcinkus. Printre eforturile lui Wilson se numără şi 
exercitarea unor presiuni asupra Departamentului de Justi ţie al Statelor Unite 
în scopul de a se opri investigaţiile asupra relaţiei Marcinkus/Sindona. Tot el 
1-a compromis grav pe procurorul general al Statelor Unite, William French 
Smith, aranjându-i lui Smith o întâlnire cu Marcinkus, la Roma, şi asta exact 
în perioada în care Departamentul de Justiţie îl investiga pe Marcinkus. In mai 
1986, Wilson a demisionat. Marcinkus observa: "îmi pare rău să văd că 
pleacă un om pe care am reuşit să-1 cunosc şi să-1 apreciez." Papa Ioan Paul al 
II-lea a fost auzit recent rostind cuvinte de caldă preţuire despre fostul 
ambasador, între timp decedat. 

In 25 februarie 1987, magistraţii din Milano au emis un mandat de 
arestare pentru arhiepiscopul Marcinkus şi pentru colegi lui de la Banca 
Vaticanului, Mennini şi de Strobel. Mandatele aveau ca motiv falimentarea 
frauduloasă în care fuseseră implicaţi. Toţi trei continuă să se ascundă în 
interiorul Vaticanului, protejaţi de Ioan Paul al II-lea. 

Licio Gelli. In iulie 1984 s-a stabilit de către o comisie parlamentară 
italiană că lista membrilor P2 la care am făcut referire în această carte este 
autentică. Ministrul italian al Bugetului, Pietro Longo, a fost forţat să 
demisioneze din actualul guvern italian. Ulterior, în cursul aceluiaşi an, 
ministrul de externe, Giulio Andreotti, a supravieţuit la două moţiuni 
parlamentare de cenzură cu privire la legăturile sale strânse cu Michele 
Sindona şi Licio Gelli. Nici Maestrul Păpuşar însuşi nu mai are mult până la 
scadenţa păcatelor. 

Din ascunzişul lui luxos din suburbiile oraşului Sao Paolo, Gelli s-a 
oferit să dea înapoi 8,5 milioane de dolari creditorilor b ăncii Ambrosiano. Ca 
şi Vaticanul, Gelli neagă că ar avea vreo responsabilitate în furtul de un 
miliard de dolari. Acuzaţiile mele cu privire la legăturile criminale între 
francmasoneria italiană şi Mafia au fost confirmate oficial în martie 1986, de 
magistraţii care făceau investigaţii în Milano. In aceeaşi săptămână, ministrul 
de interne Oscar Scalfaro a spus parlamentului: "Până când va fi arestat, Licio 
Gelli va continua să fie o ameninţare la adresa democraţiei italiene." 

5 1 

Şi nu numai la adresa democraţiei italiene. Continuă să apară dovezi 
care confirmă iarăşi cât de strânse au rămas legăturile lui Gelli cu diverşi 
membri ai fostei junte argentiniene. La instrucţiunile date de amiralul Emilio 
Massera, membru P2, pentru Gelli au fost întocmite cinci paşapoarte false, în 
timpul scurtei sale şederi în închisoarea elveţiană. Ulterior, Gelli a folosit mai 
multe dintre aceste paşapoarte, după evadare. 

In mai 1986, la sediul din Cordoba al Corpului Trei al Armatei 
Argentiniene a fost descoperită o bombă, exact înaintea unei vizite a 
preşedintelui Raoul Alfonsin. Tentativa de asasinat a fost pusă la cale de 
membri ai P2, din cadrul armatei. Vor urma şi altele. In timpul ultimei 
săptămâni a lui ianuarie 1987, generalul Suarez -Mason, membru P2, a fost 

arestat în San Francisco. Procedurile de extrădare, pentru a fi returnat în 
Argentina, unde este pus sub urmărire pentru mai multe capete de acuzare 
privind tortura şi tortura cauzatoare de moarte, au început deja. 

De când a fost publicată pentru prima oară acastă carte, fostul şef al 
secţiei interne a SISMI, Serviciul Militar Italian de Informaţii, a fost şi el 
arestat. Generalul Pietro Musumaci a fost acuzat de complicitate cu privire la 
atacul cu bombă din gara Bologna. Cititorul îşi aminteşte, poate, că în carte eu 
acuz organizaţia lui Gelli, P2, de această atrocitate, în care 85 de oameni au 
fost ucişi, iar alţi 182 răniţi. Musumaci este membru al P2. In ianuarie 1987, 
Musumaci şi alţii sunt judecaţi. De asemenea judecat pentru această atrocitate 
este şi Licio Gelli. în ce-1 priveşte, este judecat în lipsă. 

In recenzia pe care a făcut-o acestei cărţi în The Times, Peter Nichols, 
un om care cunoaşte şi înţelege Italia şi Cetatea Vaticanului mult mai bine 
decât am s-o fac eu vreodată, a observat: "Am citit acesta carte absorbit de 
interesul stârnit de un procuror expert într-un proces de senzaţie." După 
aproape trei ani, continua tăcere din partea apărării a fost interpretată ca o 
recunoaştere copleşitoare a vinovăţiei. Sfinte Părinte, verdictul este dat. 



* * * 



Această postfaţă a fost scrisă în aprilie 1987. Acum, după mai bine de 
cinci ani, această carte, pe care Vaticanul o descrie cu atâta iritare drept "o 
fantezie", continuă să capete confirmări. Una dintre acuzaţiile mele, care au 
înfuriat Vaticanul în mod special, a fost afirmaţia că trupul asasinatului papă 
Ioan Paul I, a fost descoperit de sora Vincenza. A fost o afirmaţie pe care 
mulţi din interiorul Bisericii au condamnat-o drept minciună sfruntată. Printre 
cei care au condamnat-o se număra şi părintele John Magee, care a continuat 
să pretindă că el al fost acela care a găsit cadavrul papei. Când, în 1985, mă 
întorceam la Londra, venind de la Dublin, am avut şansa de a călători în avion 
pe locul de lângă cel ocupat de fratele părintelui Magee. El m-a asigurat că-1 
descususe pe fratele lui cu privire la acest aspect şi John Magee insistase că eu 
greşeam şi că versiunea lui era corectă. In septembrie 1988, părintele John 
Magee a recunoscut, în sfârşit, că minţea, nu numai faţă de fratele său, ci şi 
faţă de întreaga lume, în această privinţă, din 1978. Prin această recunoaştere, 
el confirma, în sfârşit, prima etapă crucială a muşamalizării Vaticanului. 

In februarie 1991, un prieten apropiat al asasinatului papă, Camillo 
Bassotto, a confirmat că Albino Luciani discutase cu el planul său de a-i 
înlătura pe Marcinkus şi pe Villot de pe poziţiile lor de putere din Vatican. 
Ulterior, papa Ioan Paul al II-lea, exercitând o mare presiune asupra 
guvernului italian, a reuşit să obţină pentru arhiepiscopul Paul Marcinkus 
imunitate faţă de arestare şi judecare. După aceea, Marcinkus a fost înlăturat 
de la Banca Vaticanului şi acum s-a reîntors în Chicago, oraşul lui natal. 

In 16 aprilie 1992, în faţa unei instanţe din Milano, 33 de oameni au 
fost găsiţi vinovaţi de conspiraţie criminală şi frauduloasă cu privire la 
falimentul băncii Ambrosiano. Printre cei condamnaţi se afla Umberto 
Ortolani, cu 19 ani de închisoare, şi Licio Gelli, cu 18 ani şi şase luni de 
închisoare. Este inutil de spus că nici una dintre cele 33 de persoane nu se află 
acum în închisoare, să-şi ispăşească pedepsele; li s-a acordat tuturor eliberare 
pe cauţiune, în aşteptarea recursului. 

DavidA. Yallop 

Iunie 1992 

